
PARTEA A ŞASEA 



CARTEA XXVII 


DESPRE ORIGINEA ŞI EVOLUŢIA LEGILOR ROMANE 
CU PRIVIRE LA SUCCESIUNI 1 


CAPITOL UNIC 

DESPRE LEGILE ROMANE CU PRIVIRE LA SUCCESIUNI 


Această materie se referă la instituţii de o foarte în¬ 
depărtată vechime; şi, pentru a o pătrunde bine, să-mi 
fie îngăduit a căuta în primele legi ale romanilor ceea cc 
nu ştiu să se fi observat pînă acum. 

Se ştie că Romulus 3 a împărţit pămînturile din micul 
său stat între cetăţenii săi; mi se pare că din acest fapt 
derivă legile romane cu privire la succesiuni. 

Legea" asupra împărţirii pământurilor cerea ca bunurile 
unei familii să nu treacă la alia; ca urmare, au fost sta¬ 
tornicite prin lege numai două feluri de moştenitori 13 : 
copiii şi toţi descendenţii care trăiau sub puterea tatălui, 
care se numeşte heredes sui 3 ; iar, în lipsa lor, rudele 
cele mai apropiate în linie bărbătească, care se numeau 
agnaţi. 

Aceasta a mai avut ca urmare şi faptul că rudele în 
linie femeiască, care se numeau cognaţi, nu trebuiau să 


a Dionysios din Halicarnas, cartea II, cap. III, 
? 1 U t a r h, în a sa Comparaison de Numa et de Lycurgue. 

b Ast si intestato moritur, cui suus haeres nec extabit, ag- 
uatus proximus familiam habeto 3 . Fragment din Legea celor 
Douăsprezece Table, în Ulpianus, ultimul titlu. 



8 


PARTEA A ŞASEA 


poată moşteni: căci ele ar fi trecut bunurile în altă fa¬ 
milie; şi, ca atare, s-a statornicit această rînduială. 

De aici a mai rezultat că nici copiii nu trebuiau şă 
poată moşteni pe mama lor, nici mama pe copiii ei; căci 
aceasta ar fi transferat bunurile dintr-o familie în alta. 
De aceea, vedem că în Legea celor Douăsprezece Table a 
ei erau excluşi de la succesiune; ea nu chema la succe¬ 
siune decît pe agnaţi, iar fiul şi mama nu erau agnaţi 
între ei. 

Era însă totuna dacă heres sui, ori, în lipsa acestuia, 
agnatul cel mai apropiat, ar fi fost de sex masculin sau 
femenin, deoarece, dat fiind că rudele dinspre mamă nu 
moşteneau, chiar dacă femeia moştenitoare se mărita, 
bunurile se întorceau tot la familia de la care plecaseră. 
Tocmai de aceea nu se făcea în Legea celor Douăspre¬ 
zece Taible nici o deosebire după sex între persoanele 
care moşteneau b . 

De aici a rezultat că, deşi nepoţii de fiu îl moşteneau 
pe bunic, nepoţii de fiică nu îl moşteneau; căci, pentru 
ca bunurile să nu treacă într-o altă familie, le erau pre¬ 
feraţi agnaţii. Aşa că fiica îl moştenea pe tată, iar eopiii c 
acesteia nu. 

Ca atare, la primii romani, femeile moşteneau, atunci 
cînd lucrul acesta era în acord cu legea împărţirii pă- 
mînturilor; şi nu moşteneau atunci cînd lucrul acesta 
putea veni în contradicţie «cu ea. 

Aşa au fost legile succesiunilor la primii romani; şi, 
cum ele se aflau într-o dependenţă firească de organiza¬ 
rea statului, şi îşi aveau obîrşia în împărţirea pămîntu- 
rilor, se vede limpede că ele nu au avut de fel o origine 
străină şi că nu au fost de loc dintre acelea pe care le-au 
adus solii trimişi în cetăţile greceşti. 

Dionysios din Halicarnas d ne spune că Servius Tullius 


a Vezi Fragmentele lui U 1 p i a n u s, § 8, titlul XXVI, In¬ 
stitutele, titlul III. In proemio ad sen. cons. Tertullianum (în in¬ 
troducerea la senatus-consultul Tertullian). 

b P a u 1 u s, cartea IV, Senten., titlul VIII, § 3. 
c Institutele, cartea III, titlul I, § 15. 
d Cartea IV, p. 276. 

a repus în vigoare legile lui Romulus şi Nuima asupra 
împărţirii pămînturilor, care fuseseră abrogate, şi a fă¬ 
cut altele noi, pentru a da celor vechi o mai -mare greu¬ 
tate. Aşadar, nu poate fi îndoială că legile despre care 
vorbim, făcute ca o urmare a acestei împărţiri a pămîn¬ 
turilor, sînt opera acestor trei legiuitori ai Romei. 

Ordinea de succesiune fiind stabilită pe baza unei 
legi politice, un cetăţean nu trebuia să o tulbure prin- 
tr-o manifestare a voinţei sale individuale, ceea ce în¬ 
seamnă că, în primele timpuri ale Romei, nu trebuia să-i 
fie cuiva îngăduit de a face un testament. Totuşi, ar fi 
fost ceva prea crud ca cineva să fie lipsit, în ultimele 
clipe ale vieţii, de posibilitatea de a săvîrşi binefaceri. 

S-a găsit un mijloc de a împăca în această privinţă 
legile cu voinţa particularilor. Li s-a îngăduit acestora 
să dispună de bunurile lor într-o adunare a poporului, şi 
fiecare testament a fost oarecum un act al puterii le¬ 
giuitoare. 

Legea celor Douăsprezece Table a îngăduit celui care 
îşi făcea testamentul să-şi aleagă ca moştenitor pe orice 
cetăţean voia. Cauza din care legile romane au restrîns 
atît de mult numărul celor care puteau să moştenească 
ab intestat a fost legea împărţirii pămînturilor; iar cauza 
din care ele au extins atît de mult dreptul de a testa a 
fost faptul că, tatăl putînd să-şi vîndă copiii 3 , el putea, 
cu atît mai .mult, să-i lipsească de bunurile sale. Erau 
deci efecte diferite, deoarece ele decurgeau din cauze 
deosebite: acesta e spiritul legilor romiane în această 
privinţă. 

Vechile legi de la Atena nu îngăduiau cetăţeanului să 
facă testament. Solon a îngăduit b acest lucru, exceptînd 
pe cei care aveau copii; iar legiuitorii Romei, pătrunşi 
de ideea puterii părinteşti, i-au îngăduit cetăţeanului să 


a Dionysios din Halicarnas dovedeşte, bazîndu-se 
pe o lege a lui Numa, că legea care îngăduia tatălui să-şi vîndă 
de trei ori fiul era o lege a lui Romulus. iar nu a decemvirilor. 
Cartea II. 

b Vezi PI ut arh, Vie de Solon (Viaţa lui Solon). 

testeze, chiar în dauna copiilor. Trebuie să recunoaştem 
că vechile legi ale Atenei au fost mai consecvente decît 
legile Romei. Permisiunea nelimitată de a testa, acor¬ 
dată la Roma, a lichidat puţin cîte puţin rînduiala poli¬ 
tică privitoare la împărţirea pămînturilor; ea a dat naş¬ 
tere, mai mult ca orice altceva, deosebirii funeste dintre 
bogăţie şi sărăcie; multe loturi de pămînt s-au adunat în 
mîinile unei singure persoane; unii cetăţeni au ajuns să 
aibă prea mult, iar nenumăraţi dintre ei — nimic. De 
aceea, poporul, lipsit necontenit de loturile sale de pă¬ 
mânt, a cerut fără încetare o nouă împărţire a pămînlu- 
rilor. El a cerut-o în vremea în care cumpătarea, spi¬ 
ritul de economie deosebit de dezvoltat şi sărăcia alcă¬ 
tuiau trăsătura caracteristică a romanilor, ca şi în vre¬ 
mea în care luxul lor a întrecut orice măsură. 

Deoarece testamentele erau, la drept vorbind, legi fă¬ 
cute în adunarea poporului, cei care se aflau în armată 
erau lipsiţi de posibilitatea de a testa. Poporul a acordat 
soldaţilor dreptul de a formula 3 , în faţa unora dintre ca¬ 
marazii lor, dispoziţiile testamentare pe care le-ar fi 
formulat în faţa lui b . 

Marile adunări ale poporului nu se ţineau decît de 
două ori pe an; pe de altă parte, sporise la număr popu¬ 
laţia precum şi treburile obşteşti. S-a socotit deci că era 
potrivit să se îngăduie tuturor cetăţenilor de a-şi face tes¬ 
tamentul înaintea cîtorva cetăţeni romani puberi 0 , care 
să reprezinte adunarea poporului; se aduceau cinci ce- 


a Acest testament, numit in procinctu i , se deosebea de cel 
care a fost numit militar, care nu a fost instituit decît prin con¬ 
stituţiile împăraţilor. L. I, Dig. [Cartea XXIX, titlul 1], De mili¬ 
tari testamento (Despre testamentul militar), aceasta a fost una 
dintre linguşirile lor faţă de soldaţi. 

b Acest testament nu era scris şi era făcut fără formalităţi, 
sine libra et tabulis s , cum spune Cicero, cartea I [53], De 
l’orateur (Despre Orator). 

c Institutele, cartea II, titlul X, § 1; Aulus Gellius. 
cartea XV, cap. XXVII. Acest fel de testament s-a numit per 
aes et libram 6 . 

tăţeni a , înaintea cărora moştenitorul cumpăra de la tes¬ 
tator familia sa, adică moştenirea sa b ; un alt cetăţean ţi¬ 
nea o balanţă pentru a cîntări preţul, căci romanii nu 
cunoşteau încă moneda 0 . 

Probabil că aceşti cinci cetăţeni reprezentau cele cinci 
clase ale poporului şi că nu se ţinea seama de a şasea, 
alcătuită din oameni care nu aveau nimic. 

Nu trebuie să spunem, alături de Iustinian, că aceste 
vînzări erau imaginare: ele au devenit astfel, dar la în¬ 
ceput nu erau aşa. Cea mai mare parte a legilor care au 
reglementat mai tîrziu testamentele îşi au originea din 
aceste vînzări reale; dovada acestui fapt o găsim în frag¬ 
mentele lui Ulpianus d . Surdul, mutul, risipitorul nu pu¬ 
teau face testament: surdul, pentru că nu putea să audă 
cuvintele cumpărătorului familiei; mutul, pentru că nu 
putea să pronunţe termenii formulei 8 ; risipitorul, pentru 
că, fiindu-i interzisă orice gestiune de afaceri, nu putea 
să-şi vîndă familia 0 . Trec peste celelalte exemple. 

Întrucît testamentele se făceau în adunarea poporului, 
ele erau mai curînd acte de drept politic decît de drept 
civil, de drept public mai degrabă decît de drept privat: 
de aici a rezultat faptul că tatăl nu putea să-i îngăduie 
fiului său, oare se afla în puterea sa, să facă un testa¬ 
ment. 

La cele mai multe popoare, testamentele nu sînt su¬ 
puse unor formalităţi mai numeroase decît contractele 
obişnuite, pentru că şi unele şi altele nu sînt decît mani¬ 
festări ale voinţei celui care contractează, ţinînd deopo¬ 
trivă de dreptul privat. Dar la romani, unde testamentele 
îşi aveau originea în dreptul public, ele au fost încărcate 
cu mai multe formalităţi decît celelalte acte e ; şi aceasta 


a Ulpianus, titlul X, § 2. 
b Theophil, Institutele, cartea II, titlul X. 
c Nu au avut decît începînd din timpul războiului lui Pyrr- 
hus. Vorbind de asediul Veii, Titus Livius spune: nondum 
argentum signatum erat 7 , cartea IV. 
d Titlul XX, § 13. 
e Institute, cartea II, titlul X, § 1. 

dăinuieşte încă şi astăzi în ţinuturile Franţei care se con¬ 
duc după dreptul roman. 

Deoarece testamentele erau, după cum am spus, legi 
ale poporului, ele trebuiau să exprime forţa unui ordin, şi 
deci să fie formulate în termeni care au fost numiţi di¬ 
recţi 10 şi imperativi. Aceasta a dus la statornicirea unei 
reguli potrivit căreia nu se putea dona, nici transmite 
moştenirea decît folosind termeni de comandă 3 : de unde 
a rezultat că dacă, în anumite cazuri, se putea face de¬ 
sigur o substituţie 13 , dispunînd ca moştenirea să treacă la 
altă persoană, nu erau îngăduite însă niciodată fidei- 
comisele 0 , adică nu se putea ca, sub formă de rugăminte, 
să se dea cuiva sarcina de a remite altuia moştenirea sau 
o parte din moştenire. 

Atunci cind tatăl nu îl desemna pe fiu ca moştenitor 
şi nici nu îl dezmoştenea, testamentul era nul; el era însă 
valabil chiar dacă nu o instituia ca moştenitoare şi nici 
nu o dezmoştenea pe fiică. înţeleg pentru ce era aşa. Cind 
nu-1 instituia ca moştenitor şi nici nu-1 dezmoştenea pe 
fiu, el aducea un prejudiciu nepotului, care ar fi moşte¬ 
nit ab intestat 13 pe tatăl său; dar, neinsliiuind ca moşte¬ 
nitoare şi nici nedezmoştenind-o pe fiică, nu prejudicia pe 
copiii fiicei sale, deoarece ei nu ar fi moştenit ab intestat 
pe mama lor d , fiindcă nu erau nici heredes sui şi nici 
agnaţi. 

Întrucît legile primilor romani cu privire la succesiuni 
nu s-au preocupat decît de a se conforma spiritului legii 
referitoare la împărţirea pămînturilor, ele nu au limitat 
îndeajuns bogăţiile femeilor şi prin aceasta au lăsat o 
poartă deschisă luxului, care este întotdeauna nedespărţit 
de aceste bogăţii. între al doilea şi al treilea război punic, 
acest rău a început să fie înţeles; s-a făcut legea Voco- 


a Titius, fii moştenitorul meu 11 . 

b Cea vulgară, cea pupilară, cea exemplară (cvasipupilaro J ,? . 
c Augustus, din anumite motive, a început să autorizeze fidei- 
comisele. Institute, cartea II, titlul XXIII, § 1. 

d Ad liberos matris intestatae haereditas, [ex] lege XII tabu- 
larum, non pertinebat, quia jeminae. suos haeredes non habcnt v \ 
U 1 p i a n u s, Fragmente, titlul XXVI, g 7. 



nia a . Şi, întrucît întocmirea ei a fost determinată de 
considerente deosebit de însemnate, şi cum nu' ne-au ră¬ 
mas decît puţine documente privitoare la ea şi nici nu 
s-a vorbit pînă acuma despre ea decît în chip foarte 
confuz, voi căuta să o lămuresc. 

Cicero ne-a păstrat un fragment din ea care interzice 
să se instituie ca moştenitoare o femeie, fie că e măritată, 
fie că nu b . 

Epitoma lui Titus Livius, în care se vorbeşte despre 
această lege, nu ne spune mai mult în privinţa ei c . Din 
Cicero* 3 şi din Sfîntul Augustin 0 reiese că fiica, şi chiar 
fiica unică, era inclusă în această interdicţie. 

Cato cel Bătrîn 1 şi-a pus în joc toată influenţa de 
care dispunea pentru a obţine adoptarea acestei legi. Au- 
lus Gellius citează un fragment din cuvîntarea pe care 
a ţinut-o Cato cu acest prilej". Impiedicînd pe femei de 
a moşteni, el a vrut să înlăture cauzele luxului, după 
cum, susţinînd legea •ppio, cl urmărea să curme însuşi 
luxul. 

în Institutele lui Iustinian 11 şi Theophil 1 se vorbeşte 
despre un capitol al legii Voconia care restrîngea drep¬ 
tul de a face legate. Citind pe aceşti autori, nu este ni¬ 
meni care să nu observe că acest capitol a fost făcut 
pentru a evita ca moştenirea să nu fie atît de sărăcită 


a Ea a fost propusă de către Quintus Voconius, tribun al 
poporului 13 . Vezi Cicero, Seconda harangue contre. Verres (Ai 
doilea discurs împotriva lui Verres) [I, 42], în Epitoma lui Ti- 
tus Livius, cartea XLI, trebuie să se citească Voconius în 
loc de Volumnius. 

b Sanxit.. ne quis haeredem virginem neve mulierem fa- 
ceret 16 . Cicero, Seconde harangue contre Verres [cap. CVII1. 

c Legem tulit, ne quis haeredem mulierem institueret 11 , car¬ 
tea XLI. 

d Seconde harangue contre Verres. 

e Cartea III [cap. XXI] din La Cite de Dieu (Cetatea iui 
Dumnezeu). 

f Epitoma lui Titus Livius, cartea XLI. 
g Cartea XVII, cap. VI. 
h Institute, cartea II, titlul XXII. 
i lbidem. 

prin legate, incit moştenitorul să nu o accepte. Dar nu 
acesta era spiritul legii Voconia. Am văzut adineaori că 
ea avea scopul de a le împiedica pe femei să obţină vreo 
moştenire. Capitolul din această lege care limita dreptul 
de a face legate contribuia la atingerea acestui scop; 
căci, dacă s-ar fi putut dona prin dispoziţii testamentare 
cit ar fi voit fiecare, atunci femeile ar fi putut primi 
sub formă de legate ceea ce nu ar fi putut să obţină 
sub formă de moştenire. 

Legea Voconia a fost făcută pentru a preîntîmpina 
acumularea prea multor bogăţii în mîinile femeilor. Ca 
atare, ele trebuiau să fie lipsite de moştenirile foarte 
mari, iar nu de acelea care nu puteau întreţine luxul. 
■Legea fixa o anumită sumă care trebuia dată femeilor 
pe care ea le lipsea de moştenire. Cicero 3 , care ne face 
cunoscut acest fapt, nu ne spune care era această sumă, 
dar Dion b ne spune că ea era de o sută de mii de ses¬ 
terţi. 

Legea Voconia era făcută pentru a reglementa bogă¬ 
ţiile, iar nu pentru a reglementa sărăcia: de aceea Cicero 
ne spune c că ea nu statornicea dispoziţii deeît cu pri¬ 
vire la cei care erau înscrişi în listele censului. 

Aceasta a oferit un pretext pentru eludarea legii. Se 
ştie că romanii erau extrem de formalişti; şi am spus 
■mai sus că spiritul republicii era de a se ţine de litera 
legii. Au existat părinţi care nu s-au înscris în listele 
censului, pentru a putea să-şi lase moştenirea fiicei lor; 
iar praetorii au socotit că prin aceasta nu se încalcă 
legea Voconia, deoarece nu se călca litera ei. 

Un oarecare cu numele de Anius Asellus instituise 
ca moştenitoare pe unica sa fiică. El putea să facă 
aceasta, spune Cicero: legea Voconia nu-1 oprea, deoa- 


a Nemo censuit plus Fadiae dandum, quam posset ad eum 
lege Voconia pervenire 18 . De finibus bonor. et mal. (Despre li¬ 
mitele binelui şi ale răului), cartea II [cap. LV]. 

b Cum lege Voconia mulieribus prohiberetur ne qua maiorem 
centum millibus nummum haereditatem posset a dire 19 . Car¬ 
tea I.VI. 

c Qui census esset 20 . Seconde harangue contre Verres. 

rece el nu era înscris în listele censului 3 . Verres, fiind 
atunci praetor, o înlăturase pe fiică de la succesiune: 
Cicero susţine că Verres fusese corupt, pentru că alt¬ 
minteri el nu ar fi răsturnat o rînduială pe care o ur¬ 
maseră ceilalţi praetori. 

Cine erau deci aceşti cetăţeni netrecuţi în listele 
censului, care trebuiau să cuprindă pe toţi cetăţenii? 
Căci, potrivit rînduielii lui Servius Tullius' 22 , despre care 
ne informează Dionysios din Halicarnas b , orice cetăţean 
care nu se înscria în listele censului devenea sclav; în¬ 
suşi Cicero spune că un astfel de om îşi pierdea liber¬ 
tatea 0 ; Zonaras spune acelaşi lucru. Prin urmare, trebuia 
să existe o deosebire între a nu fi înscris în listele cen¬ 
sului potrivit spiritului legii Voconia, şi a nu fi înscris 
în ele potrivit spiritului rîncluielilor lui Servius Tullius. 

Cei care nu se înscriseseră în primele cinci clase, în 
care repartizarea se făcea după mărimea averii d , nu fă¬ 
ceau parte din cens potrivit spiritului legii Voconia; 
cei care nu erau înscrişi în nici una din cele şase clase, 
sau care nu erau puşi de către censori printre cei ce se 
numeau aerarii, nu făceau parte din cens, potrivit rîn- 
duielilor lui Servius Tullius. Aşa de mare era forţa na¬ 
turii, îneît, pentru a eluda legea Voconia, unii părinţi 
acceptau să sufere ruşinea de a fi trecuţi în clasa a şa¬ 
sea, la un loc cu proletarii şi cu cei -care erau impuşi 
la impozitul capitaţiei 23 , sau chiar de a fi trecuţi în lis¬ 
tele Ceriţilor e . 

Am spus că jurisprudenţa romanilor nu admitea fi- 
dei-comisele. Ele au fost introduse în speranţa de a pu¬ 
tea eluda astfel legea Voconia. Se instituia un moştenitor 
căruia legea îi recunoştea capacitatea de a moşteni, şi 
acesta era rugat să predea moştenirea unei persoane pe 


a Census non eraf 51 Seconie harangue contre Verres. 
b Cartea IV. 

c In oratione pro Caecinna (In cuvântarea pentru Caecinna'. 
d Aceste prime cinci clase erau atît de importante, îr.cît 
uneori autorii nu vorbesc decît de cinci clase. 

e In Caeritum tabulas referri; aerarius fieri 2 ' 1 . 

care legea o înlătura de la succesiune. Acest nou fel de 
a dispune de bunuri a avut efecte foarte diferite. Unii 
au predat moştenirea, şi din acest punct de vedere fapta 
lui Sextus Peduceus a fost remarcabilă 3 . I s-a lăsat o 
mare moştenire şi nimeni în afară de el nu ştia că fusese 
rugat să o remită: el s-a dus la văduva testatorului şi 
i-a predat tot avutul soţului său. 

Alţii au păstrat pentru ei moştenirea; iar cazul tipic 
al lui P. Sextilius Rufus a fost şi el celebru, deoarece 
Cicero îl foloseşte în disputele sale cu epicureicii 13 . „în 
tinereţea mea, spune el, am fost rugat de către Sextilius 
să-l însoţesc la prietenii săi, pentru că voia să ştie de 
la ei dacă trebuia să remită moştenirea lui Quintus Fa- 
bius Gallus fiicei sale, Fadia. El întrunise miai mulţi ti¬ 
neri, împreună cu personalităţi foarte serioase; şi nici 
unul dintre ei n-a fost de părere ca el să-i dea Fadiei 
mai mult deeît ceea ce i se cuvenea potrivit legii Vo- 
conia. Sextilius a obţinut astfel o mare moştenire, din 
care nu ar fi reţinut nici un sesterţ dacă iar fi preferat 
ceea ce era drept şi cinstit în loc de ceea ce era avan¬ 
tajos. Eu pot crede, adaugă el, că voi aţi fi predat moşte¬ 
nirea; pot crede chiar că şi Epicur ar fi predat-o; dar 
atunci nu .aţi fi urmat principiile voastre". Aici voi face 
cîteva reflecţii. 

Este o nenorocire proprie condiţiei umane ca legiui¬ 
torii să fie nevoiţi să facă legi care se împotrivesc chiar 
simţămintelor fireşti ale oamenilor: aşa a fost legea Vo- 
conia. Aceasta se datoreşle faptului că legiuitorii stator¬ 
nicesc rînduieli care au în vedere mai mult societatea 
deeît pe cetăţean şi mai mult pe cetăţean deeît pe om. 
Legea despre care vorbim îl sacrifica şi pe ceţăţean şi 
pe om, şi nu avea în vedere deeît statul. Un om îl ruga 
pe un prieten să remită fiicei sale moştenirea; legea nu 
ţinea seama de simţămintele fireşti ale testatorului; ea 
nu ţinea seama de dragostea fiicei faţă de tată; ea nu lua 


a C i c e r o. De finibus bonorum et malorum, cartea II 
Jcap LVIII], 

b Idem, op. cit. 

de loc în considerare pe cel care era însărcinat cu remi¬ 
terea moştenirii, şi care se găsea într-o situaţie îngro¬ 
zitoare. Dacă o remitea, era rău cetăţean; dacă o păstra, 
era om necinstit. Numai oamenii buni din fire se gîn- 
deau să eludeze legea; şi numai oamenii cinstiţi puteau 
fi aleşi pentru a o eluda: căci pentru aceasta întotdeauna 
trebuie cîştigată o biruinţă împotriva lăcomiei şi a vo¬ 
luptăţilor; şi numai oamenii cinstiţi cîştigă asemenea 
biruinţe. Poato chiar că ar însemna o prea mare seve¬ 
ritate dacă ei ar fi consideraţi pentru aceasta ca răi ce¬ 
tăţeni. Nu este imposibil ca legiuitorul să-şi fi atins în 
mare parte scopul, atunci cînd legea sa era de aşa na¬ 
tură, încît ea nu silea decît pe oamenii cinstiţi să o elu¬ 
deze. 

Pe vremea cînd a fost făcută legea Voconia, moravu¬ 
rile îşi mai păstrau încă ceva din vechea lor puritate. 
Uneori a fost cîştigată în favoarea legii conştiinţa pu¬ 
blică şi s-au cerut jurăminte că va fi respectată 3 ; aşa 
încît probitatea, ca să spunem aşa, se lupta cu probi¬ 
tatea. In timpurile din urmă însă, moravurile s-au co¬ 
rupt pînă într-atîta, încît probabil fidei-comisele aveau o 
putere mai mică pentru a eluda legea Voconia decît 
avea această lege pentru a se face respectată. 

Războaiele civile au adus moartea a nenumăraţi ce¬ 
tăţeni. Sub Augustus, Roma era aproape pustie: trebuia 
să fie repopulată. S-au făcut legile Papia, în care nu s-a 
omis de a se prevedea nimic din ceea ce putea să încu¬ 
rajeze pe cetăţeni să se căsătorească şi să aibă copii b . 
Unul din principalele mijloace a fost de a spori, pentru 
cei care consimţeau să participe la împlinirea ţelurilor 
legii, speranţele de a moşteni şi de a reduce aceste spe¬ 
ranţe pentru cei care nu voiau să facă aceasta; şi, în- 
trucît legea Voconia le declara pe femei incapabile de 


a Sextilius spunea că jurase să o respecte. Cicero, De 
finibus bonorum et malorum. Cartea II [cap. IV], 

b Vezi ceea ce am spus în această privinţă în cartea XXIII, 
cap. XXI. 

a moşteni, legea Papia a înlăturat, în anumite cazuri, 
această interdicţie. 

Femeile®, mai ales cele care aveau copii, au dobîndit 
astfel capacitatea de a moşteni pe- bâza testamentului 
soţilor lor; ele au devenit capabile ca, atunci cînd aveau 
copii, să moştenească pe baza testamentului făcut de 
străini: toate acestea contraveneau dispoziţiilor legii Voco- 
nia; şi este totuşi demn de notat că nu a fost părăsit cu 
totul spiritul acestei legi. De exemplu, legea Papia h în¬ 
găduia unui bărbat care avea un copil 6 să moştenească 
întreaga avere a unui străin, pe baza testamentului făcut 
de acesta; femeii ea nu îi acorda însă acelaşi avantaj 
decît dacă avea trei copii d . 

Trebuie să observăm că legea Papia nu le-a dat drep¬ 
tul de a moşteni femeilor care aveau trei copii decît 
pe baza testamentului făcut de străini, şi că în privinţa 
moştenirii rudelor, ea a menţinut în întregime în vi¬ 
goare 6 vechile legi şi legea Voconia. Dar această rîndu- 
ială nu a dăinuit mult. 

Roma, înecată în bogăţiile tuturor popoarelor, 
îşi schimbase moravurile; nu a mai fost vorba de a stă¬ 
vili luxul femeilor. Aulus Gellius 1 , care trăia în vremea 
lui Adrian, ne spune că pe atunci legea Voconia era 
aproape literă moartă; ea a fost înăbuşită de opulenţa 


a Vezi în această privinţă Fragmentele lui Ulpianus, 
titlul XV, § 16. 

b Aceeaşi diferenţiere se află în mai multe dispoziţiuni ale- 
legii Papia. Vezi Fragmentele Iui Ulpianu s, g.Ş 4 şi 5, ultimul 
titlu; şi acelaşi, la acelaşi titlu, § 6. 

c Quod tibi filiolus, vel filia, nascitvr ex me Iura paren- 
iis habes; propter me scriberis haerca 2 '. Iuvr n a 1, satira IX 
[vv. 83, 87], 

d Vezi legea 9, Codul theodosian [IX, 42], De bonis proscrip- 
torum (Despre bunurile proscrişilor); şi D i o n, cartea LV. Vezi' 
Fragmentele lui Ulpianus. titlul ultim, § 6; si titlul XXIX, 
§ 3. 

e Fragmentele lui Ulpianus, titlul XVI, § 1; Sozo- 
menos, cartea I. cap. XIX. 
f Cartea XX, cap. I. 

cetăţii. De asemenea, din Sentenţele lui Paulus 3 , care 
trăia în timpul lui Niger 20 , şi din Fragmentele lui Ul- 
pianus t> , contemporan cu Alexandru Severus 27 , aflăm că 
surorile din partea tatălui puteau să moştenească şi că 
interdicţia legii Voconia nu mai exista decît pentru ru¬ 
dele de un grad mai îndepărtat. 

Vechile legi ale Romei începuseră să pară aspre. 
Praetorii nu se mai călăuzeau decît după considerente 
de echitate, de moderaţie şi de bună-cuviinţă. 

Am văzut că, potrivit vechilor legi ale Romei, ma¬ 
melor nu le revenea nici o parte din moştenirea copiilor 
lor. Legea Voconia a constituit un nou temei pentru a 
le înlătura de la succesiuni. împăratul Claudius a acor¬ 
dat însă mamei dreptul de a moşteni pe copiii săi, ca o 
mîngîiere pentru pierderea lor; senatus-consultul Ter- 
tullian, întocmit sub Adrian c , le-a acordat femeilor acest 
drept cînd aveau trei copii, dacă erau libere din naştere; 
sau cînd aveau patru copii, dacă erau liberte. Este lim¬ 
pede că acest senatus-consult nu era decît o extindere 
a legii Papia, oare, în acelaşi caz, acordase femeilor drep¬ 
tul la moştenirile ce le erau lăsate de către străini. în 
fine, Iustinian cl le-a .acordat dreptul de a moşteni, indi¬ 
ferent de numărul copiilor. 

Aceleaşi cauze care au determinat restrîngerea legii 
care împiedica pe femei de a moşteni au dus la înlătu¬ 
rarea treptată a legii care împiedicase moştenirea rude¬ 
lor în linie femeiască. Aceste legi erau foarte potrivite 
cu spiritul unei bune republici 28 , unde trebuie să se facă 
în aşa fel ca acest sex să nu se poată folosi, pentru lux, 
nici de bogăţiile sale, nici de perspectiva bogăţiilor sale. 
Dimpotrivă, deoarece luxul din monarhie face împovă- 


a Cartea IV. titlul VIII, § 3. 
b Titlul XXVI, § 6. 

c Adică împăratul Pius, care prin adopţiune a luat numele 
de Adrian 30 . 

d L. 2, Cod. (VIII, 58], De iure liberorum (Despre dreptul 
copiilor); Institutele, cartea III, titlul III, § 4, De senatus-con- 
sulto Tertulliano. 

rătoare şi costisitoare căsătoria, trebuie ca bărbatul să 
fie atras spre aceasta şi prin bogăţiile pe care le pot 
aduce femeile 29 , şi prin perspectiva moştenirilor pe care 
ele le pot aduce. Astfel, atunci cînd s-a instituit monar¬ 
hia la Roma, s-a schimbat întregul sistem succesoral. 
Praetorii au chemat la succesiune rudele în linie feme- 
iască, în lipsă de rude în linie bărbătească, pe cînd, după 
legile vechi, rudele în linie femeiască nu erau niciodată 
chemate la succesiune. Senatus-consultul Orfitian i-a che¬ 
mat >pe copii la succesiunea mamei lor; iar împăraţii Va- 
lentinian, Theodosius şi Arcadius 3 au chemat pe nepoţii 
de fiică la succesiunea bunicului. în sfîrşi.t, împăratul 
Iustinian a înlăturat şi cea mai mică urmă din vechiul 
drept succesoral: el a stabilit trei categorii de moşteni¬ 
tori: descendenţii, ascendenţii şi colateralii, fără nici o 
deosebire între bărbaţi şi femei, între rudele în linie 
femeiască şi rudele în linie bărbătească, şi a suprimat 
toate distincţiile care mai dăinuiau în această privinţă 11 ’. 
A crezut că se conformează însăşi naturii, îndepărtîn- 
du-se dc ceea ce el a numit încurcăturile vechei juris- 
prudenţe. 


a Leg. 9 [§ 2], Cod. [VI, 55], De suis et legitimis liberia (Des¬ 
pre copiii proprii şi legitimi). 

b Leg. 12, Cod., ibidem şi Novellele 118 şi 127. 



CARTEA XXVIII 


DESPRE ORIGINEA SI EVOLUŢIA LEGILOR CIVILE 
LA FRANCEZI 1 


In nova fert animus mutatas dlcere formas 
Corpora 2 . . . 

(Ovidius, Metam^ cartea I, v. 1 ) 


CAPITOLUL I 

DESPKE CARACTERUL DIFERIT AL LEGILOR POPOARELOR 

GERMANICE 

Francii, «lupă ce au plecat din tara lor, au pus pe 
înţelepţii neamului lor să redacteze legile salice a . Tribul 
francilor ripuari, unindu-se, sub Clovis b , cu cel al fran¬ 
cilor salici, şi-a păstrat obiceiurile, iar Teodoric c , regele 
Austrasiei 5 , a poruncit ca ele să fie aşternute în scris. 
Tot aşa, el a strins obiceiurile bavarezilor şi ale alema- 
nilor d . care ţineau de regatul său. Căci Germania fiind 
slăbită, datorită părăsirii ei de atîtea popoare, francii, 
după ce au înaintat cu cuceririle lor, au făcut un pas 
înapoi, statornicindu-şi stăpînirea în pădurile strămoşilor 
lor. Este probabil că şi Codul turingilor a fost făcut de 
către acelaşi Teodoric e , deoarece turingienii erau de ase¬ 
menea supuşii lui. Deoarece frizonii au fost supusi de 
către Carol Martel şi Pepin, legea lor nu este anterioară 
acestor principi*. Carol cel Mare, primul care i-a supus 
pe saxoni, le-a impus legea pe care o cunoaştem. Este 


a Vezi prologul Legii salice 3 . D-l de I, e i b n i z spune. în 
tratatul său Le l’origine des Francs (Despre originea francilor'', 
că această lege a fost întocmită înaintea domniei lui Clovis; în 
realitate, ea nu a putut fi întocmită mai înainte ca francii să fi 
plecat din Germania, căci pe atunci ei nu înţelegeau limba latină., 
b Vezi Grăgoire de Tours. 
c Vezi prologul Legii bavarezilor şi cel al Legii salice. 
d Ibidem. 

e Lex Angliorum Werinorum, hoc est ThuringorumP. 
f Ei nu ştiau să scrie. 

de ajuns să citim aceste ultime două coduri pentru a 
vedea că ele sînt opera învingătorilor. Vizigoţii, bur- 
gunzii şi longobarzii, după ce au întemeiat regate, au 
pus să li se scrie legile, nu pentru a-şi impune popoare¬ 
lor învinse obiceiurile lor, ci pentru a le urma ei înşişi. 

Legile salice şi ripuiare, cele ale alemanilor, ale ba¬ 
varezilor, ale turingilor şi ale frizonilor sînt de o minu¬ 
nată simplitate: ele au o asprime originară şi un spirit 
care nu fusese slăbit de vreo influenţă a altui spirit. 
Ele s-au modificat puţin, pentru că aceste popoare, cu 
excepţia francilor, au rămas în Germania. Înşişi francii 
au întemeiat acolo o mare parte iiin imperiul lor: oa atare, 
legile lor au fost în totul germanice. Nu acelaşi lucru 
s-a întîmplat cu legile vizigoţilor, ale longobarzilor şi 
ale burgunzilor: ele şi-au pierdut mult din caracterul 
lor, deoarece aceste popoare, stabilindu-se în noile lor 
aşezări, au pierdut mult ele înseşi din caracterul lor. 

Regatul burgunzilor nu a durat destul de mult timp 
pentru ca legile poporului învingător să poată suferi 
schimbări însemnate. Gondebaud şi Sigismund, care au 
strîns obiceiurile acestui popor, au fost aproape ultimii 
lor regi. Legile longobarzilor au primit mai degrabă 
adăugiri decît au suferit schimbări. Cele ale lui Rotharis 
au fost urmate de cele ale lui Grimoald, ale lui Luit- 
prand, ale lui Rachis, ale lui Aistulf; ele n-au luat însă 
o nouă formă 7 . Nu acelaşi lucru s-a întîmplat cu legile 
vizigoţilor a ; regii lor le-au prelucrat şi au încredinţat 
clerului această prelucrare. 

Regii din prima dinastie au înlăturat 13 în adevăr din 
legile salice şi ripuare ceea ce nu se putea împăca în 
totul cu creştinismul, dar au lăsat neatins întregul lor 


a Euric le-a dat; Leuvigild le-a adus îndreptări. Vezi Cro¬ 
nica lui I s i d o r. Caindasuind şi Receswind le-au reformai. 
Egiga a dispus alcătuirea Codului pe care îl cunoaştem şi le-a 
dat episcopilor această sarcină; au fost păstrate totuşi legile lui 
Caindasuind şi ale Iui Receswind, după cum reiese din cel de al 
şaisprezecelea sinod de Ia Toledo 8 . 
b Vezi prologul Legii bavarezilor. 

fond. Nu se poate spune acelaşi lucru despre legile vi¬ 
zigoţilor. 

Legile burgunzilor, şi mai ales cele ale vizigoţilor, au 
admis pedepsele corporale. Legile salice şi cele ripuare- 
nu le-au admis®; ele şi-au păstrat mai bine caracte¬ 
rul lor. 

Burgunzii şi vizigoţii, ale căror posesiuni erau foarte 
expuse, au căutat să-i cîştige pe băştinaşi şi să introducă 
la ei legile civile cele mai imparţiale cu putinţă b ; regii 
franci însă, siguri de puterea lor, n-au arătat asemenea 
consideraţie 0 . 

Saxonii, care trăiau sub stăpînirea francilor, aveau o 
fire neîmblînzită şi se răsculau necontenit. In legile lor d 
găsim urme ale asprimii învingătorului, care nu se în- 
tîlnesc în celelalte coduri de legi ale barbarilor. 

In legile saxonilor spiritul legilor germanilor se vede 
în pedepsele pecuniare, iar cel al învingătorului — în 
pedepsele corporale. 

Infracţiunile săvîrşite de saxoni pe teritoriul lor na¬ 
ţional erau sancţionate prin pedepse corporale, şi nu se 
urma spiritul legilor germanice decît în pedepsirea in¬ 
fracţiunilor săvîrşite în afara teritoriului lor. 

In aceste legi se declară că, pentru infracţiunile lor,, 
ei nu se vor bucura niciodată de linişte, şi li se refuză 
azilul chiar în biserici. 

Episcopii se bucurau de o autoritate imensă la curtea 
regilor vizigoţi; chestiunile cele mai importante erau 
hotărîte în sinoade. Codului vizigoţilor îi datorăm toate 
maximele, toate principiile şi toate vederile inchiziţiei 
de astăzi; şi călugării nu au făcut decît să copieze, apli- 
cîndu-le împotriva evreilor, legile întocmite odinioară 
de către episcopi. 


a Se găsesc numai cîteva în decretul lui Childebert 0 . 
b VCzi prologul Codului burgunzilor ţi însuşi Codul, mai- 
ales titlul XII, § 5, şi titlul XXXVIII. Vezi, de asemenea, G r e- 
goire de Tours, cartea II, cap. XXXIII, şi Codul vizigoţilor - 
c Vezi mai departe cap. III. 

•I Vezi cap. II, §§ 8 şi 9 şi cap. IV, §§ 2 şi 7. 

De altminteri, legile lui Gondebaud, destinate bur- 
gunzilor, par destul de judicioase, iar cele ale lui Rotha- 
xis şi ale celorlalţi principi longobarzi sînt astfel într-o 
măsură şi mai mare. Dar legile vizigoţilor, cele ale lui 
Receswind, ale lui Caindasuind şi ale lui Egiga sînt pue¬ 
rile, stîngace, absurde: ele nu-şi ating scopul; sînt pline 
de retorism şi lipsite de sens, cu fondul găunos şi cu 
•stilul umflat. 


CAPITOLUL II 

LEGILE BARBARILOR ERAU CU TOTUL PERSONALE 


O trăsătură caracteristică a acestor legi ale barbarilor 
este că ele nu erau legate de un anumit teritoriu; fran¬ 
cul era judecat după legea francilor, alemanul — după 
legea alemanilor, burgundul — după legea burgunzilor, 
romanul — după legea romană; şi, pe acele vremuri, 
departe de a se gîndi cineva să uniformizeze legile po¬ 
poarelor cuceritoare, nici măcar nu i-a trecut prin minte 
cuiva să se facă legiuitor al poporului învins 10 . 

Originea acestui fapt eu o găsesc în moravurile po¬ 
poarelor germanice. Aceste popoare erau despărţite în¬ 
tre ele prin mlaştini, lacuri şi păduri; chiar în Caesar 3 
vedem că lor le plăcea să trăiască separate. Spaima pe 
care o aveau faţă de romani le-a făcut să se unească: 
la aceste popoare amestecate, fiecare om trebuia să fie 
judecat după uzanţele şi obiceiurile neamului său. Toate 
aceste popoare, izolate între ele, erau libere şi indepen¬ 
dente; iar după ce s-au amestecat, şi-au păstrat inde¬ 
pendenţa: patria era comună, dar statul era separat; teri¬ 
toriul era acelaşi, iar popoarele diferite. Spiritul legilor 
personale exista deci la aceste popoare mai înainte ca 


a De bello gallico (Despre războiul galic), cartea VI. 

ele să fi plecat din teritoriile lor, şi ele l-au introdus 
în regiunile cucerite. 

Acest obicei îl găsim stabilit în formulele lui Mar- 
culf a b, în codurile de legi ale barbarilor — mai ales în 
legea ripuarilor b —, în decretele regilor din prima di¬ 
nastie 0 , din oare au derivat capitulariile care au fost în¬ 
tocmite în această privinţă în timpul celei de-a doua 
dinastii d . Copiii 6 urmau legea tatălui, soţiile 1 , pe cea a 
soţului, văduvele® reveneau la legea lor, liberţii h urmau 
pe cea a patronului lor. Nu numai atît: fiecare putea 
să adopte legea pe care o prefera; Constituţia lui Lo- 
tbar I 1 impunea ca această alegere să fie declarată în 
mod public. 


CAPITOLUL III 


DEOSEBIREA FUNDAMENTALA DINTRE LEGILE SALICE 
ŞI LEGILE VIZIGOŢILOR ŞI ALE BURGUNZILOR 


Am spus j că legea burgunzilor şi cea a vizigoţilor 
erau imparţiale; legea salică nu era însă aşa: ea a in¬ 
trodus cele mai umilitoare discriminări între franci şi 
romani. Cînd k era ucis un franc, un barbar sau un om 


a Cartea I, form. VIII. 
b Cap. XXXI. 

c Cel al lui Clotar, din anul 560, în ediţia Capitulariilor a lui 
B a 1 u z e, voi. I, art. 4; ibidem, in fine. 

d Capitularii adăugate la Legea longobarzilor, cartea I, ti¬ 
tlu] XXV, cap. LXXI; cartea II, titlul XLI, cap. VII; şi titlul LVI, 
cap. I şi II. 

e Ibidem, cartea II, titlul V. 

f Ibidem, cartea II, titlul VII, cap. I. 

g Capitularii adăugate la Legea longobarzilor, cartea II. 

h Ibidem, titlul XXXV, cap. II. 

i în Legea longobarzilor, cartea II, titlul LVII. 

j în cap. I al acestei cărţi. 

k Legea salică, titlul XLIV, § 1. 

trăind sub legea salică, se plătea rudelor sale o despă¬ 
gubire de două sute de solizi; cînd era ucis un roman 
proprietar 1 , se plătea una de numai o sută de solizi; şi 
se plătea una de numai patruzeci şi cinci cînd era ucis 
un roman tributar; pentru uciderea unui franc, vasal 13 
al regelui, despăgubirea era de şase sute de solizi; iar 
despăgubirea pentru moartea unui roman, comesean 0 al 
regelui d , nu era decît de trei sute de solizi. Deci ea făcea 
o discriminare dureroasă între seniorul franc şi seniorul 
roman, precum şi între francul şi romanul de condiţie 
modestă. 

Mai mult încă: dacă cineva aduna e complici pentru 
a ataca pe un franc în casa lui şi dacă acesta era ucis, 
legea salică impunea o despăgubire de şase sute de so¬ 
lizi; dar dacă era atacat un roman sau un libert f , nu se 
plătea decît jumătate din despăgubire. Potrivit aceleiaşi 
legi®, dacă un roman punea în lanţuri pe un franc tre¬ 
buia să plătească treizeci de solizi ca despăgubire; dar 
dacă un franc punea în lanţuri pe un roman, nu datora 
decît o despăgubire de cincisprezece solizi. Un franc je¬ 
fuit de un roman primea o despăgubire de şaizeci şi doi 
de solizi şi jumătate; iar un roman jefuit de un franc 
nu primea decît o despăgubire de treizeci de solizi. Toate 
acestea erau de bună seamă foarte apăsătoare pentru 
romani. 

Cu toate acestea, un autor celebru 11 a elaborat un 
sistem asupra Aşezării francilor în Galia, plecînd de la 


a Qui res in pago ubi remanet proprias habel 12 . Legea salică, 
titlul XLIV, § 15. Vezi 4c asemenea § 7. 

b Qui in truste dominica est 13 . Ibidem, titlul XLIX, § 4. 
c Si romanus homo conviva regis fuerit 1 ' 1 . Ibidem, § 6. 
d Romanii de frunte se fixau pe lingă curte, cum ve«lem din 
viaţa multor episcopi care au fost crescuţi acolo. Numai romanii 
şliau să scrie. 

e Legea salică, titlul XLV. 

f Lidus 15 , a cărui condiţie era mai bună decît a unui sclav. 
Legea alemanilor, cap. XCV. 
g Titlul XXXV, §§ 3 şi 4. 
h Abatele Dubo s lc . 



CARTEA XXVIII. CAPITOLUL. IV 


27 


presupunerea că aceştia erau cei 'mai buni prieteni ai 
romanilor. Aşadar, francii erau cei mai buni prieteni 
ai romanilor, ei care le-au pricinuit, ei care au îndurat 
din partea lor suferinţe îngrozitoarei Erau prieteni ai 
romanilor francii, care, după ce i-au supus cu ajutorul 
armelor lor, i-au împilat cu sînge rece cu ajutorul legi¬ 
lor lor? Ei erau prieteni ai romanilor aşa cum erau prie¬ 
teni ai chinezilor tătarii care au cucerit China. 

Dacă vreo cîţiva episcopi catolici au voit să se ser¬ 
vească de franci pentru a nimici pe regii arieni, ur¬ 
mează oare că ei au dorit să trăiască sub stăpînirea unor 
popoare barbare? Se poate oare trage de aici concluzia 
că francii ar fi arătat o consideraţie deosebită romanilor? 
Eu voi trage de aici cu totul alte concluzii: cu cît francii 
au fost mai siguri de romani 17 , cu atît i-au cruţat mai 
puţin. 

Dar abatele Dubos s-a folosit de izvoare nepotrivite 
pentru un istoric — de poeţi şi de oratori: nu pe lucrări 
pornite din dorinţa de a face impresie 18 trebuie să se 
întemeieze un sistem. 


CAPITOLUL IV 


CUM A DISPĂRUT DREPTUL ROMAN IN REGIUNEA 
STĂPÎNITĂ DE FRANCI ŞI iCUM S-A PĂSTRAT EL 
IN CEA STĂPÎNITĂ iDE GOŢI ŞI DE BURGUNZI 


Ceea ce am spus mai sus va limpezi alte lucruri, 
care pînă acum au fost învăluite în întuneric. 

Ţara care se numeşte .astăzi Franţa a fost cîrmuită, 
sub prima dinastic, de legea romană, adică de Codul 
theodosian, şi de diferitele legi ale barbarilor care o 
locuiau b . 


a Dovadă expediţia lui Arbogast 1( ’ t| i s , despre care vorbeşte 
Gregoire de Tours, Histoire (Istorie), cartea II. 
b Francii, vizigoţii şi burgunzii. 

In regiunea stăpînită de franci, legea salică era apli¬ 
cată francilor, iar Codul theodosian a romanilor. In cea 
stăpînită de vizigoţi, litigiile dintre romani erau solu¬ 
ţionate pe baza unei compilaţii a Codului theodosian, 
alcătuită din ordinul lui ALarie b ; litigiile dintre vizigoţi 
erau rezolvate pe temeiul obiceiurilor poporului aşter¬ 
nute în scris 0 din porunca lui Euric. Dar de ce au do- 
bîndit legile salice o autoritate aproape generală în re¬ 
giunea francilor? Şi de ce a dispărut acolo dreptul ro¬ 
man puţin cîte puţin, în timp ce, în regiunea aflată sub 
stăpînirea vizigoţilor, el s-a extins şi a căpătat o auto¬ 
ritate generală? 

Eu susţin că dreptul roman a ieşit din uz la franci 
din cauza marilor avantaje pe care le aducea cu sine 
faptul de a fi franc d , barbar sau om trăind sub autori¬ 
tatea legii salice: toţi au fost înclinaţi să părăsească 
dreptul roman spre a trăi sub autoritatea legii salice. El 
a fost păstrat numai de către clerici e , pentru că ei nu 
aveau nici un interes să-l schimbe. Deosebirile de stare 
şi de rang nu constau decît în mărimea despăgubirilor, 
după cum voi arăta în altă parte. Or, legi 1 speciale le-au 


a El a fost terminat în anul 438. 

b în al douăzecilea an de domnie a acestui principe, şi pu¬ 
blicată la doi ani după aceea de către Anian, aşa cum se vede 
din prefaţa acestui cod. 

c în anul 504 al erei hispanice. Chronique d I s i d o r e 
(Cronica lui Isidor). 

d Francum, aut barbarum, aut hominem qui salica lege ul¬ 
uit 19 . Legea salică, titlul XLV, § 1. 

e Potrivit legii romane după care se călăuzeşte biserica, se 
spune în Legea ripuarilor, titlul LVIII, § 1. Vezi de asemenea în 
această privinţă nenumăratele autorităţi prezentate de D u 
Cange, la cuvînlul Lex romana, 

f Vezi Capitulariile adăugate la Legea salică, înLindem- 
b r o c h, la sfîrşitul aceslej legi, ca şi diferitele coduri de legi 
ale barbarilor asupra privilegiilor clericilor în această privinţă. 
Vezi de asemenea scrisoarea lui Carol cel Mare către fiul său 
Pepin, regele Italiei, din 807, în ed. lui B a 1 u z e, voi. I, p. 462, 
în care se spune că un cleric trebuie să primească o despăgu¬ 
bire triplă; şi Recueil des Capitulaires (Colecţia Capitulariilor), 
cartea V, art. 302, voi. I, ed. lui B a 1 u z e. 

acordat despăgubiri tot aşa de avantajoase ca şi acelea 
pe care le obţineau francii: ei au păstrat deci dreptul 
roman. Nu aveau de suferit din această pricină nici un 
neajuns; şi, de altminteri, el le convenea, pentru că era 
opera împăraţilor creştini. 

Pe de altă parte, în regiunea stăpînită de vizigoţi, 
•deoarece legea vizigoţilor 3 nu le acorda vizigoţilor nici 
un avantaj civil faţă de romani, aceştia din urmă nu 
aveau nici un motiv ca să părăsească legea lor pentru 
a adopta alta: ei şi-au păstrat deci legile lor, şi nu le-au 
adoptat pe cele ale vizigoţilor. 

Acest lucru se confirmă pe măsură ce înaintăm în 
timp. Legea lui Gondebaud a fost foarte imparţială, şi 
nu a fost mai avantajoasă pentru burgunzi decît pentru 
romani. Din prologul acestei legi, se vede că ea a fost 
făcută pentru burgunzi, precum şi pentru ca pe baza ei 
să se rezolve chestiunile litigioase care se puteau ivi în¬ 
tre romani şi burgunzi; şi, în acest din urmă caz, tribu¬ 
nalul era alcătuit pe jumătate din burgunzi, iar pe ju¬ 
mătate din romani. Lucrul acesta era necesar din motive 
speciale, izvorîte din orînduirea politică a acelor tim¬ 
puri 13 . Dreptul roman s-a menţinut în Burgundia, pen¬ 
tru ca pe temeiul lui să se soluţioneze litigiile pe care 
romanii le-ar fi putut avea între ei. Aceştia nu au mai 
avut nici un motiv dc a-şi părăsi legea lor, aşa cum au 
avut în regiunea dominată de franci; cu atît mai mult 
cu cît legea salică nu era introdusă în Burgundia, după 
cum se vede din celebra scrisoare pe care Agobard a 
adresat-o lui Ludovic Debonarul 20 . 

Agobard 0 cerea acestui principe să introducă legea 
salică în Burgundia: ea nu era deci statornicită acolo. 
Aşadar, dreptul roman s-a menţinut şi se menţine încă 
în atîtea provincii care depindeau odinioară de acest 
regat. 


a Vezi această lege. 

b Voi vorbi în altă parte despre ea, în cartea XXX, cap. VI, 
VII, VIII şi IX. 

c Agobard, Opera (Opere). 

Dreptul roman şi legea gotică s-au menţinut la fel 
în regiunea în care. s-au aşezat goţii: legea salică nu a 
fosib niciodată adoptată acolo. Cînd Pepin şi Carol Martel 
i-au izgonit de acolo pe sarazini, oraşele şi provinciile 
care s-au supus acestor principi 3 au cerut să li se lase 
legile lor şi au obţinut acest lucru, ceea ce, în ciuda 
obiceiului de pe atunci, potrivit căruia toate legile erau 
personale, a făcut în curînd ca dreptul roman să fie 
considerat ca o lege reală şi teritorială în aceste regiuni. 

Aceasta o dovedeşte edictul lui Carol Pleşuvul, dat 
la Pistes în anul 864, care b deosebeşte regiunile în care 
se judeca după dreptul roman, de acelea în care nu se 
judeca după acest drept. 

Edictul de la Pistes dovedeşte două lucruri: primul, 
că existau regiuni în care se judeca după dreptul roman 
şi altele unde nu se judeca după acest drept; al doilea, 
că aceste regiuni, în care se judeca după dreptul roman, 
erau tocmai acelea în care şi astăzi se menţine acest 
drept, precum rezultă din acelaşi edict c . Aşadar, deose¬ 
birea dintre regiunile Franţei în care se aplica dreptul 
cutumiar şi acele în care se aplica dreptul scris era deja 
stabilită pe timpul edictului de la Pistes. 

Am spus că la începuturile monarhiei toate legile 
erau personale: aşadar, cînd edictul de la Pistes face 
deosebire între regiunile de drept roman şi cele care 


a Vezi Gervais de Tilburi, în Colecţia lui D u- 
c h e s n e, voi. III, p. 366: Fada pactione cum Francis, quod 
illic Gothi patriis legibus, moribus patemis vivant. Et sic Nar- 
bonensis provincia Pippino subjicitur 21 ; şi o cronică din anul 
759, citată de Catel, Histoire du Languedoc (Istoria Langue- 
dpcului); şi autorul nesigur al biografiei lui Ludovic Debonarul, 
asupra cererii făcute de către popoarele din Septimania 22 , în 
adunarea in Carisiaco, în Colecţia lui Duchesn e, voi. II 
p. 316. 

b In illa terra in qua iudicia secundum legem romanam ter- 
minantur, secundum ipsam legem iudicetur; et in illa terra in 
qua 23 etc. art. 16. Vezi şi art. 20. 

c Vezi articolele 12 şi 16 ale edictului de la Pistes, in Cavi- 
lano, in Narbona etc. 

nu erau de drept roman, aceasta înseamnă, pe de o 
parte, că în regiunile care nu erau de drept roman atît 
de mulţi oameni preferaseră să trăiască sub autoritatea 
vreuneia dintre legile popoarelor barbare, încît, în aceste 
regiuni, nu mai exista aproape nimeni care să prefere 
să trăiască sub autoritatea dreptului roman; pe de altă 
parte, aceasta înseamnă că în regiunile de drept roman 
existau puţini oameni care să fi preferat să trăiască sub 
autoritatea legilor popoarelor barbare. 

Ştiu bine că spun aici lucruri noi; dar, dacă ele sînt 
adevărate, sînt foarte vechi. Ce interesează, la urma 
urmei, că cel care le-a spus sînt eu, un Valois 24 sau un 
Bignon 25 ? 


capitolul v 

CONTINUAREA ACELUIAŞI SUBIECT 


Legea lui Gondebaud s-a menţinut timp îndelungat 
la burgunzi, împreună cu dreptul roman; ea era în vi¬ 
goare acolo pe timpul lui Ludovic Debonarul: scrisoarea 
lui Agobard nu ne lasă nici o îndoială în această pri¬ 
vinţă. La fel, cu toate că edictul de la Pistes numeşte 
regiunea ocupată de către vizigoţi ţară a legii romane, 
legea vizigoţilor se menţinea acolo necontenit, lucru pe 
care îl dovedeşte sinodul de la Troyes ţinut în timpul 
lui Ludovic Gîngavul, în anul 878, adică paisprezece ani 
după edictul de la Pistes. 

Mai tîrziu, legile gotice şi burgunde au dispărut chiar 
în regiunile lor, datorită cauzelor generale a care au fă¬ 
cut pretutindeni să dispară legile personale ale popoa¬ 
relor barbare. 


a Vezi mai departe cap .IX, X şi XI. 

CAPITOLUL VI 

CUM S-A PĂSTRAT DREPTUL ROMAN IN REGIUNEA 
AFLATA SUB STĂPÎNIREA LONGOBARZILOR 


Toate se potrivesc cu principiile mele. Legea longo- 
barzilor era imparţială şi romanii nu au avut nici un 
interes să şi-o părăsească pe a lor pentru a o adopta pe 
aceasta. Motivul care i-a îndemnat pe romanii aflaţi 
sub stăpînirea francilor să prefere legea salică nu a 
existat în Italia; acolo dreptul roman s-a menţinut ală¬ 
turi de legea longobarzilor. 

S-a întîmplat chiar că această din urmă lege a cedat 
locul dreptului roman; ea a încetat de a fi legea naţiu¬ 
nii dominante; şi, cu toate că ea a continuat să fie le¬ 
gea nobilimii de vîrf, cea mai mare parte dintre oraşe 
s-au proclamat republici, şi această nobilime a decăzut 
sau a fost exterminată*. Cetăţenii noilor republici nu au 
fost înclinaţi de loc să adopte o lege care statornicea 
obiceiul duelului judiciar şi ale cărei instituţii aveau o 
s'trînsă legătură cu obiceiurile şi uzanţele cavalerilor. 
Deoarece clerul, de pe atunci atît de puternic în Italia, 
se conducea aproape în întregime după dreptul roman, 
numărul celor care urmau legea longobarzilor a trebuit 
să scadă mereu. 

De altminteri, legea longobarzilor nu avea acea mă¬ 
reţie a dreptului roman, care trezea în Italia amintirea 
dominaţiei asupra întregului pămînt; ea nu avea nici 
întinderea dreptului roman. Legea longobarzilor şi drep¬ 
tul roman nu mai puteau servi decît la completarea sta¬ 
tutelor oraşelor care se proclamaseră republici: or, care 
dintre ele putea să completeze mai bine aceste statute, 


a Vezi ce spune Machiavelli 26 despre distrugerea vechii no- 
bilimi din Florenţa. 

legea longobarzilor, care nu statua decît cu privire la 
cîteva cazuri, sau dreptul roman, care le îmbrăţişa pe 
toate? 


CAPITOLUL VII 

CUM A DISPĂRUT DREPTUL ROMAN ÎN SPANIA 


Lucrurile au decurs altfel în Spania. Legea vizigoţi¬ 
lor a biruit, iar dreptul roman a dispărut. Caindasuind®' 
şi Receswind b au respins legile romane şi nu au îngăduit 
cel puţin ca ele să mai fie citate în tribunale. Receswind 
a fost şi autorul legii care suprima interdicţia căsători¬ 
ilor dintre goţi şi romani 0 . Este limpede că aceste două 
legi aveau acelaşi spirit: acest rege voia să elimine prin¬ 
cipalele cauze ale separaţiei dintre goţi şi romani. Or, 
se socotea că nimic nu îi separa mai mult decît inter¬ 
dicţia de a se căsători între ei şi permisiunea de a trăi 
sub autoritatea unor legi deosebite. 

Dar, cu toate că regii vizigoţilor au respins dreptul 
roman, el a rămas necontenit în vigoare în regiunile pe 
care ei le stăpîneau în Galia meridională. Aceste regiuni 
depărtate de centrul monarhiei, se bucurau de o mare 
independenţă d . Din istoria lui Vamba, care s-a suit pe 
tron la 672, se vede că băştinaşii deveniseră mai tari e : 


a El începu să domnească în anul 642. 

b Nu mai vrem să fim chinuiţi de legile străine, nici de cele 
romane. Legea vizigoţilor, cartea II, titlul I, §§ 5 şi 10. 

c Ut tam Gotho Romanam quam Romano Gotham matrimo^ 
ruo liceat sociari 21 . Legea vizigoţilor, cartea III, titlul I, cap. I. 

d Vezi, în Cassiodor, actele de bunăvoinţă pe care Teo- 
doric, regele ostrogoţilor, principele cel mai vestit al vremii sale, 
le-a făcut faţă de ele. Cartea IV, scrisorile 19 şi 26. 

e Răscoala din aceste provincii o fost o defecţiune generală, 
cum rezultă din aprecierea care se află în apendicele acestei is¬ 
torii. Paulus şi aderenţii săi erau romani; ei au fost chiar favo¬ 
rizaţi de către episcopi. Vamba n-a îndrăznit să poruncească 
omorîrea răsculaţilor pe care îi învinsese. Autorul istoriei numeşte 
Galia Narboneză doica perfidiei. 

de aceea, dreptul roman avea acolo mai. multă auto¬ 
ritate, iar legea gotică mai puţină. Legile spaniole nu 
se potriveau nici cu obiceiurile, nici cu situaţia în care 
se aflau ei. Se poate chiar ca poporul să fi ţinut cu în- 
dîrjire la dreptul roman, deoarece de acesta el lega 
ideea libertăţii sale. Mai mult încă: legile lui Cainda- 
suind şi ale lui Receswind cuprindeau dispoziţii groaz¬ 
nice împotriva evreilor; dar aceşti evrei erau puternici 
în Galia meridională. Autorul istoriei regelui Vamba 
numeşte aceste provincii prostibulum-ul evreilor. Cînd sara¬ 
zinii au venit în aceste provincii, ei fuseseră chemaţi acolo: 
or, cine putea să-i cheme decît evreii sau romanii? Goţii 
au fost oprimaţi cei dinţii, pentru că ei erau naţiunea 
dominantă. In Procopie 3 vedem că, în restriştea lor, go¬ 
ţii se retrăgeau din Galia Narboneză în Spania. Fără 
îndoială, că în timpul acestei nenorociri, ei s-au refu¬ 
giat în ţinuturile Spaniei care mai rezistau încă; iar nu¬ 
mărul celor care în Galia meridională trăiau sub auto¬ 
ritatea legii vizigoţilor a fost micşorat astfel în mare 
măsură. 


CAPITOLUL VIII 

O FALSA CAPITULARĂ 


Jalnicul compilator Benoît Levite 23 a transformat 
această lege vizigotă, care interzicea aplicarea dreptului 
roman, într-o Capitulară 13 , care mai apoi a fost atribu- 


a Gothi qui clădi superfuerant, ex Gallia cum uxoribus li- 
berisque agressi, in Hispaniam ad Teudim iam palam tyrannum 
se receperunt 28 . De bello Gothorum (Despre războiul goţilor), 
cartea I, cap. XIII. 

b Capitularii, ed. lui B a 1 u z e, cartea VI, cap. CCCXLIII, 
p. 981, voi. I. 

ită lui Carol cel Mare. Din această lege particulară el a 
făcut o lege generală, ca şi cum ar fi voit să desfiinţeze 
dreptul roman în întreaga lume. 


CAPITOLUL IX 

CUM AU DISPĂRUT CODURILE DE LEGI ALE 
BARBARILOR ŞI CAPITULARELE 

Legile salice, ripuare, burgunde şi vizigote au ieşit 
treptat din uz în Franţa; iată cum s-au petrecut lucru¬ 
rile. 

Feudele devenind ereditare, iar subfeudele luînd ex¬ 
tindere 30 s-au introdus multe obiceiuri care făceau ina¬ 
plicabile aceste legi. S-a păstrat spiritul lor, care era 
de a rezolva cele mai multe pricini prin amenzi; dar, 
valorile sehimbîndu-se fără îndoială, au fost modificate 
şi amenzile; şi găsim multe documente 3 în care seniorii 
fixau amenzile care trebuiau plătite în micile lor tribu¬ 
nale. în felul acesta a continuat să se urmeze spiritul 
legii fără de a se urma legea însăşi. 

De altminteri, Franţa fiind împărţită în nenumărate 
mici seniorii care recunoşteau mai degrabă o dependen¬ 
ţă feudală decît una politică, era foarte greu să poată fi 
autorizată o singură lege: într-adevăr, nu s-ar fi putut 
impune respectarea ei. Nu mai era obiceiul să se tri¬ 
mită împuterniciţi extraordinari .ai regelui în provincii 13 , 
care să supravegheze administrarea justiţiei şi chestiu¬ 
nile politice. Din documente reiese chiar că atunci cînd 
se instituiau noi feude, regii se lipseau de dreptul de a 
trimite acolo împuterniciţi. Astfel, atunci cînd aproape 
tot teritoriul a fost acoperit de feude, aceşti trimişi ai 
regelui nu au mai putut fi folosiţi; nu a mai existat lege 


a D-l D' e L a Thaumassier e“* a colecţionat mai .multe 
dintre acestea. Vezi, de exemplu, capitolele LXI, LXVI şi altele, 
b Missi dominicv' 2 . 

comună, deoarece nimeni nu putea impune respectarea 
legii comune. 

Legile salice, burgunde şi vizigote au fost deci ex¬ 
trem de neluate în seamă la sfîrşitul celei de-a doua 
dinastii, iar la începutul celei de-a treia, aproape că nu 
■s-a mai auzit vorbindu-se de ele. 

In timpul primelor două dinastii, se aduna adesea 
naţiunea, adică seniorii şi episcopii: încă nu era vorba 
■de comune. în aceste adunări s-a căutat să se reglemen¬ 
teze situaţia clerului — pătură socială care, ca să spu¬ 
nem aşa, se forma sub cuceritori, şi care îşi stabilea 
privilegiile. Legile făcute în aceste adunări sînt ceea ce 
numim noi Capitularii. S-au îmtîmplat patru lucruri: au 
fost statornicite legile privitoare la feude şi o mare 
parte din bunurile bisericii au fost administrate după 
aceste legi; clericii s-au izolat încă mai mult, şi au în¬ 
ceput a nesocoti legile reformatoare 3 la elaborarea că¬ 
rora nu participau numai ei; s-au făcut colecţii de ca¬ 
noane ale sinoadelor 13 şi de decretale ale papilor, şi ele¬ 
nii a primit aceste legi ca venind dintr-un izvor mai 
■pur. De la constituirea marilor feude, regii nu au mai 
:avut, după cum am spus, trimişi în provincii pentru a 
impune respectarea legilor omise de ei: aşa că, sub cea 
'de-a treia dinastie, nu s-a mai auzit vorbindu-se despre 
Capitulare. 


a „Episcopii, spune Carol Pleşuvul — în Capitulard din anul 
644, art. 8 —, sub pretext că au autoritatea de a face canoane, 
să nu se opună acestei Constituţii, nici să nu o nesocotească". 
.Se pare că el îi şi prevedea căderea. 

:b In Colecţia de canoane au fost introduse nenumărate de¬ 
cretale papale; în vechea Colecţie erau foarte puţine. D e n y s 
le Petit 33 a introdus multe în Colecţia sa; dar cea a lui I s i- 
dor Mercator 3 ' a fost plină de decretale adevărate şj false. 
Vechea Colecţie a fost în uz în Franţa pînă la Carol cel Mare. 
.Acest principe a primit din mîinile papei Adrian I Colecţia lui 
IDenys le Petit şi a impus adoptarea ei. Colecţia lui I s i- 
■dor Mercator a apărut în Franţa cam în timpul domniei 
lui Carol cel Mare; a fost îmbrăţişată cu multă căldură; după 
:aceea a venit ceea ce se numeşte Corps du droit canonique^ 
i(Corpul dreptului canonic). 



CARTEA XXVIII. CAPITOLUL XI 


37 


CAPITOLUL X 

CONTINUAREA ACELUIAŞI SUBIECT 

S-au adăugat mai multe Capitularii legii longobarzi- 
lor, legilor salice, legii bavarezilor. S-a căutat explicaţia 
acestui fapt: ea trebuie să fie căutată în însuşi fondul 
chestiunii. Capitulariile erau de mai multe feluri. Unele 
se refereau la rînduiala politică, altele la rînduiala eco¬ 
nomică, cea mai mare parte la rînduiala bisericească, 
iar unele la rînduiala civilă. Cele din ultima categorie 
au fost adăugate la legea civilă, adică la legile personale 
ale fiecărei naţiuni: de aceea se spune în Capitularii că 
în ele nu s-a introdus nici o prevedere potrivnică drep¬ 
tului roman 3 . Intr-adevăr, cele care se refereau la rîn¬ 
duiala economică, bisericească sau politică nu aveau 
nici o legătură decît cu legile popoarelor barbare, pe 
care le interpretau, le îndreptau, le extindeau şi le res- 
trîngeau. Dar aceste Capitularii, adăugate la legile per¬ 
sonale, au dus, cred eu, la nesocotirea a însuşi ansam¬ 
blului Capitulariilor. In vremuri de ignoranţă, prescurta¬ 
rea unei lucrări aduce adeseori căderea lucrării însăşi. 


CAPITOLUL XI 

ALTE CAUZE ALE IEŞIRII DIN UZ A CODURILOR DE LEGI 
ALE BARBARILOR, A DREPTULUI ROMAN 
Şl A CAPITULARIILOR 


Cînd popoarele germanice au cucerit Imperiul Ro¬ 
man, ele au dat acolo peste folosirea scrisului şi, urmînd 


a Vezi edictul de la Pistes, art. 20. 

exemplul romanilor, au aşternut în scris obiceiurile 3 lor 
şi au alcătuit din ele coduri. Domniile nenorocite care 
au urmiat celeia a lui Carol cel Mare, invaziile norman¬ 
zilor. războaiele interne au cufundat iar neamurile în¬ 
vingătoare în întunericul din care ieşiseră; s-a întins din 
nou neştiinţa de a citi şi de a scrie. Aceasta a pricinuit 
uitarea, în Franţa şi în Germania, a legilor barbare scri¬ 
se, a dreptului roman şi a Capitulariilor. Folosirea scri¬ 
sului s-a păstrat mai bine în Italia, unde stăpîneau pa¬ 
pii şi împăraţii greci şi unde erau oraşe înfloritoare şi 
aproape tot comerţul care se făcea pe atunci. Această 
vecinătate a Italiei a făcut ca dreptul roman să se păs¬ 
treze mai bine în ţinuturile Guliei, supuse odinioară go¬ 
ţilor şi burgunzilor, cu atît mai mult cu cît acest drept 
era acolo o lege teritorială şi un fel de privilegiu. Este 
probabil că neştiinţa de carte a făcut ca legile vizigoţi¬ 
lor să iasă din uz în Spania. Iar datorită căderii în de¬ 
suetudine a atîtor legi, s-au format peste tot cutume. 

Legile personale au ieşit din uz. Despăgubirile şi 
ceea ce se numea freda b au fost reglementate mai mult 
după cutumă decît după textul acestor legi. Aşadar, du¬ 
pă cum la instituirea monarhiei se trecuse de la obice¬ 
iurile germanilor la legi scrise, cîteva secole mai tîrziu 
s-a revenit de la legi scrise la obiceiuri nescrise. 


CAPITOLUL XII 

DESPRE CUTUMELE LOCALE; TRANSFORMAREA LEGILOR 
POPOARELOR BARBARE ŞI A DREPTULUI ROMAN 

Din multe documente rezultă că existau cutume lo¬ 
cale încă de pe timpul primei şi celei de-a doua dinas¬ 
tii. In aceste documente se vorbeşte despre cutuma lo- 

a Lucrul acesta este arătat în mod explicit în cîteva prolo¬ 
guri ale acestor coduri. In legile saxonilor şi ale frizonilor se 
află chiar dispoziţii care diferă după diferitele districte. Acestor 
obiceiuri li s-au adăugat şi cîteva dispoziţii particulare impuse- 
de împrejurări: aşa au fost legile aspre împotriva saxonilor, 
b Voi vorbi despre ea în altă parte 30 . 

c ului a , despre obiceiul vechi b , despre cutumă c , despre 
legi d şi despre cutume. Unii autori au crezut că ceea ce 
se numea cutume erau legile popoarelor barbare, iar 
ceea ce se numea lege era dreptul roman. Eu fac dovadă 
că nu poate fi aşa*. Regele Pepin 37 a poruncit ca pretu¬ 
tindeni unde nu exista lege să se urmeze cutuma, dar 
să nu i se acorde preferinţă acesteia faţă de lege®. Or, a 
spune că dreptul roman avea precădere faţă de codurile 
de legi ale barbarilor înseamnă a întoarce pe dos ceea ce 
rezultă din toate documentele vechi, şi îndeosebi din a- 
.ceste coduri de legi ale barbarilor care spun tot timpul 
contrariul. 

Legile popoarelor barbare nu numai că nu erau fos¬ 
tele cutume, dar înseşi aceste legi, ca legi personale, 
le-au introdus. Legea salică, de exemplu, era o lege per¬ 
sonală; dar, în ţinuturile locuite în întregime sau aproa¬ 
pe în întregime de către francii salici, legea salică, ori- 
cît de personală era, devenea, pentru aceşti franci salici. 
o lege teritorială, şi nu era personală decît pentru fran¬ 
cii care locuiau în alte părţi. Or, dacă într-un loc în care 
.legea salică era teritorială s-ar fi întîmplat ca mulţi bur- 
■gunzi, alemani sau chiar romani să aibă deseori chesti¬ 
uni litigioase, ele ar fi fost rezolvate după legile aces¬ 
tor popoare; şi un mare număr de hotărîri conforme cu 
unele din aceste legi ar fi trebuit să' introducă în ţară 
noi obiceiuri. Şi aceasta explică bine Constituţia lui Pe¬ 
pin. Era firesc ca aceste obiceiuri să şi le poată însuşi 
chiar şi francii localnici în cazurile care nu erau solu¬ 
ţionate de către legea salică; nu era însă natural ca ele 
să poată precumpăni faţă de legea salică. 

Aşadar, în fiecare loc exista o lege dominantă şi obi¬ 
ceiuri recunoscute care serveau drept completare a legii 
dominante, atunci cînd nu o contraziceau. 


a Prefaţa la Formulele lui M a r c u 1 f. 
b Legea longobarzilor cartea II, titlul LVIII, § 3. 
c Tbidem, cartea II, titlul XLI, § 6. 
d Viafa sfîntului Leger M . 

e Legea longobarzilor, cartea II, titlul XLI, § 6. 

Se putea chiar întîmpla ca ele să servească drept 
completare a unei legi care nu era teritorială; şi, ca să 
folosim acelaşi exemplu, dacă într-un loc în care legea 
salică era teritorială, un burgund era judecat după legea 
burgunzilor şi dacă prin textul acestei legi nu era regle¬ 
mentat cazul în chestiune, nu trebuie să ne îndoim că 
el era judecat pe baza cutumei locale. 

Pe timpul regelui Pepin, cutumele care se formaseră 
aveau o putere mai mică decît legile; dar în curînd cu¬ 
tumele au înlăturat legile; şi deoarece întotdeauna noile 
rînduieli sînt remedii care indică existenţa unui rău pre¬ 
zent, se poate crede că pe vremea lui Pepin începuse deja 
să se acorde precădere cutumelor faţă de legi. 

Ceea ce am spus pînă aici explică felul în care drep¬ 
tul roman a început să devină, din primele timpuri, o le¬ 
ge teritorială, după cum se vede din edictul de la Pistes, 
şi felul în care legea gotică s-a menţinut totuşi în vigoa¬ 
re, după cum arată sinodul de la Troyes, despre care am 
vorbit 3 . Legea romană devenise legea personală generală, 
iar legea gotică, legea personală particulară, şi prin ur¬ 
mare, legea romană era legea teritorială. Dar în ce fel a 
dus ignoranţa pretutindeni la ieşirea din uz a legilor per¬ 
sonale ale popoarelor barbare, în timp ce dreptul roman 
s-a menţinut ca lege teritorială în provinciile vizigote şi 
burgunde? Răspunsul meu este că legea romană a avut şi 
ea aproape aceeaşi soartă ca şi celelalte legi personale; 
altminteri am avea şi acum Codiţi theodosian în provin¬ 
ciile în care legea romană era lege teritorială, în timp ce 
noi avem acolo legile lui Iustinian. Acestor provincii nu 
le-a mai rămas aproape decît denumirea de ţări de drept 
roman sau de drept scris, decît acea dragoste pe care o 
au popoarele pentru legea lor, mai ales cîncl ele o pri¬ 
vesc ca pe un privilegiu, precum şi cîteva dispoziţii de 
drept roman păstrate atunci în amintirea oamenilor. Dar 
aceasta a fost de ajuns pentru ca, la apariţia compilaţiei 
lui Iustinian, ea să fie primită în provinciile de sub stă- 


a Vezi mai sus capitolul V 

pînirea goţilor şi a burgunzilor drept lege scrisă, în timp 
ce, în vechiul teritoriu stăpînit de franci ea să nu fie 
primită decît ca raţiune scrisă. 


CAPITOLUL XIII 

DEOSEBIREA DINTRE LEGEA SALICA, ADICĂ 
A FRANCILOR SALIENI, ŞI CEA A FRANCILOR RIPUARI 
ŞI A ALTOR POPOARE BARBARE 


Legea salică nu admitea folosirea probelor negative, 
ceea ce înseamnă că, potrivit legii salice, cel care deschi¬ 
dea o acţiune sau adresa o acţiune împotriva cuiva tre¬ 
buia să aducă dovezi în sprijinul ei, şi nu era de ajuns 
pentru acuzat să o tăgăduiască, ceea ce este în conformi¬ 
tate cu legile aproape ale tuturor popoarelor din lume, 

Legea francilor ripuari avea cu totul alt spirit 3 : ea se 
mulţumea cu probe negative 39 , iar pîrîtul sau acuzatul 
putea, în cele mai multe cazuri, să se dezvinovăţească 
jurînd, împreună cu un anumit număr de martori 40 , că nu 
săvîrşise ceea ce i se punea în sarcină. Numărul marto¬ 
rilor care trebuiau să jure b sporea o dată cu gravitatea 
faptei; uneori acest număr mergea pînă la şaptezeci şi 
doi c . Legile alemamlor, ale bavarezilor, ale turingilor, ale 
frizonilor, ale saxonilor, ale longobarzilor şi ale burgun¬ 
zilor au fost întocmite pe baza aceluiaşi principiu ca şi 
cele ale ripuarilor. 

Am spus că legea salică nu admitea probele negative. 
Era totuşi un caz în oare ea le admitea d ; dar, în acest caz, 


a Aceasta se potriveşte cu ceea ce spune Tacitus (De mo- 
ribus Germanorum, c. 28), că popoarele germanice aveau obice¬ 
iuri comune şi obiceiuri particulare. 

b Leiţea ripuarilor, titl. VI, VII, VIII şi celelalte, 
c Ibidem, titlul XI, XII şi XVII. 

d Anume, acela în care era acuzat un antrustion, adică un 
vasal al regelui, care se presupunea că este mai sincer. Vezi ti¬ 
tlul LXXVI din Pactus legis salicae. 

ea nu le admitea singure şi fără ajutorul probelor poziti¬ 
ve. Reclamantul îşi aducea martorii săi .pentru ca prin au¬ 
dierea lor să-şi sprijine acţiunea 3 ; pîrîtul îi prezenta pe 
ai săi la interogatoriu pentru a se apăra, iar judecătorul 
căuta să descopere adevărul în mărturiile unora şi ale ce¬ 
lorlalţi 5 . Acest sistem procedural se deosebea foarte mult 
de cel al legilor ripuare şi al altor legi barbare, în care 
un acuzat se apăra jurînd că nu este vinovat şi punîncî 
pe rudele sale să jure că spusese adevărul. Aceste legi 
nu se puteau potrivi decît unui popor înzestrat cu sim¬ 
plicitate şi cu o anumită sinceritate înnăscută. A trebuit 
chiar ca legiuitorii să preîntîmpine abuzul în această pri¬ 
vinţă, după cum vom vedea în curînd. 


CAPITOLUL XIV 

ALTA DEOSEBIRE 


Legea salică nu admitea proba prin duelul judiciar: 
legea ripuarilor 0 şi aproape toate legile popoarelor bar¬ 
bare o admiteau d . Mi se pare că legea care admitea due¬ 
lul judiciar era urmarea firească şi măsura de îndreptare 
a legii care instituia probele negative. Cînd se deschidea 
o acţiune şi reclamantul vedea că ea putea să fie zădărni¬ 
cită în chip nedrept printr-un jurămînt, ce îi mai rămî- 
nea unui războinic e care se vedea primejduit de a fi re¬ 
dus la neputinţă decît să ceară socoteală pentru prejudi¬ 
ciul adus, şi pentru însăşi ameninţarea sperjurului? Le¬ 
gea salică, oare nu admitea folosirea probelor negative. 


a Vezi acelaşi titlu LXXVI din Pactus legis salicae. 
b Cum se procedează şi azi în Anglia 41 , 
c Titlul XXXII; titlul LVII, § 2; titlul LIX, § 4. 
d Vezi nota următoare. 

e Acest spirit apare limpede în Legea ripuarilor, titlul LIX, 
§ 4 şi titlul LXVII, § 5; Capitulară lui Ludovic cel Blînid _adău- 
gată la Legea ripuarilor, din anul 803, art. 22. 

nu avea nevoie de proba prin duel, şi nu o accepta; dar 
legea ripuarilor 3 şi cea a altor popoare 13 barbare, care ad¬ 
miteau folosirea probelor negative, au fost silite să intro¬ 
ducă proba prin duel. 

Rog să se citească cele două dispoziţii celebre 0 ale lui 
Gondebaud, regele Burgundiei, în această materie; se va 
vedea că ele sînt întemeiate pe natura lucrurilor. Era ne¬ 
cesar, ca să întrebuinţăm limbajul legilor barbarilor, să se 
smulgă jurămîntul din mîinile unui om care voia să abu¬ 
zeze de el. 

La longobarzi, legea lui Rotharis a admis cazuri în 
care celui care se apărase printr-un jurămînt nu i se mai 
putea impune un duel. Aoest obicei s-a extins d ; vom ve¬ 
dea mai departe ce rele au rezultat de aici şi cum a tre¬ 
buit să se revină la vecihiul sistem procedural. 


capitolul xv 

REFLECŢIE 


Eu nu spun că în modificările care au fost aduse co¬ 
durilor de legi ale barbarilor, în dispoziţiile care li s-au 
adăugat şi în corpul Capitulariilor nu s-ar putea găsi vre¬ 
un text în care, în adevăr, proba duelului să nu fie o ur¬ 
mare a probei negative. în decursul mai multor veacuri, 


a Vezi această lege. 

b Legea frizonilor, cea a longobarzilor, cea a bavarezilor, cea 
a saxonilor, cea a turingilor şi cea a burgunzilor. 

c în Legea burgunzilor, titlul VIII, §§ 1 şi 2, în materie pe¬ 
nală; şi titlul XLV, care se ocupă şi de chestiunile civile. Vezi 
de asemenea Legea turingilor, titlul 1, § 31; titlul VII. § 6; şi 
titlul VIII; şi Legea alemanilor, titlul LXXXIX; Legea bavarezi¬ 
lor, titlul VIII, cap. II, § 6 şi cap. III, § 1; şi titlul IX, cap. IV, 
§ 4; Legea frizonilor, titlul II, § 3; si titlul XIV, § 4; Legea lon¬ 
gobarzilor, cartea I, titlul XXXII, § 3; şi titlul XXXV, § 1; şi 
cartea II, titlul XXXV, § 2. 

d Vezi mai departe capitolul XVIII, la sfîrşit. 

împrejurări speciale au putut duce la întocmirea unor legi 
particulare. Eu vorbesc despre spiritul general al legilor 
germanilor, despre natura şi despre originea lor; vorbesc 
despre vechile obiceiuri ale acestor popoare, indicate ori 
statornicite de către aceste legi: aici nu este vorba decît 
despre acest lucru. 


CAPITOLUL XVI 

DESPRE PROBA CU APĂ CLOCOTITĂ, 
STATORNICITĂ PRIN LEGEA SALICĂ 


Legea salică admitea folosirea probei cu apă clocoti- 
tă a4a ; şi întrucît această probă era foarte crudă, legea 
prevedea o ‘măsură de atenuare a asprimii sale b . Ea îngă¬ 
duia celui căruia i se fixase o zi de înfăţişare pentru a 
face proba cu apă clocotită să-şi răscumpere mina, cu 
consimţămîntul părţii adverse. Acuzatorul, în schimbul 
unei sume pe care o fixa legea, se putea mulţumi cu ju¬ 
rământul cîtorva martori care declarau că acuzatul nu să- 
vîrşise infracţiunea: acesta era un caz aparte al legii sa¬ 
lice, în care ea admitea proba negativă. 

Această probă era o chestiune de convenţie, pe care 
legea o îngăduia, dar pe care ea nu o impunea. Legea a- 
corda o anumită despăgubire acuzatorului care îi permi¬ 
tea acuzatului să se apere printr-o probă negativă: acuza¬ 
torul era liber să se lase în seama jurămîntului acuzatu¬ 
lui, după cum era liber a ierta prejudiciul sau ofensa. 

Legea acorda un mijloc de împăcare 0 , pentru ca îna¬ 
inte de judecată, părţile, una dintre ele de teama unei 
probe îngrozitoare, iar cealaltă avînd în faţă o mică des- 


a La fel si alte cîteva legi ale barbarilor, 
b Titlul LVI. 
c lbidem, titlul LVI. 



CARTEA XXVIII. CAPITOLUL XVII 


45 


păgubire imediată, să pună capăt litigiilor existente între 
ele şi duşmăniei reciprooe. Este limpede că această probă 
negativă o dată efectuată, nu mai era nevoie de alta, aşa 
că procedura duelului nu putea fi o urmare a acestei dis¬ 
poziţii particulare a legii salice. 


CAPITOLUL XVII 

FELUL DE A GlKDI AL STRĂMOŞILOR NOŞTRI 


Va stirni uimire să se vadă că strămoşii noştri au fă¬ 
cut astfel să depindă onoarea, bunăstarea şi viaţa cetăţe¬ 
nilor de lucruri care ţineau nu alît de raţiune, cit de în- 
tîmplare; să se vadă că ei au folosit necontenit probe care 
nu dovedeau nimic şi care nu aveau legătură nici cu ne¬ 
vinovăţia, nici cu vina. 

Germanii, care nu fuseseră niciodată subjugaţi, se bu¬ 
curau de o independenţă nemăsurată 3 . Familiile purtau 
între ele război pentru omoruri, furturi, insulte 13 . Acest 
obicei a fost schimbat, supunînd unor reguli aceste răz¬ 
boaie; acum ele au început să fie făcute din ordin şi sub' 
ochii autorităţilor 0 : ceea ce era de preferat unei libertăţi 
generale nesăbuite de a-şi pricinui rău în mod reciproc. 

După cum astăzi turcii, în războaiele lor civile, soco¬ 
tesc că prima victorie este datorată unei hotărîri a lui 
Dumnezeu în urma judecăţii sale, tot aşa popoarele ger¬ 
manice, în litigiile lor particulare, priveau rezultatul due¬ 
lului ca pe o hotărîre a Providenţei, care este mereu cu 
luare-aminte în a pedepsi pe criminal sau pe uzurpator. 


a Acest lucru rezultă din ceea ce spune Taci tus: Omni- 
bus idem habitus 43 [De moribus Germanorum, cap. 4], 

bVelleius Paterculu s' ,/, 1 cartea II, cap. CXVIII, 
spune că germanii rezolvau toate disputele prin luptă. 

c Vezi codurile de legi ale barbarilor; iar pentru vremurile 
mai moderne, Beaumanoir, Coutume de Beauvoisis (Cutuma 
din Beauvoisis). 

Tacitus spune că, la germani, atunci cînd un neam 
voia să pornească război cu altul, el căuta să facă un pri¬ 
zonier care să poată lupta cu unul dintre ai săi, rezulta¬ 
tul războiului viitor fiind apreciat după rezultatul luptei 
dintre ei 45 . Nişte popoare care socoteau că duelul se cu¬ 
vine să pună capăt disputelor publice puteau desigur să 
creadă că el ar putea să pună capăt şi neînţelegerilor din¬ 
tre particulari. 

Regele Burgundiei, Gondebaud, a autorizat mai mult 
decît toţi ceilalţi regi practicarea duelului. Acest prin¬ 
cipe îşi motivează legea în însuşi textul legii 3 : „Aceasta, 
spune el, pentru ca supuşii noştri să nu mai jure pentru 
fapte îndoielnice şi să nu facă jurăminte false pentru 
fapte sigure“ Astfel, în timp ce clericii declarau nele¬ 
giuită legea care îngăduia duelul b , legea burgunzilor so¬ 
cotea ca nelegiuită pe cea care instituia jurământul. 

Proba prin duel avea o oarecare raţiune bazată pe ex¬ 
perienţă. La un popor, mai presus de orice războinic, mi- 
şelia presupune şi alte scăderi morale: ea dovedeşte că 
omul nu şi-a însuşit educaţia care i s-a dat, că a fost ne¬ 
simţitor la glasul onoarei şi că nu a fost călăuzit de prin¬ 
cipiile care i-au condus pe ceilalţi oameni; ea arată că el 
nu se teme de dispreţul lor şi că nici nu ţine 1a- stima lor; 
cît de puţin să fie cineva de o familie bună şi nu-.i va 
lipsi de obicei iscusinţa care trebuie să se îmbine cu pu¬ 
terea şi nici puterea care trebuie să se îmbine cu curajul; 
căci, punînd preţ pe onoare, toată viaţa el se va fi exersat 
să facă lucruri fără de care onoarea nu poate fi dobîndi- 
tă. Mai mult încă, la un neam războinic, la care puterea, 
curajul şi vitejia sînt în mare cinste, crimele cu adevărat 
odioase sînt cele care se nasc din şmecherie, din şiretenie 
şi din viclenie, adică din mişelie. 

Cît despre proba focului, după ce acuzatul punea mî- 


a Legea burgunzilor, cap. XLV. 
b Vezi Agobard, Oeuures 46 .(Opere). 

na pe un fier roşu 47 sau în apă clocotită, i se înfăşură 
mîna într-un săculeţ care se sigila: dacă, după trei zile, 
nu se mai vedea nici o urmă de arsură, acuzatul era decla¬ 
rat nevinovat. Cine nu-şi dă şeaua că, la un popor de¬ 
prins cu mânuirea armelor, pielea aspră şi bătătorită nu 
avea cum să capete o urmă destul de puternică de la fie¬ 
rul roşu sau de la apa clocotită pentru ca ea să mai apară 
peste trei zile? Iar dacă mai apărea, aceasta însemna că 
cel care se supunea acestei dovezi era un molatic. Cu 
mîinile lor bătătorite, ţăranii noştri mînuiesc fierul roşu 
aşa cuim vor. Cît despre femei, mîinile celor care mun¬ 
ceau, puteau să reziste la fierul roşu. Femeile din pătu¬ 
rile de sus nu duceau lipsă de apărători care să le repre¬ 
zinte®; şi, la un popor la care nu exista luxul, aproape 
că nu exista stare de mijloc. 

După legea turingilor b , o femeie învinuită de adulter 
nu era condamnată la proba cu apă clocotită 'decît atunci 
cînd nu se prezenta nici un apărător pentru ea; iar legea 
ripuarilor nu admitea această probă decît atunci cînd nu 
se găsesc martori pentru a-i dovedi nevinovăţia 0 . Dar 
pentru o femeie pe care nici una din rudele ei nu voia să 
o apere, ori pentru un bărbat care nu putea să aducă nici 
o mărturie în sprijinul cinstei sale, vinovăţia lor era chiar 
prin -aceasta deja dovedită. 

Eu susţin deci că, în împrejurările vremurilor în care 
proba duelului şi proba fierului roşu şi a apei clocotite 
erau în uz, legile acestea se aflau într-un asemenea acord 
cu moravurile, încît aceste legi au dat naştere într-o mai 
mică măsură la nedreptăţi decît au fost ele nedrepte; că 
efectele au fost mai nevinovate decît cauzele; că aceste 
legi <au adus atingere mai mult echităţii decî't au încălcat 
drepturile; că ele au fost mai mult absurde decît tiranice. 


a Vezi B e a u m a n o i r, Coutume de Beauvoisis, cap. LXI. 
Vezi de asemenea Legea anglilor, cap. XIV, în care proba, cu noi 
clocotită nu este decît subsidiară, 
b Titlul XIV. 
c Cap. XXXI, § 5. 

CAPITOLUL XVIII 

CUM S-A EXTINS PROBA DUELULUI 

Din scrisoarea lui Agobard către Ludovic Debonarul 
s-ar putea trage concluzia că proba prin duel nu era în 
uz la franci; căci, după ce a arătat acestui principe abu¬ 
zurile ce decurg din legea lui Gondebaud, Agobard cere 
ca în Burgundia pricinile să fie judecate după legea fran¬ 
cilor 3 . Dar ştiindu-se, pe de altă parte, că pe vremea 
aceea duelul judiciar era in uz în Franţa, aceasta a dat 
loc la nedumeriri. Explicaţia este aceea dată de mine 
mai sus: legea francilor salici nu admitea această probă, 
iar cea a francilor ripuari o admitea b . 

Dar, cu toate protestele clericilor, uzul duelului judi¬ 
ciar s-a întins necontenit în Franţa; şi voi dovedi îndată 
că tocmai ei au prilejuit în mare măsură acest lucru. 

Dovadă pentru aceasta ne-o procură legea longobar- 
zilor. „De mult timp se introdusese un obicei detestabil 
(se spune în preambulul Constituţiei lui Otto al Il-lea): 
anume că, dacă documentul vreunei moşteniri era atacat 
ca fals, cel care îl prezenta jura pe Evanghelie că actul 
era adevărat; şi fără nici o judecată prealabilă, el deve¬ 
nea proprietar al moştenirii; în felul acesta, sperjurii erau 
siguri că dobîndesc avere“ c . Cînd împăratul Otto I s-a 
încoronat la Roma d , iar papa Ioan al XH-lea tocmai ţi¬ 
nea un sinod, toţi seniorii din Italia au strigat sus şi 
tare că împăratul trebuia să facă o lege pentru înlătu¬ 
rarea acestui scandalos abuz.' e Papa şi împăratul au so¬ 
cotit că această chestiune trebuia trimisă spre rezolvare 
sinodului care urma să se ţină puţin timp după aceea la 


a Si placeret domino nostro ut eos transferret ad legem 
Francorum 4S . 

b Vezi această lege, titlul LIX, § 4; şi titlul LXVII, § 5. 
c Legea longobarzilor, cartea II, titlul LV, cap. XXXIV, 
d In anul 962. 

e Ab Italiae proceribus est proclamatum , ut imperator sanc- 
tus, mutata lege, facinus indignum destrueret M . Legea longobar¬ 
zilor, cartea II, titlul LV, cap. XXXIV. 

Ravenna*. Acolo, seniorii au prezentat aceleaşi cereri, 
protestînd şi mai vehement; dar, sub pretext că lipseau 
unele persoane, chestiunea a fost amînată încă o dată. 
Cînd Otto al II-lea şi Conrad b , regele Burgundiei, au so¬ 
sit în Italia, ei au avut la Verona c o convorbire cu se¬ 
niorii din Italia d ; şi, la repetatele lor stăruinţe, împăra¬ 
tul, cu învoirea tuturor, a scos o lege care prevedea că, 
în cazul contestării unei moşteniri, dacă una dintre părţi 
va voi să se folosească de un document, iar cealaltă va 
susţine că acesta e fals, litigiul va fi soluţionat prin duel; 
că aceeaşi regulă se va respecta şi atunci cînd va fi 
vorba de chestiuni litigioase în legătură cu feudele; că 
bisericile vor fi supuse aceleiaşi legi, duelul avînd loc 
în acest caz între apărătorii lor. De aici se vede că no¬ 
bilimea a cerut proba prin duel din cauza neajunsului 
pe care îl prezenta proba introdusă în biserici; că, în 
ciuda strigătelor nobilimii, în ciuda abuzului care era 
strigător şi în ciuda autorităţii lui Otto, care a venit 
în Italia ca să vorbească şi să acţioneze ca stăpîn, clerul 
a rezistat cu îndîrjire în două sinoade; că conlucrarea 
dintre nobilime şi principi silind pe clerici să cedeze, 
uzul duelului judiciar trebuie să fi fost socotit ca un 
privilegiu al nobilimii, ca o pavăză împotriva nedrep¬ 
tăţii şi ca o chezăşie a proprietăţii; şi că din acest mo¬ 
ment, practica aceasta trebuie să se fi întins. Şi acest 
lucru s-a petrecut într-o epocă în care împăraţii erau 
puternici, iar papii slabi, într-un timp în care Ottonii au 
venit în Italia să restabilească demnitatea imperială. 

Voi face aici o reflecţie care va întări ceea ce am 
spus mai sus, anume că instituirea probelor negative a 


a S-a ţinut în anul 967, în prezenţa papii Ioan al Xll-lea şi 
a împăratului Otto I. 

b Unchiul lui Otto al II-lea, fiul lui Rudolf, şi rege al Bur¬ 
gundiei transjurane. 
c In anul 988. 

d Cum in hoc ab omnibus imperiales aures pulsarentur. Le¬ 
gea longobarzilor 50 , cartea II, titlul LV, cap. XXXIV. 

adus după sine procedura duelului. Abuzul de care se 
plîngeau seniorii în faţa Ottonilor era că un om căruia 
i se obiecta că documentul său era fals, se apăra prin- 
tr-o probă negativă, jurînd pe Evanghelie că nu era aşa. 
Ce s-a făcut spre a se înlătura abuzul de o lege care- 
fusese denaturată? S-a restabilit uzul duelului. 

M-aim grăbit să vorbesc de Constituţia lui Otto al 
II-lea, pentru a da o idee limpede despre disputele din¬ 
tre cler şi laici de pe vremea aceea. Ea fusese precedată 
de o Constituţie 3 a lui Lothar I, care, în faţa aceloraşi 
plîngeri şi dispute, voind să garanteze proprietatea bu¬ 
nurilor, dispusese notarul să jure că documentul său 
nu era fals, iar dacă el era mort, să fie puşi să jure 
martorii care îl semnaseră; dar răul tot dăinuia şi a tre¬ 
buit să se recurgă la remediul despre care am vorbit 
adineaori. 

Eu constat că înainte de acea epocă, în adunările ge¬ 
nerale ţinute de Carol cel Mare, naţiunea i-a arătat că, 
în starea de lucruri de atunci, era foarte greu ca acu¬ 
zatorul sau acuzatul să nu jure fals şi că era mai bine 
să se restabilească duelul judiciar b ; ceea ce el a făcut. 

Uzul duelului judiciar s-a extins la burgunzi, la care 
însă cel al jurămîntului a fost limitat. Teodoric, regele 
Italiei, a desfiinţat duelul la ostrogoţi c ; legile lui Gain- 
dasuind şi ale lui Receswind par a fi voit să înlăture 
însăşi ideea de duel. Dar aceste legi au fost aşa de puţin 
acceptate în Narboneza, îneît duelul era considerat acolo 
ca un privilegiu al goţilor d . 


a In Legea longobarzilor, cartea II, titlul LV, § 33. Pe exem¬ 
plarul de care s-a servit D-l. Muratori, ea este atribuită împă¬ 
ratului Guido 51 . 

b Legea longobarzilor, cartea II, titlul LV, § 23. 
c Vezi Cassiodor, cartea III, scrisorile 23 şi 24. 
d In palatio quoque Bera comes Barcinonensis , cum impe- 
teretur a quodam vocato Sunila, et infidelitatis argueretur, cum 
eodem secundum legem propriam, utpote quia uterque Gothus 
erat, equestri praelio congressus est et victus 5 L Autorul nesigur 
al Vieţii lui Ludovic Debonarul. 

Longobarzii, care au cucerit Italia după distrugerea 
■ostrogoţilor de către greci 53 , au introdus acolo din nou 
■obiceiul duelului; dar primele lor legi l-au limitat 3 . 
Carol cel Mare b , Ludovic Debonarul, Ottonii au dat dife¬ 
rite constituţii generale, pe care le găsim inserate în le¬ 
gile longobarzilor şi adăugate la legile salice, care au 
extins uzul duelului, mai întîi la pricinile criminale, apoi, 
la cele civile. Nu se ştia cum era mai bine să se pro¬ 
cedeze. Proba negativă prin jurămînt prezenta neajun¬ 
suri; cea prin duel, de asemenea: se adopta cînd o probă, 
cînd cealaltă, după cum frapau mai mult neajunsurile 
uneia .sau ale celeilalte. 

Pe de o parte, clericilor le plăcea să vadă cum, în 
toate pricinile laice, se recurgea la biserici şi la altare 0 ; 
iar, pe de altă parte, nobilimii mîndre îi plăcea să-şi 
apere drepturile prin sabie. 

Eu nu spun că clerul a introdus obiceiul de care se 
plîngea nobilimea. Această cutumă izvora din spiritul le¬ 
gilor barbarilor şi din statornicirea probelor negative. 
Dar întrucît un fel de procedură care putea să asigure 
impunitatea atîtor criminali a adus ideea necesităţii de 
a se recurge la sfinţenia bisericilor pentru a zgudui pe 
cei vinovaţi şi pentru a înfricoşa pe sperjuri, clericii au 
susţinut acest obicei şi procedura de care el era legat; 
căci altminteri, ei erau împotriva probelor negative. Ve¬ 
dem în Beaumanoir d că aceste probe nu au fost nicio¬ 
dată admise în tribunalele eclesiastice, ceea ce a contri- 


a Vezi în Legea longobarzilor, cartea I, titlul IV şi titlul IX, 
§ 23; şi cartea II, titlul XXXV, §§ 4 şi 5; şi titlul LV, §§ 1, 2 
şi 3; rînduielile lui Rotharis; şi la § 15, cea a lui Luitprand. 
b lbidem, cartea II, titlul LV, § 23. 

c Jurămîntul judiciar se făcea pe atunci în biserici; iar sub 
prima dinastie exista în palatul regilor o capelă anume pentru 
pricinile care se judecau acolo. Vezi Formulele lui M a r c u 1 f, 
•cartea I, cap. XXXVIII; Legile ripuarilor, titlul LIX, § 4; titlul 
LXV, § 5; Istoria lui Gregoire de Tours; Capitulară din 
anul 803, adăugată la Legea salică. 
d Cap. XXXIX, p. 212. 

buit fără îndoială mult la ieşirea lor din. uz şi la slă¬ 
birea dispoziţiilor stabilite în codurile de legi ale barba¬ 
rilor în această privinţă. 

Aceasta va face şi mai evidentă legătura dintre uzul 
probelor negative şi cel al duelului judiciar, despre oare 
am vorbit atît de mult. Tribunalele laice le-au admis şi 
pe unul şi pe altul, iar tribunalele bisericeşti le-au res¬ 
pins pe aimîndouă. 

Acordînd preferinţă probei prin duel, poporul se con¬ 
forma spiritului său războinic; căci în timp ce se insti¬ 
tuia duelul ca: o judecată a lui Dumnezeu, se desfiinţau 
probele prin cruce 54 , prin apă rece 55 şi prin apă cloco¬ 
tită, care fuseseră privite tot ca judecăţi ale lui Dum¬ 
nezeu. 

Carol cel Mare a dispus 56 ca în cazul ivirii vreunei 
neînţelegeri între copiii săi, aceasta să fie rezolvată prin 
judecata crucii. Ludovic Debonarul a limitat acest fel de 
judecată la pricinile bisericeşti 3 ; fiul său Lothar a des¬ 
fiinţat-o în toate cazurile; el a desfiinţat şi proba prin 
apă rece b . 

Eu nu spun că, într-o vreme în care existau atît de 
puţine obiceiuri acceptate de toată lumea, aceste probe 
nu au fost adoptate în unele biserici, cu atît mai mult 
cu cit ele sînt menţionate intr-un document provenit do 
la Filip August c ; spun însă că ele au fost puţin folosite. 
Beaumanoir, care a trăit pe vremea lui Ludovic col Sfint 
şi puţin după aceea, enumerînd diferitele feluri de 
probe, vorbeşte de cea a duelului judiciar şi de loc des¬ 
pre celelalte d . 


a Constituţiile sale în această privinţă Ic fiăsiiu inserate în 
Legea longobarzilor şi în apendicele Legilor salice. 

b în Constituţia sa inserată în Legea Itngtbarzilor, cartea II, 
titlul LV, § 31. 

c Din anul 1200. 

d Coutume de Beauvoisis, cap. XXXIX. 

CAPITOLUL XIX 

O ALTA CAUZĂ CARE A DETERMINAT IEŞIREA DIN UZ 
A LEGILOR SALICE, A LEGILOR ROMANE 

şi a capitul ariilor 


Am arătat deja 57 cauzele datorită cărora legile salice, 
legile romane şi Capitulariile şi-au pierdut autoritatea 
lor; voi adăuga că marea răspîndire a probei duelului 
a fost principala cauză a acestui fapt. 

Legile salice, care nu admiteau această uzanţă, au de¬ 
venit oarecum inutile şi au căzut în desuetudine; legile 
romane, care nici ele nu o admiteau, au ieşit de aseme¬ 
nea din uz. Singura preocupare a rămas de a contura le¬ 
gea duelului judiciar şi de a stabili reguli bune în pri¬ 
vinţa aplicării ci. Dispoziţiile Capitulariilor nu au de¬ 
venit mai puţin inutile. Astfel, o mulţime de legi şi-au 
pierdut autoritatea, fără a se putea preciza momentul în 
care ele au pierdut-o; ele au fost lăsate la o parte, fără 
să găsim altele care să le fi luat locul. 

Un astfel de popor nu avea nevoie de legi scrise, iar 
legile sale scrise puteau să cadă foarte lesne în desue¬ 
tudine. 

Dacă se isca vreo dispută între două părţi, se dis¬ 
punea rezolvarea ei prin duel. Pentru aceasta, nu era 
nevoie de multă pricepere. 

Toate acţiunile civile şi penale se reduc la fapte. Due¬ 
lul avea loc cu privire la aceste fapte; şi nu numai fon¬ 
dul chestiunii se rezolva prin duel, ci şi incidentele şi 
chestiunile interlocutorii, cum spune Beaumanoir a , care 
dă şi exemple. 

Eu constat că la începutul celei de-a treia dinastii 
întreaga procedură se reducea la dueluri; totul era sub¬ 
ordonat punctului de onoare. Dacă cineva nu se supu¬ 
nea judecătorului, acesta deschidea împotriva lui ac— 


a Cap. LXI, pp. 309 şi 310. 

ţiune pentru ultraj. La Bourges a , dacă cineva nu se pre¬ 
zenta armaşului 57bls cînd acesta trimitea după el, arma- 
şul îi spunea: „Aim trimis să te cheme, şi nu ai găsit cu 
cuviinţă să vii; dă-mi socoteală pentru această descon- 
siderare“. Şi se duelau. Ludovic cel Gros a reformat acest 
obicei b . 

Duelul judiciar era practicat la Orleans în toate ac¬ 
ţiunile privitoare la datorii'. Ludovic cel Tînăr a stabilit 
că acest obicei să nu se aplice decît atunci cînd reclama- 
ţia se referea la o sumă /mai imare de cinci solizi. Această 
ordonanţă era o lege locală; căci, pe vremea lui Ludovic 
cel Sfînt d , era de ajuns ca valoarea să fi trecut de doi¬ 
sprezece dinari. Beaumanoir e auzise pe un om de lege că 
odinioară în Franţa era răul obicei că cineva putea în¬ 
chiria pe un anumit timp un luptător pentru a-1 pune 
Să se bată în duel în apărarea cauzelor sale. Se vede că 
uzul duelului judiciar avea pe atunci o foarte largă răs- 
-pîndire. 


capitolul xx 

ORIGINEA PUNCTULUI DE ONOARE 


In codurile de legi ale barbarilor se întîlnesc enigme, 
Legea 1 frizonilor nu acordă decît o jumătate de solid 
ca despăgubire celui care a primit lovituri de baston; şi 
nu există rană cît de imiică pentru care ea să nu acorde 
mai mult. După legea salică, dacă un om liber din naş¬ 
tere dădea trei lovituri de băţ unui alt om liber din 


a Document de la Ludovic cel Gros, din anul 1145 58 , în Re- 
cueil des Ordonnances (Colecţia ordonanţelor), 
b Ibidem, 

c Document de la Ludovic cel Tînăr, din anul 1168, în Re- 
cueil des Ordonnances. 

d Vezi Beaumanoir, cap. LXIII, p. 325. 
e Vezi Coutume de Beauvoisis; cap. XXVIII, p. 203. 
f Additio sapientium Wilemari (Adaosul înţelepţilor lui Wul- 
:mar), titlul V. 

naştere, plătea trei solizi; dacă făcuse să curgă sînge, el 
era pedepsit ca şi cuim ar fi produs o rană cu sabia şi 
plătea cincisprezece solizi: pedeapsa se măsura după 
mărimea rănilor produse. Legea longobarzilor a a stabilit 
diferite despăgubiri pentru o lovitură de baston, pentru 
două, pentru trei, pentru patru. Astăzi o lovitură valo¬ 
rează o sută de mii. 

Constituţia lui Carol cel Mare, inserată în legea lon- 
gobarzilor b , impune oa cei cărora ea le îngăduie duelul 
să lupte cu bastonul. Poate că aceasta a fost o măsură de 
menajare a clerului; poate că, deoarece se extindea uzul 
duelurilor, s-a căutat a le face >mai puţin sîngeroase. 
Capitulară lui Ludovic Debonarul c a acordat părţilor 
dreptul de alegere între duelul cu bastonul şi cel cu ar¬ 
mele. Mai tîrziu, numai şerbii s-au duelat cu baistonul d . 

Văd deja născîndu-se şi formîndu-se regulile de amă¬ 
nunt ale punctului nostru de onoare. Acuzatorul începea 
prin a declara înaintea judecătorului că cutare săvîrşise- 
o anumită faptă; iar acesta răspundea că acuzatorul min- 
ţise e ; atunci judecătorul dispunea să aibă loc duelul. 
Aceasta a avut ca urmare statornicirea principiului, că 
atunci cînd cineva era dezminţit, trebuia să 'se bată în 
duel. 

Cînd un om declarase că se va bate în duel, el nu 
mai putea să dea înapoi; şi dacă făcea acest lucru, i se 
aplica o pedeapsă 1 . De unde a rezultat regula că atunci' 
cînd un om îşi dăduse cuvîntul că va face ceva, onoarea 
nu îi mai îngăduia să-l retragă. 


a Cartea I, titlul Vi, § 3. 
b Cartea II, titlul V, § 23. 
c Adăugată la Legea salică, în anul 819. 
d Vezi Beaumanoir, cap. LXIV, p. 323 59 . 
e lbidem, p. 323. 

f lbidem, cap. III, p. 25 şi LXIV, p. 329. 

Nobilii 3 se luptau între ei călare şi cu armele lor, 
îar oamenii de jos b se luptau pe jos şi cu bastonul. De 
unde urmează că bastonul era instrumentul insultelor 3 , 
deoarece un om care fusese bătut cu el fusese tratat ca 
un om de jos. 

Numai oamenii de jos luptau cu faţa descoperită 13 , 
aşa că numai ei puteau să fie loviţi peste faţă. O palmă 
dată a devenit o insultă care trebuie spălată prin sînge, 
-deoarece un om care o primise fusese tratat ca un om 
de jos. 

Popoarele germanice nu erau mai puţin sensibile de- 
cît noi în privinţa punctului de onoare; ele erau chiar 
mai simţitoare decît noi. Astfel, rudele cele mai îndepăr¬ 
tate luau o parte foarte activă în pricinile privitoare la 
ofense; şi toate codurile lor se sprijină pe acest principiu. 
Legea longobarzilor e cere ca cel care se duce, însoţit de 
oamenii săi, şi bate pe un om luat prin surprindere, 
spre a-1 acoperi de ruşine şi de ridicol, plăteşte jumăta¬ 
tea din despăgubirea pe care ar fi datorat-o dacă l-ar 
fi ucis; iar dacă, în acelaşi scop, îl leagă, el plăteşte trei 
•sferturi din aceeaşi despăgubire 1 . 

Să spunem deci că strămoşii noştri erau foarte sen¬ 
sibili la insulte, dar că insultele de un anumit fel, ca 
aceea de a primi lovituri date cu un anumit instrument 
pe o anumită parte a corpului, şi într-un anumit fel nu 
le erau cunoscute încă. Toate acestea intrau în ofensa 
bătăii; şi, în acest caz, gravitatea violenţelor determina 
gravitatea insultelor. 


a Vezi, în legătură cu armele luptătorilor, Beaumanoir, 
cap. LXI, p. 308 şi cap. LXIV, p. 328. 

b Beaumanoir, cap. LXIV, p. 328. Vezi şi hrisoavele lui 
Saint-Aubin d’Anjou, prezentate de G a 1 1 a n d 60 , p. 263. 

c La romani, loviturile de baston nu aveau caracter infamant. 
Leg. [XXII], Ictus fustium (Lovirea cu bastonul). IDig., III, 2] De 
iis qui notantur infamia (Despre cei care sînt loviţi de infamie), 
d Ei nu aveau decît scutul şi bastonul. Beaumanoir, 
■cap. LXIV, p. 328. 

e Cartea I, titlul VI, § 1. 
f Ibidem, § 2. 

CAPITOLUL XXI 

O ALTA reflecţie in privinţa punctului 

,DE ONOARE LA GERMANI 


„La germani, spune Tacitus, era o mare ruşine de a 
părăsi scutul pe cîmpul de luptă şi mulţi dintre ei îşi 
luau viaţa după o astfel de nenorocire“ a . De aceea, ve¬ 
chea lege salică b 'acordă cincisprezece solizi oa despăgu¬ 
bire celui căruia cineva îi spusese drept insultă că îşi 
părăsise scutul. 

Carol oel Mare 0 , aducînd îndreptări legii salice, nu a 
fixat, pentru acest caz, decît trei solizi ca despăgubire. 
Acest principe nu poate fi bănuit de a fi voit să slă¬ 
bească disciplina militară; este limpede că această schim¬ 
bare provine din aceea a felului armelor; şi tocmai 
această schimbare a felului armelor a fost originea mul¬ 
tor uzanţe. 


CAPITOLUL XXII 

DESPRE MORAVURILE LEGATE DE DUELURI 


Legătura noastră cu femeile se bazează pe fericirea 
legată de plăcerea simţurilor, pe bucuria de a iubi şi de 
a fi iubit, precum şi pe dorinţa de a plăcea femeilor, 
deoarece ele sînt judecători foarte luminaţi în privinţa 
unora dintre lucrurile care constituie meritul personal. 
Această dorinţă generală de a plăcea dă naştere la ga- 


a De moribus Germanorum, cap. VI. 
b In Pactus legis salicae (Pactul legii salice), 
c Ne este cunoscută legea veche, precum şi aceea care a fost 
modificată de către acest principe 61 . 

lanterie, care nu este chiar iubirea, ci gingaşa, uşoara şi 
necontenita amăgeală a iubirii. 

Potrivit împrejurărilor deosebite pentru fiecare neam 
şi pentru fiecare secol, dragostea înclină mai mult spre 
unul dintre aceste trei lucruri decît spre celelalte două. 
Or, eu spun că, pe vremea răspîndirii duelurilor la noi, 
spiritul de galanterie a fost cel care trebuie să se fi în¬ 
tărit. 

în legea longobarzilor a se iarată că dacă unul din cei 
doi luptători aveau asupra lui ierburi bune de farmece, 
judecătorul poruncea să fie luate de la el şi îl punea să 
jure că nu mai are altele. Această lege nu se putea baza 
decît pe credinţele comune: frica, despre care s-a spus 
că a născocit atîtea lucruri, i-a făcut pe oameni să-şi 
imagineze aceste feluri de vrăji. întrucît în dueluri luptă¬ 
torii erau înarmaţi pînă în dinţi şi întrucît, cu arme ofen¬ 
sive şi defensive, grele, cele de o anumită calitate şi de 
o anumită putere dădeau o imensă superioritate, cre¬ 
dinţa despre armele fermecate ale unora dintre luptă¬ 
tori a luat în chip inevitabil minţile multor oameni. 

De aici s-au născut minunatele principii ale cavale¬ 
rismului. Toate minţile s-au deschis acestor idei. în ro¬ 
mane au apărut cavaleri rătăcitori, necromanţi, zîne, cai 
înaripaţi sau înzestraţi cu inteligenţă, oameni invizibili 
sau invulnerabili, vrăjitori care se interesau de naşterea 
sau de educaţia înaltelor personaje, palate fermecate şi 
dezlegate de farmece; în lumea noastră a apărut o lume 
nouă, iar cursul obişnuit- al naturii a fost lăsat numai 
pentru oamenii de rînd. 

Cavalerii rătăcitori, totdeauna înarmaţi într-o parte 
a lumii plină de castele, de fortăreţe şi de tîlhari, soco¬ 
teau că e o cinste pentru ei să pedepsească pe cei ne¬ 
drepţi şi să apere pe cei slabi. Aceasta a făcut de ase¬ 
menea ca, în romanele noastre, galanteria să fie bazată 
pe ideea de iubire, îmbinată cu. ideea de putere şi de ocro¬ 
tire. 


a Cartea II, titlul LV, § 11. 

Aşa că galanteria s-a născut atunci cînd au fost ima¬ 
ginaţi oameni extraordinari, care, văzînd virtutea îmbi¬ 
nată cu frumuseţea şi ou fragilitatea, au fost îndemnaţi 
să se expună pentru ea la primejdii şi să i se facă plă¬ 
cuţi în împrejurările obişnuite ale vieţii. 

Romanele noastre cavalereşti au stimulat această do¬ 
rinţă de a plăcea şi au format într-o parte a Europei 
acest spirit de galanterie despre oare se poate spune că 
a fost puţin cunoscut de către cei vechi. 

Luxul extraordinar al imensului oraş al Romei a fa¬ 
vorizat înclinarea spre plăcerile senzuale. Un anumit 
ideal de viaţă liniştită, de ţară, în Grecia a dat naştere 
descrierii sentimentelor de iubire 5 . Ideea de cavaleri ră¬ 
tăcitori, ocrotitori ai virtuţii şi ai frumuseţii femeilor, a 
dus la ideea de galanterie. 

Acest spirit s-a întărit datorită obiceiului turnirelor, 
care, îmbinînd drepturile curajului şi ale iubirii, au dat 
galanteriei şi mai mare greutate. 


CAPITOLUL XXIII 

DESPRE PROCEDURA DUELULUI JUDICIAR 


Poate că va prezenta interes de a vedea acest obicei 
monstruos al duelului judiciar redus la principii şi de 
a afla complexul unei proceduri atît de singulare. Oa¬ 
menii, în fond raţionali, supun unor reguli înseşi preju¬ 
decăţile lor. Nimic nu era mai potrivnic bunului simţ de- 
cît duelul judiciar; dar, ideea lui o dată admisă, apli¬ 
carea s-a făcut cu oarecare băgare de seamă. 

Pentru a înţelege bine procedura din acele timpuri, 
trebuie să citim cu atenţie rînduielile lui Ludovic cel 
Sfînt, care a făcut schimbări deosebit de importante în 


a Se pot vedea, de pildă, romanele greceşti din evul mediu 62 . 



60 


PARTEA A ŞASEA 


materie procedurală. Defontaines era contemporan cu 
acest principe; Beaumanoir scria după el a ; ceilalţi au 
trăit şi mai tîrziu. Ca atare, vechea procedură trebuie să 
fie căutată în îndreptările care i s-au adus. 


CAPITOLUL XXIV 

REGULI STABILITE IN PRIVINŢA DUELULUI JUDICIAR 


Atunci b cînd într-un litigiu erau mai mulţi acuza¬ 
tori, ei trebuiau ca, de comun acord, să desemneze pe 
unul dintre ei pentru a conduce procesul; iar dacă nu se 
puteau înţelege, judecătorul, înaintea căruia se prezenta 
acţiunea, numea pe unul dintre ei care o conducea. 

Cînd c un nobil chema în judecată pe un om de jos, 
el trebuia să se înfăţişeze pe jos, înarmat cu scutul şi 
cu bastonul; iar dacă venea călare, şi cu armele de no¬ 
bil, i se lua calul şi armele; rămînea în cămaşă şi era 
obligat să lupte în această ţinută împotriva celui de jos. 

înaintea duelului, judecătorii d făceau trei stri¬ 
gări. Printr-una, se poruncea rudelor părţilor să se re¬ 
tragă; prin alta, se punea în vedere publicului să păs¬ 
treze liniştea; prin cea de-a treia, se anunţa că îi era 
interzis oricui de a da ajutor vreuneia dintre părţi, sub 
ameninţarea unor pedepse grele, mergînd chiar pînă la 
pedeapsa cu moartea, dacă, în urma acestui ajutor, unul 
dintre luptători era învins. 

Slujitorii justiţiei supravegheau terenul e ; şi, dacă una 
dintre părţi propunea împăcarea, ei erau cu mare bă¬ 
gare de seamă la situaţia în care se aflau cei doi adver- 


a In anul 1283. 

b Beaumanoir, cap. VI, pp. 40 şi 41. 
c Beaumanoir, cap. LXIV, p. 328. 
d Ibidem, p. 330. 
e Ibidem. 

sari în acel moment, pentru oa ei să fie puşi din nou a 
în aceeaşi situaţie în care se aflau atunci, dacă nu că¬ 
deau la împăcare. 

Cînd duelul avea loc pentru o crimă sau pentru o ho- 
tărîre nedreaptă, nu era îngăduit să se cadă la împăcare 
fără aprobarea seniorului; iar dacă una dintre părţi era 
învinsă, părţile nu se mai puteau împăca decît cu încu¬ 
viinţarea comitelui 13 ; ceea ce corespundea cu scrisorile de 
graţiere din vremea noastră. 

Dacă însă crima era capitală, iar seniorul, corupt prin 
daruri, încuviinţa împăcarea, el plătea o amendă de şai¬ 
zeci de livre, iar dreptul 0 pe care îl avea de a pedepsi 
pe răufăcător trecea asupra comitelui. 

Existau mulţi oameni care nu erau în stare de a face 
sau de a primi o provocare la duel. In acest caz se în¬ 
găduia, în cunoştinţă de cauză, ca cineva să-şi ia un apă¬ 
rător care să lupte în locul său; şi pentru ca acesta să-şi 
dea tot interesul în apărarea părţii sale, i se tăia mîna 
dacă era învins d . 

In veacul trecut s-au făcut împotriva duelurilor legi 
prevăzînd pedeapsa capitală; poate că ar fi fost de ajuns 
să' i se ia unui războinic calitatea sa de războinic prin 
pierderea mîinii, dat fiind că de obicei nimic nu este 
mai trist pentru oameni decît să supravieţuiască pier¬ 
derii însuşirii lor esenţiale. 

Atunci cind, pentru o crimă capitală e , duelul avea loc 
prin intermediul unor apărători, părţile erau aşezate în- 
tr-un loc din care nu puteau să vadă lupta: fiecare din¬ 
tre ele era încinsă cu funia care trebuia să servească la 
uciderea sa, dacă apărătorul său era învins 63 . 


a Ibidem. 

b Marii vasali aveau drepturi speciale. 

c Beaumanoir, cap. LXIV, p. 350, spune: El îşi va 
-pierde dreptul de a împărţi dreptatea. La autorii de pe acea 
vreme, aceste cuvinte nu au un înţeles general, ci limitat la pri¬ 
cina despre care este vorba. Dăfontaines, cap. XXI, art. 29. 

d Acest obicei, pe care îl găsim în Capitularii, dăinuia încă 
pe vremea lui Beaumanoir. Vezi cap. LXI, p. 315. 
e Beaumanoir, cap. LXIV, p. 330. 

Cel care era învins în duel nu pierdea întotdeauna 
ceea ce forma obiectul procesului. Dacă, de exemplu 3 , 
duelul va avea loc pentru o hotărîre interlocutorie, cel 
învins pierdea numai ceea ce constituia obiectul acelei 
hotărîri interlocutorii. 


CAPITOLUL XXV 

DESPRE LIMITELE CARE I SE PUFNEAU DUELULUI 
JUDICIAR 

Cînd provocarea la duel fusese primită pentru o pri¬ 
cină civilă de mică importanţă, seniorul obliga părţile 
să renunţe la duel. 

Dacă un fapt era notoriu b — de exemplu, dacă un 
om fusese asasinat în plină piaţă —, nu se dispunea nici 
proba cu martori, nici proba prin duel; judecătorul sc 
pronunţa pe baza notorietăţii faptului. 

Cînd, la curtea seniorului, se judecase deseori în ace¬ 
laşi fel, aşa că obiceiul era binecunoscut 0 , seniorul nu 
încuviinţa părţilor duelul, pentru ca să nu se schimbe 
cutumele prin diversele rezultate ale duelurilor. 

Duelul nu putea fi cerut decît pentru d sine, pentru 
cineva din familia sa ori pentru seniorul său 64 . 

Cînd un învinuit fusese achitat e , o altă rudă nu pu¬ 
tea să ceară duelul; altminteri pricinile n-ar mai fi avut 
sfîrşit. 

Dacă cel ale cărui rude voiau să-i răzbune moartea 
apărea, nu mai avea loc duelul; la fel se întîmpla f dacă, 


a Beaumanoir, cap. LXI, p. 309. 

b Beaumanoir, cap. LXI, p, 308. Ibidem, cap XLIII, 
p. 239. 

c Beaumanoir, cap. LXI, p. 314. Vezi, de asemenea, 
Defontaines, cap. XXII, art. 24. 

d Beaumanoir, cap LXIII, p, 322. 
e Ibidem.. 
f Ibidem. 

datorită unei absenţe notorii, faptul se vădea a fi impo- 
sibil. 

Dacă un om care fusese ucis a îl dezvinovăţise, mai 
înainte de a muri, pe cel ce era învinuit şi indicase pe 
un altul, nu se trecea la duel; dar dacă nu indicase pe 
nimeni, declaraţia sa nu era privită decît ca o iertare a 
ucigaşului pentru fapta sa; urmărirea era dusă mai de¬ 
parte; ba chiar, între nobili, se putea purta război. 

Cînd avea loc un război între familii şi una dintre 
rude făcea sau primea provocarea la duel, dreptul la răz¬ 
boi înceta; se socotea că părţile voiesc să urmeze cursul 
obişnuit al justiţiei; iar cea care ar fi continuat războiul 
ar fi fost condamnată la despăgubiri pentru prejudiciile 
aduse. 

Astfel, procedura duelului judiciar avea avantajul de 
a putea transforma o dispută generală într-una particu¬ 
lară, de a reda tribunalelor puterea şi de a readuce în 
starea civilă pe cei care nu se mai călăuzeau decît după 
dreptul ginţilor. 

După cum există nenumărate chestiuni înţelepte tra¬ 
tate în chip foarte nelogic, există şi chestiuni lipsite de 
logică, care sînt tratate într-un chip foarte înţelept. 

Cînd b un om învinuit de crimă dovedea în mod lim¬ 
pede că ea fusese săvirşită chiar de către acuzator, pro¬ 
vocarea la duel nu mai era îngăduită; căci nu există vi¬ 
novat care să nu prefere un duel îndoielnic unei pe¬ 
depse sigure. 

Nu era admis c duelul în pricinile care erau soluţio¬ 
nate de către tribunalele bisericeşti, precum şi în acelea 
în oare era vorba de bunurile ce reveneau văduvei ce 
supravieţuia soţului său 65 . 

Cu o femeie, spune Beaumanoir, nu se poate bate 
cineva în duel. Dacă o femeie provoca la duel pe cineva 
fără să-şi numească apărătorul, nu i se primea provo- 


a Ibidem, p. 323. 

b Beaumanoir, cap. LXIII, p. 324. 
c Ibidem, p. 325. 

carea. Pentru ca o femeie să poată provoca la duel mai 
trebuia să fie autorizată 3 de către baronul său, adică de 
către soţ; dar ea putea să fie provocată la duel fără 
această autorizaţie. 

Dacă acuzatorul' 3 sau învinuitul avea mai puţin de 
cincisprezece ani, nu era permis duelul. Se putea totuşi 
dispune duelul în pricinile cu pupili, dacă tutorele sau 
cel care avea paza averii pupilului® 6 voia să înfrunte ris¬ 
curile legate de folosirea acestei proceduri. 

Iată care sînt, după cit mi se pare mie, cazurile în 
care îi era îngăduit iobagului duelul: el se putea bate cu 
un iobag; el se putea bate cu o persoană liberă şi chiar 
cu un nobil, dacă era provocat la duel; dacă însă el îl 
provooa pe nobil 0 , acesta putea să respingă provocarea 
la duel; şi chiar seniorul iobagului avea dreptul de a-1 
scoate de sub judecată. Iobagul putea, pe baza unui act 
scris al seniorului 13 sau, potrivit obiceiului, să se bată în 
duel cu orice persoană liberă; iar biserica e pretindea 
acelaşi drept pentru iobagii săi, ca un semn de respect 
faţă de ea f . 


CAPITOLUL XXVI 

DESPRE DUELUL JUDICIAR ÎNTRE UNA DIN PĂRŢI 
ŞI UNUL DIN MARTORI 


Beaumanoir spune că un om care vedea că primul 
martor depunea împotriva sa, putea să-l înlăture pe al 
doilea martor, spunînd® judecătorilor că partea adversă 


a Ibidem. 

b Beaumanoir, cap. LXIII, p. 323. Vezi şi ce am spus 
în cartea XVIII, cap. XXVI. 
c Ibidem, p. 322. 

d Defontaines, cap. XXII, art. 7. 

e Habeant bellandi et testijicandi licentiam 67 . Cartea lui Lu¬ 
dovic cel Gros, din anul 1118, 
f Ibidem. 

g Cap. LXI, p. 315. 

prezenta un martor mincinos şi calomniator 3 ; şi, dacă 
martorul voia să susţină pricina, împricinatul îl pro¬ 
voca la duel. în acest caz, nu mai era vorba de cercetări; 
căci, dacă martorul era învins, se stabilea că partea pre¬ 
zentase un martor mincinos şi ea pierdea procesul. 

împricinatul nu trebuia să îngăduie ca cel de-al doi¬ 
lea martor să jure, căci el şi-ar fi făcut depoziţia şi pro¬ 
cesul s-ar fi terminat prin depoziţia a doi martori. împie- 
dicînd însă audierea celui de-al doilea martor, depoziţia 
celui dintîi devenea inutilă. 

Al doilea martor fiind astfel înlăturat, partea adversă 
nu mai putea prezenta alţi martori şi pierdea procesul; 
dar, în cazul în care nu se făcea provocarea la duel b , se 
puteau aduce alţi martori. 

Beaumanoir arată 0 că înainte de a-şi face depoziţia, 
martorul putea să spună părţii sale: „Nu am dorinţa să 
mă bat pentru pricina dumitale, nici să intru în proces 
pe socoteala mea; dar dacă vrei să mă aperi, voi spune 
bucuros adevărul pe care îl cunosc 11 . Partea se vedea 
astfel nevoită să se bată în duel pentru martor; şi dacă 
era învinsă, ea nu pierdea ceva din corpul său d , dar mar¬ 
torul era respins. 

Eu cred că aceasta era o modificare a vechii cutume; 
şi ceea ce mă face să cred acest lucru este faptul că 
uzul de a provoca la duel pe martori este prevăzut în 
legea bavarezilor 6 şi cea a burgunzilor* fără nici o res¬ 
tricţie. 


a „Leur doit-on demander, avant qu’ils fassent nul segment, 
pour qui ils veulent temoigner; car l’enques gist li point d’aus 
lever de faux tesmoignage" 63 . Beaumanoir, cap. XXXIX. 

p. 218. 

b Beaumanoir, cap. LXI, p. 316. 
cBeaumanoir, cap. VI, pp. 39 şi 40. 
id Dar dacă duelul avea loc prin intermediul unor apărătorii 
apărătorului învins i se tăia -mîna. ' 

e Titlul XVI, § 2. 
f Titlul XLV. 

Am vorbit deja 69 despre Constituţia lui Gondebaud, 
împotriva căreia Agobard a şi Sfîntul Avit b7 ° au protestat 
atît de vehement. „Cînd învinuitul, spune acest principe, 
prezintă martori pentru a jura că el nu a săvîrşit in¬ 
fracţiunea, acuzatul va putea provoca la duel pe unul 
dintre martori; căci este drept ca cel care s-a oferit să 
jure, şi a declarat că cunoaşte adevărul, să nu se dea în 
lături de la duel pentru a-1 susţine“. Acest rege nu în¬ 
găduia martorilor nici un subterfugiu pentru a se sus¬ 
trage duelului. 


CAPITOLUL XXVII 

DESPRE DUELUL JUDICIAR DINTRE UNA DIN PARţl 
ŞI UNUL DINTRE VASALII EGALI AI SENIORULUI. 

APELUL PENTRU HOTAEÎRE NEDREAPTA 

Deoarece natura hotărîrii date prin procedura due¬ 
lului judiciar era de a pune capăt pentru totdeauna pri¬ 
cinii şi deoarece ea nu era compatibilă cu o nouă jude¬ 
cată şi cu o nouă urmărire 0 , apelul, aşa cum este el sta¬ 
bilit de legile romane şi de cele canonice, adică apelul 
adresat unui tribunal superior în scopul de a obţine des¬ 
fiinţarea hotărîrii dată de altul, era necunoscut în 
Franţa. 

Un popor războinic, călăuzit numai de punctul de 
onoare, nu cunoştea această formă de procedură; şi, ur- 
mînd mereu acelaşi spirit, folosea împotriva judecătorilor 
■aceleaşi mijloace 11 pe care le-ar fi putut întrebuinţa îm¬ 
potriva părţilor. 


a Lettre ă Louis le Debonnaire (Scrisoare către Ludovic De- 
bonarul). 

b Vie de St. Avit (Viaţa Sfîntului Avit). 

c „Car e« ia cour oii l’on i;a par la raison de l’appel pour 
Ies gages maintenir, se bataille est faite, la querelle est venue ă 
fin, si que il n’y a metier de plus d’apiaux" 71 . Beaumanoir, 
cap. II, p. 22. 

d Beaumanoir, cap. LXI. p. 312; şi cap. LXVII, p. 33B. 

La acest popor apelul era o provocare la o luptă., cu 
armele, care trebuia să se termine prin sînge, iar nu 
această invitaţie la o dispută în scris, care n-a fost cu¬ 
noscută decît după aceea. 

De aceea, Ludovic cel Sfînt, în Aşezămintele sale a , 
spune că apelul cuprinde felonie şi inechitate 72 , iar Beau¬ 
manoir ne spune că dacă un om b voia să se plîngă de 
vreun atentat săvîrşit împotriva sa de către seniorul său, 
trebuia să-i notifice că-şi părăseşte feuda, iar după a- 
ceea îl chema în judecată înaintea seniorului suzeran al 
acestuia, şi îl provoca în duel. La fel, seniorul renunţa 
la omagiu 73 , dacă îşi chema vasalul în judecată înaintea 
comitelui. 

A declara apel provocînd la duel pe propriul senior 
pentru a-1 dovedi vinovat de hotărîre nedreaptă 74 , în¬ 
seamnă a spune că hotărîrea lui a fost dată în mod ne¬ 
drept şi cu răutate; or, a arunca astfel de cuvinte în¬ 
semna a săvîrşi un fel de crimă de felonie 75 . 

Aşa că, în loc de a provoca la duel pentru a-1 do¬ 
vedi vinovat de hotărîre nedreaptă pe seniorul care or¬ 
ganiza şi conducea tribunalul, erau provocaţi vasalii e- 
gali ai săi, care alcătuiau însuşi tribunalul; prin aceasta, 
se evita crima de felonie: nu se aduceau insulte decît 
vasalilor egali ai săi, cărora li se putea da satisfacţie în¬ 
totdeauna pentru insultă. 

Se expunea c mult cel ce declara apel, provocînd la 
duel pe vasalii egali ai seniorului pentru a-i dovedi vi¬ 
novaţi de hotărîre nedreaptă. Dacă el aştepta ca hotă¬ 
rîrea să fie luată şi pronunţată, era obligat să se bată în 
duel d cu toţi vasalii egali ai seniorului, cînd ei se ofe¬ 
reau să apere hotărîrea ca fiind dreaptă. Dacă el declara 
apelul mai înainte ca toţi judecătorii să-şi fi dat păre- 


a Cartea II, cap. XV. 

b Beaumanoir, cap. LXI, pp. 310 si 311; si cap, LXVII, 
p. 337. 

c Beaumanoir, cap. LXI, p. 313. 
d Ibidem, p. 314. 

rea, trebuiau să se bată în duel toţi cei oare fuseseră de 
aceeaşi părere 3 . Pentru a evita această primejdie, el îl 
ruga pe senior b să poruncească fiecărui vasal egal al 
său să-şi spună cu glas tare părerea; şi, după ce se pro¬ 
nunţa primul, iar al doilea era gata să facă la fel, îi spu¬ 
nea că era mincinos, rău şi calomniator, şi numai cu el 
trebuia să se bată în duel. 

Defontaines c cerea ca înainte de a declara apelul 
pentru h'otărîre nedreaptă d , să fie lăsaţi să se pronunţe 
trei judecători, şi nu spune că apelantul trebuia să se 
bată în duel cu toţi trei, şi încă mai puţin că ar fi fost 
cazuri în care trebuia să sc bată cu toţi cei care se de¬ 
claraseră de părerea lor. Aceste deosebiri provin din fap¬ 
tul că, pe acele vremuri, aproape nu existau uzanţe care 
să fi fost exact la fel. Beaumanoir ne arată ce se în- 
tîmpla în comitatul Clermont; Defontaines, de ceea ce se 
practica în Vermandois. 

Atunci cînd e unul dintre vasalii egali ai seniorului 
sau dintre posesorii de feude egali cu el 70 declarase că 
el susţine hotărîrea, judecătorul dispunea să se facă pro¬ 
vocarea la duci şi, mai mult, lua garanţie de la apelant 
că el îşi va susţine apelul. Dar vasalul egal al seniorului 
care era provocat la duel nu dădea garanţii, deoarece 
el era vasal al seniorului şi trebuia să apere hotărîrea 
în apel ori să plătească seniorului o amendă de şaizeci 
de livre. 

Dacă apelantul* nu dovedea că hotărîrea era rea, el 
plătea seniorului o amendă de şaizeci de livre, amendă 
egală® vasalului egal al seniorului pe care îl provocase 


a Care aprobaseră hotărîrea. 
b Beaumanoir, cap. LXI, p. 314. 

c Cap. XXII, art. 1, 10 şi 11. El spunea numai că fiecăruia 
i se plătea cîte o amendă. 

d Fausser = Appeller de faux jugement (a face apel prin 
provocarea la duel a judecătorilor pentru a dovedi că hotărîrea 
e nedreaptă). 

e Beaumanoir, cap. LXI, p. 314. 
f Ibidem; Defontaines, cap. XXII, art. 9. 
g Defontaines, cap. XXII, art. 9. 

la duel şi tot atîta fiecăruia dintre membri care aproba¬ 
seră pe faţă hotărîrea. 

Cînd un om puternic, bănuit de o crimă, pentru ca¬ 
re se cuvine pedeapsa cu moartea, fusese prins şi con¬ 
damnat, el nu mai putea să provoace la duel pe judecă¬ 
tori pentru a-i dovedi vinovaţi de hotărîre nedreaptă 3 , 
căci el ar fi făcut aceasta întotdeauna, fie pentru a-şi 
prelungi viaţa, fie pentru a obţine o împăcare. 

Dacă cineva b declara că hotărîrea era nedreaptă şi rea 
şi nu se oferea să dovedească aceasta, adică să se bată în 
duel, el era condamnat la o amendă de zece solizi, dacă 
era nobil, şi la una de cinci solizi, dacă era iobag, pentru 
cuvintele jignitoare pe care le pronunţase. 

Judecătorii 3 sau vasalii egali ai seniorului care erau 
învinşi nu urmau să-şi piardă nici viaţa şi nici unul din 
membrele corpului; dar cel care îi provoca la duel era 
pedepsit cu moartea atunci cînd era vorba de o crimă ce 
atrăgea pedeapsa capitală 1177 . 

Acest fel de .a provoca la duel pe vasalii egali ai se¬ 
niorului, pentru a-i dovedi vinovaţi de hotărîre nedreap¬ 
tă, era practicat pentru a se evita provocarea la duel 
chiar a seniorului. Dar e , dacă seniorul nu avea vasali 
egali ca judecători membri sau nu avea destui, el putea 
•să împrumute 1 , pe cheltuiala sa, vasali egali ca judecă¬ 
tori de la suzeranul său; dar aceşti vasali egali nu erau 


a Beaumanoir, cap. LXI, p. 316; şi Defontaines, 
cap. XXII, art. 21. 

b Beaumanoir, cap. LXI, p. 314. 

c Defontaines, cap. XXII, art. 7. 

d Vezi Defontaines, cap. XXI, art. 11, 12 şi următoarele, 
■care deosebeşte cazurile în care cel ce declara apel pentru hotă¬ 
rîre nedreaptă îşi pierdea viaţa, obiectul procesului sau numai 
obiectul hotărîrii interlocutorii. 

e Beaumanoir, cap. LXII, p. 322; Defontaines, 
cap. XXII, art. 3. 

f Corniţele nu era obligat să-i împrumute. Beaumanoir, 
•cap. LXVII, p. 337. 

obligaţi să judece, dacă nu voiau; ei puteau declara că 
nu veniseră decît pentru a-şi da părerea; şi, în acest 
caz a special, seniorul, judecind şi pronunţînd el însuşi 
hotărîrea, d'acă aceasta era apelaită ca nedreaptă prin 
provocarea lui la duel, el trebuia să primească provo¬ 
carea la duel şi să apere hotărîrea. 

Dacă seniorul* 3 era atî-t de sărac încît nu era în stare 
să ia vasali egali de la seniorul suzeran al său, ori dacă 
neglija de a-i cere, ori suzeranul refuza să-i dea, senio¬ 
rul neputînd să judece singur şi nimeni nefiind obligat, 
de a deschide o acţiune înaintea unui tribunal care nu 
se putea pronunţa, pricina era prezentată la tribunalul 
seniorului suzeran. 

Cred că aceasta a fost una dintre cauzele principale- 
ale separării administraţiei justiţiei de feudă, de unde a 
rezultat următoarea regulă a jurisconsulţilor francezi: 
Una este feuda şi alta este justiţia. Căci, întrucît exis¬ 
tau nenumăraţi vasali care nu aveau alţi vasali sub ei 
şi care nu erau deci în stare să-şi organizeze un tribunal,, 
toate pricinile au fost prezentate spre judecare senioru¬ 
lui lor suzeran; iar ei au pierdut dreptul de a adminis¬ 
tra justiţia, fiindcă nu au avut nici puterea şi nici voin¬ 
ţa de a-1 revendica. 

Toţi judecătorii 1 * care luaseră parte la judecată tre¬ 
buiau să fie de faţă la pronunţare, pentru ca să-şi poa¬ 
tă exprima aprobarea pentru ea şi să răspundă: O'il (da) 
aceluia care, voind să declare apel pentru hotărîre ne¬ 
dreaptă, îi întreba dacă o susţin: „căci, spune Defontaines d ,. 
este o chestiune de politeţe şi de lealitate; iar în această 
privinţă nu se admite nici sustragere, nici amînare“ Cred. 
că din acest fel de a gîndi a luat naştere obiceiul, păstrat 


a „Nul ne puet faire jugement en sa cour“ 78 , spune B e su¬ 
man o i r, cap. LXVII, pp. 336 şi 337. 
b Ibidem, cap. LXII, p. 322. 
c Defontaines, cap. XXI, art. 27 şi 28. 

şi astăzi în Anglia, potrivit căruia pentru a condamna la 
moarte pe cineva toţi juraţii să fie de aceeaşi părere. 

Pronunţarea trebuia deci să urmeze părerea majori¬ 
tăţii; iar, dacă era egalitate de păreri, pronunţarea era, 
într-o pricină penală, în favoarea acuzatului; într-o 
pricină de datorii, in favoarea debitorului; iar într-o 
pricină de moştenire, în favoarea pîrîtului. 

Un vasal egal al seniorului — spune Defontaines a — 
nu putea să spună că nu va judeca dacă sînt numai pa¬ 
tru 13 , sau dacă nu sînt prezenţi toţi, sau dacă lipsesc cei 
mai înţelepţi; era ca şi cum ar fi spus, în luptă, că nu 
işi va ajuta seniorul sub cuvînt că nu are cu el decît o par¬ 
te dintre oamenii săi 70 . Dar îi revenea seniorului să-şi 
cinstească tribunalul, alegînd pentru a face parte din el 
pe cei mai viteji şi mai înţelepţi dintre oamenii săi. Ci¬ 
tez aceasta, pentru a arăta care era datoria vasalilor: de 
a lupta şi de a judeca; iar această datorie era chiar ast¬ 
fel, încît a judeca însemna a lupta. 

Un senior c care se judeca la propriul său tribunal cu 
vasalul său şi care pierdea procesul putea să declare a- 
pel pentru hotărîre nedreaptă împotriva unuia dintre 
oamenii săi. Datorită însă respectului pe oare acesta îl 
■datoria seniorului în virtutea jurămîntului de credinţă 
depus, şi bunăvoinţei pe care seniorul o datora vasa¬ 
lului său în virtutea acceptării acestui legămînt, se iacea 
■o distincţie: ori seniorul spunea în general că botărîrea d 
era nedreaptă şi rea, ori îl învinuia pe vasalul său per¬ 
sonal de prevaricaţiune®. In primul caz, el insulta pro¬ 
priul său tribunal, şi oarecum şi pe sine, şi deci nu pu- 


a Ibidem, art. 37. 

b Se cerea cel puţin acest număr. Defontaines, cap. XXI, 
art. 36. 

c Vezi Beaumanoir, cap. LXVII, p. 337. 

d „Ce jugement est faus et mauves" 80 . Beaumanoir, 
■cap. LXVII, p. 337. 

e „Vous avez fait jugement faus et mauves, comme mauves 
que vous estes, ou par louier ou par promesse 8 *". B e a u m a- 
n oi r, cap. LXVII, p. 337. 

tea să aibă loc o provocare la duel; în cel de al doilea 
caz, putea avea loc o provocare la duel, deoarece el a- 
taca onoarea vasalului său; şi acela dintre amîndoi care 
era învins îşi pierdea viaţa şi averea, pentru a se men¬ 
ţine liniştea publică. 

Această distincţie, necesară în acest caz particular, a 
fost apoi extins şi la alte cazuri. Beaumanoir spune că 
atunci cînd apelantul pentru hotărîre nedreaptă ataca 
pe unul dintre vasalii judecători prin învinuiri perso¬ 
nale, se recurgea la duel; dar dacă el nu ataca decît hotă- 
rirea, acela dintre vasalii judecători împotriva căruia se 
declara apelul era liber a să aleagă între rezolvarea pri¬ 
cinii prin duel şi rezolvarea ei în virtutea legii. Deoare¬ 
ce însă tendinţa care domnea pe vremea lui Beaumanoir 
era de a limita folosirea duelului judiciar şi deoarece 
această libertate acordată vasalului judecător împotriva 
căruia se declarase apelul de a apăra hotărîrea prin du¬ 
el, sau de a nu face aşa, este deopotrivă de opusă idei¬ 
lor de onoare statornicite pe acele vremuri, precum şi în¬ 
datoririi pe care o avea faţă de senior de a apăra hotărîrile 
tribunalului său, cred că această distincţie a lui Beauma¬ 
noir era o nouă formă de procedură la francezi. 

Eu nu spun că toate apelurile pentru hotărîri nedrep¬ 
te se soluţionează prin duel; cu acest apel se întîmpla la 
fel ca şi cu toate celelalte. Să ne amintim de excepţiile 
despre oare am vorbit în capitolul XXV. Aici, tribunalu¬ 
lui suzeran îi revenea să hotărască dacă trebuia să se 
admită duelul sau nu. 

Nu se putea face apelul pentru hotărîre nedreaptă 
împotriva sentinţelor date de tribunalul regelui 82 ; căci 
regele neavînd pe nimeni care să-i fie egal, nu exista ni¬ 
meni care să poată declara apel împotriva lui; iar regele 
neavînd pe cineva mai sus ca el, nimeni nu putea să de¬ 
clare apel împotriva hotărîrilor tribunalului său. 

Această lege fundamentală, necesară ca lege politică, 
reducea de asemenea, ca lege civilă, abuzurile practicii 


a Beaumanoir, cap. LXVII, pp, 337 şi 338. 

judiciare a acelor vremuri. Cînd un senior se temeai să 
nu se declare apel pentru hotărîre nedreaptă împotriva 
unei sentinţe a instanţei sale, sau vedea că se prezenta 
cineva pentru a declara un asemenea apel, dacă era în 
interesul justiţiei să nu se întîmple acest lucru, el putea 
să ceară oameni de la tribunalul regelui, împotriva sen¬ 
tinţelor căruia nu se putea face apel pentru hotărîre ne¬ 
dreaptă; astfel, regele Filip — spune Defontaines b — a 
trimis întregul său consiliu pentru a judeca o pricină la 
tribunalul abatelui de la Corbie. 

Dar dacă seniorul nu putea să obţină judecători de la 
rege, el putea să-şi mute tribunalul său acolo unde era 
acela al regelui, dacă ţinea direct de el, iar dacă existau 
seniori intermediari, el se adresa seniorului său suzeran, 
mergînd din senior în senior, pînă la rege. 

Astfel, cu toate că pe vremea aceea nu exista practica 
şi nici măcar ideea apelurilor de astăzi, se recurgea la re¬ 
ge, care era totdeauna izvorul din care porneau toate 
fluviile şi marea în care ele se vărsau. 


CAPITOLUL XXVIII 

DESPRE APELUL PENTRU TAGADA DE DREPTATE 


Se făcea apel pentru tăgadă de dreptate atunci cînd, 
la tribunalul unui senior, se tărăgăna, se evita ori se re¬ 
fuza de a se împărţi dreptate părţilor. 

Sub cea de-a doua dinastie, deşi corniţele avea mulţi 
subalterni, persoana acestora îi era subordonată, dar ju¬ 
risdicţia lor nu. în adunările judiciare, curţile sau tribu¬ 
nalele lor 83 , aceşti subalterni, judecau în ultimă instanţă, 
ca însuşi corniţele. Toată deosebirea consta în diviziunea 


a Defontaines, cap. XXII, art. 14. 
b Ibidem. 

jurisdicţiei: de exemplu, corniţele putea să condamne la 
moarte, să judece cînd era vorba de libertatea personală 
şi de restituirea bunurilor 3 ; pe cînd centurionul 84 nu 
putea. 

Din acelaşi motiv, existau anumite pricini mai im¬ 
portante 13 rezervate judecăţii regelui, anume acelea care 
priveau în mod direct ordinea politică. Astfel erau liti¬ 
giile dintre episcopi, abaţi, comiţi şi alţi suspuşi, pe care 
regii le judecau împreună cu marii vasali c . 

Ceea ce au spus cîţiva autori, anume că se putea face 
apel împotriva hotărîrii comitelui la trimisul regelui, mis¬ 
sus dominicus, nu este întemeiat. Corniţele şi missus a- 
veau o jurisdicţie egală şi independentă una de alta 61 ; 
toată deosebirea 6 consta în faptul că missus ţinea şedin¬ 
ţele tribunalului său în cursul a patru luni din an, iar 
corniţele, în celelalte opt. 

Dacă cineva 1 , condamnat de o curte g , cerea acolo să 
fie rejudecat şi pierdea din nou, plătea o amendă de 
cincisprezece solizi sau primea cincisprezece lovituri de la 
judecătorii care dăduseră hotărîrea în acea pricină. 

Cînd comiţii sau trimişii regelui nu se simţeau în stare 
să le impună ascultare celor mari, îi puneau să dea cau¬ 
ţiune 11 că se vor prezenta înaintea tribunalului regelui: 
aceasta se făcea pentru a se judeca pricina, iar nu pentru 


a Capitulară III, din anul 812, art. 3, ed. B a 1 u z e, p. 497; 
şi a lui Carol Pleşuvul, adăugată la Legea longobarzilor, cartea II, 
art. 3. 

b Capitulară III, din anul 812, art. 2, ed. B a 1 u z e, p. 497. 
c Cum lidelibus 85 ; Capitulară lui Ludovic Debonarul, ed. B a- 
1 u z e, p. 667. 

d Vezi Capitulară lui Carol Pleşuvul, adăugată la Legea lon¬ 
gobarzilor, cartea II, art. 3. 

e Capitulară III, din anul 812, art. 8. 

f Capitulară adăugată la Legea longobarzilor, cartea II. ti¬ 
tlul LIX. 

g Placitum 86 . 

h Aceasta rezultă din formule, documente şi Capitularii. 

a o rejudeca, In Capitulară de la Metz a văd admis apelul 
pentru hotărîre nedreaptă la tribunalul regelui, iar toa¬ 
te celelalte feluri de apeluri interzise şi prezentarea lor 
pedepsită. 

Dacă cineva nu accepta 13 hotărîrea judecătorilor comi¬ 
telui (echevinsf şi nici nu o ataca, era ţinut la închisoare 
pînă ce o accepta; iar dacă o ataca, era dus sub pază pu¬ 
ternică înaintea regelui şi pricina era luată în dezbatere 
de tribunalul regal. 

Aproape că nu putea fi vorba pe atunci despre apelul 
pentru tăgadă de dreptate. Căci, pe acele vremuri, depar¬ 
te de a fi fost obişnuite plîngerile împotriva comiţilor şi 
a altor persoane care aveau dreptul de a organiza ins¬ 
tanţe de judecată că nu ţineau şedinţele cu regularitate, 
existau dimpotrivă plîngeri d că le ţineau prea des; şi 
există o mulţime de ordonanţe care opresc pe comiţi şi pe 
ceilalţi magistraţi de a ţine mai mult de trei şedinţe pe 
an. Nu era nevoie atît să se înlăture delăsarea lor cit să 
li se frîneze zelul. 

Dar atunci cînd s-au format nenumărate mici seniorii 
şi s-au creat diferite trepte de vasalitate, neglijenţa unora 
dintre vasali în ţinerea şedinţelor a dat naştere acestor 
feluri de apeluri e , cu atît mai mult cu cît ele îi aduceau 
seniorului suzeran amenzi considerabile. 

Deoarece uzul duelului judiciar s-a răspîndit din ce 
în ce mai mult, au existat locuri, cazuri, perioade, în 
care a fost greu să se întrunească vasali egali-judecători, 
şi în care, prin urmare, împărţirea dreptăţii a fost negli¬ 
jată. S-a introdus deci apelul pentru tăgadă de drep- 


a Din anul 757, ed. B a 1 u z e, p. 180, art. 9 şi 10; şi sinodul 
apud Vernas, din anul 755, art. 29, ed. Baiu z e, p. 175. Aceste 
două capitularii au fost făcute sub regele Pepin. 

b Capitulară XI a lui Carol cel Mare din anul 805, ed. 
B a 1 u z e, p. 423; şi legea lui Lothar, în Legea langobarzilor, 
cartea II, titlul LII, art. 23. 

c Subalterni ai comitelui: scabini 8? . 

d Vezi Legea longobarzilor, cartea II, titlul LII, art. 22. 
e Întîlnim apeluri pentru tăgadă de dreptate din timpul lui 
Filip August. 

tate; şi apelurile de acest fel au fost adesea (momente 
importante ale istoriei noastre, pentru că cea mai mare 
parte a războaielor de pe atunci aveau drept cauză vio¬ 
larea dreptului politic, după cum războaiele noastre de 
astăzi au de obicei drept cauză sau drept pretext încăl¬ 
carea dreptului ginţilor. 

Beaumanoir a spune că în cazul denegării de dreptate 
nu avea loc niciodată duelul judiciar, şi iată de ce: nu 
putea fi provocat la duel însuşi seniorul, din pricina res¬ 
pectului datorat persoanei sale; nu puteau fi provocaţi 
la duel nici vasalii egali ai seniorului, deoarece chestiu¬ 
nea era limpede, şi era de ajuns să se socotească zilele 
amânărilor sau ale celorlalte termene; nu exista nici o 
hotărîre şi nu se putea face apel pentru hotărîre ne¬ 
dreaptă decît împotriva unei hotărîri. în sfîrşit, delictul 
vasalilor egali ai seniorului aducea o insultă atît senio¬ 
rului deopotrivă ca şi părţii, şi era ceva împotriva or¬ 
dinii ca să aibă loc un duel între senior şi vasalii egali 
ai săi. 

Dar b , întrucît înaintea tribunalului suzeran tăgada 
de dreptate se dovedea prin martori, aceştia puteau fi 
provocaţi la duel şi în acest fel nu se aducea vreo in¬ 
sultă nici seniorului şi nici tribunalului său. 

1° In cazurile în care tăgada de dreptate venea din 
partea oamenilor sau a vasalilor egali ai seniorului care 
amânaseră împărţirea dreptăţii ori se abţinuseră de la 
pronunţarea hotărîrii după trecerea termenelor fixate, ci 
erau provocaţi la duel pentru tăgadă de dreptate în faţa 
suveranului; şi dacă erau învinşi, plăteau o amendă se¬ 
niorului lor c . Acela nu putea da nici un ajutor oameni¬ 
lor săi; dimpotrivă, punea sechestru pe feudele lor pînă 
cînd fiecare îi plătea o sumă de şaizeci de livre. 

2° Atunci cînd tăgada de dreptate venea din partea 
seniorului, ceea ce se întîmpla cînd el nu avea destui 


a Cap. LXI, p. 315. 

b Beaum'anoir, cap. LXI, p. 315. 
c Defontaines, cap. XXI. art. 24. 

oameni la tribunalul său pentru a pronunţa hotărîrea, 
sau cînd nu-şi adunase oamenii sau nu pusese pe cineva 
în locul său să-i adune, pllngerea pentru tăgadă de drep¬ 
tate se adresa seniorului suzeran; dar, din cauza respec¬ 
tului datorat seniorului, era citată partea 3 , iar nu se¬ 
niorul. 

Seniorul chema în judecata tribunalului său în faţa 
tribunalului suzeran; şi dacă cîştiga acţiunea privitoare 
la denegarea de dreptate - , pricina i se trimitea înapoi 
lui, şi i se plătea o amendă de şaizeci de livre* 3 ; dar dacă 
denegarea de dreptate ena dovedită, pedeapsa* 3 împo¬ 
triva lui consta în pierderea dreptului de a judeca pri¬ 
cina despre care era vorba; fondul se judeca la tribu¬ 
nalul suzeran: de fapt, acţiunea pentru denegare de 
dreptate nu fusese deschisă decît pentru aceasta. 

3° Dacă cineva deschidea o acţiune** la tribunalul se¬ 
niorului împotriva acestuia, ceea ce nu se întîmpla decît 
pentru pricinile privitoare la feude, după ce erau lăsate 
să treacă toate termenele, reclamantul îl cita pe seniorul* 3 
însuşi înaintea unor oameni buni" 8 , aceasta făcîndu-se 
prin mijlocirea suveranului, de la care trebuia să se ob¬ 
ţină permisiunea. Citarea nu se făcea prin vasalii egali 
ai seniorului, deoarece vasalii egali ai săi nu puteau să-l 
citeze pe seniorul lor, dar puteau să citeze 1 în numele 
seniorului lor. 


a Ibidem, art. 32. 

b Beaumanoir, cap. LXI, p. 312. 
c Defontaines, cap. XXI, art. 29. 

d Sub domnia lui Ludovic al VlII-lea, seniorul de Nesle a 
deschis o acţiune împotriva Ioanei, contesă de Flandra; el a so¬ 
mat-o să dispună judecarea pricinii în termen de patruzeci de 
zile, şi a făcut apoi împotriva ei apel pentru tăgadă de dreptate 
la tribunalul regelui. Ea a răspuns că va dispune judecarea 
pricinii sale în Flandra de către vasalii egali ai săi. Tribunalul 
regelui a hotărît ca pricina să nu fie trimisă acolo şi să fie citată 
contesa. 

e Defontaines, cap. XXI, art. 34. 
f Ibidem, art. 9. 

Uneori a , apelul pentru tăgadă de dreptate era Urmat 
de un apel pentru hotărîre nedreaptă, atunci cînd senio¬ 
rul, cu toată tăgada de dreptate, impunea să se dea ho¬ 
tărârea. 

Vasalul 13 care făcea pe nedrept apel împotriva senio¬ 
rului său pentru tăgadă de dreptate era condamnat să-i 
plătească o amendă după voia acestuia. 

Locuitorii din Gand c făcuseră apel înaintea regelui 
pentru denegare de dreptate, împotriva comitelui de 
Flandra, pentru motivul că amînase pronunţarea hotă- 
rîrii într-o pricină pe care ei o aveau la tribunalul său. 
S-a dovedit că el fixase mai puţine termene decît ad¬ 
mitea obiceiul pămîntului. Locuitorii din Gând i-au fost 
trimişi din nou; el a dispus confiscarea averilor lor pînă 
la concurenţa sumei de şaizeci de mii de livre. Ei s-au 
adresat din nou la tribunalul regelui, cerînd ca această 
amendă să fie micşorată: prin hotărîrea dată s-a stabilit 
că corniţele putea lua această amendă şi chiar una mai 
mare, dacă voia. Beaumanoir asistase la aceste procese. 

4° în litigiile pe care seniorul putea să le aibă cu va¬ 
salul, care se refereau la persoana sau la onoarea aces¬ 
tuia din urmă sau la bunuri care nu făceau parte din 
feudă, nu putea fi vorba de apel pentru tăgadă de drep¬ 
tate, deoarece asemenea pricini nu erau judecate la tri¬ 
bunalul seniorului, ci la tribunalul aceluia de care de¬ 
pindea; căci vasalii, spune Defontaines d , nu au dreptul 
să fie judecători ai persoanei seniorului lor. 

M-am străduit să dau o idee clară cu privire la aceste 
chestiuni care la autorii de pe atunci sînt atît de con¬ 
fuze şi atît de obscure, încît, într-adevăr, a le scoate din 
haosul în care se află înseamnă a le descoperi. 


a Beaumanoir, cap. LXI, p. 311. 

b Ibidem, p. 312. Dar cel care nu era vasal al seniorului şi 
.nici nu deţinea de la el „pămînt roturier“ nu plătea decît o amen¬ 
dă de şaizeci de livre. Ibidem. 

c Beaumanoir, cap. LXI, p. 318. 
d Cap. XXI, art. 35. 

CAPITOLUL XXIX 

EPOCA DOMNIEI LUI LUDOVIC CEL SFINT 


Ludovic col Sfînt a desfiinţat duelul judiciar în tri¬ 
bunalele de pe domeniile sale, după cum se vede din 
ordonanţa pe care a dat-o în această privinţă a şi din Aşe¬ 
zăminte b . 

Nu l-a suprimat însă şi la tribunalele baronilor 0 săi, 
afară de cazul apelului pentru hotărîre nedreaptă. 

Nu se putea face apel pentru hotărîre nedreaptă 11 îm¬ 
potriva sentinţei date de tribunalul propriului senior fără 
a provoca la duel judiciar pe judecătorii care pronunţa¬ 
seră hotărîrea. Dar Ludovic cel Sfînt a introdus' 5 uzul de 
a face apel pentru hotărîre nedreaptă fără duel; schim¬ 
bare care a fost un fel de revoluţie. 

El a stabilit 1 că nu se va putea face apel pentru ho¬ 
tărîre nedreaptă împotriva sentinţelor date în tribunalele 
din senioriile de pe domeniile sale, fiindcă aceasta era 
o crimă de felonie. Intr-adevăr, dacă era un fel de crimă 
de felonie faţă de senior, era cu atît mai mult una faţă 
de rege. Dar el a stabilit că se poate cere revizuirea® sen¬ 
tinţelor date de tribunalele sale nu pentru că ele au fost 
date în mod nedrept sau cu răutate, ci pentru că prici¬ 
nuiau o pagubă oarecare 11 . El .a stabilit, dimpotrivă, că 
cei ce voiau să atace hotărîrile date de tribunalele ba¬ 
ronilor, să fie obligaţi a face aceasta numai în forma 
apelului pentru hotărîre nedreaptă 1 . 


a în anul 1260. 

b Cartea I, cap. II şi VII; cartea II, cap. X şi XI. 
c După cum se vede pretutindeni în Etablissements (Aşeză¬ 
minte); şi în Beaumanoir, cap. LXI, p. 309. 

d Adică de a face apel pentru hotărîre nedreaptă, 
e Etablissements, cartea I, cap. VI; şi cartea II, cap. XV. 
f Ibidem, cartea II, cap. XV. 

g Ibidem, cartea I, cap. LXXVIII; şi cartea II, cap. XV. 
h Ibidem, cartea I, cap. LXXVIII. 
i Ibidem, cartea II, cap. XV. 

Potrivit Aşezămintelor, nu se putea face apel pentru 
hotărîre nedreaptă împotriva sentinţelor date de către in¬ 
stanţele de pe domeniile regelui, după cum am spus. Tre¬ 
buia să se ceară revizuirea hotărîrii în faţa aceluiaşi tri¬ 
bunal; şi, dacă bailivul nu voia să facă revizuirea cerută, 
regele permitea să se facă apel la tribunalul său a , ori, 
m'ai degrabă, interpretînd unele prevederi ale Aşezămin¬ 
telor cu ajutorul altor dispoziţii cuprinse în ele, să-i pre¬ 
zinte 15 o jalbă sau suplică. 

Cu privire la tribunalele seniorilor, Ludovic cel Sfînt, 
îngăduind de a face împotriva sentinţelor date de ele 
apel pentru hotărîre nedreaptă, a stabilit oa pricina să 
fie prezentată 0 în faţa tribunalului regal sau a senioru¬ 
lui suzeran, nu d pentru a fi soluţionată acolo prin duel, 
ci prin martori, potrivit unei forme de procedură ale 
cărei reguli le-a fixat el e . 

Aşadar, fie că se putea face apel pentru hotărîre ne¬ 
dreaptă, ca la instanţele seniorilor, fie că nu se putea, ca 
la cele de pe domeniile sale, el a stabilit că se putea face 
apel fără a înfrunta riscul unui duel. 

Defontaines £ ne relatează primele două cazuri văzute 
de el, în oare s-a procedat astfel fără duel judiciar: unul, 
într-o pricină judecată la tribunalul din Saint-Quentin, 
care se afla pe domeniile regelui; celălalt, într-o pricină 
judecată de tribunalul din Ponthieu, în care corniţele, 
care era de faţă, a invocat vechea procedură; dar amîn- 
două aceste pricini au fost judecate pe baza legii. 

Se va pune poate întrebarea de ce Ludovic cel Sfînt 
a rînduit pentru instanţele baronilor un fel de procedură 


a Etablissements, cartea I, cap. LXXVIII. 
b Ibidem, cartea II, cap. XV. 

c Dacă însă nu se făcea apel pentru hotărîre nedreaptă şi 
partea ar fi voit să facă apel, acesta nu era admis. Etablissements, 
cartea II, cap. XV. Li sire en aurait le recort de sa cour droit 
faisant 89 . 

d Etablissements, cartea I, cap. VI şi XLVII; şi cartea II, 
cap. XV; şi Beaumanoir, cap. XI, p. 58. 
e Etablissements, cartea I, cap. I, II sj III. 
f Cap. XXII, art. 16 şi 17. 

deosebită de aceea pe care el o stabilea pentru tribuna¬ 
lele de pe domeniile sale. Iată care este motivul: stator¬ 
nicind reguli pentru tribunalele de pe domeniile sale, re¬ 
gele nu a întîmpinat nici o piedică în realizarea inten¬ 
ţiilor sale; dar a trebuit să se poarte cu băgare de seamă 
faţă de seniori, care se bucurau de un vechi privilegiu, 
anume că pricinile nu erau niciodată strămutate de la 
tribunalele lor decît numai atunci cînd se ivea primejdia 
ca una dintre părţi să facă apel pentru hotărîre ne¬ 
dreaptă. Ludovic cel Sfînt a păstrat obiceiul apelului 
pentru hotărîre nedreaptă, dar a voit să se poată face 
aceasta' fără duel; cu alte cuvinte, pentru ca schimbarea 
să se facă mai puţin simţită, el a lichidat fondul ches¬ 
tiunii, dar a lăsat să dăinuiască denumirile. 

Această rînduială nu a fost acceptată de toate tribu¬ 
nalele seniorilor. Beaumanoir 3 spune că, pe vremea sa, 
erau două feluri de a judeca: după Aşezămintele regale 
şi după vechea procedură; seniorii aveau dreptul de a 
urma una sau alta din aceste proceduri; atunci însă cînd, 
într-o pricină, se alesese una din ele, nu se mai putea 
trece la cealaltă. El >adaugă b că corniţele de Clermont 
urma noua procedură, în timp ce vasalii lui se ţineau de 
cea veche, dar că el putea să treacă la cea veche atunci 
cînd voia, căci altminteri s-ar fi bucurat de mai puţină 
autoritate decît vasalii săi. 

Trebuie să se ştie că pe atunci 0 Franţa era împărţită 
în ţinuturi care alcătuiau domeniile regale, şi în ceea ce 
se numeau ţinuturi ale baronilor, sau baronii, sau, ca să 
mă folosesc de termenii din Aşezămintele lui Ludovic 
cel Sfînt, în ţinuturi aflate sub ascultarea regelui şi în 
ţinuturi * neaflate sub ascultarea regelui 90 . Cînd regii dă¬ 
deau ordonanţe pentru ţinuturile care alcătuiau dome¬ 
niile lor, făceau uz numai de autoritatea lor, dar cînd 


a Cap. LXI, p. 309. 
b Ibidem. 

c Vezi Beaumanoir, D 6 f o.ntaines şi £tablissements. 
cartea II, cap. X, XI, XV şi altele. 

dădeau ordonanţe care priveau şi ţinuturile baronilor 
lor, ele erau întocmite 3 în înţelegere cu aceştia din urmă 
sau ele erau date acestora ca să aplice pe ele pecetea 
lor ori să le iscălească; altminteri, baronii le acceptau 
sau nu, după cum li se părea că ele corespund sau nu 
interesului seniorilor lor. Subvasalii 90bls erau în aceleaşi 
relaţii cu marii vasali. Or, Aşezămintele nu au fost date 
cu oonsimţămîntul seniorilor, cu toate că ele statuau 
asupra unor chestiuni de mare însemnătate pentru ei; 
dar ele nu au fost acceptate decît de cei care au socotit 
că era în avantajul lor să le primească. Robert, fiul lui 
Ludovic cel Sfînt, le-a admis la el în comitatul de Cler- 
mont, vasalii lui nu au socotit însă că e nimerit să le 
introducă la ei. 


CAPITOLUL XXX 

OBSERVAŢIE ASUPRA APELURILOR 


Se înţelege că asemenea apeluri, care erau provocări 
la duel, trebuiau făcute pe loc. „Cine iese din tribunal 
fără să declare apel împotriva hotărîrii, spune Beauma- 
noir b , pierde dreptul de apel şi recunoaşte că hotărîrca 
e dreaptă 1 '. Această regulă a rămas în vigoare, chiar după 
ce s-a limitat uzul c duelului judiciar. 


a Vezi ordonanţele de la începutul celei cle-a treia dinastii, 
în Colecţia lui Lauriere, mai ales aceea a lui Filip August 
asupra jurisdicţiei bisericeşti 91 , şi cea a lui Ludovic al VlII-lea 
asupra evreilor; şi documentele prezentate de Brussel. mai 
ales cea a lui Ludovic cel Sfînt asupra arendării şi răscumpărării 
pămînturilor, şi asupra majoratului feudal al femeilor, voi. II, 
cartea III, p. 35; şi ibidem, ordonanţa lui Filip August 92 , p. 7. 
b Cap. LXIII, p. 32T; ibidem, cap. LXI, p. 312. 
c Vezi Etablissements de Saint Louis, cartea II, cap. XV: 
l’Ordonnance de Charles VII (Ordonanţa lui Carol al Vll-lea), 
din 1453. 



CARTEA XXVIII. CAPITOLUL XXXI 


83 


CAPITOLUL XXXI 

CONTINUAREA ACELUIAŞI SUBIECT 


Omul de jos nu putea să facă apel pentru hotărîre 
nedreaptă împotriva hotărîrii date de tribunalul senio¬ 
rului său: acest lucru îl aflăm de la Defontaines 3 şi el 
este confirmat de către Aşezăminte' 0 . „De aceea, mai 
spune Defontaines 0 , între tine, senior şi supusul tău nu 
există alt judecător în afară de Dumnezeu". 

Uzul duelului judiciar era ceea ce îi înlăturase pe 
oamenii de jos de la dreptul de a face apel pentru hotă¬ 
rîre nedreaptă împotriva sentinţelor date de tribunalul' 
seniorului lor; şi acest lucru este atît de adevărat, incit 
oamenii de jos, care pe baza unui act scris sau a obice- 
iului d , aveau dreptul de a se bate în duel, aveau şi drep¬ 
tul de a face apel pentru hotărîre nedreaptă împotriva 
sentinţei dată de tribunalul seniorului, chiar dacă cei 
care îi judecaseră ar fi fost cavaleri e ; şi Defontaines 1 
indică mijloace pentru evitarea duelului scandalos al 
unui cavaler cu omul de jos, care ar face apel pentru 
hotărîre nedreaptă. 

Cînd procedura duelului judiciar a început a ieşi din 
uz şi a început a fi adoptat uzul noilor apeluri, s-a so¬ 
cotit că nu era raţional ca persoanele de condiţie liberă 
să aibă la dispoziţie un remediu împotriva nedreptăţii 


a Cap. XXI, art. 21 si 22. 
b Cartea I, cap. CXXXVI. 
c Cap. II, art. 8. 

d Defontaines, cap. XXV, art. 7. Acest articol şi art. 21 
din cap. XXII din lucrarea aceluiaşi autor au fost pînă acum 
foarte rău explicate. Defontaines nu pune faţă în faţă 
hotărîrea seniorului cu acea a cavalerului, fiindcă era acelaşi lu¬ 
cru, dar pune faţă în faţă pe omul de jos obişnuit cu cel care 
avea privilegiul de a se bate în duel 93 . 

e Cavalerii pot totdeauna să fie judecători. Defontaines, 
cap. XXI, art. 48. 

f Cap. XXII, art. 14. 

tribunalului seniorilor lor, iar oamenii de jos să nu dis¬ 
pună de aşa ceva; şi de aceea, parlamentul a primit ape¬ 
lurile acestora la fel ca şi pe acelea ale persoanelor de 
condiţie liberă. 


CAPITOLUL XXXII 

CONTINUAREA ACELUIAŞI SUBIECT 


Cînd se făcea apel pentru hotărîre nedreaptă împo¬ 
triva sentinţelor date de tribunalul seniorului, acesta ve¬ 
nea în persoană în faţa seniorului suzeran pentru a apăra 
hotărîrea instanţei sale. Tot aşa 3 , în cazul apelului pen¬ 
tru tăgadă de dreptate, partea citată în faţa seniorului 
suzeran se prezenta împreună cu seniorul său, pentru 
ca, dacă nu - se dovedea tăgada de dreptate seniorul să-şi 
poată restabili dreptul său de a judeca pricina 94 . 

Mai tîrziu, cînd această uzanţă, aplicată mai întîi nu¬ 
mai în aceste două cazuri speciale, a devenit generală 
pentru toate pricinile, datorită introducerii a tot felul de 
apeluri, a părut ceva anormal ca seniorul să fie nevoit 
să-şi irosească viaţa în alte tribunale decît ale sale şi 
pentru alte pricini decît ale sale. Filip de Valois b95 a rin- 
duit să fie citaţi numai bailivii. Iar cînd uzul apelurilor 
a devenit şi mai frecvent, apărarea împotriva apelului a 
fost lăsată în seama părţii; cauza judecătorului a deve¬ 
nit cauza părţii c . 

Am spus - că, în apelul pentru tăgadă de dreptate 
seniorul nu pierdea decît dreptul de a dispune judecarea 


a Defontaines, cap. XXI, art. 33. 
b în anul 1332. 

c Vezi care era starea lucrurilor pe timpul lui Boutillier, 
care trăia în anul 1402 97 . Somme rurale (Suma rurală), cartea I, 
pp. 19 şi 20. 

d Mai sus, cap. XXX. 

pricinii la tribunalul său. Dar dacă seniorul era,, el în¬ 
suşi atacat ca parte 3 , lucru care a devenit foarte frec- 
vent b , el plătea o amendă de şaizeci de livre regelui saui 
seniorului suzeran căruia i se înaintase apelul. De aici 
s-a născut, după ce apelurile au căpătat o aplicare ge¬ 
nerală, uzul de a se impune plata amenzii către senior 
atunci cînd se anula sentinţa judecătorului său, uz care 
s-a menţinut mult timp, care a fost confirmat de ordo¬ 
nanţa din Roussillon 90 , şi pe care absurditatea sa l-a fă¬ 
cut să piară. 


CAPITOLUL XXXIII 

CONTINUAREA ACELUIAŞI SUBIECT 

In procedura duelului judiciar, cel care făcuse apel 
pentru hotărîre nedreaptă împotriva unuia dintre jude¬ 
cători, provocîndu-1 la duel pentru a dovedi că este vi¬ 
novat ile aceasta, putea să piardă 0 , prin duel, procesul,, 
şi nu putea să-l cîştige. Intr-adevăr, partea în iavoarea 
căreia se pronunţase hotărîrea nu trebuia să fie lipsită 
de ea prin fapta cuiva străin de cauză. Trebuia deci ca 
apelantul pentru hotărîre nedreaptă, care învinsese în 
duel, să se bată încă o dată cu partea nu pentru a sta¬ 
bili dacă hotărîrea era bună sau rea — nu mai era vorba 
despre această hotărîre, deoarece duelul o desfiinţase —, 
ci de a stabili dacă acţiunea era legitimă sau nu; şi pen¬ 
tru acest nou punct avea loc un duel. De aici trebuie să 
provină formula noastră de pronunţare a hotărîrilor: 
Curtea anulează apelul; curtea anulează apelul şi ceea ce 
a fost atacat cu apel 98 . 

Intr-adevăr, cînd cel ce făcuse apel pentru hotă¬ 
rîre nedreaptă era învins, apelul era anulat; cînd el în- 


a Beaumanoir, cap. LXI, pp. 312 şi 318. 
b Ibidem. 

c Defontaines, cap. XXI, art. 14. 

vingea, era anulată hotărîrea precum şi însuşi apelul: 
trebuia deci să se pronunţe o nouă hotărîre. 

Aceasta este atît de adevărat, încît, atunci cînd pri¬ 
cina se judeca de către camera de anchete", nu se în¬ 
trebuinţa această formulă de pronunţare. Domnul de la 
’Roche-Flavin 3100 ne spune că, în primele timpuri ale 
■existenţei sale, camera de anchete nu putea folosi 
această formulă. 


CAPITOLUL XXXIV 

CUM A DEVENIT SECRETA PROCEDURA 


Duelurile introduseseră o formă de procedură pu¬ 
blică: plîngerea şi apărarea erau deopotrivă cunoscute. 
„Martorii, spune Beaumanoir b , trebuie- să-şi depună 
mărturiile în faţa tuturor". Comentatorul Boutillier 
spune că a aflat de la nişte vechi legişti practicieni şi 
din unele acte scrise de mînă ale unor procese de de- 
rmult, că odinioară, în Franţa, procesele penale se des¬ 
făşurau în public şi într-o formă nu mult deosebită de 
judecăţile publice ale romanilor. Această rînduială era 
legată de necunoaşterea scrisului, generală pe acele 
vremuri. Folosirea scrisului permite să se fixeze ideile 
şi să se introducă procedura secretă dar, în lipsa scri¬ 
sului, numai prin procedura publică se pot fixa 
.aceste idei. 

Şi întrucît putea exista nesiguranţă cu privire la ceea 
•ce hotărîseră 0 la judecată nişte oameni sau la ceea ce 
se susţinuse în faţa unor oameni, aceste lucruri puteau 
fi reamintite în orice şedinţă a tribunalului prin ceea ce 


a Des Parlements de France (Despre parlamentele din Franţa), 
-.cartea I, cap. XVI. 

b Cap. LXI, p. 315. 

c Cum spune Beaumanoir, cap. XXXIX, p. 209. 

se numea procedura par record* 101 ; şi în acest caz, nu 
era permis să se provoace la duel martorii, căci altmin¬ 
teri pricinile nu ar mai fi avut niciodată sfîrşit. 

Mai tîrziu, s-a introdus o formă de procedură secretă, 
înainte totul era public; acum totul a devenit secretr 
interogatoriile, cercetările, citirea în faţa martorilor a 
depoziţiilor făcute de ei pentru a vedea dacă şi le men¬ 
ţin, confruntarea, concluziile ministerului public — 
aceasta este procedura în uz din zilele noastre. Prima 
formă de procedură se potrivea guvernămîntului de 
atunci, după cum cea nouă era bună pentru guvernă- 
mîntul care s-a statornicit după aceea. 

Comentatorul Boutillier socoteşte că momentul aces¬ 
tei schimbări coincide cu emiterea ordonanţei din 
1539 102 . Eu cred că schimbarea s-a produs încetul cu în¬ 
cetul şi că a trecut dintr-un domeniu seniorial în altul,, 
pe măsură ce seniorii au renunţat ia vechea procedură 
de judecată şi ne măsură ce s-a desăvîrşit aceea des¬ 
prinsă din Aşezămintele lui Ludovic cel Sfînt. într-ade- 
văr, Beaumanoir b spune că în oazurile în care era ad¬ 
misă provocarea la duel se audiau în public martorii; în 
celelalte cazuri, ei erau audiaţi în secret, iar depoziţiile 
lor erau consemnate în scris. Procedura a devenit deci 
secretă atunci cînd a ieşit din uz duelul judiciar. 


CAPITOLUL XXXV 

DESPRE CHELTUIELILE DE JUDECATA 


în vechime, în Franţa, nu exista de fel condamnarea 
la plata unor cheltuieli de judecată, în instanţele laice 0 . 


a Se dovedea prin martori ceea ce se petrecuse, ceea ce se 
afirmase sau se hotărîse în justiţie, 
b Cap. XXXIX, p. 218. 

cDefontaines în al său Conseil (Consiliu), cap. XXII., 
art. 3 şi 8; şi Beaumanoir, cap. XXXIII; Etablissements,.. 
cartea I, cap. XC. 

Partea care pierdea era destul de pedepsită prin amen¬ 
zile pe care era condamnată să le plătească seniorului 
şi vasalilor lui egali. Prin procedura duelului judiciar, 
în cazurile de crimă, partea care era învinsă, şi care îşi 
pierdea viaţa şi bunurile, era pedepsită cum nu se putea 
mai mult; iar în celelalte cazuri ale duelului judiciar, 
existau amenzi — uneori fixe, alteori lăsate la voia se¬ 
niorului 103 — care insuflau destulă teamă fată de un 
eventual rezultat nefavorabil al procesului. La fel stă¬ 
teau lucrurile şi cu pricinile care nu se rezolvau prin 
'duelul judiciar. Cum 1 seniorul avea cele mai mari pro¬ 
fituri, tot el făcea şi cheltuielile cele mai mari, fie ca 
să adune pe vasalii săi egali, fie ca să le creeze condiţi¬ 
ile necesare pentru a proceda la judecată. De altminteri, 
-deoarece procesele luau sfîrşit pe loc, şi aproape întot¬ 
deauna îndată, şi fără nenumăratele acte scrise care s-au 
văzut de atunci încoace, nu era necesar să se acorde 
-cheltuieli de judecată părţilor. 

Introducerea cheltuielilor de judecată trebuie să fie 
-urmarea firească a uzului apelurilor. Intr-adevăr, De- 
îontaines a spune că, atunci cînd se făcea apel potrivit 
legii scrise, adică atunci cînd se urmau noile legi ale lui 
Ludovic cel Sfînt, se acordau cheltuieli de judecată; dar 
■că, dacă s-e urma obiceiul dinainte, care nu admitea să 
se facă apel fără provocare la duel pentru a dovedi că 
judecătorii erau vinovaţi de hotărîre nedreaptă, nu _se 
acordau cheltuieli de judecată; partea care cîştiga nu 
obţinea decît o amendă şi dreptul de posesiune pe timp 
-de un an şi o zi a obiectului litigiului dacă pricina era 
trimisă înapoi seniorului. 

Dar atunci cînd noi înlesniri de a face apel au sporit 
■numărul apelurilor 6 ; cînd, prin frecventa practicare a 


a Cap. XXII, art. 8. 

b A present que Von est si enelin ă appeler, spune B o u- 
t i 1 1 i e r 104 , Somme rurale, cartea I, titlul III, ediţia din Paris 
•din 1621, p. 16. 

acestor apeluri, de la un tribunal către altul, părţile au 
fost neîncetat smulse din aşezarea lor; cînd noua artă a 
procedurii a înmulţit şi a prelungit la nesfîrşit proce¬ 
sele; cînd s-a rafinat ştiinţa de a zădărnici plîngerile 
cele mai drepte; cînd un iubitor de procese s-a priceput 
să fugă numai pentru a se face urmărit; cînd acţiunea 
a devenit ruinătoare, iar apărarea netulburată; cînd te¬ 
meiurile acţiunii s-au pierdut într-o mare de vorbe şi în 
volume de hîrţoage; cînd peste tot au apărut o puzderie 
de mărunţi slujbaşi judecătoreşti 105 care nu s-ar fi cu¬ 
venit să ia parte la administrarea justiţiei; cînd reaua- 
credinţă a găsit sfaturi unde nu a găsit chiar sprijin; 
atunci a fost în adevăr nevoie ca martorii de procese să 
fie ţinuţi în frîu prin teama de a avea de plătit chel¬ 
tuieli de judecată. Au trebuit să le plătească pentru sen¬ 
tinţă şi pentru mijloacele de care se folosiseră spre a o 
eluda. Carol cel Frumos a dat în această privinţă o ordo¬ 
nanţă generală a108 . 


CAPITOLUL XXXVI 

DESPRE PARTEA PUBLICA 107 


Intrucît, conform legilor salice şi ripuare, precum şi 
a celorlalte legi ale popoarelor barbare, pedepsele apli¬ 
cate pentru fapte penale erau pecuniare, nu exista pe 
atunci la aceste popoare, cum există azi la noi, parte 
publică însărcinată cu urmărirea 1 faptelor penale. Intr-a¬ 
devăr, totul se traducea în despăgubiri (civile); orice ac¬ 
ţiune era într-un anumit sens civilă şi ea putea fi făcută 
de orice particular. Pe de altă parte, dreptul roman pre¬ 
vedea forme populare de urmărire a faptelor penale, 
care nu se puteau potrivi cu funcţiile unei părţi publice. 


a în aiiul 1324. 



90 


PARTEA A ŞASEA 


Uzul duelurilor judiciare nu era mai puţin potrivnic 
acestei idei; căci cine ar fi voit să-şi asume rolul de 
parte publică şi să se bată în duel pentru toţi împotriva 
tuturor? 

Dintr-o colecţie de formule pe care Domnul Muratori 
le-a inserat în legile longobarzilor, aflu că pe timpul 
celei de-a doua dinastii exista un apărător al părţii pu¬ 
blice 3 . Dacă citim însă întreaga colecţie a acestor for¬ 
mule, vedem că aceşti funcţionari se deosebeau cu totul 
de ceea ce numim noi astăzi parte publică, adică procu¬ 
rorii noştri generali, procurorii regelui sau ai seniorilor. 
Cei dintîi erau mai degrabă organe publice pentru juris¬ 
dicţia politică şi de familie decît pentru cea civilă. In¬ 
tr-adevăr, din aceste formule nu rezultă că ei ar fi fost 
însărcinaţi să urmărească faptele penale şi să se ocupe 
dc pricinile privitoare la minori, la biserici sau la starea 
persoanelor. 

Aim spus că instituirea unei părţi publice era în con¬ 
tradicţie cu uzul duelului judiciar. Intr-una din aceste 
formule dau totuşi de un apărător al părţii publice care 
are libertatea de a se bate în duel. Domnul Muratori a 
aşezat această formulă îndată după constituţia* 3 lui Hen- 
ric I, pentru care a fost făcută. In această constituţie se 
spune că „dacă cineva îşi omoară tatăl, fratele, nepotul 
sau altă rudă, va pierde moştenirea care i-ar fi revenit 
din partea lor, care va trece la alte rude, iar propria lui 
avere va trece asupra tezaurului public 11 . Or, pentru ur¬ 
mărirea acestei moşteniri atribuită tezaurului public, 
avea apărătorul părţii publice, ale cărui drepturi le 
apăra, libertatea de a se bate în duel: acest caz intra 
deci în regula generală. 

în aceste formule vedem pe apărătorul părţii publice 
acţionînd împotriva celui care prinsese pe un hoţ şi nu 


a Advocatus de parte publica ias . 

b Vezi această constituţie şi această formulă în volumul al 
doilea din Historiens d’ltalie m (Istorici din Italia), p. 175. 

îl dusese la comite 3 ; împotriva celui b care stîrnise o răs¬ 
coală sau adunase mulţimea împotriva comitelui; împo¬ 
triva celui c care cruţase viaţa unui om pe care corniţele- 
i-1 dăduse pe seamă ca să-l ucidă; împotriva împuterni¬ 
citului bisericilor 13 căruia corniţele îi poruncise să-i pre¬ 
dea un hoţ şi care nu se supusese acestei porunci 110 ; îm¬ 
potriva celui e care destăinuise străinilor secrete ale re¬ 
gelui; împotriva celui 1 care, înarmat, urmărise pe 
trimisul împăratului; împotriva celui g care nesocotise- 
dispoziţiile împăratului, fiind urmărit de către împuterni¬ 
citul împăratului sau de către însuşi împăratul; împotriva 
celui h care nu voise să primească moneda principelui: în 
sfîrşit, acest apărător al părţii publice reclama bunurile pe 
care legea le adjudeca tezaurului public 1 . 

In urmărirea faptelor penale însă, nu găsim nici un 
apărător al părţii publice, chiar cînd se recurge la due¬ 
luri 3 ; chiar cînd e vorba de incendiu 11 ; chiar cînd jude¬ 
cătorul este ucis 1 pe scaunul său de judecată; chiar cînd 
este irorba despre statutul personal" 1 , despre libertate şi 
despre sclavie". 

Aceste formule sînt făcute nu numai pentru legile 
longobarzilor, ci şi pentru Capitulariile care li s-au adău¬ 
gat: îpcît nu trebuie să ne îndoim că în această materie 
ele oglindesc procedura în uz din timpul celei de-a doua 
dinastii. 


a Recueil (Colecţia) Muratori, p. 104, asupra legii 88 a 
lui Carol cel Mare, cartea I, titlul XXII, § 78. 
b Altă formulă, ibidem, p. 87 
c Ibidem, p. 104. 
d Ibidem, p. 95. 
e Ibidem, p. 88. 
f Ibidem, p. 98. 
g Ibidem, p. 132. 
h Ibidem, 
i Ibidem, p. 138. 
j Ibidem, p. 147. 
k Colecţia Muratori, p. 147. 

1 Ibidem, p. 168. 
m Ibidem, p. 134. 
n Ibidem, p. 107. 

Este clar că aceşti apărători ai părţii publice au tre¬ 
buit să dispară o dată cu cea de-a doua dinastie, la fel 
ca şi trimişii regelui în provincii; şi aceasta din cauza 
faptului că nu a mai existat o lege generală, nici o vis¬ 
tierie generală a statului şi din cauză că nu a mai exis¬ 
tat comite în provincii ca să ţină şedinţele tribunalului, 
şi prin urmare nici acel fel de funcţionari a căror atri¬ 
buţie principală era de a menţine autoritatea comite- 
lui lu . 

Uzul duelurilor, devenit mai frecvent sub cea de-a 
treia dinastie, nu a îngăduit instituirea unei părţi pu¬ 
blice. Intr-adevăr, Boutillier, în lucrarea sa Somme ru¬ 
rale, vorbind despre funcţionarii justiţiei, nu pomeneşte 
decît de bailivi, vasali şi sergenţi 112 . în Aşezăminte a şi 
in Beaumanoir b , se poate vedea felul în care se făceau 
urmăririle judiciare pe acele vremuri. 

In legile 0 lui Iacob al II-lea 113 , rege în Majorca, dau 
de înfiinţarea funcţiei de procuror al regelui d cu atribu¬ 
ţiile pe care le au azi procurorii noştri. Este evident că 
la noi aceşti procurori nu au apărut decît după schim¬ 
barea procedurii. 


CAPITOLUL XXXVII 

CUM AU CĂZUT ÎN DESUETUDINE AŞEZÂMINTELE 
LUI LUDOVIC CEL SFÎNT 


A fost soarta Aşezămintelor să se nască, să îmbătrî- 
nească şi să moară în foarte scurt timp. 


a Cartea I, cap. I; cartea II, cap. XI şi XIII. 
b Cap. I şi cap. LXI. 

c Vezi aceste legi în Vies des Saints lli (Vieţile sfinţilor), pe 
luna iunie, voi. III, p. 26. 

d Qui continue nostrom sacram curiam sequi teneatur , insti- 
tuatur qui facta et c ausas in ipsa curia promoveat atque prose- 
quatur 115 . 

Voi face cîteva reflecţii în această privinţă. Codul 
cunoscut de noi sub numele de Aşezăminte ale lui Lu¬ 
dovic cel Sfînt nu a fost făcut niciodată pentru a servi 
ca lege întregului regat, deşi în prefaţa lui se spune acest 
lucru. Această compilaţie este un cod general care sta¬ 
torniceşte reguli privitoare la toate afacerile civile, la 
transmiterea bunurilor prin testament sau între vii, la 
dote şi la donaţiile făcute prin contractul de căsătorie, 
la beneficiile şi la privilegiile feudelor, la chestiunile de 
ordine şi securitate publică, etc. Or, într-o vreme în care 
fiecare oraş, tîrg ori sat îşi avea cutuma sa, a introduce 
un cod general de legi civile însemna a urmări să se 
înlăture dintr-odată toate legile particulare, sub autori¬ 
tatea cărora trăiau oamenii în diferite ţinuturi ale rega¬ 
tului. A statornici o cutumă generală alcătuită pe teme¬ 
iul tuturor cutumelor particulare ar fi un lucru neso¬ 
cotit chiar pentru vremurile noastre, cînd principii nu 
intîlnesc pretutindeni decît supunere. Căci, dacă este 
adevărat că nu trebuie să schimbi lucrurile atunci cînd 
neajunsurile sînt egale cu foloasele, cu atît mai puţin 
trebuie să facem aceasta atunci cînd foloasele sînt mici, 
iar neajunsurile imense. Or, dacă examinăm cu luare 
.aminte starea în care era atunci regaitul, cînd fiecare 
se îmbăta de ideea suveranităţii sale şi a puterii sale, 
ne dăm bine seama că ideea de a se apuca să schimbe 
peste tot legile şi obiceiurile recunoscute nu le putea 
trece prin minte celor ce conduceau. 

Ceea ce am spus acum mai dovedeşte că acest Cod 
■al Aşezămintelor nu a fost ratificat, în Parlament, de 
către baroni şi de către legiştii din regat, aşa cum se 
spune într-un manuscris al primăriei din Amiens, citat 
de către Domnul Du Cange 3 - 116 . Din alte manuscrise se 
vede că acest cod a fost promulgat de către Ludovic cel 
'Sfînt în anul 1270, înainte de a pleoa spre Tunis. Acest 
fapt este însă tot atît de puţin adevărat; căci Ludovic 


a Prefaţa la fitablissements. 

cel Sfînt a plecat în 1269, cum a observat Domnul Du 
Cange, care trage de aici concluzia că acest cod ar fi 
fost publicat în lipsa regelui. Eu spun însă că nu poate 
fi aşa. Oare cuan ar fi fost cu putinţă ca Ludovic cel 
Sfînt să aleagă tocmai perioada absenţei sale pentru în¬ 
făptuirea unui lucru care ar fi fost un izvor de tulburări 
şi care ar fi putut să producă nu schimbări, ci revoluţii? 
O astfel de întreprindere avea nevoie, mai mult decît 
oricare alta, să fie urmărită îndeaproape de rege şi nu 
a fost nicidecum opera unei regenţe slabe şi alcătuită 
tocmai din seniori care aveau interesul ca ea să nu iz¬ 
butească. Aceştia erau: Matthieu, abate de Saint-Denis, 
Simon de Clermont, comite de Nesle; şi, în caz de moar¬ 
te, Philippe, episcop de Evreux, şi Jean, comite de 
Pont'hieu. S-a văzut mai sus a că, în senioria sa, corniţele 
de Ponthieu s-a opus la aplicarea noii proceduri. 

Eu .afirm, în al treilea rînd, că, foarte probabil acest 
Cod pe care îl posedăm este altceva decît Aşezămintele 
lui Ludovic cel Sfînt cu privire la procedură. Acest Cod 
citează Aşezămintele: el este deci o lucrare despre Aşe¬ 
zăminte şi nu înseşi Aşezămintele. Mai mult încă, Beau- 
manoir, care vorbeşte adeseori despre Aşezămintele lui 
Ludovic cel Sfînt, nu citează decît rînduieli izolate ale 
acestui principe, iar nu această compilaţie a Aşezămin¬ 
telor. Defontaines b , care scria în timpul acestui principe, 
ne vorbeşte despre primele două cazuri de aplicare a 
Aşezămintelor sale cu privire la procedură, ca despre 
un fapt petrecut de multă vreme. Aşezămintele lui Lu¬ 
dovic cel Sfînt erau deci anterioare compilaţiei despre 
care vorbesc şi care, în tot cazul şi luînd de bune afir¬ 
maţiile cuprinse în prologurile eronate aşezate de nişte 
ignoranţi în fruntea acestei lucrări, n-ar fi apărut decît 
în utimul an al vieţii lui Ludovic cel Sfînt, sau chiar 
după moartea acestui principe. 


a Cap. XXIX. 

b Vezi mai sus cap. XXIX. 

CAPITOLUL XXXVIII 

CONTINUAREA ACELUIAŞI SUBIECT 

Ce este aşadar această compilaţie care ne este cunos¬ 
cută sub denumirea de Aşezămintele lui Ludovic cel 
Sfînt? Ce este acest cod obscur, confuz şi ambiguu, în 
care se amestecă necontenit practica judiciară franceză 
cu dreptul roman; în oare autorul vorbeşte ca un legiui¬ 
tor, dar în care vedem un jurisconsult; în care găsim un 
corp complet de procedură privind toate cazurile şi toate 
chestiunile de drept civil? Pentru a ne lămuri, trebuie să 
ne transpunem în acele vremuri. 

Ludovic cel Sfînt, văzînd abuzurile procedurii din 
vremea sa, a căutat să-şi îndepărteze popoarele de ea; 
el a făcut mai multe rînduieli pentru tribunalele de pe 
domeniile sale şi pentru cele ale baronilor săi; şi el a 
obţinut un succes atît de mare, încît Beaumanoir a , care 
scria la foarte puţin timp după moartea acestui principe, 
ne spune că felul de a administra justiţia stabilit de 
către Ludovic cel Sfînt era practicat într-un mare nu¬ 
măr de tribunale ale seniorilor. 

Astfel acest principe şi-a atins scopul, deşi rînduic- 
lile pentru tribunalele seniorilor nu au fost alcătuite de 
el cu scopul de a constitui o lege generală a regatului, 
ci ca un exemplu pe care fiecare l-ar putea urma, şi pe 
care fiecare ar avea chiar interesul să-l urmeze. EL a 
înlăturat răul, înfăţişînd ceea ce era mai bun. Cînd s-a 
văzut în tribunalele sale, cînd s-a văzut în cele ale se¬ 
niorilor un fel de procedură mai naturală, mai raţională, 
mai potrivită cu morala, cu religia, cu cerinţele ordinii 
publice, ale siguranţei persoanei şi bunurilor, — ea a 
fost adoptată, cealaltă fiind părăsită. 

A invita, cînd nu este nevoie de a constrînge, a în¬ 
druma, cînd nu este nevoie de a comanda, — iată care 
este suprema iscusinţă. Raţiunea dispune de o putere 


a Cap. LXI, p. 309. 

firească, ba chiar de o putere tiranică: i se poate rezista, 
dar această rezistenţă înseamnă biruinţa ei; încă puţin 
timp şi cel ce rezistă va fi silit să se întoarcă la ea. 

Pentru >a determina părăsirea procedurii franceze. 
Ludovic cel Sfînt a pus să se traducă cărţile de drept 
roman, pentru ca să fie cunoscute de către legiştii de 
pe vremea aceea. Defontaines, care este primul a nostru 
autor de lucrări de procedură, a folosit în mare măsură 
aceste legi romane; opera sa este oarecum o îmbinare a 
vechii proceduri franceze, a legilor sau Aşezămintelor 
lui Ludovic cel Sfînt şi a dreptului roman 119 . Beauma- 
noir s-a folosit în mică măsură de dreptul roman, dar 
el a pus de acord vechea procedură franceză cu rându¬ 
ielile lui Ludovic cel Sfînt. 

In spiritul acestor două lucrări 119 şi îndeosebi în spiri¬ 
tul lucrării lui Defontaines, socot eu că a alcătuit vreun 
bailiv lucrarea de procedură pe care noi o numim Aşe¬ 
zăminte. In titlul acestei lucrări se spune că ea a fost 
alcătuită potrivit obiceiurilor din Paris şi din Orleans, 
şi după cele urmate în tribunalele din baronii; iar în 
preambul, că în ea se tratează despre obiceiurile din în¬ 
tregul regat, şi din Anjou, şi despre cele urmate la tri¬ 
bunalele din baronii. Este evident că această lucrare a 
fost făcută pentru Paris, Orleans şi Anjou, după cum 
lucrările lui Beaumanoir şi ale lui Defontaines au fost 
făcute respectiv pentru comitatele de Clermont şi de 
Vermandois; şi, întrucît din Beaumanoir reiese că mai 
multe dintre legile lui Ludovic cel Sfînt pătrunseseră 
în tribunalele baroniilor, compilatorul a avut oarecare 
dreptate să spună că lucrarea sa b privea şi tribunalele 
din baronii. 


a El însuşi afirmă în prefaţa sa: „Nus luy en prit onques 
devant moi cette chose dont j’aie exemplaire J,1 “. 

b Nimic nu este mai vag decît titlul şi preambulul. Mai în- 
tîi se vorbeşte despre obiceiurile din Paris şi Orleans şi de cele 
urmate de tribunalele din baronii; apoi de obiceiurile urmate de 
toate tribunalele laice din regat şi din armăşia (la prevdte) Fran¬ 
ţei; în sfîrşit de obiceiurile din întregul regat, şi din Anjou, şi 
din tribunalele baroniilor. 

Este limpede că cel care a alcătuit această lucrare a 
compilat cutumele ţării cu legile şi Aşezămintele lui Lu¬ 
dovic cel Sfînt. Această lucrare este foarte preţioasă, 
pentru că ea cuprinde vechile cutume din Anjou şi Aşe¬ 
zămintele lui Ludovic cel Sfînt, aşa cum erau ele puse 
în aplicare pe atunci şi în fine ceea ce se aplica din ve¬ 
chea procedură franceză. 

Deosebirea dintre această lucrare şi cele ale lui De- 
fontaines şi Beaumanoir constă în faptul că în ea se fo¬ 
losesc termeni imperativi, cum fac legiuitorii; şi se pu¬ 
tea aşa ceva, pentru că ea era o compilaţie de cutume 
scrise şi de legi. 

Această compilaţie avea un viciu lăuntric: ea alcătuia 
un cod cu o natură dublă, în care se amestecase prac¬ 
tica judiciară franceză cu dreptul roman; se puneau 
alături lucruri care nu avuseseră niciodată vreo legătură 
între ele şi care adeseori erau contradictorii. 

Ştiu bine că tribunalele franceze alcătuite din feu¬ 
dali sau vasalii egali, hotărîrile fără apel la un alt tri¬ 
bunal, felul de pronunţare a hotărîrii prin cuvintele: 
condamn a sau achit, erau asemănătoare cu judecăţile 
populare ale romanilor. Dar această veche procedură s-.a 
aplicat puţin; s^a folosit mai mult cea care a fost intro¬ 
dusă după aceea de către împăraţi, la care s-a recurs 
peste tot în această compilaţie pentru a modera, a limita, 
a îndrepta şi a extinde procedura franceză 120 . 


CAPITOLUL XXXIX 

CONTINUAREA ACELUIAŞI SUBIECT 

Formele judiciare introduse de către Ludovic cel 
Sfînt au ieşit din uz. Acest principe avusese mai puţin 
în vedere chestiunea în sine, adică cel mai bun fel de a 


a Btablissements, cartea II, cap. XV. 

judeca, cît căutase cea mai 'bună metodă de înlocuire a 
vechii proceduri de judecată. Primul său scop era de a 
determina părăsirea vechii proceduri; iar al doilea, de a 
alcătui una nouă. Dar vădindu-se repede neajunsurile 
acesteia din urmă a fost curînd introdusă alta în locul 
ei. 

Aşadar, legile lui Ludovic cel Sfînt n-au schimbat 
atît procedura franceză cît au oferit mijloacele pentru 
schimbarea ei; ele au înfiinţat noi tribunale sau mai de¬ 
grabă au deschis căi pentru a ajunge la ele; şi atunci 
cînd s-a putut ajunge cu înlesnire la tribunalul care avea 
o autoritate generală, hotărîrile, care mai înainte nu co¬ 
respundeau decît obiceiurilor unei anumite seniorii, au alcă¬ 
tuit un drept general. Datorită Aşezămintelor s-a ajuns 
la existenţa unor hotărîri cu caracter general, care lip¬ 
seau cu totul în regat; cînd s-a isprăvit construirea edi¬ 
ficiului, schela a fost lăsată să cadă. 

Aşa că legile făcute de Ludovic cel Sfînt au avut 
efecte care nu ar fi putut fi aşteptate nici de la o capo¬ 
doperă a legislaţiei. Este nevoie uneori de multe secole 
pentru a pregăti schimbările; evenimentele le fac să se 
coacă şi iată revoluţiile. 

Parlamentul a început să judece în ultimă instanţă 
aproape toate pricinile din regat. înainte el judeca nu¬ 
mai pe acelea 3 dintre duci, comiţi, baroni, episcopi, 
abaţi, sau dintre rege şi vasalii săi b , mai degrabă în 
privinţa legăturii acestor pricini cu ordinea politică de¬ 
cît cu ordinea civilă. Mai tîrziu a fost nevoie să fie fi¬ 
xat într-un loc, şi să fie ţinut mereu întrunit; în sfîrşit, 
s-au creat mai multe parlamente spre a putea rezolva 
toate pricinile 124 . 


a Vezi Du T i 11 e t 121 , despre tribunalul vasalilor egali. Vezi 
de asemenea La Roche-Flavi n' 22 , cartea I, cap. VII; 
Budee, şi Paul Emil e 123 . 

b Celelalte pricini erau rezolvate de tribunalele ordinare. 

De îndată ce parlamentul a devenit o instituţie per¬ 
manentă, s-a şi început compilarea hotărîrilor sale. Jean 
de Montluc, sub domnia lui Filip cel Frumos, a alcătuit 
colecţia numită astăzi registrele Olim am . 


CAPITOLUL XL 

IN CE CHIP S-AU INTRODUS FORMELE JUDICIARE 
ALE DECRETALELOR 127 


Dar cum se explică faptul că părăsindu-se formele 
judiciare stabilite, au fost adoptate cele ale dreptului 
canonic mai degrabă decît cele ale dreptului roman? 
Aceasta vine din aceea că toţi aveau mereu înaintea 
ochilor tribunalele bisericeşti, care urmau formele drep¬ 
tului canonic şi că nu se cunoaşte nici un tribunal care 
să urmeze pe cele ale dreptului roman. Mai mult încă, 
limitele dintre jurisdicţia bisericească şi cea laică erau 
foarte puţin cunoscute pe vremea aceea: existau oameni b 
oare se adresau fără deosebire ambelor feluri de tribu¬ 
nale 0 ; existau materii în privinţa cărora acţiunile se 
intentau în acelaşi chip. Se pare d că jurisdicţia laică 
nu-şi rezervase, în mod exclusiv, decît judecarea pri¬ 
cinilor în legătură cu feudele şi a faptelor penale să- 
vîrşîte de către laici în cazurile care nu aduceau atin¬ 
gere religiei. Căci e dacă pricinile privitoare la con¬ 
venţii şi la contracte trebuiau să fie prezentate în faţa 


a Vezi excelenta lucrare a D-lui preşedinte H e s n a u 1 t i2e , 
pentru anul 1313. 

b Beaum anoir, cap. XI, p. 58. 

c Femeile văduve, cruciaţii, cei care stăpîneau bunurile bi¬ 
sericilor, în pricini referitoare la aceste bunuri. Ibidem. 
d Vezi întreg capitolul XI din Beaumanoir. 
e Tribunalele bisericeşti, sub pretextul caracterului sacru al 
jurămîntului, îşi atribuiseră competenţa chiar în această privinţă, 
după cum se vede din faimosul concordat încheiat între Filip 
August, clerici şi baroni 128 , care se găseşte în Ordonanţele lui 
L a u r i e r e. 

justiţiei laice, părţile puteau ca de comun acord să se 
adreseze tribunalelor bisericeşti, care, neavînd dreptul 
de a obliga justiţia laică să aducă la îndeplinire sentin¬ 
ţa, impuneau aceasta pe calea excomunicării 1 . în aceste 
împrejurări, atunci cînd s-a căutat să se modifice pro¬ 
cedura în tribunalele laice, s-a adoptat aceea a tribuna¬ 
lelor bisericeşti, fiindcă ea era cunoscută; şi nu s-a 
adoptat aceea a dreptului roman, pentru că era necu¬ 
noscută: căci, în materie de practică procedurală, nu se 
cunoaşte decît ceea ce se practică. 


CAPITOLUL XLI 


FLUXUL ŞI REFLUXUL JURISDICŢIEI BISERICEŞTI 
ŞI AL JURISDICŢIEI LAICE 


Dat fiind că puterea civilă se afla în mîinile a nenu¬ 
măraţi seniori, jurisdicţiei bisericeşti i-a fost uşor să-şi 
extindă zi de zi domeniul: dar, cum jurisdicţia biseri¬ 
cească a slăbit jurisdicţia seniorilor şi a contribuit prin 
aceasta la întărirea celei regale, jurisdicţia regală a li¬ 
mitat cîte puţin jurisdicţia bisericească, iar aceasta a 
cedat în faţa celei dintîi. Parlamentul, care îşi însuşise 
în ceea ce priveşte procedura sa tot ceea ce era bun şi 
util din aceea a tribunalelor bisericeşti, nu a mai obser¬ 
vat în curînd decît abuzurile sale; iar jurisdicţia regală, 
întărindu-se zi de zi, a fost din ce în ce mai în măsură 
să înlăture aceste abuzuri. Intr-adevăr, ele erau intole¬ 
rabile şi, fără să le înşir, voi face trimitere la Beauma- 
noir, la Boutillier, la ordonanţele regilor noştri b . Nu 


a Beaumanoir, cap. XI, p. 60. 

b Vezi Boutillier, Somme rurale, titlul IX, Quelles per- 
sonnes ne peuvent faire demander en cour laye. (Care persoane 
nu pot deschide acţiune la o instanţă laică); şi Beaumanoir, 
cap. XI, P. 56; şi rînduielile lui Filip August, în această privinţă; 
de asemenea aşezămîntul lui Filip August, statornicit de comun 
acord de către clerici, rege şi baroni. 

voi vorbi decît despre acele abuzuri care aveau o legă¬ 
tură mai directă cu bunăstarea obştească. Noi cunoaş¬ 
tem aceste abuzuri din hotărîrile care le-au înlăturat. 
Ignoranţa crasă le dăduse naştere; a apărut însă un 'fel 
de lumină şi au dispărut. Din ităcerea clerului, se poate 
deduce că a mers el însuşi în întîmpinarea reformei, 
fapt care, dată fiind natura spiritului omenesc, e vred¬ 
nic de laudă. Orice om care murea fără să doneze bise¬ 
ricii o parte din bunurile sale, ceea ce se numea a mu¬ 
ri nepocăit ns , era privat de împărtăşanie şi de înmor- 
mîntare religioasă. Dacă cineva murea fără să fi făcut 
testament, trebuia ca rudele să obţină din partea epis¬ 
copului numirea, de acord cu ele, a unor arbitri care să 
stabilească ce ar fi trebuit să doneze defunctul dacă ar 
fi făcut testament. Noilor căsătoriţi nu le era îngăduit 
să petreacă împreună prima noapte de după nuntă, nici 
chiar următoarele două, fără să fi cumpărat autorizaţia 
pentru aceasta: alegerea trebuia să cadă desigur asupra 
acestor trei nopţi; căci pentru celelalte nimeni n-ar fi 
dat mulţi bani. Parlamentul a înlăturat toate aceste 
abuzuri. In Glosarul a dreptului francez al lui Ragueau 130 , 
se găseşte hotărîrea dată de parlament împotriva episco¬ 
pului din Amiens b . 

Mă întorc la cele ce spuneam la începutul 'acestui ca¬ 
pitol. Atunci cînd, într-o epocă sau într-un guvernământ 
oarecare, vedem că unele pături sociale caută să-şi spo¬ 
rească autoritatea şi să dobîndească anumite avantaje 
în dauna altora, ne-am înşela adeseori dacă am socoti 
sforţările lor ca un semn sigur al corupţiei lor. Din ne¬ 
norocire, este ceva ce ţine de condiţia umană că rareori 
oamenii mari sînt moderaţi; şi deoarece este întotdeauna 
mai uşor să te laşi tîrît de forţa ta decît să o frînezi, 
poate că de aceea printre oamenii superiori este mai 


a La cuvîntul Executeurs testamentaires (Executori testa¬ 
mentari). 

b Din 19 martie 1409. 

uşor de găsit oameni foarte virtuoşi decît oameni foarte 
înţelepţi. 

Sufletul încearcă o mare desfătare în a domina ce¬ 
lelalte suflete; chiar cei care iubesc binele se iubesc atît. 
de tare pe ei înşişi, îneît nu există om care să nu se 
afle în destul de nenorocita situaţie de a trebui să se' 
mai îndoiască şi de bunele sale intenţii: şi, într-adevăr, 
acţiunile noastre sînt în funcţie de atîtea lucruri, îneît 
este de mii de ori mai lesne să faci binele, decît să-Ii 
faci bine. 


CAPITOLUL XLII 

REN AŞTEREA DREPTULUI ROMAN ŞI CEEA CE 
A REZULTAT DE AICI 

MODIFICĂRI IN PRIVINŢA TRIBUNALELOR 


Digestele lui Iustinian fiind regăsite în jurul anului 
1137, dreptul roman parcă a renăscut 131 . In Italia s-ais 
deschis şcoli unde se preda această materie: Codul Ius¬ 
tinian şi Novellele erau deja cunoscute. Am mai spus 
că acest drept a căpătat acolo atîta trecere îneît a pus; 
în umbră legea longobarzilor 132 . 

învăţaţi italieni 133 au introdus dreptul lui Iustinian 
în Franţa, unde înainte nu era cunoscut a decît Codul 
theodosian, deoarece legile lui Iustinian nu au fost 
alcătuite decît după aşezarea barbarilor în Galii b . Acest 
drept a întîmpinat unele împotriviri; dar el s-a menţi¬ 
nut, în ciuda excomunicărilor pronunţate de papi, care- 


a In Italia era aplicat Codul lui Iustinian. Din acest motiv 
vorbeşte, despre acest Cod, papa Ioan al VlII-lea, în constituţia 
sa, dată după sinodul de la Troyes, nu pentru că era cunoscut 
în Franţa, ci pentru că îl cunoştea el însuşi; şi constituţia sa era 
generală. 

b Codul acestui împărat a fost publicat în jurul anului 530. 

Îşi apărau canoanele*. Ludovic cel Sfînt s-a străduit să-l 
răspîndească prin traducerea lucrărilor lui Iustinian; în 
bibliotecile noastre, noi avem încă, scrise de mînă, aces¬ 
te traduceri făcute din porunca lui Ludovic cel Sfînt; 
am spus deja că din ele au fost folosite mult la întoc¬ 
mirea Aşezămintelor. Filip cel Frumos b a dispus preda¬ 
rea în şcoli a legilor lui Iustinian, numai ca raţiune 
scrisă, în regiunile Franţei care se conduceau după cu¬ 
tume; ele au fost adoptate însă ca lege în regiunile în 
care era în vigoare dreptul roman 1S5 . 

Am spus mai sus că procedura duelului judiciar ce¬ 
rea, din partea celor care judecau foarte puţine cunoş¬ 
tinţe; pricinile se rezolvau în fiecare loc potrivit uzanţe¬ 
lor locale şi cîtorva cutume simple care se transmiteau 
prin viu grai. Pe vremea lui Beaumanoir existau două fe¬ 
luri deosebite de a administra justiţia 0 . în unele locuri 
judecau vasalii egali d ; în altele, bailivii. Cînd se folosea 
prima formă, vasalii egali judecau după obiceiul circum¬ 
scripţiei lor e ; în cea de-a doua formă, revenea unor oa¬ 
meni înţelepţi 138 sau unor bătrîni să indice bailivului acest 
obicei. Toate acestea nu cereau vreo ştiinţă de carte, 
vreo capacitate deosebită, vreun studiu. Atunci însă cînd 
a apărut codul obscur al Aşezămintelor şi alte lucrări 
de drept; cînd s-a tradus dreptul roman şi cînd el a în¬ 
ceput să fie predat în şcoli; cînd a început să se formeze 
un anumit meşteşug al procedurii şi un anumit meşte- 


a Decretales (Decretate), cartea V, titlul De privilegiis (Despre 
privilegii), cap. 128], super specula. 

b Printr-o. ordonanţă din anul 1312 dată pentru Universi¬ 
tatea din Orleans, redată de Du T i 11 e t 134 . 

c Coutume de Beauvoisis, cap. I, De l’office des baillis (Des¬ 
pre funcţia bailivilor). 

d In comune 136 , locuitorii erau judecaţi de către alţi locui¬ 
tori, după cum vasalii se judecau între ei. Vezi La Thau- 
m a s s i e re, cap. XIX. 

e De aceea toate plîngerile adresate tribunalelor începeau prin 
■aceste cuvinte: Sire juge, il est d’usage qu’en notre jurisdiction a ‘, 
•etc., după cum se vede din formula redată în Boutillier, 
Somme rurale, cartea I, titlul XXI. 

şuig al dreptului; cînd s-au ivit legişti practicieni şi ju¬ 
risconsulţi, vasalii egali judecători şi oamenii înţelepţi 
nu aiu mai fost în stare să administreze justiţia; vasalii 
egali au început să se retragă din tribunalele seniorului, 
iar seniorii au fost puţin înclinaţi să-i adune, aceasta 
cu atît mai mult cu cît judecata, dintr-o acţiune stră¬ 
lucitoare, plăcută nobilimii, interesantă pentru luptători, 
ajunsese să nu mai fie decît o procedură pe care ei nu 
o cunoşteau şi nici nu voiau să o cunoască. Procedura 
judecăţii de către instanţe alcătuite din vasali egali a 
început să iasă din uz a ; iar cea a judecării de către bai- 
livi s-a răspîndit. La început, bailivii nu judecau ci 
înşişi 6 : ei făceau instrucţia procesului şi pronunţau ho- 
tărîrea oamenilor înţelepţi; aceştia însă ne mai fiind 
apoi în stare să judece, bailivii au început să judece ei 
înşişi. 

Această schimbare s-a produs cu atît mai uşor cu cit 
toţi aveau înaintea ochilor procedura judecătorilor ecle- 
siastici: dreptul canonic şi noul drept civil au contribuit 
deopotrivă la înlăturarea judecătorilor vasali-egali. 


a Schimbarea a avut loc pe nesimţite. îi mai întilnim încă 
pe vasalii egali ca judecători pe vremea lui Boutillier, care trăia 
în 1402, data testamentului său, care ne redă această formulă în 
cartea I, titlul XXI: „Sire juge, en ma justice haute, moyenne 
et basse, que j’ai en tel lieu, cour, plaids, baillis, hommes feo- 
daux et sergents“ m . Dar numai pricinile în materie feudală se 
mai judecau de către vasalii egali judecători. Ibidem, cartea I, 
titlul I, p. 16. 

b Cum se vede din formula scrisorilor de împuternicire pe 
care li le dădea seniorul, formulă redată de Boutillier, 
Somme Turale, cartea I, titlul XIV. Aceasta se dovedeşte şi prin 
ceea ce scrie Beaumanoir, Coutume de Beauvoisis, cap. I, 
Des baillis (Despre bailivi). Ei nu se ocupau decît de procedură. 
„Le bailli est tenu en la presence des hommes ă penre Ies pa- 
roles de chaux qui plaident, et doit demander as parties se ils 
veulent avoir droit selon Ies raisons que ils ont dites; et se ils 
disent, Sire, oii, le bailli doit contraindre Ies hommes que ils 
fassent le jugement'' ,0 ‘\ Vezi şi Btablissements de Saint Louis, 
cartea I, cap. CV şi cartea II, cap. XV: „Li juge, si ne doit pas 
faire le jugement". 1 ' 11 . 

în felul acesta a dispărut uzul, respectat în -mod con¬ 
stant pînă atunci în monarhie, potrivit căruia un judecă¬ 
tor nu judeca niciodată singur, după cum vedem din le¬ 
gile salice, din capitularii şi din primii autori de lucrări 
de practică judiciară din epoca regilor celei de-a treia 
dinastii 3 . Abuzul în sens invers care nu se întîlneşte decît 
în instanţele locale, a fost moderat şi în oarecare măsură 
înlăturat prin introducerea în multe părţi a unui ajutor 
al judecătorului, — pe care acesta îl consulta, şi care re¬ 
prezintă pe oamenii înţelepţi dinainte, — şi prin obliga¬ 
ţia pe care o are judecătorul de a lua doi titraţi 142 în ca¬ 
zurile în care fapta săvîrşită ar putea atrage aplicarea 
unei pedepse corporale; şi în fine, acest abuz a dispărut 
datorită extremei uşurinţe de a face apel. 


CAPITOLUL XLIII 

CONTINUAREA ACELUIAŞI SUBIECT 


Aşadar, nu o lege le-a interzis seniorilor să ţină ei în¬ 
şişi judecată la tribunalul lor, nu o lege a desfiinţat func¬ 
ţiile pe care le aveau vasalii egali ai lor în instanţele se¬ 
nioriale; nu a existat vreo lege care să dispună înfiinţarea 
bailivilor şi nu printr-o lege au obţinut ei dreptul de a 
judeca. Toate acestea s-au înfăptuit încetul cu încetul, 
prin însăşi forţa lucrurilor. Cunoaşterea dreptului roman, 
a hotărîrilor tribunalelor, a colecţiilor de cutume de pu¬ 
ţină vreme aşternute în scris, pretindea un studiu, de 
care nobilii şi poporul neştiutor de carte nu erau nicide¬ 
cum în stare. 

Singura ordonanţă pe care o avem în această materie b 
este aceea care i-a obligat pe seniori să-şi aleagă bailivii 


a Beaumanoir, cap. LXVII, p. 336 şi cap. LXI, pp. 315 
şi 316; Stablissements, cartea II, cap. XV. 
b Ea este din anul 1287. 

dintre laici 143 . Fără temei a fost ea privită ca legea de în¬ 
fiinţare a funcţiei bailivilor; în realitate ea nu spune mai 
mult decît ceea ce spun cuvintele ei. Pe lîngă aceasta, 
ea statorniceşte dispoziţiile sale numai pentru motive pe 
care le arată. „In scopul — se spune acolo — de a putea 
fi pedepsiţi bailivii pentru prevaricaţiunile lor a , trebuie 
să fie ei recrutaţi dintre laici“. Sînt cunoscute în adevăr 
privilegiile de care se bucurau clericii pe vremea aceea.. 

Nu trebuie să se creadă că drepturile de care se bu¬ 
curau odinioară seniorii şi de care nu se mai bucură as¬ 
tăzi, le-au fost luate socotindu-se că le-ar fi dobîndit prin 
uzurpare: unele dintre aceste drepturi au fost pierdute 
din cauză că au fost neglijate; iar altele au fost părăsite 
pentru că, producîndu-se diferite schimbări în cursul mai 
multor secole, ele nu se mai puteau menţine în noua sta¬ 
re de lucruri. 


CAPITOLUL XLIV 

DESPRE PROBA CU MARTORI 


Judecătorii, care nu aveau alte norme decît uzurile, se 
informau de Obicei prin martori cu privire la cele în ori¬ 
ce chestiune ce se prezenta în faţa instanţei. 

Cînd duelul judiciar a devenit mai puţin obişnuit, cer¬ 
cetările au început a se face în scris. Dar o dovadă orală 
aşternută în scris nu este niciodată altceva decît o dovadă 
orală; aceasta nu face decît să sporească cheltuielile de 
procedură. Atunci au introdus rînduieli care au făcut ca 
cea mai mare parte a acestor cercetări 15 să fie de prisos: 
s-au înfiinţat registre publice, în care erau consemnate, 


a Ut, si ibi delinquant, superiores sui possint animadvertere 
in eosdem lVi . 

b Vezi cum se dovedea vîrsta şi rudenia. Etablissements, 
cartea I, cap. LXXI şi LXXII. 



CARTEA XXVIII. CAPITOLUL XLV 


107 


Tiind dovedite, cea mai mare parte a chestiunilor: noble¬ 
ţea, vîrsta, situaţia de copil legitim, căsătoria. Scrisul 
•este un martor greu de corupt. S-au aşternut în scris cu¬ 
tumele. Toate acestea erau foarte raţionale: căci este mai 
lesne să cauţi în registrele de botez ca să vezi dacă Petru 
este în adevăr fiul lui Paul, decît să dovedeşti acest lucru 
printr-o lungă cercetare. Cînd într-o ţară există un nu¬ 
măr foarte mare de obiceiuri, este mai uşor de a le aş¬ 
terne în scris şi de a le strînge pe toate într-un cod decît 
de a sili pe particulari să dovedească fiecare obicei în 
parte. In fine, s-a dat faimoasa ordonanţă care a interzis 
admiterea probei cu martori pentru o datorie mai mare 
de o sută de livre, afară numai dacă nu exista un înce¬ 
put de dovadă scrisă 145 . 


CAPITOLUL XLV 

DESPRE CUTUMELE iDIN FRANŢA 


Franţa se conducea, precum am spus, după cutumele 
nescrise, iar uzurile particulare din fiecare seniorie for¬ 
mau dreptul civil. Fiecare seniorie îşi avea dreptul său 
civil, cum spune Beaumanoir a ; şi era vorba de un drept 
atît de particular, încît acest autor, care trebuie privit ca 
fiind lumina acelor timpuri, şi o puternică lumină, spune 
•că el nu crede ca în tot regatul să existe două seniorii ca¬ 
re să se conducă în toate chestiunile după aceeaşi lege. 

Această extraordinară diversitate avea o primă cauză, 
şi apoi încă una. In privinţa celei dintîi, amintesc ceea ce 
am spus mai înainte, în capitolul asupra cutumelor lo¬ 
cale 11 ; iar, cît despre cea de-a doua, ea constă în diferi¬ 
tele rezultate ale duelurilor judiciare, existenţa unor ca- 


a Preambul la Coutume de Beauvoisis 
b Cap. XII. 

zuri necontenite fortuite trebuind să ducă în mod natu¬ 
ral la statornicirea unor noi obiceiuri. 

Aceste cutume erau păstrate în memoria bătrînilor; 
dar încetul cu încetul s-au alcătuit legi sau cutume scrise. 

1° La începutul celei de-a treia dinastii 3 , regii au dat 
carte particulare, şi au dat chiar generale, în felul arătat 
de mine mai sus: aşa sînt rînduielile lui Filip August şi 
Aşezămintele lui Ludovic cel Sfînt. La fel, marii vasali, 
de acord cu seniorii care depindeau de ei, au dat, în adu¬ 
nările ducatelor sau comitatelor lor, anumite carte sau a- 
şezăminte, după împrejurări: aşa a fost aşezămîntul lui 
Geoffroy, comite de Bretania, privitor la împărţirea no¬ 
bililor; cutumele din Normandia 146 , date de ducele Raoul: 
cutumele din Champagne, date de către regele Thibaut 147 : 
legile lui Simon, comite de Montfort 148 , şi altele. De aici 
au ieşit cîteva legi scrise, care erau chiar mai generale 
decît cele ce existau dinainte. 

2° La începutul cîrmuirii regilor din cea de a treia 
dinastie, aproape tot poporul de jos se afla în stare de 
iobăgie 149 . Mai multe motive i-au silit pe regi şi pe seni¬ 
ori să-l elibereze. 

Seniorii eliberînd pe iobagii lor, le-au dat bunuri; a 
trebuit deci să le dea şi legi civile pentru a reglemenLa 
folosirea acestor bunuri. Eliberîndu-şi iobagii, seniorii 
s-au lipsit de bunurile lor; a trebuit deci să se stabilească 
şi drepturile pe care seniorii le rezervau ca o compensa¬ 
ţie pentru aceste bunuri. Şi prima şi cealaltă chestiune 
au fost reglementate prin cărţi de slobozire; aceste cărţi 
au alcătuit o parte a cutumelor noastre şi această parte a 
fost aşternută în scris. 

3° Sub domnia lui Ludovic cel Sfînt şi a regilor ur¬ 
mători, practicieni pricepuţi ai legilor ca Defontaines, 
Beaumanoir şi alţii, au aşternut în scris cutumele din o- 
coalele în care îşi exercitau jurisdicţia lor de bailivi 150 . 
Scopul lor era mai curînd de a expune practica judiciară, 
decît să prezinte obiceiurile vremii lor cu privire la folo- 


a Vezi Lauriere, Recueil des Ordonnances. 

sirea bunurilor. Dar în lucrările lor se află totul; şi, cu 
toate că aceşti autori neoficiali nu au avut autoritate de- 
cît aceea conferită de adevărul şi notorietatea lucrurilor 
pe care le scriau, nu putem avea vreo îndoială că ele au 
contribuit într-o mare măsură la renaşterea dreptului 
nostru francez. Aşa era, pe acele vremuri, dreptul nostru 
cutumier scris. 

Iată-ne şi în marea epocă: Carol al Vll-lea şi urmaşii 
lui au pus să se aştearnă în scris, în tot regatul, diferi¬ 
tele cutume locale, şi au prescris anumite formalităţi ce 
trebuiau să fie observate la redactarea lor. Or, întrucît a- 
ceastă redactare s-a făcut pe provincii, şi întrucît din fie¬ 
care seniorie venea cineva să depună în adunarea gene¬ 
rală a provinciei obiceiurile scrise sau nescrise din fiecare 
localitate, s-a căutat a se da cutumelor un caracter de 
mai mare generalitate, pe cit s-a putut face acest lucru 
fără a se atinge interesele particularilor, care au fost res- 
pectate a . Astfel cutumele noastre au căpătat trei caracte¬ 
ristice: ele au fost scrise, au devenit mai generale, şi au 
primit sancţiunea autorităţii regale 151 . 

Multe dintre aceste cutume au fost redactate mai tîr- 
ziu din nou 152 , aşa că li s-au făcut multe modificări, fie 
eliminînd tot ceea ce nu se putea împăca cu noile princi¬ 
pii de drept, fie adăugind multe lucruri împrumutate din 
aceste principii. 

Cu toate că la noi dreptul cutumier este privit ca 
fiind aproape opus dreptului roman, astfel incit aceste 
două feluri de drept împart teritoriile, este totuşi adevă¬ 
rat că multe dispoziţii de drept roman au pătruns în cu¬ 
tumele noastre, mai ales atunci cînd acestea au fost re¬ 
dactate din nou în vremuri nu prea îndepărtate de ale 
noastre, în care acest drept era obiect de studiu pentru 
toţi cei care se pregăteau să ocupe funcţii civile; în vre¬ 
muri în care nimeni nu se lăuda că ignorează ceea ce tre¬ 
buie să ştie şi că ştie ceea ce trebuie să ignoreze; vre- 


a Aşa s-a procedat la redactarea cutumelor din Berry şi d n 
Paris. Vezi La Thaumassiere, cap. III. 

muri în care agerimea minţii îi servea omului mai mult 
la a-şi învăţa meseria decît la a-şi face carieră, şi în care 
petrecerile neîntrerupte nu erau atributul nici măcar al 
femeilor. 

Ar fi trebuit să vorbesc mai pe larg despre chestiuni¬ 
le de la sfîrşitul acestei cărţi, şi, intrînd mai în amănunt, 
să urmăresc toate schimbările imperceptibile care, de la 
înfiinţarea apelurilor încoace, au alcătuit vastul corp al 
dreptului nostru francez. Dar în acest caz aş fi inclus 
o lucrare mare in altă lucrare mare. Eu sînt ca acel ar¬ 
heolog care a plecat din ţara sa, a sosit în Egipt, a arun¬ 
cat o privire asupra piramidelor, şi s-a întors acasă 3153 . 


a In Spectateur anglais (Spectatorul englez). 

DESPRE MODUL DE A ALCĂTUI LEGILE* 


CAPITOLUL I 

■ ESPRE SPIRITUL LEGIUITORULUI 


Eu afirm, şi mi se pare că nu am scris această lucrare 
decît spre a dovedi acest lucru: spiritul de moderaţie tre¬ 
buie să fie spiritul legiuitorului 2 ; binele politic, la fel ca 
şi binele moral, se află întotdeauna între două extreme. 
Iată şi ilustrarea acestei susţineri. 

Formalităţile justiţiei sînt necesare libertăţii 3 . Dar nu¬ 
mărul lor ar putea să fie atît de mare încît să vină în 
contradicţie cu scopul legilor înseşi care le-au statornicit: 
pricinile nu ar mai avea sfîrşit; proprietatea bunurilor ar 
rămîne incertă; bunul unei părţi ar fi atribuit celeilalte 
fără cercetare sau amîndouă părţile ar fi ruinate prin 
prea multă cercetare. 

Cetăţenii şi-ar pierde libertatea şi siguranţa, acuzato¬ 
rii nu ar mai avea mijloace de a dovedi vinovăţia acu¬ 
zaţilor şi nici acuzaţii mijloace de a se dezvinovăţi. 


C APITOLUL n 

CONTINUAREA ACELUIAŞI SUBIECT 

Cecilius, în Aulus, Gellius a , vorbind despre Legea ce¬ 
lor Douăsprezece Table, care permitea creditorului să taie 


a Cartea XX, cap. I. 

în bucăţi pe debitorul insolvabil, o justifică prin însăşi 
cruzimea ei, care a îi oprea pe oameni să se împrumute 
peste puterile lor de plată. Legile cele mai crude să fie 
deci oare şi cele mai bune? Binele să constea oare în ex¬ 
ces, şi toate raporturile dintre lucruri să fie nesocotite? 


capitolul m 

LEGILE CARE PAR SA NU CORESPUNDĂ INTENŢIILOR 
LEGIUITORULUI SÎNT ADESEORI CONFORME CU ELE 


Legea lui Solon 4 , care lovea de infamie pe toţi cei ca¬ 
re, în timpul unei răscoale, nu se alăturau nici unei părţi, 
a părut foarte ciudată; dar trebuie să luăm aminte la îm¬ 
prejurările în care se afla Grecia pe atunci. Ea era îm¬ 
părţită în state foarte mici; era de temut ca, într-o repu¬ 
blică frămîntată de discordii civile, oamenii cei mai pru¬ 
denţi să nu se ţină de o parte şi ca prin aceasta lucru¬ 
rile să nu fie împinse la extrem. 

In răscoalele care izbucneau în aceste mici state majo¬ 
ritatea cetăţenilor luau parte la conflict sau îl provocau. 
In marile noastre monarhii, partidele sînt formate din 
oameni puţini, iar poporul preferă să rămînă inactiv. 
In acest caz, este firesc de a aduce pe răzvrătiţi alături 
de majoritatea cetăţenilor, iar nu majoritatea cetăţeni¬ 
lor alături de cei răzvrătiţi; în celălalt caz însă, trebuie 
ca puţinii oameni prudenţi şi liniştiţi să fie determinaţi 


a Cecilius spunea că el niciodată nu a văzut şi nici nu a citit 
ca această pedeapsă să fi fost aplicată; dar este probabil că ea 
nu a fost niciodată stabilită. Părerea cîtorva jurisconsulţi că Le¬ 
gea celor Douăsprezece Table nu vorbea decît despre împărţirea 
preţului debitorului vîndut este foarte probabil să corespundă 
adevărului. 

să intre în rîndurile răzvrătiţilor: în acest chip poate fi 
oprită efervescenţa unui lichid printr-o singură picătură 
dintr-altul. 


capitolul rv 

DESPRE LEGILE CARE VIN IN CONTRADICŢIE 
CU INTENŢIILE LEGIUITORULUI 


Există legi pe care legiuitorul le-a pătruns atît de 
puţin, încît ele sînt potrivnice însuşi scopului pe care şi 
l-a propus. Cei care au statornicit la francezi rînduiala 
ca atunci cînd moare unul dintre cei doi pretendenţi la 
un beneficiu 5 , beneficiul să rămînă celui care supravie¬ 
ţuieşte, au căutat fără îndoială să pună capăt litigiilor. 
De aici rezultă însă un efect contrariu: îi vedem pe cle¬ 
rici atacîndu-se şi luptîndu-se, ca nişte dogi englezi, pînă 
la moarte. 


capitolul v 

CONTINUAREA ACELUIAŞI SUBIECT 


Legea despre care voi vorbi se află intr-un jurămînt 
care ne-a fost păstrat de Eschine 3 : „Jur că nu voi dis¬ 
truge niciodată un oraş al Amfictionilor şi că nu voi schim¬ 
ba cursurile de apă ale sale;- dacă vreun popor va îndrăzni 
să facă aşa ceva, îi voi declara război şi îi voi distruge 
oraşele”. Ultimul punct din această lege, care pare să-l 
confirme pe cel dinţii, îi este în realitate opus. Amfiction® 


a De falsa legatiaae (Despre falsa solie). 

vrea să nu se distrugă niciodată oraşele greceşti, iar le¬ 
gea sa deschide calea distrugerii acestor oraşe. Pentru a 
introduce la greci un 'bun drept al ginţilor, trebuia să-i 
deprindă cu ideea că era ceva îngrozitor să distrugi un 
oraş grecesc; el nu trebuia deci să-i distrugă nici chiar 
pe distrugători. Legea lui Amfiction era dreaptă, dar nu 
era prudentă. Ca dovadă, însuşi abuzul la care a dat loc. 
Oare Filip nu a obţinut împuternicirea de a distruge ora¬ 
şele, sub pretext că ele încălcaseră legile grecilor? Am¬ 
fiction ar fi putut aplica alte pedepse: să dispună bună¬ 
oară, ca un anumit număr de dregători ai oraşului care 
a săvîrşit distrugerea, sau capi ai oştirii agresoare să fie 
pedepsiţi cu moartea; ca poporul care a săvîrşit distru¬ 
gerea să înceteze, pentru un timp, de a se bucura de pri¬ 
vilegiile grecilor; ca el să plătească o amendă pînă la re¬ 
facerea oraşului distrus. Legea ar fi trebuit să urmăreas¬ 
că în primul rînd despăgubirea pentru stricăciunile fă¬ 
cute. 


capitolul vi 

LEGILE CARE PAR IDENTICE NU AU ÎNTOTDEAUNA 
ACELAŞI EFECT 


Caesar a a interzis ca cineva să păstreze la el acasă 
mai mult de şaizeci de sesterţi. Această lege a fost soco¬ 
tită la Roma ca foarte potrivită pentru a împăca pe de¬ 
bitori cu creditorii, deoarece, silind pe cei bogaţi să îm¬ 
prumute celor săraci, dădea acestora putinţa de a se a- 
chita faţă de cei bogaţi. O lege identică, făcută în Franţa 
în timpul Sistemului 7 , a fost foarte nefastă: aceasta pen¬ 
tru că situaţia în care a fost făcută era îngrozitoare. în 
adevăr, după ce oamenii au fost privaţi de toate mijloa- 


a D i o n, cartea XLI. 

cele de plasare a banilor, această lege i-a lipsit chiar şi 
de posibilitatea de a păstra banii la ei, ceea ce echivala 
cu un rapt săvîrşit prin violenţă. Caesar a făcut legea sa 
pentru ca banii să circule în mijlocul poporului; minis¬ 
trul Franţei a făcut-o pe a sa, pentru ca banii să fie 
strînşi într-o singură mină. Cel dinţii a dat pentru bani 
pămînturi sau ipoteci asupra particularilor; cel de al doi¬ 
lea a oferit în schimbul banilor efecte care nu aveau nici 
■o valoare şi care, prin natura lor, nu puteau să aibă va¬ 
loare, din motivul că legea lui îi obliga pe oameni să le ia 


CAPITOLUL VII 

CONTINUAREA ACELUIAŞI SUBIECT. 

NECESITATEA DE A ALCĂTUI CU CHIBZUIALA LEGILE 

Legea ostracismului a fost statornicită la Atena, la Ar- 
gos şi la SiracuzaA La Siracuza ea a pricinuit nenumărate 
nenorociri, pentru că a fost făcută fără chibzuială. A- 
<colo cetăţenii fruntaşi se expulzau unii pe alţii punîn- 
du-şi o frunză de smochin pe mînă b , incit cei care aveau 
vreun merit- au părăsit treburile publice. La Atena, unde 
legiuitorul îşi dăduse seama de întinderea şi de limitele 
pe care trebuia să le fixeze legii sale, ostracismul a fost 
un lucru admirabil: nu îi era supusă deodată decît o sin¬ 
gură persoană şi era nevoie de un număr atît de mare de 
voturi pentru a-1 aplica, incit era greu să fie exilat ci¬ 
neva a cărui îndepărtare nu ar fi fost necesară. 

Nu se putea face expulzări decît din cinci în cinci ani: 
într-adevăr, de vreme ce ostracismul nu trebuia să fie 
aplicat decît faţă de un personaj însemnat care inspira 
teamă concetăţenilor săi, aceasta nu trebuia să fie o mă¬ 
sură de fiecare zi 9 . 


r Aristotel, Politica, cartea V, cap. III. 
b PI ut arh, Vie de Denys (Viaţa lui Dionisios) 8 [cap. I]. 

CAPITOLUL VIII 

LEGILE CARE PAR IDENTICE 

nu au Întotdeauna o cauza identica 


în Franţa sînt admise cea -mai mare parte dintre legile 
romanilor cu privire la substituţii; dar aici substituţiile 
au cu totul altă cauză decît la romani. La aceştia, moş¬ 
tenirea era legată de anumite* jertfe care trebuiau să fie 
aduse de către moştenitor şi care erau reglementate prin 
dreptul pontifical. De aici vine că ei au considerat drept 
o ruşine să moară fără moştenitor, că au luat drept moş¬ 
tenitori pe sclavii lor şi că au inventat substituţiile. Sub¬ 
stituţia vulgară, care a fost inventată mai întîi şi care nu 
avea loc decît în cazul în care moştenitorul instituit nu 
ar fi acceptat moştenirea, este o dovadă puternică în a- 
cest sens: ea nu avea ca ţel să menţină mereu moşteni¬ 
rea în aceeaşi familie cu acelaşi nume 11 , ci să găsească pe 
cineva care să accepte moştenirea. 


CAPITOLUL IX 


LEGILE GRECEŞTI ŞI ROMANE PEDEPSEAU 
SINUCIDEREA DIN MOTIVE DIFERITE 


Un om, spune Platon b , care a ucis pe cel de care este 
strîns legat, adică pe sine însuşi, nu din ordinul autorită¬ 
ţilor, nici spre a evita ruşinea, ci din slăbiciune, va fi 
pedepsit 12 . Legea romană pedepsea această faptă atunci 
cînd ea nu fusese săvîrşită din slăbiciune a sufletului, 
din dezgust de viaţă, din neputinţă de a răbda durerea. 


a Cînd moştenirea era prea oneroasă se eluda dreptul pon¬ 
tifical prin anumite vînzări; de unde vine expresia: sine sacris 
haereditas M . 

b Cartea IX a Legilor. 

ci din disperare de a fi săvîrşit vreo crimă. Legea romană 
achita în cazul în care cea grecească condamna, şi con¬ 
damna în cazul în care cealaltă achita. 

Legea lui Platon era alcătuită după modelul instituţii¬ 
lor spartane, unde ordinele autorităţilor erau absolute 13 , 
unde ruşinea era cea mai mare dintre nenorociri, iar slă¬ 
biciunea cea mai mare dintre crime. Legea romană aban¬ 
dona toate aceste idei frumoase: ea nu era decît o lege 
fiscală. 

Pe timpul republicii, iiu exista la Roma nici o lege 
care să pedepsească sinuciderile: fapta aceasta este întot¬ 
deauna bine văzută de istorici şi nu vorbesc niciodată de 
vreo pedepsire a celor care au săvîrşit-o. 

Pe timpul primilor împăraţi, marile familii din Roma 
au fost fără încetare exterminate prin hotărîri judecăto¬ 
reşti. Atunci s-a introdus obiceiul de a preîntîmpina con¬ 
damnarea printr-o moarte voluntară. Aceasta prezenta 
un mare avantaj: se obţineau 3 onorurile înmormîntării, 
iar testamentele erau executate; aceasta se datora faptului 
că la Roma nu exista vreo lege civilă împotriva celor ce 
se sinucideau. Dar atunci cînd împăraţii au devenit tot 
atît de lacomi pe cît fuseseră de cruzi, ei n-au mai lă¬ 
sat celor de care voiau să scape posibilitatea de a-şi păs¬ 
tra bunurile şi au declarat că este o crimă să-ţi iei viaţa 
din remuşcare pentru săvîrşirea altei crime. 

Ceea ce am spus cu privire la motivul care i-a deter¬ 
minat la aceasta pe împăraţi este atît de adevărat, îneît 
ei au consimţit ca bunurile 13 celor care se sinuciseseră să 
nu fie confiscate atunci cînd crima din pricina căreia fă¬ 
cuseră acest lucru nu atrăgea confiscarea. 


a Eorum qui de se statuebant, humabantur corpora, mana- 
bant testamenta, pretium jestinandi 14 . T a c i t u s [Anale, car¬ 
tea VI, cap. XXIX]. 

b Rescriptul împăratului Pius, în legea 3, § 1 şi 3, Dig. 
[XLVIII, 21], De bonis eorum qui ante sententiam mortem sibi 
consciverunt (Despre bunurile acelora care s-au sinucis înainte- 
de sentinţă). 

CAPITOLUL X 

LEGILE CARE PAR OPUSE AU UNEORI LA BAZA 
ACELAŞI SPIRIT 


Astăzi pentru a-1 chema pe un om în judecată se intră 
în casa lui: la romani 3 nu se putea face aceasta. 

Chemarea în judecată era socotită ca un act de vio¬ 
lenţă 1 ’ şi ca un fel de arestare 0 ; şi nu se putea pătrunde 
în casa unui om pentru a-1 cita, după cum nu se poate 
pătrunde astăzi pentru a-1 aresta în casa unui om care nu 
este condamnat decît pentru datorii civile. 

Legile romane d şi ale noastre admit deopotrivă princi¬ 
piul potrivit căruia casa fiecărui cetăţean este azilul său 
şi potrivit căruia el nu trebuie să sufere în ea nici un act 
de violenţă. 


CAPITOLUL XI 

IN CE MOD POT FI COMPARATE DOUA LEGI DIFERITE 


în Franţa, pedeapsa prevăzută pentru martorii min¬ 
cinoşi este pedeapsa capitală; în Anglia, nu este aşa. Pen¬ 
tru a staibili care din aceste două legi este mai bună tre¬ 
buie să adăugăm: în Franţa, se practică tortura pentru 
anchetarea inculpaţilor, iar în Anglia, nu; şi încă mai tre¬ 
buie să spunem: în Franţa, acuzatul nu poate să pre¬ 
zinte martori şi foarte rar se admit ceea ce se cheamă 


a L. 18, Dig. [II, 4], De in ius vocando (Despre chemarea Jn 
Justiţie). 

b Vezi Legea celor Douăsprezece Table. 

c Răpit in ius 15 . H o r a t i u s [cartea I], Satira IX. De aceea 
nu puteau fi chemaţi în judecată cei cărora li se datora un anu¬ 
mit respect. 

d Vezi legea 18, Dig. [II, 41 De in ius vocando. 

fapte justificative; în Anglia se primesc mărturii şi din- 
tr-o parte şi dintr-alta. Cele trei legi franceze alcătuiesc 
un sistem' foarte închegat şi foarte omogen; cele trei legi 
engleze alcătuiesc şi ele unul care nu e în mai mică mă¬ 
sură astfel. Legea din Anglia care nu admite tortura pen¬ 
tru achitarea inculpaţilor, are puţină nădejde să smulgă, 
de la acuzat mărturisirea faptei sale criminale; ea cere 
deci mărturii străine din toate părţile şi nu îndrăzneşte- 
să-i sperie pe martori prin ameninţarea pedepsei capita¬ 
le. Legea franceză care dispune de un mijloc în plus, nu 1 
se fereşte atîta să-i înfricoşeze pe martori; dimpotrivă, ra¬ 
ţiunea cere să-i înfricoşeze: în adevăr, legea franceză nu 
admite decît martorii unei părţi®, anume pe cei prezentaţi 
de către partea publică; iar soarta acuzatului depinde 
numai de depoziţia lor. In Anglia însă, se admit martori 
din lamîndouă părţile şi pricina este, ca să spunem aşa, 
dezbătută între ei. Aşadar, aici mărturia mincinoasă poate- 
fi mai puţin primejdioasă; 'aici acuzatul dispune de un. 
mijloc de apărare împotriva falsei mărturii, în timp ce 
legea franceză nu acordă vreun astfel de mijloc. Aşa că, 
pentru a stabili care dintre aceste legi este cea mai confor¬ 
mă raţiunii, nu trebuie să le comparăm separat, ci tre¬ 
buie să le luăm- în totalitatea lor, comparîndu-le apoi! 
astfel. 


CAPITOLUL XII 

LEGILE CARE PAR IDENTICE SlNT UNEORI DIFERITE 
ÎN REALITATE 

Legile greceşti şi romane pedepseau pe tăinuitorul b ' 
furtului la fel ca şi pe hoţi; legea franceză face la fel. 


a Potrivit vechii proceduri franceze, se audiau martorii am¬ 
belor părţi. De aceea vedem în Aşezămintele lui Ludovic cel 
Sfînt, cartea I, cap. VII, că pedeapsa împotriva martorilor min¬ 
cinoşi în justiţie era pecuniară. 

b L. 1, Dig [XLVII, 16], De receptatoribus (Despre tăinuitori)- 

Cele dintîi erau raţionale, cea din urmă nu. La greci şi la 
romani, hoţul fiind condamnat la o pedeapsă pecuniară, 
tăinuitorului trebuie să i se aplice aceeaşi pedeapsă; căci 
orice om care contribuie în vreun fel la producerea unei 
daune trebuie să o repare. La noi însă, furtul fiind sanc¬ 
ţionat cu pedeapsa capitală, nu s-a putut aplica tăinui¬ 
torului aceeaşi pedeapsă ca şi hoţului, fără a depăşi mă¬ 
sura. Cel care primeşte de la hoţ lucrul furat poate să 
facă aceasta în nenumărate împrejurări în chip nevino¬ 
vat; pe cînd cel care fură este totdeauna vinovat; unul 
împiedică dovedirea unei fapte penale gata săvîrşite, ce¬ 
lălalt săvîrşeşte această faptă; la unul totul este pasiv, pe 
cînd la celălalt este vorba de o acţiune: hoţul trebuie deci 
să învingă mai multe obstacole iar sufletul său trebuie 
să înfrunte timp mai îndelungat legile. 

Jurisconsulţii au mers mai departe: ei au socotit că 
tăinuîtorul este mai odios decît hoţul a ; căci, fără el, spun 
ei, obiectul furat nu ar putea fi ascuns mult timp. Acest 
lucru, repet încă o dată, putea fi valabil atunci cînd pe¬ 
deapsa era pecuniară: era vorba de o daună şi tăinuitorul 
era de obicei mai în măsură să o repare; cînd însă pe¬ 
deapsa pecuniară a fost înlocuită prin acea capitală, ar fi 
trebuit să fie urmate alte principii. 


capitolul xm 

NU TREBUIE SA SEPARAM LEGILE DE SCOPUL 
ÎN VEDEREA CĂRUIA SÎNT FĂCUTE. DESPRE LEGILE 
ROMANE PRIVITOARE LA FURT 


Cînd hoţul era prins cu lucrul furat, mai înainte de 
a-1 fi dus în locul în care avea de gînd să-l ascundă, a- 
ceasta se numea la romani furt manifest; cînd hoţul nu 
era descoperit decît după aceea, era un furt nemanifest. 


a L. 1, Dig. [XLVII, 16], De receptatoribus. 

Legea celor Douăsprezece Table dispunea ca hoţul ma¬ 
nifest să fie bătut cu vergi şi redus în stare de sclavie, 
dacă era puber, sau numai bătut cu vergi, dacă era im- 
puber; pe hoţul nemanifest ea nu-1 condamna decît la 
plata valorii duble a lucrului furat. 

Atunci cînd legea Porcia a desfiinţat obiceiul de a ba¬ 
te pe cetăţeni cu vergi şi de a-i reduce în stare de scla¬ 
vie, hoţul manifest a fost condamnat la plata a de patru 
ori a valoarea lucrului furat; cel nemanifest a continuat 
să fie pedepsit la plata dublului valorii lucrului furat. 

Pare ciudat că aceste legi au făcut o asemenea deo¬ 
sebire în privinţa calificării acestor două fapte penale, 
ca şi în privinţa pedepsei pe care o aplicau: într-adevâr, 
faptul că hoţul era prins înainte sau după ce ascundea 
Obiectul furat, nu schimba de fel natura infracţiunii. Pen¬ 
tru mine nu este nici o îndoială că întreaga teorie a legi¬ 
lor romane cu privire la furt îşi are originea în instituţiile 
lacedemoniene. Lycurg, voind să-i facă pe cetăţenii săi a- 
bili, şireţi şi activi, a cerut să se deprindă copiii cu furti¬ 
şagurile şi să fie straşnic biciuiţi cei care s-ar lăsa prinşi 
asupra faptului: aceasta a avut ca urmare stabilitatea la 
greci, şi mai tîrziu la romani, a unei mari deosebiri între 
furtul manifest şi cel nemanifest 15 . 

La romani, sclavul care furase era aruncat de pe Stîn- 
ca Tarpeiană. Acolo nu era vorba de instituţiile spartane; 
legile lui Lycurg asupra furtului nu fuseseră făcute pen¬ 
tru sclavi; a se abate de la ele, asupra acestui punct, în¬ 
semna a le urma. 

La Roma, atunci cînd un impuber era prins în timpul 
săvîrşirii furtului, pnaetorul poruncea să fie bătut cu 
vergi după voia sa, cum se proceda la Lacedemona. Toate 
acestea veneau mai de departe. Lacedemonienii luaseră 


a Vezi ce spune Favorinus în Aulus Gellius, car¬ 
tea XX, cap. I. 

b Confruntaţi ce spune Plutarh, Vie de Lycurgue (Viaţa 
lui Lycurg), cu legile din Digeste, titlul De furtis (Despre furturi) 
[XLVII, 2], şi Institutele, cartea IV, titlul I, §§ 1, 2 şi 3. 

aceste obiceiuri de la cretani; şi Platon 3 , care vrea să fa¬ 
că dovadă că instituţiile cretanilor erau întocmite în ve¬ 
derea războiului, citează: puterea de a răbda durerea în 
luptele individuale şi în furtişagurile care obligă la disi- 
mulare“ 18 . 

întrucît legile civile depind de legile politice, ele fiind 
totdeauna făcute pentru o societate dată, ar fi bine ca 
atunci cînd avem să transplantăm la un popor o lege ci¬ 
vilă de la altul, să cercetăm mai întîi dacă ele au amîn- 
două aceleaşi instituţii şi acelaşi drept politic. 

Astfel, atunci cînd legile privitoare la furt au trecut 
de la cretani la lacedemonieni, întrucît ele au trecut acolo 
împreună cu forma de guvernămînt şi cu însăşi organi¬ 
zarea, aceste legi au fost tot atît de înţelepte la acest 
popor pe cît fuseseră şi la celălalt; dar atunci cînd au fost 
transplantate de la Lacedemona la Roma, dat fiind că ele 
nu au mai dat acolo de aceeaşi structură de stat, au rămas 
mereu străine şi nu au avut nici o legătură cu celelalte 
legi civile ale romanilor. 


CAPITOLUL XIV 

NU TREBUIE SA SEPARĂM LEGILE DE ÎMPREJURĂRILE 
IN CARE AU FOST FĂCUTE 


O lege de la Atena dispunea ca atunci cînd oraşul era 
asediat toţi oamenii nefolositori să fie omorîţi b . Aceasta 
era o lege politică groaznică, care era o urmare a unui 
groaznic drept al ginţilor. La greci, locuitorii unui oraş 
cucerit îşi pierdeau libertatea civilă şi erau vînduţi ca 
sclavi; cucerirea unui oraş atrăgea după sine distruge¬ 
rea lui totală; aici se află originea nu numai a apără¬ 
rilor îndîrjite şi a acţiunilor neomenoase, ci şi a legilor 
crude care au fost uneori făcute. 


a Legile, cartea I. 

Inutilis aetas occidatur l1 . Syrian., in Hermog. 

Legile romane 3 prevedeau că medicii pot fi pedepsiţi 
pentru neglijenţă sau pentru incapacitate. în acest caz, 
ele condamnau la deportare pe un medic de o condiţie 
întrucîtva înaltă, şi la moarte pe cel care era de o con¬ 
diţie mai umilă. După legile noastre lucrurile stau alt¬ 
fel. Legile de la Roma fuseseră făcute în alte împreju¬ 
rări decît ale noastre: la Roma, se amesteca în medicină 
oricine voia; la noi însă, medicii sînt obligaţi să facă studii 
şi să obţină anumite diplome; se presupune deci că ei 
îşi cunosc meseria. 


capitolul xv 

UNEORI ESTE BINE CA O LEGE SA-ŞI PREVADĂ 
EA SINGURA MĂSURĂ ,DE CARACTER 


Legea celor Douăsprezece Table b îngăduia uciderea 
hoţului de noapte, precum şi a hoţului de zi care, fiind 
surprins, se apăra; dar eh cerea ca cel care îl omora pe 
hoţ să strige şi să dheme pe cetăţeni 0 , lucru pe care le¬ 
gile ce îngăduie să-ţi faci singur dreptate trebuie întot¬ 
deauna să pretindă. Glasul nevinovăţiei cheamă, în mo¬ 
mentul săvîrşirii faptei, martori şi judecători. Trebuie 
ca poporul să ia cunoştinţă de faptă şi să ia cunoştinţă 
de ea în momentul în care ea e săvîrşită; într-un mo¬ 
ment în care toate vorbesc: atitudinea, faţa, pasiunile, 
tăcerea; şi în care fiecare cuvînt osîndeşte sau dezvino¬ 
văţeşte. O lege care poate să devină atît de potrivnică 
siguranţei şi libertăţii cetăţenilor trebuie să fie aplicată 
în prezenţa cetăţenilor. 


a Legea Cornelia ,De sicariis (Despre asasini), Institutele, car¬ 
tea IV, titlul III; De lege Aquilia (Despre legea Aquilia), § 7. 

b Vezi legea IV, Dig. [X, 2], Ad leg. Aquil. (Asupra legii 
Aquilia). 

c Ibidem. Vezi decretul lui Tassillon, adăugat la Legea ba¬ 
varezilor, De popularibus legibus (Despre legile populare), art. 4. 

CAPITOLUL. XVI 

CHESTIUNI CARE TREBUIE SA FIE OBSERVATE 
LA ÎNTOCMIREA LEGILOR 


Cei care sînt înzestraţi cu un spirit destul de cuprin¬ 
zător pentru a putea da legi propriului popor sau altui 
popor trebuie să fie atenţi la anumite lucruri privitoare 
la felul de a le alcătui. 

Stilul lor trebuie să fie concis. Legile celor Douăs¬ 
prezece Table sînt un model de concizie: copiii 3 le în¬ 
văţau pe de rost. Novellele lui Iustinian sînt atît de di¬ 
luate incit a trebuit să fie prescurtatei 

Stilul legilor trebuie să fie simplu; expresia firească 
se înţelege întotdeauna mai bine decît expresia căutată. 
Legile Imperiului Bizantin sînt lipsite de măreţie; prin¬ 
cipii sînt puşi să vorbească în ele ca nişte retori. Cînd 
stilul legilor este umflat, ele nu sînt privite decît ca o 
lucrare menită să facă impresie. 

Este de cea mai mare importanţă ca termenii legilor 
să trezească la toţi oamenii aceleaşi idei. Cardinalul de 
Riehelieu c admitea că un ministru putea fi acuzat în 
faţa regelui; dar el cerea ca cel ce făcea aceasta să fie 
pedepsit dacă lucrurile, care se dovedeau a fi adevărate, 
nu erau prea importante, ceea ce împiedica pe toată lu¬ 
mea să spună vreun adevăr împotriva lui, deoarece no¬ 
ţiunea de lucru important este cu totul relativă şi fiindcă 
ceea ce este important pentru unul nu este şi pentru 
altul. 


a Ut carmen necessarium lB . Cicero, De legibus (Despre 
legi), cartea II, [cap. XXIII], 

b Această lucrare a făcut-o Imeriu s ia . 
c Testament golitique (Testament politic). 

Legea lui Honorius pedepsea cu moartea pe acela care 
cumpăra ca sclav pe un libert, sau care ar fi voit a să-l 
tulbure. Nu trebuie să se folosească o expresie atît de 
vagă: tulburarea pricinuită unui om depinde în între¬ 
gime de gradul său de sensibilitate. 

Atunci cînd legea trebuie să stabilească vreo sanc¬ 
ţiune trebuie să se evite, pe cit e cu putinţă, de-a o 
exprima în bani. Nenumărate cauze schimbă valoarea 
monedei şi sub aceeaşi denumire nu mai avem acelaşi 
lucru. Se cunoaşte povestea acelui impertinent 13 de la 
Roma, care dădea palme tuturor celor pe care îi întîlnea 
şi le plătea apoi cei douăzeci şi cinci de sesterţi prevă¬ 
zuţi în Legea celor Douăsprezece Table. 

Atunci cînd într-o lege au fost bine precizate ideile 
respective, nu trebuie să se mai folosească după aceea 
expresii vagi. In ordonanţa penală a lui Ludovic al 
XIV-lea c21 . după ce s-a făcut înşirarea exactă a cazurilor 
supuse jurisdicţiei regale, se adaugă aceste cuvinte: „Pre¬ 
cum şi acelea pe care de totdeauna le-au judecat judecă¬ 
torii regali", ceea ce restabileşte arbitrariul care abia fu¬ 
sese înlăturat. 

Carol al VII-lca d spune că are ştiri despre faptul că 
părţile fac apel la trei, patru şi şase luni după pronun¬ 
ţarea hotărîrii, nesocotind cutuma din regiunea cutu- 
miară a regatului; el dispune că apelul se va face de 
îndată, afară numai dacă nu e vorba de frauda sau de 
dolul procurorului®, sau dacă există un motiv important 
şi evident de a-1 autoriza pe apelant să facă apel după 
termenul prescris. Partea din urmă a acestei legi anu¬ 
lează pe cea de la început, şi o anulează atît de bine 


a Aut qualibet manumissione donatum inquietare voluerit 2 ". 
Apendice la Codul theodosian, în primul volum al operelor lui 
S i r m o n d, p. 737. 

b Aulus Gellius, cartea XX, cap. I. 

c în procesul-verbal al acestei ordonanţe se găsesc motivele 
care au stat la baza ei 22 . 

d în ordonanţa sa de la Montil-l&s-Tours, din anul 1453 22 . 
e Procurorul putea fi pedepsit, fără a fi necesar să existe o 
tulburare a ordinei publice. 

încît după aceea s-au făcut apeluri timp de treizeci de 
ani de la pronunţarea hotărîrii 3 . 

Legea b longobarzilor nu-i îngăduie unei femei care a 
îmbrăcat haina de călugăriţă, chiar dacă nu a primit 
consacrarea, să se mărite: „căci, spune ea, dacă un soţ 
care a legat de el o femeie numai printr-un inel nu se 
poate căsători cu alta fără a săvîrşi o crimă, cu atît mai 
mult femeia care se consacră lui Dumnezeu sau Sfintei 
Fecioare . 25 “ Eu spun că în materie de legi trebuie să 
raţionăm de la realitate la realitate, iar nu de la reali¬ 
tate la simbol 26 , sau de la simbol la realitate. 

O lege® a lui Constantin stabileşte că mărturia singură 
a episcopului este suficientă, fără a se mai audia alţi 
martori. Acest principe mergea pe o cale prea scurtă: el 
se pronunţa asupra pricinilor după persoane, şi aprecia 
persoanele după demnităţi. 

Legile nu trebuie să fie subtile: ele sînt făcute pen¬ 
tru oameni cu înţelegere mediocră; ele nu sînt expresia 
artei logicii, ci a judecăţii simple a unui tată de familie. 

Atunci cînd într-o lege excepţiile, limitările, modifi¬ 
cările nu sînt necesare este mult mai bine să nu fie in¬ 
troduse. Asemenea amănunte duc la alte amănunte. 

Nu trebuie să se facă schimbări într-o lege, fără un 
motiv destul de puternic. Iustinian a stabilit că un soţ 
va putea fi repudiat fără ca soţia să-şi piardă dota, dacă 
timp de doi ani el nu-şi putuse îndeplini îndatoririle de 
soţ d . El a modificat legea şi a acordat nenorocitului® trei 
ani. Dar, într-un asemenea caz, doi ani fac cît trei şi 
trei nu fac mai mult decît doi. 

Atunci cînd se expun chiar şi motivele care stau la 
baza legii, trebuie ca această motivare s să fie demnă de 
ea. O lege romană stabileşte că un orb nu poate acţiona 


a Ordonanţa din 1667 24 a stabilit norme în această privinţă, 
b Cartea II, titlul XXXVII. 

c In anexa lui Sirmond la Codul theodosian, voi. I. 
d L. 1. Cod. [V, 17], De repudiis (Despre repudii). 
e Ve 2 i autenticul: Sed hodie (Dar astăzi), în Cod. [V, 17], 
De repudiis. 

în judecată, fiindcă el nu vede podoabele magistraţilor*. 
Se vede treaba că într-adins au prezentat) un motiv atît 
de slab, cînd se ofereau atîtea motive serioase. 

Jurisconsultul 6 Paulus spune că copilul se naşte com¬ 
plet format în luna a şaptea, şi că raportul numerelor 
lui Pitagora par să dovedească acest lucru. Este ciudat 
să judecăm aceste lucruri pe baza raportului numerelor 
lui Pitagora. 

Unii jurisconsulţi francezi au susţinut că atunci cînd 
regele îşi alipeşte vreo regiune, bisericile de acolo sînt 
supuse dreptului de regală, pentru că coroana regelui 
este rotundă* 7 . Nu voi discuta aici drepturile regelui şi 
nici dacă, în acest caz, raţiunea legii civile sau biseri¬ 
ceşti trebuie să cedeze în faţa raţiunii legii politice; voi 
spune însă că aceste drepturi atît de respectabile trebuie 
să fie apărate prin argumente serioase. Cine a văzut 
vreodată bazîndu-se pe forma însemnului unei demni¬ 
tăţi drepturile reale ale acestei demnităţi? 

Davila c28 spune că regele Carol al IX-lea a fost: de¬ 
clarat major în parlamentul din Rouen cînd abia intrase 
în al paisprezecelea an, deoarece legile cer să se soco¬ 
tească anii efectivi, cînd este vorba de restituirea şi de 
administrarea bunurilor pupilului, în timp ce ele consi¬ 
deră anul început ca un an împlinit, cînd este vorba de 
a dobîndi demnităţi. Nu am intenţia să critic o dispo¬ 
ziţie care pînă acum nu pare să fi dat loc la vreun nea¬ 
juns; voi spune doar că motivul invocat de cancelarul de 
l’Hopital 29 nu era cel adevărat, cîrmuirea popoarelor este 
departe de a nu fi decît o demnitate oarecare. 

In materie de prezumţie, cea a legii este de preferat 
celeia a omului. Legea franceză consideră ca frauduloase 
toate actele făcute de un comerciant în cele zece zile 


a L. 1 [§ 5] Dig. [III, 1], De postulando (Despre dreptul de 
a vorbi în faţa magistratului într-un proces), 
b în Sentenţele sale, cartea IV, titlul IX. 

c Delta guerra civile di Francia (Despre războiul civil din 
Franţa), p. 97. 

care au precedat bancruta sa: aceasta este prezumţia 
legii 3 . Legea romană aplica pedepse soţului care îşi păs¬ 
tra soţia după adulter, afară numai dacă nu îl determina 
la aceasta teama de rezultatul unui proces sau nepăsarea 
faţă de propria sa ruşine: aceasta este prezumţia omu¬ 
lui. Trebuia ca judecătorul să presupună motivele con¬ 
duitei soţului şi ca el să ajungă la o anumită hotărîre 
pe temeiul unui fel de a gîndi foarte nedesluşit. Cînd 
judecătorul presupune, sentinţele devin arbitrare; cînd 
legea presupune, ea îi dă judecătorului o regulă con¬ 
stantă. 

Legea lui Platon b , după cum am spus 30 , cerea pedep¬ 
sirea celui care s-ar sinucide nu pentru a evita ruşinea, 
ci din slăbiciune. Această lege era defectuoasă prin fap¬ 
tul că, în singurul caz în care nu se putea obţine de la 
vinovat mărturisirea motivelor care îl determinaseră la 
săvîrşirea faptei, ea cerea ca judecătorul să ajungă la o 
anumită hotărîre pe baza acestor motive. 

După cum legile inutile slăbesc pe cele necesare, cele 
care pot fi eludate slăbesc legislaţia. O lege trebuie să 
obţină efectul său şi nu trebuie să se admită de a te 
sustrage acestuia printr-o convenţie particulară. 

La romani, legea Falcidia stabilea ca moştenitorul să 
ia întotdeauna a patra parte din moştenire; o altă lege c 
a îngăduit testatorului să interzică moştenitorului de-a 
reţine această a patra parte: aceasta înseamnă a-ţi bate 
joc de legi. Legea Falcidia devenea inutilă: căci, dacă 
testatorul voia să favorizeze pe moştenitorul său, el nu 
avea nevoie de legea Falcidia; iar dacă nu voia să-l fa¬ 
vorizeze, îi interzicea de a se servi de legea Falcidia. 

Trebuie să avem grijă ca legile să fie plăsmuite în 
aşa fel ca ele să nu vie în contradicţie cu natura lucru¬ 
rilor. In decretul de proscriere a principelui de Orania. 
Filip al II-lea făgăduieşte că va acorda celui ce îl va 
ucide, sau moştenitorilor lui, douăzeci şi cinci de mii de 


a Ea este din 18 noiembrie 1702. 
b Cartea IX a Legilor. 

c Este autenticul Sed cum testator (Dar cînd testatorul). 

scuzi şi calitatea de nobil; şi aceasta ca promisiune a 
unui rege şi a unui slujitor al lui Dumnezeu. Nobleţea 
făgăduită pentru o asemenea faptă! o asemenea faptă 
poruncită in calitate de slujitor al lui Dumnezeu! Toate 
acestea răstoarnă deopotrivă principiile de onoare 31 , de 
morală şi de religie. 

Rareori este nevoie să se interzică o faptă care nu 
este rea, sub pretextul unei oarecari perfecţiuni ima¬ 
ginare. 

Legile trebuie să aibă o anumită puritate. Menite să 
pedepsească răutatea oamenilor, trebuie să fie ele însele 
lipsite cu totul de răutate. în legea vizigoţilor* se poate 
întîlni o dispoziţie ridicolă obligînd pe evrei să mănînce 
toate bucatele gătite cu carne de porc, numai să nu mă¬ 
nînce chiar carne de porc. Aceasta era o mare cruzime: 
evreii erau supuşi unei legi potrivnice legii lor; şi nu li 
se îngăduia să păstreze din această lege decît ceea ce- 
putea fi un semn de recunoaştere a lor. 


CAPITOLUL XVII 

UN FEL GREŞIT DE A DA LEGI 

împăraţii romani, la fel ca principii noştri, îşi mani¬ 
festau voinţa- prin decrete şi prin edicte; dar, ceea ce nu 
fac principii noştri, ei au îngăduit ca judecătorii sau 
particularii să le ceară prin scrisori consultaţii cu pri¬ 
vire la litigiile lor; răspunsurile împăraţilor se numeau 
rescripte. Decretalele papilor sînt, la drept vorbind, res- 
cripte. Se înţelege că aceasta este un rău fel de legisla¬ 
ţie. Cei care cer legi în acest mod sînt rele călăuze pen¬ 
tru legiuitor; faptele sînt întotdeauna greşit înfăţişate. 
Traianus, spune Iulius Capitolinus b , a refuzat deseori să 


a Cartea XII, titlul II, § 16. 
b Vezi Iulius Capi toi i nu s 22 , 
Macrinus) [cap. XIII]. 


in Macrino (Despre 



130 


PARTEA A ŞASEA 


dea rescripte de acest fel, pentru ca să nu se extindă la 
toate cazurile o hotărîre şi adeseori o favoare particu¬ 
lară. Macrin 3 hotărîse anulareia tuturor acestor rescripte; 
el nu putea admite să se considere ca legi răspunsurile 
Iui Commodus, ale lui Caracalla şi ale tuturor celorlalţi 
principi cu totul incapabili. Iustinian a avut alte păreri 
şi a umplut cu ele compilaţia sa. 

Aş dori ca cei ce citesc legile romane să distingă aşa 
cum trebuie aceste feluri de ipoteze de senatus-consul- 
turi, de plebiscite, de constituţiile generale ale împăra¬ 
ţilor şi de toate legile bazate pe natura lucrurilor, pe 
uşurinţa de a greşi a femeilor, pe slăbiciunea minorilor 
şi pe utilitatea publică. 


CAPITOLUL XVIII 

DESPRE IDEILE DE UNIFORMITATE 


Există anumite idei de uniformitate care pun stăpî- 
nire uneori şi pe minţile superioare (căci ele i-au in¬ 
fluenţat şi pe un Carol cel Mare), dar care produc ne¬ 
greşit impresie asupra celor mediocri. Acestea găsesc în 
ele un fel de desăvîrşirc pe care o recunosc, fiindcă 
este cu neputinţă să n-o descopere; aceleaşi măsuri în 
ceea ce priveşte ordinea; aceleaşi măsuri în comerţ, ace¬ 
leaşi legi în stat, aceeaşi religie în toate părţile sale. 
Dar este oare lucrul acesta nimerit totdeauna fără ex¬ 
cepţie? Răul schimbării este el oare întotdeauna mai mic 
decît răul suportării rînduielilor existente? Şi măreţia 
geniului nu ar consta mai curînd în a şti în ce caz este 
nevoie de uniformitate şi în ce caz e necesară diversi¬ 
tatea? în China, chinezii se călăuzesc după ceremonialul 
chinez, iar tătarii după cel tătărăsc: şi totuşi, acest popor 


a Jbidem. 



CARTEA XXIX. CAPITOLUL XIX 


131 


ţine la linişte mai mult decît oricare altul din lume. 
Atunci cînd cetăţenii se supun legilor, ce interesează 
dacă ei se supun aceloraşi legi ? 33 


CAPITOLUL XIX 

DESPRE LEGISLATORI 


Aristotel era condus cînd de invidia sa faţă de Platon, 
cînd de pasiunea sa faţă de Alexandru. Platon era in¬ 
dignat împotriva tiraniei poporului din Atena. Machia- 
velli era entuziasmat de idolul său, ducele de Valenti- 
nois 34 . Thomas Morus, care vorbea mai degrabă despre 
ceea ce citise decît despre ceea ce gîndise, voia* ca toate 
statele să se conducă cu simplitatea unei cetăţi greceşti 35 . 
Harrington 36 nu vedea decît republica Angliei, în timp 
ce o. mulţime de scriitori găseau neorînduială pretutin¬ 
deni unde nu vedeau o coroană. Legile se izbesc întot¬ 
deauna de pasiunile şi de prejudecăţile legiuitorului. 
Uneori trec prin ele şi capătă numai o anumită nuanţă 
din partea lor; alteori se opresc cînd le întîLnesc şi se 
contopesc cu ele. 


a în Utopia sa. 



CARTEA XXX 


TEORIA LEGILOR FEUDALE LA FRANCI, 

IN RAPORTUL LOR CU INSTITUIREA MONARHIEI 1 


CAPITOLUL I 

DESPRE LEGILE FEUDALE 


Socot că lucrarea mea ar avea o lacună dacă aş trece 
sub tăcere un eveniment petrecut odată în lume şi care 
poate că nu se va mai repeta niciodată; dacă nu aş vorbi 
despre acele legi care au apărut deodată în toată Eu¬ 
ropa, fără ca ele să aibă vreo legătură cu cele cunos¬ 
cute pînă atunci; despre acele legi care au adus nesfîr- 
şit de multe foloase şi nenorociri; care, la cedarea do¬ 
meniului au menţinut anumite drepturi pentru fostul 
proprietar; care, acordînd mai multor persoane diferite 
soiuri de autoritate seniorială asupra aceluiaşi lucru sau 
asupra aceloraşi persoane, au micşorat greutatea întregii 
autorităţi senioriale; care au statornicit diferite limite 
in cadrul unor imperii prea întinse; care au introdus 
rînduiala cu o înclinare spre anarhie, şi anarhia cu o 
■tendinţă spre ordine şi armonie. 

Aceasta ar pretinde o lucrare specială; dar, dată fiind 
natura celei de faţă, aici se va găsi mai curînd o privire 
generală asupra acestor legi decît o cercetare amănun¬ 
ţită a lor. 

Frumos este spectacolul legilor feudale: un stejar an¬ 
tic se înalţă 3 ; ochiul îi zăreşte de departe frunzişul; ne 
apropiem, îi vedem trunchiul, dar nu-i' vedem rădăcinile; 
trebuie să scobim pămîntul pentru a le descoperi. 


CAPITOLUL II 

DESPRE IZVOARELE LEGILOR FEUDALE 


Popoarele care au cucerit Imperiul Roman plecaseră 
din Germania. Deşi puţini scriitori antici ne-au descris 
obiceiurile lor, totuşi doi dintre ei au o deosebit de mare 
importanţă. Caesar, purtînd război împotriva germani¬ 
lor, descrie obiceiurile lor b ; şi acestor obiceiuri şi-a adap¬ 
tat el unele din întreprinderile sale c . Cîteva pasaje din 
Caesar asupra acestui subiect valorează cit volume în¬ 
tregi. 

Tacitus a scris o lucrare specială despre obiceiurile 
germanilor. Această lucrare este scurtă; dar este lucra¬ 
rea lui Tacitus, care rezumă totul, pentru că vedea totul. 

Aceşti doi autori se potrivesc într-o asemenea mă¬ 
sură cu # .codurile de legi ale popoarelor barbare, pe care 
le cunoaştem, incit citind pe Caesar şi pe Tacitus întîl- 
nim peste tot aceste coduri; iar citind aceste coduri în- 
tîlnim peste tot pe Caesar şi pe Tacitus. 

Aşa că, deşi în cercetarea legilor feudale, mă văd 
intr-un labirint întunecos, cu o mulţime de cărări şi de 
‘intortocheri, socot totuşi că am în mină capătul firului 
şi că pot porni la drum. 


a ... Quantum vertice ad auras Aethereas, tantum rădice ad 
Tartara tendit 7 . Vergiliu [Georgice, II, v. 292; şi Eneida, IV, 
v. 446]. 

b Cartea VI. 

c De exemplu, retragerea sa din Germania, ibidem. 

CAPITOLUL III 

ORIGINEA VASALITĂŢII 


Caesar 3 spune: „că germanii nu se îndeletniceau cu 
plugăritul; că cea mai mare parte dintre ei trăiau cu 
lapte, brînză şi carne; că nimeni nu avea nici pămint, 
nici hotare proprii; că principii şi dregătorii fiecărui 
neam împărţeau indivizilor porţiunea de pământ pe care 
o voiau ei şi în locul pe care îl voiau, şi îi obligau în 
anul următor să treacă în altă parte". Tacitus spune b că 
„fiecare căpetenie avea o ceată de oameni care se ţi¬ 
neau pe lîngă el şi îl urmau" 4 . Acest autor, care, în 
limba sa, le dă un nume corespunzător situaţiei lor, îi 
numeşte 0 soţi. Intre ei era o întrecere 3 deosebită pentru 
a obţine vreo distincţie de la căpetenie, şi una asemă¬ 
nătoare între căpetenii cu privire la numărul şi vitejia 
soţilor lor 5 . Tacitus adaugă: „A fi în toată vremea încon¬ 
jurat de un roi de tineri toţi unu şi unu, aceasta-i cin¬ 
stea, aceasta puterea lor, podoabă în timp de pace, scut. 
în tim.p de război! Şi nu numai în neamul lor, ci şi în 
obştiile vecine căpeteniile îşi fac nume mare şi slăvit,, 
dacă se ridică deasupra celorlalţi prin numărul şi vred¬ 
nicia soţilor; ei sînt cercetaţi într-una de solii şi-ncăr- 
caţi de daruri, şi de cele mai de multe ori numai faima 
lor 'hotăreşte soarta războiului. Cînd ajung pe cîmpul de 
bătaie, pentru căpetenie e o ruşine să-l întreacă soţii în. 
virtute, pentru soţi e o ruşine să nu fie deopotrivă în 
virtute cu căpetenia lor; ba mai mult: e o mişelie şi-O' 
ocară pentru toată viaţa să se întoarcă cineva viu, după. 


a Cartea VI [cap. XXI], despre Guerre des Gaules (Războiul 
galilor), Tacitus adaugă: Nulii domus, aut ager , aut aliqua 
cura; prout ad quem venere aluntur 3 . De moribus Germanorum, 
[cap. XXXI], 

b De moribus Germanorum [cap. XIII], 
c Comites. 

d-De moribus Germanorum [cap. XIII şi XIV], 

pieirea căpeteniei; să-l aperi, să-l fereşti ... să pui în 
scama gloriei lui chiar vitejiile tale este cel mai mare 
jurământ de credinţă: căpetenia se luptă pentru biruinţă, 
soţii pentru căpetenie. Dacă obştea unde s-au născut stă 
în toropeala şi îndeletea unei păci îndelungi, mulţi din¬ 
tre tinerii de viţă se duc de bună voie la acele seminţii 
care atunci bat vreun război: aceasta o fac şi pentru că 
neamului acestuia nu-i place odihna, şi pentru că ei mai 
uşor se pot face vestiţi în mijlocul primejdiilor, şi pen¬ 
tru că cineva nu poate ţine lingă sine o ceată mai mare 
de soţi decît numai cu străşnicia războiului. Căci soţii 
cer de la dărnicia unei căpetenii calul de război şi su¬ 
liţa biruitoare, cruntă de sînge. Drept simbrie, căpete¬ 
niile le dau mese cu mîncări proaste, dar din belşug. 
Izvorul acestei dărnicii sînt războaiele şi prădăciunile; 
mai greu i-ai face să are pămîntul şi să-i aştepte roadele, 
decît să cheme la luptă pe duşman şi să se învredni¬ 
cească de răni; ba la dînşii se socoteşte drept lene şi trîn- 
dăvie a cîştiga în sudoarea feţei ceea ce poţi dobîndi cu 
sînge“ 6 . 

Aşa că, la germani, existau vasali, iar feude nu. Nu 
•existau feude, pentru că principii nu aveau pămînturi 
pe care să le poată distribui; sau, mai degrabă, feudele 
•erau alcătuite din cai de război, din arme şi din ospeţe. 
Existau vasali, deoarece existau oameni fideli legaţi prin 
■cuvîntul lor, care erau îndatoraţi să meargă la război şi 
care îndeplineau cam acelaşi serviciu prestat mai tîr- 
ziu pentru posesiunea feudei. 


CAPITOLUL IV 

CONTINUAREA ACELUIAŞI SUBIECT 

Ca-esar® spune că „atunci cînd unul dintre principi 
declara în adunare că el proiectase o expediţie oarecare 

a De bello Gallico (Despre războiul Galic), cartea VI 
ţcap. XXII], 

şi cerea să fie însoţit, cei care aprobau pe conducător şi 
întreprinderea propusă se ridicau în picioare şi ofereau 
sprijinul lor. Mulţimea îi lăuda. Dar, dacă nu îşi ţineau 
legămintele, ei pierdeau încrederea obştească şi erau so¬ 
cotiţi ca dezertori şi trădătorii 

Ceea ce spune aici Caesar, împreună cu cele spuse 
de mine în capitolul precedent, urmînd pe Tacitus, alcă¬ 
tuieşte germenul istoriei primei dinastii. 

Nu avem de ce să ne mirăm că regii au trebuit me¬ 
reu, la fiecare nouă expediţie, să-şi înjghebe noi armate, 
să 'atragă în slujba lor noi cete, să înroleze noi ostaşi; 
că, pentru a dobîndi mult, au trebuit să distribuie mult, 
că au trebuit să dobîndească fără încetare prin împăr¬ 
ţeala pământurilor cucerite şi a prăzilor de la inamic şi 
să le dăruiască neîncetat aceste pămînturi şi aceste prăzi; 
că a fost nevoie ca domeniul lor să sporească necontenit 
şi să se micşoreze fără încetare; că a trebuit ca un pă¬ 
rinte care dăruia un regat 3 unuia dintre fiii lui, să-i ane¬ 
xeze totdeauna un tezaur şi ca tezaurul regelui să fie 
considerat ca necesar monarhiei şi ca un rege b să nu 
poată da din el unor străini, fără consimţământul celor¬ 
lalţi regi, chiar pentru dota fiicei sale. Mecanismul mo¬ 
narhiei era pus în mişcare cu ajutorul unor resorturi 
care trebuiau mereu încordate. 


CAPITOLUL V 

DESPRE CUCERIRILE FRANCILOR 


Nu este adevărat că, intrînd în Galia, francii au ocu¬ 
pat toate pământurile de acolo, pentru a face din ele 


a Vezi Vie de Dagobert 7 (Viaţa lui Dagobert). 
b Vezi Gregoire de Tours, cartea VI, cu privire la 
căsătoria fiicei lui Chilperic. Childebert îi trimite acestuia soli 
pentru a-i spune că nu trebuie să-i dea fiicei sale oraşe din re¬ 
gatul tatălui său, nici vreo parte din tezaurul său, nici iobagi, 
nici cai, nici cavaleri, nici perechi de boi, etc. 

feude. Unii au gîndit astfel 8 , văzînd că la sfîrşitul celei 
de-a doua dinastii, aproape toate pămînturile deveniseră 
feude, subfeude® ori accesorii ale unora sau ale altora; 
dar aceasta s-a datorat unor cauze speciale pe care le 
vom explica mai departe. 

Concluzia pe care ar voi să o tragă de aici unii, că, 
adică, barbarii au introdus o rînduială generală pentru 
a statornici pretutindeni legătura de pămînt 10 , nu este 
mai puţin greşită decît premisa. Dacă, într-o vreme în 
care feudele puteau fi luate înapoi, toate pămînturile re¬ 
gatului ar fi fost feude, sau accesorii ale feudelor, şi toţi 
locuitorii regatului ar fi fost vasali sau iobagi care de¬ 
pindeau de ei; în acest caz, întrucît cel ce are bunurile 
are întotdeauna şi puterea, regele, care ar fi dispus ne¬ 
contenit de feude, adică de unicul fel de proprietate de 
pe atunci, ar fi avut o putere deopotrivă de despotică cu 
aceea a sultanului, în Turcia: ceea ce contrazice toată 
istoria. 


capitolul vi 

DESPRE GOŢI, DESPRE BUtRGUNZI ŞI DESPRE FRANCI 


Galiile au fost invadate de către popoarele germanice: 
vizigoţii au ocupat Galia Narboneză, şi aproape toată 
partea de miazăzi; burgunzii s-au aşezat' în part (ea de 
răsărit, iar francii au cucerit aproape tot restul. 

Nu încape îndoială că aceşti barbari şi-au păstrat şi 
în ţările cucerite de ei, moravurile, înclinaţiile şi obiceiu¬ 
rile pe care le aveau în ţara lor, deoarece un popor nu-şi 
schimbă într-o clipă felul de a gîndi şi de a acţiona. In 
Germania, aceste popoare, cultivau puţin pămîntul. Din 
Tacitus şi din Caesar, se vede că ele se îndeletniceau 
într-o mare (măsură cu păstoritul; de aceea şi dispoziţiile 

codurilor de legi ale barbarilor se referă aproape toate 
la această activitate. Roricon 10bis , care a scris istoria fran¬ 
cilor, a fost păstor. 


CAPITOLUL VII 

DIFERITE MODURI DE A ÎMPĂRŢI PAMÎNTURILE 


După ce goţii şi burgunzii au pătruns, sub diferite 
pretexte, în interiorul imperiului, romanii au fost ne¬ 
voiţi, pentru a curma devastările lor, să le asigure mij¬ 
loacele de trai. La început îi aprovizionau cu grîne 3 ; mai 
tîrziu au preferat să le distribuie pămînturi. împăraţii, 
sau, în numele lor, magistraţii romani b , au încheiat cu 
ei convenţii privitoare laîmpărţirea teritoriului, după 
cum se vede din cronicile şi din codurile vizigoţilor c şi 
ale burgunzilor* 1 . 

Francii au urmat < altă cale. In legile salice şi în cele 
ripuare nu se află. nici urmă a unei asemenea împărţeli 
a pământurilor. Ei cuceriseră, au luat ce au vrut şi nu 
au încheiat acorduri ■ decît între ei. 

Trebuie deci să facem deosebire între modul de-a 
proceda al burgunzilor şi al vizigoţilor în Galia, cel al 
aceloraşi vizigoţi în Spania, al soldaţilor auxiliari e sub 
Augustulus şi Odoacru în Italia, de cel al francilor în 


a Vezi Z o s i m a, cartea V, asupra distribuirii grînelor la 
cererea luj Alaric. 

b Burgundiones partern Galliae occupaverunt, terrasque cum 
Gallicis senatoribus diviserunt 11 . Cronica lui M a r i u s, pentru 
anul 456. 

c Cartea X. titlul I, §§ 8, 9 şi 16. 

d Cap. LIV, §§ 1 şi 2; această împărţeală dăinuia de pe vre¬ 
mea lui Ludovic Debonarul, după cum se vede din Capitulară sa 
din anul 829, care a fost inserată în Legea burgunzilor, titlul 
LXXIX, § 1. 

e Vezi Pro cop ie, Guerre des Goths (Războiul goţilor) 12 . 

Galia şi al vandalilor 3 în Africa. Cel dintîi au încheiat 
convenţii cu locuitorii băştinaşi şi 'au împărţit cu ei pă- 
mînturile potrivit acestor convenţii; cei din urmă nu 
au făcut nimic asemănător. 


CAPITOLUL VIII 

CONTINUAREA ACELUIAŞI SUBIECT 


Ceea ce ne face să ne gîndim la o întinsă acaparare 
de către barbari a pămînturilor romanilor este faptul, 
arătat în legile vizigoţilor şi ale burgunzilor, că aceste 
două popoare au avut două treimi din pămînturi; dar 
ei n-au luat aceste două treimi decît în anumite zone 
care le-au fost fixate. 

Gondebaud spune 13 , în legea burgunzilor, că poporul 
său, la aşezare, a primit două treimi din pămînturi; iar 
în al doilea supliment al acestei legi c se spune că nu se 
va da mai mult de jumătate din pămînturi celor care se 
vor mai stabili în ţară. Aşadar, nu toate pămînturile 
fuseseră împărţite de la început între romani şi bur- 
gunzi. 

In textele acestor două legiuiri găsim aceleaşi ex¬ 
presii: ele se explică deci una pe alta. Şi, întrucît cea 
din urmă nu poate fi interpretată în sensul -unei împăr¬ 
ţeli totale a 'pămînturilor, nu putem da acest înţeles nici 
celui dintîi. 


a Vezi P r o c o p i e, Guerre des Vandales (Războiul van¬ 
dalilor). 

b Licet eo tempore quo populus noster mancipiorum tertiam 
et duas terrarum partes accepit, etc. 13 . Legea burgunzilor, tit¬ 
lul LIV, § 1. 

e Ut non amplius a Burgundionibus, qui infra venerunt, re- 
quiratur quam ad praesens necessitas fuerit, medietas terrae, 
art. Îl 14 . 

Francii s-au purtat cu aceeaşi moderaţie ca şi bur- 
gunzii; nu i-au deposedat pe romani de toată întinderea 
pămînturilor cucerite de către ei. Ce-ar fi făcut cu atî- 
tea pămînturi? Ei au luat pc cele care le-au convenit, şi 
au lăsat restul. 


CAPITOLUL IX 

JUSTA APLICARE A LEGII BURGUNZILOR 
ŞI A CELEI A VIZIGOŢILOR CU PRIVIRE 
LA IMPARŢEALA PĂMÎNTURILOR 


Trebuie să avem în vedere că aceste împărţeli nu au 
fost făcute dintr-un spirit de împilare, ci cu intenţia de 
a veni în ajutor pentru satisfacerea nevoilor reciproce 
ale celor două popoare care trebuiau să locuiască în 
aceeaşi ţară. 

Legea burgunzilor dispune ca fiecare burgund să fie 
primit în calitate de oaspete la un roman. Acest lucru este 
conform cu moravurile germanilor, care, după cum spune 
Tacitus 3 , erau poporul cel mai ospitalier de pe pămînt. 

Legea mai dispune ca burgundul să capete două 
treimi din pămînturi şi o treime din iobagi. In această 
privinţă, ea se conforma caracterului specific al celor 
două popoare şi felului în care ele îşi procurau mijloa¬ 
cele de trai. Burgund ul, care se înd eletnicea cu creş¬ 
terea vitelor, avea nevoie de întinderi mari de pămînt 
şi de puţini iobagi; iar munca grea a cultivării pămîn- 
tului impunea ca romanul să aibă mai puţin pămînt şi 
un număr mai mare de iobagi. Pădurile se împărţeau pe 
din două, pentru că nevoile, în această privinţă, erau 
aceleaşi. 


a De moribus Germanorum [cap. XXII- 

In Codul burgunzilor 3 vedem că la fiecare roman 3 
fost instalat cite un barbar. împărţeala nu a fost deci 
generală; dar numărul romanilor care au dat parte din 
pămîntul lor a fost egal cu cel al burgunzilor care l-au 
primit. Romanul a fost păgubit cît mai puţin cu putinţă. 
Burgundul, războinic, vînător şi păstor, nu se dădea în 
lături de a lua pămînturi nedesţelenite; romanul îşi .păs¬ 
tra pe cele anai potrivite pentru plugărit; turmele bur- 
gundului îngrăşau ogorul romanului. 


capitolul x 

DESPRE SERVAJ 


In legea burgunzilor se spune* 3 că atunci cînd aceste 
popoare s-au aşezat în Galia, ele au primit două treimi 
din pămînturi şi o treime din iobagi. Legătura de pă- 
mînt era deci stabilită în această parte a Galiei mai îna¬ 
inte de venirea burgunzilor 0 . 

Legea burgunzilor, statornicind rînduieli privitoare la 
amîndouă popoarele, distinge 3 în mod precis, la unul ca 
şi la celălalt, pe nobili, pe cei liberi din naştere şi pe 
iobagi. Iobăgia nu era deci ceva specific romanilor, şi 
nici libertatea şi nobleţea ceva specific barbarilor. 

Tot această lege spune că e dacă un dezrobit 'burgund 
nu dăduse stăpînului său o anumită sumă şi nici nu 
primise de la un roman o treime din pământurile aces¬ 
tuia era socotit întotdeauna ca făcînd parte din familia 11 


a Şi în cel al vizigoţilor, 
b Titlul XIV. 

c Acest lucru este confirmat ele întregul titlu al codului De 
agricolis et censites et colonis (Despre agricultori şi despre cei 
supuşi impozitului şi despre coloni), 

d Si dentem optimati Burgundioni vel Romano nobili ex- 
cu&serit l3 , titlul XXVI, § 1; şi Si mediocribus personis ingenuis, 
lam Burgundionibus quam Romanis 16 , ibidem, § 2. 
e Titlul LVII. 

stăpînului său, Romanul proprietar era deci liber, fi¬ 
indcă el nu făcea parte din familia altuia; el era liber, 
deoarece porţiunea de o treime din pămîntul său pe 
care o stăpînea era un semn distinctiv al libertăţii. 

Nu avem decît să consultăm legile salice şi ripuare 
pentru a vedea că romanii nu trăiau în stare de iobăgie 
la franci, după cum nu trăiau astfel la ceilalţi cuceri¬ 
tori ai Galiei. 

Domnul comite de Boulainvilliers 18 a dat greş în pri¬ 
vinţa punctului principal al sistemului său: nu a dovedit 
de fel că francii ar fi statornicit o rînduială generală 
care i-a adus pe romani într-un fel de iobăgie. 

Intrucît lucrarea sa este scrisă fără nici un artificiu 
şi întrucît el vorbeşte în ea cu acea simplitate, acea sin¬ 
ceritate şi acea ingenuitate ce sînt caracteristice vechii 
nobilimi din care se trage autorul, fiecare poate să ju¬ 
dece şi lucrurile frumoase pe care le spune şi erorile în 
care cade. Aşa că nu voi examina această lucrare. Voi 
spune doar că autorul ei avea mai mult spirit decît pă¬ 
trundere, mai multă pătrundere decît ştiinţă; dar această 
ştiinţă nu era de dispreţuit, pentru că, din istoria şi 
din legile noastre, el cunoştea foarte bine chestiunile 
principale. 

Domnul comite de Boulainvilliers şi Domnul abate 
Dubos 19 au creat fiecare cîte un sistem, dintre care unul 
pare a fi o conspiraţie împotriva stării a treia, iar celă¬ 
lalt o conspiraţie împotriva nobilimii 20 . Cînd Soarele i-a 
dat lui Phaeton carul său pentru a-1 conduce, i-a spus: 
„Dacă te vei urca prea sus, vei arde lăcaşul ceresc; dacă 
te vei coborî prea jos, vei transforma pămîntul în ce¬ 
nuşă. Nu o lua prea la dreapta, căci acolo ai da în con¬ 
stelaţia Şarpelui; nu o lua nici prea la stînga, căci acolo 
vei nimeri în acea a Altarului: ţine-te între amîndouă“ a . 


a Nec preme, nec summum molire per aethera currum. / Al¬ 
dus egressus, coelestia tecta cremabis; / Inferius, terras: medio tu- 
tissimus ibis. / Neu te dexterior tortum declinet ad Anguem, / 
Neve sinisterior pressam rota ducat ad Aram; / Inter utrumque 
tene... 21 . O v i d i u s, Metam., cartea II, [v. 134 şi urm], 

CAPITOLUL XI 

CONTINUAREA ACELUIAŞI SUBIECT 


Ceea ce a dat naştere ideii unei rînduieli generale 
făcute în timpul cuceririi este constatarea că în Franţa, 
la începutul celei de-a treia dinastii, exista un număr 
extraordinar de mare de iobagi 22 ; şi, întrucît nu s-a obser¬ 
vat că numărul acestora a sporit progresiv şi continuu, 
s-a imaginat statornicirea în vremuri învăluite în întu¬ 
neric a unei legi generale, care însă n-a existat nicio¬ 
dată. 

La începutul primei dinastii, vedem un număr enorm 
de oameni liberi, atît printre franci, cît şi printre roma¬ 
ni; dar numărul iobagilor a crescut atît de mult, încît 
la începutul celei de-a treia dinastii toţi plugarii şi 
aproape toţi locuitorii 3 oraşelor erau aserviţi; şi, de unde 
la începutul primei dinastii exista în oraşe aproape 
aceeaşi administraţie ca şi la romani, — adică un corp 
de cetăţeni-oameni liberi, un senat, instanţe de jude¬ 
cată, — pe la începutul celei de-a treia dinastii aproape 
că nu mai găsim decît un senior şi servi. 

Cînd francii, burgunzii şi goţii săvîrşeau năvălirile 
lor, ei luau aurul, argintul, mobilele, îmbrăcămintea, pe 
bărbaţi, pe femei şi pe băieţi, atît cît putea duce cu sine 
armata; totul se strîngea la un loc şi apoi se împărţea 
între oşteni b . întreaga istorie dovedeşte că după prima 
aşezare, adică după primele pustiiri, învingătorii au că¬ 
zut la înţelegere cu locuitorii, lăsîndu-le toate dreptu¬ 
rile politice şi civile. Aşa era dreptul ginţilor pe vremea 
aceea: în timp de război se lua totul, iar în timp de pace 


a Atît timp cît Galia a fost sub slăpînirea romanilor, aceştia 
alcătuiau pături deosebite; ei erau de obicei liberţi sau descen¬ 
denţi din liberţi. 

b Vezi Gregoire de T o u r s, cartea II, cap. XXVII; 
A i m o i n 23 , cartea I, cap. XII. 

se acorda totul. De nu ar fi fost aşa, cum am întîlni 
oare în legile salice şi bur.gunde atîtea dispoziţii care 
contrazic ideea aservirii generale a oamenilor? 

Dar ceea ce nu a făcut cucerirea, a făcut acelaşi 
drept al ginţilor 3 , ‘care s-a menţinut după cucerire. Re¬ 
zistenţa, răzvrătirea, cucerirea oraşelor aduceau după 
ele aservirea locuitorilor. Şi deoarece, pe lîngă războa¬ 
iele pe care diferitele popoare cuceritoare le-au purtat 
între ele, la franci — spre deosebire de ceilalţi cuceri¬ 
tori — diferitele împărţiri ale monarhiei au dat naştere 
neîncetat la războaie civile între fraţi sau nepoţi, în care 
s-a aplicat totdeauna acest drept al ginţilor, servajul a 
devenit mai general în Franţa decît în celelalte ţări; şi 
aceasta socot eu, este una dintre cauzele diferenţei care 
există între legile noastre franceze şi cele din Italia şi 
Spania, cu privire la drepturile seniorilor. 

Cucerirea a fost săvîrşită foarte repede, iar dreptul 
ginţilor care a fost aplicat atunci a dus la aservirea cîtor- 
va oameni liberi. Aplicarea aceluiaşi drept al ginţilor 
timp de mai multe secole a adus o răspîndire extraor¬ 
dinar de mare a servajului. 

Teuderic b , crezînd că popoarele din Auvergne nu-i 
erau fidele, le spuse francilor de sub stăpînirea sa: 
„Urmaţi-mă: vă voi duce într-un ţinut unde veţi găsi 
■din belşug aur, argint, prizonieri, îmbrăcăminte şi tur¬ 
me; şi veţi strămuta toţi oamenii de acolo pe pămîntu- 
rile voastre" 

După pacea c care s-a încheiat între Gontran şi Chil- 
peric, cei care asediau Bourges au primit ordin să sc 
întoarcă, dar au luat cu ei atîta pradă, încît aproape că 
nu au mai lăsat in ţară nici oameni, nici turme. 

Teodoric, regele Italiei, — al cărui spirit şi a cărui 
politică era de a se distinge totdeauna de ceilalţi regi 
barbari, — trimiţîndu-şi armata în Galia, i-a scris astfel 


a Vezi Vies des Sciints citate mai jos, nota d de la pag. 145. 
» Grâgoire de Tours, cartea III [cap. XI], 
e Gregoire de Tours, cartea VI, cap. XXXI. 

generalului său a : „Vreau să se urmeze legile romane şi 
să redaţi stăpînilor lor pe sclavii fugiţi: apărătorul liber¬ 
tăţii nu trebuie să trateze cu bunăvoinţă sustragerea din 
sclavie. Ceilalţi regi nu au decît să găsească plăcere în 
jefuirea şi în,distrugerea oraşelor pe care le-au cucerit; 
noi însă vrem- să biruim în aşa fel ca supuşilor noştri 
să le pară rău că nu au intrat mai devreme sub oblădu¬ 
irea noastră 1- Este vădit că el voia să-i facă odioşi pe 
regii francilor şi ai burgunzilor şi că făcea aluzie la 
dreptul ginţilor pe care îl aplicau ei. 

Acest drept s-a menţinut şi în timpul celei de-a doua 
dinastii. Armata lui Pepin, după ce a pătruns în Aqui- 
tania, s-a întors în Franţa încărcată cu o cantitate enor¬ 
mă de prăzi şi cu nenumăraţi robi, arată Analele b de la 
Metz. 

Aş putea cita nenumărate mărturii demne de încre- 
dere c . Şi, deoarece aceste nenorociri au trezit un profund 
sentiment de milă; deoarece mulţi episcopi cucernici, 
văzînd pe prizonieri legaţi doi cîte doi, au întrebuinţat 
banii bisericilor şi au vîndut chiar vasele sacre, pentru a 
răscumpăra cîţi le-a fost cu putinţă dintre ei; deoarece 
călugări cuvioşi şi-au dat contribuţia lor la aceasta, în 
Vieţile Sfinţilor găsim noi cele mai ample lămuriri în 
această materie d . Deşi s-.ar putea imputa autorilor acestor 
biografii că au fost uneori cam prea creduli în privinţa 
unor fapte pe care desigur Dumnezeu le-a săvîrşit dacă 
au intrat în planurile sale, din ele se pot totuşi scoate in- 


a Scrisoarea 43, cartea III, în Cassiodor. 
b Pentru anul 763. Innumerabilibus spoliis et captivis totus 
iile exercitus ditatus, in Franciam reversus est 24 . 

c Annăles de Fulde (Analele de la Fulda), anul 739; Paul 
Diacr e 25 , De gestis Langdbardorum. (Despre faptele longobar- 
•zilor), cartea III, cap. XXX şi cartea IV, cap. I; şi 
Vies des Saints, citate în nota următoare. 

d Vezi Vieţile Sfînlului Epifanie, a Sfîntului Eptadius, a Sfîn- 
tului Cesarius, a Sfîntului Fidol, a Sfîntului Porţi an, a Sfîntului 
Treverius, a Sfîntului Eusichius şi a Sfîntului Leger; de aseme¬ 
nea, minunile Sfîntului Iulian. 

formaţii bogate cu privire la moravurile şi la obiceiurile 
de pe acele vremuri. 

Cînd îţi arunci privirea asupra documentelor istoriei 
şi legislaţiei noastre, ţi se pare că ai în faţă un ocean şi, 
încă mai mult, că acest ocean este neţărmurit 3 . Toate 
aceste scrieri reci, uscate, sarbede şi aspre trebuie să fie 
citite, trebuie să fie devorate aşa cum spune în mitologie 
că devora Saturn pietrele. 

Nenumărate pământuri cultivate mai înainte de oa¬ 
meni liberi b s-au transformat în bunuri de mînă moartă. 
Cînd un ţinut a rămas fără oamenii liberi care îl locu¬ 
iau, cei care aveau mulţi servi au luat sau au făcut în 
aşa fel ca să li se cedeze teritorii întinse, şi acolo au în¬ 
temeiat sate, după cum se vede din diverse documente 
Pe de altă parte, oamenii liberi care se îndeletniceau cu 
meşteşugurile au devenit servi, trebuind să le practice 
în această stare; astfel, servajul restituia meşteşugurilor 
şi plugăritului ceea ce li se luase. 

A fost apoi ceva obişnuit ca proprietarii pământuri¬ 
lor să le doneze bisericilor şi a continua să le ţină tot 
ei în schimbul unei dijme, crezînd că prin această aser¬ 
vire a lor devin părtaşi la sfinţenia bisericilor. 


CAPITOLUL XII 

pămînturile împărţite între barbari nu erau 

SUPUSE LA DĂRI 


Popoare simple, sărace, libere, războinice, de păstori, 
care trăiau fără meşteşuguri şi care nu erau legate de 


a ...Deerant quoque littora ponto 20 . O vid. [Metam car¬ 
tea I [v. 293]. 

b Nici chiar colonii nu erau toţi servi. Vezi legile 18 şi 23 
în [Cod. XI, 48], De agricolis et censitis et colonis şi legea 20 
cu acelaşi titlu. 



CARTEA XXX. CAPITOLUL XII 


147 


pămînturile lor decît prin colibe de trestie 3 , îşi urmau 
şefii pentru a face pradă de la vrăjmaş, iar nu pentru 
■a plăti sau a strînge dări. Meşteşugul perceperii dărilor 
e născocit întotdeauna mai tîrziu, după ce oamenii încep 
a se bucura de binefacerile celorlalte meşteşuguri. 

Impozitul 13 temporar de un ulcior de vin la un pogon 
■de pămînt, — care a fost unul dintre actele vexatorii ale 
lui Chilperic şi al Fredegundei, — nu-i privea decît pe 
romani. Intr-adevăr, nu francii au rupt rolurile acestor 
dări, ci clericii, care pe acele vremuri erau cu toţii ro¬ 
mani 0 . Acest impozit i-a lovit în primul rînd pe locuito¬ 
rii' 1 oraşelor; or, oraşele erau aproape toate locuite 
•de romani. 

Gregoire de Tours e spune că un oarecare judecător 
a fost nevoit, după moartea lui Chilperic, să se refugi¬ 
eze într-o biserică, din pricină că, sub domnia acestui 
principe supusese la dări pe nişte franci, care, pe vre¬ 
mea lui Childebert, erau liberi: Multos de Francis, qui, 
tempoTe Childeberti regis, ingenui juerant, publico tri- 
buto subegit 29 . Francii care nu erau servi nu plăteau 
deci nici un impozit. 

Nu există filolog care să nu pălească văzînd cum a 
fost interpretat acest pasaj de către Domnul abate Du- 
bos £ . El observă că, pe acele vremuri, dezrobiţii (Ies 
ajjranchis) mai erau numiţi şi ingenui (născuţi liberi) 
(ingenus). Pornind de aici, el traduce cuvîntul latinesc 


a Vezi Gregoire de Tours, cartea II. 
b Ibidem, cartea V [cap. XXVIII], 

c Aceasta rezultă din întreaga Istorie a lui Gregoire de 
Tours. Acelaşi Gregoire îl întreabă pe un oarecare Valfiliacus 
cum a putut să ajungă în rîndurile clerului, el care era longo- 
bard de origine. Gregoire de Tours, cartea VIII, 
cap. XXXVI. 

d Qua condiţia universis urbibus per Galliam constitutis sum- 
■mopere est adhibita 11 . Vie de St. Aridius (Viaţa Sf. Aridius), 
e Cartea VII. 

f Stablissement de la Monarchie frangaise (Instituirea mo¬ 
narhiei franceze), voi. III, cap. XIV, p. 515. 

ingenui prin cuvintele affranchis de tributs (scutiţi de 
dări), expresie care poate fi folosită în limba franceză, 
aşa cum sînt folosite expresiile affranchis de soins (scu¬ 
tiţi de griji), affranchis de peines (scutiţi de pedepse); 
dar în limba latină, ingenui a tributis, libertini a tribu- 
tis, manumissi tributorum ar fi expresii monstruoase. 

Partenius, spune Gregoire de Tours a , era cît pe ce 
să fie omorît de către franci, pentru că i-a impus la 
dări. Domnul abate Dubos b , constrins de acest pasaj, ia 
cu calm drept întemeiat tocmai ce trebuia să dovedeas¬ 
că: aici era vorba, spune el, de un impozit suplimentar. 

în legea vizigoţilor 0 se arată că atunci cînd un bar¬ 
bar ocupa pămîntul unui roman, judecătorul îl obliga 
să-l vîndă pentru ca această proprietate de pămînt să 
continuie a fi supusă la impozit: deci barbarii nu plă¬ 
teau impozite pentru pămînturi d . 

Domnul abate Dubos e , care are nevoie pentru teoria 
sa oa vizigoţii să plătească dări f , nu ia în seamă sensul 
literal al legii şi spiritul ei şi îşi închipuie, numai în 
virtutea propriei lui imaginaţii, că între momentul aşe¬ 
zării goţilor şi cel al apariţiei acestei legi a avut loc o 
sporire a impozitelor, care nu îi privea decît pe romani. 


a Cartea III, cap. XXXVI, 
b Voi. III, p. 514. 

c Iudices atque praepositi terras Romanorum, ab iliis qui 
o ccupatas îenent, auferant; et Romanis suci exactione sine aliqua 
dilatione restituant, ut nihil fisco debeat deperire M . Cartea X, 
titlul I, cap. XIV. 

d Vandalii nu plăteau de loc impozit pentru pămînturi în 
Africa. Pro copie, Guerre des Vandales, cartea I şi II; His- 
toria miscella, cartea XVI, p. 106. Notaţi că cuceritorii Africei 
erau un amestec de vandali, alani şi franci. Historia miscella, 
cartea XIV, p. 94. 

e Etablissement des Francs dans Ies Gaules. De la monar- 
chie jranqaise (Aşezarea francilor în Galia. Despre monarhia 
franceză), voi. III, cap. XIV, p. 510. 

f El se bazează pe o altă Lege a vizigoţilor, cartea X, tit¬ 
lul I, art. 11, care nu dovedeşte absolut nimic; ea spune doar că 
cel care a primit din partea unui senior o bucată de pămînt cu 
condiţia de a plăti o rentă, trebuie s-o plătească. 

Dar numai părintelui Hardouin îi este îngăduit să exer¬ 
cite asupra faptelor o putere atît de despotică 30 . 

Domnul abate Dubos a caută în Codul Iustiniau b legi 
pentru a dovedi că beneficiile militare, la romani, erau 
supuse la impozite, şi de aici trage concluzia că lucru¬ 
rile stăteau la fel şi în privinţa feudelor sau a benefi¬ 
ciilor la franci. Dar părerea că feudele noastre îşi au_ 
originea în această instituţie a romanilor este astăzi, 
respinsă: ea nu s-a bucurat de autoritate decît in vre¬ 
murile în care se cunoştea istoria romană şi foarte pu¬ 
ţin a noastră şi în care vechile noastre documente is¬ 
torico erau îngropate în uitare. 

Domnul abate Dubos greşeşte că citează pe Cassio-- 
dor şi că se sprijină pe ceea ce se petrecea în Italia şi 
în partea din Galia supusă lui Teodoric pentru a ne arăta 
ceea ce era în uz la franci; acestea sînt lucruri care nu 
trebuie să fie confundate. Voi demonstra cîndva, într-O' 
lucrare specială 31 , că structura monarhiei ostrogoţilor era. 
cu totul diferită de structura tuturor monarhiilor care 
au fost întemeiate pe acele vremuri de către celelalte 
popoare barbare şi că, departe de a se putea spune că 
ceva era în uz la franci pentru că era în uz la ostrogoţi, 
dimpotrivă sîntem îndreptăţiţi să socotim că ceva care- 
se obişnuia la ostrogoţi nu se obişnuia la franci. 

Cel mai greu lucru pentru oamenii a căror minte plu¬ 
teşte într-o vastă erudiţie este de-a căuta dovezile lor 
acolo unde ele nu sînt străine de subiect şi de-a deter¬ 
mina, pentru a vorbi ca astronomii, poziţia Soarelui. 

Domnul abate Dubos abuzează de capitularii ca şi de 
istorie şi de legile popoarelor barbare. Cînd pretinde şi 
ţine să arate că francii au plătit dări, el aplică oa¬ 
menilor liberi ceea ce nu se poate interpreta ca refe- 


a Voi. III, p. 511. 
b L. 3, titlul LXXIV, cartea XI. 

rindu-se decît la servi a ; cînd vrea să vorbească despre 
oastea lor, el aplică la servi b ceea ce nu se poate referi 
decât la oamenii liberi. 


CAPITOLUL XIII 

CARE ERAU DĂRILE APLICATE ROMANILOR ŞI GALILOR 
IN MONARHIA FRANCILOR 


Aş putea cerceta acum dacă romanii şi galii învinşi 
■au continuat să plătească dările la care erau impuşi de 
către împăraţi. Dar, ca să merg mai repede, mă voi mul¬ 
ţumi să spun că, dacă la început le-au plătit, peste pu¬ 
ţină vreme au fost scutiţi de ele şi că aceste dări au 
fost transformate într-un serviciu militar; şi mărturi¬ 
sesc că nu prea pricep cum ar fi putut francii să fie în- 
tr-o asemenea măsură adepţi ai fiscalităţii şi deodată să 
■se arate atît de potrivnici faţă de ea. 

O Capitulară 0 a lui Ludovic Debonarul ne explică 
foarte bine starea în care se aflau oamenii liberi în mo¬ 
narhia francilor. Cîteva cete d de goţi sau de iberi, fugind 
de împilarea maurilor au fost primite pe teritoriul lui 
Ludovic. Convenţia încheiată cu ele stabileşte că, la fel 
cu ceilalţi oameni liberi, ei vor pleca la război împreună 
cu corniţele lor; că, în timpul marşului, ei vor face paza 
fixă e şi patrularea sub ordinele aceluiaşi comite, şi că 


a Stablissement de la Monarchie francaise, voi. III, cap. XIV, 
p. 513, unde el citează art. 28 al edictului de la Pistes. Vezi mai 
jos capitolul XVIII. 

b Ibidem, voi. III, cap. IV, p. 298. 

c Din anul 815, cap. I. Ceea ce corespunde cu Capitulară lui 
’Carol Pleşuvul, din anul 844, art. 1 şi 2. 

d Pro Hispanis in partibus Aquitaniae, Septimaniae et Pro- 
vinciae, consistentibus? 2 . Ibidem. 

e Excubias et explorationes quas wactas dicun t 33 . Ibidem. 

vor da trimişilor regelui 3 şi solilor oare vor pleca de la: 
curtea sa ori vor merge la el cai şi căruţe pentru a-i 
transporta; că în afară de aceasta, ei nu vor putea fi si¬ 
liţi să plătească alte dări şi că vor fi trataţi la fel cu 
ceilalţi oameni liberi. 

Nu se poate spune că acestea au fost obiceiuri noi 
introduse la începutul celei de-a doua dinastii; ele tre¬ 
buie să fi apărut cel puţin de la mijlocul, sau de la sfîr- 
şitul primei dinastii. O Capitulară 1 * din anul 864 spune- 
în mod explicit că era un vechi obicei ca oamenii liberi 
să îndeplinească serviciul militar şi să plătească, pe lîngă 
aceasta, caii şi căruţele despre care am vorbit; sarcini 
care le erau proprii şi de care cei care posedau feudele 
erau scutiţi, aşa cum voi dovedi mai departe. 

Nu numai atît: exista o rînduială c oare nu îngăduia^ 
ca aceşti oameni liberi să fie impuşi la dări. Cel care 
avea patru gospodării 338 era obligat întotdeauna să mear¬ 
gă la război; cel caro nu avea decît trei era asociat cu 
un om liber caro nu avea decît una; acesta îl despăgubea 
pentru un sfert din cheltuială şi rămînea acasă. Se aso¬ 
ciau de asemenea doi oameni liberi care aveau fiecare 
cîte două gospodării; acela dintre ei care pleca la război 
era despăgubit pentru jumătate din cheltuieli de către 
cel care rămînea pe loc. 

Mai mult încă: avem nenumărate hrisoave prin care- 
se acordă privilegiile feudelor unor pămînturi sau dis- 


a Nu erau obligaţi de-a da aceste lucruri şi comitelui, ibi— 
dem, art. 5. 

b Ut pagenses Franci, qui caballos habent, cum suis comi- 
tibus in hostem pergant M . Comiţilor le era interzis să-i depose¬ 
deze de cai; ut hostem facere, et debitos paraveredos secundum 
antiquam consuetudinem exsolvere possint 35 . Edictul de la Pistes. 
în B a 1 u z e, p. 186. 

c Capitulam lui Carol cel Mare, din anul 812, cap. I; edictul' 
de la Pistes, din anul 864, art. 27. 

d Quatuor mansus. Se pare că ceea ce se numea mansus era;: 
o anumită porţiune de teren legată de o curte, pe care se aflau 
servi: dovadă Capitulară din anul 853, apud Sylvacum, titlul XIV,, 
împotriva celor care îndepărtau pe servi din mansus- ul lor. 

îi:icte stăpînite de oameni liberi şi despre care voi vorbi 3 
pe larg mai tîrziu. Astfel aceste pămînturi sînt scutite de 
toate sarcinile pe care pretindeau ca aceştia să le înde¬ 
plinească pentru ele comiţii şi alţi funcţionari ai regelui; 
şi, întrucît se înşiră în amănunt toate aceste sarcini, şi 
nu este vorba de fel despre impozite, este evident că ele 
nu se percepeau. 

Era firesc ca sistemul roman al impozitelor să dispară 
de la sine în monarhia francilor: căci el era un mecanism 
foarte complicat, care nu se potrivea nici principiilor, 
nici structurii acestor popoare simple. Dacă tătarii ar 
năvăli acum în Europa, ar trebui să ne trudim mult pen¬ 
tru a-i face să priceapă ce este la noi un arendaş al 
■dărilor. 

Autorul b incert al Vieţii lui Ludovic Debonarul, vor¬ 
bind despre comiţi şi alţi funcţionari franci pe care Ca- 
rol cel Mare i-a aşezat în Aquitania, spune că acesta 
le-a încredinţat paza frontierei, puterea militară şi ad¬ 
ministraţia domeniilor coroanei. Aceasta ne arată starea 
veniturilor principelui în timpul celei de-a doua dinastii. 
Principele păstrase pentru el domenii, pe care le cul¬ 
tiva cu ajutorul robilor săi. Dar indicţiunile, capitaţia şi 
alte impozite aplicate pe timpul împăraţilor asupra per¬ 
soanei sau bunurilor oamenilor liberi fuseseră transfor¬ 
mate într-o obligaţie de a păzi frontiera, sau de a merge 
la război. 

Citim în aceeaşi istorie 0 că atunci cînd Ludovic De¬ 
bonarul s-a dus să-l vadă pe tatăl său în Germania, acest 
principe l-a întrebat cum putea fi atît de sărac, el care 
era rege, iar la aceasta Ludovic i-a răspuns că era rege 
doar cu numele şi că seniorii deţineau aproape toate do¬ 
meniile sale; cum că atunci Carol cel Mare, temîndu-se 
că acest tînăr principe ar putea să piardă devotamentul 
lor dacă le-ar lua înapoi el însuşi ceea ce le dăruise fără 


a Vezi mai jos capitolul XX din această carte, 
b în Duchesne, voi. II, p. 287. 
c Ibidem, p. 27. 

chibzuinţă, a trimis împuterniciţi spre a restabili lucru¬ 
rile. 

Episcopii, scriind a lui Ludovic, fratele lui Carol Ple¬ 
şuvul, îi spuneau: „Aveţi grijă de pămînturile pe care 
le stăpîniţi, pentru ca să nu fiţi nevoiţi cînd călătoriţi să 
poposiţi mereu prin casele clericilor şi să-i împovăraţi pe 
servii lor folosind mijloacele lor de transport. Faceţi în 
aşa fel, mai spuneau ei, incit să aveţi din ce trăi şi cu 
ce primi soli“. Este evident că izvoarele de venituri b ale 
regilor erau pe atunci domeniile coroanei. 


CAPITOLUL XIV 

DESPRE CEEA CE SE NUMEA CENSUS 


Cînd barbarii au părăsit ţinuturile lor de baştină au 
vrut să-şi aştearnă în scris uzurile 37 ; dar întrucît s-a 
văzut că era greu să se scrie cuvintele germane cu litere 
latine, aceste legi au fost redactate în limba latină. 

In învălmăşeala cuceririi şi a extinderii ei, cea mai 
mare parte a lucrurilor şi-au schimbat natura; pentru a 
le exprima a trebuit să se folosească vechile cuvinte la¬ 
tineşti care se potriveau în cea mai mare măsură cu 
noile obiceiuri. Aşa că, ceea ce putea trezi c ideea vechiu¬ 
lui cens al romanilor a primit denumirea de census, tri- 


a Vezi Capitulară din anul 85B, art. 14. 

b Ei mai percepeau anumite taxe asupra rîurilor cînd exista 
un pod sau un vad. 

c Census era un termen atît de generic încît a fost folosit 
pentru a exprima taxele de trecere peste rîuri cînd exista un pod 
sau un bac de transport de la un mal la altul. Vezi Capitu¬ 
lară III din anul 803, ed. B a 1 u z e, p. 395, art. I, şi a V-a din 
anul 819, p. 616. Tot prin această denumire erau desemnate mij¬ 
loacele de transport procurate de către oamenii liberi regelui sau 
trimişilor săi, după cum se vede din Capitulam lui Carol Ple¬ 
şuvul, din anul 865, art. 8. 

butum; iar cînd lucrurile nu aveau nici o corespondenţă 
•cu cuvintele latine, au fost exprimate, cum s-a putut, 
cuvintele germane în litere romane: astfel s-a format 
•cuvîntul fredum, despre care voi vorbi pe larg în capi¬ 
tolele următoare. 

Cuvintele census şi tributum fiind întrebuinţate ast¬ 
fel într-un chip arbitrar, înţelesul pe care îl aveau aceste 
cuvinte în timpul primei şi în timpul celei de-a doua 
dinastii a devenit în oarecare măsură neclar: şi unii au¬ 
tori moderni 3 , care aveau sisteme proprii, găsind acest 
■cuvînt în scrierile din acele timpuri, au socotit că ceea 
ce se numea census era în totul identic cu censul roma¬ 
nilor; şi de aici ei au tras concluzia că regii noştri din 
primele două dinastii luaseră locul împăraţilor romani, 
şi că nu schimbaseră nimic b în administraţia lor. Şi, în- 
trucît anumite dări percepute în timpul celei de-a doua 
dinastii s-au transformat, datorită unor oarecari împre¬ 
jurări şi anumitor modificări 0 , în altele, ei au conchis de 
aici că aceste dări erau censul romanilor; şi cum au vă¬ 
zut că de la introducerea rînduielilor moderne domeniul 
coroanei este absolut inalienabil, ei au spus că aceste 
dări, care reprezentau censul romanilor şi care nu fă¬ 
ceau parte din acest domeniu al coroanei, erau pure 
uzurpări. Las la o parte celelalte concluzii. 

Transpunerea în veacuri îndepărtate a tuturor ideilor 
veacului în care trăieşti este cea mai fecundă dintre 
toate sursele de erori. Acestor oameni care vor să mo¬ 
dernizeze toate veacurile de mult trecute, eu le voi 
spune ceea ce preoţii din Egipt i-au spus lui Solon: „O 
atenieni, voi nu sînteţi decît nişte copii !" 38 


a Abatele Dubos şi cei care l-au urmat. 

b Vezi şubrezenia argumentelor abatelui Dubos, Etablisse- 
ment de la Monarchie frangaise, voi. III, cartea VI, cap. XIV; 
mai ales concluzia pe care el o trage dintr-un pasaj al lui Gre- 
goire de Tours asupra unui litigiu dintre biserica sa şi 
regele Charibert. 

c De exemplu, prin eliberarea din servaj. 

CAPITOLUL XV 

CEEA CE SE NUMEA CENSUS NU SE PERCEPEA 
DECÎT DE LA SERVI, IAR NU DE LA OAMENII LIBERI 


Regele, clericii şi seniorii percepeau dări regulate, fie¬ 
care de la servii de pe domeniile sale. Dovedesc aceasta, 
în privinţa regelui, prin Capitulară de Villis; în privinţa 
clericilor, prin codurile de legi ale barbarilor 3 ; iair în pri¬ 
vinţa seniorilor, prin rînduielile b lui Carol cel Mare re¬ 
feritor la această chestiune. 

Aceste dări purtau denumirea de census: ele erau con¬ 
tribuţii economice, iar nu fiscale; obligaţii pur private, 
iar nu îndatoriri publice. 

Eu susţin că ceea ce se numea census era o dare per¬ 
cepută de la servi. Dovedesc acest lucru printr-o for¬ 
mulă a lui Marculf, care cuprinde o autorizaţie de a intra 
în rîndul clericilor daltă de rege celor care îndeplineau 
condiţia de a fi liberi din naştere 0 şi de-a nu fi trecuţi 
în registrul censului (rentei). îl mai dovedesc printr-o 
împuternicire dată de către Carol cel Mare unui comite 
pe care l-a trimis în ţinuturile Saxoniei d : ea prevede 
dezrobirea saxonilor datorită faptului că ei îmbrăţişaseră 
creştinismul; la drept vorbind, ea este un hrisov de dez¬ 
robire 6 . Acest principe le redă saxonilor libertatea civilă 
pe care o avuseseră la început 1 şi îi scuteşte de-a plăti 


a Legea alemanilor, cap. XXII; şi Legea bavarezilor, titlul I, 
cap. XIV, unde se află rînduielile făcute de clerici cu privire la 
starea lor. 

b Cartea V a Capitulariilor, cap. CCCIII. 

c Si iile de căpiţe suo bene ingenuus fit, et in puletico pu- 
blico censitus non est 30 . Cartea I, formula XIX. 

d Din anul 789. Ediţia lui B a 1 u z e a Capitulariilor, voi. I, 
p. 250. 

e Et ut ista ingenuitatis pagina firme stăbilisque consistat w . 
Ibidem. 

f Pristinaeque libertăţi donatos, et omni nobis debito censu 
solutos il . Ibidem. 

renta. Aşadar, a fi serv este totuna cu a plăti renta, iar 
a fi liber este totuna cu a nu plăti. 

Printr-un fel de ordine date de către acelaşi princi- 
pe a în favoarea spaniolilor care fuseseră primiţi în mo¬ 
narhie, li se interzice comiţilor să pretindă de la ei vre¬ 
un cens şi să le ia pămînturile. Se ştie că străinii care 
se stabileau în Franţa erau trataţi ca servi; iar Carol 
cel Mare, voind să fie consideraţi ca oameni liberi, de 
vreme ce voia ca ei să aibă în proprietate pămînturile 
lor, a interzis să li se pretindă rentă. 

O Capitulară 13 de-a lui Carol Pleşuvul, dată în fa¬ 
voarea aceloraşi spanioli, dispune ca ei să fie trataţi la 
fel cu ceilalţi franci şi interzice de a pretinde de la ei 
renta: aşadar, oamenii liberi nu o plăteau. 

Articolul 30 al edictului de la Pistes 42 înlătură abu¬ 
zul săvîrşit de mulţi coloni ai regelui sau ai bisericii 
care vindeau pămînturile ce ţineau de gospodăria lor 
unor clerici sau unor oameni din pătura lor, şi nu îşi păs¬ 
trau decît o mică colibă, încît mu se mai putea lua renta 
ele la ei; şi, prin acest articol, se dispune restabilirea si¬ 
tuaţiei iniţiale: renta era deci o dare legată de condiţia 
servilă. 

De aici mai rezultă că în monarhie nu există o rentă 
generală; şi acest lucru se vede limpede dintr-un mare 
număr de texte. Căci ce alt înţeles putea avea această 
Capitularăm „Poruncim ca renta regală să fie percepută 
peste tot unde ea era percepută odinioară conform le- 
gii“ d ?. Ce ar putea însemna Capitulara e în care Carol 
cel Mare dă trimişilor săi în provincii dispoziţia de a 
face o cercetare riguroasă a tuturor rentelor care în ve- 


a Praeceptum pro Hispanis (Ordin în favoarea spaniolilor) 
din anul 812, ed. B a 1 u z e, voi. I, p. 500. 

b Din anul 844, ed. B a 1 u z e, voi. II, art. 1 şi 2, p. 27. 
c Capitulară III, din anul 805, art. 20 şi 22, inserată în Co¬ 
lecţia lui A n z e g i s e, cartea III, art. 15. Ea este conformă 
'Capitulard lui Carol Pleşuvul, din anul 854, apud Attiniacum, 
art. 6. 

d Undecumque legitime exigebatur' 13 . Ibidem, 
e Din anul 812, art. 10 şi 11, ed. B a 1 u z e, voi. I, p. 498. 

chime reveneau de drept regelui a şi cea b în care el dis¬ 
pune de censurile plătite de către cei de la care sînt 
percepute 0 ? Ce înţeles să atribuim celeilalte Capitulare d , 
în care citim: „Dacă cineva a dobîndit un pămînt supus 
la dări de pe care noi aivem obiceiul să percepem ren¬ 
ta 6 ? şi, în fine f , cesteilalte, în care Carol Pleşuvul® vor¬ 
beşte de pămînturi supuse unui cens, cens care aparţine 
din timpuri străvechi regelui? 

Observaţi că unele texte, care la prima vedere par 
să contrazică cele spuse de mine, în realitate le confir¬ 
mă. S-ai văzut mai sus că oamenii liberi în monarhie 
nu erau obligaţi decât să procure anumite mijloace de 
transport. Capitulară pe care aim citat-o acum numeşte 
aceasta census şi îl opune censului care era plătit de 
către servi h . 

Mai mult încă, edictul de la Pistes 1 vorbeşte despre 
aceşti oameni liberi care trebuiau să plătească renta re¬ 
gală pe capete şi pe colibe şi care se vînduseră ca robi 
în timpul foametei 3 . Regele dispune ca ei să fie răscum¬ 
păraţi'. Căci k cei ce erau dezrobiţi pe baza unor ordine 
ale regelui nu dobîndeau de obicei o libertate deplină 1 , 

a Undecumque antiquitus ad partem regis venire solebant'''’. 
Capitulară din anul 812, art. 10 şi 11. 

b Din anul 813, art. 6, ed. B a 1 u z e, voi. I, p. 508. 
c De illis unde censa exigunt' 6 . Capitulară din anul 813, art. 6. 
d Cartea IV a Capitulariilor, art. 37, inserată în Legea lon- 
gobarzilor. 

e Si quis terram tributariam, unde census ad partem nostram 
exire solebat, susceperit ,j(i . Cartea IV a Capitulariilor, art. 37 
f Din anul 805, art. 8. 

g Unde census ad partem regis exivit antiquitus'' 1 . Capitulară 
din anul 805, art. 8. 

h Censibus vel paraveredis quos Franci homines ad regiam 
potestatem exsolvere debent /,B . 

i Din anul 864, art. 34, ed. B a 1 u z e, p. 192. 
j De illis Francis hominibus qui censum regium de suo că¬ 
piţe et de suis recellis debeant l<) . Ibidem. 

k Articolul 28 din acelaşi edict explică bine toate acestea. El 
face chiar o distincţie între dezrobitul roman şi dezrobitul franc; 
şi se vede acolo că sensul nu era general. El trebuie citit. 

1 După cum rezultă dintr-o Capitulară a lui Carol cel Mare, 
din anul 813, deja citată. 

ci plăteau censum in căpiţe; şi despre acest fel de oa¬ 
meni este vorba aici. 

Trebuie deci să se renunţe la ideea unui cens gene¬ 
ral şi universal, provenit din sistemul administrativ al 
romanilor, din care se presupune că s-au născut, prin 
uzurpare, şi dările senioriale. Ceea ce purta denumirea 
de cens în monarhia franceză era, neluînd în seamă 
abuzul care s-a făcut cu acest cuvînt, o dare specială 
percepută de la servi de către stăpînul lor. 

Rog fierbinte pe cititor să mă ierte pentru plictiseala 
de moarte pe care trebuie să i-o pricinuiască atîtea ci¬ 
tate; aş fi mai concis dacă nu aş avea mereu în faţa 
ochilor cartea D-lui abate Dubos despre Instituirea mo¬ 
narhiei franceze în Galii. Nimic nu interzice mai mult 
progresul cunoştinţelor decît o lucrare proastă a unui 
autor celebru, pentru că, în acest caz, înainte de a-1 in¬ 
strui pe cititor trebuie să-l scoţi din eroare. 


CAPITOLUL XVI 

DESPRE FIDELI (LEUDES) SAU VASALI 50 


Am vorbit despre acei voluntari care, la germani, îi 
urmau pe principi în campaniile lor. Acest obicei s-a 
păstrat şi după cucerire. Tacitus îi desemnează prin de¬ 
numirea de soţi a ; legea salică, prin denumirea de oameni 
care au faţă de rege un legămînt de credinţă 13 ; formu¬ 
lele lui Marculf 0 , prin aceea de antrustioni ai regelui d ; 
primii noştri istorici, prin aceea de leudes, de fideli e ; 
iar următorii, prin aceea de vasali şi seniori 1 . 


a Comites [De moribus Germanorum, cap. XIII], 
b Qui sunt in truste regis 5 K Titlul XLIV, art. 4. 
c Cartea I, formula XVIII. 

d De la cuvîntul trew, care înseamnă fidel la germani; la 
englezi este cuvîntul true, care înseamnă adevărat, 
e Leudes, fideles. 
f Vassali, seniores. 

în legile salice şi ripuare se găsesc nenumărate dis¬ 
poziţii cu privire la franci şi numai unele privitoare la 
antrustioni. Dispoziţiile referitoare la aceşti antrustioni 
sînt diferite de cele referitoare la ceilalţi franci; în aces¬ 
te legi se găsesc peste tot norme privitoare la bunurile 
francilor şi nu se spune nimic despre cele ale antrusti- 
onilor, ceea ce se datoreşte faptului că bunurile acestora 
erau supuse mai curînd normelor legii politice decît ale 
celei civile şi că aceste bunuri erau cîştigul unei armate, 
iar nu patrimoniul unei familii. 

Bunurile rezervate pentru leudes au purtat denumi¬ 
rile de bunuri fiscale 2 , beneficii, onoruri, feude, la di¬ 
feriţi autori şi în diferite timpuri. 

Nu încape nici o îndoială că la început feudele pu¬ 
teau fi luate înapoi b . In Gregoire de Tours 0 vedem că lui 
Sunegizil şi lui Galloman li s-a luat tot ceea ce .aveau 
de la fisc 55 şi nu li s-a lăsat decît ceea ce aveau în pro¬ 
prietate. Gontran, înălţînd la tron pe nepotul său Chil- 
debert, a avut cu el o consfătuire secretă, şi i-a indicat 
pe cei d cărora trebuia să le dea feude şi pe cei de la 
care trebuia să le ia înapoi. într-o formulă a lui Mar- 
culf',regele dă în schimb nu numai beneficii care apar¬ 
ţineau fiscului său, ci şi din acelea aparţinînd unui alt 
fisc. Legea longobarzilor opune beneficiile, proprietăţii 1 . 
Istoricii, formulele, codurile diferitelor popoare barbare, 
toate documentele istorice care ne-au rămas, sînt una- 


a Fiscalia. Vezi formula XIV a lui M a r c u 1 f, cartea I. în 
Viaţa Simţului Maur se spune: dedit jiscum unum 52 ; iar în Anna- 
les de Metz (Analele de la Metz), pentru anul 747: dedit illi 
■comitatus et fiscos plurimos 53 . Bunurile destinate întreţinerii fa¬ 
miliei regale se numeau regalia. 

b Vezi cartea I, titlul I, Des fiejs (Despre feude); şi Cujas 
.asupra acestei cărţi 54 . 

c Cartea IX, cap. XXXVIII. 

d Quos honoraret muneribus, quos ab honore depelleret 56 . 
Ibidem, cartea VII. 

e Vel reliquis quibuscumque beneficiis, quodcumque iile, vel 
Jiscus noster, in ipsis locis tenuisse nascitur 57 . Cartea I, 
form. XXX. 

f Cartea III, titlul VIII, § 3. 

nime în această privinţă. în sfîrşit, cei care au scris 
Cartea Feudelor a ne arată că la început seniorii au pu¬ 
tut să ia înapoi feudele după bunul lor plac; că după 
aceea ei le-au garantat stăpînirea pe timp de un an b şi 
apoi le-au dat în stăpînire pe viaţă. 


CAPITOLUL XVII 

DESPRE SERVICIUL MILITAR AL OAMENILOR LIBERI 


Două feluri de oameni erau ţinuţi să presteze servi¬ 
ciul militar: fidelii — vasali direcţi sau vasali indirecţi, 
care erau îndatoraţi de aceasta în virtutea feudei lor, 
şi oamenii liberi, — francii, romanii şi galii, — care 
prestau serviciul sub ordinele comitelui şi erau conduşi 
de către ofiţerii lui. 

Se numeau oameni liberi cei care, pe de o parte, nu 
aveau beneficii sau feude, iar pe de alta, nu erau su¬ 
puşi legăturii de pămînt; pământurile pe care le posedau 
erau ceea ce se chema pămînturi alodiale. 

Comiţii adunau pe oamenii liberi şi îi conduceau la 
război 0 : ei aveau în subordine ofiţeri pe care îi numeau 
locţiitori (vioari) d ; şi, deoarece toţi oamenii liberi erau 
împărţiţi în centurii, care alcătuiau ceea ce se numea 
un burg, comiţii mai aveau în subordinea lor şi ofiţeri 
numiţi centurioni, care conduceau la război pe oamenii 
liberi ai burgului, adică centuriile lor e . 


a Feudorum, cartea I, titlul I. 

b Era un fel de uzufruct revocabil pe care seniorul îl reîn- 
noia sau nu în anul următor, cum a observat C u j a s- 

c Vezi Capitulară lui Carol cel Mare din anul 812, art. 3 şi 4, 
ed. B a 1 u ze, voi. I, p. 491 şi edictul de la Pistes, din anul 864, 
art. 26, voi. II, p. 186. 

d Et habebat unusquisque comes vicarios et centenarios se- 
eumSB. Cartea II a Capitulariilor, art. 28. 
e Ei erau numiţi compagenses. 



CARTEA XXX. CAPITOLUL XVII 101 

Această împărţire pe centurii este ulterioară aşeză¬ 
rii francilor în Galia. Ea a fost făcută de către Clotar.şi 
Childebert cu scopul de a obliga fiecare district în parte 
să poarte răspunderea pentru furturile care s-ar săvîrşi 
în raza lui: aceasta se vede din decretele acestor prin¬ 
cipi 3 . O rînduială asemănătoare se păstrează încă şi as¬ 
tăzi în Anglia. 

După cum comiţii îi conduceau pe oamenii liberi la 
război, fidelii conduceau pe vasalii sau pe subvasalii lor; 
iar episcopii, abaţii sau reprezentanţii 13 lor, îi conduceau 
pe ai lor 0 . 

Episcopii se aflau într-o oarecare încurcătură: ei în¬ 
şişi nu se înţelegeau bine între ei ce trebuie să facă d . Ei 
i-au cerut lui Carol cel Mare să nu-i mai oblige să 
meargă la război; şi, după ce au obţinut aceasta, s-au 
plîns că sînt puşi în situaţia de a pierde stima publică; 
şi atunci acest principe a fost nevoit să-şi arate bunele 
sale intenţii în această privinţă. Oricum ar sta lucrurile, 
eu nu văd că în vremurile în care ei au încetat de a 
mai merge la război, vasalii lor să fi fost conduşi în 
campanie de către comiţi, ci, dimpotrivă, vedem că regii, 
sau episcopii desemnau pe unul dintre fideli pentru a-i 
conduce e . 

Intr-o Capitulară a lui Ludovic Debonarul £ , regele 
deosebeşte trei feluri de vasali: ai regelui, ai episcopilor 


a Date pe la anul 595, art. 1, Vezi Capitulariile, ed. Ba¬ 
iu z e, p. 20. Aceste rînduieli au fost făcute, fără îndoială, de 
comun acord, 
b Advocaţi. 

c Capitulară lui Carol cel Mare, din anul 812, art. 1 şi 5, 
ed. B a 1 u z e, voi. I, p. 490. 

d Vezi Capitulară din anul 803, dată la Worms, ed. Baluze, 
pp. 408 şi 410. 

e Capitulară de la Worms din anul 003, ed. Baluze, 
p. 409; şi conciliul din anul 845, în timpul lui Carol pleşuvul, in 
Verno palatis, ed, Baluze, voi. II, p. 17, art. 8. 

f Capitulare quintum anni 819, art. 9 7, ed. Baluze, p. 618. 

şi ai comitelui. Vasalii unui fidel a ori senior nu plecau 
la război sub comanda comitelui decît atunci cînd vreo 
funcţie la curtea regelui îi împiedica pe aceşti fideli să-i 
comande ei înşişi. 

Dar cine conduce pe fideli la război? Fără nici o în¬ 
doială regele, care era totdeauna în fruntea fidelilor săi. 
De aceea vedem noi anereu că, în capitularii, se face dis¬ 
tincţie între vasalii regelui şi cei ai episcopilor b . Regii 
noştri, curajoşi, mîndri şi mărinimoşi, nu se aflau nici¬ 
decum în armată pentru a se pune în fruntea acestei 
oşti bisericeşti; nu cu aceşti oameni preferau ei să în¬ 
vingă ori să .moară. 

Dar aceşti fideli îi conduceau la fel şi pe vasalii di¬ 
recţi şi pe vasalii indirecţi ai lor; şi aceasta se vede 
limpede din Capitulara c prin oare Carol cel Mare dis¬ 
pune oa orice om liber care are patru mansuri, fie în 
proprietate, fie ca beneficiu primit de la cineva, să 
meargă împotriva vrăjmaşului ori să urmeze pe senio¬ 
rul său. Se vede bine ce vrea să spună Carol cel Mare: 
anume că cel ce nu avea decît o bucată de pămînt în 
proprietate intra în oastea comitelui, iar cel ce deţinea 
un beneficiu de la senior, pleca la război cu acesta din 
urmă. 

Cu toate acestea, D-l abate Dubos d pretinde că de 
cîte ori se vorbeşte în Capitulare despre oameni care 


a De vassis dnminicis qui adhuc intra casam serviunt, et 
tamen beneficia habere noscuntur, statutum est ut quicumque ex 
eis cum domino imperatore domi remanserint, vassallos suos ca- 
satos secum nan retineant; sed cum comite, cuius pagenses sunt, 
ire permitant’ 0 . Capitulară II, din anul 812, art. 7, ed. Bahu e, 
voi. I, p. 494. 

b Capitulară I din anul 812, art. 5: De hominibus nostris 
et episcoporum et abbatum qui vel beneficia, vel talia propria m 
habent etc. Ed. B a 1 u z e, voi. I, p. 490. 

c Din anul 812, ed. Baluz e, p. 490. Ut omnis homo liber 
qui quatuor mansos vestitos de proprio suo, sive de alicuius be¬ 
neficia, habet, ipse se praeParet et ipse in hostem pergat, sive 
cum seniore suo° l . 

d Voi. III, cartea VI, cap. IV, p. 299. Stablissement de la 
Monarchie frangaise. 

depindeau de un anumit senior, nu este vorba decît 
despre servi: şi el se bazează pe legea vizigoţilor şi pe 
obiceiurile lor. Ar fi mai bine să ia ca bază înseşi capi- 
tularele. Cea pe care am citat-o acum spune răspicat 
contrariul. Tratatul 02 dintre Carol Pleşuvul şi fraţii săi 
vorbeşte de asemenea despre oameni liberi, care pot să 
urmeze după voie un senior sau pe rege; şi această dis¬ 
poziţie corespunde cu multe altele. 

Se poate spune deci că oastea era de trei feluri: 
oastea fidelilor regelui, care aveau la rîndul lor, în sub¬ 
ordine alţi fideli; oastea episcopilor sau a altor clerici şi 
a vasalilor lor; şi, în sfîrşit, oastea comitelui, care îi 
conducea pe oamenii liberi. 

Eu nu spun că vasalii nu ar fi putut fi puşi sub or¬ 
dinele comitelui, după cum cei care deţin o anumită co¬ 
mandă sînt subordonaţi celui care deţine o comandă mai 
generală. 

Vedem chiar că şi corniţele şi trimişii regelui îi pu¬ 
tea pune să plătească „le ban !i , adică o amendă, atunci 
cînd nu-şi îndepliniseră îndatoririle legate de posesiu¬ 
nea feudei. 

La fel, dacă vasalii regelui 3 săvîrşeau prădăciuni, ei. 
erau supuşi pedepsei comitelui, dacă nu preferau să se 
supună pedepsei regelui. 


CAPITOLUL XVIII 

DESPRE AUTORITATEA DUBLĂ 


Unul dintre principiile fundamentale ale monarhiei 
era că cei supuşi puterii militare a cuiva erau supuşi 
totodată şi jurisdicţiei sale civile: de aceea Capitulara b 


a Capitulară din anul 882, art. 11, apud Vernis palatium. Ed. 
B a 1 u z e, voi. II, p. 17. 

b Art. 1 şi 2; şi conciliul di Verno palatis. din anul 845, 
art. 8. Ed. B a 1 u z e, voi. II, p. 17. 

lui Ludovic Debonarul din anul 815 pune alături puterea 
militară a comitelui şi jurisdicţia sa civilă cu privire la 
oameni liberi; de aceea tribunalele 3 comitelui, care ii 
comandă în război pe oamenii liberi, erau numite tri¬ 
bunalele oamenilor liberi 13 ; de unde a rezultat fără îndo¬ 
ială regula că numai în tribunalele comitelui însuşi, iar 
nu în cele ale subalternilor săi se puteau judeca prici¬ 
nile privitoare la libertate. De aceea nu conducea corni¬ 
ţele la război pe vasalii episcopilor sau ai abaţilor c , — 
■căci ei nu erau supuşi jurisdicţiei sale civile; de aceea nu 
conducea el la război pe subvasalii fidelilor; de aceea în 
glosarul d legilor engleze se arată e că cei pe care saxonii 
îi numeau coples au fost numiţi de către normanzi „co- 
miţi i! (comtes), „soţi“ (compagnons), — căci ei împărţeau 
cu regele amenzile judecătoreşti; de aceea vedem noi că, 
în toate timpurile, obligaţia oricărui vasal faţă de f se¬ 
niorul său a fost de a merge cu el la război® şi de a ju¬ 
deca pe vasalii egali ai săi în tribunalul său. 

Una dintre cauzele datorită cărora dreptul de-a ad¬ 
ministra justiţia se îmbină astfel cu cel de-a comanda 
în război, era faptul că cel ce comanda în război im¬ 
punea totodată şi achitarea obligaţiilor faţă de fisc, care 
'constau în unele servicii de cărăuşie la care erau ţinuţi 
oamenii liberi, şi în general în anumite taxe judiciare 
despre care voi vorbi mai departe. 

Seniorii aveau dreptul de-a împărţi dreptatea în 
feuda lor, în virtutea aceluiaşi principiu care a stat la 


a Plaids sau assises. 

b Capitulariile, cartea IV, din Colecţia lui Anzegise, 
art. 57 şi Capitulară V a lui Ludovic Debonarul, din anul 819, 
art. 14. Ed. Baluze, voi. 1 ,p. 615. 

c Vezi mai sus, p- 846, nota d, şi p, 847, nota a. 
d Pe care îl găsim în Colecţia lui G u i 1 1 a u in e L a ro¬ 
ti a r d: De priscis Anglorum legibus (Despre vechile legi ale 
•anglilor). 

e La cuvîntul satrapia. 

i Les Assises de Jerusalem (Aşezămintele de la Ierusalim), 
cap. CCXXI şi CCXXII, explică limpede acest lucru. 

g Reprezentanţii bisericii (advocaţi) erau de asemenea în 
fruntea tribunalelor şi a castei lor. 

baza dreptului pe oare îl aveau comiţii de a o împărţi 
în comitatul lor; şi, ca să vorbim precis, comitatele, în 
cursul schimbărilor ce au avut loc în diferitele perioade, 
au urmat mereu schimbările petrecute în feude: şi une¬ 
le şi altele erau administrate după acelaşi sistem şi pe 
baza aceloraşi principii. Intr-un cuvînt, comiţii în comi¬ 
tatele lor erau fideli; fidelii, în senioriile lor, erau co¬ 
miţi. 

Nu a fost justă părerea potrivit căreia comiţii înde¬ 
plineau funcţii judiciare, iar ducii funcţii militare. Şi 
unii şi ceilalţi erau deopotrivă dregători militari şi ci¬ 
vili 3 : singura deosebire consta în faptul că ducele avea 
în subordine mai mulţi comiţi, cu toate că existau şi 
comiţi care nu erau subordonaţi vreunui duce, după cum 
aflăm de la Fredegar b . 

Se va crede poate că regimul francilor era pe atunci 
foarte aspru, de vreme ce aceiaşi dregători aveau, în 
acelaşi timp, asupra supuşilor puterea militară şi pute¬ 
rea civilă, şi chiar puterea fiscală, ceea ce am spus, în 
cărţile precedente, că este una din trăsăturile distinctive 
ale despotismului. 

Nu trebuie însă să ne închipuim' că comiţii adminis¬ 
trau justiţia singuri 0 , şi că ei împărţeau dreptatea la fel 
■cum o împart paşii în Turcia: ei întruneau, pentru a 
judeca pricinile, anumite feluri de adunări judiciare d 
sau tribunale, la care erau convocaţi notabilii. 

Pentru a se putea înţelege bine ceea ce se găseşte 
cu privire la judecăţi în formule, în legile barbarilor şi 
în capitularii, voi spune e că funcţiunile comitelui, ale 
gravionului 04 şi ale centurionului erau aceleaşi; că jude- 


a Vezi formula a VUI-a a lui Marculf, cartea I care 
■cuprinde titlurile de privilegiu acordate unui duce, unui pa¬ 
triciu sau unui comite, prin care li se atribuie jurisdicţia civilă 
administraţia fiscală. 

b Chronique (Cronica), cap. LXX VIII, pentru anul 636. 
c Vezi Gregoire de Tours, cartea V, ad annum 5 80. 
d Mallurn H . 

e Adăugaţi aici cele ce am spus în cartea XXVIII, 
«ap. XXVIII şi cartea JCXX1, cap. VIII. 

cătorii, rahimburgii şi scabinii erau, sub diferite denu¬ 
miri, aceleaşi persoane. Aceştia erau adjuncţii comitelui 
fi, de obicei, el avea şapte adjuncţi; şi, întrucît evea 
nevoie de cel puţin douăsprezece persoane pentru a ju- 
deca a , el completa numărul prin notabili' 0 . 

Dar, oricine ar fi avut jurisdicţia, regele, corniţele, 
gravionul, centurionul, seniorii sau clericii, ei n-au ju¬ 
decat niciodată singuri; şi acest obicei, care îşi avea 
originea în pădurile Germaniei, s-a menţinut şi după ce- 
feudele au luat o nouă formă. 

Cit despre puterea fiscală, ea era de aşa natură îneît 
corniţele nu putea abuza uşor de ea. Obligaţiile la care 
erau ţinuţi oamenii liberi faţă de principe erau atît de 
simple îneît ele nu constau, după cum am spus, decît în 
procurarea unor mijloace de transport cînd se iveau anu¬ 
mite nevoi publice 0 ; iar în ce priveşte taxele judiciare, 
existau legi d care preîntîmpinau delapidările. 


CAPITOLUL XIX 

DESPRE COMPOZIŢII LA POPOARELE BARBARE 


întrucît nu se poate pătrunde ceva mai adînc în drep¬ 
tul nostru politic fără a cunoaşte în chip desăvîrşit le¬ 
gile şi obiceiurile popoarelor germanice, mă voi opri 
puţin pentru a cerceta aceste obiceiuri şi aceste legi. 


a Vezi despre toate acestea Capitulariile lui Ludovic Debo- 
narul, adăugate la Legea salică, art. 2; şi formula hotărîrilor, 
dată de către Du Cange, la cuvîntul boni homines. 

b Per bonos homines eb . Uneori nu erau decît notabili. Vezi 
Appendice aux formules de M a r c ul f (Apendice la formulele 
lui Marculf), cap. LI. 

c Şi cîteva taxe pentru trecerea peste rîuri, despre care am 
vorbit. 

d Vezi Legea ripuarilor, titlul LXXXIX; şi Legea longobar- 
zilor, cartea II, titlul LII, § 9. 

Din Tacitus rezultă că germanii nu cunoşteau decît 
două infracţiuni care atrăgeau pedeapsa capitală: ei îi 
spînzurau pe trădători şi îi înecau pe cei laşi: acestea 
erau la eî singurele infracţiuni publice. Atunci cînd un 
om a făcuse un rău altuia, interveneau în litigiu rudele 
persoanei ofensate sau păgubite şi duşmănia lua sfîrşit 
printr-o despăgubire. Această despăgubire revenea celui 
ce fusese lezat, dacă el o putea primi, şi rudelor, dacă 
insulta sau paguba le era adusă tuturor sau dacă, în 
urma morţii celui ce fusese ofensat ori prejudiciat, des¬ 
păgubirea li se cuvenea de drept lor 

Potrivit spuselor lui Tacitus, aceste despăgubiri se 
stabileau printr-o învoială între părţi: de aceea. în co¬ 
durile popoarelor barbare aceste despăgubiri poartă de¬ 
numirea de compoziţii 07 . 

Numai legea frizonilor b , după cîte ştiu eu, a lăsat 
poporul în acea situaţie în care fiecare familie aflată în 
duşmănie cu alta era, ca să spunem aşa. în stare de na¬ 
tură, şi în care, fără a fi ţinută în frîu de vreo lege 
politică sau civilă, putea, după bunul ei plac, să se dedea 
la răzbunare pînă la deplina ei satisfacţie. însăşi această 
lege a fost temperată: s-a stabilit că cel a cărui moarte 
sc cerea să fie lăsat în pace în casa sa; de asemenea, în 
drumul spre şi de la biserică, precum şi de la locul în 
care se administra justiţia 0 . 

Compilatorii legilor salice citează un vechi obicei al 
francilor potrivit căruia celui ce dezgropase un cadavru 
pentru a-1 jefui nu-i era îngăduit să aibă relaţii obişnuite 
cu oamenii pînă ce rudele mortului consimţeau la înlă¬ 
turarea acestei oprelişti d ; şi întrucît pînă la primirea aces- 


a Suscipere tam inimicitias, seu patris, seu propinqui, quaw 
amicitias, necesse est: nec implcicabiles durant; luitur emm etiam 
homicidium certo armentorum ac pecorum numero, recipitque 
satisfactionem universa domus 6B . Tacitus, De moribus Ger- 
manorum [cap. XXI]. 

b Vezi această lege, titlul II, asupra omorurilor; şi adaosul 
lui W u 1 e m a r asupra furturilor 68 , 
c Additio sapientium, titlul I, § 1. 
d Legea salică, titlul LVIII, § 1; titlul XVII, § 3. 

tei încuviinţări le era interzis tuturor, chiar şi soţiei vi¬ 
novatului, să-i dea pîine ori să-l primească în casă la ei, 
un asemenea om era faţă de ceilalţi, şi ceilalţi faţă de 
el, în stare de natură, pînă cînd această stare înceta prin 
compoziţie (tranzacţie). 

Lăsînd la o parte această excepţie, vedem că înţelepţii 
diferitelor popoare barbare s-au gîndit să facă ei înşişi 
ceea ce dura prea mult şi prezenta prea mari primejdii 
pentru a mai fi lăsat în seama învoielii părţilor. Ei au 
căutat deci să fixeze un nivel just compoziţiei pe care 
trebuia să o primească cel căruia i se adusese vreun pre¬ 
judiciu ori vreo insultă. Toate aceste legi barbare sînt, în 
această privinţă, de o precizie admirabilă: acolo se disting 
cu fineţe cazurile, se cîntăresc împrejurările a ; legea se 
pune în situaţia celui prejudiciat şi cere pentru el despă¬ 
gubirea pe care, într-un moment de calm, ar fi 'cerut-o 
el însuşi. 

Prin statornicirea acestor legi au ieşit popoarele ger¬ 
manice din acea stare de natură în care se pare că se 
mai aflau încă pe vremea lui Tacitus. 

Rotharis declară, în legea longobarzilor b , că el a sporit 
mărimea compoziţiilor stabilite de către vechea cutumă 
pentru răniri, în aşa fel ca, rănitul fiind satisfăcut, să 
poată înceta duşmăniile. Intr-adevăr, după ce longobarzii,. 
la început popor sărac, s-au îmbogăţit prin cucerirea Ita¬ 
liei, vechile compoziţii deveniseră ridicole şi împăcările- 
nu mai aveau loc. Nu am nici o îndoială că acest consi¬ 
derent i-a determinat pe ceilalţi conducători ai popoare¬ 
lor cuceritoare să alcătuiască diferitele coduri de legi pe 
care le cunoaştem astăzi. 

Compoziţia principală era cea pe care ucigaşul trebuia 
să o plătească rudelor celui ucis. Deosebirea 0 de stare so- 


a Vezi mai ales titlurile II—VII din Legea salică, care se re¬ 
feră la furturi de animale. 

b Legea I, titlul VII, § 15. 

c Vezi Legea anglilor, titlul I, §§ 1, 2, 4; ibidem, titlul V,. 
§ 6; Legea bavarezilor, titlul I, cap. VIII şi IX; şi Legea frizo- 
nilor, titlul XV. 

cială atrăgea o deosebire în privinţa mărimii compoziţiei: 
astfel, în legea anglilor, compoziţia era de şase sute de 
solizi pentru uciderea unui adaling 09 , de două sute pentru 
aceea a unui om liber, de treizeci pentru aceea a unui 
serv. Mărimea compoziţiei fixate pentru uciderea unui 
anumit om constituia deci pentru acesta unul din impor¬ 
tantele sale privilegii; căci, pe lingă faptul că era un 
•semn de cinstire a persoanei sale, ea îi garanta, în mij¬ 
locul unor popoare violente, o mai mare siguranţă 70 . 

Legea bavarezilor 3 ne face să înţelegem bine lucrul 
acesta: ea dă numele familiilor bavareze care primeau o 
compoziţie dublă, pentru că urmau imediat 6 după Agilol- 
fingi. Agilolfingii erau de neam ducal şi ducele era ales 
din mijlocul lor; ei primeau o compoziţie de patru ori 
mai mare ca cea obişnuită. Compoziţia prevăzută pentru 
duce întrecea cu o treime pe cea stabilită pentru Agilol- 
fingi. „Pentru că este duce, spune legea, i se acordă o 
cinste mai mare decît rudelor sale“. 

Toate aceste compoziţii erau fixate în bani. Dar, întru- 
cît aceste popoare, mai ales cită vreme au stat în Ger¬ 
mania, nu aveau aproape de loc bani, se puteau da vite, 
grîne, obiecte casnice, arme, cîini, păsări de vînătoare, 
pământuri, etc. Adesea chiar legea 0 fixa valoarea acestor 
lucruri d şi aceasta ne explică faptul că, deşi aveau atît 
.de puţini bani, au existat la ei atîtea pedepse pecuniare. 

Aceste legi au căutat deci să diferenţieze cu precizie 
pagubele, insultele, crimele, pentru ca fiecare să cu- 


a Titlul II, cap. XX. 

b Hozidra, Ozza, Sagana, Habilingua, Amiena. Ibidem. 
c Astfel, de pildă, legea lui Ina 71 fixa ca preţ al vieţii unui 
om o anumită sumă de bani sau o anumită porţiune de pămînt. 
Leges Inae regis (Legile regelui Ina), tit. De villico regia. De 
priscis Anglorum ilegibus (Despre administratorul moşiei regale. 
Despre vechile legi ale anglilor), Cambridge, 1644. 

d Vezi Legea saxonilor, care fixează chiar valoarea lucrurilor 
pentru mai multe popoare, cap. XVIII. Vezi şi Legea ripuarilor, 
titlul XXXVI, § 11; Legea bavarezilor, titlul I, §§ 10 şi 11. Si 
aurum non habet, donet aliarn pecuniara, mancipia, terram, 
etc. 72 . 

noască cu precizie în ce măsură era păgubit sau ofensat; 
să ştie exact ce despăgubire i se cuvenea şi mai ales că 
nu trebuia să ceară mai mult. 

Din acest punct de vedere, se înţelege că cel care se 
răzbuna după ce primise despăgubirea săvîrşea un delict 
grav. Acest delict constituia o ofensă publică în aceeaşi 
măsură în care constituia o ofensă privată; el era un act 
de dispreţ al legii însăşi. Şi tocmai acest delict nu l-au 
lăsat nepedepsit legiuitorii*. 

Mai există încă o infracţiune care a fost îndeosebi 
privită ca primejdioasă atunci cînd aceste popoare au 
pierdut datorită guvernământului civil statornicit la ele 
ceva din spiritul lor de independenţă 13 şi cînd regii s-au 
străduit să introducă în stat o mai bună ordine: această 
infracţiune constă în refuzul de-a da sau de-a primi des¬ 
păgubirile cuvenite. Noi vedem în diferitele coduri de 
legi ale barbarilor că legiuitorii 0 declarau drept obliga¬ 
torii aceste două acţiuni. Intr-adevăr, cel care refuza do-a. 
primi despăgubirile, voia să-şi păstreze dreptul de răz¬ 
bunare; iar cel care refuza de-a o da lăsa celui lezat drep¬ 
tul său de răzbunare; şi tocmai în această privinţă co¬ 
rectaseră înţelepţii rînduielile germanilor, care invitau la 
compoziţie (tranzacţie), dar nu obligau la aceasta. 

Am vorbit adineaori despre un text al legii salice în 
care legiuitorul îi lăsa celui lezat libertatea de a primi 


a Vezi Legea longobarzilor, cartea I, titlul XXV, § 21; ibi- 
dem, cartea I, titlul IX, §§ 8 şi 34; ibidem, § 38; şi Capitulare 
lui Carol cel Mare, din anul 802, cap. XXXII, cuprinzind o in¬ 
strucţiune dată celor pe care ii trimitea în provincii. 

b Vezi în Gregoire de Tours, cartea VII, cap. XLVir, 
relatarea amănunţită a unui proces în care una dintre părţi pierde 
jumătate din compoziţia care îi fusese acordată, pentru că şi-a 
făcut dreptate singură, în loc să primească despăgubirile, orice 
violenţe ar mai fi suferit după aceea. 

c Vezi Legea saxonilor, cap. III, § 4; Legea longobarzilor, 
cartea I, titlul XXXVII, §§ 1 şi 2; şi Legea alemanilor, 

titlul XLV, §§ 1 şi 2. Această ultimă lege îngăduia să-ţi faci 
singur dreptate, pe loc, şi din prima pornire. Vezi, de asemenea, 
Capitulariile lui Carol cel Mare, din anul 779, cap. XXII, din 
anul 802, cap. XXXII şi Capitulară aceluiaşi, din anul 805, cap. V 

sau de a refuza despăgubirile; este vorba despre legea a 
care interzicea celui ce jefuise un cadavru orice legături 
cu oamenii, pînă ce rudele mortului, acceptînd despăgu¬ 
birile. încuviinţau ca el să-şi reia viaţa în mijlocul oame¬ 
nilor. Respectul pentru lucrurile sfinte i-a făcut pe cei 
ce au redactat legile salice să nu se atingă de loc de ve¬ 
chiul obicei. 

Ar fi fost nedrept să se acorde o compoziţie rudelor 
unui hoţ ucis în timpul săvîrşirii furtului, sau rudelor 
unei femei care fusese alungată de soţ în urma unei se¬ 
paraţii pentru delictul de adulter. Legea 15 bavarezilor nu 
acorda nici o compoziţie în cazurile asemănătoare şi pe¬ 
depsea rudele care recurgeau la răzbunare. 

Nu rareori se întîmplă să găsim în codurile de legi ale 
barbarilor compoziţii prevăzute pentru fapte involun¬ 
tare. Legea longobarzilor era aproape întotdeauna plină 
de bun simţ: ea dispunea ca c , în acest caz, mărimea com¬ 
poziţiei să se stabilească după dărnicia vinovatului, şi ca 
rudele să nu mai aibă dreptul de-a recurge la răzbunare. 

Clotar al II-lea a dat un decret foarte înţelept: el a 
interzis d celui căruia i se furase ceva să primească com¬ 
poziţia pe sub ascuns şi fără să aştepte dispoziţia jude¬ 
cătorului. Se va vedea îndată motivul care stă la baza 
acestei legi. 


a Compilatorii Legilor ripuarilor par a fi modificat această 
prevedere. Vezi titlul LXXXV al acestor legi. 

b Vezi decretul lui Tassillon 73 , De popularibus legibus (Des¬ 
pre legile populare), art. 3, 4, 10, 16, 19; Legea anglilor, titlul VII, 
S 4. 

c Cartea I, titlul IX, § 4. 

d Pactus pro tenore pacis inter Childebertum et Clotarium, 
anno 593 (Pactu 1 pentru menţinerea păcii între Childebert şi 
Clotar, din anul 593); şi Decretio Clotarii II regis, circa annum 
595 (Decretul regelui Clotar al II-lea, din jurul anului 595), 
cap. XI. 

CAPITOLUL XX 


DESPRE CEEA CE S-A NUMIT MAI TlKZIU JURISDICŢIA 
SENIORILOR 74 


Pe lingă compoziţia ce trebuia plătită rudelor pentru 
omoruri, prejudicii şi insulte, mai trebuia plătită o anu¬ 
mită taxă pe care codurile de legi ale barbarilor o nu¬ 
mesc fredum a . Despre ea voi vorbi pe larg; şi pentru a da 
asupra ei o idee, voi spune că ea era recompensa peniru 
ocrotirea acordată împotriva dreptului de răzbunare. Şi 
astăzi încă, în limba suedeză, fred 75 înseamnă pace. 

La aceste popoare violente, a împărţi dreptatea nu în¬ 
semna altceva decît a acorda ocrotire celui care lezase pe 
cineva împotriva răzbunării celui care fusese lezat şi a-1 
obliga pe acesta din urmă să primească despăgubirile ce 
i se cuveneau: aşa că, la germani, spre deosebire de toate 
celelalte popoare, justiţia se administra pentru a ocroti pe 
infractor împotriva celui pe care îl lezase. 

Codurile de legi ale barbarilor ne prezintă cazurile în 
care trebuiau să fie cerute aceste freda. In cazurile în 
care rudele celui lezat nu puteau să se răzbune, aceste 
coduri nu acordă fredum; într-adevăr, acolo unde nu 
exista răzbunare, nu putea fi vorba despre dreptul de 
ocrotire împotriva răzbunării. Astfel, potrivit legii lon- 
gobarzilor b , dacă cineva ucidea un om liber din întîm- 
plare, trebuia să plătească preţul omului ucis, fără fre¬ 
dum, căci, omorul fiind involuntar, acesta nu era un caz 
în care rudele aveau dreptul să recurgă la răzbunare. 
Tot astfel, potrivit legii ripuarilor c , cînd un om era ucis 


a Atunci cînd legea nu o fixa, ea era de obicei de o treime 
din ceea ce se dădea pentru compoziţie, cum se arată în Legea 
ripuariloT, cap. LXXXIX, care este explicată prin cea de-a treia 
Capitulară din anul 813, ed. B a 1 u z e, voi. I, p. 512. 
b Cartea I, titlul IX, § 17, ed. Lindembrock. 
c Titlul LXX. 

cu o bucată de lemn sau cu un lucru făcut de mîna omu¬ 
lui, lucrul sau lemnul erau socotite vinovate, iar rudele 
victimei le luau pentru folosinţa lor, fără să aibă dreptul 
la jredum. 

Tot aşa, pentru cazul în care un animal ucidea un 
om, aceeaşi lege 3 stabilea o compoziţie fără jredum, de¬ 
oarece rudele mortului nu fuseseră ofensate de cineva- 

în sfîrşit, potrivit legii salice b , un copil care săvîrşise 
vreo greşală înaintea vîrstei de doisprezece ani trebuia 
să plătească compoziţia fără jredum: căci, el neputînd 
încă să poarte armele, nu intra în cazul în care partea 
lezată sau rudele ei puteau recurge la răzbunare. 

Vinovatul plătea jredum, pentru liniştea şi siguranţa 
pe care le pierduse în urma nesăbuinţelor săvîrşite de el, 
şi pe care le putea recăpăta prin ocrotirea legii; dar un 
copil nu pierdea această siguranţă; el nu era încă un om 
şi nu i se puteau interzice relaţiile obişnuite cu oamenii. 

Acest jredum era o taxă locală în folosul celui care 
judeca c pe teritoriul respectiv. Legea ripuarilor d îl oprea 
totu-i de-a o pretinde el însuşi; ea dispunea ca partea, 
care obţinuse cîştig de cauză în proces să o încaseze şi să: 
o predea fiscului, pentru ca pacea, spune legea, să fie 
veşnică între ripuari. 

Mărimea jredum -ului a fost proporţionată cu impor¬ 
tanţa protecţiei 5 : astfel, jredum -ul stabilit pentru pro- 


a Titlul XLVI. Vezi, de asemenea, Legea longobarzilor, car¬ 
tea I, cap. XXI, § 3, ecl. L i n d e m b r o c k: Si caballus cum 
pede 7G , etc. 

b Titlul XXVIII, § 6. 

c După cum rezultă din decretul lui Clotar al II-lea, din 
anul 595: Fredus tamen iudicis, in cuius pago est, reservetur". 

d Titlul LXXXIX. 

e Capitulare incerte anni (Capitulară fără an cunoscut)', 
cap. LVII, în B a 1 u z e, voi. I, p, 515. Şi trebuie să remarcăm 
faptul că ceea ce se cheamă jredum sau Jaida în documentele 
istorice din timpul primei dinastii se numeşte bannum în docu¬ 
mentele din timpul celei de-a doua dinastii, cum se vede din 
Capitulară De partibus Saxoniae (Despre părţile Saxoniei), din 
anul 789. 

tecţia regelui a fost mai mare decît cel fixat pentru pro¬ 
tecţia comitelui şi a celorlalţi judecători. 

Văd deja născîndu-se jurisdicţia seniorilor. Feudele 
cuprindeau teritorii întinse, după cum rezultă din ne¬ 
numărate documente istorice. Am dovedit deja că regii 
nu percepeau de fel dări de pe pămînturile care le reve¬ 
niseră prin împărţire francilor; cu atît mai puţin puteau 
ei să-şi rezerve drepturi asupra feudelor. Cei care obţi¬ 
neau aceste feude se bucurau, în această privinţă, de cel 
mai larg drept de folosinţă: ei scoteau din ele toate ve¬ 
niturile regulate şi toate profiturile eventuale; şi, cum 
unul din cele mai însemnate 3 consta în taxele judiciare 
(freda), care se încasau potrivit obiceiurilor francilor, re¬ 
zultă că cel ce deţinea feuda deţinea şi administraţia 
justiţiei, care nu se exercita decît prin hotărîrea plăţii 
unor compoziţii către rude şi a unor taxe judiciare că¬ 
tre senior. Ea nu era altceva decît dreptul de a impune 
plata compoziţiilor prevăzute de lege şi dreptul de a pre¬ 
tinde amenzile stabilite de ea. 

Din formulele care au ca obiect confirmarea sau tre¬ 
cerea pe veci a unei feude pe seama unui fidel b sau a 
unor privilegii ale feudelor pe seama bisericilor 0 , se vede 
că feudele aveau acest drept. Acest lucru mai reiese şi 
din nenumăratele hrisoave d care interzic judecătorilor 
sau funcţionarilor regelui să intre pe un teritoriu oare¬ 
care, pentru ca să îndeplinească acolo vreun act jurisdic- 
ţional şi să încaseze de acolo vreun fel de taxă judiciară. 
Din moment ce judecătorii regali nu mai aveau dreptul 
să încaseze nimic dintr-un district, ei nu mai intrau în 
acel district; şi cei sub autoritatea cărora rămînea acest 


a Vezi Capitulară lui Carol cel Mare, De Villis, Despre do¬ 
meniile regale în care el trece aceste freda printre veniturile 
importante a ceea ce se cheamă villae, adică domeniile regelui, 
b Vezi formulele III, IV şi XVII, ale lui Marculf- 
c Ibidem, formulele II, Iii şi IV. 

d Vezi colecţiile acestor hrisoave, mai ales cea care se 
află la sfîrşitul celui de-al cincilea volum al lucrării: Histo- 
riens de France (Istorici ai Franţei) a călugărilor benedictini 73 . 

district îndeplineau acolo funcţiunile pe care le îndepli¬ 
niseră ceilalţi. 

Judecătorilor regali li se interzicea să oblige părţile 
de-a depune cauţiuni pentru a garanta că se vor prezenta 
înaintea lor: le revenea deci să pretindă aceasta celor ce 
obţineau teritoriul. Se spune în hrisoave că trimişii re¬ 
gelui nu vor mai putea cere găzduire; într-adevăr, ei 
nu mai îndeplineau acolo nici o funcţiune. 

Administrarea justiţiei a fost deci, în feudele vechi 
şi în cele noi, un drept inerent feudei însăşi, un drept 
lucrativ care făcea parte din ea. Din acest motiv a fost 
ea, în toate timpurile, privită astfel: de unde s-a născut 
principiul că în Franţa jurisdicţia este patrimonială. 

Unii au socotit că dreptul de-a administra justiţia îşi 
avea originea în eliberarea de către regi şi seniori a ser¬ 
vilor lor. Dar neamurile germanice, şi cele care s-au tras 
din ele, nu sînt singurele care au eliberat pe robi; în 
vreme ce sînt singurele care au instituit jurisdicţia pa¬ 
trimonială. De altminteri, formulele lui Marculf 3 ne arată 
oameni liberi supuşi acestei jurisdicţii din primele tim¬ 
puri: servii au fost deci supu-i acestei jurisdicţii pentru 
că se aflau pe teritoriul respectiv şi nu înseamnă că, 
dacă au fost înglobaţi în feude, ei au dat naştere feudelor. 

Alţii au ales o cale mai scurtă: seniorii au uzurpat 
dreptul de administrare a justiţiei, au spus ei; şi cu asta 
au socotit chestiunea rezolvată, Dar, oare de pe întreg 
pămîntul numai popoarele originare din Germania să fi 
uzurpat drepturile principilor? Istoria ne arată îndeajuns 
că şi alte popoare au uzurpat drepturi ale suveranilor 
lor; dar nu vedem că din aceasta să fi luat naştere acolo 
ceea ce se numeşte jurisdicţia seniorilor. Aşadar, originea 


a Vezi formulele III. IV şi XIV din cartea I şi hrisovul lui 
Carol cel Marc din anul 771, în Martenne 79 , voi. I, Anec- 
dot. collect. II. Praecipientes iubemvs ut ullus iudex publicus... 
homines ipsius ecclesiae et monasterii ipsius Morbacensis tam 
ingenuos quam et servos, et qui super eorum terras mânere 
ete. 80 . 

ei trebuie căutată în esenţa uzanţelor şi obiceiurilor ger¬ 
manilor. 

Rog să se vadă, în Loyseau 3 , felul în care presupune 
el că au procedat seniorii pentru a crea şi a uzurpa dife¬ 
ritele lor drepturi jurisdicţionale. Ar trebui deci ca ei să 
fi fost cei mai vicleni oameni din lume şi să fi furat, nu 
aşa cum jefuiesc războinicii, ci cum se fură între ei nişte 
judecători de la sate şi nişte avocaţi săteşti. Ar trebui să 
spunem că aceşti războinici ar fi creat, în toate provin¬ 
ciile regatului, deosebite între ele, şi în atîtea regate, un 
sistem politic general. Loyseau îi pune să raţioneze aşa 
cum raţiona el însuşi în cabinetul său. 

Voi repeta: dacă dreptul de-a administra justiţia nu 
era legat de posesiunea feudei, atunci de ce vedem pre¬ 
tutindeni 13 că îndatoririle deţinătorului feudei constau în 
a sluji pe rege sau pe senior, atît în tribunalele cît şi în 
războaiele lor? 


CAPITOLUL XXI 

DESPRE JURISDICŢIA TERITORIALĂ A BISERICILOR 


Bisericile au dobîndit bunuri considerabile. Vedem că 
regii le-au acordat mari fiscuri, adică mari feude, şi noi 
vedem că de îndată a fost instituită jurisdicţia pe aceste 
domenii ale bisericilor. De unde a putut oare să ia naş¬ 
tere un privilegiu atît de neobişnuit? El ţinea de natura 
lucrului donat: bunurile clericilor aveau acest privilegiu, 
pentru că nu le era luat. Se acorda bisericii o dotaţie şi 
i se lăsau privilegiile pe care aceasta le-ar fi avut dacă 
ar fi fost acordată unui fidel: de aceea posesiunea acestei 
dotaţii atrăgea aceleaşi îndatoriri faţă de stat ca şi în cazul 


a Trăite des justices de village (Tratat despre justiţia să¬ 
tească) 81 . 

b Vezi Du Cange, la cuvîntul hominium (omagiu). 

în care ea ar fi fost acordată unui laic, după cum am 
văzut deja. 

Bisericile au avut aşadar dreptul de a impune plata 
compoziţiilor pe teritoriul lor şi dreptul de a încasa ţre- 
'dum-ul; şi, întrucît aceste drepturi atrăgeau după ele în 
mod necesar pe cel de-a interzice funcţionarilor regali să 
intre pe acel teritoriu pentru a percepe aceste frecLa şi a 
săvîrşi acolo vreun act jurisdicţional, dreptul pe care îl 
aveau clericii de-a administra justiţia pe teritoriul lor a 
fost numit imunitate, în limbajul formulelor 3 , al hrisoa- 
velor şi al capitulariilor. 

Legea ripuarilor b interzice celor dezrobiţi 0 de către bi¬ 
serici de-a ţine adunarea în care se administra justiţia 11 
în altă parte decît în biserica în care au fost dezrobiţi. 
Bisericile aveau deci dreptul de-a administra justiţia, 
chiar cu privire la oamenii liberi, şi îşi ţineau adunările 
prin care îşi exercitau acest drept încă din primele tim¬ 
puri ale monarhiei. 

In Vieţile sfinţilor e se arată că Clovis a acordat unui 
important personaj bisericesc puterea asupra unui teri¬ 
toriu cu o suprafaţă de şase leghe şi că a dispus ca acest 
teritoriu să nu fie supus nici unei alte jurisdicţii. Cred 
că este o născocire, dar o născocire foarte veche; reali¬ 
tatea şi plăsmuirile din acele vieţi oglindesc moravurile 
•şi legile timpului; şi tocmai aceste moravuri 1 şi ^aceste 
legi le cercetăm noi aici. 


a Vezi formulele III şi IV ale lui M a r c u 1 f, cartea I. 
b Ne aliubi nisi ad ecclesiam, ubi relaxaţi sunt, mallum 
leneant 82 . Titlul LVIII, § 1. Vezi, de asemenea, § 19, ed. Lin- 
dembrock. 

c Tabulariis 82 bis. 
d Mallum, 

e Vita sancti Germerii, episcopi Tolosani, ap ud Bollandianos, 
16 mai (Viaţa sfîntului Germer, episcop din Toulouse), în colec¬ 
ţia bollandiştilor. 

f Vezi de asemenea Vie de Saint Melanius (Viata Sfîntului 
Melanius) şi Vie de Saint Deicole (Viaţa sfîntului Deicole). 

Clotar al II-lea porunceşte 3 episcopilor şi marilor se¬ 
niori care posedă pămînturi în regiuni îndepărtate să-şi 
aleagă chiar din acele locuri pe cei care trebuie să admi¬ 
nistreze justiţia şi să încaseze taxele respective. 

Acelaşi principe 13 delimitează competenţa judecătorilor 
bisericeşti faţă de aceea a funcţionarilor săi. Capitulare 
lui Carol cel Mare, din anul 802, indică episcopilor şi 
abaţilor calităţile pe care trebuie să le aibă judecătorii lor. 
Alta c , a aceluiaşi principe, interzice funcţionarilor regali 
să exercite vreo jurisdicţie d asupra celor care cultivă pă- 
mînturile bisericeşti, afară numai dacă aceştia nu au tre¬ 
cut în această situaţie pentru ca să înşele, să se sustragă 
sarcinilor publice. Episcopii, adunaţi la Reims, au decla¬ 
rat că vasalii bisericilor sc bucură de imunitatea aces¬ 
tora 6 . Capitulară lui Carol cel Mare, din anul 806 f , dis¬ 
pune ca bisericile să exercite jurisdicţia criminală şi ci¬ 
vilă asupra tuturor celor ce locuiesc pe teritoriul lor. In 
sfîrşit, Capitulară lui Carol Pleşuvul face distincţie între 
jurisdicţia regelui®, cea a seniorilor şi cea a bisericilor; şi 
nu voi spune mai mult în această privinţă. 


a în Conciliul de la Paris, din anul 615. Episcopi, vel po- 
tentes, qui in aliis possident regionibus, iudices vel missos dis- 
cussores de aliis provinciis non instituant, nisi de loco, qui iusti- 
tiam percipient et aliis reddant 83 , art. 19. Vezi de asemenea, 
art. 12. 

b în Conciliul de la Paris, anul 615. art. 5. 

c în Legea longdbarzilor, cartea II, titlul XI.IV, cap. II, ed. 
Lindembrock. 

d Servi aldiones, libellarii antiqui, vel al ii noviter facti s/ '. 
Ibidem. 

e Scrisoare din anul 858. art. 7, în Capitularii, p. 108. Sicut 
illae res et facultates in quibus vivunt clerici, ita ct illae sub 
consecratione immunitatis sunt de quibus debent militare vas- 
salli 65 . 

f Ea este adăugată la Legea bavarezilor, art. 7. Vezi, de ase¬ 
menea, art. 3 al ediţiei Lindembrock, p. 414. Imprimis 
omnium iubendum est ut habeant ecclesiae earum iustitias, ct 
in vita illorum qui habitant in ipsis ecclesiis et post, tam in- 
pecuniis, quam et in substantiis earum 5B . 

g Din anul 857, in synodo apud Carisiacum (în sinodul de la 
Carisiaco), art. 4, ed. B a 1 u z e, p. 96. 

CAPITOLUL XXII 

JURISDICŢIILE ERAU INSTITUITE ÎNAINTE 
DE SFÎRŞITUL CELEI DE-A DOUA DINASTII 


S-a spus că în vremurile tulburi ale celei de-a doua 
dinastii şi-au atribuit vasalii dreptul db administrare a 
justiţiei în feudele lor; s-a preferat să se enunţe o pro¬ 
poziţie generală şi nu să se examineze această propozi¬ 
ţie; a fost mai uşor să se spună că vasalii nu posedau, 
decît să se stabilească în ce fel posedau ei. Dar, juris¬ 
dicţiile nu îşi au originea în uzurpări; ele provin din pri¬ 
ma aşezare, iar nu din descompunerea ei. 

„Gel ce ucide un om liber — se spune în legea bava¬ 
rezilor 3 — va plăti compoziţia rudelor celui ucis, dacă 
acesta are rude: iar dacă nu are, el o va plăti ducelui, 
sau celui căruia i se recomandase în timpul vieţii sale“. 
.Se ştie ce însemna a se recomanda pentru un benefi¬ 
ciu 8 ' 8 . 

„Cel căruia i S-a răpit sclavul — spune legea ale- 
manilor b — se va duce la principele căruia îi este supus 
răpitorul, pentru ca sâ obţină compoziţia cuvenită". 

„Dacă un centurion — se spune în decretul lui Chil- 
debert c — descoperă un hoţ în altă centurie decît a sa, 
sau în graniţele fidelilor noştri, şi nu-1 alungă de acolo, 
el il va preda pe hoţ ori se va dezvinovăţi prin jură- 
mînt". Era deci o deosebire între teritoriul centurioni¬ 
lor şi cel al fidelilor. 


a Titlul III, cap. XIV, ed. Lindembrock. 
b Titlul LXXXV. 

c Din anul 595, art- 11 şi 12, ed. Baluze a Capituldriilor. 
p. 19. Pari conditione convenit ut si una centena in alia cen- 
tena vestigium secuta fuerit et invenerit, vel in quibuscumque 
jidelium nostrorum terminis vestigium miserit, et ipsum in aliam 
centenam minime expellere potuerit, aut convictus reddat latro- 
nem ; etc. 87 . 

Acest decret al lui Childebert lămureşte Constituţia 
lui Clotar a din acelaşi an, oare, dată pentru acelaşi caz 
şi cu privire la aceeaşi faptă, nu se deosebeşte de decret 
decît prin expresiile folosite; constituţia denumeşte in 
truste 90 ceea ce decretul numeşte in terminis fidelium. 
nostrorum 91 . Domnii Bignon şi Du Cange b , care ( au cre¬ 
zut că in truste însemna domeniul altui rege, nu au ni¬ 
merit-o. 

într-o Constituţie a lui Pepin c , rege al Italiei, făcută 
atît pentru franci cit şi pentru longobarzi, acest prin¬ 
cipe, după ce a stabilit pedepse pentru comiţi şi alţi 
funcţionari regali care săvîrşesc abuzuri în administra¬ 
rea justiţiei sau care tărăgănează soluţionarea pricini¬ 
lor, dispune ca d atunci cînd un franc sau un longobard 
avînd o feudă ar refuza împărţirea dreptăţii, judecăto¬ 
rul de al cărui district ţine să-i suspende folosinţa feu¬ 
dei sale; şi că, în acest interval, judecătorul însuşi orî 
împuternicitul său să administreze justiţia. 

O Capitulară a lui Carol cel Mare e dovedeşte că regii 
nu percepeau peste tot freda. Altă 1 Capitulară a acelu¬ 
iaşi principe ne arată că pe acea vreme regulile feu¬ 
dale şi tribunalul feudal erau deja statornicite. Alta a 
lui Ludovic Debonarul dispune ca atunci cînd posesorul 


a Si vestigius comprobatur latronis, tamen presentia nihiZ 
longe mulctando; aut si persequens latronem suum compreben- 
derit, integram sibi compositionem accipiat. Quod si in truste in- 
venitur, medietatem compositionis trustis adquirat , et capitale 
exigat a latrone B9 , art. 2 şi 3. 

b Vezi glosarul lui Du Cange la cuvin tul trustis. 
c Inserată în Legea longobarzilor cartea TI, titlul LII, S 14. 
Este vorba despre Capitulară din anul 793. în B a 1 u z e, 
p. 544, art. 10. 

d Et si forsitan Francus aut Langobardus habens beneficium 
iustitiam facere noluerit, iile index in cuius minis^erio fuerit ; 
contradicat illi beneficium suum, interim dum ipse aut missus 
eius iustitiam faciat 92 . Vezi de asemenea aceeaşi Lege a longo- 
barzilor, cartea II, titlul LII, § 2, care se referă la Capitulam 
lui Carol cel Mare, din anul 779, art. 21. 
e Cea de-a treia din anul 812, art. 10. 
f A doua Capitulară, din anul 813, art. 14 şi 20, p, 509. 

unei feude refuză să împartă dreptatea® sau împiedică 
împărţirea ei, trimişii să trăiască pe socoteala acestuia, 
în casa lui pînă ce va împărţi dreptatea. Voi cita încă 
două Capitularii ale lui Carol Pleşuvul: una b din anul 
861, din care vedem că pe atunci existau deja jurisdicţii 
particulare, cu judecători şi funcţionari subordonaţi lor; 
cealaltă 0 , din anul 864, în care el face distincţie între 
propriile sale seniorii şi cele ale particularilor. 

Nu posedăm documente privitoare la concesiuni 
iniţiale de feude, pentru că acestea au rezultat din îm¬ 
părţeala pămînturilor, care ştim că a avut loc între în¬ 
vingători. Nu se poate deci dovedi, prin contracte iniţia¬ 
le, că dreptul de administrare a justiţiei a fost, de la 
început, legat de feude. Dar dacă, în formulele de con¬ 
firmare, sau de trecere în stăpînire pe veci a acestor 
feude, vedem, după cum' s-a spus, că jurisdicţia era deja 
statornicită acolo, trebuia desigur ca acest drept de ad¬ 
ministrare a justiţiei să ţină de natura feudei şi să con¬ 
stituie una din principalele sale prerogative. 

Posedăm un număr mai mare de documente prin care 
se instituie jurisdicţia patrimonială a bisericilor pe teri¬ 
toriul lor decît de documente pentru a o dovedi pe cea 
a beneficiilor sau a feudelor fidelilor, şi aceasta din două 
motive: primul, că cea mai mare parte a documentelor 
care ne-au rămas au fost păstrate sau adunate de către 
călugări pentru folosinţa mănăstirilor lor; al doilea, că 


a Capitulare quintum anni 819 (Capitulară a cincea a anu¬ 
lui 819), art. 23, ed. B a 1 u z e, p. 617. Ut ubicumque missi, aut 
episcopum, aut abbatem, aut alium quemlibet honore praeditum 
invenerint, qui iustitiam facere noluit vel prohibuit, de ipsius 
rebus vivant quandiu in eo loco iustitias facere debent 93 . 

b Edictum in Carisiaco (Edictul de la Carisiacum), în B a- 
1 u z e. voi. II, p. 152. Unusquisque advocalus pro omnibus de 
sua advocatione. . in convenientia aut cum, ministerialibus de 
sua advocatione quos invenerit contra hune bannum nostrum 
fecisse. . . castiget 9i . 

c Edictum Pistense (Edictul de la Pistes), art. 18, ed. B a- 
1 u z e, voi. II, p. 181. Si in fiscum nostrum, vel in quamcumque 
immunitatem, aut alicuius potentis potestatem vel proprietatem-, 
confugerit, etc. 95 . 

patrimoniul bisericilor, fiind format prin concesiuni par¬ 
ticulare şi printr-un fel de derogare de la ordinea sta¬ 
bilită, era nevoie de acte anume pentru aceasta, în vre¬ 
me ce concesiunile făcute fidelilor erau urmări ale ordi- 
nei politice existente, aşa că nu era nevoie să aibă şi cu 
atît mai puţin să păstreze un hrisov anume. Adeseori, 
chiar, regii se mulţumeau să facă o simplă transmitere 
prin sceptru, cum se vede din viaţa Sfîntului Maur. 

Dar cea de-a treia formulă 3 a lui MarcuLf ne dove¬ 
deşte îndeajuns că privilegiul imunităţii, şi deci cel al 
administrării justiţiei, erau comune clericilor şi laicilor, 
de vreme ce această formulă este făcută şi pentru unii 
şi pentru alţii. Acelaşi lucru se poate spune şi despre 
constituţia lui Clotar al II-lea b . 


capitolul xxm 

IDEEA GENERALĂ A CĂRŢII 

DESPRE INSTITUIREA MONARHIEI FRANCEZE tN GALII, 

,DE ABATELE DUBOS 

Este bine ca înainte de a termina această carte să 
cercetez puţin lucrarea Domnului abate Dubos, pentru 
• că ideile imele se află necontenit în contradicţie cu ale 
sale şi, deci, dacă el a descoperit adevărul, atunci nu 
l-am descoperit eu. 

Această lucrare a îneîntat pe mulţi oameni, pentru 
că ea este scrisă cu multă artă; pentru că în ea se ia 
mereu drept adevăr evident ceea ce de fapt trebuie do¬ 
vedit; pentru că, cu cît îi lipsesc mai mult dovezile, cu 
atît sporeşte în ea mai mult numărul probabilităţilor; 
pentru că se iau ca bază nenumărate presupuneri şi din 
ele se deduc, drept concluzii, alte presupuneri. Cititorul 


a Cartea I. Maximum regni noştri augere credimus moni- 
mentum, şi beneficia oppcrrtuna locis ecclesiarum, aut cui vo- 
lueris dicere, benevola deliberatione concedimus m . 

b Am citat-o în capitolul precedent: Episcopi vel poten- 
r-ies, etc. 

uită că s-a îndoit şi începe să creadă. Şi, întrucît o eru¬ 
diţie fără margini se află, nu în sistem, ci alături de sis¬ 
tem, spiritul este distrat de chestiuni secundare, şi nu 
se mai ocupă de chestiunea principală. De altminteri., 
atîtea cercetări nu îngăduie să-şi închipuie cineva că nu 
s-ar fi descoperit nimic: lungimea călătoriei face- să se- 
creadă că, în sfîrşit, s-a ajuns la ţintă. 

Dar, la un examen atent, constatăm că avem în faţă 
un colos imens cu picioarele de lut; iar colosul este imens 
tocmai pentru că picioarele lui sînt de lut. Dacă siste¬ 
mul Domnului abate Dubos ar fi avut temelii solide, el' 
nu ar fi fost nevoit să scrie trei volume lungi şi plictisi¬ 
toare pentru a şi-l dovedi: el ar fi găsit totul în subiectul 
său; şi, fără să caute în toate părţile ceea ce era foarte- 
departe de subiect, raţiunea însăşi şi-ar fi luat sarcina: 
să prindă acest adevăr în lanţul celorlalte adevăruri. 
Istoria şi legile noastre i-ar fi spus: „Nu te osteni atîtar 
vom depune noi mărturie pentru dumneata". 


CAPITOLUL XXIV 

CONTINUAREA ACELUIAŞI SUBIECT. 
REFLECŢIE ASUPRA BAZEI SISTEMULUI 


Domnul abate Dubos vreai-să spulbere cu desăvîrşire- 
ideea că francii au intrat în Galia ca cuceritori: după el. 
regii noştri, chemaţi fiind de popoare, nu au făcut dccît 
să ia locul împăraţilor romani şi să le moştenească drep¬ 
turile. 

Această susţinere nu se poate referi la epoca în care 
Clovis, intrînd în Galia, a prădat şi a cucerit oraşele; ea 
nu se poate referi nici la timpul în care el a bătut pe 
Syagrius 97 , demnitar roman şi a cucerit ţara pe care o- 
stăpînea acesta: ea nu se poate deci referi decît la vre¬ 
mea în care Clovis, devenit prin forţă stăpîn peste o- 
mare -parte din Galii, ar fi fost chemat, prin alegerea; 

şi dragostea popoarelor, să-şi extindă stăpînirea asupra 
Testului ţării. Şi nu este de ajuns ca Clovis să fi fost 
primit, ci trebuie să fi fost şi chemat; trebuie ca Dom¬ 
nul abate Dubos să facă dovadă că popoarele au prefe¬ 
rat să trăiască sub stăpînirea lui Clovis decît să tră¬ 
iască sub stăpînirea romanilor, ori sub imperiul propri¬ 
ilor lor legi. Or, romanii din acea parte a Galiilor care 
nu fusese invadată încă de barbari erau, după Domnul 
abate Dubos, de două feluri: unii făceau parte din con¬ 
federaţia armoricană 98 şi alungaseră pe dregătorii îm¬ 
păratului, pentru a se apăra ei înşişi împotriva barbari¬ 
lor şi a se cîrmui după propriile lor legi; ceilalţi ascul¬ 
tau de dregătorii romani. Or, dovedeşte cumva Domnul 
abate Dubos că romanii, care erau încă supuşi imperiu¬ 
lui roman, l-au chemat pe Clovis? Nicidecum. Dovedeşte 
el oare că republica armoricanilor l-a chemat pe Clovis 
şi că a încheiat chiar vreun tratat cu el? Iarăşi, nicide¬ 
cum. Departe de a ne putea spune care a fost soarta 
acestei republici, el nu i-ar putea dovedi nici măcar 
existenţa; şi, cu toate că el o urmăreşte de pe vremea lui 
Honorius pînă la cucerirea lui Clovis, cu toate că ne 
prezintă cu o minunată artă toate evenimentele de pe 
acea vreme, această republică nu apare în vreun autor. 
Căci este mare deosebire între a dovedi, cu ajutorul unui 
pasaj din Zosima 3 , că, sub domnia lui Honorius, ţinutul 
armorican şi celelalte provincii din Galii s-au răsculat, 
formînd un fel de republică 15 şi a demonstra că, în ciuda 
diverselor pacificări ale Galiilor, Armorica a format în¬ 
totdeauna o republică aparte, care s-a menţinut pînă 
la cucerirea lui Clovis. Pentru a fundamenta acest sis¬ 
tem el ar fi avut deci nevoie de dovezi foarte puternice 
şi foarte precise, căci atunci cînd vedem un cuceritor 
intrînd într-un stat şi supunînd o mare parte din el 
prin forţă şi violenţă, şi cînd vedem că, ceva mai tîrziu 


a Histoire (Istorie), cartea VI. 

b Totusque tractus Armoricus, aliaeque Galliarum provin- 
ciae ". Ibidem. 

întregul stat este supus, fără ca istoria să spună cum a 
fost el supus, sîntem foarte îndreptăţiţi să credem că 
lucrurile s-au întîmplat la sfîrşit la fel ca şi la început. 

O dată ce acest punct nu stă în picioare, este uşor 
de văzut că întregul sistem al Domnului abate Dubos se 
prăbuşeşte din temelii; şi ori de cîte ori el va trage vreo 
concluzie din această premisă, anume că galii nu au fost 
cuceriţi de către franci, ci că francii au fost chemaţi de 
către romani, ea va putea fi întotdeauna contestată. 

Domnul abate Dubos îşi argumentează ceea ce con¬ 
stituie baza sistemului său prin demnităţile romane cu 
care a fost învestit Clovis; el susţine că Clovis a urmat 
lui Childeric, tatăl său, în funcţia de comandant al oas- 
tei. Dar atribuţia acestei funcţii este o pură născocire a 
autorului. Scrisoarea Sfîntului Remi către Clovis, pe 
care se bazează el a , nu este decît o felicitare adresată 
acestuia la urcarea sa pe tron. Cînd se cunoaşte scopul 
unei scrisori, pentru ce să i se atribuie altul pe care nu-1 
are? 

Clovis, către sfîrşitul domniei sale, a fost făcut con¬ 
sul de către împăratul Anastasie; dar ce drepturi putea 
să-i aducă o funcţie care nu era decît anuală? Este pro¬ 
babil, spune Domnul abate Dubos, că, prin aceeaşi di¬ 
plomă, împăratul Anastasie l-a făcut pe Clovis procon¬ 
sul. Iar eu voi spune că probabil nu l-a făcut. în pri¬ 
vinţa unui fapt care nu e dovedit prin nimic, autorita¬ 
tea celui care îl tăgăduieşte este egală cu autoritatea 
celui care îl susţine. Am chiar şi un argument pentru 
aceasta. Gregoire de Tours, care vorbeşte despre con¬ 
sulat, nu spune nimic despre proconsulat. Acest procon¬ 
sulat nu ar fi durat de altfel şase luni. Clovis a murit, 
în adevăr, la un an şi jumătate după ce a fost numit consul; 
nu se poate face din proconsulat o funcţie ereditară. în 
sfîrşit, cînd i s-a acordat demnitatea de consul şi, dacă 


a Voi. II, cartea III, cap. XVIII, p. 270. 

vreţi, aceea de proconsul, el era deja suveran al monar¬ 
hiei şi toate drepturile sale erau bine stabilite. 

A doua dovadă pe care o prezintă Domnul abate 
Dubos, este cedarea de către împăratul Iustinian, în fa¬ 
voarea copiilor şi nepoţilor lui Clovis, a tuturor dreptu¬ 
rilor imperiului asupra Galiilor. Aş avea multe de spus 
cu privire la această cedare. Despre importanţa pe care 
i-au acordat-o regii francilor ne putem face o părere 
după felul în care i-au dus la îndeplinire clauzele. De 
altminteri, regii francilor erau stăpîni ai Galiilor; erau 
suverani netulburaţi ai ei; Iustinian nu poseda acolo nici 
un petec de pămînt; Imperiul din Apus era de mult timp 
distrus, iar împăratul din Răsărit nu avea drepturi asu¬ 
pra Galiilor decît ca reprezentant al Imperiului din Apus; 
acestea erau drepturi asupra unor drepturi. Monarhia 
francilor era deja întemeiată; noua lor rînduială era sta¬ 
tornicită; drepturile reciproce ale persoanelor şi ale di¬ 
feritelor popoare care trăiau în monarhie erau stabilite; 
legile fiecărui popor erau date, şi chiar aşternute în 
scris. La ce-i putea servi această cedare străină de drep¬ 
turi unui organism deja format? 

Ce vrea să spună Domnul abate Dubos cu declama¬ 
ţiile tuturor acestor episcopi, care, în neorînduiala, în 
confuzia, în prăbuşirea totală a statului, în mijlocul pus¬ 
tiirilor cuceririi, căutau să linguşească pe învingător? 
Ce presupune linguşirea, decît slăbiciunea celui care 
este nevoit să linguşească? Ce dovedesc retorica şi poe¬ 
zia în afară de faptul că cineva se îndeletniceşte cu aces¬ 
te arte? Cine nu s-ar fi mirat văzînd pe Gregoire de Tours, 
care, după ce a vorbit despre asasinatele lui Clovis, 
spune că totuşi Dumnezeu îi aducea zi de zi la picioare 
pe vrăjmaşi, pentru că el mergea pe căile sade? Cine 
poate oare să se îndoiască de faptul că clerul a fost 
mulţumit de convertirea lui Clovis şi că a tras chiar în¬ 
semnate foloase din aceasta? Dar cine se poate îndoi, în 
acelaşi timp, că popoarele au îndurat toate nenorocirile 
cuceririi si că cîrmuirea romană a cedat locul celei ger¬ 
manice? Francii nu au voit şi nici nu au putut să schimbe 

totul; şi chiar puţini sînt învingătorii care să fi avut 
această rătăcire. Dar, pentru ca toate concluziile Dom¬ 
nului Dubos să fie adevărate ar fi trebuit ca francii nu 
numai să nu fi schimbat nimic la romani, ci să se fi 
schimbat şi ei înşişi. 

Eu a'ş fi gata să-mi iau sarcina ca, urmînd metoda 
Domnului abate Dubos, să dovedesc la fel_ că grecii nu 
au cucerit Persia. Mai întîi aş vorbi despre tratatele pe 
care unele dintre oraşele lor le-au încheiat cu perşii; aş 
vorbi despre grecii care au fost în solda perşilor, după 
cum francii au fost în solda romanilor. Aş spune că, 
dacă Alexandru a intrat în ţara perşilor, a asediat, a 
cucerit şi a distrus cetatea Tyrului, aceasta era o ches¬ 
tiune particulară, ca aceea a lui Syagrius. Dar uitaţi-vă 
cum îi iese înainte pontiful evreilor 100 ; ascultaţi oracolul 
lui I-upiter Ammon 107 ; amintiţi-vă ce prezicere se făcuse 
la Gordium 102 ; vedeţi cum toate oraşele aleargă, ca să 
spunem aşa, în întîmpinarea lui; cum vin cu duiumul 
satrapii şi puternicii. El se îmbracă la fel ca perşii: 
aceasta este roba consulară a lui Clovis. Darius nu i-a 
oferit el oare jumătate din regatul lui? Darius nu este 
el asasinat ca un tiran? Mama şi soţia lui Darius nu plîng 
ele moartea lui Alexandru? Quintus Curtius, Arrianus, 
Plutadh erau oare contemporani cu Alexandru? Tiparul 3 
nu ne-a dat oare lămuriri care lipseau acestor autori? 
Iată istoria Instituirii monarhiei franceze în Galia. 


CAPITOLUL XXV 

DESPRE NOBILIMEA FRANCEZĂ 


Domnul abate Dubos susţine că, în primele timpuri 
ale monarhiei noastre, nu exista la franci decît o sin¬ 
gură categorie de cetăţeni. Această afirmaţie, jignitoare 


a Vezi Discours preliminaire (Discurs preliminar) al abatelui 
Dubos. 

pentru sîngele familiilor noastre de frunte, nu ar fi mai 
puţin jignitoare pentru cele trei mari dinastii care au 
domnit în mod succesiv la noi. începutul măreţiei lor nu 
s-ar pierde deci în adîncul uitării şi în noaptea timpului? 
Istoria ar lumina deci mai multe secole în care ele ar fi 
fost familii obişnuite; şi pentru ca Chilperic, Pepin şi 
Hugues Capet să fie consideraţi gentilomi, ar trebui oare 
să căutăm originea lor la romani sau la saxoni, adică 
printre popoarele subjugate? 

Domnul abate Dubos îşi întemeiază 3 părerea pe le¬ 
gea salică. Este limpede, spune el, potrivit acestei legi, 
că la franci nu existau două categorii de cetăţeni. Ea 
acorda două sute de solizi drept compoziţie 13 pentru 
uciderea oricărui franc; dar făcea distincţie, cînd era 
vorba de romani, între un conviv al regelui 103 , pentru a 
cărui ucidere acorda drept compoziţie trei sute de solizi, 
un roman proprietar, pentru a cărui omorîre acorda o 
sută şi un roman tributar, pentru care nu acorda, în caz 
de ucidere, decît patruzeci şi cinci de solizi. Şi, cum 
deosebirea dintre compoziţii constituia semnul distinc¬ 
tiv principal al păturilor sociale, el conchide că la 
franci nu exista decît o singură categorie de cetăţeni, în 
timp ce la romani existau trei. 

Este surprinzător că însăşi această eroare nu i-a 
deschis ochii asupra ei. Intr-adevăr, ar fi fost foarte ciu¬ 
dat ca nobilii romani, care trăiau sub stăpînirea francilor 
să fi primit o compoziţie mai mare şi să fi fost deci per¬ 
sonaje mai importante decît cei mai iluştri dintre franci 
şi cei mai mari căpitani ai lor. Cum poate crede cineva 
că poporul învingător să fi avut atât de puţin respect 
pentru el însuşi şi atît de mult pentru poporul învins? 
Mai mult încă, Domnul abate Dubos citează legile celor¬ 
lalte popoare barbare, care dovedesc că la ele existau 


a Vezi Btablissement de la Monarchie franţaise, voi. III, 
cartea VI, cap. IV, p. 304. 

b El citează titlul XLIV din această lege si Legea ripuarilor, 
titlurile VII şi XXXVI. 

mai multe categorii de cetăţeni. Ar fi foarte ciudat ca 
tocmai francii să fi făcut excepţie de la această regulă 
generală. Aceasta ar fi trebuit să-l ducă la gîndul că în¬ 
ţelegea greşit sau aplica greşit textele 'legii salice, 
ceea ce i s-a şi întîmplat. 

Vedem, uitîndu-ne în această lege, că compoziţia 
prevăzută pentru moartea unui antrustion a , adică a unui 
fidel sau vasal al regelui, era de şase sute de solizi, iar 
pentru moartea unui roman, comesean al regelui, ea nu 
era 'deeît de trei sute de solizi 13 . Vedem 0 'acolo că pentru 
moartea unui franc de rînd d compoziţia era de două sute 
de solizi, iar aceea pentru moartea unui roman e de rînd 
nu era deeît de o sută. Se plătea, apoi, pentru moartea 
unui roman tributar 1 , un fel de serv sau «le dezrobit, o 
compoziţie de patruzeci şi cinci de solizi; dar nu voi vor¬ 
bi aici despre această compoziţie şi nici despre aceea da¬ 
torată pentru uciderea servului 9au a dezrobitului franc: 
aici nu este vorba despre această a treia categorie de per¬ 
soane. 

Ce face Domnul abate Dubos? El trece sub tăcere pri¬ 
ma categorie de persoane La franci, adică articolul care 
îi priveşte pe antrustioni; apoi, comparînid pe francul de 
rind, pentru uciderea căruia se plăteau drept compoziţie 
două sute de solizi, cu cei care aparţineau, cum spune el, 
celor trei categorii la romani, şi pentru uciderea cărora 
se plăteau compoziţii diferite, el conchide că la franci nu 
exista deeît o singură categorie de cetăţeni, în timp ce la 
romani existau trei categorii. 


a Qui in truste dominica est m , titlul XLIV, § 4; şj aceasta 
corespunde formulei XIII a lui M a r c u 1 f. De regis antrustione 
(Despre grupul fidelilor). Vezi, de asemenea, titlul LXVI al Le¬ 
gii salice, §§ 3 şi 4; şi titlul LXXIV; şi Legea ripuarilor, titlul XI; 
şi Capitulară lui Carol Pleşuvul, apud Carisiacum, din anul 877, 
cap. XX. 

b Legea salică, titlul XLIV, § 6. 
c Jbidem, § 4. 
d Ibidem, § 1. 

e Jbidem, titlul XLIV, § 15. 
f Ibidem, § 7. 

Întrucît, după dînsul, nu exista decît o singură cate¬ 
gorie de persoane la franci, ar fi fost normal să existe tot 
una singură şi la burgunzi, deoarece regatul lor a consti¬ 
tuit unai din părţile componente principale ale monarhiei 
noastre. Dar în codurile lor a sînt prevăzute trei feluri de 
compoziţii: una pentru nobilul burgund sau roman, a 
doua pentru burgundul sau romanul de condiţie mijlo¬ 
cie şi a treia pentru cei care, la ambele neamuri, erau 
de condiţie inferioară'. Domnul abate Dubos nu a citat 
de loc această lege. 

Este interesant de văzut cum evită el pasajele 13 care 
îl contrazic pe toată linia. I se vorbeşte despre oameni 
suspuşi, despre seniori, despre nobili? Acestea sînt, spu¬ 
ne el, simple distincţii, iar nu deosebiri clc stare socială; 
sînt forme de curtoazie, iar nu privilegii statornicite 
prin lege. Sau, mai spune el, oamenii despre care se 
vorbeşte acolo făceau piarte din sfatul regelui: puteau 
chiar să fie romani; dar, în orice caz, nu exista la franci 
decît o singură categorie de cetăţeni. Pe de altă parte, 
dacă se vorbeşte de unii franci de condiţie inferioară 0 , 
aceştia sînt servi; şi în acest fel interpretează el decre¬ 
tul lui Childebert. Este necesar să mă opresc asupra 
acestui decret. Domnul abate Dubos l-a făcut celebru, 
pentru că s-a folosit de el cu scopul de a dovedi două 
lucruri: în primul rind d , că toate compoziţiile pe care 
le găsim prevăzute în legile barbarilor nu erau decît 
despăgubiri civile adăugate la pedepse corporale, ceea 
ce contrazice complet toate documentele vechi 106 ; în al 


a Si quis, quolibet casu, dentem optimati Burgundioni vel 
Romano nobili excusserit, solidos viginti quinque cogatur exsol- 
vere; de mediocribus personis ingenuis, tam Burgundionibus quarrt. 
Romanis, si dens excussus juerit, decern solidis componatur; de 
inferioribus personis, quinque solidos 105 ; art. 1, 2 şi 3 din ti¬ 
tlul XXVI al Legii burgunzilor. 

b Etablissement de la Monarchie franţaise, voi. III, car¬ 
tea VI, cap. IV şi V. 

c Etablissement de la Monarchie frangaise, voi. III, cartea III, 
cap. V, pp. 319 şi 320. 

d lbidem, cartea VI, cap. IV, pp. 307 şi 308. 

doilea rimei, că toţi oa'menii liberi erau supuşi direct şi 
nemijlocit judecăţii regelui 3 , susţinere dezminţită de ne¬ 
numărate pasaje şi dc autori cu greutate, oare ne fac 
cunoscută procedura din acele vremuri* 3 . 

In acest decret, adoptat într-o adunare a poporului 3 , 
se spune că clacă judecătorul dă peste un hoţ deosebit 
de mare, să pună să-l lege trimiţîndu-1 în faţa regelui, 
dacă este franc (Francus); dar dacă este o persoană mai 
de jos (debilior persana), să' fie spînzurat pe loc. După 
Domnul abate Dubos, Francus este un om liber, iar de¬ 
bilior persana este un serv. Nu mă voi ocupa pentru 
moment, de ce poate însemna aici cuvîntul Francus; şi 
voi începe prin a cerceta ce se poate înţelege prin cuvin¬ 
tele debilior persana (în traducere literală, o persoană 
mai slabă). Eu susţin că îm orice limbă gradul compara¬ 
tiv presupune în mod necesar existenţa a trei termeni: 
cel mai mare, cel de mijloc şi cel mai mic. Dacă aici nu 
ar fi vorba decît de oameni liberi şi de servi, s-ar fi 
spus un serv, iar nu un om cu o putere mai mică. Aşa 
că debilior persona nu înseamnă aici nicidecum un serv. 
ci o persoană mai prejos de care trebuie să fie servul. 
Dacă lucrurile stau aşa, atunci Francus nu va însemna 
un om liber, ci un om puternic; şi Francus este luat 
aici în această accepţie, pentru că cei ce deţineau în stat 
o putere mai mare erau întotdeauna franci, şi era mai 
greu pentru judecător sau comite să-i pedepsească. Aceas¬ 
tă explicaţie se potriveşte cu un mare număr de Capitula¬ 
rii 11 care prezintă cazurile în care vinovaţii puteau fi 


a Ibidem, p. 309; şi cap. următor, pp. 319 şi 320. 
b Vezi cartea XXVIII din această lucrare, cap. XXVIII; 
cartea XXXI, cap. VIII. 

c Itaque colonia convenit et ita bannivimus ut unusquisque 
iudex criminosum latronem ut audierit, ad casam suam ambulet, 
et ipsum ligare faciat; ita ut, si Francus fuerit, ad nostram 
praesentiam dirigatur; et si debilior persona fuerit, in loco pen- 
dntur 107 - Capitulară din ed. B a 1 u z e, voi. I, p. 29. 

d Vezi cartea XXVIII din această lucrare, cap. XXVIII; si 
cartea XXXI, cap. VIII. 

trimişi în faţa regelui şi pe acelea în care nu se putea 
face acest lucru. 

în Viaţa lui Ludovic Debonarul, scrisă de către Te- 
gan al0B , se vede că episcopii au fost principalii autori ai 
umilirii acestui împărat, mai ales cei care fuseseră servi 
şi cei care se trăgeau din barbari. Tegan îl apostrofează 
astfel pe Hebon, pe care acest principe îl scosese oin 
starea de aservire şi îl făcuse arhiepiscop de Reims: „Ce 
răsplată 6 a primit împăratul pentru atîtea binefaceri? El 
te-a făcut liber şi nu nobil; el nu te putea face nobil 
după ce ţi-a dăruit libertatea' 1 . 

Această apostrofă, care dovedeşte în mod atît de pre¬ 
cis existenţa a două categorii de cetăţeni, nu-1 pune de 
loc în încurcătură pe Domnul abate Dubos. El răspunde 
astfel e : „Acest pasaj nu înseamnă că Ludovic Debonarul 
nu ar fi putut face ca Hebon să intre în pătura nobili¬ 
lor. Hebon, ca arhiepiscop de Reims, făcea parte din ca¬ 
tegoria socială cea mai înaltă, superioară nobilimii 11 . Las 
pe cititor să decidă dacă acest pasaj nu înseamnă aceas¬ 
ta; îl Las să judece dacă aci este vorba de o întîietate pe 
care ar fi avut-o clerul faţă de nobilime. „Acest pasaj, 
continuă d Domnul abate Dubos, dovedeşte numai că 
cetăţenii născuţi liberi erau numiţi oameni nobili: în 
limbajul curent, om nobil şi om născut liber au însem¬ 
nat multă vreme acelaşi lucru" Cum! Pentru că în tim¬ 
purile noastre modeme cîţiva burghezi au luat titlul de 
nobili, un pasaj din Viaţa lui Ludovic Debonarul se va 
putea aplica acestui fel de oameni! „Se poate, de aseme¬ 
nea, mai adaugă el :e , ca Hebon să nu fi fost serv în si¬ 
nul neamului francilor, ci în sinul neamului saxon, sau 
în sînul altui neam germanic, unde cetăţenii erau îm¬ 
părţiţi în mai multe categorii sociale 11 . Deci, din cauza 


a Capitolele XLIII şi XLIV. 

b O qualem remunerationem reddidisti ei! Fecit te liberum, 
non nobilem, quod impossibile est post libertatem 109 . Ibidem. 

c Ftablissement de la Monarchie franQaise, voi. III, cartea VI, 
cap. IV, p. 316. 
d Ibidem. 
e Ibidem. 

lui poate al Domnului abate Dubos, trebuie să socotim 
că nu a existat nobilime în sînul neamului francilor. 
Dar niciodată nu l-a întrebuinţat el mai nelalocul lui 
pe poate. Am văzut cthiar acum că Tegan distinge 3 între 
episcopii care se împotriviseră lui Ludovic Debonarul, 
pe cei care fuseseră servi şi pe cei care aparţineau unui 
popor barbar. Hebon făcea parte dintre cei dintîi, iar 
nu dintre cei din urmă. De altminteri, nu ştiu cum se 
poate spune că un serv, ca Hebon, ar fi fost saxon sau 
german: un serv nu are familie, şi, prin urmare, nici 
neam. Ludovic Debonarul l-a eliberat pe Hebon; şi ser¬ 
vii eliberaţi 'adoptau legea stăpînului lor, Hebon a de¬ 
venit franc, iar nu saxon sau german. 

Pînă aici am atacat; acum trebuie să mă apăr. Mi se 
va spune: pătura antrustionilor constituia în adevăr în 
stat o categorie deosebită de cea a oamenilor liberi; dar 
că, feudele fiind la început revocabile, şi apoi acordate 
pe viaţă, această categorie nu putea forma o nobilime 
ereditară, căci privilegiile nu erau legate de o feudă 
ereditară. Această obiecţie l-a făcut, fără îndoială, pe 
Domnul de Valois 111 să creadă că la franci nu există 
decît o singură categorie de cetăţeni; părere pe care 
Domnul abate Dubos a luat-o de la el şi pe care numai 
a compromis-o folosindu-se de dovezi proaste. Oricum ar 
sta lucrurile, nu Domnul abate Dubos ar fi putut face 
această obiecţie. Căci, admiţînd existenţa a trei catego¬ 
rii de nobilime romană, şi atribuind titlul de conviv al 
regelui celor din prima categorie, el nu ar fi putut spu¬ 
ne că acest titlu indica o nobilime ereditară într-o mă¬ 
sură mai mare decît cel de antrustion. Dar trebuie să 
dau un răspuns direct. Antrustionii sau fidelii nu erau 
aşa- ceva fiindcă aveau o feudă, ci li se acorda o feudă 


a Omnes episcojri molesti juerunt Ludovico, et maxime ii 
quos e servili conditione honoratos habebat, cum his quţ ex 
barbaris nationibus ad hoc fastigimn perducti sunt 110 . De gestis 
Ludovici Pii (Despre faptele lui Ludovic Piosul), cap. XLIII şi 
XLIV. 

pentru că erau .antrustioni sau fideli. Vă reamintiţi ce 
am spus în primele capitole ale acestei cărţi: ei nu po¬ 
sedau încă pe atunci în mod constant aceeaşi feudă, 
cum -s-a întîmplat mai tîrziu; dar dacă nu o mai aveau 
pe aceea: primită la început, ei aveau alta, şi pentru că 
feudele se acordau la naştere, şi pentru că ele se acor¬ 
dau adesea în adunările poporului şi, în sfîrşit, pentru 
•că, după cum era în interesul nobililor să aibă feude, 
tot aşa era şi în interesul regelui să le acorde. Aceste 
familii se distingeau prin titlul lor de fideli şi prin 
privilegiul de a se putea recomanda pentru o feudă. Voi 
arăta în cartea următoare 3 cum, datorită împrejurărilor 
■din acele vremuri, oamenii liberi au putut uneori să se 
bucure de acest mare privilegiu, şi prin urmare să intre 
în pătura nobilimii. Nu tot aşa era pe timpul lui Gon- 
tran şi al lui Childebert, nepotul său; dar aşa era 
pe timpul lui Carol cel Mare. Insă, deşi, chiar de 
pe vremea acestui principe, oamenii liberi nu erau 
•declaraţi incapabili de a poseda feude, din pasajul 
lui Tegan, pomenit mai sus reiese că servii dezrobiţi 
erau cu totul excluşi de la aceasta. Domnul abate Dubos b , 
care ne duce în Turcia pentru a ne da o idee despre 
ceea ce era vechea nobilime franceză, ne va spune el oare 
>că în Turcia s-a plîns cineva vreodată de faptul că erau 
ridicaţi la onoruri şi demnităţi oameni de origine umi¬ 
lă, după cum se auzeau asemenea plîngeri sub domniile 
lui Ludovic Debonarul şi a lui Carol Pleşuvul? Nimeni 
nu se plîngea de aşa ceva pe timpul lui Carol cel Mare, 
pentru că acest principe a făcut totdeauna deosebire 
între familiile vechi şi cele noi, ceea ce Ludovic Debo¬ 
narul şi Carol Pleşuvul n-au făcut. 


a Capitolul XXIII. 

b Histoire de VEtablissement de la Monarchie franpaise (Is- 
•toria instituirii monarhiei franceze), voi. III, cartea VI, cap. IV, 
p. 302. 

Publicul nu trebuie să uite că îi datorează Domnu¬ 
lui abate Dubos mai multe lucrări excelente. După aces¬ 
te frumoase lucrări trebuie să-l judece el, iar nu după 
cea de faţă. Domnul abate Dubos a săvîrşit aici marii 
erori, pentru că el a avut înaintea ochilor mai mult pe 
Domnul comite de Boulainvilliers decît subiectul său. 
Ca încheiere a tuturor criticilor mele nu voi face decît 
această reflecţie: dacă acest mare om a greşit, cît tre¬ 
buie să mă tem eu! 



CARTEA XXXI 


TEORIA LEGILOR FEUDALE LA FRANCI, ÎN 
RAPORTUL PE CARE ÎL AU ELE CU PREFACERILE 
CE AU AVUT LOC ÎN MONARHIA LORI 


CAPITOLUL I 

SCHIMBĂRI în privinţa demnităţilor şi a 

FEUDELOR 


La început comiţii nu erau trimişi în districtele lor 
decit pentru un an; în curînd ei au început să cumpere 
dreptul de a-şi menţine funcţiile. Un asemenea exemplu 
găsim încă din timpul domniei nepoţilor lui Clovis. Un 
oarecare Peonius 3 era comite în oraşul Auxerre; el a tri¬ 
mis pe fiul său Mummolus să ducă bani lui Gontran 
pentru a fi menţinut în funcţia sa; fiul a dat banii pen¬ 
tru el însuşi şi a obţinut locul tatălui. Regii începuseră 
deja să speculeze favorurile pe care le acordau. 

Cu toate că, potrivit legii regatului, feudele erau re¬ 
vocabile, totuşi ele nu se acordau şi nici nu se luau îna¬ 
poi într-un mod capricios şi arbitrar; şi aceasta era de 
obicei una dintre principalele chestiuni care se rezol¬ 
vau în adunările poporului. Ne putem lesne închipui că 
venalitatea şi-a făcut loc şi aici, după cum pătrunsese 
dincolo; şi că a început să se obţină pe bani menţinerea 
posesiunii feudelor, după cum se obţinea menţinerea 
posesiunii comitatelor. 

Voi arăta în continuarea acestei cărţi b , că independent 
de donaţiile pe care principii le făceau pentru un timp 
limitat, mai erau şi donaţii pe care ei le făceau pentru 
totdeauna. S-a întîmplat că curtea a vrut să revoce do- 


a Gregoire de Tours, cartea IV, cap- XLII. 
b Cap. VII. 

naţiile făcute: aceasta a provocat o nemulţumire gene¬ 
rală în sinul poporului şi curînd s-a văzut producîndu- 
-se, drept urmare, acel şir de răsturnări din istoria Fran¬ 
ţei a cărei primă fază a fost zguduitorul spectacol al 
-supliciului Brunhildei. 

Pare curios La început ca această regină, fiică, soră, 
mamă a atîtor regi, vestită şi astăzi prin opere demne 
•de un edil sau de un proconsul roman, născută cu un 
•dar uimitor pentru treburile obşteşti, înzestrată cu ca¬ 
lităţi care fuseseră atît de mult timp respectate, să se 
vadă a dintr-o dată supusă la dhinuri atît de prelungite, 
atît de ruşinoase, atît de crude, din partea unui rege b 
•a cărui autoritate în mijlocul poporului său era destul de 
puţin consolidată. Acest lucru nu ar fi, în adevăr, de 
conceput dacă, dintr-o anumită cauză, ea nu ar fi pier¬ 
dut sprijinul acestui popor. Clotar c a învinuit-o de 
moartea a zece regi; dar doi dintre ei fuseseră ucişi de 
către el însuşi; moartea altor cîţiva a fost lovitura soartei, 
:sau a fost datorată răutăţii unei alte regine; şi un po¬ 
por care o lăsase pe Fredegunda să moară în patul ei, 
«care chiar se împotrivise d pedepsirii crimelor ei îngro¬ 
zitoare, ar fi trebuit să rămînă foarte nepăsător în faţa 
celor ale Brunhildei. 

Ea a fost suită pe o cămilă şi plimbată în mijlocul 
întregii armate: semn sigur că ea pierduse sprijinul ace¬ 
lei armate. Fredegar spune că Protam, favoritul Brun¬ 
hildei, lua avutul seniorilor şi îmbogăţea peste măsură. 


a Chronique de Fredegaire 2 (Cronica lui Fredegar), 
•cap. XLII. 

b Clotar al II-lea, fiu .al lui Chilperic şi tată al lui Da- 
gobert. 

c Chronique de Fredegaire, cap. XLII. 
d Ve 2 i Gregoire de Tours, cartea VIII, cap. XXXI. 
e Saeva illi juit contra personas iniquitas, fisco nimiurn tri- 
ibuens, de rebus personarum ingeniose jiscum vellens implere ... 
ut nullus reperiretur qui gradum quem arripuerat potuisset 
cadsumere 3 . Chronique de Fredegaire, cap. XXVII; pen- 
îiru anul 605. 

fiscul; că el umilea nobilimea şi că nimeni nu putea să 
fie sigur de postul pe care îl ocupa. In armată s-a urzit 
un complot împotriva lui şi el a fost străpuns cu pum¬ 
nalul în cortul său; iar Brunhilda, fie din pricina actelor 
de răzbunare 3 săvîrşite de ea pentru acest omor, fie din 
cauză că a mers pe aceeaşi linie, a devenit din zi în zi 
tot mai odioasă în ochii poporului 13 . 

Cîotar, avînd ambiţia de-a domni singur, fiind stă- 
pînit de cea mai aprigă sete de răzbunare şi fiind sigur 
de pieirea sa dacă copiii Brunhildei ar fi ieşit învingă¬ 
tori, a intrat într-o conspiraţie care era dăunătoare pen¬ 
tru el însuşi; şi, fie din pricină că a fost lipsit de iscu¬ 
sinţă, fie că a fost silit de împrejurări, el a devenit acu¬ 
zator al Brunhildei şi a dat prin supliciul la care a fost 
supusă această regină un exemplu teribil. 

Wamahar fusese sufletul conspiraţiei împotriva Brun¬ 
hildei; el a fost numit majordom al Burgundiei şi a ce¬ 
rut 0 lui Clotar să-l asigure că nu i se va lua aoest post 
în tot timpul vieţii sale. In acest fel, majordomul a în¬ 
cetat de a mai fi în situaţia în care fuseseră seniorii 
francezi; şi această autoritate a început să devină in¬ 
dependentă de autoritatea regală. 

Ceea ce îndeosebi revoltase poporul fusese regenţa 
nefastă a Brunhildei. Cît timp legile au fost respectate 
cu stricteţe, nimeni nu s-a putut plînge de faptul că î 
se lua înapoi o feudă, deoarece legea nu i-o dădea pen¬ 
tru totdeauna; dar atunci cînd lăcomia, practicile inco¬ 
recte, corupţia, au început să stea la baza acordării feu¬ 
delor, s-au ivit plîngeri pentru deposedare, pe căi inco¬ 
recte, de lucruri care adeseori fuseseră dobîndite la fel. 
Poate că dacă binele public ar fi fost motivul revocării 
feudelor, nimeni n-ar fi murmurat; dar se invoca ordi- 


a ChTonique de Fredegaire, cap. XXVIII, anul 607. 
b Ibidem, cap. XLI,anul 613. Burgundiae farones, tam epis- 
copi quarn caeteri leudes, timentes Brunichildem et o diurn in 
eam habentes, consilium inientes, etc/‘ 

,c Ibidem, cap. XLII, anul 613. Sacramente a Clotario acccp- 
to ne unquam vitae suae temporibus degradaretur 5 . 

nea, fără să se ascundă corupţia; se revendicau dreptu¬ 
rile tezaurului, pentru a se risipi după bunul plac bu¬ 
nurile tezaurului; feudele au încetat deci de-a mai fi 
acordate ca răsplată a unor servicii aduse sau în spe¬ 
ranţa unor servicii. Brunhilda, împinsă de propria ei 
corupţie, a vrut să înlăture abuzurile vechii corupţii. 
Capriciile ei nu erau acelea ale unui spirit slab; fidelii 
şi marii demnitari s-au crezut sortiţi pieirii; şi i-au adus 
ci pieirea. 

Sîntem departe de a avea toate actele legislative fă¬ 
cute în acele vremuri; iar cronicile, ai căror autori şti¬ 
au despre istoria epocii lor cam ce ştiu ţăranii de astăzi 
despre a noastră, sînt foarte sărace în informaţii. Avem 
totuşi o constituţie a lui Clotar, dată în conciliul de la 
Paris 3 , pentru suprimarea abuzurilor 13 , care arată că 
acest principe a pus capăt plîngerilor ce dăduseră loc la 
răzvrătire. Pe de o parte, el confirmă prin ea toate 
■donaţiile 0 de feudie care fuseseră făcute sau confirmate 
■de către regii care îl precedaseră; pe de alta, el dispune d 
ea tot ce l'i se luase fidelilor să li se dea înapoi- 

Aceasta nu a fost singura concesie pe care a făcut-o 
regele în acel conciliu. El a dispus să se înlăture toate 
•ştirbirile privilegiilor clericilor' 3 ; el a limitat influenţa 
curţii în alegerea episcopilor 1 . Regele a făcut modifi¬ 
cări şi în privinţa chestiunilor fiscale: el a dispus ca 


a La cîtva timp după executarea Brunhildei, în anul 610. 
Vezi ed. B a 1 u z e a Capitulariilor, p. 21 

b Quae contra rationis ordinem acta vel ordinată sunt, ne 
in antea, quod avertat divinitas, contingant, disposuerimus, 
Christo praesule, per huius edicti noştri tenorem generaliter 
‘ernendare e . In praemio (în precuvîntare). Ibidem, art. 16. 
c Ibidem, art. 16. 
d Ibidem, art. 17. 

e Et quod per tempora ex hoc praetermissum est, vel de 
Tiinc perpetualiter observetur 1 . 

i Ita ut episcopo decadente, in loco ipsius qui a metropo¬ 
litana ordinari debet cum provincialibus, a clero et popula eli- 
gatv.r; et si persona condigna fuerit, per ordinationem principis 
ordinetur; vel certe si de palatio eligatur, per meritum per- 
:sonae et doctrinae Ordinetur 8 . Ibidem, art. 1. 

toate dările noi să fie desfiinţate 3 şi să nu se perceapă 
nici o taxă de trecere introdusă după moartea lui Gon¬ 
irăm, a lui Sigebert şi a lui Chilperic b , el a desfiinţat,, 
adică, tot ceea ce se făcuse în timpul regenţelor Frede- 
gundei şi Brunliildei; el a interzis ca turmele sale să fie 
duse la păscut în pădurile particularilor 0 ; şi vom vedea 
îndată că reforma a fost încă mai cuprinzătoare, îmbră- 
ţişînd şi chestiunile civile. 


capitolul n 

CUM A FOST REFORMAT GUVERNÂMlNTUL CIVIL 


Pînă atunci poporul fusese văzut dînd dovezi de iri¬ 
tare şi de uşurinţă cu privire la alegerea sau faţă de 
comportarea suveranilor săi; fusese văzut punînd capăt 
neînţelegerilor dintre suveranii săi şi silindu-i la pace. 
Dar, ceea ce nu se văzuse încă, poporul a făcut atunci: 
el şi-a îndreptat atenţia asupra situaţiei sale prezente,, 
a cercetat cu calm legile sale, le-a înlăturat lipsurile, a 
curmat silnicia, a moderat puterea. 

Regenţele energice, îndrăzneţe şi insolente ale Fre- 
degundei şi Brunhildei nu zguduiseră atîta acest popor 
cit îl puseseră în gardă. Fredegunda îşi apărase ticălo¬ 
şiile prin noi ticăloşii; ea justificase otrăvirea şi asasi¬ 
natele prin otrăviri şi asasinate; ea se comportase în 
aşa fel incit faptele sale criminale erau mai mult încă 
particulare decît publice. Fredegunda a săvîrşit mai 
mult rău, Brunhilda s-a făcut mai temută. In această cri¬ 
ză, poporul nu s-a mulţumit să pună ordine în guvernă- 
mîntul feudal; el a voit să o asigure şi în guvernămîntul 


a Ut ubicumque census novus impie additus est, emende- 
tur 9 , art- 0. 

b Ibidem, art. 9. 
c Ibidem, art. 21. 

civil: căci acesta era şi mai corupt decît celălalt; şi aceas¬ 
tă corupţie era cu atît mai primejdioasă cu cit era mai 
veche şi oarecum legată mai mult de abuzul moravurilor 
decît de abuzul legilor. 

Istoria lui Gregoire de Tours şi celelalte documente 
istorice ne înfăţişează, pe de o parte, un popor crud- şi 
barbar, şi, pe de alta, regi care nu erau mai prejos în a- 
ceastă privinţă. Aceşti principi erau ucigaşi, nedrepţi şi 
cruzi, pentru că tot poporul era astfel. Dacă s-a părut că 
uneori creştinismul i-a îmblînzit, aceasta s-a datorat nu¬ 
mai spaimei pe care creştinismul o insuflă celor vinovaţi. 
Bisericile s-au apărat împotriva lor prin minunile sfinţilor 
lor. Regii nu făptuiau sacrilegii, pentru că se temeau de 
pedepsele pe care le atrăgeau sacrilegiile; altminteri în¬ 
să, ei au săvîrşit, fie la mânie, fie cu sînge rece, tot felul 
de nelegiuiri şi de nedreptăţi, pentru că îndărătul acestor 
nelegiuiri şi acestor nedreptăţi ei nu vedeau tot atît de 
prezentă mina ameninţătoare a divinităţii. Francii, după 
cum am spus, tolerau regi ucigaşi pentru că ei înşişi erau 
ucigaşi; nu erau surprinşi de nedreptăţile şi de jafurile 
regilor lor, pentru că ei înşişi erau jefuitori şi nedrepţi 
ca şi aceştia. în adevăr, erau statornicite legi, dar regii le 
zădărniceau prin anumite dispoziţii scrise purtînd denu¬ 
mirea de precepţii (preceptions)*, care răsturnau aceste 
legi; ele erau aproape la fel ca rescript-ele împăraţilor ro¬ 
mani, fie că regii au luat de la ei acest obicei, fie că le-au 
născocit ei înşişi, potrivit propriului lor fel de a fi. Ve¬ 
dem, în Gregoire de Tours, că ei săvîrşeau omoruri cu 
sînge rece şi trimiteau la moarte acuzaţi care nici măcar 
nu fuseseră audiaţi; ei dădeau precepţii b pentru încheie- 


a Acestea erau ordine pe care regii le trimiteau judecăto¬ 
rilor, pentru a face sau a tolera anumite lucruri contrare legii. 

b Vezi Gregoire de Tours, cartea IV, p. 227. Is¬ 
toria şi hrisoavele sînt pline de asemenea cazuri; iar întinderea 
acestor abuzuri se vede mai ales în edictul lui C lotar al Il-lea, 
din anul 615, dat pentru a le înlătura. Vezi Capitulariile, ed. 
E a 1 u z e, voi. I, p. 22. 

rea căsătoriilor interzise de lege; pentru cedarea succe¬ 
siunilor, pentru suprimarea dreptului rudelor de-a moş¬ 
teni, pentru luarea în căsătorie a călugăriţelor. Nu fă¬ 
ceau, este adevărat, legi de la ei, dar suspendau aplicarea 
celor existente. 

• Edictul lui Clotar a înlăturat tot ceea ce constituise 
motive de plîngere. Nimeni a nu mai putea fi condamnat 
fără să fie ascultat; s-a stabilit că rudele aveau totdeau¬ 
na dreptul b să moştenească potrivit ordinei prevăzută de 
legi; au fost anulate toate precepţiile care încuviinţau lu¬ 
area în căsătorie a propriilor fiice, a văduvelor sau a că¬ 
lugăriţelor şi au fost pedepsiţi cu asprime cei care le ob¬ 
ţinuseră şi se folosiseră de ele c . Am şti poate mai exact, 
ceea ce a dispus edictul cu privire la aceste precepţii dacă 
articolul 13 şi următoarele două din el nu s-ar fi pierdut 
de atunci încoace. Nu cunoaştem decît primele cuvinte 
din acest articol 13, care dispune ca precepţiile să fie 
respectate, ceea ce nu se poate referi la acelea pe care a- 
ceeaşi lege tocmai le anulase. Avem totuşi o altă consti¬ 
tuţie' 1 a aceluiaşi principe, care se referă la edictul său 
şi care înlătură la fel, punct cu punct, toate abuzurile 
precepţiilor. 

Este adevărat- că Domnul Baluze, văzînd această con¬ 
stituţie fără dată şi fără menţiunea locului în care a fost 
emisă, i-a atribuit-o lui Clotar I. Ea aparţine însă lui Clo¬ 
tar al II-lea. Voi aduce pentru aceasta trei argumente: 

1° în ea se spune că regele va lăsa mai departe bise¬ 
ricilor imunităţile® acordate de către tatăl său şi de către 
bunicul său. Ce imunităţi ar fi putut să acorde bisericilor 
Childeric, bunicul lui Clotar I, el oare nu era creştin, şi care 


a Art. 22. 
b Ibidem, art. 6. 

c Vezi Capitulariile, ed. Baluze, art. 18. 
d în ed. B a 1 uz e a Capitulariilor, voi. I, p. 7. 
e Am vorbit în cartea precedentă, cap. XXI, despre aceste 
imunităţi, care erau concesiuni de drepturi jurisdicţionale şi care 
interziceau judecătorilor regali să exercite vreo funcţie pe teri¬ 
toriul lor şi erau echivalente cu întemeierea sau concesiunea 
unei feude. 

trăia mai înainte ca monarhia să fi fost întemeiată? Dacă 
însă atribuim acest decret 10 lui Clotar al II-lea, va reieşi 
că bunicul era însuşi Clotar I, care a făcut bisericilor do¬ 
naţii imense pentru a ispăşi moartea fiului său Cramn, 
ars pe rug, din porunca sa, împreună cu soţia şi cu copiii 
lui. 

2° Abuzurile pe care această constituţie le înlătură au 
dăinuit după moartea lui Clotar I şi au fost chiar împinse 
la culme în timpul slabei domnii a lui Gontran, a celei 
crude a lui Chilperic şi a detestabilelor regenţe ale Fre- 
degundei şi Brunhildiei. Or, cum ar fi putut poporul să 
rabde nedreptăţi atît de solemn interzise, fără să se fi 
plîns vreodată de repetarea necontenită a acestor nedrep¬ 
tăţi? De ce oare nu ar fi făcut el atunci ceea ce a făcut 
cînd l-a constrîns pe Chilperic al II-lea a , care reluase 
silniciile dinainte, să dispună 13 ca, la judecăţi, să se res¬ 
pecte legea şi cutumele, aşa cum se făcea în vechime? 

3° în sfîrşit, această constituţie, făcută pentru a pune 
capăt nedreptăţilor, nu-i poate aparţine lui Clotar I, de¬ 
oarece în timpul domniei lui nu existau în regat plîngeri 
in această privinţă şi autoritatea sa era bine consolidată, 
mai ales în momentul în care se socoteşte că a fost emisă 
această constituţie; în timp ce ea se potriveşte foarte bi¬ 
ne cu evenimentele petrecute în timpul domniei lui Clo¬ 
tar al II-lea, care au pricinuit o revoluţie în situaţia poli¬ 
tică a regatului. Trebuie să lămurim istoria cu ajutorul 
legilor, iar legile cu ajutorul istoriei 1 ' 1 . 


capitolul m 
AUTORITATEA MAJORDOMILOR 


Am spus că Clotar al II-lea se legase să nu-i ia lui 
Warnahar funcţia de majordom 12 pînă la sfîrşitul vie- 


a El a început să domnească pe la anul 670. 
b Vezi Vie de saint Leger (Viaţa sfîntului L4ger). 

ţii. Revoluţia a avut un alt efect. înainte, majordomul 
era majordom al regelui; acum el a devenit majordom al 
regatului; înainte îl alegea regele, acum a început să-I 
aleagă poporul a . înainte de revoluţie, Protar fusese numit 
majordom de către Teoderic b , iar Landeric de către Fre- 
degunda 0 ; dar după aceea dreptul de-a alege pe major¬ 
dom a trecut în mîinile poporului. 

Aşadar nu trebuie să confundăm, cum au făcut unit 
autori, pe aceşti majordomi cu aceia care deţineau această 
demnitate înainte de moartea Brunhildei, adică pe major¬ 
domii regelui cu majordomii regatului. Din legea burgun- 
zilor se vede că la ei funcţia de majordom nu făcea par¬ 
te dintre cele mai de frunte din stat 11 ; ea nu a fost una: 
dintre cele mai înalte nici la primii regi franci' 5 . 

Clotar a redat încrederea celor ce deţineau demnităţi 
şi feude, încî<t după moartea lui Warnahar, acest principe 1 ' 
întrebîndu-i pe seniorii adunaţi la Troyes pe cine voiau să 
aleagă majordom în locul lui, ei au strigat cu toţii că nu 
vor mai alege pe nimeni; şi, rugîndu-1 să le arate bună¬ 
voinţă, s-au încredinţat lui. 


a Instigante Brunichilde, Theodorico iubente 13 , etc. F re¬ 
ci e g a r, cap. XXVII, cu privire la anul 605. 

b Gesta regum Francorum (Faptele regilor franci),, 
cap. XXXVI. 

c Vezi Fredegar, Chronique, cap. LIV, cu privire la 
anul 626; şi continuatorul său anonim, cap. CI, cu priivre la 
anul 695, şi cap. CV, cu privire la anul 715. A i m o î n, car¬ 
tea IV, cap. XV. E g i n h a r d, Vie de Charlemagne (Viaţa 
lui Carol cel Mare), cap. XLVIII; Gesta regum Francorum , 
cap. XLV. 

d Vezi Legea burgunzilor, in praefat. (în prefaţă) şi al doilea: 
supliment la această Lege, titlul XIII. 

e Vezi Gregoire de Tcmrs, cartea IX, cap. XXXVI, 
f Eo anno, Clotarius cum proceribus et leudibus Burgun- 
diae Trecassinis coniungitur, cum eorum esset sollicitus , si vel- 
lent iam, Warnachario discesso, alium in eius honoris gradum 
sublimare: sed omnes unanimiter denegantes se nequaquam. 
velle maiorem domus eligere, regis gratiam obnixe petentes, 
cum rege transegere u . Chronique de Fredăgaire, cap. LIV„ 
cu privire la anul 626. 

Dagobert, la fel ca tatăl său, a cîrmuit toată monar¬ 
hia: naţiunea s-a lăsat în seama lui şi nu i-a mai desem¬ 
nat majordom. Acest principe se simţi liber şi, fiind, pe 
lîngă aceasta, încurajat de victoriile sale, a reluat siste¬ 
mul Brunhildei. Dar acest lucru a ieşit pentru el atît de 
rău, îneît fidelii din Austrasia s-au lăsat® bătuţi de către 
sclavoni, s-au întors acasă şi mărcile Austrasiei au rămas 
pradă barbarilor. 

El s-a hotărît atunci să propună austrasienilor de-a 
ceda Austrasia, împreună cu un tezaur, fiului său Sige- 
bert şi de-a da cîrmuirea regatului şi a palatului în inîna 
lui Cunibert, episcop de Colonia, şi ducelui Adalgiz. Fre- 
degar nu intră în amănuntele convenţiilor care s-au în¬ 
cheiat atunci; dar regele le-a confirmat pe toate prin hri¬ 
soavele sale, şi Austrasia a fost pusă de îndată b în afară 
de orice primejdie. 

Dagobert, simţind că i se apropie sfîrşitul, a încredin¬ 
ţat lui Ega pe soţia sa, Nantehilda, şi pe fiul său, Clovis. 
Fidelii din Neustria şi din Burgundia l j au ales c pe acest 
tînăr principe ca rege al lor. Ega şi Nantehilda au condus 
palatul d ; ei au restituit e toate bunurile pe care şi le în¬ 
suşise Dagobert şi plîngerile au încetat în Neustria şi în 
Burgundia, după cum încetaseră în Austrasia. 

După moartea lui Ega, regina Nantehilda 1 i-a convins 
pe seniorii din Burgundia să-l aleagă pe Floachatus ca 


a Istam metoriam quam Vinidi contra Francos meruerunt, 
non tantum Sclavinorum jortitudo obtinuit, quantum dementa- 
tio Austrasiorum, dum se cernebant cum Dagoberto odium in- 
currisse, et assidue expoliarentur 15 . Chronique de Fredegaire, 
cap. LXVIII, cu privire la anul 630. 

b Deinceps Austrasii eorum studio limitem et regnum Fran- 
co rum contra Vinidos utiliter defensasse noscuntur 16 . Ibidem, 
cap. LXXV, cu privire la anul 632. 

c Chronique de Fredegaire, cap. LXXIX, cu privire 
la anul 638. 
d Jbidem. 

e Ibidem, cap. LXXX, cu privire la anul 639. 
f Chronique de Fredegaire, cap. LXXXIX, cu privire la 
anul 641. 

majordom al lor. Acesta a trimis episcopilor şi princi¬ 
palilor seniori din regatul Bungundiei scrisori prin care 
Ie făgăduia să le lase pentru totdeauna 3 , adică pînă la 
•sfîrşitul vieţii lor, onorurile şi demnităţile pe care le de- 
iţineau. El şi-a întărit cuvîntul dat printr-un jurămînt. 
.Această împrejurare 13 constituie după autorul Cărţii des¬ 
pre majordomii regali, începutul cîrmuirii regatului de 
'către majordomi. 

Fredegar, care era burgund, a dat mai multe amă¬ 
nunte cu privire la majordomii Burgundiei în timpul pre¬ 
facerii despre care vorbim decît cu privire la majordomii 
‘Neustriei şi Austrasiei; dar convenţiile care au fost în¬ 
cheiate în Burgundia au fost încheiate, din aceleaşi mo¬ 
tive, şi în Neustria şi în Austrasia. 

Poporul a crezut că era pus la adăpost dacă lăsa pu¬ 
terea în mîinile unui majordom pe care îl alegea el şi 
'căruia putea să-i impună condiţii, decît în mîinile unui 
rege a cărui putere era ereditară. 


CAPITOLUL IV 

CARE ERA SPIRITUL POPORULUI CU PRIVIRE LA 
MAJORDOMI 


'O formă de guvernămînt în care un popor ce avea un 
■rege îl alegea pe cel ce trebuia să exercite puterea regală 
pare ceva foarte ciudat; dar, independent de împrejurările 
■momentului, eu cred că francii veneau cu ideile lor, în 
;această privinţă, dintr-o epocă foarte îndepărtată. 


a Ibidem. Floachatus cunctis ducibus a regno Burgundiae, 
seu et pontificibus, per epistoldm etiam et sacramentis firmavit 
■unicuique gradum honoris et dignitatem, seu et amicitiam, per¬ 
petuei conservare 11 . 

b Deinceps a temporibus Clodovei, cui fuit filius Dagoberti 
■înClyti regis, pater vero Theoderici, regnum Francorum deci- 
dens per maiores domus coepit ordinari 18 . De major, domus 
regiae. -(Despre majordomii regali). 

Ei se trăgeau din germani, despre care Tacitus 3 spune* 
că, la alegerea regelui, ţineau seama de nobleţea originii, 
sale, iar la alegerea căpeteniei lor, de virtutea sa. Iată- 
deci pe regii din prima dinastie, şi iată pe majordomi: cei. 
dinţii erau ereditari, cei din urmă erau electivi. 

Nu poate fi îndoială că aceşti principi, care în aduna¬ 
rea poporului, se ridicau şi se ofereau să le fie comandanţi 
în vreo acţiune militară tuturor celor ce voiau să-i urme¬ 
ze, nu întruneau de cele mai multe ori, în persoana lor,, 
atît autoritatea regelui cîf şi puterea majordomului. Ori¬ 
ginea lor nobilă le adusese calitatea de rege, iar vitejia; 
lor, făcînd să fie urmaţi dc mai mulţi voluntari, ce se pu¬ 
neau sub comanda lor, le aducea puterea majordomului.. 
Aşadar, în virtutea demnităţii regale i au fost primii noştri; 
regi în fruntea tribunalelor şi a adunărilor şi cu consim- 
ţămîntul acestor adunări au dat ei legi; şi în virtutea; 
demnităţii de duce sau de căpetenie au făcut ei expedi¬ 
ţiile lor şi şi-au comandat armatele. 

Pentru a cunoaşte spiritul primilor franci, în această 
privinţă, nu avem decît să vedem care a fost comportarea 
lui Arbogast b , «le neam franc, căruia Valcntiniam îi dă¬ 
duse comanda armatei. El tea închis pe împărat în palat 
şi nu .a îngăduit nimănui să vorbească cu el despre vreo* 
chestiune civilă sau militară. Arbogast a făcut atunci ceea; 
ce au făcut după aceea Pepinii. 


capitolul v 

CUM AU OBŢINUT MAJORDOMII COMANDA ARMATELOR 


Cîtă vreme regii au comandat ei înşişi armatele, po¬ 
porul nu s-a gîndit să-şi aleagă un comandant. Clovis şi 


a Reges ex nobilitate, duces ex virtute sumunt 1 '- 1 . De mori- 
bus Germanorum [cap. VII], 

b Vezi Sulpicius Alexander, în Gregoire de 
T o u r s, cartea II. 

cei patru fii ai săi s-au aflat mereu în fruntea francezilor şi 
i-au dus din victorie în victorie. Teobald, fiul lui Teode- 
bert, principe tînăr, slab şi bolnav, a fost primul* dintre 
regi care a rămas în palatul său. El a refuzat să facă o 
expediţie îm Italia împotriva lui Narses, şi a avut b mîh- 
nirea de a-i vedea pe franci alegîndu-şi doi comandanţi 
oare i-au condus acolo. Dintre oei patru fii ai lui CI o bar I, 
Gontran c a fost acela care a lăsat cel mai mult din mu¬ 
mie sale comanda armatelor; alţi regi i-au urmat exem¬ 
plul şi pentru a încredinţa fără risc altora comanda oas- 
tei, ei au dat-o mai multor căpetenii sau duci d . 

De aici s-au născut nenumărate neajunsuri: a pierit 
disciplina, a dispărut supunerea; armatele nu au mai a- 
dus nenorociri decît propriei lor ţări; ele erau încărcate 
cu prăzi înainte de a ajunge la inamic. în Gregoire de 
Tours e se găseşte un tablou viu al tuturor acestor rele: 
„Cum vom putea obţine victoria, spunea Gontran f , noi 
care nu păstrăm ceea ce au dobîndit părinţii noştri? Po¬ 
porul nostru nu mai este acelaşi. Lucru ciudat! El se 
afla în decadenţă încă de pe timpul nepoţilor lui Clovis. 

Era deci firesc să se ajungă la instituirea unui coman¬ 
dant unic; un comandant care să aibă autoritate asupra 
acestei nesfîrşite mulţimi de seniori şi de fideli care nu 


a Anul 552. 

b Leutheris vero et Butilinus, tametsi id regi ipsorum mi¬ 
nime placebat, belii cum eis societatem inierunt 20 . A g a t h i a s, 
cartea I; Gregoire de Tours, cartea IV, cap. IX. 

c Gontran nu a făcut nici măcar expediţia împotriva lui 
Gondovald, care se pretindea fiu al lui Clotar şi cerea partea sa 
din regat- 

d Uneori în număr de douăzeci. Vezi Gregoire de 
Tours, cartea V, cap. XXVIII; cartea VIII, cap. XVIII şi XXX; 
cartea X, cap. III. Dagobert, care nu avea majordom în Bur- 
gundia, a dus aceeaşi politică şi a trimis împotriva gasconilor 
zece duci şi mai mulţi comiţi care nu aveau duci peste ei. 
Chronique de Fredegaire, cap. LXXVIII, cu privire la 
anul 636. 

e Gregoire de Tours, cartea VIII, cap. XXX; car¬ 
tea X, cap. III; cartea VIII, cap. XXX. 
f Ibidem. 

mai voiau să-şi respecte îndatoririle; un comandant care 
să restabilească disciplina militară şi care să conducă îm¬ 
potriva duşmanilor un popor care nu mai ştia să poarte 
război decît' împotriva lui însuşi. S-a acordat deci puterea 
majordomilor. 

Prima funcţiune a majordomilor a fost aceea de admi¬ 
nistrare a oaselor regale. Ei aveau şi conducerea poli¬ 
tică a feudelor, pe care au exercitat-o la început împre¬ 
ună cu alţi dregători, iar în cele din urmă singuri*. Ei 
aveau de asemenea atribuţia de-a se ocupa de chestiunile 
războiului şi deţineau comanda armatelor; aceste două 
din urmă funcţiuni erau în mod necesar legate de cele¬ 
lalte două. Pe acele vremuri era mai greu de-a strînge 
armatele decît de-a le comanda: şi cine altul decît cel că¬ 
ruia îi stătea în putinţă să acorde favoruri putea să aibă 
autoritate în această privinţă? La acest popor indepen¬ 
dent şi războinic trebuia să se facă uz mai degrabă de în¬ 
demn decît de constrângere; trebuia să se acorde feude, 
ori să se trezească nădejde în obţinerea feudelor care de¬ 
veneau disponibile prin moartea posesorilor lor, să se a- 
•corde neîncetat recompense, să se trezească teama că vor 
fi preferaţi alţii: cel care era şef al administraţiei pala¬ 
tului trebuia deci să fie şi comandant al armatei. 


capitolul vi 


A DOUA EPOCA A DECLINULUI REGILOR DIN PRIMA 

DINASTIE 


După supliciul Brunhildei, majordomii deveniseră ad¬ 
ministratori ai regatului, subordonaţi fiind regilor; şi 
•cu toate că aveau în mîinile lor conducerea războiului, 
regii stăteau totuşi în fruntea oştilor, iar majordomul şi 


a Vezi al doilea supliment la Legea burgunzilor, titlul XIII 
şi Gregoire de Tours, cartea IX, cap. XXXVI. 

poporul luptau sub comanda lor. Dar victoria ducelui Pe- 
pi<n a asupra lui Teodoric şi a majordomului său a dus 
pînă la capăt declinul regilor 15 ; cea pe care a cîştigat-o c 
Carol Martel asupra lui Chilperic şi a majordomului său, 
Rainfroy, a confirmat .acest declin. Austrasia a înfrînt de 
două ori Neustria şi Burgundia; şi întrucît dregătoria de 
majordom al Austrasiei era oarecum legată de familia Pe- 
pinilor, aceşti majordomi s-au impus tuturor celorlalţi, şi 
această familie tuturor celorlalte familii. Învingătorii s-au 
temut ca nu cumva vreo persoană influentă să-i răpească 
pe regi pentru a stîmi tulburări. Ei i-au ţinut d închişi in¬ 
tr-un palat regal ca într-un fel de închisoare. O dată pe an 
îi arătau poporului. De acolo, regii dădeau ordonanţe*, dar 
acestea erau ordonanţele majordomului; răspundeau soli¬ 
lor, dar acestea erau răspunsurile majordomului. în acea 
vreme ne vorbesc istoricii 4 despre conducerea de către 
majordomi a regilor oare le erau supuşi. 

Entuziasmul poporului pentru familia lui Pe pin a 
mers atît de departe, incit l-a ales ca majordom pe unul 
dintre nepoţii acestuia, care încă era copil 6 ; l-a pus peste 
un oarecare Dagobert: o fantomă peste altă fantomă. 


a Vezi Annales de Metz, cu privire la anii 687 şi 688. 

b Illis quidern nomina regum imponens, ipse totius regni 
habens privilegium, etc 21 . Ibidem, cu privire la anul 695. 

c Ibidem, cu privire la anul 719. 

d Sedemque illi regalem sub sua ditione concessit‘ 2 Ibidem, 
cu privire la anul 719. 

e Ex Chronico Centulensi (Din Cronica din Centulum), car¬ 
tea II. Ut responsa quae erat edoctus, vel potius iussus, ex sua 
velut potestate redderet 23 . 

f Annales de Metz, cu privire la anul 691: Anno principa- 
tus Pippini super Theodoricum 2i .. . Annales de Fulda ou de 
Laurishan (Analele de la Fulda sau de la Laurishan): Pippinus, 
dux Francorum, obtinuit regnum Francorum per annos 27, cum 
regibus sibi subiectis 25 . 

g Posthaec Theudoaldus, filius eius (Grimoaldi) parvulus, 
in loco ipsius, cum praedicto rege Dagoberto, major domus Pl¬ 
iaţii effectus est- 6 . Continuatorul anonim al lui F r c d e g a r, 
cu privire la anul 714, cap. CIV. 

CAPITOLUL VH 

DESPRE ÎNALTELE DREGĂTORII ŞI DESPRE FEUDE 
ÎN TIMPUL MAJORDOMILOR 


Majordomii nu s-au gîndit să restabilească principiul 
amovibilităţii slujbaşilor şi dregătorilor; dominaţia lor se 
baza numai pe protecţia pe care o acordau în această pri¬ 
vinţă nobilimii: aşa că înaltele dregătorii au continuat să 
fie încredinţate pe viaţă şi acest obicei s-a înrădăcinat 
din ce în ce mai mult. 

Am de făcut însă unele observaţii particulare cu pri¬ 
vire la feude. Nu pot avea nici o îndoială că, pe vremea 
aceea, ele deveniseră în cea mai mare parte ereditare. 

In tratatul de la Andely a27 , Gontran şi nepotul său 
Childebert se obligă să menţină liberalităţile făcute fi¬ 
delilor şi bisericilor de către regii precedenţi; iar regine¬ 
lor, fiicelor şi văduvelor regilor, li se îngăduie b să dis¬ 
pună prin testament, şi pentru totdeauna de bunurile pri¬ 
mite de ele de la fisc. 

Marculf îşi scria formulele sale pe timpul majordo¬ 
milor 0 . Printre ele se găsesc mai multe d în care regii fac 
donaţii şi unei persoane şi moştenitorilor ei; şi, întrucît 
formulele sînt oglinda acţiunilor obişnuite «lin viaţă, ele 
dovedesc că, spre sfîrşitul primei dinastii, o parte dintre 


a Despre care ne relatează Grăgoire de Tours, 
cartea IX Vezi, de asemenea, edictul lui Clotar al II-lea, din 
anul 615, art. 16. 

b Ut si quid de agriş fiscalibus vel speciebus atque prae- 
s idio, pro arbitrii sui voluntate, facere, aut cuiquam conferre 
voluerint, fixa stabilitate perpetua conservetur 2B . 

c Vezi pe a XXIV-a şi a XXXIV-a din cartea I. 
d Vezi formula XIV din cartea I, care se aplică deopotrivă 
fie bunurilor fiscale date de-a dreptul pentru totdeauna, fie 
date mai întîi in folosinţă şi apoi pentru totdeauna: Sicut ab 
illo, aut a fisco nostro, fuit possessa 20 . Vezi şi formula XVII, 
ibidem. 

feude treceau dej.a la moştenitori. Nici vorbă să fi existat 
pe acea vreme ideea unui Domeniu inalienabil; acesta este 
un lucru foarte recent şi care nu era cunoscut pe atunci 
nici în teorie, nici în practică. 

Vom vedea îndată dovezi concrete în această privinţă; 
şi, dacă indic o epocă în care nu mai existau beneficii 
pentru armată şi nici fonduri pentru întreţinerea ei va 
trebui desigur să admitem că vechile beneficii fuseseră 
înstrăinate. Această epocă este aceea a lui Carol Martel; 
el a întemeiat noi feude, pe care trebuie să le distingem 
bine de cele dintîi. 

Atunci cînd regii au început să facă donaţii pentru tot¬ 
deauna, fie datorită corupţiei care şi-a făcut loc în con¬ 
ducerea statului, fie datorită însăşi structurii acestuia 
care făcea ca regii să fie nevoiţi să acorde neîncetat re¬ 
compense, era firesc ca ei să înceapă a acorda pentru tot¬ 
deauna mai degrabă feudele decît comitatele. Să se lip¬ 
sească de cîteva pământuri nu era mare lucru; să dea din 
mînă de tot înaltele dregătorii însemna să piardă însăşi 
puterea. 


CAPITOLUL VIII 

ÎN CE FEL AU FOST TRANSFORMATE ALODIILE 
ÎN FEUDE 


Modul în care se transforma o alodie în feudă este în¬ 
făţişat într-o formulă a lui Marculf 3 . Proprietarul dona 
regelui pămîntul său; regele îl restituia donatorului în 
folosinţă sau cu titlul de beneficiu, iar acesta îi indica re¬ 
gelui pe moştenitorii săi. 

Pentru a descoperi motivele care i-au făcut pe cei ce 
aveau aloiii să schimbe astfel natura acestora, trebuie să 
caut, în hăul vremii, vechile prerogative ale acestei no- 


a Cartea I, formula XIII- 

bilimi, care, de unsprezece veacuri, e plină de praf, de 
sînge şi de sudoare. 

Cei care deţineau feude se bucurau de avantaje foarte 
mari. Compoziţia care le revenea pentru prejudiciile ce 
li se aduceau era mai mare decît aceea cuvenită oameni¬ 
lor liberi. Din formulele lui Marculf se vede că era un 
privilegiu al vasalului regelui ca cel ce îl ucidea să plă¬ 
tească drept compoziţie şase sute de solizi. Acest privile¬ 
giu era stabilit prin legea salică a şi prin cea a ripuarilor* 3 ; 
căci, în timp ce aimîndouă aceste legi fixau drept compo¬ 
ziţie şase sute de solizi pentru omorîrea vasalului regelui, 
ele nu acordau 0 decît două sute pentru omorîrea unui om 
liber din naştere, franc, barbar, sau om trăind sub autori¬ 
tatea legii salice; şi numai o sută de solizi pentru omorî¬ 
rea unui roman. 

Acesta nu era singurul privilegiu pe care îl aveau va¬ 
salii regelui. Trebuie să se ştie că atunci cînd un, om d era- 
chemat în judecată, şi nu se prezenta, ori nu se supunea 
dispoziţiilor judecătorilor, el era chemat înaintea regelui; 
şi dacă el continua să nu se prezinte, era scos de sub pro¬ 
tecţia regelui e şi nimeni nu avea voie să-l primească în 
casa sa, şi nici măcar să-i dea «Ie mîncare; ei bine! dacă 
era vorba de un om de rînd, i se confiscau bunurile 4 ; dar 
dacă era vorba de un vasal al regelui, ele nu i se confis¬ 
cau 8 . Pentru cel dintîi, faptul neprezentării la judecată 
era socotit ca dovadă a vinovăţiei sale, iar pentru cel din 

a Titlul LXIV. Vezi, de asemenea, titlul LXVI, §§ 3 si 4, si 
titlul LXXIV. 

b Titlul XI. 

c Vezi Legea ripuarilor, titlul VII; şj Legea salică, titlul' 
XLIV, art. 1 şi 4. 

d Legea salică, titlurile LIX şi LXXVI. 

e Extra sermonem regis 30 . Legea salică, titlurile LIX sii 
LXXVI. 

f Ibidem, titlul LIX, § 1. 

g Ibidem, titlul LXXVI, § 1. 

urmă, nu. Primul 3 , pentru cea mai mică acuzaţie, era su¬ 
pus la proba cu apă clocotită; cel din urmă nu era supus 
la această probă decît în cazul acuzaţiei de omor 6 . în sfîr- 
■şit, un vasal c al regelui nu putea fi constrîns să depună 
jurămînt în justiţie împotriva altui vasal. Numărul acestor 
privilegii a sporit mereu; iar Capitulară Iui Carloman d 
cinsteşte pe vasalii regelui prin acordarea dreptului de a 
nu putea fi siliţi să depună ei înşişi jurămînt, ci numai 
prin gura propriilor lor vasali. Mai mult încă, atunci cînd 
posesorul unei feude nu se prezentase la oaste, pedeapsa 
lui era de-a se abţine să mănânce carne şi să bea vin tot 
atît de mult timp cît lipsise şi de Ia oaste; dar omul li¬ 
ber 1 - care nu-1 urmase pe comite trebuia să plătească o 
compoziţie de şaizeci de solizi b şi era redus în stare ser¬ 
vilă şi ţinut astfel pînă ce-o plătea. 

Este deci lesne să ne imaginăm că francii care nu 
erau vasali ai regelui, şi cu atît mai mult romanii, au că¬ 
utat să devină vasali; şi că, pentru a nu fi lipsiţi de do¬ 
meniile lor, a fost născocit procedeul de-a ceda regelui 
alodia pe care cineva o avea, de a o primi de la el ca fe¬ 
udă şi de a-i indica moştenitorii. Această practică s-a 
menţinut necontenit; ea a căpătat o deosebită răspîndire 
în vremurile tulburi ale celei de-a doua dinastii cînd fie¬ 
care avea nevoie de un protector şi voia să facă corp co¬ 
mun cu alţi seniori®, intrînd, ca să spunem aşa, în mo¬ 
narhia feudală, căci monarhia politică nu mai exista. 


a Ibidem, titlurile LVI şi LIX. 
b Legea salică, titlul LXXVI, § 1. 
c Ibidem, titlul LXXVI, § 2. 

d Apud Vernis palatium, din anul 883, art 4 şi 11. 
e CapitulaTa lui Carol cel Mare, care este a doua din anul 
•812, art. 1 şi 3. 
f Heribannum. 

g Non infirmis reliquit haeredibus 31 , spune L a m b e r t 
<d’A r d r e s, în Du Cange, la cuvîntul alodis. 

Aceasta a continuat şi în vremea celei de-a treia di¬ 
nastii, după cum se vede din mai multe hrisoave 3 , fie că 
cel ce avea o alodie o dona şi o lua înapoi prin acelaşi 
act, fie că o declara alodie şi după aceea o recunoştea ca 
feudă. Aceste feude se numeau feude de reluare (fiefs de 
reprise). 

Aceasta nu înseamnă că cei care aveau feude le admi¬ 
nistrau cu grijă şi chibzuială; şi, cu toate că oamenii li¬ 
beri ţineau mult să aibă feude, ei tratau acest fel de bu¬ 
nuri aşa cum se administrează astăzi bunurile uzufruc- 
tuare. Aceasta l-a determinat pe Carol cel Mare, cel mai 
vigilent şi mai grijuliu dintre principii pe care i-am avut, 
să statornicească numeroase rînduieli b pentru a împiedica 
pe posesorii de feude de-a le degrada pe acestea în favoarea 
proprietăţilor lor. Aceasta dovedeşte numai că pe timpul 
lui cea mai mare parte a beneficiilor erau încă acordate 
pe viaţă; şi că, prin urmare, li se purta mai multă grijă 
alodiilor decît beneficiilor; cu toate acestea însă, situaţia 
de vasal al regelui era preferată aceleia de om liber. Pu¬ 
teau exista motive care să-l determine pe- posesorul unei 
feude să înstrăineze o anumită porţiune din ea; dar ni¬ 
meni nu voia să-şi piardă însuşi înaltul său titlu. 

Ştiu, de asemenea, că, în adevăr, Carol cel Mare se- 
plînge, într-o Capitulară 0 , de faptul că, în unele locuri, 
existau oameni care îşi donau feudele în proprietate şi 
apoi le răscumpărau în proprietate. Dar eu nu spun că 
nu era preferată o proprietate unui bun uzufructuar; 
spun numai că atunci cînd se putea transforma o alodie 
într-o feudă transmisibilă la moştenitori, şi acesta este 
cazul prezentat în formula despre care am vorbit mai sus, 
era foarte avantajos să se facă acest lucru. 


a Vezi cele pe care le citează Du Cange, la cuvîntul' 
alodis, şi cele pe care le prezintă G a 1 1 a n d, Trăite du franc- 
aleu (Tratat despre alodie), p. 14 şi urm. i 

b Capitulară II din anul 802, art. 10; şi Capitulară VII din 
anul 803, art. 35; şi Capitulară I, incerţi anni (anul nesigur),, 
art. 49; şi Capitulară din anul 806, art. 7. 
c Capitulară V din anul 806, art. 8. 

CAPITOLUL IX 


CUM AU FOST TRANSFORMATE ÎN FEUDE BUNURILE 
BISERICEŞTI 


Bunurile fiscale nu ar fi trebuit să aibă altă menire 
decît pe aceea de-a fi folosite ca donaţii pe care regii pu¬ 
teau să le facă pentru a-i determina pe franci să ia parte 
la noi campanii, care sporeau, pe de altă parte, bunurile 
fiscale; şi aceasta era, după cum am spus, spiritul naţi¬ 
unii; donaţiile au luat însă un alt curs. Ni s-a păstrat 3 o 
cuvântare a lui Chilperic, nepot al lui Clovis, care se plân¬ 
gea chiar pe atunci de faptul că bunurile sale fuseseră 
donate, aproape toate, bisericilor. „Fiscul nostru a sărăcit, 
spunea el; avuţiile noastre au fost trecute în mâna bise¬ 
ricilor 13 ; numai episcopii domnesc; ei se bucură de mărire, 
noi am pierdut-o“. 

Aceasta i-a determinat pe majordomi, care nu îndrăz¬ 
neau să se atingă de seniori, să despoaie bisericile de a- 
vutul lor: şi unul din motivele pe care le-a invocat Pepin 
pentru a intra în Neustria a fost acela că fusese chemat 
acolo de către clerici pentru a pune capăt încălcărilor re¬ 
gilor, adică ale majordomilor, oare deposedau biserica de 
toate bunurile ei 0 . 

Majordomii din Austrasia, adică familia Pepinilor, tra¬ 
taseră biserica cu mai multă moderaţie decît majordomii 
din Neustria şi din Burgundia; acest lucru reiese foarte 
limpede din cronieile d noastre, în care călugării nu se pot 


a In Gregoire de Tours, cartea VI, cap XLVI. 
b Aceasta l-a determinat să anuleze testamentele făcute în 
favoarea bisericilor şi chiar donaţiile făcute de către tatăl său; 
Gontran le restabili şi a făcut chiar noi donaţii- Gregoire 
de Tours, cartea VII, cap. VII. 

c Vezi Annales de Metz , cu privire la anul 687. Excitor 
imprimis querelis sacerdotum et servorum Dei, qui me saepius 
*adierunt ut pro sublatis iniuste patrimoniis, etc. 32 - 
d Vezi Annales de Metz [cu privire la anul 687]. 

sătura achnirînd evlavia şi dărnicia Pepinilor. Aceştia ocu¬ 
paseră ei înşişi demnităţile de frunte ale bisericii. „Corb 
la corb nu-şi scoate ochii", cum spunea Chilperic epis- 
copilor 3 . 

Pepin ia supus Neustria şi Burgundia; dar întrucît 
recursese, pentru a-i distruge pe majordomi şi pe regi la 
pretextul persecuţiei bisericilor nu mai putea să le des¬ 
poaie de avutul lor fără a se contrazice şi fără a arăta 
astfel că-şi bătea joc de popor. Dar cucerirea celor două 
mari regate şi distrugerea taberei potrivnice i-au procurat 
destule mijloace pentru a-şi putea mulţumi căpitanii. 

Pepin a pus mina pe putere în monarhie protejînd 
clerul; fiul său, Carol Martel, nu s-a putut menţine la 
putere decît asuprindu-1. Acest principe, văzînd că o parte 
din bunurile regale şi din bunurile fiscale fuseseră do¬ 
nate nobilimii pe viaţă sau în proprietate şi că clerul, 
căpătînd şi de la bogaţi şi de la săraci, dobîndise o mare 
parte chiar din bunurile alodiale, a despuiat bisericile de 
avutul lor; şi deoarece feudele provenite din împărţeala 
iniţială nu mai existau, a format noi feude 15 . El a luat 
pentru sine şi pentru căpitanii săi, bunurile bisericilor 
şi chiar bisericile, şi a pus capăt unui abuz care, spre 
deosebire de relele obişnuite, era cu atît mai lesne de 
înlăturat cu cît era extrem de mare. 


capitolul x 

AVUŢIILE CLERULUI 


Clerul primea atît de multe donaţii, încît trebuie ca 
în timpul celor trei dinastii să-i fi fost donate de mai 
multe ori toate bunurile regatului. Dar dacă regii, nobi- 


aîn Gregoire de Tours [cartea V, cap. XIX], 
b Karolus plurima iuri ecclesiastico detrahens, praedia 
fisco sociavit, ac deinde militibus disper tivit 33 . Ex Chrcmico 
Centulensi, cartea II. 

limea şi poporul au găsit mijlocul de a-i da toate bunu¬ 
rile, l-au găsit tot atît de lesne şi pe acela de a i le lua 
înapoi. Cucernicia a făcut să se înalţe biserici în vremea 
primei dinastii; dar spiritul războinic a făcut ca ele să 
fie donate ostaşilor, care le-au împărţit copiilor lor. Cîte 
moşii nu au ieşit din avutul destinat întreţinerii clerului! 
Regii din a doua dinastie s-au arătat darnici, făcîndu-i 
iarăşi donaţii nemăsurate. Dar iată că vin normanzii, care 
jefuiesc şi pustiesc, persecută mai ales pe preoţi şi pe 
călugări, caută abaţiile, scotocesc să găsească orice loc 
bisericesc; căci ei puneau pe seama clericilor distru¬ 
gerea idolilor lor, precum şi toate violenţele lui Carol 
cel Mare, care îi silise să se refugieze, unii după alţii, 
în nord. Era vorba de o duşmănie pe care trecerea a 
patruzeci sau cincizeci de ani n-o putuse stinge. In 
această stare de lucruri, cîte bunuri a pierdut clerul! 
Abia mai existau clerici care să le ceară înapoi. Aşadar, 
evlaviei celei de-a treia dinastii i-au mai rămas destule 
fundaţii de creat şi pămînturi de dăruit: ideile răspîn- 
dite pe acea vreme, credinţa, i-ar fi putut face pe laici 
să rămînă fără nici un avut, dacă ei ar fi fost oameni 
destul de cinstiţi. Dar, dacă oamenii bisericii erau stă- 
pîniţi de ambiţie, aceasta nu le lipsea nici laicilor: dacă 
muribundul dona ceva, moştenitorul voia să ia înapoi 
ce donase cel dintîi. Nu se mai vedeau decît litigii în¬ 
tre seniori şi episcopi, între nobili şi abaţi; şi clericii 
trebuie să fi fost tare hărţuiţi de vreme ce au fost ne¬ 
voiţi să se pună sub protecţia unor seniori, care îi apă¬ 
rau o clipă, iar după aceea îi persecutau. 

O rînduială mai bună, care s-a statornicit în timpul 
celei de-a treia dinastii, a îngăduit clericilor să-şi spo¬ 
rească avutul. Au apărut însă calviniştii, care au pus să 
se bată monedă din toate obiectele de aur şi de argint 
care s-au găsit în biserici. Cum ar fi putut oare clerul 
să fie sigur de avere, dacă el nu era sigur de existenţa 
sa? El se adîncea în controverse, în vreme ce i se ardeau 
arhivele. La ce i-a servit să ceară unei nobilimi mereu 

ruinată să-i restituie ceea ce ea nu mai avea sau ceea 
ce ea ipotecase în mii de chipuri? Clerul a dobîndit me¬ 
reu, a dat mereu înapoi şi dobîndeşte încă. 


CAPITOLUL XI 

STAREA EUROPEI PE VREMEA L,UI CAROL MARTEL 


Carol Martel, care a început să despoaie clerul de 
bunurile sale, s-a bucurat de condiiţile cele mai priel¬ 
nice: el era temut şi iubit de către ostaşi, cărora le 
purta de grijă; avea un pretext pentru războaiele sale 
împotriva sarazinilor 3 ; oricît de urît era de către cler, 
nu-i păsa, căci nu avea de fel nevoie de el; papa, căruia 
el îi era necesar, îi întindea braţele: este cunoscută 
celebra solie b pe care i-a trimis-o Grigore al III-lea. 
Aceste două puteri au fost strîns unite, pentru că ele 
nu se puteau lipsi una de cealaltă: papa avea nevoie 
de franci pentru a-1 susţine împotriva longobarzilor şi 
a grecilor; Carol Martel avea nevoie de papă pentru a-i 
umili pe greci, pentru a-i ţine în frîu pe longobarzi, 
pentru a-şi spori prestigiul 0 în ţara sa şi pentru a da 
greutate titlurilor pe care le avea şi acelora pe care el 


a Vezi Annales de Metz [anno 732 şi anno 7371. 
b Epistolam quoque, decreto Romanorum principum, sibi 
praedictus praesul Cregorius miserat, quod sese populus Ro- 
manus, relicta imperatoris dominatione, ad suam defensionem 
et invictam clementiam convertere voluisset 34 . Annales de Metz, 
cu privire la anul 741. Eo pacto patrato, ut a partibus impera- 
toris recederet 33 . Fredegar. 

c Se poate vedea, în autorii din acea epocă, impresia pe 
care autoritatea atîtor papi a făcut-o asupra spiritului francezi¬ 
lor. Cu toate că regele Pepin fusese deja încoronat de către 
arhiepiscopul de Maienţa, el a privit ungerea sa de papa Şte¬ 
fan ca ceva care îl întărea în toate drepturile sale. 

sau fiii lui le-ar fi putut obţine. El nu putea, aşadar, 
să dea greş în acţiunea sa. 

Sfîntul Eucher, episcop de Orleans, a avut o viziune 
care ina uimit pe principi. Trebuie să redau, în această 
privinţă, scrisoarea a pe care episcopii adunaţi la Reims 
i-au trimis-o lui Ludovic Germanicul, care intrase pe 
domeniile lui Carol Pleşuvul, deoarece ea este foarte 
potrivită pentru a ne arăta care era, pe acele timpuri, 
starea de lucruri şi starea de spirit. Ei spun b că „sfîn¬ 
tul Eucher fiind dus în cer, a văzut cum Carol Martel 
era supus la chinuri în fundul iadului din porunca sfin¬ 
ţilor care trebuie să asiste împreună cu Iisus Hristos 
la judecata din urmă; că el fusese condamnat la această 
pedeapsă înainte de moarte, pentru că a despuiat bise¬ 
ricile de bunurile lor, atrăgînd prin aceasta asupra lui 
păcatele tuturor celor ce le înzestraseră; că regele Pepin 
a întrunit pentru această chestiune un conciliu; că el 
a dispus să se restituie bisericilor tot ce a putut să mai 
ia înapoi dintre bunurile bisericeşti; că, deoarece el nu 
a putut să redobîndească decît o parte din ele, din pri¬ 
cina neînţelegerilor sale cu Vaifre, duce al Aquitaniei, 
el a dispus ca, pentru restul 'bunurilor, să se emită, în 
favoarea bisericilor acte de precaritate^ 0 (lettres pre- 
cabes), şi a rînduit ca laicii să plătească o zeciuială pen¬ 
tru bunurile bisericeşti pe care le deţineau, şi doispre¬ 
zece dinari de fiecare casă; că, apoi, Carol cel Mare nu 
a împărţit bunurile bisericii; ci că, dimpotrivă, el a emis 
o Capitulară prin care şi-a luat, în numele său şi al 


a Anno 858, apud Carisiacum (Din anul 858, la Carisiacus), 
ed. B a 1 u z e, voi. II, p. 101. 

b Ibidem, voi. II, art. 7, p. 109. 

c Precaria, quod p recibus utendum concedztur 37 , spune 
C u j a s în notele sale la cartea I din lucrarea Despre feude. 
Dintr-o diplomă a regelui Pepin, purtînd data celui de-al trei¬ 
lea an al domniei sale, rezultă că nu acest principe a introdus 
aceste acte de precaritate; el citează unul făcut de către major¬ 
domul Ebroin, exemplu urmat după aceea. Vezi diploma aces¬ 
tui rege în voi. V din Historiens de France (Istoricii Franţei), 
lucrare a benedictinilor, art. 6. 

urmaşilor săi, obligaţia de-a nu le împărţi niciodată; că 
tot ceea ce afirmă ei se dovedeşte prin mărturii scrise 
şi că mulţi dintre ei înşişi le auziseră toate acestea po¬ 
vestite de Ludovic Debonarul, tatăl celor doi regi“. 

Rînduiala regelui Pepin, despre care vorbesc epis¬ 
copii, a fost statornicită în conciliul ţinut la Leptines 3 . 
Biserica era avantajată prin aceea că cei ce primiseră 
bunuri de ale sale nu le deţineau decît cu titlu precar, 
şi că, în afară de aceasta, ea primea de la aceştia ze- 
ciuială şi doisprezece dinari de fiecare casă ce îi apar¬ 
ţinuse. Dar acesta era un paliativ iar răul dăinuia. 

Chiar şi această măsură a întîmpinat împotriviri şi 
Pepin a fost nevoit să emită o altă Capitulară 15 prin 
care a dispus ca cei ce deţineau beneficii de acestea să 
plătească zeciuiala şi darea aici arătate şi chiar să în¬ 
treţină clădirile episcopilor sau ale mănăstirii, sub sanc¬ 
ţiunea pierderii bunurilor donate. Carol cel Mare a con¬ 
firmat rînduielile lui Pepin c . 

Ceea ce spun episcopii în aceeaşi scrisoare, că a pro¬ 
mis Carol cel Mare, în numele său şi al urmaşilor săi, 
adică să nu mai împartă ostaşilor bunurile bisericilor, 
corespunde cu Capitulară acestui principe, care a fost 
dată la Aix-la-Chapelle, în anul 803, în scopul de a 
potoli temerile clericilor în această privinţă; dar dona¬ 
ţiile făcute dinainte au rămas mai departe în vigoare d . 


a Anu! 743. Vezi cartea V a Capitulariilor, art. 3, ed. 
B a 1 u z e, p. 825. 

b Cea de la Metz din anul 756, art. 4. 

c Vezi Capitulam lui din anul 803, dată la Worms, ed. 

B a 1 u z e, p. 411, în care el reglementează contractul de po¬ 
sesiune precară; şi cea de la Frankfurt din anul 794, p. 267, 

art. 24, cu privire la repartiţiile clădirilor; şi cea din anul 800, 
p. 330. 

d După cum rezultă din nota precedentă şi din Capitulară 
lui Pepin, rege al Italiei, în care se spune că regele va da mă¬ 
năstirile ca feudă celor care s-ar recomanda pentru feude. 
Această Capitulară e anexată la Legea longobarzilor, cartea III, 
titlu] I, j$ 30 şi la Legile salice, colecţia legilor lui Pepin, în 
E c h a r d, p. 195, titlul XXXI, art. 4. 

Episcopii adaugă, şi pe bună dreptate, că Ludovic De- 
bonarul a urmat linia de conduită a lui Carol cel Mare 
şi nu a donat de fel soldaţilor bunurile bisericii. 

Totuşi vechile abuzuri au căpătat o întindere atît 
de mare, încît în timpul domniei 3 fiilor lui Ludovic 
Debonarul, laicii instalau preoţi în bisericile lor sau îi 
alungau fără consimţământul episcopilor. Bisericile erau 
împărţite între moştenitori 15 ; iar cînd nu erau întreţinute 
aşa cum se cuvine, episcopii nu aveau alt mijloc de a 
interveni decît să ia de acolo moaştele 0 . 

Capitulară de la Compiegne d a stabilit că trimisul 
regelui va putea face inspecţie, împreună cu episcopul, 
la toate mănăstirile, cu încuviinţarea' 5 şi în prezenţa 
celui care o deţinea; iar această regulă generală dove¬ 
deşte că abuzul era general. 

Nu se poate spune că ar fi lipsit legi pentru resti¬ 
tuirea bunurilor bisericeşti. în adevăr, cînd papa Ic-a 
adus episcopilor învinuirea de neglijenţă în refacerea mă¬ 
năstirilor, ei i-au scris f lui Carol Pleşuvul că această im¬ 
putare nu-i atinsese de fel, pentru că ei nu erau vinovaţi 
de acest lucru; şi l-au încunoştiinţat despre ceea ce se 
promisese, se hotărîse şi se rînduise în atîtea adunări ale 
poporului. Şi, în adevăr, ei citează nouă. 

Neînţelegerile se ţineau lanţ. Au venit normanzii şi 
i-au pus pe toţi de acord 40 . 


a Vezi Constituţia lui Lothar I, în Legea longobarzttor, car¬ 
tea III, legea I, § 43. 
b Ibidem, § 44. 

c Vezi Constituţia lui Lothar I, în Legea longobarzilor, car¬ 
tea III, legea I, § 44. 

d Dată în cel de-al douăzeci şi optulea an al domniei lui 
Carol Pleşuvul, în anul 868, ed. B a 1 u z e, p. 203. 

e Cum consilio et consensu ipsius aui locum retinet 39 . 
f Consilium apud Bonoilum (Conciliul de la Bonoilum), 
anul al şaisprezecelea al domniei lui Carol Pleşuvul, anul 856, 
ed. Baluze, p. 78. 

CAPITOLUL XII 

ÎNFIINŢAREA dijmelor 


Rînduielile statornicite sub domnia regelui Pepin dă¬ 
duseră bisericii mai degrabă speranţa unei uşurări de- 
cît o uşurare efectivă; şi, după cum Carol Martel a 
găsit întregul patrimoniu public în mîinile clericilor, 
Carol cel Mare a găsit bunurile bisericilor în mîinile 
ostaşilor. Aceştia nu puteau fi constrînşi să restituie 
ceea ce li se donase; iar împrejurările de pe atunci fă¬ 
ceau ca acest lucru să fie şi mai irealizabil decît era 
prin natura sa. Pe de altă parte, creştinismul nu tre¬ 
buia lăsat să piară, din lipsa de slujitori ai bisericii 3 , 
dc lăcaşuri de închinare şi de îndrumări pastorale. 

Aceasta l-a determinat pe Carol cel Mare să insti¬ 
tuie 13 dijmele, un nou fel de avuţie, care .a prezentat 
pentru cler avantajul că, fiind acordat în mod exclusiv 
bisericii, a fost mai lesne după aceea să se recunoască 
uzurpările în această privinţă. 

Unii au voit să situeze această instituire la date mult 
mai îndepărtate; dar izvoarele citate în sprijinul aces¬ 
tor susţineri mi se pai' a fi mărturii împotriva celor 
care le invocă. Constituţia 0 lui Clotar spune doar că 


a în războaiele civile care s-au iscat pe timpul lui Carol 
Martel, bunurile bisericii din Reims au fost date laicilor. Cle¬ 
rul a fost lăsat să se întreţină cum putea, după cum se spune 
în La vie de Saint Remi (Viaţa Sfîntului Remi). S u r i u s 39 , 
voi. I, p. 279. 

b Legea longobarzilor, cartea III, titlul III, §§ 1 şi 2. 
c Este aceea despre care am vorbit atît de mult în capito¬ 
lul IV de mai sus, pe care o găsim în ed. B a 1 u z e a Capitu- 
lariilor, voi. I, art. 11, p. 9. 

nu se vor percepe 'anumite dijme 3 - pentru bunurile acor¬ 
date 'bisericii. Aşadar, biserica era departe de a percepe 
dijme pe acea vreme şi tot ceea ce caută să obţină era 
de <a fi scutită de ele. Al doilea conciliu 13 de l'a Macon, 
ţinut în anul 585, care porunceşte să &e plătească dij¬ 
mele, spune, intr-adevăr, că ele s-au plătit în vechime, 
dar, spune, de asemenea, că atunci ele nu se mai plă¬ 
teau. 

Cine se îndoieşte că înainte de Carol cel Mare nu 
s-a desdhis Biblia şi nu au fost propovăduite darurile 
şi ofrandele despre care se vorbeşte în Levitic 42 ? Eu 
susţin însă că înainte de acest principe dijmele puteau 
fi propovăduite, dar că ele nu erau încă introduse. 

Am spus că rînduielile statornicite în vremea regelui 
Pepin supusesem la plata dijmelor şi la repararea bise¬ 
ricilor pe cei care deţineau, cu titlul de feude, bunurile 
bisericilor. Era mare lucru ca fruntaşii naţiunii să fie 
constrânşi, printr-o lege, a cărei justeţe nu putea fi con¬ 
testată, să dea exemplu. 

Carol cel Mare a făcut mai mult încă, şi, din Capi¬ 
tulară de Villis c , vedem că el a supus la obligaţia de 
plată a dijmelor propriile sale bunuri: acesta era iarăşi 
un mare exemplu. 

Poporul de jos nu prea este însă în stare să lase la 
o parte interesele sale sub imboldul unor exemple. Si- 


a Agraria et pascuaria, vel decimas porcorum, Ecclesiae 
concedimus; ita ut actor aut decimator in rebus Ecclesiae nul- 
lus accedat il . Capitulară lui Carol cel Mare din anul 800, ed. 
B a 1 u z e, p. 336, explică foarte bine ce era acest fel de dijmă 
de care Clotar scuteşte biserica: ea era a zecea parte din por¬ 
cii care erau ţinuţi la îngrăşat în pădurile regelui; şi Carol 
cel Mare dispune ca judecătorii săi să plătească această zeciu- 
ială la fel cu ceilalţi, pentru ca să dea exemplu. Se vede că 
era vorba de un drept seniorial sau economic. 

b Canone V, ex tomo I, Conciliorum antiquorum Galliae, 
opera Jacobi Sirmundi (Canonul V, în voi. I din Vechile con¬ 
cilii ale Galiei, operele lui Jacob Sirmond). 

c Articolul 6, ed. B a 1 u z e, p. 332. Ea a fost dată în anul 

800. 

nodul de la Frankfurt a i-a prezentat un; argument mar 
puternic pentru a-1 face să plătească dijmele. Cu acel 
prilej s-a emis o Capitulară în care se spunea că, la 
ultima foamete, spicele de grîu fuseseră găsite goale b :. 
că boabele fuseseră devorate de către demoni şi că se 
auziseră glasuri care dojeneau pe oameni pentru ne¬ 
plata dijmei 44 ; şi, drept urmare, s-a poruncit tuturor 
celor ce deţineau bunuri bisericeşti să plătească dijma; 
şi, iarăşi, drept urmare, s-a poruncit acest lucru tuturor. 

Carol cel Mare nu şi-a atins de la început ţelul: 
această dare a părut peste măsură de mare c . La evrei,, 
plata dijmelor intrase de la întemeiere, în organizarea 
statului lor; dar aici, plata dijmelor era o sarcină inde¬ 
pendentă de acelea statornicite o dată cu instituirea- 
monarhiei. Din dispoziţiile adăugate la legea longobar- 
zilor d se poate vedea cît de greu a fost să se impună, 
plata dijmelor prin legile civile; iar după diferitele ca¬ 
noane ale conciliilor ne putem da seama cît de dificilă, 
a fost introducerea lor prin legile bisericeşti. 

Poporul a consimţit în sfîrşit să plătească dijmele- 
cu condiţia de a le putea răscumpăra. Constituţia lui 
Ludovic DebonaruP şi cea a împăratului Lotbar f , fiul 
său, nu au îngăduit acest lucru. 

Legile lui Carol cel Marc asupra înfiinţării dijmelor 
au fost opera necesităţii; numai religia şi-a avut aici. 
partea, superstiţia, nu. 


a Ţinut sub Carol cel Mare, în anul 794. 

b Experimenta enim didicimus in annb Quo illa valida fet- 
rn.es irrepsit, ebullire vacuas annonas a daemonibus devoratas, 
et voces exprobationis auditas, etc'' 3 ., ed. B a 1 u z e, p. 267, art.. 
23. 

c Vezi între altele Capitultra lui Ludovic Debonarul, din- 
anul 829, ed. B a 1 u z e, p. 663, împotriva celor care, pentru a 
nu plăti dijma, nu-şi cultivau pămînturile; şi art. 5. Nonis c/u i- 
dem et decimis, unde et genitor noster et nos frequcnter in; 
diversis placitis admonitionem fecimus H . 

d între altele cea a lui Lotbar, cartea III, titlul III, cap. VI, 
e Din anul 829, art. 7 în Bal-uze, voi. I, p. 663. 
f Legea longobarzilor, cartea III, titlul III, § 8. 

Faimoasa lui împărţire în patru a dijmelor: pentru 
întreţinerea bisericilor, pentru săraci, pentru episcopi, 
pentru clerici a , dovedeşte că el urmărea să redea bise¬ 
ricii acea stabilitate şi trăinicie pe care aceasta o pier¬ 
duse. 

Testamentul său b arată că el a vrut să ducă pînă la 
capăt înlăturarea relelor pe care le pricinuise Carol 
Martel, bunicul său. El a făcut trei părţi egale din bunu¬ 
rile sale mobile: a dispus ea două din aceste părţi să fie 
împărţite în douăzeci şi una de porţiuni pentru cele două¬ 
zeci şi una de arhiepiscopii din imperiul său; fiecare 
parte trebuia să fie subîmpărţită între arhiepiscopie şi 
episcopiile care depindeau de ea. Treimea care a rămas 
a împărţit-o în patru: o parte a donat-o copiilor şi nepo¬ 
ţilor săi; alta a fost adăugată celor două treimi deja 
donate; celelalte două au fost destinate operelor pioase. 
Se părea că ar considera imensul dar făcut de el bise¬ 
ricilor nu atît ca un act de cucernicie cît ca un act 
politic. 


CAPITOLUL XIII 

DESPRE ALEGEREA EPISCOPILOR Şl ABAŢILOR 


Bisericile devenind sărace, regii au renunţat 0 la de¬ 
semnarea episcopilor şi a demnitarilor pentru alte be¬ 
neficii eclesiastice. Principii s-au îngrijit mai puţin de 
numirea slujitorilor bisericii, iar candidaţii au recurs 
mai puţin la sprijinul autorităţii lor. Aşa că biserica 


a Jbidem, § 4. 

b Acesta e un fel de codicil prezentat de către Egi n- 
h a r d' i(5 şi care e deosebit de testamentul propriu-zis, care se 
găseşte în G o 1 d a s t 47 şi B a 1 u z e. 

c Vezi Capitulară lui Carol cel Mare din anul 803, art. 2, 
ed. B a 1 u z e, p. 379; şi edictul lui Ludovic Debonarul din anul 
834, în G o 1 d a s t, Constitutions imperiales (Constituţii impe¬ 
riale), voi. I. 

primea un fel de compensaţie pentru bunurile care îi 
fuseseră luate. 

Şi dacă Ludovic Debonarul 3 a lăsat poporului roman 
dreptul de a alege pe papi, aceasta a fost o urmare a 
spiritului general din vremea lui: comportarea faţă de 
scaunul papal a fost la fel cu comportarea faţă de cele¬ 
lalte scaune. 


CAPITOLUL XIV 

DESPRE FEUDELE LUI CAROL MARTEL 


Nu pot spune dacă, donînd bunurile bisericii ca 
feude, Carol Martel le-a donat pe viaţă sau pe vecie. 
Tot ce ştiu este că pe timpul lui Carol cel Mare b şi al 
lui Lothar I c existau bunuri de acest fel care se trans¬ 
miteau la moştenitori şi se împărţeau între ei. 

Văd, în afară de aceasta, că o parte d au fost donate 
ca alodii, iar cealaltă parte ca feude. 

Am' spus că proprietarii de alodii erau supuşi la ser¬ 
viciul militar ca şi posesorii de feude. Fără îndoială, 
aceasta a fost cauza datorită căreia Carol Martel a do¬ 
nat deopotrivă şi cu titlu de alodie şi cu titlu de feudă. 


a Aceasta se spune în vestitul canon Ego Ludovicus (Eu Lu¬ 
dovic), care este în chip vădit apocrif. El se află în ed. Bal u- 
z e, p 591, cu privire la anul 817. 

b Cum rezultă din Capitulară sa din anul 801, art. 17, în 
B a 1 u z e, voi. I, p. 360. 

c Vezi Constituţia sa, inserată în Codul longobarzilor, car¬ 
tea III, titlul I, § 44. 

d Vezi Constituţia de mai sus si Capitulam Iui Carol Ple¬ 
şuvul din anul 846, cap. XX, in vili». Sparnaco. ed. B a 1 u z e, 
voi. II, p. 31; şi cea din anul 853, cap. III şi V, în sinodul de 
la Soissons, ed, B a 1 u z e, voi II, p. 54; şi cea din anul 854, 
apud Attiniacum, cap. X, ed- B a 1 u z e, voi. II, p. 70. Vezi de 
asemenea prima Capitulară a lui Carol cel Mare, incerţi alini, 
art. 49 şi 56, ed. B a 1 u z e, voi. I, p. 519. 

CAPITOLUL XV 

CONTINUAREA ACELUIAŞI SUBIECT 


Trebuie să relevăm că feudele fiind transformate în 
bunuri bisericeşti, iar bunurile bisericeşti fiind trans¬ 
formate în feude, feudele şi bunurile bisericeşti au îm¬ 
prumutat cîte ceva, în mod reciproc, unele din natura 
celorlalte. Astfel bunurile bisericeşti au început să se 
'bucure de privilegiile feudelor, iar feudele de cele ale 
bunurilor bisericeşti: aşa au fost drepturile 3 onorifice 
în biserici 48 , care au apărut pe acele vremuri. Şi, de¬ 
oarece aceste drepturi au fost întotdeauna legate mai 
mult de jurisdicţia superioară 49 decît de ceea ce noi 
numim astăzi feudă, urmează că jurisdicţiile patrimo- 
:ndale au fost statornicite odată cu aceste drepturi. 


CAPITOLUL XVI 

'CONTOPIREA TITLULUI DE REGE CU DEMNITATEA 
DE MAJORDOM. A DOUA DINASTIE 

''Ordinea chestiunilor de discutat m-a făcut să nu 
urmez ordinea cronologică; astfel că am vorbit despre 
Oarol cel Mare înainte de a vorbi despre acea faimoasă 
•epocă a trecerii, sub regele Pepin, a coroanei la Carolin- 
gieni: fapt oare, spre deosebire de evenimentele obişnuite, 
poate că trezeşte mai mult luarea aminte • astăzi decît pe 
vremea cînd s-a petrecut. 

Regii nu aveau nici o autoritate, dar aveau un nume; 
"titlul de rege era ereditar, iar cel de majordom era 
electiv. Cu toate că, în ultimul timp, majordomii puse- 


a Vezi Capitulariile, cartea V, art. 44; şi edictul de ia Pis- 
■tes din anul 864, art. 8 şi 9, în care se arată drepturile onori¬ 
fice ale seniorilor, statornicite aşa cum sînt în vigoare şi astăzi. 

seră pe tron pe cine voiseră dintre Merovingieni, ei nu 
luaseră niciodată pe rege dintr-o altă familie; şi vechea 
lege, care acorda coroana unei anumite familii, nu era de 
fel ştearsă din inimile francilor. Persoana regelui era 
aproape necunoscută în monarhie, dar nu tot aşa era şi 
demnitatea de rege. Pepin, fiul lui Carol Martel, a so¬ 
cotit că era nimerit să contopească aceste două titluri; 
contopire care făcea să existe o continuă incertitudine 
dacă noua regalitate era ereditară sau nu; şi aceasta îi 
era de ajuns celui ce alipea la titlul de rege o mare pu¬ 
tere. Atunci autoritatea majordomului a fost îmbinată 
cu autoritatea regală. în contopirea acestor două auto¬ 
rităţi, s-a înfăptuit un fel de conciliere. Majordomul 
fusese electiv, iar regele ereditar; la începutul celei dc-a 
doua dinastii, coroana a devenit electivă, pentru că po¬ 
porul alegea; ea era totodată ereditară, pentru că el 
alegea mereu din sînul aceleiaşi familii a . 

Părintele Le Cointe 51 , în ciuda mărturiei tuturor do¬ 
cumentelor istorice* 1 , contestă 0 că papa ar fi autorizat 
această importantă schimbare; unul dintre argumentele 
sale este că prin aceasta el ar fi săvîrşit o nedreptate. 
Şi este de mirare să vedem că un istoric stabileşte ce 
:au făcut oamenii după ce ar fi trebuit ei să facă! Cu 
acest fel de a raţiona nu ar mai exista istorie. 

Oricum ar sta lucrurile, este sigur că, din momentul 
victoriei ducelui Pepin, familia sa a devenit domnitoare, 
iar cea a Merovingienilor a încetat de a mai fi astfel. 
Cînd nepotul său Pepin a fost încoronat ca rege nu a 
fost vorba decît de o ceremonie mai mult şi de o fan- 


a Vezi testamentul lui Carol cel Mare şi împărţeala pe care 
Ludovic Debonarul a făcut-o între fiii săi în adunarea statelor, 
ţinută la Quierzy, relatată de către G o 1 d a s t: Quern populus 
•eligere velit, ut patri suo succedat in regni haereditate 5U . 

b Anonimul, cu privire la anul 752, şi Chron Centul. (Cro¬ 
nica din Centulum) cu privire la anul 754. 

c Fabella quae post Pippini mortem excagitata est, aequi- 
tati ac sanctitati Zachariae papae plurimum adversatur 52 . .. 
Annalles ecclesiastici Franco.rum (Analele eclesiastice ale fran- 
icilor), vdl. II, p. 319. 

tomă mai puţin: căci prin aceasta, el nu a dobîndit ni¬ 
mic altceva decît însemnele regalităţii; în sinul naţiunii 
nu s-a schimbat însă nimic. 

Am spus toate acestea în scopul de a stabili momen¬ 
tul revoluţiei care a avut loc, pentru a nu se mai face 
eroarea de a se socoti revoluţie ceea ce nu era decît 
o urmare a revoluţiei. 

Cînd Hugues Capet a fost încoronat ca rege, la în¬ 
ceputul celei de-a treia dinastii, a avut loc o schimbare 
mai importantă, deoarece statul a trecut de la anarhie- 
la o formă oarecare de guvern ămînt; dar cînd s-a suit 
pe tron Pepin, s-a menţinut forma de guvernământ exis¬ 
tentă. 

Cînd Pepin a fost încoronat ca rege, el nu şi-a schim¬ 
bat decît titlul; dar cînd a fost încoronat oa rege Hu¬ 
gues Capet, a avut loc o schimbare de esenţă, deoarece 
o mare feudă, îmbinată cu coroana, a pus capăt anar¬ 
hiei. 

Cînd Pepin a fost încoronat ca rege, titlul de rege 
a fost îmbinat cu cea mai înaltă demnitate; cînd a fost 
încoronat Hugues Capet, titlul de rege a fost îmbinat 
cu cea -mai mare dintre feude. 


CAPITOLUL XVII 

O PARTICULARITATE ÎN ALEGEREA REGILOR DIN 
CEA IDE-A DOUA DINASTIE 


In formula de investitură a lui Pepin 3 , vedem că 
Carol şi Carloman au fost de asemenea unşi şi binecu- 
vîntaţi şi că seniorii francezi s-au obligat, sub amenin- 


a Volumul V din Historiens de France par Ies P.P. bene- 
dictins, p. 9. 

tarea pedepsei cu interdicţia şi cu excomunicarea să 
nu aleagă 3 niciodată ca rege pe cineva din altă familie. 

Din testamentul lui Carol cel Mare şi din cel al lui 
Ludovic Debonarul reiese că francii alegeau pe urmaşii 
la tron dintre fiii regilor: ceea ce corespunde în totul 
cu clauza de mai sus. Iar atunci cînd domnia a trecut 
în mîinile altei familii decît aceea a lui Carol cel Mare, 
dreptul de a alege, care era limitat şi condiţional, a de¬ 
venit pur şi simplu; şi, s-a schimbat, astfel, vechea or¬ 
ganizare a statului. 

Simţind că i se apropie sfîrşitul, Pepin i-a adunat b 
pe seniorii eclesiastici şi laici la Saint-Denis şi a îm¬ 
părţit regatul între cei doi fii ai săi, Carol şi Carloman. 
Nu avem' actele acestei adunări; dar ceea ce s-a pe¬ 
trecut acolo este descris de autorul vechii colecţii isto¬ 
rice dată la lumină de către Canisius cS4 , precum şi de 
cel al Analelor de la Metz, după cum a remarcat d Dom¬ 
nul Baluze. Şi, in acestea, eu găsesc două lucruri oare¬ 
cum contrare: că Pepin a făcut împărţeala cu consim¬ 
ţământul marilor seniori şi, apoi, că a făcut aceasta în 
virtutea dreptului său patern. Aceasta dovedeşte ceea ce 
am mai spus, anume că, în timpul acestei dinastii, drep¬ 
tul poporului consta în a alege pc rege din sînul acele¬ 
iaşi familii: era vorba la drept vorbind, mai degrabă de 
un drept de a exclude decît de a alege. 

Acest fel de drept de alegere este confirmat de do¬ 
cumentele istorice provenind de la cea de-a doua di¬ 
nastie. Astfel este Capitulară lui Carol cel Mare privi¬ 
toare la împărţirea imperiului între cei trei fii ai săi, 
în care, după ce stabileşte partea fiecăruia, el spune- 


a Ut nunquam de alterius lumbis regent in aevo Praesu- 
mant eligere, sed ex ipsorum 53 Voi. V din Historiens de France, 
p. 10. 

b în anul 768. 

c Voi. II. Lectionis antiquae (Lecţii vechi). 

d Ediţia Capitulariilor, voi. I, p. 188. 

e în prima Capitulară din anul 806, ed. Baluze, p. 439, 
art. 5. 

că „dacă unul dintre cei trei fraţi va avea un fiu pe 
care poporul va voi să-l aleagă ca urmaş la tronul tată¬ 
lui său, unchii săi vor trebui să consimtă la aceasta* 1 

Aceeaşi dispoziţie se află în actul împărţelii 3 făcută 
de către Ludovic Debonarul între cei trei fii ai săi, 
Pepin, Ludovic şi Carol, în anul 837, în adunarea de 
la Aix-la-Chapelle, precum şi într-un alt act de împăr¬ 
ţeală al aceluiaşi împărat 13 , făcută cu douăzeci de ani 
mai înainte între Lot'har, Pepin şi Ludovic. Poate fi citat 
de asemenea şi jurămîntul lui Ludovic Gîngavul, depus 
la Compiegne, cînd a fost încoronat acolo: „Eu, Ludo¬ 
vic 0 , înscăunat ca rege, prin mila lui Dumnezeu şi prin 
alegerea poporului, făgăduiesc. Cele spuse de mine 
sînt confirmate de actele conciliului de la Valence d , ţinut 
în anul 890, pentru alegerea lui Ludovic, fiul lui Boson, 
la tronul regatului Arles. Acolo este ales Ludovic; şi se 
aduc ca argumente principale pentru alegerea sa faptul 
că el era din familia imperială-, că demnitatea ile rege 
îi fusese acordată de către Carol cel Gros şi că împă¬ 
ratul Arnoul îl învestise prin sceptru şi prin mijlocirea 
solilor săi. Regatul Arles, ca şi celelalte regate, des¬ 
prinse din imperiul lui Carol cel Mare, sau dependente- 
de el, era electiv şi ereditar. 

a In Goldast, Constitutions impâriales (Constituţii impe¬ 
riale), voi. II, p. 19. 

b Ed. B a 1 u z e, p. 574, art. 14. Si vero aliquis illorum de- 
cedens, legitimos filios reliquerit, non inter eos potestas ipsa 
dividatur; sed potius populus, pariter conveniens, unum ex eis,. 
quem Dominus voluerit, eligat; et hune senior frater in loco 
fratris et filii suscipiat 55 . 

c Capitulară din anul 877, ed. B a 1 u z e, p. 272. 
d în D u m o n t, Corps diplomatique 56 (Corpusul diploma¬ 
tic), voi. I, art. 36. 

e In linie feminină. 

CAPITOLUL XVIII 

CAROL CEL MARE 


Carol cel Mare şi-a propus să menţină puterea no¬ 
bilimii în limitele sale şi să împiedice asuprirea clerului 
şi a oamenilor liberi. El a potrivit aşa de bine păturile 
sociale din sînul statului încît acestea s-au contraba¬ 
lansat reciproc, iar el a rămas stăpînul. Totul a fost 
unit prin forţa geniului său. A dus neîncetat nobilimea 
clin expediţie în expediţie; nu i-a lăsat timp să-şi facă 
planuri şi a făcut să fie cu totul absorbită de îndepli¬ 
nirea alor sale. Imperiul s-a menţinut datorită măreţiei 
conducătorului său: mare ca principe şi încă mai mare ca 
om. Regii, fiii săi, iau fost cei dintîi supuşi, instrumente ale 
puterii sale şi modele de ascultare. El a statornicit rîn- 
cluieli minunate; a făcut însă şi mai mult: a impus apli¬ 
carea lor. Geniul său s-a manifestat în toate părţile im¬ 
periului. In legile acestui principe găsim un. spirit de 
prevedere care îmbrăţişează totul şi o anumită forţă 
care trage după sine totul. Pretextele 3 de sustragere de 
la îndatoriri sînt înlăturate, neglijenţele sînt sancţionate, 
abuzurile suprimate sau prevenite. El ştia să pedep¬ 
sească; ştia şi mai bine încă să ierte. Vast în planurile 
sale, simplu în execuţie, nimeni nu a avut într-un grad 
mai înalt arta de a săvîrşi cele mai mari lucruri cu uşu¬ 
rinţă şi pe cele grele cu promptitudine. Străbătea neîn¬ 
cetat vastul său imperiu, făcîndu-şi simţită prezenţa ori¬ 
unde călca. în toate părţile se iveau neîncetat încurcă¬ 
turi; în toate părţile el le punea oapăt. Nicicînd vreun 
principe nu a ştiut să înfrunte mai bine primejdiile; 
nicicînd vreun principe nu a ştiut să le evite mai bine. 
El a sfidat toate pericolele şi îndeosebi pe acelea prin 


a Vezi Capitulară 111 a sa din anul 811, p. 486, art. 1, 2, 3, 
4, 5, 6, 7 şi 8, Capitulară I din anul 812, p. 490, art. 1, Capitu¬ 
lară II din acelaşi an, p. 494, art. 9 şi 11; şi altele. 

care trec aproape întotdeauna marii cuceritori: adică 
conspiraţiile. Acest principe extraordinar era extrem 
de moderat; caracterul său era blînd, felul său de pur¬ 
tare simplu; îi plăcea să trăiască în mijlocul curtenilor 
săi. El a fost poate prea sensibil la farmecele feminine; 
dar un principe care a cîrmuit totdeauna personal şi 
care şi-a petrecut viaţa în fapte mari, merită mai multă 
îngăduinţă. El a pus o admirabilă ordine în cheltuielile 
sale: şi-a exploatat domeniile cu înţelepciune, cu grijă, 
cu chibzuială; capul unei familii ar putea învăţa 3 - din 
legile lui cum să-şi conducă casa. în Capitulariile sale 
vedem izvorul curat şi sacru din care şi-a scos bogăţiile. 
Nu voi mai spune decît atîta: el a poruncit 13 să se vîndă 
ouăle de la păsările de curte de pe domeniile sale şi 
ierburile de prisos din grădinile sale-; iar mai înainte 
distribuise popoarelor sale toate bogăţiile longobarzilor 
şi uriaşele comori ale hunilor care jefuiseră lumea în¬ 
treagă. 


CAPITOLUL XIX 

CONTINUAREA ACELUIAŞI SUBIECT 


Carol cel Mare şi primii săi succesori s-au temut oa sluj¬ 
başi trimişi de ei în regiuni îndepărtate să nu fie cumva 
porniţi spre răzvrătire;. ei au socotit că vor găsi mai 
multă supunere la clerici; aşa că au înfiinţat în Ger¬ 
mania un miare număr de episcopii 0 şi acestora le-au 
alipit mari feude. Din unele hrisoave se vede că clau- 


a Vezi Capitulară de Villis, din anul 800; Capitulară II din, 
anul 813, art. 6 şi 19; şi cartea V a Capitulariilor, art. 303. 

b Vezi Capitulară de Villis, art. 39. Vezi în întregime aceas¬ 
tă Capitulară, care este o capodoperă de înţelepciune, de bună 
administraţie şi de chibzuială. 

c Vezi, între altele, întemeierea arhiepiscopiei de la Bre- 
men, în Capitulară din 789, ed. B a 1 u z e, p. 245. 

zele care indicau prerogativele acestor feude nu se deo¬ 
sebeau de cele care se treceau de obicei în actele unor ase¬ 
menea concesiuni* 1 , cu toate că astăzi îi vedem pe cle¬ 
ricii cei mai importanţi din Germania investiţi cu pu¬ 
terea suverană. Oricum ar sta lucrurile, acestea erau 
bastioane înaintate pe care împăraţii le instalau pentru 
a se apăra împotriva saxonilor. Ceea ce nu puteau aş¬ 
tepta de la nepăsarea sau neglijenţele unui fidel soco¬ 
teau ei că pot aştepta de la zelul şi atenţia plină de 
sîrg a unui episcop; pe lingă faptul că un astfel de vasal, 
departe de a se servi împotriva lor de popoarele subju¬ 
gate, avea dimpotrivă nevoie el însuşi de ei pentru a 
ţine piept acestor popoare. 


capitolul xx 

LUDOVIC DEBONARUL 


Augustus, aflîndu-se în Egipt, a pus să i se deschidă 
mormîntul lui Alexandru. El a fost întrebat dacă nu' voia 
să i se deschidă şi mormintele Ptolemeilor; a răspuns 
că voia să vadă pe rege, nu pe morţi. Tot aşa şi în 
istoria celei de-a doua dinastii îi căutăm pe Pepin şi 
pe Carol cel Mare; aim vrea să-i vedem pe regi, iar nu 
pe morţi. 

Un principe, jucări’e a pasiunilor sale şi victimă chiar a 
virtuţilor sale; un principe care nu şi-a cunoscut nicio¬ 
dată nici forţa, nici slăbiciunea; care nu a ştiut să ins¬ 
pire nici teamă, nici dragoste; care, alături de puţine 
scăderi ale inimii, avea tot felul de cusururi ale minţii, 


a De exemplu, interdicţia pentru judecătorii regali de a in¬ 
tra în teritoriul lor pentru a percepe jreda şi alte dări. Am vor¬ 
bit mult despre ele în cartea precedentă [cap. XX, XXI, şi 
XXII], 

— acest principe a luat în mîini frînele imperiului, frîne 
pe care le ţinuse Carol cel Mare. 

în vreme ce întreaga lume plînge moartea tatălui 
său; în clipa de cutremurare cînd toţi îl caută pe Carol 
şi nu-1 mai găsesc; în vreme ce îşi grăbeşte paşii pen¬ 
tru a ocupa locul său, el trimite înainte oameni de în¬ 
credere pentru a-i aresta pe cei ce fuseseră părtaşi la 
destrăbălarea surorilor sale. Faptul acesta a pricinuit 
cumplite tragedii 3 : căci era un act de tare nesocotită 
pripeală. El a început prin a răzbuna nelegiuirile din 
familie înainte de a fi ajuns la palat şi prin a răzvrăti 
împotriva lui spiritele mai înainte de a deveni stăpîn. 

A poruncit să i se scoată ochii lui Bernard, rege al 
Italiei, nepot al său, care venise la el să implore îndu¬ 
rare şi care a murit la cîteva zile după aceea: aceasta a 
dus la înmulţirea duşmanilor săi. Teama de ei l-a deter¬ 
minat să-i călugărească pe fraţii săi: ceea ce a făcut să 
sporească şi mai mult numărul duşmanilor. Aceste două 
din urmă fapte i-au atras după aceea imputări aspre b : 
nu s-a omis de a i se spune că îşi călcase jurămîntul şi 
făgăduinţele 0 solemne pe care le făcuse tatălui său în 
ziua încoronării sale. 

După moartea împărătesei Hirmengarda, de la care 
avea trei copii, s-a căsătorit cu Iuditha; a avut de la ea 
un fiu; şi la puţină vreme după aceea, îirubinînd îngă¬ 
duinţa unui soţ bătrîn cu toate slăbiciunile unui rege 
bătrîn, el a introdus în familia sa un desfrîu care a atras 
după sine căderea monarhiei. 

El a modificat necontenit partajul pe care l-a făcut 
între copiii săi. Şi aceasta cu toate că împărţelile succe¬ 
sive au fost confirmate rînd pe rînd prin jurămintele- 


a Autorul incert al biografiei Vie de Louis le Debonnaire- 
(Viaţa lui Ludovic Debonarul), în Colecţia lui Duchesne. 
voi. II, p. 295- 

b Vezi procesul-verbal al degradării sale, în Colecţia lui 
Duchesne, voi. II, p. 333. 

c El i-a poruncit să aibă faţă de surori, fraţi şi nepoţi o 
milă fără margini, indeficientem misericordiam. T e g a n, în 
Colecţia lui Duchesne, voi. II, p. 276. 

sale, acelea ale fiilor săi şi acelea ale seniorilor. Aceasta; 
însemna a pune la încercare fidelitatea supuşilor săi* r 
însemna a căuta să semeni confuzie, îndoieli şi echi- 
vocuri în privinţa cîrmuirii; însemna a încurca diferitele' 
drepturi ale principilor, mai ales într-o epocă în care,, 
fortăreţele fiind rare, reazemul principal al autorităţii, 
era jurămîntul de credinţă depus dintr-o parte şi primit 
din cealaltă. 

Pentru a-şi păstra ceea ce li se atribuise prin partaj, 
fiii împăratului au căutat să cîştige clerul de partea lor 
şi i-au acordat drepturi nemaiauzite pînă atunci. Aceste- 
drepturi erau amăgitoare; clerul era făcut: garant pen¬ 
tru un lucru pe care ei voiseră ca el să-l încuviinţeze. 
Agobard a i-a amintit lui Ludovic Debonarul că el îl tri¬ 
misese pe Lothar la Roma pentru a fi proclamat ca îm¬ 
părat; că el făcuse împărţeala între fiii săi, după o re¬ 
culegere întru Domnul de trei zile de post şi rugăciune. 
Ce putea face un principe superstiţios în care lovea de 
altfel însăşi superstiţia? Ne dăm lesne seama ce pier¬ 
dere a suferit autoritatea supremă de două ori prin în¬ 
temniţarea acestui principe şi prin penitenţa sa publică'.. 
Se urmărise înjosirea regelui, şi a fost înjosită rega 1 -- 
litatea. 

Este greu la început să pricepem cum de s-a putut; 
ca un principe care avea multe calităţi, care nu era' 
lipsit de inteligenţă, care de la natură iubea binele, şi, 
ca să spunem în sfîrşit totul, care era fiul lui Carol ceL 
Mare, să 'aibă duşmani atît de numeroşi 13 , atît de vio¬ 
lenţi, atît de neîmpăcaţi, atît de înfocaţi în a-1 lovi, atît; 
de insolenţi cu prilejul umilirii lui, atît de hotărîţi să-I 
piardă; şi aceşti duşmani l-ar fi pierdut în două rînduri,. 
pentru totdeauna, dacă fiii săi, în fond oameni mai cinstiţi, 
decît ei, ar fi putut urma un anumit plan şi ar fi putut 
cădea de acord în vreo privinţă. 


a Vezi scrisorile sale. 

b Vezi procesul-verbal al degradării sale, în Colecţia lus 

CAPITOLUL XXI 

CONTINUAREA ACELUIAŞI SUBIECT 

Tăria pe care Carol cel Mare o sădise în sinul po¬ 
porului s-a menţinut îndeajuns în timpul lui Ludovic 
Debonarul pentru ca statul să se poată menţine în mă¬ 
reţia lui şi să fie respectat mai departe de către străini. 
Principele era slab de fire; dar poporul era războinic. 
Autoritatea se prăbuşea în interior, fără să se vadă in 
afară că puterea scade. 

Carol Martel, Pepin şi Carol cel Mare au cîrmuit 
monarhia unul după altul. Cel dintîi a căutat să satis¬ 
facă lăcomia ostaşilor; ceilalţi doi, lăcomia clerului: 
Ludovic Debonarul a nemulţumit şi pe unii şi pe alţii. 

Potrivit orînduirii politice franceze, regele, nobilimea 
şi clerul aveau în mîinile lor toată puterea de stat. Ca¬ 
rol Martel, Pepin şi Carol cel Mare s-au unit uneori 
din interes cu una din aceste două părţi pentru a ţine 
în frîu pe a treia şi aproape întotdeauna cu amîndouă; 
Ludovic Debonarul a îndepărtat însă de el amîndouă 
aceste pături sociale. El i-a nemulţumit pe episcopi prin 
rînduieli care li s-au părut a fi prea aspre, pentru că 
el mergea mai departe decît doreau ei să meargă. Există 
legi foarte bune dar făcute în momente nepotrivite. 
Episcopii, obişnuiţi pe acele vremuri să meargă în război 

Duchesne, voi. II, p. 331. Vezi de asemenea Vie (Viaţa sa), 
scrisă de T e g a n. Tanto enirn odio laborabat, ut taederet eos 
vita ipsius 57 , spune autorul incert al biografiei sale în Du¬ 
chesne, voL II, p. 307. 

împotriva sarazinilor 3 şi saxonilor, erau tare străini de 
spiritul monahal Pe de altă parte, pierzînd orice fel de 
încredere în nobilimea sa, el a ridicat oamenii de jos 
de tot b . El a lipsit nobilimea de funcţiile sale c , a înlă¬ 
turat-o de la curte, a adus străini. El se îndepărtase de 
aceste două pături sociale, şi a fost părăsit de ele. 


CAPITOLUL XXII 

CONTINUAREA ACELUIAŞI SUBIECT 

Dar ceea ce îndeosebi a slăbit monarhia a fost faptul 
că acest principe i-a risipit domeniile 11 . Aici trebuie să 
ascultăm noi pe Nitard, unul dintre cei mai judicioşi is¬ 
torici ai noştri; Nitard, nepot al lui Carol cel Mare, care 
era ataşat partidei lui Ludovic Debonarul şi care scrie 
istoria din ordinul lui Carol Pleşuvul. 

El spune că „un anume Adelhard exercitase un timp 
influenţă atît de mare asupra împăratului, încît acest 
principe îi urma voinţa în orice chestiune; că la îndem¬ 
nul acestui favorit, el dăruise 'bunurile fiscale' e tuturor 
celor care au dorit să ia; şi prin 'aceasta ruinase statul 1 ' 1 . 


a ,,Pe atunci episcopii şi preoţii au început să lepede cen¬ 
turile şi eşarfele de aur, cuţitele bătute în pietre scumpe care 
erau atîrnate de ele, veşmintele de un gust ales, pintenii a că¬ 
ror bogăţie le îngreuia călcîile, Dar duşmanul neamului ome¬ 
nesc nu a îngăduit o astfel de cucernicie, care a ridicat împo¬ 
triva ei pe clericii din toate ordinele şi ea a dus război cu sine 
însăşi 11 . Autorul incert al biografiei Vie de Louis le Debonnaire, 
în Colecţia lui D u c h e s n e, voi. II, p. 298. 

b Tegan spune că aceasta se făcea foarte rar sub Carol 
cel Mare, dar că se făcea în mod obişnuit sub Ludovic. 

c Voind să ţină în frîu nobilimea, el şi-a luat drept cămă- 
raş pe un anume Bânard, ceea ce a exasperat-o cu totul. 

d Villas regias, quae erant sui et avi et tritavi, fidelibus 
suis tradidit eas in possessiones sempiternas: ferit enim hoc 
diu tempore 58 . Tegan, De gestis Ludovici Pii (Despre faptele 
lui Ludovic cel Pios). 

e Hinc libertates, hinc publica in propriis usibus distri- 
buere suasit 50 . Nitard, cartea IV, la sfîrşit. 
f Republicam penitus annulavit 60 . Ibidem. 

Aşadar, el a făcut în tot imperiul ceea ce am spus a că 
făcuse în Aquitania: lucru pe care Carol cel Mare l-a 
îndreptat atunci şi pe care nimeni nu l-a mai îndreptat 
iarăşi. 

Statul a fost adus în starea de sleire în care l-a gă- 
■sit Carol Martel cînd a devenit majordom; iar împreju¬ 
rările erau acum astfel încît nu mai putea fi vorba de 
£-1 restabili printr-un act de autoritate. 

Tezaurul public a devenit atît de sărac încît sub Ca¬ 
rol Pleşuvul nimeni nu mai era menţinut în vreo dem¬ 
nitate 13 , nimeni nu putea avea siguranţă decî't pentru 
bani; cînd- normanzii 0 puteau fi distruşi, ei erau lăsaţi să 
scape nevătămaţi în schimbul banilor; iar primul sfat pe 
-care Hincmar 01 îl dă lui Ludovic Gîngavul este de a cere 
într-o adunare mijloacele cu care să-şi susţină chel¬ 
tuielile casei sale. 


CAPITOLUL XXIII 

CONTINUAREA ACELUIAŞI SUBIECT 

Clerul a avut motiv să se căiască de protecţia pe care 
«o acordase fiilor lui Ludovic Debonarul. Acest principe, 
■după cum am spus, nu dăduse niciodată laicilor precep- 
lii 0:i cu privire la bunurile bisericeşti^ peste puţină 
vreme însă, Lothar, în Italia, şi Pepin, în Aquitania, au 
renunţat la sistemul lui Carol cel Mare şi l-au reluat 
pe cel al lui Carol Martel. Clericii au făcut apel la îm¬ 
părat împotriva fiilor săi; dar ei înşişi slăbiseră autori¬ 
tatea la ajutorul căreia apelau acum. în Aquitania s-a 
urătat oarecare bunăvoinţă de a ceda; în Italia, s-a re- 
iuzat orice ascultare, 


a Vezi cartea XXX, cap. XIII. 

b Hincmar, prima scrisoare către Ludovic Gîngavui. 
c Vezi fragmentul din Cronica mănăstirii Saint-Serge 
id’Angers, în Duchesne, voi. II, p- 401. 

d Vezi ceea ce spun episcopii în sinodul din anul 845, apud 
Teuăonis villam, art. 4. 

Războaiele civile, care tulburaseră viaţa lui Ludovic 
Debonarul, au fost germenul celor care au urmat după 
moartea sa. Cei trei fraţi, Lothar, Ludovic şi Carol, au 
căutat, fiecare in parte, să-i atragă pe cei mari în tabăra 
sa şi să-şi facă partizani. Ei au dat celor care i-au ur¬ 
mat precepţii cu privire la bunurile bisericeşti; şi, pen¬ 
tru a-şi cîştiga nobilimea, i-au dat pe mină cierul. 

Vedem, în Capitularii 3 , că aceşti principi au fost ne¬ 
voiţi să cedeze de plictiseală cererilor şi că adesea li 
s-a smuls ceea ce n-ar fi voit să dea; vedem în ele că 
clerul se credea mai asuprit de nobilime decît de regi. 
Se pare apoi că cel ce a lovit cel mai mult în patrimo¬ 
niul clerului a fost Carol Pleşuvul”, fie pentru că a 
fost cel mai pornit împotriva lui, din pricină că, la vre¬ 
mea sa. îl degradase pe tatăl său, fie pentru că a fost 
•cel mai fricos. Oricum iar sta lucrurile, în OapituLarii c 


a Vezi sinodul din anul 845, apud Teudonis villam, art. 3 

şi 4, care descrie foarte bine starea de lucruri; de asemenea 
cel din acelaşi an, ţinut la palatul din Vemes, art. 12; şj sino¬ 
dul de la Beauvais, tot din acelaşi an, art. 3, 4 şi 6; Capitulară 

in villa Sparnaco, din anul 84S, art. 20; şi scrisoarea pe care 
■episcopii, adunaţi la Reims, i-au trimis-o, în anul 858, lui Lu¬ 
dovic Germanicul, art. 8. 

b Vezi Capitulară in villa Sparnaco, din anul 846. Nobili¬ 
mea îl aţîţase pe rege împotriva episcopilor, îneît el i-a alungat 
din adunare: s-au ales cîteva canoane de ale sinoadelor şi li 

s-a declarat episcopilor că ele singure vor fi respectate; nu li 

s-a acordat decît ceea ce era imposibil să li se refuze. Vezi 

art. 20, 21 şi 22. Vezi, de asemenea, scrisoarea pe care episco¬ 
pii întruniţi i-au trimis-o în anul 858, lui Ludovic Germanicul, 

art. 8 si edictul de la Pistes, din anul 864, art. 5. 

c Vezi aceeaşi Capitulară, din anul 846, in villa Sparnaco. 
Vezi, de asemenea, Capitulară adunării ţinute apud Marsnam, 
din anul 847, art. 4, în care clerul s-a mărginit să ceară de a 
fi pus din nou în posesia a tot ceea ce avusese sub domnia lui 
Ludovic Debonarul. Vezi, de asemenea, Capitulară, din anul 
851, apud Marsnam, art. 6 şi 7, care menţine nobilimea şi cle¬ 
rul în posesiunile lor; şi Capitulară apud Bonoilum, dini anul 

856, care este un protest adresat regelui de către episcopi cu 
privire la faptul că, deşi fuseseră făcute atîtea legi, prejudi¬ 
ciile suferite de ei nu fuseseră reparate; şi, în sfîrşit, scrisoa¬ 
rea pe care episcopii întruniţi la Reims i-au trimis-o, în anul 
358, lui Ludovic Germanicul, art. 8. 

vedem necontenite conflicte între clerul care îşi reclama 
bunurile, şi nobilimea care refuza, evita sau amina de 
a i le restitui; iar la mijloc, pe regi. 

Ni se înfăţişează un spectacol vrednic de milă, dacă 
privim starea de lucruri de pe vremea aceea. In vreme 
ce Ludovic Debonarul făcea bisericilor donaţii imense 
din domeniile sale, fiii săi distribuiau laicilor bunurile 
clerului. Adeseori, aceeaşi mină care întemeia noi abaţii, 
le despuia de avut pe cele vechi. Clerul nu se bucura 
de o situaţie stabilă. I se lua; redobîndea; coroana pierdea 
insă mereu. 

Către sfîrşitul domniei lui Carol Pleşuvul, şi după 
această domnie, aproape că nu a mai fost vorba despre con¬ 
flicte între cler şi laici pentru restituirea bunurilor bi¬ 
sericii. Episcopii aiu mai oftat în adevăr de cîteva ori în 
protestele adresate de ei lui Carol Pleşuvul, pe care le 
găsim în Capitulară din anul 856, şi în scrisoarea 3 pe 
care i-au trimis-o lui Ludovic Germanicul, în anul 858; 
dar ei propuneau, referindu-se la făgăduieli nesocotite 
de atîtea ori, lucruri pe care este vădit că nu aveau 
nici o nădejde să le obţină. 

Nu a mai fost vorba b decît de a repara în general 
prejudiciile aduse bisericii şi statului. Regii se angajau 
să nu le mai ia fidelilor oamenii lor liberi şi să nu mai 
doneze bunurile bisericeşti prin precepţii 0 ; îneît clerul 
şi nobilimea au părut că se unesc prin interese. 

Grozavele pustiiri ale normanzilor au contribuit în 
mare măsură, după cum am spus, la lichidarea acestor 
conflicte. 

Regii, din zi în zi tot mai discreditaţi, atît din cau¬ 
zele pe care le-am arătat, cît şi din acelea pe care le 
voi arăta, au socotit că nu le rămîne altceva de făcut 


a Art. 8. 

b Vezi Capitulară din anul 851, art. 6 şi 7. 
r Carol Pleşuvul, în sinodul de la Soissons, spune că e) ; 
„făgăduise episcopilor să nu mai dea preeepţii cu privire la 
bunurile bisericeşti". Capitulară din anul 853, art. 11, ed. B a - 
1 u z e, voi. II, p. 56. 

clecît să se lase în seama clericilor. Dar clerul îi slăbise 
pe regi, iar regii slăbiseră clerul. 

In zadar .au apelat Carol Pleşuvul şi urmaşii săi la 
cler a pentru a susţine statul, împiedicîndu-i prăbuşirea; 
în zadar s-au servit ei b de respectul pe oare popoarele 
îl purtau faţă de această pătură socială, pentru a-1 men¬ 
ţine pe cel care trebuia să le fie purtat lor; în zadar au 
încercat ei c să dea autoritate legilor cu ajutorul autori¬ 
tăţii canoanelor; în zadar au contopit ei pedepsele biseri¬ 
ceşti cu cete civile d ; în zadar, pentru a contrabalansa au¬ 
toritatea comitelui, au acordat ei- fiecărui episcop calita¬ 
tea de trimis al lor în provincii: i-a fost cu neputinţă 
clerului să îndrepte răul pe care îl făcuse; iar o nenoro¬ 
cire extraordinară, despre care voi vorbi îndată, a adus 
coroana la pămînt. 

a Vezi în N i t a r d, cartea IV, cum după fuga lui Lothar, 
regii Ludovic şi Carol i-au consultat pe episcopi, pentru ca să 
ştie dacă ar putea să ia şi să împartă regatul pe care îl pără¬ 
siseră. Intr-adevăr, deoarece episcopii formau un corp mai strîns 
unit decît fidelii, acestor principi le convenea să-şi asigure 
drepturile printr-o hotărîre a episcopilor, care îi puteau deter¬ 
mina pe toţi ceilalţi seniori să le urmeze exemplul. 

b Vezi Capitulară lui Carol Pleşuvul, a pud Saponarias, din 
anul 859, art. 3. „Venilon, pe care îl făcusem arhiepiscop de 
Sens, m-a uns ca rege; şi eu nu trebuie să fiu alungat din regat 
de nimeni, saltem sine audientia et iudicio episcoporum, quorum 
ministerio in regem sum consecratus, et qui throni Dei sunt dic- 
ti, in quibus Deus sedet , et per quos sua decernit iudicia; quo¬ 
rum paternis correctionibus et c astigatoriis iudiciis me subdere 
fui paratus et in praesenti sum subditus K *. 

c Vezi Capitulară lui Carol Pleşuvul, de Carisiaco, din anul 
857, ed. B a 1 u z e, voi. II, p. 88, art. 1, 2, 3, 4 şi 7. 

d Vezi sinodul de la Pistes, din anul 862, art. 4; şi Capitu¬ 
lară lui Carloman şi a lui Ludovic II 6Î , apud Vernis palatium, 
din anul 883, art. 4 şi 5. 

e Capitulară din anul 876, în timpul lui Carol Pleşuvul, in 
synOdo Pontigonensi, ed B a 1 u z e [voi. II, p. 242], art. 12. 

CAPITOLUL XXIV 

OAMENII LIBERI AU DOBINDIT DREPTUL DE A POSEDA 

FEUDE 


Am spus 05 că oamenii liberi mergeau la război sub 
comanda comitelui lor, iar vasalii sub cea a seniorului 
lor. Aceasta făcea ca păturile sociale existente în stat să 
se echilibreze între ele; şi, cu toate că fidelii aveau va¬ 
sali subordonaţi lor, ei puteau fi ţinuţi în frîu de către 
comite, care se afla în fruntea tuturor oamenilor liberi 
din monarhie. 

La început 3 aceşti oameni liberi nu au putut să se 
recomande pentru o feudă, dar mai tîrziu ei au putut 
face aceasta; şi eu sînt de părere că această schimbare- 
s-a făcut în timpul care s-a scurs între domnia lui Gon- 
tran şi cea a lui Carol cel Mare. Dovedesc lucrul acesta 
prin comparaţia care se poate face între tratatul de la 
Andely b , — încheiat între Gontran, Childebert şi regina 
Brunhilda — şi actul partajului 0 făcut de către Carol cel 
Mare între copiii săi, precum şi actul unui partaj asemă¬ 
nător făcut de către Ludovic Debonarul. Aceste trei acte 
conţin dispoziţii aproape identice în privinţa vasalilor; 
şi, întrucît prin ele se reglementează aceleaşi chestiuni 
şi aproape în aceleaşi împrejurări, spiritul şi litera aces¬ 
tor trei documente sînt aproape aceleaşi în această pri¬ 
vinţă. 

In ceea ce îi priveşte însă pe oamenii liberi, ele pre¬ 
zintă o deosebire esenţială. Tratatul de 1-a Andely nu 
spune de fel că ei puteau să se recomande pentru o feu¬ 
dă; în timp ce în actele partajelor făcute de Carol cel 


a Vezi ce am spus mai sus, în cartea XXX, ultimul capitol,, 
către sfîrşit. 

b Din anul 587, în Gregoire de Tours, cartea IX. 
e Vezi capitolul următor, în care vorbesc mai pe larg des¬ 
pre aceste partaje, precum şi notele în care ele sînt citate. 

Mare şi de Ludovic Debonarul se află clauze exprese 
stabilind că ei se pot recomanda pentru o feudă; ceea 
ce demonstrează că, după tratatul de la And'ely, s-a in¬ 
trodus un nou obicei, în virtutea căruia oamenii liberi 
au devenit capabili de a se bucura de această însem¬ 
nată prerogativă. 

Aceasta trebuie să se fi întîmplat atunci cînd, — 
după ce Carol Marte'l a împărţit ostaşilor săi bunurile- 
bisericeşti, dîndu-le parte ca feude, parte ca alodii -— 
s-a petrecut un fel -de revoluţie în legile feudale. Este- 
probabil că nobilii, care aveau deja feude, au găsit că 
e mai avantajos să primească noile daruri sub formă 
de alodii şi că oamenii liberi s-au simţit prea fericiţi 
să le primească sub formă de feude. 


CAPITOLUL XXV 

PRINCIPALA CAUZĂ A SLĂBIRII CELEI DE-A DOUA 
DINASTII. 

SCHIMBARE IN PRIVINŢA ALODIILOR 


Carol cel Mare, în actul de partaj 3 despre care am 
vorbit în capitolul precedent, a stabilit că, după moar¬ 
tea sa, oamenii fiecărui rege vor primi beneficii în re¬ 
gatul regelui lor, iar nu în regatul altuia b , pe cînd cei 
ce aveau alodii şi le vor păstra în orice regat s-ar fi 
aflat. Dar adaugă 0 că orice om liber va putea, după 
moartea seniorului său, să se recomande pentru o feudă 
în care dintre cele trei regate va voi, la fel ca cel ce nu 
avusese niciodată un senior. Aceleaşi dispoziţii se află 


a în anul 806, între Carol, Pepin şi Ludovic. El este redat 
de Goldast şi Baluze, voi- I, p. 439, 

b Art. 9, p. 443. Ceea ce corespunde cu tratatul de ia An- 
dely, în Gregoire de Tours, cartea IX. 

c Art, 10. Despre aceasta nu se vorbeşte de loc în trata¬ 
tul de la Andely. 



246 


PARTEA A ŞASEA 


îri âctul partajului pe care l-a făcut Ludovic Debonarul 
între fiii săi în anul 817 a . 

Dar, cu toate că oamenii liberi se recomandau pen¬ 
tru o feudă, oastea comitelui nu era de loc slăbită prin 
-aceasta: omul liber tot trebuia să contribuie pentru alo- 
dia sa şi să pregătească oameni care să îndeplinească 
serviciul militar pentru ea, în proporţie de un om la 
patru gospodării; ori să pregătească un om care să în¬ 
deplinească acest serviciu în locul lui pentru feudă; şi, 
întrucît şi-au făcut loc unele abuzuri în această pri¬ 
vinţă, ele au fost înlăturate, după cum se vede din con¬ 
stituţiile 5 lui Carol cel Mare şi din cea a lui Pepin, rege 
al Italiei 0 , care sc lămuresc una pe alta. 

Ceea ce au spus istoricii, că, adică, bătălia de la 
Ponteruay 68 a adus prăbuşirea monarhiei, este foarte ade¬ 
vărat; dar fie-mi îngăduit să arunc o privire asupra ne¬ 
norocitelor urmări ale acestei zile. 

La cîlva timp după această bătălie, cei trei fraţi, 
Lothar, Ludovic şi Carol, au încheiat un tratat d în care 
găsesc clauze ce trebuie să fi modificat întregul guver- 
nămînt politic la francezi. 


a în B a 1 u z e, voi. I, p. 174. Licentiam habeat unusquisque 
liber homo qui seniorem non habuerit, quicumque ex his tribus 
fratribus voluerit, se commendandi BB , art. 9. Vezi şi actul parta¬ 
jului făcut de acelaşi împărat în anul 837, art. 6, ed. B a 1 u z e, 

p. _686. 

b Din anul 811, ed. B a 1 u z e, voi- I, p. 486, art. 7 şi 8; 
şi cea din anul 812, ibidem, p. 490, art. 1. Ut omnis liber homo 
qui quatuor mansos vestitos de proprio suo, sive de alicuius 
beneficio habet, ipse se praeparet, et ipse in hostem pergat, 
sive cum seniore suo, etc 67 . Vezi şi Capitulară din anul 807, ed. 
B a 1 u z e, voi. I, p. 458. 

c Din anul 793, inserată în Lege a longobarzilor, cartea III, 
titlul IX, cap. IX. 

d Din anul 847, redat de Aubert le Mire şi Baluze, 
voi. II, p. 42, Conventus apud Marsnam (Pactul de la Marsna). 

în proclamaţia 3 prin care Carol a adus la cunoştinţa 
poporului partea acestui tratat care îl privea b , el spune: 
1° Că orice om liber va putea să aleagă ca senior pe 
cine va voi, fie pe rege, fie pe unul dintre ceilalţi se¬ 
niori. înainte de acest tratat, omul liber se putea pune- 
sub protecţia cuiva pentru o feudă; dar alodia sa rămî- 
nea mai departe sub autoritatea nemijlocită a regelui,, 
adică sub jurisdicţia comitelui; şi el nu depindea de se¬ 
niorul sub protecţia căruia se pusese decît în raport cu 
feuda pe care o obţinuse prin acest act. După acest tra¬ 
tat, orice om liber a putut să supună alodia sa regelui 
sau oricărui alt senior, după placul său. Nu este vorba 
despre cei care se puneau sub protecţia cuiva pentru o 
feudă, ci despre cei care îşi transformau alodia în feudă 
şi ieşeau, ca să spunem aşa, de sub jurisdicţia civilă, 
pentru a intra sub autoritatea regelui sau a seniorului 
pe care voiau să şi-l aleagă. 

In acest fel cei care odinioară erau suib puterea di¬ 
rectă a regelui, în calitate de oameni liberi sub comite, 
au devenit pe nesimţite vasali, unii ai altora, căci fie¬ 
care om liber putea să-şi aleagă ca senior pe cine voia, 
fie pe rege, fie pe unul dintre ceilalţi seniori. 

2° Că dacă un om (liber) transforma în feudă un 
domeniu pe care îl avea în posesiune pe veci, aceste 
noi feude nu mai puteau să fie pe viaţă. De aceea, întîl-- 
nim noi, puţin mai tîrziu, o lege 0 generală care acordă 
feudele fiilor posesorului; ea este de la Carol Pleşuvul, 
unul dintre cei trei principi care au încheiat tratatul 
arătat mai sus. 


a Adnunciatio 69 . 

b Ut unusquisque liber homo in nostr o regn o seniorem 
quem voluerit, in nobis et in nostris fidelibus, accipiat 70 , art. '2' 
din proclamaţia Iui Carol. 

c Capitulară din anul 877, titlul LIII, art- 9 şi 10, ap ud 
Carisiacum 71 : Similiter et de nostris vassalis faciendum est'-., 
etc. 

Ceea ce am spus despre libertatea pe care au avut-o 
toţi oamenii liberi din monarhie, după tratatul celor 
trei fraţi, de a alege ca senior pe cine voiau ei, fie pe 
rege, fie pe unul dintre ceilalţi seniori este confirmat de 
actele încheiate de atunci încoace. 

Pe vremea lui Carol cel Mare, o dată ce un vasal 
primise din partea unui senior un lucru, chiar dacă nu 
ar fi valorat decît un solid, el nu-1 mai putea părăsi a . 
Sub Carol Pleşuvul însă, vasalii au putut b să-şi urmeze 
nestingheriţi interesele sau capriciul; şi acest principe 
se exprimă cu atîta tărie în această privinţă, încît pare 
mai degrabă să-i invite la folosirea acestei libertăţi, de¬ 
cît să o restrîngă. Pe timpul lui Carol cel Mare, bene¬ 
ficiile erau mai mult personale decît reale; mai tîrziu 
•ele au devenit mai mult reale decît personale. 


CAPITOLUL XXVI 

SCHIMBARE ÎN PRIVINŢA FEUDELOR 


In privinţa feudelor au .avut loc schimbări nu mai 
puţin însemnate decît în privinţa alodiilor. Din Capitu¬ 
lară de La Compiegne, emisă sub regele Pepin c , vedem 


Această Capitulară se referă la alta din acelaşi an şi din 
acelaşi loc, art. 3. 

a Capitulară de la Aix-la-Chapelle, din anul 813, art. 16. 
Quod nullus seniorem suum dimittat, postquam ab eo acciperit 
valenţe solidum urnim 73 . Vezi şi Capitulară lui Pepin, din anul 
783, art. 5. 

b Vezi Capitulare de Carisiaco, din anul 856, art. 10 şi 13, 
ed. B a 1 u z e, voi. II, p. 83, în care regele şi seniorii eclesias- 
tici şi laici au căzut la înţelegere asupra următoarelor: Et si 
aliquis de vobis talis est cui suus senioratus non placet , et il- 
li simulat ut ad alium seniorem melius quam ad Uium acaptare 
possit, veniat ad illum, et ipse tranquille et pacifico animo do¬ 
nat illi commeatum ... et quod Deus illi cupierit , et ad alium 
■ seniorem acaptare potuerit, pacifice habeat 7i . 

c Din anul 757, art. 6, ed. B a 1 u z e, p. 181. 

că cei cărora regele le acorda un. beneficiu acordau ei 
înşişi o parte din acest beneficiu unor vasali; dar aceste 
părţi nu erau separate de întreg. Regele le lua înapoi 
şi pe ele cînd lua întregul; iar, la moartea fidelului, va¬ 
salul acestuia pierdea şi el subfeuda sa; venea un nou 
posesor de beneficiu care instituia şi el noi subvasali. 
Aşa că subfeuda nu depindea de feudă; persoana era cea 
care depindea de altă persoană. Pe de o parte, subvasa- 
lul revenea la rege, deoarece el nu era legat pentru tot¬ 
deauna de vasal, şi, pe de altă parte, subfeuda revenea de 
asemenea la rege, deoarece ea era însăşi feuda şi nu o 
anexă a feudei. 

Aşa era subvasalitatea 75 pe vremea cînd feudele erau 
revocabile; la fel era şi pe timpul cînd feudele se acor¬ 
dau pe viaţă. Aceasta s-a schimbat însă atunci cînd feu¬ 
dele au început să treacă la moştenitori şi cînd subfeu- 
dele au început şi ele să treacă astfel. Ceea ce ţinea de 
rege în mod nemijlocit a devenit dependent de el numai 
în mod indirect; şi puterea regală s-a aflat, ca să spunem 
aşa, mai departe cu o treaptă, uneori cu două şi adeseori 
cu mai multe. 

în Cărţile Feudelor a vedem că, deşi vasalii regelui pu¬ 
teau să doneze pământuri ca feude, cu alte cuvinte sub- 
feude ale regelui, totuşi aceşti subvasali ai lor sau mici 
vasali ai vasalilor nu puteau să doneze şi ei cu titlu de 
feudă; încît ei puteau să ia înapoi totdeauna ceea ce dă¬ 
duseră. De altminteri, o astfel de concesiune nu se tran¬ 
smitea fiilor ca feudele, deoarece ea nu era considerată 
ca fiind acordată după legea feudelor. 

Dacă facem comparaţie între aspectul pe care îl avea 
subvasalitatea pe vremea cînd cei doi senatori din Mila¬ 
no 76 au scris aceste Cărţi, şi acela pe care îl avea ea pe 
timpul regelui Pepin, vom vedea că subfeudele şi-au păs- 
trait mai mult timp natura lor iniţială decît feudele 15 . 


a Cartea I, cap. I. 

b Cel puţin în Italia şi în Germania. 

Dar pe cînd scriau aceşti senatori, se introduseseră 
excepţii atît de generale la această regulă, incit ele a- 
proape o desfiinţaseră 77 . Căci, dacă cel ce primise o feudă 
de la un mic vasal al altui vasal îl însoţise la Roma în- 
tr-o expediţie, el dobîndea toate drepturile de vasal; la 
fel, dacă dăduse bani micului vasal al unui vasal pentru 
a obţine feuda, acesta nu i-o putea lua înapoi şi nici nu 
îl putea împiedica să i-o transmită fiului său, pînă cînd 
nu-i restituia banii a . In cele din urmă, această regulă a 
încetat de a mai fi respectată în senatul din Milano b . 


CAPITOLUL XXVn 

ALTĂ SCHIMBARE CARE A AVUT LOC ÎN PRIVINŢA 
FEUDELOR 


Pe vremea lui Carol cel Mare c toţi erau obligaţi, sub 
ameninţarea unor pedepse grele, să se prezinte la che¬ 
mare, de orice război ar fi fost vortba; nu se admiteau 
scuze; iar corniţele care ar fi scutit pe cineva ar fi fost 
el însuşi pedepsit. Dar tratatul celor trei fraţi a introdus, 
în această privinţă, o restricţie d care a scos, ca să spunem 
aşa, nobilimea din mina regelui 1 -: îndatorirea de a urma la 
război pe rege a rămas numai cînd acest război era de¬ 
fensiv. In celelalte războaie, i s-a lăsat fiecăruia libertatea 
de a-1 urma pe seniorul său, ori de a-şi vedea de trebu¬ 
rile sale. Acest tratat se leagă cu altul, încheiat cu cinci 


a Des fiefs (Despre feude), cartea I, cap. I. 
b Ibidem, 

c Capitulară din anul 802, art. 7, ed. B a 1 u z e, p. 365. 
d Apud Marsnam (La Marsna) din anul 847, ed. B a 1 u z e, 
p. 42. 

e Volumus ut cuiuscumque nostrum homo, in cuiuscumque 
regno fit, cum. seniore suo in hostem, vel aliis suis utilitatibus 
pergat; nisi talis regni invasio quam Lamtuveri dicunt, quod 
absit, accident, ut omnis populus illius regni ad eam repellen- 
dam communiter pergat 79 . Art. 5, ibidem, p. 44> 

ani mai înainte intre cei doi fraţi _ Car ol Pleşuvul şi Ludo¬ 
vic, rege ai Germaniei, prin care cei doi fraţi i-.au eliberat 
pe vasalii lor de îndatorirea de a-i urma La război în 
cazul în care ei ar fi întreprins vreo acţiune unul împo¬ 
triva celuilalt, lucru pentru care cei doi principi au făcut 
jurămînt şi pentru care a-u pus să j ure cele două armate 3 . 

Moartea a o sută de mii de francezi în bătălia de la 
Fontenay a făcut ca nobilimea ce mai rămăsese b să-şi dea 
seamă că ea ar putea fi exterminată pînă la urmă prin 
conflictele personale dintre regii săi pentru împărţeală; şi 
că ambiţia şi invidia lor ar putea face să se verse tot sîn- 
gele care mai rămăsese de vărsat. S-a făcut deci legea 
aceasta potrivit căreia nobilimea nu mai era obligată să 
urmeze pe principi la război decît atunci cînd era vorba 
de apărarea statului împotriva unei invazii străine. Şi 
această lege a rămas în vigoare timp de mai multe se¬ 
cole 0 . 


CAPITOLUL XXVIII 

SCHIMBĂRI care au avuît loc in privinţa 
ÎNALTELOR DEMNITĂŢI ŞI A FEUDELOR 


Se părea că totul este atins de un anumit viciu şi, 
în acelaşi timp, se descompune. Am spus că în primele 
timpuri, unele feude erau acordate pe vecie; dar acestea 
erau cazuri izolate, şi, în general, feudele îşi păstrau 
mereu propria lor natură; iar dacă coroana pierduse unele 
feude, ea' le înlocuise cu altele. Am spus, de asemenea, 


a Apud Argetitoratum (La Argentoratum), în B a 1 u z e, 
Capitulaires 79 (Capitularii); voi. II, p. 39. 

b De fapt, nobilimea a încheiat acest tratat. Vezi N i t a r d 80 , 
cartea IV. 

c Vezi legea lui Guido, rege al romanilor, printre cele care 
au fost adăugate la Legea salică s; la Legea longobarzilor, ti¬ 
tlul VI, § 2, în Echar d 81 . 

•că coroana nu acordase niciodată pentru totdeauna înal¬ 
tele demnităţi 3 . 

Carol Pleşuvul a statornicit însă o rînduială generală, 
-care a atins deopotrivă şi înaltele demnităţi şi feudele: 
■el a stabilit în Capitulariile sale, că comitatele 13 vor re¬ 
veni fiilor comitelui; şi a dispus ca această rînduială să 
sc aplice şi pentru feude. 

Vom vedea îndată că această rînduială a căpătat o 
aplicare şi mai largă, în aşa fel că înaltele demnităţi şi 
feudele .au trecut la rude şi mai îndepărtate. Drept ur¬ 
mare, cea mai mare parte a seniorilor, care depindeau în 
mod nemijlocit de coroană, n-au mai depins de ea decît 
în mod indirect. Aceşti comiţi, care altădată împărţeau 
dreptatea în tribunalele regale, aceşti comiţi, care condu¬ 
ceau pe oamenii liberi La război, s-au situat între rege şi 
oamenii săi liberi; iar puterea regală s-a aflat mai departe 
cu încă o treaptă. 

Mai mult încă: din Capitularii 0 reiese că comiţii aveau 
beneficii legate de comitatele lor şi vasali depinzînd de 
ei. Cînd comitatele au devenit ereditare, aceşti vasali ai 
comitelui au încetat de a fi vasalii direcţi ai regelui; be¬ 
neficiile legate de comitate au încetat de a mai fi bene¬ 
ficii ale regelui; comiţii au devenit mai puternici, deoa¬ 
rece vasalii pe care îi aveau deja le dădeau posibilitatea 
de a dobîndi şi alţii. 

Pentru a ne da: bine seama dc slăbirea coroanei care 
a rezultat de aici la sfîrşitul celei de-a doua dinastii, nu 


a Unii autori au spus că comitatul de Toulouse fusese acor¬ 
dat de către Carol Martel şi că a trecut din moştenitor în moş¬ 
tenitor pînă la ultimul Raymond; dar dacă lucrul acesta e ade¬ 
vărat, el a fost efectul unor împrejurări care au putut să ducă 
la alegerea comiţilor de Toulouse dintre fiii ultimului posesor. 

b Vezi Capitulam sa din anul 877, titlul LIII, art. 9 şi 10, 

apud Carisiacum. Această Capitulară se referă la alta din ace¬ 
laşi an şi din acelaşi loc, art. 3. 

c Capitulară III din anul 812, art. 7 şi cea din anul 815, 

art. 6, cu privire la spanioli; colecţia Capitulariilor, cartea V, 

art. 228; Capitulară din anul 869, art. 2 şi cea din anul 877, 

art. 13, ed. B a 1 u z e. 

avem decît să vedem ce s-a petrecut la începutul celei 
de-a treia dinastii, cînd înmulţirea subfeudelor i-a adus 
pe marii vasali Is disperare. 

In regat exista obiceiul 3 ca, după ce primul născut 
dădea porţiuni din feudă fraţilor săi mai tineri, aceştia 
făceau actul de omagiu faţă de cel dintîi, astfel că se¬ 
niorul dominant nu mai stăpînea aceste porţiuni decît 
ca subfeude. Filip August, ducele de Burgundia, comiţii 
de Nevers, de Boulogne, de Saint-Paul, de Dampierre, şi 
alţi seniori au declarat 13 că pe viitor, fie că feuda ar fi 
împărţită prin succesiune, fie în alt chip, totul va de¬ 
pinde mereu de acelaşi senior, fără vreun senior inter¬ 
mediar. Această ordonanţă nu a fost aplicată în mod ge¬ 
neral, căci, după cum am : spus în altă parte 83 , era cu ne¬ 
putinţă, pe vremea aceea, să se facă ordonanţe generale; 
dar multe din obiceiurile noastre s-au întemeiat pe ele. 


CAPITOLUL XXIX 

DESPRE NATURA FEUDELOR DUPĂ DOMNIA 
LUI CAROL PLEŞUVUL 


După cum am spus, Carol Pleşuvul ia dispus ca în 
cazul în care deţinătorul unei înalte demnităţi sau al 
unei feude va lăsa la moartea sa un fiu, demnitatea sau 
feuda să treacă La acesta din urmă. Ar fi greu să ur¬ 
mărim mersul abuzurilor care au rezultat de aici şi ex¬ 
tinderea pe care a căpătat-o aplicarea acestei legi în fie¬ 
care ţară. In Cărţile Feudelor c văd că La începutul dom- 


a Cum rezultă din Othon de Frissingue, Des Ges- 
tes de Frederic 82 (Faptele lui Friedrich), cartea II cap. XXIX. 

b Vezi ordonanţa lui Filip August, din anul 1209, în noua 
colecţie 84 . 

c Cartea I, titlul I. 

niei împăratului Conrad al II-lea, feudele din ţările 'aflate 
sub stăpînirea sa nu treceau la nepoţi; ele treceau nu¬ 
mai la acela dintre fiii a ultimului posesor pe care îl ale¬ 
sese însuşi seniorul: aşadar feudele se acordau printr-un 
fel de alegere pe care o făcea seniorul dintre fiii acestui 
ultim posesor. 

Am explicat, în capitolul XVII din această carte, cum, 
în timpul celei de-a doua dinastii, coroana era în anu¬ 
mite privinţe electivă, iar în alte privinţe ereditară. Ea 
era ereditară pentru că regii se alegeau numai din aceas¬ 
tă dinastie; ea era astfel şi pentru că fiii aveau drept de 
succesiune asupra ei; ea era electivă, pentru că poporul 
alegea pe succesor dintre fiii regelui. Cum lucrurile se 
întîlnesc totdeauna între ele şi cum o lege politică are 
întotdeauna legătură cu altă lege politică, s-a urmait b în 
ceea ce priveşte succesiunea feudelor aceeaşi direcţie care 
se urmase în ceea ce priveşte succesiunea coroanei. Aşa 
că feudele au trecut la fii, şi potrivit dreptului de suc¬ 
cesiune şi potrivit dreptului de alegere; şi fiecare feudă 
a devenit ca şi coroana, electivă şi ereditară. 

Acest drept de alegere pe care îl avea seniorul nu 
mai exista 0 pe vremea autorilor Cărţilor Feudelor d , adică 
sub domnia împăratului Friedrich I 87 . 


CAPITOLUL XXX 

CONTINUAREA ACELUIAŞI SUBIECT 


In Cărţile Feudelor se spune că atunci cînd împă¬ 
ratul Conrad a plecat la Roma, fidelii care se aflau în 


a Sic progressum est, ut aici filios deveniret in quem 
dominus hoc vellet beneficium confirmare 85 . Ibidem, i 

b Cel puţin în Italia şi în Germania. 

c Quod hodie ita stabilitum est, ut ad omnes aequaliter ve- 
niat is . Cartea I, Des Fiefs, titlul I. 

dGerardus Niger şi Aubertus de Ort o 38 
e Cartea I, Des Fiefs, titlul I. 

serviciul său i-au cerut să facă o lege clispunînd ca feu¬ 
dele ce treceau la fii să poată trece şi la nepoţi şi ca cel 
al cărui frate murise fără moştenitori legitimi să poată 
moşteni feuda ce aparţinuse tatălui lor comun: cererea 
aceasta a fost satisfăcută. 

Acolo se adaugă (şi trebuie să ne amintim că cei ce 
vorbesc trăiau* pe timpul împăratului Friedrich I) că 
„vechii jurisconsulţi 13 susţinuseră întotdeauna că succe¬ 
siunea feudelor în linie colaterală nu trecea dincolo de 
fraţii buni, deşi, în timpurile moderne, ea a fost extinsă 
pînă la al şaptelea grad, iar, după dreptul nou, ea a fost 
extinsă în linie directă la infinit". In felul acesta, a că¬ 
pătat legea lui Conrad aplicare din ce în ce mai largă. 

Dacă ţinem seama de toate acestea, simpla lectură a 
istoriei Franţei ne arată că perpetuitatea feudelor s-a in¬ 
trodus în Franţa mai înainte decît în Germania. Cînd 
a început să domnească împăratul Conrad al II-lea, în 
1024, starea de lucruri din Germania era încă aşa cum 
era deja în Franţa sub domnia lui Garol Pleşuvul, oare 
a murit în 877. în Franţa însă, după domnia lui Carol 
Pleşuvul, s-au produs schimbări atît de însemnate încît 
Carol cel Simplu nu a fost în stare să-şi apere în faţa 
unei familii străine drepturile sale incontestabile la im¬ 
periu, iar, în cele din urmă, pe vremea lui Hugues Capet, 
familia domnitoare, despuiată de toate domeniile sale, 
nu a mai putut nici măcar să-şi păstreze coroana. 

Slăbiciunea minţii lui Garol Pleşuvul a adus în Franţa 
o egală slăbiciune a statului. Cum însă Ludovic Germa¬ 
nicul, fratele său, şi cîţiva dintre cei ce au venit după el, 
au avut însuşiri superioare faţă de ale sale, forţa sta¬ 
tului lor s-a menţinut mai multă vreme. 

Ce spun eu? Poate că temperamentul flegmatic, şi, 
dacă mi-e permis să spun aşa, lipsa de mobilitate a spi¬ 
ritului poporului german, s-a împotrivit mai mult timp 
decît spiritul poporului francez acestei întocmiri a lucru- 


a Cu j as a dovedit foarte bine acest lucru 89 , 
b Cartea I, Des Fiefs. 



256 


PARTEA A ŞASEA 


rilor ce făcea ca feudele, parcă printr-o tendinţă natu¬ 
rală, să se menţină în aceleaşi familii. 

Adaug că regatul Germaniei nu a fost devastat, şi, 
ca să spun aşa, nimicit, cum a fost cel din Franţa, prin 
acest gen aparte de război pe care l-au purtat împotriva 
lui normanzii şi sarazinii. In Germania existau mai pu¬ 
ţine bogăţii, mai puţine oraşe de prădat, mai puţine 
coaste de cutreierat, mai multe mlaştini de trecut, mai 
multe păduri de străbătut. Principii, care nu erau ame¬ 
ninţaţi că statul se putea prăbuşi în fiecare clipă, au 
avut mai puţină nevoie de vasalii lor, adică au depins 
mai puţin de ei. Şi probabil că, dacă împăraţii din Ger¬ 
mania nu ar fi fost obligaţi să se ducă la Roma, pentru 
a fi încoronaţi, şi să facă necontenite expediţii în Italia, 
feudele şi-ar fi păstrat la ei mai multă vreme caracterul 
lor iniţial. 


CAPITOLUL XXXI 

CUM A PIERDUT COROANA IMPERIULUI CASA 
DOMNITOARE A LUI CAROL CEL MARE 


Imperiul, care, în dauna ramurii lui Carol Pleşuvul, 
fusese dat deja în mina bastarzilor din ramura lui Lu¬ 
dovic Germanicul 3 , a trecut chiar în mîinile unei familii 
domnitoare străine, prin alegerea lui Connad, duce al 
Franconiei, în anul 912. Ramura care domnea în Franţa 
şi oare abia putea să se impună la sate era şi mai pulin 
în stere să se lupte pentru coroana Imperiului. Ne-a 
rămas un acord încheiat între Carol cel Simplu şi îm¬ 
păratul Henric I, care urmase la tron lui Conrad, numit 
pactul de la Bonn b . Cei doi principi s-au întîlnit pe o 
corabie aşezată în mijlocul Rinului şi şi-au jurat prie- 


a Arnoul şi fiul său, Ludovic al IV-lea. 

b Din anul 926, redat de Aubert le Mire, Cod. dona- 
tionum piarum (Codul donaţiilor pioase), cap. XXVII. 

tenie veşnică. S-a folosit un mezzo termine 90 destul de 
bun. Carol a luat titlul de rege al Franţei occidentale, iar 
Henric pe cel de rege al Franţei orientale. Carol a în¬ 
cheiat acordul cu regele Germaniei, iar nu cu împăratul. 


CAPITOLUL XXXII 

CUM A TRECUT COROANA FRANŢEI ÎN MÎINILE 
FAMILIEI DOMNITOARE A LUI HUGUES CAPET 


Ereditatea feudelor şi instituirea generală a subfeu- 
delor au distrus guvernă mîntul politic 91 şi au dat fiinţă 
guvernămîntului feudal. In locul acestei nenumărate mul¬ 
ţimi de vasali pe oare îi avuseseră pînă atunci regii, nu 
le-au mai rămas decît cîţiva, de care depindeau ceilalţi. Re¬ 
gii aproape că au încetat de a mai avea vreo autoritate di¬ 
rectă: o astfel de putere, care trebuie să treacă prin atî- 
tea alte puteri, şi încă prin puteri atît de mari, s-a oprit 
ori s-a pierdut înainte de a ajunge la ţinta sa. Asemenea 
vasali, atît de mari, nu s-au mai supus; şi s-au servit 
chiar de subvasalii lor pentru a nu mai asculta. Regii, 
lipsiţi de propriile domenii, reduşi la oraşele Reims şi 
Laon, au rămas la bunul lor plac. Arborele şi-a întins 
prea departe ramurile şi vîrful i s-a uscat. Regatul a 
ajuns fără domeniu, cum este astăzi Imperiul. S-a acor¬ 
dat «Ieri coroana unuia dintre cei maţ puternici vasali. 

Normanzii pustiau regatul; ei veneau pe un fel de 
plute sau de mici luntri, intrau pe gura nurilor, se du¬ 
ceau pe ele în sus şi pustiau ţara pe amindouă malurile. 
Oraşele Orleans şi Paris îi opreau pe aceşti tîlhari 3 ; şi 
ei nu puteau să înainteze nici pe Sena, nici pe Loara. 
Hugues Capet, care stăpînea aceste două oraşe, ţinea în 


a Vezi Capitulară lui Carol Pleşuvul, din anul 877, apud Ca- 
risiacum, în ceea ce priveşte importanţa oraşelor Paris, Suint- 
Denis şi a castelelor de pe Loara, pe acele vremuri. 

mîinile sale cele două chei ale jalnicei rămăşiţe a rega¬ 
tului; i s-a acordat deci o coroană pe care numai el era 
în stare să o apere. Tot aşa, mai tîrziu, coroana Impe¬ 
riului a fost acordată unei case domnitoare care ţine ne¬ 
clintite hotarele turcilor 92 . 

Coroana Imperiului fusese pierdută de către casa lui 
Carol cel Mare în vremea în care ereditatea feudelor nu 
era admisă decît ca o favoare. Aceasta a intrat chiar în 
uz la germani mai tîrziu decît la francezi 8 : de aceea, co¬ 
roana Imperiului, considerată ca o feudă, a fost electivă. 
Dimpotrivă, cînd coroana Franţei a fost pierdută de că¬ 
tre casa lui Carol cel Mare, feudele erau în mod efectiv 
ereditare în acest regat: coroana, ca o mare feudă, a de¬ 
venit şi ea ereditară. 

De altminteri, s-a făcut o mare greşală punîndu-se pe 
seama momentului acestei prefaceri toate schimbările care 
se petrecuseră sau care s-au petrecut după aceea. Totul 
s-a redus la două evenimente: familia domnitoare s-a 
schimbat şi coroana s-a unit cu o mare feudă. 


CAPITOLUL XXXIII 

UNELE CONSECINŢE ALE PERPETUITĂŢII FEUDELOR 


Ca urmare a perpetuităţii feudelor s-a statornicit la 
francezi dreptul de moştenire al celui mai în vîrstă sau 
dreptul de primogenitură. El nu era cunoscut de loc în 
timpul primei dinastii 13 : coroana se împărţea între fraţi, 
alodiile se împărţeau la fel; iar feudele, revocabile sau 
pe viaţă, nefiind obiect de succesiune, nu puteau fi obiect 
de partaj. 


a Vezi mai sus cap. XXX. 

b Vezi Legea salică şi Legea Tipuarilor, la titlul despre alo- 

In timpul celei de-a doua dinastii, titlul de împărat 
pe care îl avea Ludovic Debonarul, şi care l-a cinstit pe 
fiul său mai mare, Lothar, l-a făcut să-i dea prin gînd 
de a acorda acestui principe un fel de întîietate fată de 
fraţii săi mai mici. Cei doi regi a trebuiau să-l viziteze în 
fiecare an pe împărat, să-i ducă daruri şi să primească 
din partea lui altele şi mai mari; ei trebuiau să se sfă¬ 
tuiască cu el asupra treburilor comune. De aici s-au năs¬ 
cut la Lothar acele pretenţii în privinţa cărora a ieşit 
atît de rău. Cînd Agohard a scris în apărarea acestui 
principe 5 , el s-a sprijinit pe dispoziţia împăratului în¬ 
suşi, care îl asociase pe Lothar la coroana imperiului, 
după o reculegere întru Domnul prin trei zile de post 
şi prin slujbe bisericeşti, prin rugăciuni şi milostenii; el 
a amintit că poporul îi făcuse jurămînt lui Lothar şi că 
nu putea să calce acest jurămînt, că tatăl său îl trimisese 
pe Lothar la Roma pentru a fi uns de către papă. El 
stăruie asupra tuturor acestor lucruri, iar nu asupra drep¬ 
tului de primogenitură. El spune în adevăr că împăratul 
fixase partea fiecăruia dintre fraţii mai mici şi că îi dă¬ 
duse precădere celui mai mare; dar, spunînd că îi dăduse 
precădere celui mai mare însemna totodată a spune că 
împăratul ar fi putut să dea precădere celor mai mici. 

Cînd însă feudele au devenit ereditare, dreptul de pri¬ 
mogenitură s-a introdus în privinţa succesiunii feudelor 
şi, din aceeaşi cauză, în privinţa succesiunii coroanei, 
care era marea feudă. Legea veche, pe baza căreia se fă¬ 
ceau împărţelile, nu s-a mai menţinut: cum feudele 
atrăgeau pentru cei ce le posedau anumite îndatoriri, 
trebuia ca posesorul unei feude să fie în stare să le în¬ 
deplinească. S-a statornicit deci un drept de primogeni¬ 
tură; iar principiul legii feudale s-a impus faţă de cel 
al legii politice sau civile. 


a Vezi Capitulară din 817, care cuprinde primul partaj pe 
care Ludovic Debonarul l-a făcut între fiii săi. 

b Vezi cele două scrisori ale sale asupra acestei chestiuni, 
dintre care una are ca titlu De divisione imperii (Despre îm¬ 
părţirea imperiului). 

Prin faptul că feudele treceau la fiii posesorului, se¬ 
niorii pierdeau libertatea de a dispune de ele; şi pentru 
a se despăgubi de aceasta, ei au introdus o taxă care a 
fost numită taxă de răscumpărare 93 , despre care vorbesc 
cutumele noastre; taxă care la început se plătea în linie 
directă, şi oare, cu vremea, nu s-a mai plătit decît în 
linie colaterală. 

în curînd feudele au putut să fie transferate unor 
persoane străine, ca un bun patrimonial. Aceasta a dat 
naştere taxei de aprobare a vînzării (le droit de lods et 
ventes) 9i , introdusă aproape în tot regatul. Aceste taxe 
au fost la început arbitrare; dar cînd practica acestor 
aprobări a devenit generală, ele au fost fixate în fie¬ 
care ţinut. 

Taxa de răscumpărare trebuia să se plătească 1a- fie¬ 
care schimbare de moştenitor şi, la început, ea s-a plă¬ 
tit chiar în linie directă 3 . Cutuma cea mai generală îi 
fixase mărimea la aceea a venitului pe un an. Aceasta 
era ceva împovărător pentru vasal şi aducea atingere, ca 
să spunem aşa, feudei. Adeseori, vasalul obţinea 13 să se 
prevadă în actul de omagiu că seniorul nu va mai cere 
drept taxă de răscumpărare decît o anumită sumă de 
bani, care, în urma schimbărilor suferite de monedă, a 
ajuns neînsemnată: aşa că taxa de răscumpărare este 
astăzi redusă aproape la zero, în timp ce taxa de apro¬ 
bare a vînzării s-a menţinut în toată mărimea ei. De 
vreme ce această din urmă taxă nu îl privea nici pe va¬ 
sal, nici pe moştenitorii săi, ci era vorba despre un caz 
fortuit care nu trebuia să fie nici prevăzut, nici aşteptat, 
nu s-au mai făcut stipulaţii de .acest fel şi s-a continuat 
a se plăti o anumită porţiune din preţul de vînzare. 


a Vezi ordonanţa lui Filip August, din anul 1200, cu privire 
Ia feude. 

b Se găsesc în hrisoave multe convenţii de acest fel, de 
pildă, în Capitulai-a de la Vendome şi în cea de la abaţia din 
Saint-Cyprien, în Poitou, din care a dat extrase G a 11 a n d, 
p. 55. 

Cînd feudele erau acordate pe viaţă, cineva nu putea 
să dea altuia o parte din feuda sa ca să o ţină pentru 
totdeauna cu titlu de subfeudă; ar fi fost absurd ca un 
•simplu uzufructuar să dispună de proprietatea lucrului. 
Dar atunci cînd ele au devenit perpetui, s-a îngăduit 
acest lucru 3 , cu oarecare îngrădiri pe care le-au stator¬ 
nicit cutumele 13 : -aceasta s-a numit se jouer de son fief 95 . 

Perpetuitatea feudelor făcînd să se introducă taxa de 
răscumpărare, fiicele au început să poată moşteni feuda, 
în lipsa urmaşilor de sex masculin. Căci seniorul acor- 
dîncl fiicei feuda, înmulţea numărul cazurilor în care pu¬ 
tea obţine taxa de răscumpărare, pentru că soţul trebuia 
•să o plătească întocmai ca şi soţia c . Această dispoziţie 
nu putea să se aplice coroanei; căci, întrucît aceasta nu 
depindea de nimeni, nu putea fi supusă vreunei taxe de 
răscumpărare. 

Fiica lui Wilhelm al V-lea, comite de Toulouse, nu a 
moştenit comitatul. Mai tîrziu Alienor a moştenit Aqui- 
tania şi Matilda a moştenit Normandia; dreptul de moşte¬ 
nire al fiicelor a apărut, pe vremea aceea, atît de bine 
stabilit, incit Ludovic cel Tînăr, după desfacerea căsă¬ 
toriei sale cu Alienor, nu a făcut nici o dificultate ca să-i 
restituie Guyenne. Deoarece -aceste două cazuri s-au pe¬ 
trecut la foarte scurtă vreme după cel dinţii, trebuie ca 
legea generală ce chema pe femei la succesiunea feudelor 
•să fi fost introdusă mai tîrziu d în comitatul Toulouse de- 
cît în celelalte provincii ale regatului. 

Orînduirea de stat a diferitelor regate din Europa a 
urmat situaţia efectivă în care se aflau feudele atunci 
■cînd au fost întemeiate aceste regate. Femeile nu au pu- 


a Dar nu se putea reduce feuda, adică să se înstrăineze o 
porţiune din ea. 

b Ele au fixat porţiunea de care se putea dispune în acest 
‘fel 06 . 

c Din acest motiv o constrîngea seniorul pe văduvă să 
•se recăsătorească- 

d Cea mai mare parte dintre marile familii aveau legile lor 
•de succesiune proprii. Vezi ceea ce ne spune De La Thau- 
tnassiire despre familiile din Berry. 

tut moşteni nici coroana Franţei, nici coroana Imperiu¬ 
lui, pentru că, în momentul întemeierii acestor două mo¬ 
narhii, femeile nu puteau să moştenească feudele; dal¬ 
ele au putut moşteni coroana în regatele a căror înte¬ 
meiere a avut loc după ce s-a introdus perpetuitatea 
feudelor, cum au fost cele întemeiate în urma cuceririlor 
normanzilor 97 şi cele care au fost întemeiate în urma 
cuceririlor făcute împotriva maurilor 98 ; în sfîrşit, în altele 
care, dincolo de hotarele Germaniei şi în timpuri destul 
de recente, s-au născut, oarecum, a doua oară prin intro¬ 
ducerea creştinismului 99 . 

Cînd feudele erau revocabile, ele se acordau unor 
oameni care erau în stare să îndeplinească îndatoririle 
legate de ele şi nu era nici vorbă de minori. Dar 3 cînd 
ele au devenit perpetui, seniorii au luat în mîinile lor 
feuda pînă la majorat, fie pentru a-şi spori veniturile, 
fie pentru a-1 învăţa pe pupil meşteşugul armelor. Aceasta 
este ceea ce obiceiurile noastre numesc la garde noble 100 ; 
ea se bazează pe alte principii decît acelea ale tutelei şi 
este cu totul distinctă de ea. 

Cînd feudele erau acordate pe viaţă, cel care voia să 
obţină o feudă făcea actul de recomandare; şi tradiţia 
reală, care se făcea prin sceptru, stabilea feudia, cum se 
face astăzi prin omagiu. Nu întîlnim cazuri în care co¬ 
miţii, sau chiar trimişii regelui să primească omagiul în 
provincii; această atribuţie nu se află în împuternicirile' 
acestor demnitari, care ni s-au păstrat în Capitularii. Ei 
îi puneau în adevăr uneori să presteze jurămînt de cre¬ 
dinţă pe toţi supuşii 15 ; dar acest jurămînt nu era un 
omagiu de natura: celor care s-au introdus mai tîrziu; 
căci, în acestea din urmă, jurămîntul de credinţă era un 


a în Capitulam din anul 877, apud Carisiacum, art. 3, ed. 
B a 1 u z e, voi. II, p. 269, vedem momentul în care regij au 
dispus administrarea feudelor în scopul de a le conserva pen¬ 
tru minori; exemplu care a fost urmat de către seniori şi a dat 
paştere la ceea ce noi numim „la garde noble“. 

b Formula acestui jurămînt în Capitulam II din anul 802- 
•Vezi şi pe cea din anul 854, art. 13 şi celelalte. 

act 3 ce constituia o anexă >a omagiului, act care uneori 
urma, alteori preceda omagiul, care nu avea loc în toate 
■omagiile, care era mai puţin solemn decît omagiul şi 
care era cu totul distinct de el. 

Comiţii ca şi trimişii regelui îi puneau totuşi, în anu¬ 
mite împrejurări, pe vasalii a căror fidelitate era îndo¬ 
ielnică, să dea o asigurare ce se numea jirmitas b ; dar 
această asigurare nu putea fi un omagiu, de vreme ce 
regii şi-o dădeau reciproc 0 . 

Iar dacă abatele Suger d vorbeşte despre judeţul lui 
Dagobert, în care, potrivit mărturiilor din vechime, regii 
Franţei aveau obiceiul să primească omagiile seniorilor, 
este limpede că el foloseşte aici ideile şi limbajul vre¬ 
mii sale. 

Atunci cînd feudele au început să treacă la moşteni¬ 
tori, recunoaşterea vasalului, care nu era, în primele 
timpuri decît ceva ocazional, a devenit o acţiune regu¬ 
lată: ea a început să fie îndeplinită într-un mod mai so¬ 
lemn, a fost încărcată cu mai multe formalităţi, deoa¬ 
rece ea trebuia să păstreze amintirea îndatoririlor reci¬ 
proce ale seniorului şi vasalului de-a lungul tuturor ge¬ 
neraţiilor. 

Aş fi înclinat să cred că omagiul a început sa se prac¬ 
tice pe vremea regelui Pepin, epocă în care, după cum 


aDu Cange, la cuvîntul Hominium, p. 1163; şi la cuvîn- 
tul Fidelitas 101 , p. 474, citează documentele vechilor omagii, 
unde se găsesc aceste deosebiri şi un mare număr de mărturii 
cu autoritate care se pat vedea. în omagiu, vasalul punea mina 
sa în cea a seniorului şi jura; jurămîntul de fidelitate se 
presta jurînd pe Evanghelie. Omagiul se făcea în genunchi: 
jurămîntul de fidelitate, în picioare. Numai seniorul putea să 
primească omagiul; dar slujbaşii săi puteau să primească jură¬ 
mîntul de fidelitate Vezi L i 111 e t o n 102 , sect. XCI şi XCII. 
Foi et hommage înseamnă fidelitate şi omagiu. 

b Capitulard lui Oarol Pleşuvul, din anul 860, post reditum 
a Confluentibus (După întoarcerea de la întîlnire), art. 3, ed. 
B a 1 u z e, p. 145. 
c Ibidem, art. 1. 

d S u g e r, Lib. de administratione sua 103 (Carte despre ad¬ 
ministraţia sa). 

tut moşteni nici coroana Franţei, nici coroana Imperiu¬ 
lui, pentru că, în momentul întemeierii acestor două mo¬ 
narhii, femeile nu puteau să moştenească feudele; dar 
ele au putut moşteni coroana în regatele a căror înte¬ 
meiere a avut loc după ce s-a introdus perpetuitatea 
feudelor, cum au fost cele întemeiate în urma cuceririlor 
normanzilor 97 şi cele care au fost întemeiate în urma 
cuceririlor făcute împotriva maurilor 98 ; în sfîrşit, în altele 
care, dincolo de hotarele Germaniei şi în timpuri destul 
de recente, s-au născut, oarecum, a doua oară prin intro¬ 
ducerea creştinismului". 

Cînd feudele erau revocabile, ele se acordau unor 
oameni care erau în stare să îndeplinească îndatoririle 
legate de ele şi nu era nici vorbă de minori. Dar a cînd 
ele au devenit perpetui, seniorii au luat în mîinile lor 
feuda pînă la majorat, fie pentru a-şi spori veniturile, 
fie pentru a-1 învăţa pe pupil meşteşugul armelor. Aceasta 
este ceea ce obiceiurile noastre numesc la garde noble 100 ; 
ea se bazează pe alte principii decît acelea ale tutelei şi 
este cu totul distinctă de ea. 

Cînd feudele erau acordate pe viaţă, cel care voia să 
obţină o feudă făcea acitul de recomandare; şi tradiţia 
reală, care se făcea prin sceptru, stabilea feuda, cum se 
face astăzi prin omagiu. Nu întâlnim cazuri în care co¬ 
miţii, sau chiar trimişii regelui să primească omagiul în 
provincii; această atribuţie nu se află în împuternicirile 
acestor demnitari, care ni s-au păstrat în Capitularii. Ei 
îi puneau în adevăr uneori să presteze jurămînt de cre¬ 
dinţă pe toţi supuşii 13 ; dar acest jurămînt nu era un 
omagiu de natura celor care s-au introdus mai tîrziu; 
căci, în acestea din urmă, jurămîntul de credinţă era un. 


a în Capitulară din anul 877, apud Carisiacum, art. 3, ed. 
B a 1 u z e, voi. II, p. 269, vedem momentul în care regij au 
dispus administrarea feudelor în scopul de a le conserva pen¬ 
tru minori; exemplu care a fost urmat de către seniori şi a dat 
naştere la ceea ce noi numim „la garde noble“. 

b Formula acestui jurămînt în Capitulară 11 din anul 802. 
■Vezi şi pe cea din anul 854, art. 13 şi celelalte. 

act 3 ce constituia o ianexă 'a omagiului, act care uneori 
urma, alteori preceda omagiul, care nu avea loc în toate 
•omagiile, care era mai puţin solemn decît omagiul şi 
care era cu totul distinct de el. 

Comiţii ca şi trimişii regelui îi puneau totuşi, în anu¬ 
mite împrejurări, pe vasalii a căror fidelitate era îndo¬ 
ielnică, să dea o asigurare oe se numea jirmitas b ; dar 
această asigurare nu putea fi un omagiu, de vreme ce 
regii şi-o dădeau reciproci 

Iar dacă abatele Suger d vorbeşte despre judeţul lui 
Dagobert, în care, potrivit mărturiilor din vechime, regii 
Franţei aveau obiceiul să primească omagiile seniorilor, 
este limpede că el foloseşte aici ideile şi limbajul vre¬ 
mii sale. 

Atunci cînd feudele au început să treacă la moşteni¬ 
tori, recunoaşterea vasalului, care nu era, în primele 
timpuri decît ceva ocazional, a devenit o acţiune regu¬ 
lată: ea a început să fie îndeplinită într-un mod mai so¬ 
lemn, a fost încărcată cu mai multe formalităţi, deoa¬ 
rece ea trebuia să păstreze amintirea îndatoririlor reci¬ 
proce ale seniorului şi vasalului de-a lungul tuturor ge¬ 
neraţiilor. 

Aş fi înclinat să cred că omagiul a început să se prac¬ 
tice pe vremea regelui Pepin, epocă în care, după cum 


a D u Cange, la cuvîntul Hominium, p. 1163; şi la cuvân¬ 
tul Fidelitas 101 , p. 474, citează documentele vechilor omagii, 
unde se găsesc aceste deosebiri şi un mare număr de mărturii 
cu autoritate care se pot vedea. în omagiu, vasalul punea mîna 
sa în cea a seniorului şi jura; jurământul de fidelitate se 
presta jurând pe Evanghelie. Omagiul se făcea în genunchi: 
jurământul de fidelitate, în picioare. Numai seniorul putea să 
primească omagiul; -dar slujbaşii săi puteau să primească jură¬ 
mântul de fidelitate Vezi Littleto n 102 , sect. XCI şi XCII. 
Foi et hommage înseamnă fidelitate şi omagiu. 

b Capitulară lui Oarol Pleşuvul, din anul 860, post reditum 
a Confluentibus (După întoarcerea de la întîlnire), art. 3, ed. 
B a 1 u z e, p. 145. 
c lbidem, art. 1. 

d Suger, Lib. de administratione sua m (Carte despre ad¬ 
ministraţia sa). 

am spus, multe beneficii se acordau pe vecie; dar aş 
admite lucrul acesta cu oarecare precauţie şi numai în 
ipoteza că autorii vechilor Anale ale francilor nu au fost 
nişte ignoranţi, care, descriind ceremoniile actului de su¬ 
punere pe care Tassilo, duce de Bavaria, l-a făcut faţă 
de Pepin 3 , să fi vorbit de fapt pe temeiul obiceiurilor pe 
care le vedeau aplicîndu-se în vremea lor b . 


CAPITOLUL XXXIV 

CONTINUAREA ACELUIAŞI SUBIECT 


Cîtă vreme feudele erau revocabile sau pe viaţă, ele 
intrau aproape numai în cîrnpul legilor politice; din. 
această cauză se vorbeşte atît de puţin, în legile civile 
din acele vremuri, despre legile feudelor. Atunci însă 
c-înd ele au devenit ereditare, cînd au putut să fie do¬ 
nate, vîndute, lăsate prin testament au început să fie 
obiect şi al legilor politice şi al celor civile. Feuda, con¬ 
siderată ca o obligaţie la serviciul militar, ţinea de drep¬ 
tul politic; considerată ca un fel de bun ce se afla în 
circulaţie, ea ţinea de dreptul civil. Aceasta a dat naştere- 
legilor civile asupra feudelor. 

Feudele devenind ereditare, legile privitoare la or¬ 
dinea succesiunilor au trebuit să se adapteze perpetui¬ 
tăţii feudelor. Astfel s-a statornicit, în pofida dispoziţiei 
dreptului roman şi a legii salice 0 , această regulă a drep¬ 
tului francez: Propres ne remontent point 610 *. Trebuiau 


a Anno 757, cap. XVII. 

b Tassillo venit in vassatico se commendans, per manus 
sacramenta iuravit multa et innumerabilia, reliquiis sanctorum 
manus imponens, et fidelitatem promisit Pippino 103 bis . S-ar pă¬ 
rea că aici ar fi un omagiu şi un jurămînt de fidelitate. Vezi 
mai sus nota c din pagina precedentă, 
o La titlul despre alodii. 
d Cartea IV, De- feudis, titlul LIX. 

să fie îndeplinite îndatoririle legate de posesiunea feudei; 
clar un bunic, un frate al 'bunicului, ar fi fost nişte vasali 
nepotriviţi pentru senior: de aceea această regulă nu s-a 
aplicat lia început decît pemtru feude, după cum 'aflăm din 
Boutillier 3 . 

Feudele devenind ereditare, seniorii, care trebuiau să 
aibă grijă de îndeplinirea îndatoririlor legate de posesiu¬ 
nea feudei, au cerut oa fetele cărora le revenea moşte¬ 
nirea feudei* 3 şi, eu cred, uneori şi moştenitorii de sex 
masculin, să nu se poată căsători fără consimţământul 
lor, incit contractele de căsătorie au devenit pentru no¬ 
bili o îmbinare de dispoziţii feudale şi de dispoziţii civile, 
într-un asemenea act, întocmit sub ochii seniorului, se 
stabileau dispoziţii relative la succesiunea viitoare, în sco¬ 
pul de a asigura îndeplinirea de către moştenitori a în¬ 
datoririlor pe care le atrăgea asupra lor posesiunea feu¬ 
dei: de aceea numai nobilii au avut la început libertatea 
de a dispune cu privire la succesiunile viitoare prin con¬ 
tractul de căsătorie, după cum au remarcat Boyer c103 şi 
Aufrerius d106 . 

Este de prisos să mai spunem că retractul bunurilor 
familiale (le retrăit lignager). bazat pe vechiul drept al 
rudelor, care este un mister al vechiului nostru drept 
francez, pe care nu am timpul să-l dezvolt, nu s-a pu¬ 
tut aplica în privinţa feudelor decît atunci cînd ele au 
devenit perpetui. 

Italiam, Italiam el0 ' ! închei acest tratat despre feude 
acolo unde cea mai mare parte a autorilor l-au început. 


a Somme rurale, cartea I, titlul LXXVI, p. 447. 
b Potrivit unei ordonanţe a lui Ludovic cel Sfînt, din anul 
1246, emisă pentru a înregistra cutumele din Anjou şi din Mâine, 
cei care aveau paza avutului unei fete moştenitoare a unei fe¬ 
ude trebuie să dea seniorului asigurarea că ea nu se va mărita 
fără consimţămîntul lui. 

c Deciziile 155, nr. 8 şi 204, nr. 38. 
d In Capell. Thol., decizia 453. 
e Eneida. cartea III. v. 523. 

Această 'apărare a fost împărţită în trei părţi. In prima 
parte, s-a răspuns la învinuirile generale care au fost 
aduse autorului Spiritului legilor. In a doua parte, s-a 
răspuns învinuirilor de amănunt. Cea de-a treia cuprinde 
reflecţii asupra felului în care a fost criticat autorul. 
Publicul va vedea cum stau lucrurile în realitate, va 
putea judeca. 


I 

Cu toate că Spiritul legilor este o lucrare de 
pură politică şi de pur drept, autorul a avut adeseori 
prilejul sa vorbească în ea despre religia creştină: el a 
făcut acest lucru în aşa fel incit să se vadă toată măre¬ 
ţia ei; şi, dacă el nu şi-a fixat scopul de a cîştiga de par¬ 
tea ei credinţa cititorului, el a căutat să-i cîştige dra¬ 
gostea pentru ea. 

Cu toate acestea, în două numere ale unui periodic, 
care 'au apărut unul după altul 3 , i s-au adus cele .mai 
grave acuzaţii. Nu este vorba nici mai mult, nici mai 
puţin decît de a stabili dacă el este spinozist şi deist; şi, 


a Unul din 9 octombrie 1749, celălalt din 16, aceeaşi lună. 

în ciuda faptului că aceste două acuzaţii sînt prin ele 
însele contradictorii, autorul este supus neîncetat cînd 
uneia, cînd alteia. Amîndouă, deoarece sînt incompatibile 
una cu alta, nu îl pot face mai vinovat decît una sin¬ 
gură; dar amîndouă îl pot face mai odios. 

Aşadar, este spinozist, el care, începînd de la primul 
alineat al cărţii sale, a făcut deosebire între lumea ma¬ 
terială şi cea a substanţelor spirituale. 

Este deci spinozist, el care, în al doilea alineat, a 
atacat ateismul: „Cei oare au afirmat că o fatalitate oarbă 
a produs toate efectele pe care le vedem în lume au 
spus o mare absurditate; căci ce poate fi mai absurd de- 
cit o fatalitate oarbă care ar fi produs fiinţe raţionale? 11 

Este deci spinozist, el care a continuat cu aceste cu¬ 
vinte: „Dumnezeu are cu universul raporturi în calitate 
de creator şi de conservator 3 :, legile după care a creat 
sînt acelea potrivit cărora conservă. El acţionează potrivit 
acestor reguli, pentru că le cunoaşte; le cunoaşte, pentru 
că el le-a făcut; le-a făcut, pentru că ele corespund cu 
înţelepciunea şi cu puterea sa“. 

Este deci spinozist, el care a adăugat; „Întrucît, după 
cum vedem, lumea, formată prin mişcarea materiei şi 
lipsită de facultatea de a cunoaşte, dăinuieşte neconte¬ 
nit, etc.“. 

Este deci spinozist, el care a demonstrat, împotriva 
lui Hobbes şi Spinoza, că „raporturile de dreptate şi de 
echitate sînt anterioare tuturor legilor pozitive“ b . 

Este deci spinozist, el oare a spus, la începutul celui 
de-al doilea capitol: „Această lege, care, întipărind în 
fiinţa noastră ideea unui creator, ne îndreaptă către dîn- 
sul, este prima dintre legile naturale prin însemnăta¬ 
tea ei“. 

Este deci spinozist, el care a combătut din toate pu¬ 
terile paradoxul lui Bayle, după care este mai bine să fii 


a Cartea I, eap. I. 
b Ibidem. 

ateu decît idolatru? Paradox din care ateii ar put&a trage 
cele mai primejdioase concluzii. 

Ce se mai putea spune după pasaje atît de explicite? 
Iar echitatea naturală cere ca dovezile să fie proporţio¬ 
nale cu gravitatea acuzaţiei. 

Prima obiecţie 

„Autorul se poticneşte de la primul pas. Legile, în 
înţelesul cel mai larg al lor sînt raporturile necesare 
care derivă din natura lucrurilor. Legile, raporturi! E de 
conceput aşa ceva? Totuşi autorul nu a schimbat de¬ 
finiţia obişnuită a legilor fără nici un scop. Care este 
deci ţelul lui? Iată-1. Potrivit noului sistem, există între 
toate lucrurile care alcătuiesc ceea ce Pope 2 numeşte Ma¬ 
rele Tot o înlănţuire 'atît de necesară, îneît cea mai mică 
neorînduială duce tulburarea pînă la tronul Fiinţei 
supreme. Aceasta îl face pe Pope să spună că lucrurile 
nu au putut fi altfel decît sînt şi că totul este bine aşa 
cum este. Acestea fiind stabilite, se înţelege semnificaţia 
acestui nou limbaj potrivit căruia legile sînt raporturi 
necesare care derivă din natura lucrurilor. La care se 
adaugă că, în acest sens, tot ce există are legile sale: 
divinitatea are legile sale; lumea materială are legile 
sale, substanţele spirituale superioare omului au legile 
lor, animalele au legile lor, omul, legile sale“. 

Răspuns 

Bezna însăşi nu este mai obscură decît această obiec¬ 
ţie. Criticul a auzit spunîndu-se că Spinoza admitea un 
principiu orb şi necesar care conduce universul, şi nu i-a 
trebuit mai mult: de îndată ce va da peste cuvîntul 
necesar, aceasta va însemna spinozism. Autorul a spus că 
legile sînt un raport necesar; iată deci spinozism, pen¬ 
tru că apare cuvîntul necesar. Şi ceea ce e surprinzător 
este faptul că pentru critic, autorul este spinozist tocmai 
din cauza acestui pasaj, deşi acest pasaj combate în chip 

răspicat sistemele primejdioase. Autorul şi-a propus să 
atace sistemul lui Hobbes, sistem teribil, care, făcînd să 
depindă toate virtuţile şi toate viciile de statornicirea le¬ 
gilor pe care şi le-au dat oamenii, şi voind să demon¬ 
streze că oamenii se nasc, toţi, în stare de război, şi că 
prima lege naturală este războiul tuturor împotriva tu¬ 
turor, nimiceşte, ca şi Spinoza, şi orice religie şi orice 
morală. In această privinţă autorul a stabilit, în primul 
rînd, că existau legi de dreptate şi de echitate înainte de 
statornicirea legilor pozitive: el a dovedit că toate lucru¬ 
rile aveau legi; că, înainte chiar de a fi fost create, 
ele aveau legi posibile; că însuşi Dumnezeu are legi, 
adică legi pe care şi le dăduse el însuşi. El a demonstrat 
că este neîntemeiată afirmaţia că oamenii se nasc în 
stare de război 3 ; el a arătat că starea de război nu a 
început decît după formarea societăţilor; el a formulat 
în această privinţă principii clare. De unde reiese că au¬ 
torul a atacat erorile lui Hobbes şi consecinţele celor ale 
lui Spinoza; şi că i s-a întîmplat de a fi atît de puţin în¬ 
ţeles, încât au fost luate drept opinii ale lui Spinoza obiec - 
ţiile pe care le face el împotriva spinozismului: înainte 
ca cineva să înceapă o dispută, ar trebui să se pună la 
curent cu problema dezbătută, şi să ştie cel puţin dacă 
cel pe care îl atacă este amic sau inamic. 

A doua obiecţie 

Criticul continuă: „In această privinţă autorul îl ci¬ 
tează pe Plutarh, care spune că legea este regina tuturor, 
muritori şi nemuritori. Dar oare de la un păgîn, etc. .“ 

Răspuns 

Este adevărat că autorul l-a citat pe Plutarh, care 
spune că legea este regina tuturor, muritori şi nemuri¬ 
tori. 


a Cartea I, cap. II. 

A treia obiecţie 

Autorul a spus că „ereaţiunea, care pare a fi un act 
arbitrar, presupune reguli tot atît de invariabile ca şi 
fatalitatea ateilor”. Din aceste cuvinte, criticul trage con¬ 
cluzia că autorul admite fatalitatea ateilor. 


Răspuns 

O clipă mai înainte, autorul a distrus această fatali¬ 
tate prin următoarele cuvinte: „Cei care au spus că o fatali¬ 
tate oarbă a produs toate efectele pe care le vedem în lume 
au spus o mare absurditate: căci ce absurditate mai mare 
poate fi decît să susţii că o fatalitate oarbă a produs fi¬ 
inţe înzestrate cu facultatea de a cunoaşte?” Mai mult 
încă, nu-1 poţi pune pe autor să vorbească, într-un pasaj 
pe care-1 critici, decît despre ceea ce el vorbeşte efectiv. 
Şi el nu vorbeşte de fel despre cauze şi nu compară de 
fel cauzele, ci vorbeşte despre efecte şi compară efectele, 
întregul alineat, precum şi cel care precede şi cel care 
urmează, arată că aici nu este vorba decît despre regulile 
mişcării, despre care autorul spune că au fost stabilite 
de către Dumnezeu: aceste reguli sînt invariabile, şi toată 
fizica spune acelaşi lucru împreună cu el; ele sînt inva¬ 
riabile pentru că Dumnezeu a voit ca ele să fie aşa şi 
pentru că el a voit să conserve lumea. El nu spune de¬ 
spre aceasta nici .mai mult, nici mai puţin. 

Voi continua să spun că criticul nu pătrunde nicio¬ 
dată sensul lucrurilor, şi că nu se leagă decît de cuvinte. 
Cînd autorul a spus că ereaţiunea, care părea să fie un 
act arbitrar, presupunea reguli tot atît de invariabile ca 
şi fatalitatea ateilor, vorbele sale nu aveau cum să fie 
înţelese ca şi cum el ar fi spus că ereaţiunea ar fi fost un 
act necesar ca şi fatalitatea ateilor, de vreme ce el com¬ 
bătuse deja această fatalitate. Mai mult încă, cei doi ter¬ 
meni ai unei comparaţii trebuie să fie corespunzători unul 
cu altul; aşa că trebuie neapărat ca fraza să însemne: crea- 
ţiunea, care pare la prima vedere că trebuie să dea naş- 

tere unor reguli de mişcare variabile, are reguli tot atît 
de invariabile ca şi fatalitatea ateilor. Criticul, încă o 
dată, nu a văzut şi nu vede decît cuvintele. 


ii 

Nu există deci nicidecum spinozism în Spiritul legilor. 
Să trecem la o altă acuzaţie şi să vedem dacă este ade¬ 
vărat că autorul nu recunoaşte religia revelată. Autorul, 
la sfîrşitul primului capitol, vorbind despre om, care 
este o fiinţă raţională limitată, supusă ignoranţei şi ero¬ 
rii, a spus: „O astfel de fiinţă putea, în orice clipă, -să 
uite pe creatorul său. Dumnezeu l-a readus la el prin 
legile religiei'*. 

In capitolul întîi din cartea a douăzeci şi patra, el a 
spus: ,,Nu voi cerceta deci diferitele religii din lume 
decît în raport cu binele pe care îl pot aduce vieţii în 
societate, fie că vorbesc despre religia care îşi are ori¬ 
ginea în cer, fie despre acelea care şi-o au pe pămînt“. 

„Nu va fi nevoie decît de foarte puţină echitate pen¬ 
tru a vedea că niciodată nu am căutat să subordonez 
interesele sale intereselor politice, ci am urmărit să le 
îmbin; or, pentru a le îmbina, trebuie să le cunoşti. Re¬ 
ligia creştină, care porunceşte oamenilor să se iubească,, 
pretinde, fără îndoială, ca fiecare popor să aibă cele mai 
bune legi politice şi cele mai bune legi civile, pentru 
că ele sînt, după ea, cel mai mare bun pe care oamenii 
îl pot da şi primi". 

Iar în capitolul doi din aceeaşi carte, a spus: „Un 
principe care iubeşte religia şi care se teme de ea este 
ca un leu ce ascultă de mîna care îl dezmiardă sau de 
glasul care îl îmblînzeşte; un principe care se teme de' 
religie şi o urăşte este ca o fiară sălbatică ce muşcă lan¬ 
ţul care o împiedică să se arunce asupra trecătorilor; 
un principe care nu are nici o religie este ca acel ani¬ 
mal feroce care nu se simte liber decît atunci cînd sfî- 
şie şi devorează". 

In capitolul trei al aceleiaşi cărţi: „în timp ce 
principii mahomedani seamănă neîncetat în jurul lor 
moartea sau pier ei înşişi de o moarte violentă, la creş¬ 
tini, religia îi face pe principi mai puţin temători şi, 
drept urmare, mai puţin cruzi. Principele se bizuie pe 
supuşii săi, iar supuşii pe principe. Lucru minunat! re¬ 
ligia creştină, care pare să nu aibă alt scop decît feri¬ 
cirea supremă din cealaltă viaţă, face fericirea noastră 
şi în cea de aici“. 

în capitolul patru al aceleiaşi cărţi: „Dat fiind ca¬ 
racterul religiei creştine şi cel al religiei .mahomedane, 
se cuvine ca, fără altă examinare, să îmbrăţişăm pe una 
şi să respingem pe cealaltă 41 . Citiţi mai departe, vă rog. 

In capitolul şase: „După ce a insultat toate religiile, 
Domnul Bayle defăimează religia creştină; el îndrăz¬ 
neşte să afirme că nişte creştini adevăraţi nu ar fi în 
stare să întemeieze un stat care să poată dăinui. Şi de 
ce nu? Aceştia ar fi nişte cetăţeni extrem de luminaţi 
în ceea ce priveşte îndatoririle lor şi ar avea o foarte 
mare rîvnă ca să le îndeplinească; ei ar fi foarte con¬ 
ştienţi de drepturile de apărare naturală; cu cît ar so¬ 
coti că datorează mai mult religiei lor, cu atît ar gîndi 
că datorează mai mult patriei. Principiile creştinismului, 
adînc întipărite în inimă, ar fi nemăsurat mai puternice 
decît această falsă onoare din monarhii, decît aceste 
virtuţi omeneşti din republici şi decît această teamă 
slugarnică din statele despotice. 

„Este surprinzător că acest mare om nu a ştiut să 
deosebească rînduielile făcute pentru statornicirea creş¬ 
tinismului de creştinismul însuşi şi nici poruncile Evan¬ 
gheliei de sfaturile ei şi că este cazul să i se impute 
faptul de a se fi înşelat în privinţa spiritului propriei 
sale religii. Atunci cînd, în loc de legi, legiuitorul a dat 
sfaturi, înseamnă că el a înţeles că sfaturile lui, dacă 
ar fi impuse ca legi, ar fi contrare spiritului legilor 
sale“. 

în capitolul zece: „Dacă aş putea să uit o clipă că 
sînţ creştin, nu m-aş putea opri de a trece distrugerea 

sectei lui Zenon printre nenorocirile care au lovit nea¬ 
mul omenesc, etc. Faceţi o clipă abstracţie de adevăru¬ 
rile revelate; căutaţi în întreaga natură, şi nu veţi găsi 
în ea o imagine mai măreaţă decît a Antoninilor etc“. 

Şi în capitolul treisprezece: „Religia păgînă, care nu 
interzicea decît cîteva crime grosolane, care oprea mîna 
şi lăsa inima în voia ei, putea să aibă crime de neispă¬ 
şit; dar o religie care îmbrăţişează toate patimile, care 
nu se interesează mai mult de fapte decît de dorinţe şi 
de intenţii; care nu ne ţine legaţi prin cîteva lanţuri., 
ci prin nenumărate fire; care lasă deoparte justiţia 
umană şi introduce o altă justiţie; care este alcătuită 
în aşa fel că duce neîncetat de la căinţă la dragoste şi 
de la dragoste la căinţă, care aşază între judecător şi 
criminal un mare mediator, între cel drept şi mediator 
un mare judecător; o astfel de religie nu trebuie să ai¬ 
bă crime de neispăşit. Dar, deşi trezeşte temeri şi spe¬ 
ranţe în toate sufletele, ea ne face îndeajuns să înţele¬ 
gem că dacă nu există crimă care, prin natura sa, să 
fie de neispăşit, o viaţă întreagă poate fi astfel; că ar fi 
foarte primejdios de a cerca neîncetat îndurarea Dom¬ 
nului prin noi crime şi prin noi ispăşiri; că, îngrijoraţi 
de vechile datorii, niciodată achitate faţă de Domnul, 
trebuie să ne ferim de a contracta altele, de a întrece 
măsura şi de a merge pînă la capătul bunătăţii părin¬ 
teşti". 

în capitolul nouăsprezece, la sfîrşit, autorul, după ce 
a arătat greşelile diferitelor religii păgîne în legătură 
cu starea sufletelor în cealaltă viaţă, spune: „Nu este 
destul ca o religie să statornicească o dogmă, mai tre¬ 
buie ca ea să o şi îndrumeze. Aceasta a făcut în chip 
minunat religia creştină în privinţa dogmelor despre 
care vorbim: ea ne face să nădăjduim într-o stare în 
care credem, iar nu într-una pe care o simţim sau pe 
care o cunoaştem; totul, pînă şi învierea trupurilor, ne 
conduce la idei spirituale". 

Iar în capitolul douăzeci şi şase, la sfîrşit: ,,De aici 
reiese că aproape întotdeauna este potrivit ca o religie 

să aibă dogme particulare şi un cult general. Legile pri¬ 
vitoare la practicile cultului trebuie să cuprindă puţine 
amănunte: de exemplu, să indice mortificări, iar nu o 
anumită mortificare. Creştinismul este plin de bun simţ:; 
abstinenţa este de drept divin; dar o abstinenţă de un 
anumit fel este de drept uman şi poate fi modificată 11 . 

în ultimul capitol din cartea a douăzeci şi cincea: 
„Dar de aici nu rezultă că o religie adusă dintr-o ţară 
foarte îndepărtată şi cu totul deosebită în privinţa climei, 
a legilor, a moravurilor şi a obiceiurilor, ar avea întreg- 
succesul pe care sfinţenia ei ar trebui să i-1 asigure 11 . 

Iar în capitolul trei din cartea a douăzeci şi patra: 
„Religia creştină a împiedicat, în ciuda mărimii imperiu¬ 
lui şi a climei dăunătoare, statornicirea despotismului 
în Etiopia şi a dus în mijlocul Africii moravurile Euro¬ 
pei şi legile sale, etc ... Foarte aproape de acolo vedem 
cum în Senaar, unde stăpîneşte mahomedanismul, co¬ 
piii regelui sînt ţinuţi închişi; la moartea acestuia, con¬ 
siliul dispune ca ei să fie omorîţi în interesul celui ce 
se urcă pe tron". 

„Să ne gîndim, pe de o parte, la masacrele continui 
ale regilor şi conducătorilor greci şi romani, i:ar pe de- 
alta, la distrugerea popoarelor şi a cetăţilor tot de că¬ 
tre aceşti conducători; la Timur şi Genghis-han, care au 
pustiit Asia, şi atunci vom vedea că datorăm creştinis¬ 
mului, în cîrmuirea internă, un anumit drept politic, iar, 
în vreme de război, un anumit drept al ginţilor, pen¬ 
tru care fiinţa umană nu ar putea avea destulă recu¬ 
noştinţă". Rog să se citească întregul capitol. 

în capitolul opt din cartea a douăzeci şi patra: „în— 
tr-o ţară în care din nenorocire oamenii au o religie pe 
care nu au căpătat-o de la Dumnezeu este totdeauna 
necesar ea aceasta să corespundă cu morala, deoarece 
religia, chiar falsă, este cea mai bună garanţie pe care 
o pot avea oamenii pentru probitatea oamenilor". 

Acestea sînt pasaje precise: în ele se vede un scrii¬ 
tor care nu numai că crede în religia creştină, dar o şi' 
iubeşte. Ce argumente se aduc pentru a dovedi contra— 

riul? Şi repetăm încă o dată că dovezile trebuie să fie 
proporţionate cu acuzaţia: cum această acuzaţie nu este 
■neînsemnată, nici dovezile nu trebuie să fie astfel. Şi 
deoarece aceste dovezi sînt prezentate într-o formă des¬ 
tul de neobişnuită, fiind mereu pe jumătate dovezi, pe 
jumătate insulte, şi fiind aproape ascunse în întorto- 
chierile unei expuneri foarte nedesluşite, voi încerca să 
le desluşesc. 


Prima obiecţie 

y 

Autorul a lăudat pe stoici, care admiteau o fatalitate 
oarbă, o înlănţuire necesară, etc a . Acesta este funda¬ 
mentul religiei naturale. 

Răspuns 

Presupun, pentru o clipă, că acest fel greşit de a 
judeca e bun. Oare autorul a lăudat fizica şi metafizica 
stoicilor? El a lăudat morala lor; el a afirmat că popoa¬ 
rele au tras mari foloase de pe urma ei: a spus aceasta 
şi nimic mai mult; ba mă înşel, a spus mai mult, căci, 
■din prima pagină a cărţii, el a atacat această fatalitate 
a stoicilor; el nu a lăudat-o deci, atunci cînd i-a lăudat 
pe stoici. 


A doua obiecţie 

Autorul l-a lăudat pe Bayle, numindu-1 un mare om b . 

Răspuns 

Presupun, tot pentru o clipă, că în general acest fel 
de a judeca este bun: în cazul de faţă cel puţin el nu 
este însă bun. Este adevărat că autorul l-a calificat pe 
Bayle drept un mare om, dar i-a criticat părerile: iar 


a Pagina 165 din al doilea număr din 16 octombrie 1749- 
b Paginii 165 din al doilea număr. 

dacă le-a criticat înseamnă că nu le admite. Şi de vre¬ 
me ce i-a combătut părerile nu îl califică drept un mare 
om datorită părerilor sale. Toată lumea ştie că Bayle 
avea o minte superioară, de care s-a folosit rău; dar 
această minte superioară, de care s-a folosit rău, el o 
avea. Autorul a combătut sofismele sale şi a deplîns ră¬ 
tăcirile sale. Nu-mi plac de fel oamenii care răstoarnă, 
legile patriei lor; dar mi-ar fi greu să cred că Caesarşi 
Cromwell au fost minţi mărginite. Nu-mi plac de fel 
cuceritorii; dar nu prea va putea cineva să mă convin¬ 
gă că Alexandru şi Genghis-han au fost capete obişnu¬ 
ite. Nu i-ar fi trebuit multă minte autorului pentru a 
spune că Bayle era un om ticălos; dar probabil că nu-i 
place să adreseze insulte, fie că are de la natură aceas¬ 
tă înclinare, fie că a primit-o prin educaţie. Am motiv 
să cred că dacă ar pune mîna pe pana de scris, el nu ar 
adresa insulte nici măcar celor care au căutat să-i facă 
unul din cele mai mari rele pe care un om îl poate face 
altui om, străduindu-se să-l facă odios în ochii tuturor 
celor care nu îl cunosc şi suspect în ochii tuturor celor 
care îl cunosc. 

Mai mult încă, am observat că sforăielile oamenilor 
violenţi nu fac aproape de loc impresie decît asupra ce¬ 
lor ce sînt ei înşişi violenţi. Cea mai mare parte a citi¬ 
torilor sînt oameni moderaţi; aproape nimeni nu ia în 
mînă o carte decît atunci cînd este calm; oamenilor cu 
judecată le plac argumentele. Chiar dacă autorul i-ar fi 
adresat mii de insulte lui Bayle, nu ar fi rezultat din 
aceasta nici că Bayle a judecat bine, nici că Bayle a 
judecat greşit; tot ceea ce s-ar fi putut deduce de aici 
ar fi fost că autorul ştie să insulte. 

A treia obiecţie 

Ea se sprijină pe faptul că autorul nu a vorbit, în- 
primul său capitol, despre păcatul originar 3 . 


a Numărul din 9 octombrie 1749, p. 1G2. 

Răspuns 

întreb pe orice om cu bun simţ dacă acest capitol- 
•este un Tratat de teologie. Dacă autorul ar fi vorbit 
•despre păcatul originar, i s-ar fi putut imputa, tot aşa, 
•că nu a vorbit despre mîntuire: şi astfel, din punct în 
punct de credinţă, la nesfîrşit. 

A patra obiecţie 

Ea se bazează pe faptul că Domnul Domal 3 şi-a în¬ 
ceput lucrarea sa altfel decît autorul, şi că a vorbit mai 
'întîi despre revelaţie. 


Răspuns 

Este adevărat că Domnul Domăt şi-a început lucra¬ 
rea altfel decît autorul şi că a vorbit mai întîi despre 
revelaţie. 


A cincea obiecţie 

Autorul a urmat sistemul poemului lui Pope. 

Răspuns 

în toată lucrarea nu există nici un cuvînt din siste¬ 
mul lui Pope. 


A şasea obiecţie 

„Autorul spune că legea care prescrie omului înda¬ 
toririle sale faţă de Dumnezeu este cea mai importantă; 
•el tăgăduieşte însă că ea este cea dintîi: el pretinde că 
cea dintîi lege a naturii este pacea; că oamenii au în¬ 
ceput prin a se teme unii de alţii, etc. Că copiii ştiu că 

prima lege este să iubeşti pe Dumnezeu, iar a doua este să 
iubeşti pe aproapele tău“. 

Răspuns 

Iată cuvintele autorului: „Această lege, care, întipă¬ 
rind în fiinţa noastră ideea unui creator, ne îndreaptă 
către dînsul, este prima dintre legile naturale prin în¬ 
semnătatea ei, nu în ordinea de succesiune a acestor 
legi. In starea de natură, omul ar avea mai curînd fa¬ 
cultatea de a cunoaşte decît cunoştinţe. Este vădit că 
primele sale idei nu ar fi de fel idei speculative: îna¬ 
inte de a cerceta originea fiinţei sale, el s-ar gîndi la 
conservarea ei. Un astfel de om nu ar simţi la început 
decît slăbiciunea sa: el ar fi din cale-afară de fricos; şi 
dacă ar fi nevoie, în privinţa aceasta, de exemple do¬ 
veditoare, apoi s-au găsit în păduri oameni sălbatici; 
orice îi face să tremure, orice îi pune pe fugă‘ £a . 

Autorul a spus deci că legea care, imprimînd în noi 
ideea creatorului, ne îndreaptă către dînsul stă în frun¬ 
tea legilor naturale. Nu i s-a interzis, după cum nu li s-a 
interzis filozofilor şi scriitorilor dreptului natural, de a-1 
considera pe om sub diferite aspecte: i-a fost îngăduit să 
presupună un om ca picat din nori, lăsat să se descurce 
singur şi lipsit de educaţie, înainte de constituirea so¬ 
cietăţilor. Ei bine! autorul a spus că prima lege natu¬ 
rală, caa mai importantă, şi, prin urmare, cea esenţială, 
ar fi pentru el, ca şi pentru toţi oamenii, de a se în¬ 
drepta către creatorul său. I-a fost de asemenea îngă¬ 
duit autorului să cerceteze care ar fi prima impresie 
care s-ar produce asupra acestui om, şi să vadă ordinea 
în care aceste impresii ar fi primite în creierul său; şi 
el a crezut că acest om ; ar avea sentimente înainte de a 
face reflecţii; că, cea dintîi dintre acestea, în succesiu¬ 
nea lor în timp, ar fi frica; apoi nevoia de a se hrăni, 
etc. Autorul a spus că legea care, imprimînd în noi 


a Cartea I, cap. II. 

ideea creatorului, ne îndreaptă către dînsul, este cea 
dinţii dintre legile naturale: criticul susţine că prima 
dintre legile naturale este să-l iubim pe Dumnezeu. 
Nu-i despart deci decît insultele. 

A şaptea obiecţie 

Ea se sprijină pe primul capitol din cartea întîi, în 
care autorul, după ce a spus că „omul este o fiinţă măr¬ 
ginită", a adăugat: „O astfel de fiinţă putea, în orice 
clipă, să uite pe creatorul său. Dumnezeu l-a readus la 
el prin legile religiei 11 . Or, spune criticul, care este 
această religie, despre care vorbeşte autorul? El vor¬ 
beşte fără îndoială despre religia naturală; el nu crede 
deci decît în religia naturală. 

Răspuns 

Presupun, iarăşi pentru o clipă, că acest fel de a 
judeca este bun; şi că, prin faptul că autorul nu a vor¬ 
bit acolo decît despre religia naturală s-ar putea trage 
concluzia că el nu crede decît în religia naturală şi că 
respinge religia revelată. Eu spun că în acest pasaj el 
a vorbit despre religia revelată, iar nu despre religia 
naturală; căci dacă ar fi vorbit despre religia naturală, 
ar fi un idiot. Aceasta ar fi în adevăr ca şi cum ar spu¬ 
ne: O astfel de fiinţă putea cu uşurinţă să uite pe crea¬ 
torul său, adică religia naturală; Dumnezeu l-a readus 
la el prin legile religiei naturale: încît Dumnezeu i-ar 
fi dat religia naturală pentru a desăvîrşi în el religia 
naturală. Aşadar, pentru a se pregăti să arunce invec¬ 
tive la adresa autorului, criticul începe prin a lua cu¬ 
vintelor spuse de el înţelesul cel mai limpede cu putinţă 
pentru a le da înţelesul cel mai absurd cu putinţă; şi 
pentru a-1 învinge mai lesne, face din el un om lipsit 
de judecată sănătoasă. 

A opta obiecţie 

Vorbind despre om, autorul a spus 3 : „O astfel de fi¬ 
inţă putea, în orice clipă, să uite pe creatorul său. Dum¬ 
nezeu l-a readus la el prin legile religiei. O astfel de 
fiinţă putea, în orice clipă, să se uite pe sine: filozofii 
l-au îndrumat prin legile moralei. Făcut să trăiască în 
societate, cl putea aici să uite pe semenii săi: legiuitorii 
l-au readus la îndatoririle sale prin legile politice şi 
civile“. Deci, spune criticul 6 , după autor, conducerea 
lumii este împărţită între Dumnezeu, filozofi şi legiui¬ 
tori, etc. De unde au învăţat filozofii legile moralei? Şi 
de unde au aflat legiuitorii ceea ce trebuie să prescrie 
pentru cîrmuirea societăţilor în spirit de dreptate? 


Răspuns 

Şi acest răspuns este foarte lesne de dat. Ei au aflat 
acest lucru din revelaţie, dacă au fost destul de norocoşi 
pentru aceasta, sau din legea care, întipărind în noi 
ideea unui creator, ne îndreaptă către dînsul. Autorul 
Spiritului legilor a spus el oare ca Vergiliu: „Caesar îm¬ 
parte puterea cu îupiter? 11 Dumnezeu, care conduce uni¬ 
versul, oare nu a dat unora dintre oameni o minte mai 
luminată, iar altora mai multă putere? Autorul a afirmat 
— se va spune — că, întrunit Dumnezeu a voit ca oame¬ 
nii să fie conduşi de oameni, el nu a voit ca ei să-i dea 
ascultare, şi a renunţat la puterea pe care o avea asupra 
lor, etc. Iată la ce ajung cei care, fiind foarte slabi cînd 
e vorba să judece, sînt foarte tari cînd e vorba să defăi¬ 
meze. 


a Cartea I, cap. I. 

b Pagina 162 din foaia din 9 octombrie 1749. 

A noua obiecţie 

Criticul continuă: „Să mai observăm că autorul, care 
socoteşte că Dumnezeu nu poate să guverneze fiinţele 
libere tot atît de bine ca şi pe celelalte, deoarece, fiind 
libere, trebuie ca ele să acţioneze din propriul lor im¬ 
bold (voi face în treacăt observaţia că autorul nu se 
serveşte de loc de expresia „Dumnezeu nu poate“), nu 
găseşte alt remediu acestei dezordini decît legile, care 
pot desigur să arate omului ceea ce este dator să facă, 
dar care nu-1 lasă să facă acest lucru: aşadar, în siste¬ 
mul autorului, Dumnezeu creează fiinţe a căror dezordine 
nu o poate împiedica şi nici înlătura . Ori, care nu 
vede că Dumnezeu face ceea ce vrea, servindu-se chiar 
şi de cei care nu fac ceea ce vrea el!“ 


Răspuns 

Criticul i-a imputat deja autorului că nu a vorbit 
despre păcatul originar: acum îl prinde din nou în gre- 
şală: nu a vorbit nici despre graţie. Este un lucru trist 
să ai de-a face cu un om care critică toate pasajele din- 
tr-o carte şi nu e stăpînit decît de o idee. Este povestea 
cu preotul de ţară căruia astronomii îi arătau Luna la 
un telescop şi care nu vedea prin el decît clopotniţa sa. 

Autorul Spiritului legilor a crezut că se cuvenea să 
înceapă prin a da o oarecare idee despre legile generale 
atît ale dreptului naturii cît şi ale dreptului ginţilor. A- 
cest subiect era extrem de vast, şi el l-a tratat în două 
capitole; el a fost nevoit să lase deoparte o mulţime de 
lucruri care ţineau de subiectul său; cu atît mai mult 
le-a lăsat deoparte pe cele care nu aveau nici o legătură 
cu acest subiect. 


A zecea obiecţie 

Autorul a spus că în Anglia sinuciderea este efectul 
unei boli; şi că ea nu poate fi pedepsită, după cum nu 

sînt pedepsite efectele .demenţei. Un adept al religiei na¬ 
turale nu uită că Anglia este leagănul sectei sale; el tre¬ 
ce cu buretele peste toate crimele pe care le află acolo. 

Răspuns 

Autorul nu ştie dacă Anglia este leagănul religiei na¬ 
turale; dar ştie că Anglia nu este leagănul său. Dacă a 
vorbit despre un efect fizic care se observă în Anglia, nu 
înseamnă că el are aceleaşi concepţii religioase ca engle¬ 
zii; după cum; dacă un englez ar vorbi despre un efect 
fizic care are loc în Franţa, nu înseamnă că ar avea ace¬ 
leaşi concepţii religioase ca francezii. Autorul Spiritului 
legilor nu este cîtuşi de puţin adept al religiei naturale, 
dar ar voi ca criticul său să fie un adept al logicii natu¬ 
rale. 

Socot că l-am silit deja pe critic să lase din mîini ar¬ 
mele îngrozitoare de care s-a servit: voi căuta acum să 
dau o idee despre începutul criticii sale, care este astfel 
incit mă tem să nu se creadă că vorbesc în derîdere aici 
despre acest început. 

El spune din capul locului, şi acestea sînt cuvintele 
lui, că „cartea Spiritul legilor este una din acele produc¬ 
ţii imorale .care nu s-au înmulţit atît de mult decît de 
la apariţia bulei Unigenitus“. Dar a lega apariţia Spiri¬ 
tului legilor de constituţia Unigenitus nu înseamnă oare 
a voi să stîrneşti rîsul? Bula Unigenitus nu este de fel 
cauza- ocazională a cărţii Spiritul legilor; dar bula Uni¬ 
genitus şi cartea Spiritul legilor au fost cauze ocazionale 
care au determinat pe critic să facă un raţionament atît 
de pueril. Criticul continuă: „Autorul spune că el a înce¬ 
put şi a părăsit de multe ori lucrarea sa.. Totuşi, atunci 
cînd arunca în foc primele sale producţii, el era mai a- 
proape de adevăr, decît atunci cînd a început a fi mulţu¬ 
mit de lucrul său“ Ce ştie el în .această privinţă? El adaugă: 
„Dacă autorul ar fi voit să urmeze un drum bătut, lucra¬ 
rea lui l-ar fi costat mai puţină muncă“. Şi în acest caz, 
ce ştie el în această privinţă? El pronunţă apoi această 

sentinţă: „Nu este nevoie de multă pătrundere pentru a 
vedea că lucrarea Spiritul legilor se bazează pe sistemul 
religiei naturale.. în scrisorile împotriva poemului lui 
Pope intitulat Eseu asupra Omului 4 , s-a arătat că siste¬ 
mul religiei naturale corespunde cu cel al lui Spinoza: 
este de ajuns pentru a trezi unui creştin dezgust faţă dc 
noua carte pe care o anunţăm". Răspund că aceasta esLe 
nu numai de ajuns, ei chiar că ar fi mult prea mult. Am 
dovedit însă adineaori că sistemul autorului nu este cel al 
religiei naturale; şi, admiţînd că sistemul religiei natura¬ 
le ar corespunde cu cel al lui Spinoza, sistemul autorului 
nu ar corespunde cu cel al lui Spinoza, dc vreme ce cl nu 
este cel al religiei naturale. 

Criticul vrea deci să trezească dezgust mai înainte de 
a fi dovedit că se cuvine să fim dezgustaţi. 

Iată cele două formule care se repetă în raţionamen¬ 
tele cuprinse în cele două scrieri la care răspund: „Au¬ 
torul Spiritului legilor este un adept al religiei naturale: 
deci trebuie să explicăm ceea ce spune el aici prin prin¬ 
cipiile religiei naturale; or, dacă ceea ce spune el aci se 
bazează pe principiile religiei naturale, el este adept al 
religiei naturale". 

Cealaltă formulă este aceasta: „Autorul Spiritului legilor 
este un adept al religiei naturale; deci ceea ce spune el 
în cartea sa în favoarea revelaţiei nu spune decît pen¬ 
tru a ascunde că el este un adept al religiei naturale: or, 
iacă se ascunde astfel, el este un adept al religiei natu¬ 
rale". 

înainte de a termina această primă parte, aş fi ispitit 
să fac o obiecţie celui care a făcut atît de multe obiecţii. 
El l-a înspăimîntat atîta pe cititor cu cuvîntul adept al re¬ 
ligiei naturale, îneît eu, care îl apăr pe autor, aproape că 
nici nu îndrăznesc să pronunţ acest cuvînt: totuşi îmi voi 
lua inima în dinţi. Cele două scrieri ale lui nu ar avea 
oare nevoie de mai multe lămuriri decît cea pe care o a- 
păr eu? Oare face el bine, vorbind despre religia natura¬ 
lă şi despre revelaţie că scoate mereu în evidenţă numai 
o singură latură a chestiunii şi că face să se piardă ur- 

mele celeilalte? Oare face el bine că nu distinge nicio¬ 
dată pe cei care nu recunosc decît religia naturală de cei 
care recunosc şi religia naturală şi revelaţia? Oare face 
el bine că se indignează ori de cîte ori autorul îl consi¬ 
deră pe om în starea de religie naturală, şi ori de cîte ori 
explică ceva pe baza principiilor religiei naturale? Oare 
face el bine cînd confundă religia naturală cu ateismul? 
Nu am auzit eu oare spunîndu-se mereu că noi toţi avem 
o religie naturală? Nu am auzit eu oare spunîndu-se că 
creştinismul este perfecţiunea religiei naturale? Nu am 
auzit eu oare spunîndu-se că religia naturală e folosită 
pentru a dovedi revelaţia împotriva deiştilor şi că ace¬ 
eaşi religie naturală e folosită pentru a dovedi existenţa 
lui Dumnezeu împotriva ateilor? El spune că stoicii erau 
adepţi ai religiei naturale, iar eu îi răspund că ei erau 
atei 3 , deoarece ei credeau că universul e condus de o fa¬ 
talitate oarbă şi că cu ajutorul religiei naturale se com¬ 
bat stoicii. Criticul spune că sistemul religiei naturale 
corespunde cu cel al lui Spinoza b , iar eu îi răspund că 
ele sînt contradictorii, şi că cu ajutorul religiei naturale 
se spulberă sistemul lui Spinoza. Eu îi spun că a confun¬ 
da religia naturală cu ateismul înseamnă a confunda do¬ 
vada cu lucrul pe care vrei să-l dovedeşti şi obiecţia îm¬ 
potriva erorii cu eroarea însăşi; că aceasta înseamnă a ne 
lipsi de armele puternice de care dispunem pentru a 
lupta împotriva acestei erori. Ferească Dumnezeu să mă 
gînilesc cumva să-i atribui criticului vreo intenţie rea şi 
nici să exploatez concluziile care s-ar putea trage din 
principiile sale; cu toate că el este foarte puţin îngădu- 


a Vezi p. 165 a numărului din 9 octombrie 1749. „Stoicii 
nu admiteau decît un Dumnezeu; dar acest Dumnezeu nu era 
altceva decît sufletul lumii. Ei susţineau că toate fiinţele, în- 
cepînd cu prima dintre ele, sînt în mod necesar legate unele de 
altele; o necesitate fatală cîrmuia totul. Tăgăduiau nemurirea 
sufletului şi susţineau că fericirea supremă constă în a trăi în 
conformitate cu natura. Şi acesta este fondul sistemului reli¬ 
giei naturale". 

b Vezi p. 161 a primului număr din 9 octombrie 1749, la 
sfîrşitul primei coloane- 

itor, se cuvine ca lui să i se arate îngăduinţă. Spun nu¬ 
mai că ideile metafizice sînt extrem de confuze în capul 
său; că îi lipseşte cu totul facultatea de a distinge; că nu 
ar fi în stare să facă aprecieri juste, deoarece, dintre di¬ 
feritele lucruri pe care trebuie să le vadă, el nu vede nici¬ 
odată decît unul singur. Şi chiar aceasta nu i-o spun pen¬ 
tru a-i aduce învinuiri, ci pentru a le spulbera pe ale sale. 


PARTEA A DOUA 

IDEE GENERALA 

Am disculpat cartea Spiritul legilor de cele două în¬ 
vinuiri generale care îi fuseseră aduse; mai există şi în¬ 
vinuiri de amănunt la care trebuie să răspund. Pentru a 
lămuri însă şi mai bine ceea ce am spus şi ceea ce voi 
spune mai departe, voi explica ce a prilejuit sau ce a ser¬ 
vit ca pretext invectivelor. 

Oamenii cei mai plini de bun-simţ din diferite ţări ale 
Europei, oamenii cei mai luminaţi şi cei mai înţelepţi, au 
privit cartea Spiritul legilor ca pe o lucrare utilă; ei au 
socotit că morala ei este curată, principiile juste; că ea 
este proprie să formeze oameni de treabă; că în ea sînt 
nimicite opiniile dăunătoare, şi că sînt susţinute cele 
bune. 

Pe de altă parte, iată un om care vorbeşte despre ea 
ca despre o carte primejdioasă; el face din ea ţinta celor 
mai violente invective. Trebuie să explic acest fapt. 

Tare departe de a fi înţeles pasajele izolate pe care 
le critică în această carte, el nu a ştiut cel puţin ce ma¬ 
terie era tratată acolo: aşa că, declamînd de-a surda şi 
luptîndu-se cu vîntul, el a cîştigat biruinţe de acelaşi fel; 
el a criticat în adevăr cartea pe care o avea în cap, nu a 
criticat-o pe cea a autorului. Dar cum a putut să-i scape 
astfel subiectul şi scopul unei lucrări pe care o avea îna¬ 
intea ochilor? Cei care sînt întrucîtva luminaţi vor vedea 

dintr-o aruncătură de ochi că această lucrare are ca o- 
biect legile, obiceiurile şi diferitele uzanţe ale tuturor 
popoarelor pământului^ Se poate spune că subiectul ei 
este extrem de vast, căci îmbrăţişează toate instituţiile 
statornicite în mijlocul oamenilor; căci autorul face dis¬ 
tincţii între aceste instituţii; căci el cercetează pe cele ca¬ 
re convin cel mai mult societăţii în general, şi fiecărei 
societăţi în parte, căci le cercetează originea şi le desco¬ 
peră cauzele fizice şi morale; căci le examinează pe cele 
care sînt în sine bune într-o anumită măsură şi pe cele 
care nu sînt bune de loc; căci, din două obiceiuri dău¬ 
nătoare, caută să vadă care este astfel în măsură mai 
mare şi care în măsură mai mică; căci el examinează în 
carte pe cele care pot avea efecte bune într-o privinţă 
şi rele în alta. El a socotit că cercetările sale sînt utile, 
deoarece judecata sănătoasă constă în bună parte în cu¬ 
noaşterea nuanţelor lucrurilor. Or, intr-un subiect atît 
de vast, a fost necesar ca autorul să trateze despre reli¬ 
gie: căci, deoarece pe pămînt există o religie adevărată 
si nenumărate alte religii false, o religie trimisă din cer 
şi nenumărate altele născute pe pămînt, el nu a putut 
considera toate religiile false decît ca instituţii umane: 
aşa că el a trebuit să le examineze ca pe toate celelalte 
instituţii umane. Iar cit despre religia creştină, el nu a 
avut de făcut altceva decît să o slăvească, fiind o insti¬ 
tuţie divină. Nu despre această religie trebuia el să tra¬ 
teze, căci, prin natura sa, ea nu poate fi supusă nici unei 
examinări: incit, atunci cînd a vorbit despre ea, autorul 
nu a făcut niciodată lucrul acesta pentru a o introduce 
în planul lucrării sale, ci pentru a-i aduce tributul de 
relpect şi de dragoste pe care i-1 datorează orice creştin; 
şi pentru ca, în comparaţiile pe care autorul le putea face 
între ea şi celelalte religii, să o poată ridica deasupra tu¬ 
turor celorlalte. 

Ceea ce spun se vede în toată lucrarea; dar autorul a 
explicat aceasta în mod special la începutul cărţii a do¬ 
uăzeci şi patra, care este prima din cele două cărţi în 
care a tratat despre religie. El începe această carte ast- 

fel: „După cum între o întunecime şi alta poţi să apreci¬ 
ezi care e mai puţin deasă, iar între prăpăstii care e mai 
puţin adîncă, tot astfel poţi căuta să afli pe acelea dintre 
religiile greşite, care corespund în cea mai mare măsură 
binelui obştesc; pe acelea care, deşi nu-i conduc pe oa¬ 
meni spre fericirea supremă din cealaltă viaţă, pot să 
contribuie cel mai mult la fericirea lor din viaţa de aici. 

„Nu voi cerceta deci diferitele religii din lume decît 
în raport cu binele pe care îl pot aduce vieţii în socie¬ 
tate, fie că vorbesc despre religia care îşi are originea în 
cer, fie despre acelea care şi-o au pe pămînt“. 

Autorul, neprivind deci religiile omeneşti decît ca pe 
nişte instituţii omeneşti, a trebuit să vorbească despre 
ele, deoarece ele intrau în mod necesar în planul lucrării 
sale. Nu le-a introdus el dinadins, ci fiindcă ele i s-au 
impus. Iar întrucît priveşte religia creştină, el nu a vor¬ 
bit despre ea decît în mod ocazional; căci ea neputînd fi, 
prin natura sa, modificată, îndulcită, îndreptată, ea nu in¬ 
tra de fel în planul pe care şi-l propusese. 

Ce s-a făcut pentru a se da curs liber declamaţiilor şi 
pentru a se deschide poarta cea mai largă invectivelor? 
Autorul a fost luat ca şi cum, imitînd pe Domnul Abba- 
die 3 , ar fi voit să facă un Tratat privitor la religia creş¬ 
tină; a fost atacat ca şi cum cele două cărţi ale sale asu¬ 
pra religiei ar fi fost două tratate de teologie creştină; a 
fost mustrat ca şi cum, vorbind despre o religie oarecare, 
alta decît cea creştină, ar fi trebuit să o examineze po¬ 
trivit cu principiile şi cu dogmele religiei creştine; a fost 
judecat ca şi cum, în cele două cărţi ale sale, ar fi luat 
asupra lui sarcina de a stabili pentru creştini, şi de a pro¬ 
povădui mahomedanilor şi idolatrilor, dogmele religiei 
creştine. Ori de cîte ori a vorbit despre religie în general, 
ori de cîte ori a întrebuinţat cuvîntul de religie, s-a spus: 
„Este vorba despre religia creştină 41 . Ori de cîte ori a fă¬ 
cut comparaţie între practicile religioase ale vreunor na¬ 
ţiuni şi a spus că o practică este mai potrivită cu guver¬ 
nământul politic dintr-o anumită ţară decît ar fi cutare 
altă practică, s-a spus: „Aşadar le aprobi şi părăseşti ere- 

dinţa creştină 1 '. Cînd a vorbit de vreun popor care nu a 
îmbrăţişat creştinismul, sau care a precedat venirea lui 
Iisus Hristos, i s-a spus: „Aşadar nu recunoşti morala 
creştină 1 * Cînd a examinat ca scriitor politic o practică 
oarecare, i s-a spus: „Aici trebuia să fi vorbit despre cu¬ 
tare dogmă din teologia creştină. Spui că eşti jurist; iar 
eu te voi face teolog fără voia dumitale. Ne spui de alt¬ 
minteri lucruri foarte frumoase cu privire la religia creş¬ 
tină; dar o faci pentru a înşela, căci îţi cunosc inima şi 
iţi citesc gîndurile. Este adevărat că nu îţi pricep de fel 
cartea; dar nu interesează dacă am desluşit bine sau rău 
scopul în care a fost scrisă; căci îţi cunosc în fond toate 
gîndurile. Nu pricep nici un cuvînt din ceea ce spui; dar 
înţeleg foarte bine ceea ce nu spui“. 

Şi acum să intrăm în materie. 

DESPRE SFATURILE RELIGIEI 


în Cartea asupra religiei autorul a combătut eroarea 
lui Bayle; iată cuvintele sale 3 : „După ce a' insultat toate 
religiile, Domnul Bayle defăimează religia creştină; el în¬ 
drăzneşte să afirme că nişte creştini adevăraţi nu ar fi în 
stare să întemeieze un stat care să poată dăinui. Şi de ce 
nu? Aceştia ar fi nişte cetăţeni extrem de luminaţi în 
ceea ce priveşte îndatoririle lor şi ar avea o foarte mare 
rîvnă ca să le îndeplinească; ei ar fi foarte conştienţi de 
drepturile de apărare naturală; cu cît ar socoti că dato¬ 
rează mai mult religiei lor, cu atît ar gîndi că datorează 
mai mult patriei. Principiile creştinismului, adînc înti¬ 
părite în inimă, ar fi nemăsurat mai puternice decît 
această falsă onoare din monarhii, decît aceste virtuţi 
omeneşti din republici şi decît această teamă slugarnică 
din statele despotice. 

„Este surprinzător că acest mare om nu a ştiut să deo¬ 
sebească rînduielile făcute pentru statornicirea creştinis- 


a Cartea XXIV, cap. VI. 

mului de creştinismul însuşi, şi că este cazul să i se 
impute faptul de a se fi Înşelat în privinţa spiritului pro¬ 
priei sale religii. Atunci cînd, în loc de legi, legiuitorul 
a dat sfaturi, înseamnă că el a înţeles că sfaturile lui, 
dacă ar fi impuse ca legi, ar fi contrare spiritului legi¬ 
lor sale“ 

Ce s-a făcut pentru a-1 lipsi pe autor de gloria de a fi 
combătut astfel eroarea lui Bayle? S-a luat capitolul ur- 
mător 3 , care nu are nici o legătură cu Bayle: „Legile 
omeneşti, se spune acolo, menite să vorbească spiritului, 
trebuie să dea porunci, iar nu sfaturi; religia, menită să 
vorbească inimii, trebuie să dea multe sfaturi şi puţine 
porunci". Şi de aici s-a 'tras concluzia că autorul conside¬ 
ră toate poruncile Evangheliei ca sfaturi. Autorul iar putea 
spune, la rîndul său, că cel ce face această critică consideră 
el însuşi toate sfaturile Evangheliei ca porunci; dar nu aces¬ 
ta este felul său de a judeca, şi mai puţin încă felul său 
de a acţiona. Să trecem la fapte: trebuie să lungim puţin 
ceea ce autorul a prescurtat. Domnul Bayle susţinuse că 
o societate de creştini nu s-ar putea menţine; şi el a 
adus în sprijinul acestei susţineri poruncile Evanghe¬ 
liei de a întoarce şi obrazul celălalt cînd primeşti o palmă 
pe un obraz; de a renunţa la lume, de a te retrage în 
pustiu, etc. Autorul a spus că Bayle lua drept poruncă 
ceea ce nu era decît sfat, drept regulă generală ceea ce 
nu era decît regulă particulară: prin aceasta autorul a 
apărat religia. Ce se întîmplă însă? Se stabileşte ca 
prim punct al credinţei sale că toate cărţile Evanghe¬ 
liei nu cuprind decît sfaturi. 

DESPRE POLIGAMIE 

Alte pasaje au procurat şi ele subiecte care se pre¬ 
tează la declamaţii. Poligamia era unul excelent. Au¬ 
torul i-a consacrat un capitol special, în care a con¬ 
damnat-o: iată-1 


a Este cap. VII din cartea XXIV. 

DESPRE POLIGAMIE ÎN SINE (cartea XVI, cap. VI) 

„Privită în general, independent de împrejurările care 
o pot face să fie tolerată in oarecare măsură, poligamia 
nu este de vreun folos neamului omenesc şi nici unuia 
dintre cele două sexe, fie celui care abuzează, fie celui 
de care se abuzează. Ea nu este de folos nici copiilor; şi 
unul dintre marile ei neajunsuri este acela că tatăl şi 
mama nu pot avea aceeaşi afecţiune faţă de copiii lor; 
un tată nu poate să iubească douăzeci de copii aşa cum 
iubeşte o mamă doi copii. Mult mai rău este atunci cind 
o femeie are mai mulţi soţi; căci, în acest caz, dragostea 
părintească nu mai atîrnă decît de părerea pe care un 
tată o poate avea dacă vrea — şi pe care străinii şi-o 
pot însuşi — că anumiţi copii îi aparţin. 

„Pluralitatea soţiilor — cine ar spune! — duce la 
.acel amor pe care natura îl respinge: căci întotdeauna 
un desfrîu atrage după sine altul, etc. 

„Mai mult încă: faptul de a avea multe soţii nu în¬ 
lătură întotdeauna dorinţele pentru soţia altuia: cu des- 
frîul se întîmplă ca şi cu setea de cîştig: ea sporeşte o 
dată cu dobîndirea bogăţiilor. 

,,Pe vremea lui Iustinian, mai mulţi filozofi, stînje- 
niţi de creştinism, s-au retras în Persia pe lingă Chos- 
roes. Ceea ce i-a izbit cel mai mult, spune Agathias, a 
fost faptul că poligamia le era îngăduită unor oameni 
care nu se abţineau chiar de la adulter 11 . 

Autorul a stabilit deci că poligamia este, prin natura 
ei şi în sine, ceva rău; trebuia deci să ţină seama în 
primul rînd de acest capitol, şi totuşi tocmai despre acest 
•capitol nu s-a spus nimic. Autorul a examinat în afară 
de aceasta pe plan filozofic, în ce ţări, în ce climă, în 
'ce împrejurări ea avea efecte mai puţin rele; el a com¬ 
parat climele între ele şi ţările între ele; şi ei a găsit 
că există ţări în care ea are efecte mai puţin rele decît 
;în altele; căci, potrivit descrierilor de călătorie, numă- 

rul bărbaţilor şi al femeilor nefiind egal în toate ţările, 
este limpede că dacă există ţări în care sînt mai multe 
femei decît bărbaţi, poligamia, rea- în sine, este mai pu¬ 
ţin rea în acele ţări decît în altele. Autorul a dezbătut 
această chestiune în capitolul patru al aceleiaşi cărţi. 
Dar pentru că titlul acestui capitol sună astfel: „Legea 
poligamiei este o chestiune de calcul 116 , criticul s-a agă¬ 
ţat de acest titlu. Cu toate acestea, întrucît titlul unul 
capitol se referă la capitolul însuşi, şi nu poate spune- 
nici mai mult, nici mai puţin decît acest capitol, să-l 
vedem. 

„Potrivit calculelor ce se fac în diferite părţi din 
Europa, aici se nasc mai mulţi băieţi decît fete; dimpo¬ 
trivă, descrierile de călătorie privitoare la Asia şi la: 
Africa ne arată că acolo se nasc mai multe fete decît 
băieţi. Prin urmare, şi legea soţiei unice în Europa, şi 
aceea care îngăduie mai multe soţii în Asia şi în Africa 
au o anumită legătură cu clima. 

„In regiunile reci din Asia se nasc, la fel ca în Eu¬ 
ropa, mai mulţi băieţi decît fete. Acesta este, spun preo¬ 
ţii budişti-lama, temeiul legii care îngăduie ca la ei o- 
femeie să aibă mai mulţi soţi. 

„Eu nu cred însă că există multe ţări în care dis¬ 
proporţia dintre numărul bărbaţilor şi al femeilor să 
fie atît de mare încît să impună a se introduce acolo 
legea mai multor soţii sau a mai multor soţi. Aceasta, 
înseamnă numai că pluralitatea soţiilor sau chiar plu¬ 
ralitatea soţilor, se îndepărtează de la natură mai puţin 
în unele ţări decît în altele. 

„Recunosc că dacă ar fi adevărat ceea ce ne spun 
descrierile de călătorie, anume că în Bantam există, 
zece femei la un singur bărbat, acesta ar fi un caz cu- 
totul aparte de poligamie. 

„In to-ate cele spuse mai sus eu nu justific obice¬ 
iurile, ci arăt cauzele lor“. 

Să ne întoarcem la titlu: Poligamia este o chestiune 
de calcul. Da, ea este, cînd vrem să ştim dacă e mai 
mult sau mai puţin dăunătoare în anumite clime, în 

anumite ţări, în anumite împrejurări, decît în altele; ea 
nu este o chestiune de calcul atunci cînd trebuie să de¬ 
cidem dacă este în sine bună sau rea. 

Ba nu este o chestiune de calcul cînd discutăm de¬ 
spre natura sa; ea poate fi o chestiune de calcul, cînd îi 
•cîntărim efectele; în fine, ea nu este niciodată o ches¬ 
tiune de calcul, cînd examinăm scopul căsătoriei; şi ea 
«ste încă şi mai puţin, cînd, examinînd căsătoria, o con¬ 
siderăm ca instituită de către Iisus Hristos. 

Voi adăuga aici că întîmplarea l-a servit foarte bine 
pe autor. El nu prevedea, fără îndoială, că nu se va ţine 
seama de un capitol explicit, pentru a atribui înţelesuri 
■echivoce altuia; el are norocul că l-a terminat pe acesta 
din urmă, prin următoarele cuvinte: ,,în toate cele spuse 
mai sus eu nu justific obiceiurile, ci arăt cauzele lor“. 

Autorul a spus adineaori că el nu socoteşte posibilă 
existenţa unor clime în care numărul femeilor să poată 
■depăşi în aşa de mare măsură numărul bărbaţilor, sau 
numărul bărbaţilor pe cel al femeilor, încît aceasta să 
■ducă la instituirea poligamiei în vreo ţară; şi el a adău¬ 
gat: „Aceasta înseamnă numai, că pluralitatea soţiilor sau 
chiar pluralitatea soţilor se îndepărtează de la' natură 
mai puţin în unele ţări decît în alteie“ a . Criticul s-a 
agăţat de expresia „se îndepărtează de la natură mai 
;puţin“, pentru a pune în seama autorului afirmaţia că 
el aprobă poligamia. Dar dacă eu aş spune că îmi plac 
mai mult frigurile decît scorbutul, aceasta ar însemna 
oare că îmi plac frigurile, sau numai că scorbutul îmi 
■este mai neplăcut decît îmi sînt frigurile? 

Iată acum. cuvînt cu cuvînt, o obiecţie foarte ciu¬ 
dată : 

„Poligamia unei femei care are mai mulţi soţi este 
o groaznică destrăbălare, care nu a fost îngăduită în 
nici un caz, şi pe care autorul nu o distinge în nici un 
fel de poligamia unui bărbat oare ’are mai multe soţii b . 


a Cartea XVI, cap. IV. 

b Pagina 164 a numărului din 9 octombrie 1749. 



296 


APARAREA „SPIRITULUI LEGILOR" 


Acest mod de a vorbi, la un adept al religiei naturale, 
nu are nevoie de comentarii' 1 . 

Vă rog fierbinte să luaţi aminte la legătura dintre 
ideile criticului. După el, din faptul că autorul este un 
adept al religiei naturale rezultă că nu a vorbit despre 
ceea ce nu avea nevoie să vorbească; sau ,după el, re¬ 
zultă că autorul nu a vorbit despre ceea ce nu avea ne¬ 
voie să vorbească, pentru că este adept al religiei natu¬ 
rale. Aceste două raţionamente sînt de acelaşi gen şi 
concluziile se află la amîndouă în premisele lor. De 
obicei, se critică ceea ce s-a scris; aici criticul se pierde' 
în consideraţii despre ceea ce nu s-a scris. 

Spun toate acestea, presupunînd, împreună cu cri¬ 
ticul, că autorul nu ar fi făcut nici o distincţie între 
poligamia unei femei care are mai mulţi soţi şi aceea 
a unui bărbat care are mai multe soţii. Dar clacă au¬ 
torul a făcut această distincţie, ce va spune el? Dacă 
autorul a arătat că în primul caz abuzurile sînt mai 
mari, ce va spune el? Rog stăruitor pe cititor să reci¬ 
tească capitolul şase din cartea a şaisprezecea; eu l-am 
redat mai sus. Criticul i-a adresat autorului invective 
pentru că păstrase tăcerea asupra acestei chestiuni; nu 
mai rămîne altceva decît să i se răspundă la fel pen¬ 
tru că n-a păstrat el tăcerea. 

Dar iată un lucru pe care nu-1 pot înţelege. In cel 
de-al doilea număr, la pagina 166, criticul spune: „Au¬ 
torul ne-a spus mai sus că religia trebuie să îngăduie 
poligamia în ţările calde şi nu în ţările reci". Dar au¬ 
torul nu a spus aceasta nicăieri. Acum nu mai este 
vorba despre argumente şubrede, în disputa dintre cri¬ 
tic şi el, ci este vorba de un fapt. Şi deoarece autorul .nu a 
spus nicăieri că religia trebuie să îngăduie poligamia în ţă¬ 
rile calde şi nu în ţările reci, dacă învinuirea este falsă, 
cum şi este, şi gravă, cum şi este, îl rog pe critic să se ju¬ 
dece singur. Acesta nu este singurul punct cu privire la 
care autorul are ; a se plînge. La sfîrşitul primului număr, 
se spune: „Capitolul patru are drept titlu afirmaţia că 
poligamia este o chestiune de calcul: că, adică, în regiu- 

nile în care se nasc mai mulţi băieţi decît fete, cum 
este în Europa, bărbatul nu trebuie să se căsătorească 
decît cu o singură femeie; în acelea în care se nasc mai 
multe fete decît băieţi, trebuie să se introducă poliga¬ 
mia 11 . Aşa că, atunci cînd autorul explică unele obi¬ 
ceiuri, sau arată temeiul unor practici, se afirmă că 
le-a enunţat ca reguli de urmat şi, ceea ce este încă 
mai trist, ca precepte religioase; şi, întrucît el a vorbit 
despre nenumărate obiceiuri şi practici din toate ţă¬ 
rile lumii, cu o astfel de metodă i se pot pune în sar¬ 
cină toate erorile şi chiar nelegiuirile întregii lumi. Cri¬ 
ticul spune, la sfîrşitul celui de-al doilea număr, că 
Dumnezeu i-a dăruit un oarecare zel religios. Ei bine! 
cu răspund că Dumnezeu nu i-a dăruit aşa ceva. 


CLIMA 


Ceea ce autorul a spus cu privire la climă este de 
asemenea un subiect care se pretează foarte bine la re¬ 
torică. Dar toate efectele, oricare ar fi ele, au cauze: 
clima şi toate celelalte cauze fizice produc nenumărate 
efecte. Dacă autorul ar fi spus contrariul, ar li fost so¬ 
cotit un om prost. Toată chestiunea se reduce la a şti 
dacă în ţări îndepărtate între ele, dacă în clime dife¬ 
rite, există trăsături de spirit naţionale. Or, că există 
asemenea deosebiri este un lucru stabilit de către 
aproape totalitatea cărţilor care s-au scris. Şi, deoarece 
trăsăturile de spirit înrîuresc mult asupra dispoziţiilor 
inimii, nu ne-am putut îndoi de asemenea că anumite 
însuşiri ale inimii sînt mai frecvente intr-o ţară decît 
în alta; şi acest lucru este dovedit de nenumăraţi scri¬ 
itori din toate locurile şi din toate timpurile. întrucît 
acestea sînt lucruri omeneşti, autorul a vorbit despre 
ele intr-un mod omenesc. El ar fi putut să adauge aici 
multe chestiuni care sînt dezbătute în şcoli cu privire 
la virtuţile omeneşti şi la virtuţile creştine; dar nu cu 

asemenea chestiuni se alcătuiesc cărţi de ştiinţe ale na¬ 
turii, de politică şi de drept. într-un cuvînt, această 
natură a. climei poate da naştere în suflet la diferite 
dispoziţii; aceste dispoziţii pot înrîuri asupra acţiunilor 
omeneşti: aduce oare aceasta vreo atingere puterii Celui 
care a creat' sau meritelor Celui care a mîntuit lumea? 

Dacă autorul a cercetat ce pot face dregătorii din 
diferite ţări pentru a conduce naţiunea lor în chipul 
cel mai nimerit şi cel mai potrivit cu firea sa, ce rău 
a făcut el prin aceasta? 

In acelaşi chip se va raţiona cu privire la diferitele 
practici locale religioase. Autorului nu-i revenea să le 
considere nici ca bune, nici ca rele: el a spus numai că 
există clime în care anumite practici religioase sînt mai 
lesne de adoptat, adică mai lesne de pus în aplicare dt v 
către popoarele din aceste clime decît de popoarele din 
alte clime. Este inutil să dăm exemple în această pri¬ 
vinţă. Sînt nenumărate. 

Ştiu prea bine că religia este în sine independentă 
de orice efect fizic; că cea care este bună într-o ţară 
este bună şi în alta, şi că ea nu poate fi rea într-o ţară 
fără să fie rea în toate; dar spun că, deoarece ea este 
practicată de către oameni şi pentru oameni, există 
locuri în care o religie oarecare găseşte mai multă în¬ 
lesnire de a fi practicată fie în întregime, fie în parte,, 
în anumite ţări decît în altele, şi în anumite împreju¬ 
rări mai mult decît în altele; şi deîndată ce va susţine 
cineva contrariul va renunţa la bunul-simţ. 

Autorul a remarcat că clima din Indii dă naştere la 
o anumită blîndeţe a moravurilor: dar, spune criticul, 
acolo femeile sînt arse la moartea soţilor. Această obiec¬ 
ţie nu e prea înţeleaptă. Oare îi sînt străine criticului 
contradicţiile spiritului omenesc şi felul în care ştie el 
să separe lucrurile cele mai unite şi să le unească pe 
cele mai lipsite de legătură între ele? Vedeţi în această 
privinţă reflecţiile autorului, în capitolul trei din car¬ 
tea a paisprezecea. 

TOLERANŢA 


Tot ceea ce a spus autorul cu privire la toleranţă 
se referă la această propoziţie din capitolul nouă, car¬ 
tea a douăzeci şi cincea: „Eu vorbesc aici ca scriitor po¬ 
litic, nu ca teolog; şi, chiar pentru teologi, este o mare 
deosebire între a tolera o religie şi a o aproba. 

„Atunci cînd legile unui stat cred că e cazul să tole¬ 
reze mai multe religii, trebuie să le oblige, de asemenea, 
să se tolereze unele pe altele". Rog să se citească restul 
capitolului. 

S-a făcut mare caz de faptul că autorul a adăugat 
la capitolul zece, cartea a douăzeci şi cincea: „Iată 7 deci 
principiul fundamental al legilor politice în ceea ce pri¬ 
veşte religia: atunci cînd statul este liber să admită ori 
să nu admită introducerea în sinul său a unei noi religii, 
el nu trebuie să-i admită statornicirea; dacă ea e stator¬ 
nicită acolo, trebuie s-o tolereze". 

I se reproşează autorului că, prin aceasta, el va su¬ 
gera principilor idolatri să împiedice pătrunderea reli¬ 
giei creştine în statele lor: acesta este cu adevărat un 
secret pe care el s-a dus să-l spună la ureche regelui 
din Cochinchina. Întrucît acest argument a oferit prilej 
pentru multe declamaţii voi da două răspunsuri. Pri¬ 
mul este că, în cartea sa, autorul a exceptat, indieînd-o 
pe nume, religia creştină. In cartea a douăzeci şi patra, 
la sfîrşitul capitolului întîi, el a spus: „Religia creştină, 
care porunceşte oamenilor să se iubească, pretinde, fără 
îndoială, ca fiecare popor să aibă cele mai bune legi po¬ 
litice şi cele mai bune legi civile, pentru că ele sînt, 
după ea, cel mai mare 'bun pe care oamenii îl pot da 
şi primi". Dacă deci religia creştină este primul dintre 
bunuri, iar legile politice şi civile cel de-al doilea, nu 
există într-un stat legi politice şi civile care să poată 
ori să trebuiască să împiedice pătrunderea în el a religiei 
creştine. 

Al doilea răspuns al meu este că religia cerească nu 
se statorniceşte pe aceleaşi căi pe care se statornicesc 
religiile pământeşti. Citiţi Istoria bisericii, şi veţi vedea 
minunile religiei creştine. Cînd ea a hotărît să pătrundă 
într-o ţară, ea ştie să facă în aşa fel ca să i se deschidă 
porţile; toate instrumentele sînt bune pentru aceasta; 
uneori Dumnezeu vrea să se servească de nişte pescari; 
alteori el va lua un împărat de pe tron şi îl va face să 
se supună legii Evangheliei. Se ascunde în catacombe 
religia creştină? Aşteptaţi o clipă şi veţi vedea Majes- 
tatea Imperială susţinînd-o. Ea străbate, cînd vrea, mă¬ 
rile, rîurile şi munţii; nu obstacolele din lumea de aici 
o împiedică să se răspîndească. Treziţi în suflete silă faţă 
de ea: ea va şti s-o învingă; statorniciţi obiceiuri, for¬ 
maţi uzanţe, publicaţi edicte, faceţi legi: ea va birui şi 
clima, şi legile care rezultă din ea şi pe legiuitorii care le 
vor fi făcut. Dumnezeu urmînd planuri pe care nu le cu¬ 
noaştem lărgeşte sau restrînge hotarele religiei sale. 

Se spune: „E ca şi cum v-aţi duce să le spuneţi re¬ 
gilor din Orient că nu trebuie să primească la ei religia 
creştină 11 . înseamnă să fii tare păcătos ca să vorbeşti 
astfel! Oare Irod trebuia să fie Mesia? Se pare că Iisus 
Hristos este privit ca un rege care, voind să cucerească 
o ţară vecină, îşi ascunde uneltirile şi înţelegerile se¬ 
crete. Să recunoaştem deschis: oare purtarea noastră 
cînd e vorba de chestiunile omeneşti este destul de ne¬ 
întinată pentru a ne gîndi să ne purtăm la fel şi cînd 
e vorba de convertirea popoarelor? 


CELIBATUL 


Iată-ne la chestiunea celibatului. Tot ce a spus au¬ 
torul în această privinţă se poate rezuma în următoarea 
propoziţie, care se află în cartea a douăzeci şi cincea, 
capitolul patru: „Nu voi vorbi de loc aici despre urmă¬ 
rile legii celibatului; se înţelege că ea ar putea deveni 

vătămătoare în măsura în care numărul clericilor ar fi 
prea mare şi, prin urmare, cel al laicilor ar fi prea mic“. 

Este limpede că autorul nu vorbeşte aici decît de¬ 
spre cea mai mare sau despre cea mai mică extindere 
care trebuie dată celibatului, în raport cu numărul cel 
mai mare sau cel mai mic al celor care trebuie să-l îm¬ 
brăţişeze; şi, după cum a spus în altă parte autorul, 
această lege de perfecţiune nu poate fi făcută pentru 
toţi oamenii: se ştie, de altminteri, că legea celibatului, 
aşa cum o avem noi, nu este decît o lege de disciplină 
clericală. Niciodată nu a fost vorba in Spiritul legilor 
despre natura însăşi a celibatului şi despre gradul per¬ 
fecţiunii sale; şi, în orice caz, aceasta nu este o ches¬ 
tiune care să fie tratată într-o carte privitoare la legile 
politice şi civile. Criticul nu admite niciodată ca auto¬ 
rul să trateze subiectul pe care şi l-a ales; el vrea ne¬ 
contenit să i-1 trateze pe al său; şi, întrucît el este me¬ 
reu teolog, nu admite ca, chiar intr-o carte de drept, 
autorul să fie jurist. Se va vedea totuşi îndată că, în 
privinţa celibatului, iautorul este de părerea teologilor, 
adică recunoaşte că este bun. 

Trebuie să se ştie că în cartea a douăzeci şi treia, 
unde se tratează despre raportul pe care legile îl au cu 
numărul locuitorilor, autorul a expus o teorie asupra 
efectelor pe care le-au avut în această privinţă legile 
politice şi civile ale diferitelor popoare. El a arătat, cer- 
cetînd istoria diferitelor popoare ale pămîntului, că au 
fost împrejurări în care aceste legi au fost mai necesare 
decît în altele, popoare care au avut mai multă nevoie 
de ele, că au fost anumite epoci în care aceste popoare 
au avut încă şi mai mare nevoie de ele: şi, întrucît a 
socotit că romanii au fost poporul cel mai înţelept din 
lume şi care a avut cea mai mare nevoie de asemenea 
legi pentru a înlocui pierderile în oameni pe care le-a 
suferit, el a adunat cu migală legile făcute de romani 
în această privinţă; el a arătat cu exactitate în ce îm¬ 
prejurări au fost ele făcute şi în ce alte împrejurări au 

fost abrogate. Nu există nici un pic de teologie în toate 
acestea şi nu este de loc nevoie de ea pentru toate 
acestea. Totuşi, autorul a socotit că este potrivit sâ-i 
facă loc şi ei cînd a tratat această chestiune. Iată cu¬ 
vintele sale: „Ferească Dumnezeu să vorbesc aici îm¬ 
potriva celibatului pe care l-a adoptat religia! Dar cine 
ar putea să nu spună nimic împotriva celui pe care l-a 
statornicit desfrîul, împotriva celui în care cele două sexe, 
corupînidu-se prin înseşi simţămintele naturale, fug de o 
unire menită să-i facă mai buni, pentru ca să trăiască 
în cea care îi face întotdeauna mai răi? 

„Este o regulă desprinsă chiar din natură că, cu cît 
se reduce mai mult numărul căsătoriilor ce s-ar putea 
încheia, cu atît se corup mai mult cele care sînt înche¬ 
iate; cu cît există mai puţini oameni căsătoriţi, cu atît 
există mai puţină fidelitate în căsătorii; după cum, 
atunci cînd există mai mulţi hoţi, se săvîrşesc mai multe 
furturi“ a . 

Autorul nu a dezaprobat deci de fel celibatul care 
are ca motiv religia. Nimeni nu se putea plînge că el se 
ridica împotriva celibatului introdus de către libertinaj; 
că el găsea că e rău ca nenumăraţi oameni bogaţi şi 
desfrînaţi să fugă de jugul căsătoriei pentru tihna dez¬ 
măţului lor, ca acestea să acapareze desfătările şi volup¬ 
tăţile, şi să lase grijile pe seaima celor sărmani: nimeni, 
spun eu, nu se putea plînge de aşa ceva. Criticul însă, 
după ce citează spusele autorului, rosteşte aceste cu¬ 
vinte: „Se dezvăluie aici toată duşmănia autorului care 
vrea să arunce asupra religiei creştine destrăbălări pe 
care ea le detestă". Nu pare să existe temei de a-1 acuza 
pe critic că nu ia voit să-l înţeleagă pe autor; voi spune 
numai că nu l-a înţeles de fel şi că a socotit ca fiind în¬ 
dreptat împotriva religiei ceea ce autorul a spus împo¬ 
triva libertinajului. Lucru de care acesta trebuie să fie 
foarte supărat. 


a Cartea XXIII, cap. XXI, la sfîrşit. 

S-ar spune că criticul s-a jurat să nu fie la curent 
cu problema dezbătută, şi să nu înţeleagă nici unul din 
pasajele pe care le atacă. întreg capitolul doi din car¬ 
tea a douăzeci şi cincia se ocupă de motivele mai mult 
sau mai puţin puternice care îi determină pe oameni 
să-şi păstreze religia: criticul găseşte în închipuirea sa 
alt capitol ce ar avea ca subiect motivele care îi împing 
pe oameni să treacă de la o religie la alta. Primul su¬ 
biect comportă o atitudine pasivă; cel de-al doilea, o ati¬ 
tudine activă; şi, aplicînd unui subiect ceea ce autorul 
a spus despre celălalt, criticul vorbeşte cu totul fără şir. 

In alineatul al doilea din capitolul doi al cărţii a 
douăzeci şi cincia, autorul a spus: „Noi sîntem extrem de 
înclinaţi spre idolatrie şi totuşi nu sîntem tare atraşi 
de religiile idolatre; noi nu sîntem prea înclinaţi către 
principiile spirituale şi totuşi sîntem foarte atraşi de 
religiile care ne fac să adorăm o fiinţă spirituală. Acesta 
e un simţământ fericit care vine în parte de la mulţu¬ 
mirea pe care o aflăm în noi înşine de a fi fost destul 
de inteligenţi să alegem o religie care scoate divinitatea 
din situaţia umilitoare în care o aşezaseră celelalte re- 
ligii“. Autorul nu scrisese acest alineat decît pentru a 
explica de ce mahomedanii şi evreii, care nu se bucură 
de acelaşi har ca şi noi, sînt atît de puternic ataşaţi de 
religia lor, precum se ştie din experienţă: criticul înţe¬ 
lege acest alineat altfel. „Orgoliului, spune el, i se atri¬ 
buie meritul de a-i fi făcut pe oameni să treacă de la 
idolatrie la credinţa într-un Dumnezeu unic“ a . Dar nici 
aici, nici în întregul capitol, nu este vorba despre tre¬ 
cerea de la o religie la alta: iar dacă un creştin simte 


a Pagina 166 din numărul al doilea. 

mulţumire la ideea gloriei lui Dumnezeu şi la vederea 
măreţiei sale, şi dacă aceasta se numeşte orgoliu, atunci 
acesta este un minunat orgoliu. 


CĂSĂTORIA 

Iată o altă obiecţie care nu este obişnuită. Autorul a 
alcătuit, în cartea a douăzeci şi treia, două capitole, unul 
cu titlul: „Despre oameni şi animale în privinţa înmul¬ 
ţirii speciei lor“, iar celălalt intitulat: „Despre căsătorii 1 '. 
In cel dint-îi el a spus aceste cuvinte: ,,La animale, fe¬ 
melele au o fecunditate aproape constantă. La oameni 
însă, felul de a gîndi, caracterul, pasiunile, fanteziile, 
toanele, dorinţa de a-şi menţine frumuseţea, neplăcerile 
sarcinii şi acelea ale unei familii prea numeroase tul¬ 
bură înmulţirea speciei în mii de chipuri". Iar în celă¬ 
lalt a spus: „îndatorirea naturală a tatălui de a-şi hrăni 
copiii a dus la instituirea căsătoriei, care desemnează pe 
cel căruia îi revine această îndatorire". 

La acestea s-a obiectat: „Un creştin ar raporta insti¬ 
tuţia căsătoriei la Dumnezeu însuşi, care i-a dat o tova¬ 
răşă lui Adam, şi care a unit pe primul om cu prima 
femeie printr-o legătură indisolubilă, mai înainte ca ei 
să fi iaivut copii de crescut; dar autorul ocoleşte tot ce 
are legătură cu revelaţia". Acesta va răspunde că el este 
creştin, dar că nu este de fel un imbecil; că se închină 
acestor adevăruri, dar că nu vrea să înşire în lucrarea 
sa fără nici o socoteală toate adevărurile în care crede, 
împăratul Iustinian era creştin, iar compilatorul 8 său 
la fel. Ei bine! în cărţile lor de drept, care se predau 
ţinerilor în şcoli, ei definesc căsătoria ca fiind unirea 
dintre bărbat şi femeie ce constituie o tovărăşie unitară 
de viaţă 3 . Nimănui nu i-a trecut prin cap să le repro¬ 
şeze că nu au vorbit despre revelaţie. 


a Maris et feminae coniunctio, individuam vitae societatem 
continens 9 . 

CAMĂTA 


Iată-ne la chestiunea cametei. Mă tem să nu obosesc 
pe cititor tot spunîndu-i că criticul nu este niciodată 
în cunoştinţă de cauză şi că nu prinde niciodată înţe¬ 
lesul pasajelor pe care le critică. In legătură cu camăta 
în comerţul maritim, el spune: „Autorul nu vede nimic 
■care să nu fie drept în camăta din comerţul maritim; 
acestea sînt înseşi cuvintele sale“. Intr-adevăr, această 
lucrare despre Spiritul legilor are parte de un grozav 
interpret! Autorul a tratat despre camătă în comerţul 
maritim în capitolul douăzeci din cartea a douăzeci şi 
doua; în acest capitol el a spus că uzura în comerţul 
maritim este justă. Să-l vedem. 

DESPRE CAMATA IN COMERŢUL MARITIM 

„In comerţul maritim, camăta este mare din două 
motive: mai întîi, primejdia navigaţiei pe mare, ceea ce 
face ca nimeni să nu se expună riscului de a-şi da banii 
cu împrumut decît pentru a dobîndi mult mai mulţi, şi, 
apoi, uşurinţa pe care acest comerţ o prezintă pentru 
împrumutător de a face în scurt timp afaceri impor¬ 
tante şi în număr mare; în timp ce pe uscat, camăta, 
nesprijinindu-se pe nici unul din aceste două temeiuri 
este fie oprită de către legiuitori, fie, ceea ce este mai 
judicios, redusă la limite rezonabile". 

întreb pe orice om cu judecată sănătoasă dacă au¬ 
torul a afirmat în acest pasaj că în comerţul maritim 
camăta este justă, sau dacă el nu a spus decît că o ca¬ 
mătă foarte mare în comerţul maritim este mai puţin 
potrivnică echităţii naturale decît o camătă terestră foarte 
mare. Criticul nu cunoaşte decît calităţile pozitive şi 
absolute; el nu ştie ce sînt termeni ca mai mult sau 
mai puţin. Dacă i s-ar spune că un mulatru este mai 
puţin negru decît un negru, aceasta ar însemna, după 

el, că este alb ca zăpada; dacă i s-ar spune că este mai 
negru decît un european, el ar crede iarăşi că vrei să-L 
spui că este negru ca tăciunele. Dar să continuăm. 

In Spiritul legilor există, în cartea a douăzeci şl 

doua, patru capitole despre camătă. In primele două,, 
adică al nouăsprezecelea şi cel pe care l-aţi citit adi¬ 
neaori, autorul cercetează camăta 3 în legătura pe care 
ea o poate avea cu comerţul, la diferitele popoare şi în 
diferitele state din lume; aceste două capitole nu se 

referă decît la aceasta; următoarele două nu sînt menite- 
decît să explice variaţiile cametei la romani. Dar iată 
că dintr-o dată autorul este transformat în cazuist, ca- 
nonist şi teolog, sau două din trei, sau una din trei, sau 

poate, în fond, nici una din trei. Autorul ştie că dacă 

împrumutul cu dobîndă este privit în legătura pe care 
el o are cu religia creştină, această materie prezintă dis¬ 
tincţii şi limitări fără sfîrşit: el ştie că juriştii şi multe 
tribunale nu sînt întotdeauna de acord cu cazuiştii şi cu 
canoniştii; că unii admit anumite limitări la principiul 
general de a nu cere niciodată dobîndă, şi că ceilalţi 
admit limitări mai largi. Chiar dacă toate aceste ches¬ 
tiuni ar fi ţinut de subiectul său, ceea ce nu e cazul, 
oare în ce fel le-ar fi putut el trata? Cu mare greutate 
ştii ceea ce ai studiat multă vreme; şi mai puţin încă 
ştii ceea ce nu ai studiat în viaţa ta. Dar înseşi capito¬ 
lele care au fost folosite împotriva autorului dovedesc 
îndeajuns că el nu este decît istoric şi jurist. Să citim 
capitolul nouăsprezece 11 : 

„Banii sînt semnul valorilor. Este limpede că cel 
care are nevoie de acest semn trebuie să-l închirieze,, 
aşa cum face cu toate lucrurile de care se întîmplă să 
aibă nevoie. Singura deosebire este că toate celelalte 
lucruri pot să fie ori închiriate, ori cumpărate, pe cînd 
banii, care sînt preţul lucrurilor, se închiriază şi nu se 
cumpără. 


a Camăta sau dobîndă însemnau acelaşi lucru la romani, 
b Cartea XXXI. 

„Este desigur o faptă foarte lăudabilă să împrumuţi 
cuiva bani fără dobîndă; dar ne dăm seama că aceasta 
nu poate fi decît obiectul unui sfat religios, iar nu al 
unei legi civile. 

„Pentru ca negoţul să poată înflori, trebuie ca banii 
să aibă un anumit preţ, dar acest preţ să nu fie prea 
mare. Dacă este prea mare, negustorul, care vede că 
ar avea mai mult de dat pentru dobinzile banilor îm¬ 
prumutaţi decît ar putea să cîştige din comerţul său, nu 
întreprinde nimic. Dacă banii nu au nici un preţ, ni¬ 
meni nu-i dă cu împrumut, iar negustorul nu între¬ 
prinde nici el nimic. 

„Greşesc cind spun că nimeni nu împrumută bani. 
Treburile obşteşti trebuie în orice caz să-şi urmeze 
cursul; se statorniceşte camăta, dar cu excesele ce s-au 
văzut în toate timpurile. 

„Legea lui Maihomed nu face deosebire între camătă 
şi împrumutul cu dobîndă. In ţările mahomedane camăta 
creşte în proporţie cu severitatea opreliştei; cel care dă 
cu împrumut se despăgubeşte pe această cale de riscu¬ 
rile ce decurg din încălcarea legii. 

„In aceste ţ|ri din Orient, cea mai mare parte a oa¬ 
menilor nu au nimic care să se afle în siguranţă; acolo 
nu este aproape de loc întemeiată speranţa de a recă¬ 
păta, după ce ai împrumutat-o, o sumă pe care o ai 
acum; camăta creşte deci acolo în proporţie cu riscul de 
a nu putea reintra în posesiunea sumei împrumutate". 

Urmează capitolul Despre camăta bi comerţul ma¬ 
ritim, pe care l-am redat mai sus, şi capitolul douăzeci 
şi unu, care tratează Despre împrumutul prin contract 
şi despre camătă la romani, care sună astfel: 

„Pe lingă împrumutul făcut pentru comerţ, mai 
există şi un fel de împrumut făcut printr-un contract 
civil, de unde rezultă o dobîndă sau camătă. 

„La romani, întrucit poporul şi-a sporit zi de zi pu¬ 
terea, magistraţii au căutat să-l linguşească, făcîndu-1 

să întocmească legile cele mai convenabile pentru el. 
Poporul a redus datoriile; a micşorat dobînzile; a inter¬ 
zis apoi de a se mai lua vreo dobîndă; a desfiinţat mă¬ 
sura de privare de libertate a datornicilor pentru a-i 
constrînge să-şi achite datoriile; în sfîrşit, ori de cîte 
ori un tribun voia să se facă popular, se punea în dis¬ 
cuţie chestiunea anulării datoriilor. 

„Aceste necontenite schimbări, fie prin legi, fie prin 
plebiscite, au împămîntenit camăta la Roma; căci cre¬ 
ditorii, văzînd că poporul le este debitor, legiuitor şi ju¬ 
decător, au încetat de a mai avea încredere în contracte. 
Poporul, ca un debitor care şi-a pierdut creditul, nu 
ispitea pe nimeni să-i dea bani cu împrumut, decît prin 
profituri mari; cu atît mai mult cu cît, dacă legile nu 
veneau din timp în timp, plîngerile poporului nu mai 
conteneau şi îi speriau mereu pe creditori. Drept ur¬ 
mare, toate mijloacele cinstite de a da şi de a lua cu 
împrumut au fost desfiinţate la Roma, statornicindu-se 
acolo o camătă îngrozitoare, mereu doborîtă şi mereu 
renăscîndă. 

„Cicero ne spune că pe vremea sa dobînzile împru¬ 
muturilor erau la Roma de treizeci şi patru la sută, iar 
în provincii de patruzeci şi opt la sută. Răul izvora, 
încă o dată, din faptul că lucrurile nu fuseseră tratate 
cu măsură. Legile care nu păstrează măsura în bine 
dau naştere unui rău nemăsurat: a trebuit să se plă¬ 
tească şi pentru împrumutarea banilor şi pentru riscul 
de a suferi pedepsele prevăzute de lege“. 

Autorul nu a vorbit deci despre împrumutul cu do¬ 
bîndă decît în raport cu comerţul diferitelor popoare' 
sau cu legile civile ale romanilor; şi lucrul acesta este 
atît de adevărat încît, în alineatul al doilea din capitolul 
nouăsprezece, el a făcut deosebire între rînduielile sta¬ 
tornicite de legiuitorii din domeniul religiei şi cele ale 
legiuitorilor politici. Dacă el ar fi vorbit acolo anume 
despre religia creştină, ar fi avut un alt subiect de tra¬ 
tat şi ar fi folosit ca atare alţi termeni şi ar fi pus; 

religia creştină să poruncească ceea ce ea porunceşte şi 
să sfătuiască ceea ce ea sfătuieşte; împreună cu teologii,, 
el ar fi făcut distincţie între diferitele cazuri; ar fi 
stabilit toate limitările pe care principiile religiei creş¬ 
tine le admit la această lege generală, statornicită la 
romani uneori şi totdeauna la mahomedani: „niciodată,, 
în nici un caz şi în nici o împrejurare nu trebuie să 
luăm dobîndă pentru banii împrumutaţi' 1 . Autorul nu 
avea să trateze acest subiect, ci pe acesta: că o inter¬ 
dicţie generală, nelimitată, fără distincţie şi fără restric¬ 
ţie ruinează comerţul la mahomedani şi a fost cit pe 
ce să aducă prăbuşirea republicii la romani; de unde 
rezultă că, deoarece creştinii nu sînt supuşi unor îngră¬ 
diri atît de severe, comerţul nu este ruinat la ei şi că 
în statele lor nu se întîlneşte această camătă îngrozi¬ 
toare care se pretinde la mahomedani şi care se stor¬ 
cea altădată la romani. 

Autorul a examinat în capitolele douăzeci şi unu şi 
douăzeci şi dori care au fost la romani, în diferitele- 
epoci ale republicii lor, legile privitoare la împrumutuL 
prin contract: criticul său părăseşte un moment terenul 
teologiei şi trece pe cel al erudiţiei. Se va vedea că el’ 
greşeşte şi în erudiţia sa şi că nu este nici în cunoştinţă 
de cauză asupra chestiunilor pe care le tratează. Să cităm 
oapitolul douăzeci şi doi b : 

„Tacitus spune că Legea celor Douăsprezece Table 
a fixat dobînda la unu la sută pe an. Este vădit că s-a 
înşelat şi că a luat drept Lege a celor Douăsprezece Table 
o altă lege despre oare voi vorbi. Dacă Legea celor Două¬ 
sprezece Table ar fi reglementat această chestiune nu s-ar 
fi făcut oare uz de autoritatea ei în disputele c-are s-au 
iscat după aceea între creditori şi debitori? Nu se găseşte- 
nici o urmă a acestei legi privitoare la împrumutul cu do¬ 
bîndă; şi cit de puţin versat ar fi cineva în istoria Ro¬ 
mei, îşi dă seama că o asemenea lege nu putea să fie- 


a Cartea XXII. 
b Ibidem. 

nicidecum opera decemvirilor 11 . Şi puţin mai departe 
autorul adaugă: „In anul 398 de la întemeierea Romei, 
tribunii Duellius şi Menenius au obţinut votarea unei 
legi care reducea dobînzile la unu la sută pe an. Aceasta 
■este legea pe care o confundă Tacitus cu Legea celor 
Douăsprezece Table; şi ea este prima lege care a fost 
făcută la romani pentru a fixa mărimea dobînzii, etc.“. 
Să vedem acum despre ce este vorba: 

Autorul spune că Tacitus s-a înşelat afirmînd că 
Legea celor Douăsprezece Table fixase dobînda la ro¬ 
mani; el spune că Tacitus a luat drept Lege a celor 
Douăsprezece Table o lege care a fost făcută de către 
tribunii Duellius şi Menenius cam cu nouăzeci şi cinci 
de ani după Legea celor Douăsprezece Table, şi că 
această lege 'a fost prima lege care a fixat la Roma ni¬ 
velul dobînzii. Ce i se răspunde? Tacitus nu s-a înşelat; 
el a vorbit despre' dobînda de unu la sută pe lună, iar 
n.u de dobînda «ie unu la sută pe an. Dar nu este vorba 
aici despre nivelul dobînzii; este vorba de a şti dacă 
Legea celor Douăsprezece Table cuprinde vreo dispozi¬ 
ţie, oricare ar fi ea, asupra dobînzii. Autorul spune că 
Tacitus s-a înşelat, pentru că el a spus că decemvirii, 
în Legea celor Douăsprezece Table, statorniciseră o 
rînduială pentru fixarea nivelului dobînzii; iar criticul 
spune, în această privinţă, că Tacitus nu s-a înşelat, 
pentru că el a vorbit despre dobînda de unu la sută pe 
lună, iar nu de unu la sută pe an. Aveam deci dreptate 
să spun că criticul nu este în cunoştinţă dc cauză asu¬ 
pra chestiunii dezbătute. 

Dar mai rămîne o altă chestiune, aceea de a şti dacă 
legea, oricare ar fi ea, despre care vorbeşte Tacitus, a 
fixat dobînda la unu la sută pe an, cum spune autorul, 
sau la unu la sută pe lună, cum spune criticul. Pru¬ 
denţa cerea ca el să nu intre cu autorul într-o dispută 
asupra legilor romane fără să cunoască legile romane; 
•ca el să nu conteste faţă de el un fapt pe care nu îl 
cunoştea şi în privinţa căruia ignora pînă şi mijloacele 
■.de a se lămuri. Chestiunea era de a şti ce a înţeles Ta- 

citus prin cuvintele unciarium foenus*: nu avea decît 
să deschidă dicţionarele; ar fi găsit, în acela al lui Cal- 
vinus sau Kahl b , că dobînda undară era de unu la sută 
pe an, şi nu de unu la sută pe lună. Dacă voia să-i con¬ 
sulte pe savanţi, ar fi aflat acelaşi lucru în Saumaise c : 

Testis mearum centimanus Gyas 
Sententiarum 1 ' 1 . 

Horaţius, Ode, iv, cartea IV, V, GO.. 


Voia poate să se întoarcă pînă la izvoare? Ar fi găsit 
în această privinţă texte clare în cărţile de drept d ; el nu 
ar fi încurcat toate ideile; el ar fi deosebit momentele şi 
împrejurările în care dobînda undară însemna unu la 


a Nam prima duodecim Tabulis sanctum ne quis unciario 
joenore amplius exerceret 10 . Annales (Anale), cartea VI, § 16. 

b Usurarum species ex assis partibus denominantur: quod 
ut intelligatur, illud scire oportet sortem omnem ad centena- 
rium numerum revocări: summam au tem uşuram esse cum 
pars sortis centesima singulis mensibus persolvitur. Et quoniam 
ista ratione summa haec uşura duodecim aureos annuos in cen- 
tenos efficit, duodenarius numerus iurisconsultos movit ut assem 
hune usurarium appellarent. Quemadmodum hic as, non ex 
menstrua, sed ex annua pensione aestimandus est; similiter 

omnes eius partes ex anni ratione intelligenăae sunt; ut, si' 
unus in centenos annuatim pendatur, unciaria uşura; si bini, 
sextans; şi terni, quadrans; si quaterni, triens; si quini, quin- 
quunx; si semi, semis; si septeni, septunx; si ocloni, bes; si 
novem, dodrans; si deni, dextrans; si undeni, deunx; si duodeni 
as 11 . Lexicon Joannis Calvini, alias K a h 1, Coloniae 
Allobrogum, anno 1622, apud Petrum Balduinum, in verbo 
uşura, p. 960 [Lexiconul lui Ioan Calvin, altfel numit Kahl, în 
(oraşul) Colonia Allobrogum, în anul 1622, la Petru Balduin (li¬ 
brarul editor), la cuvîntul do bîndă] 12 . 

c De modo usurarum, Lugduni Batavorum, ex officina Elze- 
viriorum, anno 1639. (Despre felul dobînzilor, Leyda, în tiparniţa 
Elzevirilor, în anul 1639), pp. 269, 270 şi 271; şi mai ales aceste 
cuvinte: Unde verius sit unciarium feomis eorum, vel uncias 
usuras, ut eas quoque appellatas infra ostendam, non undam 
dare menstruam in centum, sed annuam 13 . 

d Argumentum legis 47 (Argumentul legii 47), § Praefectus 
legionis (Prefectul legiunii), Dig, [XXVI, VII], De administr. et 
periculo tutoris (Despre administraţia şi răspîndirea tutorilor). 

sută pe lună de momentele şi împrejurările în care ea 
însemna unu la sută pe an; şi nu ar fi luat a douăspre¬ 
zecea parte dintr-o dobîndă centesimă, drept dobîndă 
centesimă. 

Pe timpul cînd la romani nu existau legi asupra ni¬ 
velului dobînzii, practica cea mai obişnuită era ca cei ce 
împrumutau cu dobîndă să ia douăsprezece uncii de 
aramă la o sută de uncii pe care le dădeau cu împrumut, 
adică doisprezece la sută pe an; şi, cum un as valora 
douăsprezece uncii de 'aramă, cămătarii cîştigau în fie¬ 
care an un as la o sută de uncii; şi, cum deseori era ne¬ 
cesar să sc socotească dobîndă pe lună, dobîndă pe şase 
luni a fost numită semis, adică jumătate de as; dobîndă 
pe patru luni a fost numită triens, adică o treime 
■ de as; dobîndă pe trei luni a fost numită quadrans, adică 
un sfert de as; şi, în sfîrşit, dobîndă pe o lună a fost nu¬ 
mită unciaria, adică a douăsprezecea parte dintr-un as; 
aşa că, deoarece se încasa o uncie pe fiecare lună la o 
sută de uncii împrumutate, această dobîndă undară, adică 
de unu la sută pe lună sau de doisprezece la sută pe 
an, a fost numită dobîndă centesimă. Criticul a avut cu¬ 
noştinţă despre această semnificaţie a dobînzii centesime 
•şi a aplicat-o foarte greşit. 

Este vădit că aceasta nu era decît un fel de metodă, 
de formulă sau de procedeu, între debitor şi creditor, 
pentru a calcula dobînzile, în ipoteza că dobîndă era de 
doisprezece la sută pe an, cum era practica cea mai obiş¬ 
nuită: şi, dacă cineva împrumutase cu optsprezece la su¬ 
tă pe an, s-ar fi făcut uz de aceeaşi metodă, sporind cu o 
treime dobîndă pe fiecare lună, în aşa fel că dobîndă 
undară ar fi fost de o uncie şi jumătate pe lună. 

Cînd romanii au făcut legi privitoare la dobîndă nu 
au ţinut seama de această metodă, care servise şi care 
servea încă debitorilor şi creditorilor pentru împărţirea 
timpului şi uşurinţa plăţii dobînzilor lor. Legiuitorul 
avea de făcut o rînduială publică; nu era vorba de a 
împărţi dobîndă pe luni, el avea de fixat, şi a fixat, do- 
'bînda pe an. S-a continuat a se face uz de termenii re- 

zultaţi din diviziunea asului, fără de a li se da acelaşi 
înţeles: astfel, dobînda unciară a început să însemne 
unu la sută pe an; dobînda ex quadrante a început să 
însemne trei la sută pe an; dobînda ex triente, patru la 
sută pe an; dobînda serrds, şase la sută pe an. Şi, dacă 
dobînda unciară ar fi însemnat unu la sută pe lună, le¬ 
gile oare au fixat dobîozile ex quadrante, ex triente, ex 
semisse 'ar fi fixat dobînda la trei la sută, la patru la 
sută, la şase la sută pe lună; ceea ce ar fi fost absurd, 
deoarece legile făcute pentru a stăvili camăta ar fi fost 
mai crude decît cămătarii. 

Criticul a confundat deci categoriile de lucruri. Dar 
am interes să redau aici propriile sale cuvinte, pentru a 
fi bine încredinţaţi că siguranţa cu care vorbeşte el nu 
trebuie să impună nimănui; iată-le: ,,Tacitus nu s-a în¬ 
şelat: el vorbeşte despre dobînda de unu la sută pe 
lună, iar autorul şi-a închipuit că el vorbeşte de unu 
la sută pe an. Nimic nu este mai cunoscut decît cente- 
sima care se plătea în fiecare lună celui care împrumuta 
cu dobîndă. S-ar cuveni oare ca un om ce scrie două 
volume in-4° asupra legilor să nu ştie acest lucru?“ a 

Că acest om a ignorat sau nu această centesimă, este 
un lucru de foarte mică însemnătate: dar el nu a igno¬ 
rat-o, deoarece a vorbit despre ea în trei locuri. Dar 
cum a vorbit? Şi unde a vorbit despre ea? b Aş putea în 
adevăr să fac prinsoare cu criticul că nu va ghici, de¬ 
oarece el nu ar da de fel acolo peste aceiaşi termeni şi 
aceleaşi expresii pe care le cunoaşte. 

Nu este vorba aici de a şti dacă autorului Spiritului 
legilor i-a lipsit sau nu erudiţia, ci de a-şi apăra alta¬ 
rele 0 . El a trebuit totuşi să arate publicului că criticul, 
luînd un ton atît de hotărît cu privire la lucruri pe care 
nu le cunoaşte şi de care se îndoieşte atît de puţin în- 

a Numărul din 9 octombrie 1749, p. 164. 

b A treia şi ultima notă, capitolul XXII, cartea XXII şi 
textul notei a treia. 

c Pro aris 15 . 

■cît nici măcar nu deschide un dicţionar pentru a se ve¬ 
rifica, ignorind lucrurile şi învinuind pe alţii că ignoră 
propriile sale erori, nu merită să i se acorde mai multă 
încredere în privinţa celorlalte acuzaţii ale sale. Nu se 
poate oare crede că aroganţa şi trufia tonului pe care 
îl adoptă peste tot nu ascund nicidecum că el nu are 
dreptate? Că, atunci cînd se înfierbîntă, aceasta nu în¬ 
seamnă că el nu greşeşte? Că atunci cînd îl înfierează 
pe autor cu cuvintele de nelegiuit şi de adept al reli¬ 
giei naturale, el iarăşi nu are dreptate? Că cititorii tre¬ 
buie să se ferească de a primi impresiile pe care le-ar 
putea produce efervescenţa minţii sale şi violenţa sti¬ 
lului său? Că, în cele două scrieri ale sale, este bine să 
separăm insultele de angumente, să punem apoi de o 
parte argumentele care sînt şubrede, după care nu va 
mai rămîne nimic? 

Autorul, în capitolul asupra împrumutului cu do- 
bîndă şi în cel asupra cametei la romani, tratînd acest 
subiect, fără îndoială cel mai însemnat din istoria lor, 
acest subiect care era atît de strîns legat de regimul po¬ 
litic, încît acesta a fost de nenumărate ori pe punctul 
de a fi răsturnat din această cauză; autorul, spun eu, 
vorbind despre legile pe care romanii le-au făcut cînd 
nu mai aveau altă ieşire, despre acelea în care au ur¬ 
mat înţelepciunea lor, despre rînduielile introduse pen¬ 
tru un timp oarecare, şi despre acelea pe care ei le-au 
statornicit pentru totdeauna, afirmă, către finele capi¬ 
tolului douăzeci şi doi: „In anul 398 de la întemeierea 
Romei, tribunii Duellius şi Menenius au obţinut votarea 
unei legi care reducea dobînzile la unu la sută pe an 
Zece ani după aceea, această dobîndă a fost redusă la 
.jumătate, iar mai tîrziu, ea a fost cu totul desfiinţată. 

„Cu această lege s-a întîmplat aşa cum se întîmplă 
cu toate legile în care legiuitorul a depăşit măsura: s-a 
găsit un mijloc de a o eluda. A trebuit deci să se facă 
multe alte legi pentru a o întări, -a o îndrepta, a o atenua. 
Uneori au fost părăsite legile, pentru a se urma obi¬ 
ceiurile, alteori au fost părăsite obiceiurile pentru a se 

unma legile; în acest caz însă, era firesc ca obiceiul să 
învingă cu uşurinţă. Căci atunci cînd un om se împru¬ 
mută, el găseşte o piedică în însăşi legea care este fă¬ 
cută în favoarea lui; această lege are împotriva ei şi 
pe cel pe care ea îl apără şi pe cel pe care ea îl osîn- 
deşte. Cînd praeţorul Sempronius Asellus a îngăduit de¬ 
bitorilor să acţioneze conform legilor, el a fost ucis dc 
către creditori pentru că a vrut să reînvie amintirea 
unei stricteţi în aplicarea legilor care nu mai putea fi 
suportată. 

„Sub Sylla, Lucius Valerius Flaccus a făcut o lege 
care permitea dobînda de trei la sută pe an. Această 
lege, cea mai echitabilă şi cea mai moderată dintre cele 
pe care le-au făcut romanii în această privinţă, este 
dezaprobată de către Paterculus. Dar dacă această lege 
era necesară republicii, dacă ea era folositoare tuturor 
particularilor, dacă ea crea un mijloc de transmitere a 
îndestulării între debitor şi creditor, ea nu era de fel 
nedreaptă. 

„Plăteşte mai puţin, spune Ulpianus, cel care plă¬ 
teşte mai tîrziu“. Aceasta rezolvă chestiunea legitimită¬ 
ţii dobînzii, adică dacă creditorul poate să vîndă timpul, 
iar debitorul să-l cumpere. 

Iată cum raţionează criticul cu privire la acest ul¬ 
tim pasaj, care se referă numai la legea lui Flaccus 
şi la rînduielile politice ale romanilor. Autorul, spune 
el, rezultând tot ceea ce a spus despre camătă, susţine 
că unui creditor îi este îngăduit să vîndă timpul. Au- 
zindu-1 pe critic, s-ar spune că autorul a alcătuit un 
Tratat de teologie sau de drept canonic şi că el rezumă 
apoi acest Tratat de teologie şi de drept canonic; în 
timp ce, este limpede că el nu vorbeşte decît despre 
rînduielile politice ale romanilor, despre legea lui Flac¬ 
cus şi despre opinia lui Paterculus: în aşa fel că aceas¬ 
tă lege a lui Flaccus, opinia lui Paterculus, reflecţia lui 
Ulpianus, cea a autorului sînt legate una de alta şi nu 
se pot despărţi. 

Aş avea încă multe lucruri de spus, dar prefer să 
fac trimitere la înseşi articolele în chestiune. „Credeţi- 
mă, scumpii mei Pisoni: ele seamănă cu o lucrare care, 
•ca şi visurile unui bolnav, nu ne înfăţişează decît ve¬ 
denii înşelătoare" 3 . 


PARTEA A TREIA 


In primele două părţi, s-a văzut că tot ce rezultă 
•din atîtea critici jignitoare este aceasta: întîi că autorul 
Spiritului legilor nu şi-a făcut lucrarea după planul şi 
vederile criticilor săi; şi apoi că dacă criticii săi ar fi 
făcut o lucrare cu acelaşi subiect, ei ar fi introdus în ea 
un foarte mare număr de lucruri pe care ei le cunosc. Mai 
rezultă iarăşi că ei sînt teologi şi că autorul este jurist; că ei 
sc cred în stare să facă meseria lui şi că el nu se simte 
apt să o facă pe a lor. Mai rezultă, în sfîrşit, că în loc 
să-l atace cu atîta răutate, ei ar fi făcut mai bine să-şi 
dea seama ei înşişi de valoarea celor spuse de el în fa¬ 
voarea religiei, pe care el deopotrivă a respectat-o şi a 
apărat-o. îmi rămîne să fac cîteva reflecţii. 

Nu este bună acea metodă de analiză care, fiind fo¬ 
losită împotriva unei cărţi bune, o poate face să apară 
ia fel de rea ca şi orice carte rea; şi care, fiind aplicată 
împotriva unei cărţi rele, o poate face să apară la fel 
de bună ca şi orice carte bună. 

Nu este bună acea metodă de analiză care, alătură 
lucrurilor despre care se tratează altele care nu sînt le¬ 
gate de loc cu cele dintîi, şi care confundă diferitele 
ştiinţe, precum şi ideile fiecărei ştiinţe. 


a Credite, Pisones, işti tabulae fore librum 
Persimilem, cuius velut aegri somnia, vanae 
Fingentur species 16 . 

Horaţiu De arte poetica, v. 6). 

Nu trebuie să se folosească de fel în examinarea u- 
nei lucrări privitoare la o ştiinţă argumente care ar pu¬ 
tea aduce atingere însăşi ştiinţei. 

Cînd cineva critică o lucrare, şi încă o mare lucrare, 
trebuie să-şi dea silinţa de a ajunge la o cunoaştere a- 
mănunţită a ştiinţei care e tratată acolo şi de a citi cu 
luare-aminte pe scriitorii consacraţi care au scris deja 
cu privire la această ştiinţă, pentru a vedea dacă autorul 
s-a îndepărtat de felul în mod general admis şi obişnuit 
de a o trata. 

Atunci cînd un autor îşi expune părerile prin cuvin¬ 
tele sau prin scrierile sale, care le reprezintă, este împo¬ 
triva raţiunii să se lase la o parte semnele exterioare ale 
gîndurilor sale şi să i se caute gîndurile, căci numai el 
îşi cunoaşte gîndurile. Acest lucru este şi mai grav atunci 
cînd gîndurile lui sînt bune, şi i se atribuie unele rele. 

Cînd cineva scrie împotriva unui autor, şi se aprinde 
de mînie, trebuie să facă prin lucruri dovada calificări¬ 
lor, iar nu a lucrurilor prin calificări. 

Cînd cineva vede la un autor o intenţie generală bu¬ 
nă va greşi mai rar dacă, în privinţa anumitor pasaje pe 
care le socoteşte echivoce, el judecă ţinînd seama de in¬ 
tenţia generală, decît dacă îi atribuie o rea intenţie în- 
tr-un anumit loc. 

In cărţile menite să distreze, trei sau patru pagini ne 
dau o idee despre stilul şi meritele lucrării; în cărţile de 
gîndire, nu cuprinzi nimic dacă nu cuprinzi întreg an¬ 
samblul. 

Fiind foarte greu să faci o lucrare bună, şi foarte 
uşor să o critici, deoarece autorul a avut de păzit toate 
defileurile, în vreme ce criticul nu a avut decît pe unul 
de forţat, nu trebuie ca acesta din urmă să fie neînte¬ 
meiat în ce afirmă; iar de s-ar întîmpla să fie mereu ne¬ 
întemeiat, el nu ar avea nici o scuză. 

De altminteri, critica putînd fi considerată ca o afi¬ 
şare a propriei superiorităţi faţă de alţii, iar efectul ei 
obişnuit fiind de a oferi momente foarte plăcute pen¬ 
tru orgoliul oamenilor, cei care i se dedică merită desigur 

să fie judecaţi întotdeauna echitabil, dar rareori cu in¬ 
dulgenţă. 

Şi cum, dintre toate genurile de scrieri, ea e genul în 
care este cel mai greu să arăţi că eşti bun din fire, tre¬ 
buie să fii cu băgare de seamă să nu sporeşti prin. as¬ 
primea cuvintelor supărarea pricinuită de faptul în sine. 

Cînd scriem despre ahestiuni importante, nu este des¬ 
tul să ne cercetăm zelul, ci trebuie să ne cercetăm şi inte¬ 
ligenţa; iar dacă Cerul nu ne-a înzestrat cu daruri deose¬ 
bite, putem să le suplinim prin neîncredere în noi în¬ 
şine, prin migală, prin muncă şi meditare. 

Acest meşteşug de a descoperi într-un lucru, care are 
prin natura lui un sens bun, toate sensurile rele pe care 
o minte ce nu judecă aşa cum trebuie poate să i le atri¬ 
buie, nu le este de nici un folos oamenilor: cei care îl 
practică se aseamănă cu corbii, care se feresc de corpu¬ 
rile vii şi zboară pretutindeni în căutarea mortăciunilor. 

Un asemenea mod de a critica aduce două mari nea¬ 
junsuri. Primul este faptul că el deformează spiritul ci¬ 
titorilor printr-un amestec de adevăr şi de neadevăr, de 
bine şi de rău: ei se deprind să caute un înţeles rău în 
lucrurile care prin natura lor au unul foarte bun; de aici 
le este uşor să treacă la înclinarea de a căuta un înţeles 
bun în lucrurile care prin natura lor au unul rău: ei sînt 
aduşi în situaţia de a-şi pierde facultatea de a raţiona 
cum trebuie, pentru a fi aruncaţi în braţele subtilităţi¬ 
lor unei dialectici de proastă calitate. Al doilea rău este 
că făcînd suspecte, prin acest fel de a judeca, cărţile bu¬ 
ne, nu mai rămîn alte arme pentru a ataca lucrările rele: 
aşa că publicul nu mai are nici un criteriu pentru a le 
deosebi. Dacă îi calificăm ca spinozişti şi deişti pe cei 
care nu sînt aşa ceva, ce vom mai spune despre cei care 
sînt? 

Deşi noi ar trebui să credem lesne că cei ce scriu îm¬ 
potriva noastră, despre chestiuni care îi interesează pe 
toţi oamenii, sînt determinaţi la aceasta de puterea dra¬ 
gostei creştineşti de aproapele lor, totuşi, — deoarece 
natura acestei virtuţi este de a nu se putea mai de loc 

ascunde, cum ea se dă pe faţă în noi fără voia noastră 
şi cum ea izbucneşte şi străluceşte din toate părţile, — 
clacă s-ar întîmpla ca, în două scrieri îndreptate, una du¬ 
pă alta împotriva aceleiaşi persoane să nu se afle nici o 
urmă din această dragoste de aproapele, dacă s-ar întîm¬ 
pla ca ea să nu apară în nici o frază, în nici un pasaj, în 
nici o vorbă, în nici o expresie, cel care ar fi scris ase¬ 
menea lucrări ar avea un motiv temeinic să se teamă că 
nu a fost mînat la aceasta de dragostea creştinească. 

Şi, deoarece virtuţile pur omeneşti sînt în noi efectul 
a ceea ce se cheamă un suflet bun, dacă ar fi cu nepu¬ 
tinţă să se descopere în cele două scrieri vreo urmă din 
acest suflet bun, publicul ar putea să tragă de aici con¬ 
cluzia că aceste scrieri nu ar fi nici măcar efectul virtuţii 
omeneşti. 

In ochii oamenilor, faptele sînt întotdeauna mai sin¬ 
cere decît motivele; şi le este mai uşor să creadă că fap¬ 
tul de a adresa insulte groaznice este un rău, dccît să se 
convingă că motivul care l-a determinat pe cineva să le 
adreseze este un bine. 

Cînd un om face parte dintr-o pătură socială care im¬ 
pune respectarea religiei şi a cărei respectare o impune 
religia şi cînd el atacă în faţa laicilor pe un om care tră¬ 
ieşte printre laici, este foarte important ca el să-şi afir¬ 
me, prin felul său de a acţiona, superioritatea caracterului 
său. Lumea laică este foarte coruptă: dar există în sînul ei 
unele patimi foarte înăbuşite; căci există patimi favorite, 
care le împiedică pe celelalte să apară. Observaţi pe oa¬ 
menii de lume în raporturile dintre ei; veţi vedea că sînt 
cum nu se poate mai rezervaţi; căci orgoliul se abţine 
de a-şi mărturisi tainele şi tot el, din consideraţie faţă 
de ceilalţi, intră în umbră ca să iasă apoi iarăşi la lu¬ 
mină. Creştinismul ne deprinde să înfrîngem acest orgo¬ 
liu; lumea ne deprinde să-l ascundem. Cu puţina virtute 
pe care o avem, ce am deveni oare dacă tot sufletul 
nostru s-ar dezvălui fără vreo reţinere şi dacă nu am 
îi cu luare-aminte la cele mai neînsemnate cuvinte, la 
cele mai mici semne, la cele mai mici gesturi? Or, a- 

tunci cînd oamenii cu o poziţie respectată manifestă por¬ 
niri pe care oamenii de lume s-ar abţine de a le da la 
iveală, aceştia încep să se creadă mai buni decît sînt in 
realitate; şi acesta este un foarte mare rău. 

Noi laicii sîntem oameni atît de slabi, încît se cuvine 
să fim trataţi cu foarte mare băgare de seamă. Aşa că, 
atunci cînd cineva ne prezintă toate semnele exterioare 
ale unor pasiuni violente, ce vrea el să gîndim despre 
cele ce se petrec înlăuntrul său? Se poate aştepta el oare 
ca noi, cu obişnuita noastră uşurinţă de a judeca aspru, 
să nu judecăm? 

Poate că s-a observat, în dispute şi în convorbiri, ce 
li se întimplă oamenilor a căror fire este aspră şi câr¬ 
cotaşă: deoarece ei nu luptă pentru a se ajuta unii pe 
alţii, ci pentru a se doborî, ei se îndepărtează de ade¬ 
văr, nu în proporţie cu adîncimea sau îngustimea spi¬ 
ritului lor, ci cu ciudăţenia şi inflexibilitatea mai mare 
sau mai mică a caracterului lor. Contrariul li se întîm- 
plă celor pe care natura sau educaţia i-a înzestrat cu 
blîndeţe: deoarece disputele lor sînt ajutoare mutuale, 
deoarece ei ţintesc spre acelaşi scop şi nu gîndesc în chip 
diferit decît pentru a ajunge să gîndească la fel, ei des¬ 
coperă adevărul în proporţie cu inteligenţa lor: aceasta 
este răsplata unui suflet bun. 

Cînd un om scrie despre chestiuni referitoare la reli¬ 
gie, el nu trebuie să se bizuie pînă într-atîta pe evlavia 
celor care îl citesc încît să spună lucruri contrare bunu- 
Iui-simţ; căci altminteri, pentru a cîştiga vază în ochii 
celor care au mai multă evlavie decît inteligenţă, el îşi 
pierde consideraţia în ochii celor care au mai multă in¬ 
teligenţă decît evlavie. 

Şi, deoarece religia se apără foarte bine ea singură, 
pierde mai mult atunci cînd este râu apărată, decît a- 
ţunci cînd nu este de loc apărată. 

Dacă s-ar întîmpla ca un om, după ce şi-a pierdut ci¬ 
titorii, să atace pe cineva care are oarecare reputaţie şi să 
găsească astfel mijlocul de a se face citit, ar fi poate 

permis de a bănui că, sub pretext de a aduce ca jertfă re¬ 
ligiei această victimă, el ar jertfi-o amorului său propriu. 

Felul de a critica despre care vorbim poate, mai mult 
decît orice altceva pe lume, să limiteze întinderea şi să 
reducă, dacă mi-e îngăduit să mă servesc de acest ter¬ 
men, suma geniului naţional. Teologia are limitele sale, 
are formulele sale; adevărurile pe care ea le formulează 
fiind cunoscute, trebuie ca oamenii să li se conformeze; 
şi trebuie ca ei să fie împiedicaţi de a se îndepărta de 
ele: tocmai în acest domeniu nu trebuie deci ca puterea 
creatoare să-şi ia libertatea: ea este circumscrisă, ca să 
spunem aşa, într-un anumit cadru. Dar înseamnă că îţi 
baţi joc de lume dacă vrei să impui acelaşi cadru şi celor 
care se ocupă de ştiinţele umane. Principiile geometriei 
sînt foarte adevărate; dar dacă le-am aplica în ches¬ 
tiuni de artă, am face ca însăşi raţiunea să aiureze. Ni¬ 
mic nu înnăbuşă mai mult ştiinţa decît faptul de a îm¬ 
brăca toate chestiunile în haină doctorală. Oamenii care 
vor să înveţe mereu pe alţii împiedică în mare măsură 
învăţătura. Nu există geniu care să nu fie micşorat atunci 
cînd îl copleşim cu nenumărate îndoieli fără rost. Ai 
cele mai bune intenţii din lume? Vei fi constrins să te în¬ 
doieşti tu însuţi de ele. Nu mai poţi fi preocupat de a 
spune lucruri juste cînd eşti cuprins de teama de a spune 
lucruri greşite şi cînd, în loc de a-ţi urma gîndirea, nu 
te ocupi decît de termeni, pentru a folosi pe aceia care 
pot scăpa subtilităţii criticilor. Ni se pune pe cap o scufiţă 
de copilaş, pentru a ni se spune la fiecare cuvînt: „Ia 
seama să nu cazi în greşală; dumneata vrei să vorbeşti 
în felul dumitale, eu vreau să vorbeşti în felul meu“. Eşti 
gata cumva să-ţi iei avînt? Ei te trag de mînecă. Ai pu¬ 
tere şi viaţă? Ei ţi le spulberă prin mici înţepături- Te 
înalţi puţin? Iată că se ivesc nişte oameni care, luîndu-se 
ca unitate de măsură, ridică capul şi îţi strigă să cobori 
pentru a te măsura. Alergi pe drumul tău? Ei vor pre¬ 
tinde să iei seama la toate pietricelele pe care furnicile 
ţi le-au pus în cale. Nu există nici ştiinţă, nici literatură 
care să poată rezista acestei pedanterii. Veacul nostru a 

creat Academii, şi parcă s-ar urmări să fim readuşi la 
şcolile veacurilor întunecate. Descartes este foarte potri¬ 
vit să liniştească pe cei care, cu o minte infinit mai slabă 
decît a sa, au intenţii tot atît de bune ca şi el: acest mare 
om a fost necontenit acuzat de ateism; şi nu se folosesc 
astăzi împotriva ateilor argumente mai puternice decît 
ale sale. 

De altminteri, nu trebuie să privim criticile ca per¬ 
sonale, în afară de cazurile în care cei care le-au adus 
au vrut să fie astfel. Este întru totul îngăduit să se cri¬ 
tice lucrările care au fost date publicului; căci ar fi ri¬ 
dicol ca cei ce au voit să-i lumineze pe alţii să nu voiască 
Să fie ei înşişi luminaţi. Cei care ne dau sfaturi sînt to¬ 
varăşi la munca noastră. Dacă criticul şi autorul caută 
amîndoi adevărul, ei au acelaşi interes; căci adevărul este 
bunul comun al tuturor oamenilor: ei vor fi deci aliaţi, 
iar nu vrăjmaşi. 

Cu mare plăcere las din mînă pana de scris: aş fi păs¬ 
trat mai departe tăcerea, dacă din faptul acesta mai multe 
persoane nu ar fi dedus că eram redus la tăcere. 



LĂMURIRI ASUPRA 
„SPIRITULUI LEGILOR " 1 



I 


Oarecari persoane au făcut următoarea obiecţie: In 
cartea despre Spiritul legilor, onoarea sau teama consţi- 
t uie principiul anumitor guvernăminte, nu virtutea; iar 
vi rtu tea n u este principiul decît al altor cîtorva: deci vir¬ 
tuţile creştineşti nu sînt socotite necesare în cea mai mare 
parte a guvernămintelor 2 . 

Iată răspunsul: autorul a făcut următoarea notă la 
capitolul cinci din partea a treia: „Vorbesc aici despre 
virtutea politică, care este virtutea morală, avînd ca ţel 
binele general, foarte puţin despre virtuţile morale par¬ 
ticulare, şi 4e loc despre acea virtute care se referă la 
adevărurile revelate". La capitolul următor, se află o altă 
notă care face trimitere la aceasta; iar în capitolele doi 
şi trei din cartea a cincea, autorul a definit virtutea în 
înţelesul acordat de el cuvîntului, ca fiind „dragostea de 
patrie". El defineşte dragostea de patrie ca fiind „dra¬ 
gostea de egalitate şi de cumpătare". Toată cartea a cin¬ 
cea se bazează pe aceste principii. Cînd un scriitor a 
definit un cuvînt în lucrarea sa; cînd el a dat, ca să mă 
folosesc de această expresie, dicţionarul său, nu trebuie 
oare să luăm aceste cuvinte în înţelesul pe care el li l-a 
dat? 

Cuvîntul virtute, ca şi majoritatea cuvintelor din toate 
limbile, este luat în diferite accepţii: el însemnează cînd 
virtuţi creştineşti, cînd virtuţi păgîne; adesea, o anumită 

virtute creştină sau deopotrivă o anumită virtute păgînă; 
uneori forţa; alteori, în unele limbi, o anumită aptitu¬ 
dine pentru un meşteşug sau pentru anumite meşteşuguri. 
Ceea ce precede sau ceea ce urmează acest cuvînt îi sta¬ 
bileşte înţelesul. Aici autorul a făcut mai mult: el a dat 
de mai multe ori definiţia sa. Obiecţia nu a fost deci fă¬ 
cută decît pentru că lucrarea a fost citită cu prea mare 
iuţeală. 


II 


In cartea a doua, capitolul trei, autorul a spus/„Cea 
mai bună aristocraţie este aceea în care partea poporului 
care nu participă la executarea puterii este atît de mică 
şi atît de săracă, încît partea care domină nu are nici un 
interes să o asuprească. Astfel, cînd Antipatros a rînduit 
la Atena că cei ce nu vor avea două mii de drahme _vor 
fi lipsiţi de dreptul de vot a , el a creat cea mai bună aris¬ 
tocraţie cu putinţă; căci acest cens era atît de mic încît 
el nu înlătura de la vot decît puţini oameni şi pe nimeni 
care avea oarecare vază în cetate. Familiile aristocratice 
trebuie deci să fie pe cît e cu putinţă din popor. Cu cît 
o aristocraţie se va apropia mai mult de democraţie, cu 
atît va fi mai desăvîrşită; şi ea va deveni tot mai puţin 
desăvîrşită pe măsură ce se va apropia de monarhie' 1 . 

Intr-o scrisoare publicată în „Journal de Trevoux 11 , din 
luna aprilie 1749, i s-a obiectat autorului chiar citatul său. 
Avem, se spune, înaintea ochilor, pasajul citat: şi vedem 
în el că numai nouă mii de persoane aveau censul pre¬ 
scris de către Antipatros şi că douăzeci şi două de mii nu 
îl aveau: de unde se trage concluzia că autorul aplică rău 
citatele sale; căci, în această republică a lui Antipatros, 
numărul mic avea censul cerut, iar cel mare nu. 


a D i o d o r, cartea XVIII, p. 601, ed. Rhodoman. 

Răspuns 

Ar fi fost de dorit ca cel ce a făcut această critică să 
fi fost mai atent şi la ceea ce a spus autorul şi la ceea 
ce a spus Diodor. 

1° Nu erau «ie loc douăzeci şi două 4e mii de persoane 
care nu aveau censul cerut în republica lui Antipatros: 
cele douăzeci şi două de mii de persoane despre care vor¬ 
beşte Diodor au fost exilate şi aşezate în Tracia; şi nu au 
rămas, pentru a forma această republică decît cei nouă 
mii de cetăţeni, care aveau censul cerut, şi aceia din rai¬ 
durile poporului de jos care nu au vrut să plece în Tra¬ 
cia. Cititorul îl poate consulta pe Diodor. 

2° Chiar dacă ar fi rămas la Atena douăzeci şi 4ouă 
de mii de persoane care nu ar fi avut censul cerut, obiec¬ 
ţia despre care e vorba tot nu ar fi mai justă. Termenii 
mare şi mic sînt relativi. Nouă mii de suverani, într-un 
stat, reprezintă un număr imens; iar douăzeci şi două de 
mii de supuşi, în acelaşi stat, reprezintă un număr in¬ 
finit de mic. 



RĂSPUNSURI SI EXPLICAŢII 
DATE FACULTĂŢII DE TEOLOGIE 



Explicaţii date Facultăţii de Teologie asupra celor 17 
propoziţii pe care ea le-a extras din cartea intitulată Spi¬ 
ritul legilor şi pe care- ea le-a criticat. 


Propoziţia intiia 

„Domnia climei este cea dinţii dintre toate domniile“ a . 
„Există climate în care vocea naturii are o asemenea 
forţă incit acolo morala este aproape cu totul neputin¬ 
cioasă" 13 . Atunci cînd religia, bazată pe climă, a fost în 
contradicţie prea puternică cu clima altei ţări, ea nu s-a 
putut statornici acolo; iar dacă a fost introdusă, a fost iz¬ 
gonită după aceea. Se pare, vorbind din punct de vedere 
omenesc, că clima este aceea care a fixat limite religiei 
creştine şi religiei mahomedane 110 . 

Răspuns şi explicaţie 

Această propoziţie are trei părţi, care se referă la toate 
efectele pe care deosebirea de climă le poate produce asu¬ 
pra oamenilor. 


a Voi. II, p. 170, cartea XIX, cap. XIV. 
b Voi. II, p. 76, cartea XVI, cap. VIII. 
c Voi. III, p. 40, cartea XXIV, cap. XXVI. 

Autorul din „Nouvelles ecclesiastiques” îmi imputase 
deja că atribuiam climei toate efectele. I-am răspuns la 
paginile 102, 103, 4, 5, 6, şi 7 din Apărarea mea şi i-am 
explicat ce gîndeam eu în această privinţă. Rog, de ase¬ 
menea, să vedeţi paginile 112, 113, 14, 15, ale aceleiaşi 
Apărări, unde am explicat ce gîndeam despre statorni¬ 
cirea religiei creştine. 

Partea întîia a propoziţiei: „Domnia climei este cea 
dintîi dintre toate do'mniile”. 

în capitolul din care este extrasă această propoziţie 
(care este capitolul XIV din cartea XIX), nu este vorba 
nicidecum despre religie. Acolo se examinează dacă ţarul 
Petru I, voind să schimbe uzanţele şi obiceiurile naţiunii 
sale, trebuia să facă acest lucru cu ajutorul legilor civile 
sau al moravurilor, adică prin exemplu şi prin introdu¬ 
cerea unor uzanţe contrarii; şi eu spun că în acest caz nu 
era necesar să se facă legi, cu atît mai mult cu cît uzan¬ 
ţele pe care le introducea erau conforme cu natura cli¬ 
mei din acea ţară. La care adaug (aceasta nu este decît o 
expresie metafizică): „Domnia climei este cea dintîi din¬ 
tre toate domniile”. De unde se vede că aici nu este vorba 
decît de lucruri omeneşti, de acţiuni omeneşti. Cînd se 
spune, în vorbirea obişnuită: „Nu este nimic mai puternic 
decît cutare lucru”, se presupune totdeauna că facem ab¬ 
stracţie de religie şi că nici măcar nu ne gîndim la religie. 

Partea a doua a propoziţiei: „Există climate în care 
vocea naturii are o asemenea f orţă încît acolo morala este 
aproape cu totul neputincioasă”. 

Se pare că autorul Spiritului legilor ar trebui să fie ul¬ 
timul care să fie acuzat că ignorează puterea cauzelor 
morale şi, prin urmare, a moralei însăşi. Întrucît el a vor¬ 
bit pe larg despre climă în cîteva cărţi care aveau ca su¬ 
biect clima, el a vorbit pe larg despre cauzele morale în 
aproape toată lucrarea sa, pentru că acolo era vorba de¬ 
spre cauzele morale şi se poate spune că cartea Spiritul 
legilor constituie un triumf continuu al moralei asupra 
climei, sau mai degrabă, în general, asupra cauzelor fi¬ 
zice. Este de ajuns să se vadă ce a spus el despre foita 

acestor cauze asupra spiritului lacedemonienilor, grecilor 
şi romanilor 1 . Din acest motiv a protestat autorul atît 
de puternic împotriva autorului articolelor din „Nouvel- 
les ecclesiastiques“, care, luînd două sau trei cărţi drept 
întreaga lucnare care are treizeci şi una de cărţi, argu¬ 
menta împotriva lui ca şi cum ar fi tăgăduit influenţa 
cauzelor morale, politice şi civile; deşi întreaga lucrare 
aproape că nu are alt obiect decît pe acela de a le de¬ 
termina. Acestea spuse în general, să trecem la cel de-al 
doilea punct al propoziţiei condamnate. 

El se întemeiază pe fapte şi, pentru a-1 contesta, tre¬ 
buie să fie arse toate cărţile care atestă că există ţări în 
care o.amenii sînt mai înclinaţi decît în altele spre plă¬ 
cerea senzuală, spre excesele băuturii, etc.; şi, mai mult 
încă, propoziţia este moderată prin cuvîntul aproape. 
Dacă morala nu poate face aproape nittic, ea poate să 
facă deci ceva, şi autorul a arătat în capitolul X, din car¬ 
tea XVI, că ea poate face aici infinit de mult, atunci cînd 
este ajutată de anumite uzanţe pe care le introduce ea 
însăşi: ca, de pildă, izolarea femeilor. — Vedeţi capitolul 
din care este extrasă propoziţia şi capitolul X din car¬ 
tea XVI (p. 79). 

Partea a treia a propoziţiei: „Atunci cînd religia, ba¬ 
zată pe climă, a fost în contradicţie prea puternică cu 
clima altei ţări, ea nu s-a putut statornici acolo; iar dacă 
a fost introdusă, a fost izgonită după aceea. Se pare, vor¬ 
bind din punct de vedere omenesc, că clima este aceea 
care a fixat limite religiei creştine şi religiei rmahome- 
dane“. Pentru a lichida această chestiune, am scos în în¬ 
tregime acest articol din noua ediţie 2 . 

Propoziţia a doua 

„Din moment ce aproape numai religiile intolerante 
manifestă un mare zel de a se extinde în alte părţi, ... 
va fi o lege civilă foarte bună atunci emil statul este 
mulţumit cu religia deja statornicită, aceea de a nu în¬ 
gădui statornicirea alteia. Iată deci principiul fundamen- 

tal al legilor politice în ceea ce priveşte religia: atunci 
cînd statul este liber să admită ori să nu admită intro¬ 
ducerea ini sînul său a unei noi religii, el nu trebuie să-i 
admită statornicirea; dacă ea e statornicită acolo, trebuie 
s-o tolereze“ a . 


Răspuns şi explicaţie 

La cuvîntul statornicire am introdus următoarea notă: 
„In tot acest capitol nu vorbesc de fel despre religia creş¬ 
tină, deoarece, aşa cum am spus în altă parte, religia 
creştină este primul dintre bunuri. A se vedea sfîrşitul 
capitolului I al cărţii precedente şi Defense de l’Esprit 
des Loix, partea a doua. 

Propoziţia a treia 

„în diferitele religii există multe legi cu caracter 
local. Cînd Montezuma se încăpăţîna atît de mult în a 
susţine că religia spaniolilor era bună pentru ţara lor, iar 
cea a Mexicului, pentru ţara lui, el nu susţinea o absur¬ 
ditate, pentru că, în adevăr, legiuitorii n-au putut să nu 
ţină seama de ceea ce natura statornicise înaintea lor“ b . 

Răspuns şi explicaţie 

Niciodată n-am vrut să spun altceva decît că Monte¬ 
zuma spunea un neadevăr, nu o absurditate. Se vede lesne 
deosebirea. Dar, pentru a pune capăt oricărei discuţii, am 
înlăturat acest alineat 3 . 

Propoziţia a patra 

„Trebuie să facem ca Divinitatea să fie venerată şi nu 
trebuie niciodată s-o răzbunăm“ c . 


a Voi. III, p. 58, cartea XXV, cap. X. 
b Voi. III, p. 36, cartea XXIV, cap. XXIV. 
c Val. I, p. 374, cartea XII, cap. IV. 

Răspuns şi explicaţie 

Am înlăturat această frază 4 . 

Propoziţia a cincea 

„Iulian însuşi, Iulian! (o laudă smulsă în acest fel nu 
mă va face complicele apostaziei lui). Nu, n-a existat după 
el vreun principe mai vrednic de a conduce omenirea 11 . 

Răspuns şi explicaţie 

Am înlăturat această frază®. 

Propoziţia a şasea 

„Legea poligamiei este o chestiune de calcul“. — Eu 
nu cred însă că există multe ţări în care disproporţia din¬ 
tre numărul bărbaţilor şi al femeilor să fie atît de mare 
incit să impună a se introduce acolo legea mai multor soţii 
sau a mai multor soţi. Aceasta înseamnă numai că plu¬ 
ralitatea soţiilor sau chiar pluralitatea soţilor este mai 
conformă cu natura în unele ţări decît în altele b . 

Răspuns şi explicaţie 

Am modificat titlul®, înlăturînd cuvintele: poligamia 
este o chestiune de calcul. De asemenea, în loc de cu¬ 
vintele: este mai conformă cu natura, am pus: ,,se înde¬ 
părtează de la natură mai puţin". Iar, cu privire la cererea 
de a adăuga ceva pentru a arăta că socotesc poligamia 
bărbaţilor ca un desfrîu revoltător şi oare înfioară natura, 
eu spun că este de prisos să fac această adăugire, deoa¬ 
rece e un lucru deja făcut; şi întrucît autorul din „Nou- 
velles ecclesiastiques" mi-a reproşat că n-am făcut dis- 


a Voi- III, p. 16; cartea XXIV, cap. X. 
b Voi. II, pp. 71 şi 72; cartea XVI, cap. IV. 

tincţie între poligamia bărbaţilor şi acea a femeilor, i-am 
arătat în răspunsul meu, la paginile 95, 96, 97, 98, că nu 
ştie ce spune, deoarece în cartea XVI, capitolul VI, Des¬ 
pre poligamie in sine, făcusem distincţie între aceste două 
feluri de poligamie şi arătasem că acea a bărbaţilor este 
mai rea. .Aşadar, adăugirea propusă n-are rost şi nu ar 
servi decît să-l facă pe autorul din „Nouvelles ecclesias- 
tiques“ să se fălească cu raţionamentele sale greşite. De 
altminteri, m-am declarat atît de categoric împotriva 
poligamiei în tot acest capitol VI, cartea XVI, încît nu 
poate rămîne nici o îndoială în privinţa felului meu de 
a gîndi în această privinţă. Rog să se citească acest ca¬ 
pitol şi, pe lîngă aceasta, Defense de VEsprit des Loix, 
capitolul Despre poligamie, de la pagina 85 pînă la pa¬ 
gina 102. 

Voi adăuga următoarea reflecţie. Cînd îl auzi pe au¬ 
torul din ,,Nouvelles ecclesiastiques 11 strigînd împotriva 
poligamiei, ţi se pare că Hannibal este la porţi şi că există 
primejdia de a vedea introducîndu-se pluritatea soţiilor. 
Trebuie să fii tare iubitor de dispută şi de agitaţiile ei, 
pentru ca să te lansezi într-o asemenea chestiune. Dacă, 
în secolul nostru şi cu moravurile noastre, cineva s-ar de¬ 
clara apărător al poligamiei, un strigăt general l-ar tri¬ 
mite de îndată la balamuc sau el ar trece drept un 
imbecil. 


Propoziţia a şaptea 

„Repudierea motivată prin sterilitatea soţiei nu ar pu¬ 
tea avea loc decît în cazul existenţei unei singure soţii“ a . 

Răspuns şi explicaţie 

La cuvintele o singură soţie am introdus următoarea 
notă: „Aceasta nu dovedeşte de fel că repudierea pe mo¬ 
tiv de sterilitate trebuie să fie îngăduită în creştinism" 7 . 


a Voi. II, p. 87; cartea XVI, cap. XV. 

Propoziţia a opta 

„Cînd, de pildă, ea (religia) dă reguli, nu pentru bine, ci 
pentru ceea ce este cel mai bine, nu pentru ce este bun, 
ci pentru ce este desăvîrşit, e nimerit ca acestea să fie 
sfaturi, iar nu legi. Celibatul a fost un sfat al religiei. 
Atunci cînd s-a făcut din el o lege pentru o anumită ca¬ 
tegorie de oameni, a fost nevoie în fiecare zi de noi legi 
pentru a-i constrînge pe oameni s-o respecte pe cea din¬ 
ţii. Legiuitorul s-a obosit pe el, a obosit şi societatea, 
etc.“ a . 


Răspuns şi explicaţie 

Am suprimat partea din propoziţie de la cuvinteler 
celibatul a fost un sfat al religiei pînă la sfîrşit. O dată 
eliminat acest exemplu, care a putut să displacă, restul 
nu va mai putea displace, neîntemeindu-se decît pe ideea 
că perfecţiunea, adică ceea ce este mai bun, nu priveşte 
totalitatea oamenilor şi totalitatea lucrurilor 8 . 

Mi se propusese să adaug, după cuvintele iar nu legi: 
„pentru totalitatea oamenilor şi totalitatea lucrurilor". 
N-am făcut această adăugire, pentru că ea era deja fă¬ 
cută în acelaşi capitol. 

Propoziţia a noua 9 

„Principiile religiei au influenţat extrem de mult în¬ 
mulţirea speciei umane; uneori au stimulat-o, ca la evrei, 
mahomedani, ghebri şi chinezi; alteori au împiedicat-o, 
ca la romanii creştinaţi. Pretutindeni s-a predicat neîn¬ 
cetat înfrînarea, adică acea virtute care este mai înaltă, 
deoarece, prin natura ei, trebuie să fie practicată de foarte 
puţini oameni“ b . 


a Voi. III, p. 13; cartea XXIV, capitolul VII. 
b Voi. II, p. 412; cartea XXIII, cap. XXI. 

Răspuns şi explicaţie 

Nu se poate înţelege ce a putut să supere în această 
propoziţie. Poate faptul? Dar e adevărat: este de ajuns 
să citim pe Părinţii bisericii care au recomandat atît de 
mult celibatul. Poate că sînt cuvintele: această virtute, 
care este mai înaltă, deoarece, prin natura ei, trebuie să 
fie practicată de foarte puţini oameni? Dar şi acest lucru 
e adevărat, pentru că celibatul nu priveşte nici totalita¬ 
tea, nici pe cea mai mare parte a oamenilor. Şi Sorbona 
nu a vrut să critice o altă propoziţie care corespundea 
cu aceasta, adică a şasea din propoziţiile trimise prima 
oară. Am modificat propoziţia punînd: „pentru că ea tre¬ 
buie să fie practicată de puţini oameni“, în loc de foarte, 
puţini oameni, şi pentru a înlătura orice îndoială, în loc 
de alteori au împiedicat-o, am pus: alteori au încetinit-o 10 

Intr-un document trimis autorului acum doi ani de că¬ 
tre Sindicul de atunci 11 , i s-a obiectat că niciodată nu 
trebuie să ne temem că numărul slujitorilor cultului hi¬ 
rotonisiţi, instruiţi, zeloşi, virtuoşi ar deveni prea mare. 
Voi răspunde că aceasta înseamnă a te abate de la su¬ 
biect. Nu este îndoială că numărul preoţilor instruiţi şi 
zeloşi nu ar putea fi prea mare printre preoţi. Dar ches¬ 
tiunea este de a şti dacă nu este posibil ca numărul preo¬ 
ţilor să fie prea mare printre cetăţeni. Cu acest fel de a 
raţiona, un principe n-ar putea niciodată să reducă tru¬ 
pele sale. I s-ar spune totdeauna: „Sire, numărul solda¬ 
ţilor curajoşi, îndrăzneţi, supuşi, disciplinaţi n-ar putea 
fi prea mare“ 12 . Voi adăuga că biserica a apărat împo¬ 
triva ereticilor cu acelaşi zel atît căsătoria cit şi castitatea. 

Propoziţia a zecea 

„La romani, această faptă (sinuciderea) era rezultatul 
educaţiei lor; ea ţinea de felul lor de a gîndi şi de obi¬ 
ceiurile lor; la englezi, ea este urmarea unei boli; ea ţine 
de starea fizică a organismului, fiind independentă de 
orice altă cauză . . Este limpede că legile civile din unele 

ţări poate că au avut motive să înfiereze sinuciderea; în 
Anglia însă, ea poate fi pedepsită tot atît de puţin cit şi 
faptele rezultate din demenţă 1 ' 3 . 

,,Pe timpul primilor împăraţi, marile familii din Roma 
au fost fără încetare exterminate prin hotărîri judecă¬ 
toreşti. Atunci s-a introdus obiceiul de a preîntîmpina 
condamnarea printr-o moarte voluntară. Aceasta prezenta 
un mare avantaj: se obţineau onorurile înmormîntării, iar 
testamentele erau executate; aceasta se datora faptului că 
la Roma nu exista vreo lege civilă împotriva celor ce se 
sinucideau. Dar atunci cînd împăraţii au devenit tot atît 
de lacomi pe cît de cruzi, ei n-au mai lăsat celor de care 
voiau să scape posibilitatea de a-şi păstra bunurile, şi au 
stabilit că va fi o crimă să-ţi iei viaţa din remuşcare 
pentru săvîrşirea altei crime“ b . 

Răspuns şi explicaţie 

In cartea XIV, capitolul XII (pag. 23, rîndul 7, în 
titlu), la cuvintele care se sinucid, am făcut această notă: 
„Fapta celor care se sinucid este potrivnică legii naturale 
şi religiei revelate 1 ' 13 . 

In aceeaşi carte, acelaşi capitol (pag. 24, rîndul 12), în 
locul cuvintelor poate că au avut motive, am pus: „au 
avut motive". 

Cît despre critica alineatului extras din cartea XXIX, 
cap. IX, autorul Spiritului legilor are puternic motiv să 
se plîngă; căci n-ar fi putut fi vorba de critică dacă cei 
care au extras alineatul criticat ar fi pus alături pe cel 
ce îl preceda. Voi dovedi aceasta. în aceste două alineate 
se tratează despre sinuciderea la romani: în cel dintîi se 
vorbeşte despre sinuciderea în timpul republicii, iar în 
cel de-al doilea, despre sinuciderea în timpul primilor îm¬ 
păraţi. Am spus că în timpul republicii, la Roma, nu exi¬ 
stau legi împotriva celor care se sinucideau. Or, spunînd 


a Voi. II, pp. 23 si 24; cartea XIV, cap. XII. 
b Voi. III, p. 286;' cartea XXIX, cap. IX. 

că la Roma nu exista nici o lege privitoare la sinucidere 
nu se poate înţelege că ar fi vorba decît despre o lege 
civilă, deoarece legea naturală nu poate fi o lege locală. 
Aşa că, în alineatul care precede, şi care se citeşte ime¬ 
diat înaintea alineatului criticat, se vede că ■am spus că 
în timpul republicii nu exista lege civilă la Roma împo¬ 
triva celor care se sinucideau. în alineatul următor vor¬ 
besc despre timpul primilor împăraţi şi spun că nu exista 
lege împotriva celor oare se sinucideau. Este adevărat că 
n-*am repetat cuvîntul Roma; dar dacă nu s-ar fi sepa¬ 
rat cele două alineate, această repetiţie ar fi fost inutilă. 
Dar nu mai este vorba despre toate acestea. Am înlă¬ 
turat obiecţia modificînd astfel textul: „Aceasta se datora 
faptului că la Roma nu exista vreo lege civilă. .“ 

La aceeaşi pagină, rîndurile 19 şi 20 în loc de: au de¬ 
venit tot atîţ de lacomi pe cit de cruzi, am pus: „au de¬ 
venit tot atît de lacomi pe cît fuseseră de cruzi“. 

La aceeaşi pagină, rîndurile 23 şi 24, în loc de: ei au 
stabilit că va fi o crimă, am pus: „ei au declarat că este 
o crimă“. 

La aceeaşi pagină, rîndul 5, la cuvintele: care să pe¬ 
depsească am pus această notă: „Vezi nota cap. XII, car¬ 
tea XIV“. 

Mărturisesc că n-am înţeles niciodată ce a vrut Fa¬ 
cultatea de Teologie să critice în aceste propoziţii. Căci, 
pe de o parte, religia creştină n-a fost niciodată însăr¬ 
cinată să apere moravurile şi felul de a gîndi al roma¬ 
nilor idolatri, şi, pe de altă parte, nu-mi este interzis 
(după mărturia medicilor englezi, potrivit căreia fapta ce¬ 
lor care se sinucid în Anglia este rezultatul unei boli 
fizice şi al unei demenţe independente de dezlănţuirea 
pasiunilor) 14 să raţionez asupra celor care au această boală 
cum se raţionează, în Franţa, asupra furioşilor care se 
aruncă pe fereastră. 

Autorul articolului din „Nouvelles ecclesiastiques 11 îmi 
făcuse deja această obiecţie. I-am răspuns la pagina 55. 

Propoziţia a unsprezecea 

„Virtutea nu este principiul guvernămîntului monar¬ 
hii. — „Statul se menţine fără dragoste de patrie, fără 
năzuinţă către adevărata glorie, fără abnegaţie, fără ca¬ 
pacitate de a-ţi sacrifica cele mai scumpe interese şi fără 
toate acele virtuţi eroice, pe care le găsim la cei vechi 
şi despre care noi numai am auzit vorbindu-se. Legile 
ţin aici locul tuturor acestor virtuţi, de care nu este de 
fel nevoie; statul te scuteşte de ele . ,“ a . 

„Onoarea, adică prejudecata fiecărei persoane şi a 
fiecărei categorii sociale, ia locul virtuţii politice ... şi o 
reprezintă peste tot. .. — Drept urmare, în monarhiile 
bine rînduite, toţi oamenii vor fi mai mult sau mai puţin 
buni cetăţeni şi rar se va găsi vreunul care să fie om vir¬ 
tuos; căci pentru a fi om virtuos, trebuie să ai intenţia 
de a fi astfel“ b . 


Răspuns şi explicaţie 

Ceea ce am numit virtute în republică este dragostea 
de patrie, adică dragostea de egalitate. Ea nu este o vir¬ 
tute morală, nici o virtute cetăţenească; este virtutea po¬ 
litică. M-am folosit de cuvântul virtute şi l-am definit. 
Aşa că trebuie să se ţină seama de definiţia mea. Am 
explicat aceasta în prima dintre Lămuriri, care sînt ane¬ 
xate Apărării mele împotriva autorului din „Nouvelles 
ecclesiastiques“ (pagina 199), unde citez pasajele din car¬ 
tea mea care explică acest lucru. Este deci de cea mai 
mare însemnătate ca această Lămurire să fie citită 15 . 

Această virtute politică, care este dragostea de patrie 
sau de egalitate în republică, este resortul care pune în 
mişcare guvernămîntul republican, după cum onoarea este 
resortul politic al guvernămîntului monarhic. Ceea ce face 
ca aceste resorturi politice să fie diferite este faptul că 


a Voi. I, p. 44; cartea III, cap. V. 
b Cartea III, cap. VI, p. 47. 

în republică cel oare impune aplicarea legilor îşi dă seama 
că va fi supus el însuşi acestor legi şi că va simţi apăsa¬ 
rea lor. Trebuie deci ca el să iubească patria sa şi ega¬ 
litatea cetăţenilor, pentru a fi îndemnat să impună apli¬ 
carea legilor; şi, fără aceasta, legile nu vor fi aplicate. 
Lucrurile nu stau la fel şi în monarhie. Pentru ca legile 
să fie aplicate este de ajuns ca monarhul să vrea să le 
impună aplicarea. Iată principii de o fecunditate atît de 
mare incit alcătuiesc aproape întreaga mea carte. Dacă, 
la început, unele persoane care nu le înţeleseseră încă, au 
făcut oarecari obiecţii, s-au dat bătute curînd şi prin¬ 
cipiile mele sînt în prezent înţelese, cunoscute şi accep¬ 
tate pretutindeni. Pentru a înlătura însă definitiv orice 
urmă de îndoială, voi adăuga această explicaţie la prima 
dintre Lămuririle mele. 

2° Pentru a spulbera orice idee că însăşi virtutea po¬ 
litică din republică ar fi exclusă din monarhie, voi face 
o adăugire la capitolul V, al cărui titlu formează înce¬ 
putul propoziţiei extrase şi care sună astfel: Virtutea nu 
este principiul guvernămîntului monarhic; anume, voi 
adăuga la sfîrşitul capitolului, după cuvintele: Iată cit 
este de adevărat că virtutea nu constituie principiul aces¬ 
tui guvernămînt (cel monarhic), voi adăuga, spun eu: „de 
bună seamă, ea nu-i lipseşte cu desăvîrşire, dar nu este 
resortul său“. 

3° Pentru a explica cuvintele: Onoarea, adică preju¬ 
decata fiecărei persoane şi a fiecărei categorii sociale, ia 
locul virtuţii şi o reprezintă peste tot, am pus următoa¬ 
rele: „Onoarea, adică prejudecata fiecărei persoane şi a 
fiecărei categorii sociale, ia locul virtuţii politice despre 
care am vorbit şi o reprezintă peste tot“. 

4° Pentru a înlătura orice ambiguitate, după cuvin¬ 
tele: Astfel în monarhiile bine rînduite, toţi oamenii vor 
fi mai mult sau mai puţin buni cetăţeni şi rar se va găsi 
vreunul care să fie om virtuos; căci,'pentru a fi om vir¬ 
tuos, trebuie să ai intenţia de a fi astfel, am adăugat în 
continuare: „şi să iubeşti statul nu atît pentru tine, cît 
pentru el însuşi". Această adăugire spulberă orice îndo- 

ială, pentru că ea arată că omul virtuos despre care este 
vorba aici nu este omul virtuos din punctul de vedere 
creştinesc, ci omul virtuos din punctul de vedere politic, 
care posedă virtutea politică despre care am vorbit. 

După cum am spus, omul virtuos despre care e vorba 
aici este departe de a fi omul virtuos din punct de ve¬ 
dere creştinesc, el este omul virtuos din punct de vedere 
politie, care iubeşte legile şi patria sa şi care acţionează 
din dragoste faţă de legi şi faţă de patrie. Această ches¬ 
tiune a fost discutată şi examinată în toate ţările; căci, 
în toate ţările, fie catolice, fie protestante, este preţuită 
morala. Or, din moment ce m-am explicat şi cartea 
mea a fost examinată cu atenţie, nu mai poate fi nici o 
neînţelegere în această privinţă. 

A spune că este de ajuns să elimin cuvîntul virtute 
(ar trebui să-l înlocuiesc în două sute de locuri din carte) 
înseamnă a spune că atunci cînd stabilesc înţelesul unui 
termen nu-1 stabilesc. Am avut idei noi, a trebuit negreşit 
să găsesc cuvinte noi, ori să dau celor vechi înţelesuri noi; 
dar am definit cuvintele mele. 

Nu mă pot abţine de a mă plînge amarnic. Facultatea 
a adus autorului o gravă insultă, cuvintele teribile: in 
odium Monarchiae etc. Ea ar fi trebuit să fie înclinată să 
creadă că mintea mea se înşelase şi nu să citească în 
inima mea că aveam acolo ură. Trebuie să-mi atribui tot 
atâta virtute creştinească pentru a ierta acest procedeu, 
pe cîtă răutate îmi atribuie ea pentru a fi dat prilej la 
aceasta. însăşi inchiziţia nu ar face asemenea presupuneri. 
Nicicînd vreun cetăţean n-a suferit în patria sa o insultă 
atît de gravă şi, ceea ce mă consolează, nicicînd vreun ce¬ 
tăţean n-a meritat-o atît de puţin. Voi repeta aici: „Pla- 
ton mulţumea cerului că se născuse în timpul lui Socrate; 
iar eu îi aduc mulţumiri pentru că a făcut să mă nasc în 
vremea cîrmuirii sub care trăiesc şi că a vrut să mă su¬ 
pun acelora pe care m-a făcut să-i iubesc* 116 . Toată Eu¬ 
ropa a citit cartea mea şi toţi oamenii au fost de acord 
că nu se putea descoperi dacă eram mai înclinat spre gu¬ 
vernământul republican ori spre guvernământul monarhic. 



344 


RĂSPUNSURI ŞI EXPLICAŢII 


Şi,de fapt, ar fi fost îngustime de minte să alegi, pentru 
că în adevăr aceste două guvernăminte sînt foarte bune 
şi că cel mai bun dintre amîndouă este cel sub care tră¬ 
ieşti. Dar, deoarece Facultatea îmi atribuie în mod gra¬ 
tuit ură faţă de guvernămîntul monarhic, ea va admite 
ca în acest eaz să n-o iau drept judecător al aneu; ea îmi 
va îngădui să privesc hotărîrea ei ca foarte abuzivă, să 
fac apel la public şi (ceea ce nu are mai mică valoare) la 
mine însumi pentru mine. 

Propoziţia a douăsprezecea 

„Onoarea are regulile sale supreme şi educaţia (în mo¬ 
narhii) este obligată să li se conformeze. Principala regulă 
e că ne este în adevăr îngăduit să punem preţ pe situaţia 
noastră, dar ne este cu desăvîrşire interzis să punem preţ 
pe viaţa noastră “ a . 

Răspuns şi explicaţie 

Aici nu este vorba despre drept: este un fapt; e un 
lucru care există, nu care ar trebui să existe. Dar pen¬ 
tru a preveni orice obiecţie am pus următoarea notă la 
cuvîntul onoare: „Aici se spune ceea ce este, nu ceea ce 
trebuie să fie: Onoarea este o prejudecată pe care reli¬ 
gia se sileşte cînd să o spulbere, cînd să o modereze". 

Propoziţia a treisprezecea 

„Unii scolastici au fost vrăjiţi într-un chip ridicol de 
ea (de filozofia lui Aristotel) şi au luat de la acest filo¬ 
zof multe argumente privitoare la împrumutul cu do- 
bîndă; ei l-au confundat cu camăta şi l-au condamnat" 13 . 

Noi datorăm speculaţiilor scolasticilor toate nenoro¬ 
cirile care au însoţit nimicirea comerţului" 0 . 


a Voi. I, p. 62; cartea IV, cap. II. 
b Voi- II, p. 290; cartea XXI, cap. XVI 17 ^. 
c P. 249; cartea XXI, cap. XVI. 

Răspuns şi explicaţie 

Declar că ceea ce voi spune nu este decît apărarea 
unui jurist care cunoaşte cărţile de drept şi n-a citit de¬ 
cît opt cărţi de teologie. Aşadar, dacă sînt lipsit de acea 
precizie care se cere în expunerea adevărurilor revelate, 
nu trebuie să fie atribuită decît totalei mele nepriceperi 
în aceste chestiuni. 

Facultatea condamnă aici un fapt, şi un fapt oare se 
află sub ochii întregii lumi 17 . Se vede că ea a înţeles pro¬ 
poziţia ca şi cum eu aş fi spus că camăta nu este con¬ 
damnată de Evanghelie şi de Scriptură, ceea ce desigur 
că n,-am spus: cu atîl mai mult cu cît n-aveam de tratat 
această chestiune. N-am spus nici că scolasticii n-au lu¬ 
at părerea lor din Scriptură, ci am spus că şi-au scos ex¬ 
plicaţiile din Aristotel, că ei s-au servit de argumentele 
lui Aristotel, că ideile şi cuvintele lor sînt acelea ale lui 
Aristotel. Ştiu bine că nu aveau nevoie de ele, pentru că 
aveau alături de ei Evanghelia şi că explicaţiile bazate 
pe caritatea creştină cîntăresc miai mult decît cele care 
se pot scoate din Aristotel şi că, în sfîrşit, în această ma¬ 
terie, este mai bine să mergi purtînd făclia teologiei decît 
pe aceea a filozofiei. 

Or, pentru a vedea că scolasticii au scos din Aristotel 
explicaţiile asupra cametei, este de ajuns să cităm cartea I 
din Politica lui Aristotel, capitolele V, VIII, IX şi X, şi 
a X-a din Etici 1B , pe de altă parte, opusculul LXXIII al 
Sf. Toma, Despre carnete (XVII, voi., in fol., pagina 139 
verso, ediţia de la Anvers, 1612). In capitolul IV al aces¬ 
tui opuscul, Sf. Toma citează mereu pe Aristotel şi raţio¬ 
nează pe baza principiilor sale. El spune că camăta este 
un rău ex natura rei et materiae 1B , pentru că 'banii nu 
produc bani prin natura lor, după cum fructele produc 
fructe, şi pentru că întrebuinţarea banilor constă în trans¬ 
ferarea lor, neconstituind hrana omului, ca fructele, 
ceea ce face ca împrumutul cu dobîndă să fie contrar na¬ 
turii şi întrebuinţării naturale a banilor. Toate aceste idei 
sînt pur filozofice şi tot acest capitol se învîrte în jurul 

acestui fel de idei a . Numai la sfîrşitul capitolului dove¬ 
deşte Sf. Toma, întemeindu-se pe Ezechiel şi pe Sf. Am- 
broziu, că împrumutul cu dobîndă este contrar legii di¬ 
vine. 

Cînd s-a ales un scolastic atît de vrednic de respect ca 
Sf. Toma, nu mai este nevoie să se mai vorbească despre 
alţii. Or, se va găsi o asemenea asemănare între raţiona¬ 
mentele lui Aristotel şi acelea ale Sf. Toma, incit atunci 
cînd se vor fi citit ambele lucrări, nu mi se va mai putea 
obiecta că am spus că scolasticii au luat de la Aristotel 
doctrina lor asupra cametei; ceea ce poate să însemneze 
aici decît că au împrumutat de la el explicaţiile lor. 

Acelaşi Sf. Toma îmi va servi drept dovadă că scolas¬ 
ticii ar fi făcut poate mai bine să nu urmeze decît prin¬ 
cipiile Evangheliei, lăsînd la o parte pe cele ale lui 
Aristotel. El examinează, în capitolul VI din opusculul de¬ 
spre care am vorbit, care sînt cazurile de camătă şi cele 
care nu sînt. Iată două dintre ele. După el, un împrumu- 
tător care consimte să se expună primejdiilor navigaţiei 
pe mare şi îşi asumă riscurile capitalului nu poate pre¬ 
tinde dobînzi, şi aceasta este conform, spune el, decre- 
talei Naviganţi. Dar decretata Naviganţi nu mai este în vi¬ 
goare, şi toţi teologii sînt de acord astăzi că se poate lua 
dobîndă în acest caz, cu condiţia ca ea să fie moderată, 
adică să fie proporţională cu riscul. Sf. Toma îşi apără 
părerea printr-un argument filozofic: „Căci, spune el, 
timpul neputînd fi un temei pentru stabilirea dobînzii, 
primejdia navigaţiei pe mare nu putea corecta ceea ce 
era un viciu“. Noi spunem astăzi că se pot încheia ase¬ 
menea contracte din cauza primejdiei navigaţiei pe ma¬ 
re, ceea ce face ca ele să nu fie contrarii carităţii creştine. 

Sf. Toma, în acelaşi pasaj, presupune un caz în care 
un om' poate să vîndă grîul mai scump decît costa în mo¬ 
mentul vînzării: dacă acesta spera că grîul va ajunge la 
acel preţ în momentul plăţii. „Pentru că, spune el, aici 
nu este vorba de timp, care, prin natura lui, nu poate 


a Vezi, de asemenea, capitolul IX. 

produce dobîndă, ci este vorba de speranţa împrumută- 
torului, care poate să producă”. Noi spunem astăzi că un 
asemenea contract este foarte cămătăresc şi explicaţia 
este foarte firească: cel care vinde griul său mai scump 
decît costă (şi, de obicei, e vîndut astfel nevoiaşilor) este 
foarte sigur, potrivit ipotezei făcute, că griul său nu are 
preţul cu care îl vinde; dar nu este sigur că va avea, în 
momentul plăţii, preţul cu care îl vinde. Şi de ce legile 
noastre au declarat cămătăresc acest contract? Tocmai 
pentru că este contrar carităţii creştine. 

Se vede, de asemenea, în Sf. Toma, în capitolul X al 
opusculului despre care am vorbit, că (în virtutea prin¬ 
cipiilor filozofice) ia camătă acel negustor care îşi vinde 
marfa mai scump decît face sub motiv că o vinde pe cre¬ 
dit, deoarece camăta se bazează pe timp, şi el citează, din 
dreptul canonic, canonul Extra eodem; dar, spune el, 
„est contra hoc consuetudo generalis, quae videtur et to- 
leratur ab Ecclesia“. Eu n-am afirmat nimic mai tare de¬ 
cît aceasta atunci cînd am spus că scolasticii au fost ne¬ 
voiţi să modereze principiile lor (filozofice) din cauza 
consecinţelor pe care le-ar fi avut în privinţa rînduieli- 
lor politice şi civile. 

Iată, am dat multe explicaţii. Ele vor deveni inu¬ 
tile, pentru că, în scopul de a înlătura orice umbră de 
îndoială, am modificat textul astfel: „Unii scolastici au 
fost vrăjiţi în chip ridicol de ea şi au luat de la acest fi¬ 
lozof multe argumente privitoare la împrumutul cu do¬ 
bîndă, în timp ce izvorul atît de firesc al lor se afla în 
Evanghelie; ei l-au condamnat fără vreo deosebire şi în 
toate cazurile”. 

A doua parte a propoziţiei condamnate. „Noi dato¬ 
răm speculaţiilor scolasticilor toate nenorocirile care au 
însoţit nimicirea comerţului”. 

Răspuns: Facultatea de Teologie condamnă iarăşi un 
fapt. Acest fapt este adevărat; trebuie să-l dovedim. îm¬ 
păratul Vasile făcuse o lege care interzicea să se ia do- 
bînzi în vreun caz oricare ar fi fost el: nequamquam 
empino in ullo negotio liceat usuras accipere. Această 

lege se găseşte. Această lege se găseşte în Hermenopu- 
los 20 , cartea III, titlul VII, § 27, pusă în Hermenopulos 
şi sub numele lui Leon, care a domnit împreună cu Va- 
sile, tatăl său, nu este a lui Leon, ci a lui Vasile, cum 
ştie toată lumea şi cum se va vedea. 

Legea lui Vasile interzicea deciţ - fără să fixeze vreo 
limită în timp şi în orice caz, să se primească dobînzi. 
împăratul Leon a făcut altă lege 3 în care el slăveşte fru¬ 
museţea şi caracterul sublim al legii tatălui său; dar spu¬ 
ne că ea a pricinuit cele mai mari rele, că împrumuturile 
au încetat peste tot şi că imperiul a suferit din această 
cauză atît de mult încît el este nevoit să revoce această 
lege sublimă şi să se mulţumească să reducă dobînda de 
la 12%, la 4% pe an. El adaugă că ar fi în adevăr de do¬ 
rit ca lucrurile omeneşti să fie cîrmuite de Spirit, dar că, 
dată fiind stricăciunea oamenilor, acest lucru este impo¬ 
sibil etc. Avem de a face cu un legiuitor care a cîntărit 
şi a examinat lucrurile, care ar vrea să urmeze şi să 
menţină legea lui Vasile, tatăl său, şi care nu poate face 
aceasta din cauza relelor pe oare le-a pricinuit şi care o 
revocă din cauza acestor rele. Această lege este Novella 
LXXXIII a lui Leon, care se găseşte în Cursul de Drept 
roman şi pe care am anexat-o aici. Nu este vorba nicide¬ 
cum de a şti dacă Leon a făcut bine îngăduind dobînda 
de 4% pe an, în toate cazurile, şi dacă n-ar fi făcut mai 
bine să le distingă pe cele în care se putea primi do- 
bîndă de cele în oare nu se putea primi potrivit legii E- 
vangheliei. Sigur este însă că el a revocat legea tatălui 
său din cauza relelor pe care ea le pricinuise. Ceea ce 
spune Leon aici am spus şi eu, nu mai mult. El relatează 
un fapt istoric, întocmai ca şi mine; un fapt istoric atît 
de neîndoielnic încît din aceasta a rezultat o dispoziţie 
generală pentru întregul Imperiu de Răsărit. 

împăratul Leon domnea cam în vremea lui Ludovic 
Debonarul, şi nu se pare că legea lui Leon a depăşit hota¬ 
rele Imperiului de Răsărit. Dar este sigur că rigiditatea 


a Iată această lege în întregime- 

scolasticilor a fost foarte mare; este sigur că comerţul a 
fost ruinat aproape pretutindeni, că popoarele au fost is¬ 
tovite de carnete îngrozitoare, din motivele pe care le-am 
arătat în cartea XXI, cap. XVI 21 , şi în cartea XXII, cap. 
XIX; căci neexistînd pentru creştini nici un mod de a da 
pe faţă bani cu împrumut; iar cazurile în care dobînda 
este îngăduită astăzi (ca în cazul rentelor constituite, în 
cazul lui lucrum cessans şi damnam emergens) nefiind 
stabilite pe atunci, decretala Naviganţi şi alte dispoziţii 
fiind atunci în vigoare, totul a căzut în mîinile evreilor, 
care au făcut răul pe care îl ştie toată lumea 22 . 

Este deci adevărat că eu n-am relatat aici decît un 
fapt istoric, şi că acest fapt nu este calomnios, deoarece 
este adevărat. 

Nu mă pot abţine de a face următoarea reflecţie: In 
Franţa toată lumea este de acord asupra opiniei privi¬ 
toare la camătă. Nimeni nu tăgăduieşte aici că ea este 
contrară legilor Evangheliei. In această privinţă, există 
un acord admirabil între teologi şi tribunale. Dacă toată 
lumea este liniştită, de ce să stricăm liniştea? 

Propoziţia a paisprezecea 

„Banii sînt semnul valorilor. Este limpede că cel care 
are nevoie de acest semn trebuie să-l închirieze, aşa 
cum' face cu toate lucrurile de care se întîmplă să aibă 
nevoie. Este desigur o faptă foarte lăudabilă să împru¬ 
muţi cuiva bani fără dobîndă; dar ne dăm seama că a- 
ceasta nu poate fi decît obiectul unui sfat religios, iar nu 
al unei legi civile <ta . 


Răspuns şi explicaţie 

Am scos toată această propoziţie, care formează pri¬ 
mele două alineate ale capitolului XIX. 2S 


a Voi. II, p. 360; cartea XXII, cap. XIX. 

Propoziţia a cincisprezecea 

„Legile din Indii oare dau principilor pămînturile şi 
lipsesc pe particulari de spiritul de proprietate sporesc 
relele efecte ale climei, adică lenea naturală 41 . — „Mona¬ 
hismul prieinuieşte acolo aceleaşi rele. . . — In Asia, nu¬ 
mărul dervişilor, adică călugări, pare să sporească cu cit 
clima este mai caldă; Indiile, unde căldura este excesivă, 
sînt pline de ei; în Europa constatăm aceeaşi diferenţi¬ 
ere. Pentru a învinge lenea pe care o imprimă clima, ar 
trebui ca legile să caute a suprima toate mijloacele de a 
trăi fără muncă; în sudul Europei ele acţionează însă în 
sens cu totul opus“ a . 

„Henric al VlII-lea, voind să reformeze biserica An¬ 
gliei, a desfiinţat tagma călugărilor, breaslă trîndavă' 413 . 

Răspuns şi explicaţie 

Nu pot crede că a spune despre călugări că ar trebui 
puşi să muncească cu braţele este un lucru care intere¬ 
sează religia, cum rezultă din critica făcută Domnului a- 
bate din La Trappe şi părintele Mabillon care au avut 
dispute foarte vii în această privinţă 24 . Nu ştiu ca bise¬ 
rica să fi luat parte cîtuşi de puţin la disputele lor. Dom¬ 
nul abate din La Trappe punea dezmăţul călugărilor şi 
slăbirea disciplinei lor pe seama încetării muncii cu bra¬ 
ţele. într-o biografie a Sf. Pacomie scrisă (cred) de Sf. 
Hieronymus, se arată că Sf. Pacomie 25 a avut vedenia 
unui înger, care i-a apărut cînd rugîndu-se lui Dumne¬ 
zeu, cînd muncind cu braţele. „De unde, spune autorul, 
sfîntul sihastru a înţeles că Dumnezeu îi indica viaţa pe 
care trebuiau s-o ducă călugării 11 . 

în privinţa celei de-a VlII-a sesiuni a Conciliului de 
la Constanţa, citată în critica făcută, dacă Facultatea va 
examina chestiunea cu mai multă chibzuială va vedea că 


a Voi. II, pp. 13 si 14 [cartea XIV], cap. VI si VII. 
b Voi. II, p. 426; cartea XXIII, cap. XXIX. 

hotărîrile acestei sesiuni nu sînt cîtuşi de puţin aplica¬ 
bile aici; ea îşi va da seama de insulta pe care mi-a a- 
dus-o. 

Această sesiune a VIII-a condiamnă 45 propoziţii ale 
lui Wiclif care răsturnau întreaga ierarhie a bisericii şi 
însăşi biserica. Acesta susţinea că întreaga rînduială ac¬ 
tuală, papa, biserica romiană şi toţi clericii veneau de la 
diavol (a se vedea propoziţiile 36, 37, 38, 39, 40) şi, în- 
trucît călugării făceau parte din această rînduială el sus¬ 
ţinea că toţi călugării erau damnaţi; şi, cum el conside¬ 
ra cerşetoria călugărilor ca un lucru diavolesc, îndemna 
la munca cu braţele: 

„22 Sancti, instituentes religiones privatas, sic insti- 
tuendo peccaverunt“. 

„23 Religioşi viventes in religiones privatas non sunt 
de religione christiana“. 

„24 Fratres tenentur per labores manum victum ac- 
quirere, et non per mendicitatem“. 

Se vede că cele două părţi ale propoziţiei din urmă se 
leagă una de alta; că, cuvintele: fratres tenentur per la¬ 
bores manum victum acquirere se leagă cu acestea: et 
non per mendicitatem. Or, în propoziţia mea, nu este nici 
un singur cuvint despre cerşetorie. 2° Se vede că această 
propoziţie se leagă cu toate celelalte propoziţii, mai ales 
cu propoziţia a 45-a: că ordinele mănăstireşti au fost in¬ 
troduse de diavol, şi cu propoziţia a 34-a: „Omnes de or¬ 
dine mendicantum sunt haeretici“. 

Oonciliul nu condamnă deci munca manuală, ci nu¬ 
mai ereziile lui Wiclif în care el vorbise despre munca 
manuală. In adevăr, cum ar fi condamnat oare Conciliul 
o practică despre care ştia că este aceea a tuturor călu¬ 
gărilor creştini de la început? 

Cînd cei mai destoinici scriitori din acest ultim secol 
au spus că existau decretele false şi cînd aceste decre- 
tale au fost recunoscute ca atare prin consensul unanim 
al savanţilor, li s-a opus oare propoziţia a 38-a condam¬ 
nată la Wiclif: „Decretales epistolae sunt apocryphae?“ 
Fără îndoială că nu, căci se văzuse că Conciliul nu dis- 

cutase dacă toate decretatele care se aflau în colecţia pe 
care o avem erau adevărate, ci numai condamnase o pro¬ 
poziţie care era împreună cu celelalte 44 ale lui Wiclif. 

Să mergem la fapte, şi să distingem lucrurile! A spu¬ 
ne că biserica n-a fost în drept să instituie ordine călu¬ 
găreşti, că ea n-a putut să statornicească legămintele că¬ 
lugăreşti 26 , că introducerea lor este contrară religiei lui 
Iisus Hristos: acestea sînt propoziţii care au fost condam¬ 
nate, şi Facultatea de Teologie va face bine să le con¬ 
damne. Dar ca ea să iasă din acest domeniu, pentru a 
intra în materii care nu ţin decît de ordinea statului, şi 
care sînt pur politice, desigur ea nu poate să facă acest 
lucru. Cine se poate îndoi, cu toate că ordinele călugă¬ 
reşti sînt instituite de biserică, că principele nu poate sta¬ 
tua cu privire la tot ceea ce ţine de binele statului şi de 
ordinea exterioară: limitarea numărului lor, a dreptului 
lor de a dobîndi; şi dacă principele poate să facă acest 
lucru scriitorii politici nu merită să fie condamnaţi pen¬ 
tru că au discutat despre aceste lucruri. Tot ceea ce tre¬ 
buie să se ceară de la ei este să vorbească despre aceasta 
cu înţelepciune şi să respecte întotdeauna nişte instituţii 
pe care biserica le-a considerat utile pentru salvarea su¬ 
fletelor, şi să le acorde consideraţia pe care o merită ru¬ 
găciunile, moralitatea vieţii lor şi intenţiile lăudabile ca¬ 
re au dus la înfiinţarea lor. 

Se poate spune că autorul Spiritului legilor a vorbit 
despre aceasta cu moderaţie. De altminteri, cum el crede 
că, în momentul de faţă, ar fi bine să nu trateze aceste 
chestiuni, nu vorbeşte despre ele decît pentru că se află 
în legitimă apărare; şi el n-ar fi spus nimic în această 
privinţă dacă ele n-ar fi intrat în cadrul general al lu¬ 
crării sale. 

In sfîrşit, pentru a înlătura ceea ce poate să displacă, 
partea din urmă a propoziţiei a fost modificată astfel: 
„Henric al VlII-lea, voind să reformeze biserica Angliei, 
a desfiinţat tagma călugărilor, pe care el o considera ca o 
breaslă trîndavă“ 27 

Propoziţia a şaisprezecea 

„Legea lui Henric al II-lea care condamnă la moarte 
pe o fată al cărei copil a murit, în cazul în care ea nu a 
declarat autorităţilor graviditatea sa, nu este mai puţin 
contrară dreptului natural de apărare"®. 

Răspuns şi explicaţie 

Există epoci în care anumite infracţiuni devin mai 
frecvente decît în altele: aşa au fost avorturile pe timpul 
lui Henric al II-lea. Răul s-a extins atît de mult încît s-a 
socotit nimerit să fie stăvilit printr-o lege care a făcut 
cea mai puternică impresie asupra spiritelor. Henric al 
II-lea a dispus ca orice fată care nu ar fi dezvăluit au¬ 
torităţilor graviditatea sa avea să fie condamnată la 
moarte dacă copilul murea. Aşa că această lege nu con¬ 
damna numai pe orice fată care îşi provoca avort, ci pe 
orice fată care nu declarase autorităţilor graviditatea sa 
dacă copilul murea. Această lege a fost numită mai tîr- 
ziu o lege nebunească, şi deoarece cauzele datorită cărora 
ea fusese făcută atît de severă nu mai erau aceleaşi, prac¬ 
tica a micşorat oarecum asprimea ei. Astfel că preotul fi¬ 
ecărei parohii fiind obligat să aducă această lege la cu¬ 
noştinţa publică prin predica duminicală, dacă el a ne¬ 
glijat să facă acest lucru, parlamentele pronunţă rareori 
pedeapsa cu moartea, pentru că se socoteşte că nu-i poa¬ 
te veni în minte unei fete să se ducă să declare singură 
propria ei ruşine şi că acest lucru este contra pudorii na¬ 
turale; şi, dacă apare din procesele-verbale ale chirurgi¬ 
lor sau din depoziţiile martorilor că pe corpul copilului a 
fost vreun semn de violenţă, nu ştiu ca vreo fată să fi 
fost condamnată la moarte, cu toate că ea nu declarase 
autorităţilor graviditatea sa. 

Despre ce este vorba? In aparenţă Facultatea n-a voit 


a Voi. III, p. 74; cartea XXVI, cap- III. 

să condamne propoziţia decît în cazul în care ea ar cu¬ 
prinde o aprobare a avortului sau o dezaprobare a fap¬ 
tului că se pedepseşte avortul: ceea ce nu este; sau mai 
curînd a faptului că din propoziţie s-ar putea deduce că 
fetelor le este permis să-şi provoace avort: ceea ce iarăşi 
nu este, şi nici măcar nu este vorba despre aceasta. Nu 
se poate prezuma că Facultatea de Teologie a pretins că 
dispoziţia legii lui Henric al II-lea — aşa cum este cu¬ 
noscută, şi fără să poată fi modificată, — este atît de ne¬ 
cesară incit principele n-o poate modifica, şi că Facul¬ 
tatea a vrut sau a putut să hotărască acest lucru, din 
motivele care se cunosc. De altminteri, nu este o mare 
deoseibire între a aproba o infracţiune şi a spune că pe¬ 
deapsa este prea mare sau că infracţiunea nu trebuie să 
fie pedepsită în acest chip, că este necesar cutare gen de 
pedeapsă, şi nu altul. Dacă eu aş spune că furtul nu 
trebuie să fie pedepsit cu moartea, ci cu plata unei sume 
duble sau a unei sume de patru ori mai mare, ca la ro¬ 
mani, aş fi oare considerat din această cauză că vreau să 
aprob furtul? Aceste lucruri nu fac parte oare dintre a- 
celea care sînt lăsate discuţiei obişnuite a oamenilor? 
Dar calificarea Facultăţii pare să voiască a arunca ce¬ 
va odios în spinarea autorului, cînd ea spune că propu¬ 
nerea în chestiune este injurioasă pentru principe. Prin¬ 
cipii nu numai că fac legile, dar le şi schimbă, şi nicio¬ 
dată vreun principe nu a găsit că e rău să se discute da¬ 
că o lege, bună cîndva, putea fi modificată intr-un mod 
mai avantajos pentru el. Acestea sînt cercetări care pot 
fi folositoare oamenilor. Dacă raţionamentele-care se fac în 
această privinţă nu sînt întemeiate, ele sînt lăsate deo¬ 
parte. Dacă sînt bune pot fi folosite. Nu se aduce nici o 
injurie principelui, spunând că ar fi potrivit să se schimbe 
o lege: deoarece, dacă este schimbată, el o schimbă. Dacă 
însă, dimpotrivă, propoziţia condamnată are toate însuşi¬ 
rile atribuite în cenzură, înseamnă că principele nu mai 
poate face o lege pentru a desfiinţa pedeapsa cu moartea 
şi a o comuta în altă pedeapsă, fără a cădea sub toate în¬ 
vinuirile acestei calificări. Încît el va avea mîinile legate 

în privinţa principalului atribut al suveranităţii sale, a- 
dică puterea sa de a face legi. Trec repede peste aceste 
lucruri. 


Propoziţia a şaptesprezecea 

„Oananeenii au pierit pentru că erau organizaţi în 
mici monarhii care nu se uniseră într-0 confederaţie şi 
care nu s-au apărat în comun“ a . 

Răspuns şi explicaţie 

Dumnezeu nu săvîrşeşte totdeauna minunile sale în a- 
celaşi chip. Uneori el acţionează direct: „Să se facă lu¬ 
mină! şi lumină s-a făcut 11 . Alteori el se foloseşte de ca¬ 
uze secunde: ,,Te-am făcut să te naşti pentru a arăta în 
tine puterea mea, pentru ca numele meu să se facă cu¬ 
noscut pe întreg pămmtul“. Uneori, chiar Dumnezeu bi¬ 
nevoieşte să se supună cauzelor secunde: „Dacă aţi fi 
bătut de cinci ori, etc“. 

Toată Scriptura este plină de diferite căi ale lui 
Dumnezeu, şi cum ştim noi că Dumnezeu a întrebuinţat 
o cale particulară pentru a da israeliţilor Pămîntul Fă¬ 
găduinţei? Noi ştim acest lucru din două izvoare: şi 
pentru că a spus-o şi pentru că a făcut-o. Dar, adueîn- 
du-şi la îndeplinire planul, nu în mai mică măsură sînt 
israeliţii învingători şi pentru că Moise ţine braţele ri¬ 
dicate spre cer. 

Am spus că popoarele din Canaan nu erau confede¬ 
rate. Ei bine? Dumnezeu a voit ca ele să nu fie confe¬ 
derate. 

Pentru a interpreta propoziţia în felul în care s-a 
făcut acest lucru, adică pentru a-i da un înţeles potrivit 
căruia autorul Spiritului legilor' nu ar crede nici în Ve¬ 
chiul, nici în Noul Testament, cartea lui ar trebui să 


a Vo], I, p. 258; cartea IX, cap. II. 

cuprindă lucruri care să dovedească foarte limpede că 
el nu crede în Providenţă, dar în ea se spune în mod 
formal contrariul, de n-ar fi decît în cartea I, capitolul I: 
„Dumnezeu acţionează şi ca creator şi ca conservator". 
Ar trebui să apară că el nu crede în căile particulare 
ale lui Dumnezeu, dar în ea se spune în mod formal 
contrariul, ca în volumul III (cartea XXX, capitolul XI), 
pagina 331, unde, după un mare număr de citate din 
Vieţile Sjinţilor, autorul afirmă: „Deşi s-ar putea im¬ 
puta autorilor acestor biografii că au fost uneori cam 
prea creduli în privinţa unor fapte pe care desigur Dum¬ 
nezeu le-a săvîrşit dacă au intrat în planurile sale, din 
ele se pot totuşi scoate informaţii bogate etc.“. 

Or, dacă autorul Spiritului legilor n-a respins minu¬ 
nile care nu sînt decît accesorii ale religiei care ar putea 
să nu fi fost săvîrşite, fără ca aceasta să atingă esenţa 
religiei, cu atât mai mult se presupune că a admis pe ace¬ 
lea care sînt fundamentale, precum vocaţia poporului e- 
vreiesc, împlinirea făgăduielilor care i s-au făcut, etc. 

Deşi numele lui Dumnezeu a fost cinstit pe tot pă- 
mîntul, el a vrut ca să fie şi mai mult în acea parte a 
pământului pe care o alesese pentru poporul său, şi fe¬ 
lul în care l-a aşezat acolo arată ocrotirea cea mai vă¬ 
dită. Dar oricît de multe minuni a făcut, nu totul a fost 
minune. în calea neobişnuită pe care a ales-o Dumne¬ 
zeu nu totul a fost neobişnuit. Dumnezeu n-a schimbat 
cursul naturii decît atunci cînd acesta n-a venit în aju¬ 
torul planurilor sale. El a făcut minuni; dar nu le-a fă¬ 
cut decît atunci cînd înţelepciunea sa le-a cerut. Dacă 
mi s-ar pune întrebarea: „Pentru ce au intrat israeliţii 
în Ierihon?", aş răspunde că aceasta s-a întâmplat pen¬ 
tru că Dumnezeu a făcut să se prăbuşească zidurile Ie- 
rihonului. Dar dacă Ierihonul ar fi fost un oraş deschis, 
aş răspunde la întrebare spunînd că oraşul era fără apă¬ 
rare. N-aş răspunde că acest lucru s-a înfăptuit pe o 
cale particulară a lui Dumnezeu; pentru că, în acest 
fapt, n-ar fi fost o voinţă particulară. N-aş răspunde 
zicînd că Dumnezeu face totul; pentru că nu aş fi în- 

trebat asupra unei cauze generale, ci mi s-ar cere să 
arăt o cauză secundă. 

Am spus că Iosua a întîmipinat mai puţină rezistenţă, 
pentru că micile popoare din Canaan nu erau confede¬ 
rate. Ei bine! guvernământul politic al micilor popoare 
din Canaan intra în planul lui Dumnezeu, după cum 
Iordanul, munţii, văile, aşezarea ţării au intrat în pla¬ 
nul lui Dumnezeu. 

Ar trebui deci să se condamne însăşi Scriptura. „Du¬ 
pă moartea lui Iosua, se spune în capitolul I din Cartea 
Judecătorilor (versetele 1, 2, 18 şi 19), copiii lui Israel 
au întrebat pe Domnul, zicînd: „Cine va merge în frun¬ 
tea noastră la luptă împotriva canaaneenilor?" Domnul 
a răspuns: „Iuda va merge înaintea voastră. I-am dat 
pe mînă ţara duşmană". — „Iuda a luat de asemenea 
Gaza, Ascalonul şi Accaronul: căci Domnul a fost cu 
Iuda, şi el a luat în stăpînire munţii. Dar el nu a pu¬ 
tut să nimicească pe locuitorii din văi, pentru că ei aveau 
multe care armate cu coase, etc.“. 

Se va putea deci spune oare: „Dumnezeu voia să 
distrugă pe canaaneeni; dar carele armate cu coase l-au 
împiedicat să facă aceasta?" Nicidecum! Dar carele ar¬ 
mate cu coase ca şi destrămarea canaaneenilor, intrau 
în planul lui Dumnezeu. Dumnezeu întrebuinţa o ar¬ 
mată; ea acţiona ca o armată. 

In adevăr, nu se face nici un bine religiei prin ase¬ 
menea critici. înseamnă a pune prea mult mîna pe Arcă. 
Ea nu va cădea nicicum 28 . 

Sînt foarte mişcat, Domnule, de aprobarea pe care o 
daţi cărţii mele şi încă mai mult de faptul că aţi citit-o 
cu pana în mînă. Îndoielile sînt acelea ale unei persoane 
foarte inteligente. Iată, în goană, cîteva răspunsuri, care 
sînt aşa cum mi-a îngăduit să le alcătuiesc puţinul timp 
pe care îl am. 

„Despre sclavie, cartea XV, capitolul II şi capitolul 
XX din cartea XVIII. Intră în dreptul ginţilor, la tătari, 
să răzbune prin sîngele învinşilor sîngele pe care l-au 
vărsat în expediţiile lor. La tătari, cel puţin, sclavia nu 
ţine oare de dreptul ginţilor şi nu-şi are oare ea origi¬ 
nea în milă?“ a . 

Sclavajul, care ar fi introdus pe calea dreptului gin¬ 
ţilor unei naţiuni care ar trece totul prin sabie, ar fi 
poate mai puţin crud decît moartea, dar el nu ar fi de 
loc corespunzător milei. Din două lucruri potrivnice 
omeniei, poate există unul care să-i fie mai potrivnic 
decît celălalt: am dovedit în altă parte că dreptul ginţi¬ 
lor sprijinit pe natură nu îngăduie uciderea decît în caz 
de necesitate. Or, de vreme ce un om este făcut sclav, 
înseamnă că n-a existat necesitatea de a-1 ucide. 

„Un om liber nu se poate vinde, căci libertatea are 
un preţ pentru cel care o cumpără şi nu are nici un preţ 
pentru cel care o vinde; dar, în cazul debitorului care 

se vinde creditorului său nu există un preţ din partea 
debitorului care se vinde?“. 

Este rea vînzarea debitorului insolvabil care se vin¬ 
de. El dă un lucru 'mai presus de orice pentru un lucru 
de nimic. 

„Sclavii din cap. VI, cartea XV, se aseamănă mai 
puţin cu sclavii decît cu clienţii romanilor, sau cu ve¬ 
chii vasali şi subvasali“. 

Eu n-am cercetat în cap. VI din cartea XV originea 
sclaviei care a existat, ci originea sclaviei care poate fi 
sau trebuie să fie. 

„Ar fi trebuit să se examineze (cartea XV, cap. XVIII) 
dacă nu este mai lesne să se întreprindă şi să se facă 
mari construcţii cu sclavi decît cu muncitori plătiţi cu 
ziua“. 

Este mai bine să se folosească oameni plătiţi cu ziua 
decît sclavi; orice s-ar spune despre piramide şi despre 
construcţiile uriaşe pe care le-au ridicat aceştia, noi am 
făcut fără sclavi construcţii tot atît de mari. 

Pentru a judeca bine sclavia nu trebuie să se exami¬ 
neze dacă sclavii ar fi de folos micii părţi bogate şi de¬ 
date plăcerilor a fiecărei naţiuni; fără îndoială că aces¬ 
tei părţi i-ar fi de folos: dar trebuie să se adopte un alt 
punct de vedere şi să se presupună că în sinul fiecărei 
naţiuni, în fiecare oraş, în fiecare sat, s-ar trage la sorţi 
pentru ca a zecea parte care ar avea bilete albe să fie 
liberă, iar cele nouă zecimi care ar avea bilete negre să 
fie supuse sclaviei primei zecimi şi să-i acorde acesteia 
dreptul de viaţă şi de moarte asupra lor şi proprietatea 
tuturor 'bunurilor lor. Cei care vorbesc cel mai mult în 
favoarea sclaviei ar fi cei care ar avea cea mai mare silă 
de aceasta, şi celor mai nenorociţi le-ar fi de asemenea 
silă. Strigătul în sprijinul sclaviei este deci strigătul bo¬ 
găţiilor şi al goanei după plăceri şi nu al binelui general 
al oamenilor sau cel al anumitor societăţi. 

Cine se poate îndoi că fiecare om nu este foarte 
mulţumit să fie stăpînul altuia? Aşa este în guvernă- 

mîntul politic, din motive de necesitate; acest lucru este 
intolerabil în guvernămîntul civil. 

Am arătat că noi sîntem liberi in guvernămîntul po¬ 
litic datorită faptului că nu sîntem egali. Ceea ce face 
obscure şi ambigue anumite alineate ale cărţii în ches¬ 
tiune este faptul că ele sînt adeseori depărtate de altele 
care le lămuresc, că verigile lanţului pe care l-aţi re¬ 
marcat sînt foarte deseori depărtate unele de altele. 

„Cartea XIX, cap. IX. Orgoliul este un resort pri¬ 
mejdios pentru un guvernămînt. Lenea, sărăcia, nepă¬ 
sarea faţă de toate, sînt urmările şi efectele lui; dar or¬ 
goliul nu era el oare principalul resort al guvernămîn- 
tului roman? Oare nu orgoliul, semeţia, mîndria au adus 
întreaga lume sub stăpînirea romanilor? Se pare că or¬ 
goliul împinge la fapte mari şi că înfumurarea este con¬ 
centrată în cele mici“. 

„Cartea XIX, cap. XXVII. Naţiunile libere sînt mîn- 
dre şi falnice, celelalte pot mai lesne să fie înfumurate". 

Cît despre contradicţia dintre cartea XIX, cap. IX şi 
cartea XIX, cap. XXVII, ea nu vine decît din aceea că 
însuşirile morale au efecte diferite după cum sînt îm¬ 
binate cu altele. Orgoliul, îmbinat cu o foarte mare am¬ 
biţie şi cu măreţia ideilor, a produs anumite 'efecte la 
romani; orgoliul îmbinat cu o mare lene, cu o minte 
sla'bă, cu o mare dragoste de plăcerile vieţii, produce 
alte efecte la alte naţiuni. Cel care a exprimat îndoie¬ 
lile a avut mult mai multe cunoştinţe decît sînt necesare 
pentru a-şi da bine seamă de aceste diferenţe şi a face 
reflecţiile pe care nu am timp să le fac aici. 

Este de ajuns să se ţină seama de diferitele feluri de 
superioritate pe care oamenii sînt înclinaţi să şi-o atri¬ 
buie unii faţă de alţii, potrivit diferitelor împrejurări. 

„Cartea XIX, cap. XXII. Cînd un popor nu este re¬ 
ligios, nu se mai poate recurge la jurămînt decît atunci 
cînd cel ce jură nu este interesat în cauză la fel ca un 
judecător sau ca nişte martori". 

în privinţa îndoielii referitoare la cap. XXII, cartea 
XIX, ea face mare cinste unui magistrat care o exprimă: 

dar este totuşi adevărat că există interese mai apropiate 
şi mai îndepărtate. 

„Nu s-ar putea oare obiecta împotriva efectelor dife¬ 
rite pe care climele diferite le produc, potrivit concep¬ 
ţiei autorului, că leii, tigrii, leoparzii, etc. sînt mai vio¬ 
lenţi şi mai de neîmblînzit decît urşii noştri, mistreţii 
noştri, etc.?‘ £ . 

în ceea ce priveşte îndoiala referitoare la cartea 
XXIV, cap. II această chestiune depinde de natura spe¬ 
ciilor particulare de animale. 

„Cartea XXIII, cap. XV. Să ne închipuim că toate 
morile dispar într-o zi, fără a mai fi cu putinţă să fie 
refăcute. De unde s-ar lua în Franţa braţe pentru a 
compensa lipsa lor? Toate braţele pe care aceasta le-ar 
răpi meşteşugurilor, manufacturilor, ar fi tot atîtea braţe 
pierdute pentru ele, dacă morile n-ar exista. Cu privire 
la maşini, în general, care simplifică producţia în ma¬ 
nufacturi, micşorînd preţul, ele despăgubesc pe fabri¬ 
cant prin consumul pe care îl sporesc; şi dacă ele pre¬ 
lucrează o materie primă pe care o produce ţara respec¬ 
tivă, etc., sporesc consumul ei“. 

în privinţa morilor, ele sînt foarte folositoare în 
deosebi în starea actuală. Nu putem intra mai în amă¬ 
nunt; ceea ce s-a spus despre aceasta ţine de următo¬ 
rul principiu care este aproape totdeauna adevărat: cu 
cît sînt mai multe braţe întrebuinţate în meşteşuguri, cu 
atît sînt în mod necesar întrebuinţate mai multe în agri¬ 
cultură. Eu vorbesc despre situaţia actuală a celor mai 
multe naţiuni; toate aceste lucruri reclamă multe dis¬ 
tincţii, limitări, etc. 

„Cartea XXVI, cap. III. Legea lui Henric al Il-lea, 
care impune declararea gravidităţii în faţa magistratului, 
nu este de fel contrară dreptului de apărare naturală. 
Această declaraţie este un fel de mărturisire. Este oare 
mărturisirea potrivnică dreptului natural de apărare? Iar 
magistratul care este obligat să' păstreze secretul în 
această privinţă este un mai bun depozitar al acestui 

secret decît o rudă de sex feminin, cum propune autorul 
să se procedeze”. 

Cit despre legea care obligă pe fete să destăinuiască 
graviditatea, apărarea pudorii naturale la o fată este tot 
atît de conformă naturii ca şi apărarea vieţii sale, iar 
educaţia a dat mai mare greutate ideii de apărare a pu¬ 
dorii sale şi a întunecat ideea fricii de a-şi pierde viaţa. 

„Cartea XIV, cap. XIV. Aici se vorbeşte despre 
schimbările pe care le aduce clima în ceea ce priveşte 
legile popoarelor. Femeile, care aveau multă libertate 
la germanii şi vizigoţii din primele timpuri, au început 
să fie ţinute de către aceştia din urmă într-o izolare 
strictă, atunci cînd ei s-au stabilit în Spania. Imaginaţia 
legiuitorilor s-a înfierbîntat pe măsură ce aceea a po¬ 
porului s-a aprins. Punînd aceasta alături de cap. IX 
şi X ale cărţii XVI, privitoare la necesitatea izolării fe¬ 
meilor în ţările calde, nu va pricinui oare mirare că 
aceeaşi vizigoţi, care se temeau de femei, de intrigile 
lor, de indiscreţiile lor, de gusturile lor, de repulsiile 
lor, de pasiunile lor mari şi mici, nu s-au temut să le 
dea frîu liber, declarîndu-le (cartea XVIII, cap. XXII) 
capabile de a moşteni tronul, nesocotind exemplul ger¬ 
manilor şi al lor înseşi? Clima nu trebuia oare, dimpo¬ 
trivă, să îndepărteze pe femei de la tron? 

în privinţa îndoielilor referitoare la cartea XIV, 
cap. XIV şi Ia cartea XIII, cap. XXII, în amândouă 
cazurile este vorba de fapte de care nu ne putem în¬ 
doi; dacă par a se contrazice, aceasta se datoreşte fap¬ 
tului că ele ţin de cauze particulare. 

„Cartea XXX, cap. V, VI, VII şi VIII. Lăsaţi în sea¬ 
ma francilor pămînturile domeniilor statului; ei vor avea 
pământuri, iar galii nu vor fi de loc jefuiţi”. 

Cartea XXX, cap. V, VI, VII şi VIII. Se poate să fie 
aşa, şi patrimoniul public să fi fost de ajuns pentru a 
alcătui feude. Istoria nu dovedeşte altceva, în afară de 
faptul că a avut loc un partaj, iar documentele istorice 
dovedesc că nu s-a făcut împărţeala tuturor pămîntu- 
rilor. 

RĂSPUNS LA OBSERVAŢIILE LUI GROSLEY 


Iată, Domnule, lămuririle pe care mi s-a părut că le 
doriţi; şi deoarece scrisoarea Dv. arată o persoană care 
cunoaşte foarte bine aceste chestiuni, şi care îi alătură 
ştiinţei multă înţelegere, am scris toate acestea foarte 
iute. De altfel, cea mai exactă ediţie este ultima ediţie 
tipărită în trei volume in-12°, la Paris, la librarul Hu- 
art, str. Saint-Jacques, aproape de fîntîna Saint-Severin. 

Am onoare să fiu, Domnule, cu sentimente pline de 
stimă, al Dv. prea umil şi prea supus servitor, 

8 aprilie 1750 de montesquietj 



NOTE 



CARTEA XXVII 


1 Cartea XXVII este singura care nu are decît un capitol, 
împreună cu cărţile XXVIII, XXX şi XXXI, ea constituie un 
adaos istoric la studiul propriu-zis pe oare şi-l constituie un 

2 Ast si intestato moritur ... — „Dar dacă moare fără să fi 
făcut testament şi nu se va ivi un heres suus, atunci agna- 
tul cel mai apropiat să primească patrimoniul 11 . 

3 în original: heritiers-siens (moştenitorii săi); acest termen 
neavînd corespondent în româneşte, am folosit termenul latin. 

4 Testamentul in procinctu: testamentul în faţa armatei gata 
de luptă. 

Vechiul drept roman cunoştea pe lîngă testamentul comiţial 
(testamentul calatiis co mitiis) şi o altă formă de a testa, 
lesnicioasă, de care se putea folosi numai ostaşul aflat în 
campanie. Cînd armata se găsea aşezată în ordine de bă¬ 
taie, ostaşul putea declara camarazilor săi, care se aflau în 
preajma lui, ultima sa dorinţă. Această formă de testament 
era încă în uz în secolul VII ab U.c.; la sfîrşitul republicii 
dispăruse. 

6 Sine libra et tabulis = „fără balanţă şi fără tăbliţe 11 (este 
vorba de tăbliţele de lemn unse cu ceară şi legate în formă 
de caiet pe care era scris testamentul, tabulae ceratae). C i- 
cero, se referă în De Oratore, cartea I, cap. 53, la testa¬ 
mentul per aes et libram (prin muncă şi bailanţă). 

6 Acesta este testamentul per aes et librarii public, deoarece a 
existat şi un testament de acest fel secret, introdus ceva 
mai tîrziu, şi care a fost cel mai mult folosit. 

Nondum agentum signatum erat = „încă nu se bătuse 
monedă de argint". 

8 Nu putea pronunţa termenii formulei din nuncupatio. 

9 In original: ne pouvait pas vendre sa familie (iar mai sus, 

cînd e vorba de surd-: l’acheteur de la familie); prodigul 
(risipitorul) este lovit de incapacitatea de a-şi vinde bunu¬ 
rile (averea = familia); el era pus sub curatela agnaţilor. 

10 Verba directa = „cuvinte fără înconjur". 

11 Titius heres sit, după formulele transmise de U 1 p i a n u s. 

12 Vezi, despre substituţii, cartea XIX, cap. XXIV. 

13 Succesiunea ab intestat: succesiunea pe baza legii, în cazul 
lipsei testamentului. 

14 Ad liberos matris . . , = „După legea celor Douăsprezece 

Table, moştenirea mamei care nu a făcut testament nu reve¬ 
nea copiilor, deoarece femeile nu au moştenitori care să aibă 
precădere ca descendenţi ce ar fi fost sub autoritatea pă¬ 

rintească a mamei". 

13 în anul 585 ab U.c. (169 î.e.n.). 

10 Sanxit ne quis haeredem — „Hotărî ca nimeni să 

nu lase moştenitoare o fată sau o femeie". 

17 Legem tulit, ■ . — „Făcu o lege (prin care hotărî) ca ni¬ 

meni să nu instituie moştenitoare o femeie". 

13 Nemo censuit plus Fadiae . . . = „Nimeni nu a socotit că 
trebuia să se dea Fadiei mai mult decît îi putea reveni prin 
legea Voconia". (Cicero, Despre limitele binelui şi ale 

răului). 

19 Cum lege Voconia = „Deoarece prin legea Voconia era 
interzis femeilor să poată obţine o moştenire mai mare de 
100 000 de sesterţi". 

20 Qui census esset = „Care se înscrisese în listele de re- 

censămînt". Cicero, In Verrem, partea a Il-a. 

21 Census noii erat = „Nu era înscris în listele de recensă- 
mînt"; Cicero, op. cit. 

20 în original: l’institution de Servius Tullius (este vorba de 
reforma lui Servius Tullius). 



CARTEA XXVIII 


371 


23 Proletarii erau căpiţe censi (cei mai puţin avuţi — sub 
11 000 de aşi) şi impuşi la impozitul pe cap de om — capi- 
tatio; ei nu formau o centurie decît de formă, adică nu 
prestau serviciul militar (Cf. F r- E n g e 1 s, Originea fami¬ 
liei, p. 130). 

24 In caeritum tabulas ... = „Să fie trecuţi în tabelele Ce¬ 

nţilor, să devină aerarius“ (adică impozabil pe cap, nu la 
cens, nu după avere). (Caerites tabulae = listele pe care 

censorii înscriau pe cetăţenii privaţi de dreptul de vot; cae- 
res-itis — fără drept de vot). 

25 Quod tibi filiolus . . . = 

„Prin faptul că un fiu sau o fiică ţi se naşte 

graţie mie 

Ai drepturile paterne; mulţumită mie vei putea fi 

instituit moştenitor" 

(I u v e n a 1, Satire, IX, vv. 83, 87). 

26 Pescennius Niger (135—194), general roman care a fost pro¬ 
clamat împărat în anul 193, dar senatul a recunoscut pe 

Septimius Severus care l-a învins. 

27 De fapt, Paulus şi Ulpianus au fost contemporani, fiind 
amîndoi prefecţi ai praetoriului sub Alexandru Severus. 

28 Unei bune republici: unei republici bine administrate. 

28 Vezi şi cartea VII, cap. XV, al. 1. 

30 M. îl numeşte Adrian pe Antoninus Pius (el a venit în 
138 e.n., după Hadrianus, care îl adoptase). — M. — peste 
tot, la note, pentru Montesquieu. 


CARTEA XXVIII 

1 Cartea XXVIII are tot un subiect de istoria dreptului; de 
data aceasta, M. se ocupă de vechile legi ale ţării sale. 
Această carte a fost redactată de M. în timpul tipăririi lu¬ 
crării, în trei luni (ianuarie—martie 1748), printr-un efort 
epuizant. 

Titlul cărţii (De l’origine et des revolutions des loix civiles 
chez Ies frangais) vorbeşte despre transformările legilor 
civile franceze: de fapt, legile civile „în Franţa" (este tra¬ 
tată îndeosebi evoluţia vechii proceduri)- 

2 In nova iert animus . ■ . = „Gîndul mă îndeamnă să cînt 
ale lumii schimbări în noi chipuri" (O v i d i u s, Metamor¬ 
fozele, invocaţie, trad. de Maria Val. Petrescu, E.S.P.L.A., 
Bucureşti, 1957, p. 23). 

3 Potrivit prologului legii salice, au fost patru legislatori (pro¬ 
babil legendari, spune Sergio Cotta). 

4 De origine Francorum disquisitio, Hanovra, 1715. 

5 Austrasia: regat în estul Galiei sub franci, care a fost me¬ 
reu în rivalitate cu Neustria, regatul de vest, faţă de care a 
triumfat. 

6 Este vorba de lex romana Burgundionum sau lex Gundo- 

baida (numită de M. Codul burgunzilor); Sigismund a fost 
fiul lui Gondebaud şi a făcut (în anul 517) o revizuire a 
Codului, alcătuit de tatăl său (probabil în anul 501). 

— Lex Angliorum Werinorum, hoc est Thuringorum — „Le¬ 
gea anglilor werini, adică a turingilor 11 . 

7 Edictul lui Rotharis (în anul 643) a fost primul corp de legi 

longobarde, cărora li s-au adăugat noi capitole de către Gri- 
moald (în anul 688); Luitprand a mai adăugat un număr de 
legi (între anii 716 şi 725), Rachis, 14 capitole (în anul 746), 
Aistulf, 21 de capitole (în anii 750—755). 

8 Lex Visigothorum sau Liber iudiciorum a fost începută de 
regele Caindasuind (642—653) şi terminată în 654 de Reces- 
wind (649—672). Ea cuprinde multe dintre legile vechi ale 
regilor vizigoţi: Codul lui Euric (din anul 475), legile lui Leu- 
vigild, care revizuise legea lui Euric (pe la anul 572). Pe 
lîngă aceste legi vechi (antiqua), în legea vizigoţilor erau 
împrumuturi din Breviarum Alarici (lex romana Visigotho¬ 
rum), cod de legi romane dat de Alaric al II-lea (anul 506). 
Receswind a introdus cel dintîi principiul teritorialităţii le¬ 
gilor în statele barbare, interzicînd romanilor de pe terito¬ 
riul său să urmeze Breviarum Alarici şi obligîndu-i să ur¬ 
meze lex Visigothorum. 

0 Este vorba de decretul din anul 595. 

10 Principiul personalităţii legilor. 

11 Marculfi monachi formularum libri duo (Cele două cărţi de 
formule ale călugărului Marculf). 

12 Qui ves in pag o . .. = „Care are avere proprie în comitatul 
în care îşi are aşezarea 11 . 

13 Qui in truste dominica est. .. = „Care este în garda re- 
gelui“ (trustis era garda regelui, formată din leudele care-i 
erau credincioşi şi-l însoţeau). 

14 Si romanus homo conviva . .. = „Dacă un (om) roman este 
părtaş la masa regelui 11 . 

15 Cei ce se numeau lidi sau liti erau coloni de origine ger¬ 
manică ce făceau parte din populaţia cvasiservilă (persoane 
cu o situaţie semiliberă) şi se deosebeau de liberţi; sclavii 
puteau fi declaraţi liti în momentul dezrobirii (iobagii — Ies 
serfs — provin fie din vechii sclavi romani, fie din liti ger¬ 
mani). 

11 Dubos, Jean Baptiste (1670—1742), Histoire critique 

de l’ etablissement de la monarchie jrangaise dans Ies 
Gaules (Istoria critică a instaurării monarhiei franceze în 
Galia), 1734. în această lucrare se susţine că Galia n-ar fi 
fost cucerită de franci, că populaţia autohtonă n-ar fi fost 
supusă prin forţă, ci că ar fi avut loc o asimilare paşnică. 

16 bis Expediţia lui Arbogast a avut loc în anul 388. Arbogast, 
franc, magister militum sub împăraţii romani Gratianus şi 
Valentinian al II-lea, regent al Galiei. El a pus să fie omorît 
Valentinian al II-lea (375—392), dar apoi a fost învins de 
Theodosius şi s-a sinucis (în anul 394). 

17 Mai siguri de romani: mai siguri de neputinţa acestora. 

18 în original: ouvrages d’ostentation: lucrări menite să impre¬ 
sioneze, deci lucrări care nu redau exact faptele. 

19 Francum. aut barbarum = „Franc, sau barbar, sau om 

care trăieşte sub legea salică". 

20 Agobard (779—840), episcop al Lyonului în 816; a susţinut 
drepturile fiilor lui Ludovic Debonarul împotriva acestuia. 
M. se referă aici la Liber adversus legem Gundobaldi (Scri¬ 
soare împotriva legii lui Gondebaud). 

21 Facta pactione cum Francis... = „închein-du-se o înţele¬ 

gere cu francii, ca goţii să trăiască acolo după legile lor 
naţionale, după obiceiurile lor strămoşeşti. Şi astfel, provin¬ 
cia Narboneză se supune lui Pepin". 

22 Septimania: teritoriu ocupat în Franţa de vizigoţi, după 
moartea lui Teodoric (anul 526), în partea de sud-vest a 
Galiei. 

23 In illa terra . = „în ţinuturile în care procesele sînt so¬ 

luţionate după legea romană, să se judece după acea lege, 
iar în ţinutul în care . . 

!< A d r i e n de Valois (1607—1692), istoric francez, autor 
al lucrărilor Gesta Francorum şi Notitia Galliarum. 

25 J e r 6 m e Bignon (1589—1656), erudit; a publicat For¬ 
mulele lui Marculf; a scris De l’excellence des rois et du roy- 
aume de France (Despre perfecţiunea regilor şi regatului 
Franţei). 

26 Machiavelli, Istorie fiorentine (Istorii florentine), pre¬ 
faţa. 

27 Ut tam Gotho Romanam . = „Ca să fie îngăduit să se 

unească prin căsătorie atît o romană cu un got, cît şi o gotă 
cu un roman". 

28 Gothi qui clădi superfuerant ... = „Goţii care supravieţui- 
seră dezastrului, ieşind din Galia cu soţiile şi cu copiii lor, 
se retraseră în Spania la Teudis, un tiran notoriu" 

s Benoît Levite (Benedict Levitul), preot din Mainz, au¬ 
tor al unei colecţii de Capitularii .din secolul al IX-lea, cele 
mai multe false, care aveau ca scop extinderea drepturilor 
bisericii şi mai ales a jurisdicţiei bisericeşti. 

30 în original: Ies arriere-fiefs s’etant etendus (extinzîndu-se 
subfeudele, adică luînd extindere sistemul feudelor subordo¬ 
nate); arriere-fief, adică fief servant sau fief mouvant — feudă 
depinzînd de altă feudă numită fief dominant (feudă domi¬ 
nantă). 

31 Gaspard Thaumas de la Thaumassiere 
(1631—1712), autor a numeroase colecţii de cutume din Berry. 

32 Missi dominici = „trimişi regali"; sub Carol cel Mare, ei 
erau un fel de inspectori generali, reprezentanţi ai regelui; ei 
vizitau circumscripţia lor în anumite epoci ale anului, de 
obicei cîte doi (un comite şi un episcop), împărţind dreptatea 
şi controlînd administraţia. 

33 Denys le Petit (Dionisius exigus) — călugăr care a trăit la 
Roma între 496 şi 555 — autor al unei colecţii de canoane 
şi decretale numită Corpus canonum sau Collectio Dionysiana. 

34 Isidor Mer câtor, nume fictiv al autorului unei co¬ 
lecţii de decretale false din secolul al IX-lea, alcătuită în 
scopul de a combate amestecul laicilor în chestiunile biseri¬ 
ceşti spori autoritatea papei asupra episcopilor. 

35 Corpus iuris canonici (1582). 

30 Vezi cartea XXX, cap. XIV. 

37 Este vorba despre Pepin, născut în anul 777, mort în anul 
810, fiul lui Carol cel Mare, care a fost rege al Italiei. 

38 Vito sandi Leodegardi. 

39 Se mulţumea cu probe negative: nu cerea, adică, probe acu¬ 
zatorilor. 

40 Aşa-numiţii coiurantes sacramentales; era procedura co- 
jurătorilor: un număr de oameni care jurau că ceea ce spu¬ 
nea una dintre părţi corespundea adevărului. 

41 Vezi cartea VI, cap. III. 

42 Judicium aquae calidae. 

43 Omnibus idem habitus = „Au cu toţii aceeaşi înfăţişare". 
Ideea din textul lui M. rezultă din restul capitolului IV al 
lucrării lui T a c i t u s, în care se spune că „popoarele Ger¬ 
maniei, fără să se corcească de loc prin căsătorii cu alte se¬ 
minţii străine, au fost un neam deosebit, fără amestec şi 
numai lui însuşi asemene; de aici şi chipul lor, acelaşi la 
toţi"; trad. T. Naum. 

44 P a t e r c u 1 u s, Velleius, tribun militar, a servit în 
Germania sub Tiberiu; a scris: Historiae romanae ad M. Vi- 
cinium consulem libri II şi Factorum et dictorum memora- 
bilium libri IX; aceasta din urmă este o colecţie de exemple 
întocmită pentru folosinţa retorilor (exemplele sînt luate din 
istoria romană şi din istoria celorlalte popoare). 

45 T a c i t u s, op. cit-, cap. X, arată însă că germanii, „punînd 
mina cu orice chip pe un prins de război cu care se luptă, 
ei aleg apoi pe unul de-ai lor şi-i pun pe amîndoi să se bată, 
fiecare cu armele ţării sale; biruinţa unuia sau a celuilalt se 
ia drept o judetată de mai înainte făcută" (trad- T. Naum). 

46 Este vorba de Liber adversus legem Gundobaldi. 

47 Iudicium ferii candentis. — Asupra „probei focului", vezi şi 

cartea XII, cap. V. 

48 Si placeret domino nostro. ... = „Dacă stăpînul nostru (re¬ 

gele nostru) ar găsi cu cale să-i treacă sub legea francilor". 

49 Ab Italiae proceribus . . . — „Fruntaşii Italiei au strigat tare 
ca sfîntul împărat, schimbînd legea, să stârpească această ru¬ 
şinoasă nelegiuire". 

50 Cum in hoc ... = „Deoarece toţi împuiau urechile împăra¬ 
tului în această chestiune". 

51 M u r a t o r i, L. A n t. (1672—1750), erudit italian, pe care 
M. l-a cunoscut la Modena în 1729. Printre lucrările lăsate 
figurează: Rerum italicorum scriptores, Antiquitates italiene 
Medii Aevii şi Annali d’Italia. 

— Guido, nepot al lui Pepin, a obţinut prin război coroana 
regală la Pavia (890) şi pe cea imperială la Roma (891). 

52 In palatio quoque Bera . ■ . = „Chiar în palat, Bera, comite 
de Barcelona, fiind atacat şi acuzat de nelealitate de un oa¬ 
recare Sunila, s-a încăierat cu acesta — după legea lor, întru- 
cît amîndoi erau goţi — într-o luptă călare, şi a fost învins". 

53 Distrugerea ostrogoţilor de către greci; distrugerea regatului 
ostrogoţilor de către Iustinian (552 e.n.), care era în fruntea 
Imperiului de Răsărit. 

54 în proba crucii, cei doi adversari erau puşi în picioare li¬ 
piţi de o cruce; care rezista mai mult, învingea. 

65 în iudicium aquae frigidae, acuzatul era introdus într-o 
groapă plină cu apă, avînd mîinile şi picioarele legate: dacă 
se ducea la fund era nevinovat, dacă sta la suprafaţă în¬ 
semna că apa îl respinsese ca impur (era vinovat). 

66 Prin Charta divisionis din anul 806. 

57 Cap. IX—XI din cartea de faţă. 

57 bis — Le prevot: prevots erau funcţionari ai regelui, pe 
domeniile sale; ei aveau atribuţii administrative şi unele 
atribuţii judecătoreşti. 

58 Este vorba de fapt de un edict al lui Ludovic al VlI-lea cel 
Tînăr (1120—1180), care se referă la unele obiceiuri ale tată¬ 
lui său, Ludovic al Vl-lea cel Gros (1081—1137). 

69 Vezi în cap. XXIV. al. 2, ce spune M. despre această ches¬ 
tiune (ceea ce se găseşte de fapt în Beaumanoir, în 
locul citat). 

81 G a 1 1 a n «I, Auguste, jurist francez, mort în 1645. Lu¬ 
crarea la care se referă M. este: Trăite du franc-alleu sans 
titre (Tratat despre alodiile fără titlu), Paris, 1629. 

61 Lex salica reformata, noul text al legii salice, datează din 
anul 768. 

62 La ce „romane greceşti din evul mediu 11 se referă M.? La- 
boulaye socoteşte că e vorba aespre romanele greceşti din 
secolele II—III e.n., ca romanul pastoral: Dafnis şi Cloe, de 
L o n g u s (care, tradus de Amyot, avea mare circulaţie în 
evul mediu) etc.; Sergio Cotta crede că referirea la evul me¬ 
diu ar trebui poate să ne facă să ne gîndim că e vorba des¬ 
pre: Roman de Thebes, Roman d’Eneas (scrieri anonime) şi 
despre Roman de Troie de Benoit de Sainte Maure 
care datează toate din secolul al XII-lea- 

03 Cînd era vorba, adică, de o crimă sancţionată prin pedeapsa 
cu moartea, părţile aveau apărători; ele erau „puse într-un 
loc închis" (cum arată S. Cotta că spune Beaumanoir), pen¬ 
tru ca cea al cărei apărător era învins să fie ucisă (spîn- 
zurată). 

6 '‘ în original: son seigneur-lige — senior căruia vasalul îi jurase 
credinţă absolută (chiar împotriva celor de la care ar primi 
mai tîrziu alte feude). 

65 în original: lorsqu’il s’agissait du douaire des femmes. 

60 în original: celui qui avait la baillie. 

67 Habeant bellandi . . . = „Să aibă libertatea de a se bate şi 
de a face uz de martori". 

68 Leur ioit-on demander = „Trebuie să li se ceară să 
arate, mai înainte de a face vreun jurămînt, pentru cine vor 
să depună mărturie, pentru ca acuzatul să-l poată acuza de 
mărturie falsă". 

69 în cap. XIV şi XVII ale cărţii de faţă. 

70 Avit (450—518) episcop de Vierme (in Dauphine), în anul 490. 

71 Car en la cour ou l’on va. .. — „Căci în faţa tribainailului, 

înaintea căruia se prezintă, chemat pentru a susţine provo- 

carea la duel, dacă duelul a avut loc, s-a pus capăt dispu¬ 
tei, încît nu mai există apel". 

72 Felonie: încălcarea îndatoririlor de credinţă faţă de senio¬ 
rul său. 

Vezi cap. XXIX, în ceea ce priveşte apelul potrivit Aşeză¬ 
mintelor lui Ludovic cel Sfînt. 

73 Renunţa la omagiu: îl dezlega pe om de jurămîntul de fide¬ 
litate şi de îndatoririle sale. 

74 în text: Appeller son seigneur de faux jugement (a provoca 
la duel pe propriul senior pentru a dovedi că e vinovat de 
hotărîre nedreaptă); termenii de mai tîrziu „apel" şi „a apela' 1 , 
„a declara apel" îşi au originea în expresia appel (appeller) 
de faux jugement, astfel: appel = invitaţia cuiva pe teren, 
provocarea lui la duel, iar appel de faux jugement = pro¬ 
vocarea la duel a judecătorilor pentru a-i dovedi vinovaţi de 
hotărîre nedreaptă; prin extinderea acestui ultim sens: appel 
= acţiunea de a cere să dovedeşti în faţa unui tribunal supe¬ 
rior că o hotărîre este nedreaptă, pentru a o anula. 

75 Vezi cap. XXXI, unde se arată că la acest fel de apel nu 
aveau dreptul decît cei ce erau vasali ai unui senior (servii 
nu aveau acest drept). 

76 în original: Lorsqu’un des pairs ou homme de fief (pair, pair 
de fief sau homme de fief înseamnă acelaşi lucru): vasalii 
principali ai unui senior, fiind de aceeaşi condiţie ca şi el 
şi avînd dreptul de a judeca împreună cu el. 

77 Judecătorii nu erau expuşi la pierderea vieţii sau a unui 
membru al corpului, ceea ce îi aştepta pe apărători, dacă 
duelul avea loc prin apărători (vezi cap. XXIV şi cap. XXVI). 
Cel ce provoca la duel era pedepsit cu moartea dacă era 
învins în duel. 

78 Nul ne peut faire jugement en sa cour = „Nimeni nu poate 
împărţi dreptatea la curtea sa“. 

79 Vasalul participa la război cu oamenii săi, cînd era chemat 
de seniorul său. 

Ce jugement est faus et mauves = „Această hotărîre este 
nedreaptă şi rea". 

81 Vous avez fait jugement... = „Ai dat o hotărîre nedreaptă 
şi rea, căci eşti un om rău“. 

82 Vezi cap. XXIV al cărţii de faţă. 

82 în original: dans leurs p l a iid s, a s s i s e s ou placites. 
aceştia sînt trei termeni desemnînd diferitele curţi (tribunale) 
organizate de seniori pentru a administra justiţia. 

84 în original: le centenier (lat. centenarius) era la germani 
şeful unui grup de o sută de războinici — centena; sub Me- 
rovingieni şi Carolingieni era un subaltern al comitelui, nu¬ 
mit de acesta pentru a-1 înlocui în rezolvarea anumitor ches¬ 
tiuni, mai ales în împărţirea dreptăţii. Carol cel Mare a fă¬ 
cut — cum indică M. — distincţie între competenţa comi¬ 
telui şi aceea a centurionului. 

83 Cum fidelibus = „Cu fidelii". 

86 Placitum — adunare judiciară (de aici vine cuvîntul francez 
plaid, sinonim cu assise, care figurează în text). 

87 i Scabini: aceştia au înlocuit în timpul lui Carol cel Mare pe 
rahinburgi („oameni buni şi bătrîni", care erau aleşi de 
părţi), din epoca merovingiană- Scabinii erau un fel de ju¬ 
decători, prezidaţi de comite şi controlaţi de trimişii regelui 
(missi dominici); vezi H a n g a, Istoria generală a statului şi 
dreptului, voi I, Litografia Invăţămîntului, Unitatea Iaşi, 1956, p. 
183. Scabinii erau numiţi de comite cu asistenţa poporului, adică 
în adunare publică; ei alcătuiau, în număr de cel puţin 
şapte, tribunalul comitelui (cf. S. C o t t a). 

88 în text: bonnes gens este traducerea termenului latinesc boni 
homines, cum erau numiţi aceştia. 

89 Li sire en aurait le recort de sa cour droit faisant — „Pen¬ 
tru ca să facă dreptate, regele va judeca apelul la tribu¬ 
nalul său“. 

90 Pays de l’obeissance-le-roi şi pays hors l’obeissance-le-roi 

90 bis — Les arriere-vassaux (subvasalii): l-arrier vassal este 
vasalul unui senior care era subordonat, la rîndul său, altui 
senior, 

91 In această ordonanţă (Stablissement fait entre les clercs, 
le Roy et les Barons, din 1209) se spune in mod explicit: In 
hoc concordaţi sunt Rex et Barones. 

92 Această ordonanţă nu este cea de mai sus, ci Testament ou 
ordonnance din 1190. 

93 Vezi cap. XXV al cărţii de faţă. 

94 Vezi cap. XXVIII al cărţii de faţă. 

95 Filip de Valois este Filip al Vl-lea (1328—1350). 

96 Ordonnance de Roussillion (sau mai exact Edit de Roussillon), 
datează din anul 1563, emanînd de la Carol al IX-lea (Or¬ 
donnance sur la justice du Royaume aditionnelle ă celle 
d’Orleans), din anul 1563. — Notăm despre ordonanţele re¬ 
gale că, începînd din secolul al XVI-lea, se deosebesc trei 
feluri de ordonanţe: a) ordonanţe propriu-zise, care se ocupau 
de mai multe chestiuni şi se aplicau întregului regat; b) edic¬ 
tele, care reglementează o anumită chestiune de drept şi 
c) declaraţiile, prin care regele interpretează sau modifică 
ordonanţele sau edictele date. 

97 Jean Boutillier, jurisconsult francez, din secolul 
al XlV-lea, mort de fapt la 1395. M. a luat data de 1402 
din Summa rurală, dar ea e eronată (cf. S. Cotta), 

98 La Cour met l’appel au neant; La Cour met l’appel et ce 
dont a ete appelle au neant. 

99 La chambre des enquetes sau Les enquetes: o secţie a Par¬ 
lamentului (din Paris) care era o curte feudală de jude¬ 
cată, prezidată de rege (pe lingă competenţa în materie ad¬ 
ministrativă); camera de anchetă judeca apelurile împotriva 
sentinţelor date de alte instanţe. 

■ Bernard de la Roche-Flavin (1552—1627), pre¬ 
şedinte ă mortier al Parlamentului din Toulouse. — Lucrarea 
se intitulează: Treize livres des Parlements de France (Trei¬ 
sprezece cărţi despre parlamentele Franţei), Bordeaux, 1617. 
Notăm că parlamentele din provincii erau socotite ca secţii 
ale Parlamentului din Paris. 

101 Procedura par record: record, derivat din engl. record (el 

însuşi împrumutat din limba franceză mai veche). 

102 .Aceasta este Ordonnance de Villers Cotterets sau Ordon¬ 
nance sur le fait de justice (Ordonanţă asupra justiţiei), 
dată de Francisc I în 1639, prin care acesta a limitat com- 
petinţa tribunalelor bisericeşti. 

103 De pildă, în cazul apelului neîntemeiat pentru tăgadă de 
dreptate, vezi cap. XXVIII al cărţii de faţă. 

104 Â present... = „Acum cînd oamenii sînit atît de înclinaţi 
să declare apeluri". 

105 Les suppots de la justice. 

i°6 Ordonanţa dată de Carol IV cel Frumos (1322—1328) este: 
Ordonnance portant que Ies depens des Proces seront paiez 
par la pârtie qui succombera (Ordonanţă care stabileşte că 
cheltuielile de judecată vor fi plătite de partea care va 
pierde procesul). 

707 In original: De la pârtie publique: este vorba despre „Mi¬ 
nisterul public". 

108 Advocatus de parte publica = „Apărătorul (fr. avoue) păr¬ 
ţii publice". 

109 In lucrarea Rerum Italicorum Scriptores, Milano, 1723— 
1751. 

110 L’avoue des eglises (împuternicitul sau apărătorul biserici¬ 
lor) apăra dreptul de azil: hoţul se refugiase în biserică la 
picioarele altarului, făcînd uz de acest drept. 

111 Adică: Ies centeniers (centurionii). 

m Bailivi (baillis) = funcţionari care administrau justiţia în 
numele regelui sau al unui senior. 

— vasali fhommes feodaux) — posesori de feude, vasul ca¬ 
re erau numiţi în instanţele de judecată. 

— sergenţi (sergents) = slujbaşi ai justiţiei care îndepli¬ 
neau funcţia de executori judecătoreşti. 

115 Iacob al II-lea cel Drept, rege al Siciliei din 1286, apoi al 
Aragonului (1291—1327). 

m Este vorba despre Acta Sanctorum (Vies des Saints), An vers, 
(1643—1794), începute de iezuitul Bolland (1596—1665); con¬ 
tinuatorii săi au fost numiţi bollandişti (termen întrebu¬ 
inţat de M. într-o notă la cartea XXX, cap. XXI). 

115 Qui continue nostram = „Să fie instituit (un magistrat) 
care să fie ţinut a urma necontenit sacra noastră curie şi 
care să pună în mişcare şi să urmărească înaintea curiei 
faptele şi procesele". 

1,6 Du Cange, Charles du Fresne (1610—1688) erudit 
francez, născut la Amiens. El a publicat în 1668 Aşezămin- 
tele lui Ludovic cel Sfînt. 

117 Nus luy en prit onques ... = „Nimeni nu a întreprins îna¬ 
intea mea lucrul acesta ca să am vreun model". 

1,8 Lucrarea lui Pierre de Fontaines Conseil ă un 
ami (Sfat unui prieten), alcătuită probabil între 1254 şi 

1259, este formată dintr-o prezentare a cutumelor din Ver- 
mandois şi a normelor procedurale ale tribunalelor laice şi 
o parafrazare (uneori chiar o traducere) a Codului lui Ius- 
tinian. — înaintea acestei culegeri de cutume au mai fost 
de fapt asemenea culegeri: de pildă, Vsage d’Orleanois 
(Orleans), pierdută azi, dar din care s-a copiat cînd s-au 
alcătuit Aşezămintele lui Ludovic cel Sfînt. 

119 Coutumes de Beauvoisis, culegerea de cutume a lui Beau- 
m a n o i r, a fost terminată în 1283, aşa că ea n-a fost 
folosită pentru alcătuirea Aşezămintelor lui Ludovic cel 
Sfînt. 

120 Susţinerile lui M. privitoare la Aşezăminte au fost confir¬ 
mate de cercetările moderne: aceste Aşezăminte au fost 
redactate cu puţin înainte de 1272 (pe la 1270) fiind, în 
esenţă, nu o lege generală dată de Ludovic cel Sfînt pen¬ 
tru întreaga Franţă, ci o culegere de cutume din Paris, 
Orleans şi Anjou, iar autorul lucrării este un funcţionar 
regal anonim, care s-a luat după culegerea -lui Defontaines 
şi după sistemul altor culegeri de cutume. Acestor cutume 

11 s-au pus în frunte unele dispoziţii date cu adevărat de 
Ludovic al IX-lea; pe lîngă acestea, ele au fost amestecate 
şi cu unele dispoziţii din dreptul roman şi din dreptul ca¬ 
nonic. 

121 Du Tillet, Jean, Recueil des roys de France, leur 

couronne et maison, ensemble Ies rangs de grands de France, 
Paris, 1580. 

122 La R o c h e-F 1 a v i n, Des Parlaments de France. 

123 Paolo Emilio (umanist din Verona — mort în 1529, 
— a fost istoriograf al regelui Franţei începînd din 1499), 
De rebus gestis francorum. Paris, 1517. 

m Filip cel Frumos i-a fixat sediul permanent la Paris, cu 
două sesiuni pe an. Mai tîrziu s-au înfiinţat treptat pînă la 

12 parlamente provinciale. 

125 Jean de Montluc sau Jean de Montlucon, preşedinte al 
Parlamentului, a înfiinţat registrele Olim (Olim — lat. = 
de demult, termenul vrea să indice probabil vechimea re¬ 
gistrelor) Aceste registre cuprind perioada 1254—1318. 

l!6 Hesnault, Charles-Jean (1685—177), Abrege chrono- 

logique de l’Histoire de France, Paris 1T44. 

127 Decretalele erau decrete (dispoziţii ale papilor) reglemen- 
tînd chestiuni de drept (canonic). 

1 28 v ez i no ta 91, asupra acestei ordonanţe. 

129 In original: decani es. 

130 Este vorba de fapt despre lucrarea lui Eusebe de Lau¬ 
ri e r e, Glossaire du Droit trangais (Glosar al dreptului 
francez), Paris, 1704, în care s-a folosit materialul lucrării 
lui Francois Ragueau, Indice des droits royaux et 
seigneuriaux (Indice al drepturilor regale şi senioriale), Pa¬ 
ris, 1583. 

131 De fapt, şcoala glosatorilor de la Bologna (creată de Irne- 
rius), care a studiat în special Digestele lui Iustinian, a 
apărut înainte de sfîrşitul secolului al Xl-lea, regăsite 
atunci. 

132 Vezi cap. VI al cărţii de faţă. 

133 Doi glosatori din şcoala de la Bologna au predat în Franţa: 
Piacentino, la Montpellier, şi Azzo, în Provence. 

134 Ordonnance touchant l’etat du droit civil et canonique ă 
Orleans. 

«5 v ez i ca p xil al cărţii de faţă. 

136 Comune, oraşe eliberate de jugul feudal, ai căror locuitori 
se administrau singuri printr-o magistratură electivă. 

137 Sire juge, ... = „Domnule judecător, este obiceiul ca în 
circumscripţia domniei-voastre". 

138 Boni homines. 

139 Sire juge, en ma justice haute,. = „Domnule judecător, 

în instanţa mea superioară, mijlocie, inferioară, pe care o 
am în cutare loc, tribunal, secţii, bailivi, vasali şi sergenţi"- 

140 Le bailli est tenu ... = „Bailivul este ţinut ea, în prezenţa 
oamenilor (înţelepţi — boni homines ) să înregistreze ceea 
ce spun cei ce pledează şi trebuie să întrebe părţile dacă 
vor ca judecătorii să judece pe temeiul celor arătate de ei; 
şi dacă ele spun: Sire oii, bailivul, trebuie să-i silească pe 
oamenii (înţelepţi) să pronunţe hotărîrea". 

141 Li fuge, si ne doit pas faire le jugement = „Judecătorul, 
dacă nu trebuie să dea hotărîrea (să judece)". 

142 In text: deux gradues (doi titraţi), aceştia erau la început 
consilieri temporari, mai tîrziu au devenit magistraţi per¬ 
manenţi. 

143 Este vorba de: Ordonnance portant que Ies justices tem- 

porelles seront exercees par des personnes laiques, ordo¬ 
nanţă a lui Filip cel Frumos, rege al Franţei (1285—1314); 
primul dintre suveranii Franţei care s-a împotrivit puterii 
„temporale 11 a bisericii. 

144 Vt, si ibi delinquant, . = „Pentru ca, dacă săvîrşesc 

acolo vreo infracţiune, superiorii lor să-i poată pedepsi". 

145 Este vorba de: Ordonnance sur la reforme de la justice 

dată de Carol IX la Moulins, în 1566. 

146 Principalele culegeri de cutume din Normandia sînt: Trâs 
ancien coutumier de Normandie (culegere alcătuită între 
1200 şi 1220) şi Grand coutumier de Normandie (culegere al¬ 
cătuită între 1234 şi 1258). 

147 Thibault , nu rege, ci comite de Champagne (vezi cartea 
XXI, cap. XXVI). 

148 Simon de Montfort a acordat cutume generale, nu legi. 

449 Vezi cartea XXX, cap. XI. 

150 Menţionăm printre altele: Somme rurale a lui Boutillier, 
despre care s-a vorbit, Tres ancienne coutume de Bretagne 
(1330), Practica forensis, alcătuită în secolul al XV-lea de 
Jean Masuer, Grand Coutumier de France, redactat 
în forma lui definitivă de Jacques d’Ableiges, la 
sfîrşitul secolului al XlV-lea. 

7,1 Textul aprobat de adunarea provincială respectivă era înre¬ 
gistrat apoi de parlament. 

142 Cutumele au fost din nou redactate îndeosebi în a doua 
jumătate a secolului al XVI-lea; astfel că, în unele cazuri, 
există două texte: VAncienne şi La Nouvelle coutume. 

153 Este vorba de scriitorul englez Addison, Joseph ca¬ 
re scrie despre aceasta într-un număr din „The Spectator' 1 
(din 1711). 

CARTEA XXIX 

1 Cartea XXIX constituie, împreună cu cartea XXVI, o com¬ 
pletare de tehnică legislativă a Spiritului legilor; ea cu- 
prinzînd consideraţii asupra modului de a alcătui legile. 
Cu această carte ar fi urmat să se încheie lucrarea, dar 
în timpul tipăririi ei s-a hotărît să adauge cărţile istorice 
(XXVIII, despre care am vorbit, XXX şi XXXI). 

2 Moderaţia este linia generală a concepţiei lui M.; această 
linie o recomandă şi legiuitorului. — Vezi în acelaşi sens 
cartea XXII, cap. XXII şi cartea XXVIII, cap. XLI, la sfîr- 
şit. 

3 Vezi cartea VI, cap. II şi cartea XIII în întregime. 

4 Vezi P 1 u t a r h, Solon (în Vieţi paralele). 

5 Beneficiu: funcţie eclesiastică, însoţită de un anumit venit. 

6 Amfiction, rege legendar al Atenei, socotit ca fundator al 
primei şi celei mai importante amficţionii pilo-delfică, des¬ 
pre care vorbeşte Eschine; amficţioniile erau uniuni ale 
oraşelor-state greceşti, create în scopul apărării sanctuare¬ 
lor comune. M. vorbeşte despre legea lui Amfiction în sen¬ 
sul de lege de bază a amficţioniilor. 

7 Sistemul: măsurile financiare luate de Law. 

8 In Vieţile paralele ale lui Plutarh nu se află viaţa lui Dio- 
nysios (este vorba de Dionysios, tiran al Siraeuzei). 

9 Vezi despre ostracism, cartea XXVI, cap. XVII. 

10 Sine sacris haereditas = „Moştenire fără sarcina întreţine¬ 
rii cultului domestic" (sarcina aceasta se afla sub controlul' 
pontifilor şi, la început, îi privea numai pe descendenţii; 
lui de cuius; mai tîrziu, ea a fost extinsă şi la ceilalţi 
erezi ab intestat şi chiar la erezii testamentari (care puteau 
fi nişte străini). 

Cînd spune: „de unde vine expresia", M. se referă la sen¬ 
sul de proverb, citat de. Festus, cu privire la această for¬ 
mulă: Sine sacris haereditas in proverbio dici solet, cum 
aliquid ob venit sine ulla incommodi appendice („Moştenire 
fără cele sfinte se obişnuieşte a se spune ca proverb, cînd 
survine ceva ce nu este însoţit de nici o neplăcere"). 

11 Nu avea acest scop, ca în dreptul francez (unde exista, tot 
în acest scop, dreptul de primogenltură). 

12 Vezi şi cap. XVI, din cartea de faţă, 

13 Vezi cartea V, cap. VII. 

14 Eorum qui de se statuebant, = „Trupurile acelora care 
îşi luau viaţa erau înmprmîntale şi testamentele lor ră- 
mîneau în fiinţă, recompensă a grabei lor“ (de a muri) 
(Adică: aveau de ce să se grăbească). 

15 Răpit in ius = „îl tîrăşte la judecată, . . 

16 Vezi cartea IV, cap. VI. 

11 lnutilis aetas occidatur = „Generaţia inutilă să fie ucisă". 
Sjrian, Comentarius, în Hermogene, De statibus. 

18 Ut carmen necessarium = „Ca pe o poezie necesară". 

19 Este vorba despre Authenticum. 

20 Aut qualibet manumissione . . . = „Sau ar fi vrut să tulbu¬ 
re pe acela care a fost gratificat cu o formă de dezrobire" 
(adică pe un sclav care a fost dezrobit). 

21 Este vorba de ordonanţa referitoare la procedura penală 
dată în anul 1670. 

22 Procesul-verbal despre care e vorba este acela al dezbate¬ 
rilor care au avut loc în conferinţele întrunite din ordinul 
regelui pentru întocmirea ordonanţei (publicat în 1724, sub 
acest titlu, împreună cu acela referitor la ordonanţa din 
1667). 

23 Este vorba despre Ordonnances ou Etablissements pour la 
reformation de la justice. 

24 Ordonanţa din 1667 se referă la procedura civilă. 

25 în original „si un epoux, qui a engage â lui une femme 
seulement par un anneau, ne peut pas sans crime en epou- 
ser une autre, â plus forte raison l’epouse de Dieu ou de Ia 
Sainte Vierge" (călugăriţă; literal: „soţia lui Dumnezeu sau 
a Sfintei Fecioare"). 

26 Simbolul este cuprins tocmai în expresia de mai sus; 
Z’epotise (soţia). 

27 Argumentul, împrumutat din heraldică, a fost invocat cu 
adevărat; coroana rotundă, sau închisă, însemna că regele 
nu recunoaşte pe nimeni mai sus ca el în ţara sa. 

O ordonanţă a lui Ludovic al XlV-lea a supus toate arhie¬ 
piscopatele Franţei dreptului de regală (acesta era drep¬ 
tul pe care îl avea regele de a percepe veniturile episco¬ 
patelor şi abaţiilor vacante). 

D a v i 1 a, Enrico Caterino (1576—1631), istoric ita¬ 
lian; lucrarea citată se ocupă despre războaiele religioase 
din Franţa. 

29 Michel de l’Hopital (1506—1573), cancelar (şef suprem al 
justiţiei) al Franţei sub Caro! IX. 

30 Vezi cap. IX al cărţii de faţă. 

31 Vezi cartea IV, cap. II, cazul asemănător al vicontelui 
d’Orte. 

3! I u 1 i u s Capitolinus, Historiae Augustae Scriptores, 
in Macrino. 

33 Vezi cartea X, cap. XV. 

3/1 Ducele de Valentinois este Cezar Borgia; titlu pe care i l-a 
acordat Ludovic al XII-lea, regele Franţei, creînd ducatul cu 
acest nume. (Valentinois, veche regiune a Franţei, în stînga Ro- 
nului. — Machiavelli şi-a alcătuit cea mai importantă lu¬ 
crare a sa. Principele, avînd în minte pe Cezar Borgia. 

35 M. vrea să spună că Thomas Morus a avut ca punct de ple¬ 
care al Utopiei sale Republica lui Platon. Dar, în timp ce 
statul lui Platon era o mică comunitate aristocratică, iar colec¬ 
tivismul lui era limitat la clasa conducătoare, Utopia lui 
Morus reprezenta o anumită apropiere de societatea fără 
clase, în care este înlăturată proprietatea privată, aici fiind 
vorba, aşadar, de societatea socialistă. Şi nu se poate spune 
că Morus vorbea mai degrabă despre ceea ce citise decît 
despre ceea ce gîndise, căci după cum remarcă A. L. M o r - 
ton (Utopia engleză, E.S.P.L.P., Bucureşti, pp. 44—45): „Uto¬ 
pia este o carte a epocii sale, scrisă de un om care a studiat 
cu grijă şi cu profunzime condiţiile în cadrul cărora trăia. 
Şi poate că tocmai datorită acestei studieri atente a reali¬ 
tăţii, precum şi tendinţelor şi direcţiei în care se dezvolta 
societatea în epoca lui, a putut Morus să privească atît de 
departe în viitor" ■ 

• 36 Harrington, James, în Oceana (1656), pleda pentru 
republică, în opoziţie cu H o b b e s, care pleda pentru mo¬ 
narhia absolută (Leviatan, publicat în 1651). 

CARTEA XXX 

1 Cărţile XXX şi XXXI, care studiază legile feudale la franci 

(constituind, împreună cu cărţile XXVII şi XXVIII, un 

adaos istoric), au fost alcătuite tîrziu de' tot. Helvetius, 
care vedea în orice cercetare istorică asupra evului mediu 
o formă de conservatorism retrograd, i-a spus direct pă¬ 
rerea sa lui M. (printre intimii căruia se număra), după ce 
le-a citit în manuscris. 

2 Quantum vertice ad auras ... — .Pe cît se înalţă 

cu vîrful în văzduh, pe atît se coboară cu rădăcinile spre 
Tartar“ (spre adîncimile iadului) (V e r g i 1 i u s, Georgice, 
I, vv. 290—291 şi Eneida, IV, vv. 445—446). 

3 Nulii domus — „Nici casă, nici ţarină, nici grijă de 
ceva; la care cum ajung, capătă de mîncare". 

' 4 T a c i t u s spune: „soţii din jurul căpeteniei 11 (trad. 
T. Naum). 

• 5 T a c i t u s, op. cit., cap. XIII, spune: „Ba sînt şi trepte în 
ceata soţilor, hotărîte de căpetenie, şi de aceea este o mare 
întrecere şi între soţi, care să aibă locul întîi lingă căpete¬ 
nia sa, şi între căpetenii care să aibă soţi mai mulţi şi mai 
viteji 11 (trad. T. Naum). 

6 Am redat fragmentul după traducerea lui T. Naum, in- 
cluzînd şi două pasaje (care însumează în total vreo pa¬ 
tru rînduri) ce nu figurează în citatul lui M. (care a con¬ 
topit o parte din cap. III şi IV). 

7 Gesta Dagoberti I regis Francorum (Faptele lui Dagobert I, 
regele francilor). 

8 Aluzie la istoricul francez Henri de Boulainvil- 
1 i e r s (1658—1722), despre care M. va vorbi în cap. X. 

9 în original: des arriere-fiefs; l’arriere-fief era feuda depen¬ 
dentă de altă feudă. 

10 în original: la servitude de la gl&be (lat. adscriptio glebae); 
vezi şi cap. XI, la început. 

10 bis Roricon, autor legendar al unei istorii a regilor franci, 
publicată de eruditul Andre Duchesne (1584—1640) 
în Historiae Francorum Scriptores, Paris, 1636—1649, lu¬ 
crare pe care M. o citează de cele mai multe ori sub titlul 
de „Recueil de Duchesn e“. 

11 Burgundiones partem Galliae occupaverunt . . . = „Burgunzii 
au ocupat o parte din Galia şi au împărţit pămînturile cu 
senatorii gali". 

12 Este vorba despre lucrarea istoricului bizantin Procopie 
(autorul Istoriei secrete), Istoria războaielor lui Iustinian 
(împotriva vandalilor, goţilor şi perşilor). 

13 Licet eo tempore ... = „Deşi în timpul în care poporul 
nostru a primit o treime din sclavi şi două treimi din pă- 
mînturi, etc.“. 

14 Ut non amplius . = „Ca burgunzii care au venit ulterior 

să nu ceară mai mult decît era necesar pentru moment, 
adică jumătate din pămînt“. 

15 Si dentem optimati Burgundioni . . . = „Dacă (cineva) a 
smuls un dinte unui aristocrat burgund sau unui nobil ro¬ 
man". 

16 Si mediocribus personis ingenuis. = „Dacă (cineva a 

făcut acelaşi lucru) unor persoane născute libere de condi¬ 
ţie mijlocie, atît burgunde cît şi romane". 

17 Familia, în sensul pe care îl avea — printre alte sensuri — 
în limba latină acest cuvînt: totalitatea sclavilor (şi mai tîr- 
ziu a servilor) aparţinînd unei persoane. 

18 Lucrarea în chestiune a lui B o u 1 a in vi lliers este: 
Memoires historiques sur l’ancien gouvernement de France 
(Studii istorice asupra vechiului guvernămînt al Franţei), 
1734. 

19 Lucrarea lui D u b o s este Histoire critique de l’etablisse- 
ment de la monarchie frangaise dans Ies Gaules (Istoria 
critică a instituirii monarhiei franceze în Galia), 1734. 

20 Pe de o parte, Boulainvilliers, susţinînd că francii au cuce¬ 
rit Galia aservind pe galo-romani, caută să sprijine, prin 
această teorie, nobilimea, coborîtoare din franci, în tendinţa 
ei de a se opune alianţei dintre coroană şi burghezie şi 
absolutismului regal. 

Pe de altă parte, Dubos legitima absolutismul regal prin 
teoria sa, potrivit căreia puterea regilor franci îşi avea 
originea în puterea imperială romană. El susţinea că galo- 
romanii nu fuseseră aserviţi de către franci. 

Precum se vede, M. are o părere de mijloc. 

21 Nec preme, . . . 

„Nici încordîndu-te mult, să-l înalţi spre a eterului creste 
Dacă prea sus te ridici, vei da foc la cereştile case, 

Iar de prea jos, la pămînt. Cel mai sigur e drumul de mijloc 
Prea către dreapta să nu te abată, spre-a şarpelui noduri 
Roţile tale şi nici dedesubt înspre Altar să te ducă 
Prea către slînga, să mini de-amîndoi depărtat deopotrivă". 

O v i d i u s, Metamorfoze II. 

22 Vezi cartea XXVIII, cap. XLV. 

23 A i m o i n (cronicar născut pe la 970), Historia Francorum. 

M Innumerabilibus spoliis . = „întreagă acea armată, îmbo¬ 

găţită prin prăzi nenumărate şi prin prizonieri, se întoarse 
în Franţa". 

25 Paul Diacre, secretar al lui Dezideriu, ultimul rege al 
longobarzilor, istoric (740—801); lucrarea citată este o istorie 
a longobarzilor. 

26 „Deerant quoque littora ponto" = „Nici ţărmuri nu avea 
marea". 

27 Qua conditio — „Această condiţie a fost aplicată cu 
foarte multă stăruinţă tuturor oraşelor întemeiate în Galia" 

28 Multos de Francis, qui, ... = „Supuse tributului public pe 
mulţi dintre franci, care în timpul regelui Childebert fu¬ 
seseră ingenui". 

29 Iudices atque praepositi = „Judecătorii şi conducătorii 
să ia pămînturile romanilor de la cei care le deţin prin 
ocupaţie şi, după liberarea lor, să li se restituie romanilor 
fără nici o amînare, spre a nu se aduce nici un prejudiciu 
fiscului". 

mai mare parte a lucrărilor clasicilor greci şi romani ar fi 
opera călugărilor din secolul al XlII-lea (ele ar fi nişte ale- 

30 H a r d o u i n, G. J. (1646—1719), iezuit, pretindea că cea 
gorii creştine). 

31 M. avea de gînd să scrie istoria lui Teodoric. 

32 Pro Hispanis . = „Pentru spaniolii care locuiau în părţile 

Aquitaniei, Seplimaniei şi Provinciei 11 . 

33 Excubias et explorationes = „Gărzi şi trupe de recu¬ 
noaştere pe care ei le numeau wactae“ (în limba germană 
Wache şi Wacht = gardă). 

34 Ut pagenses Franci ... = „Ca ţăranii franci care au cai să 
meargă la oaste cu comiţii lor“. 

35 Ut hostem facere, ... - „Ca să poată face serviciul mili¬ 

tar şi să poată plăti căruţele de poştă cuvenite după ve¬ 
chiul obicei". 

36 In original: manoirs (manoir era o locuinţă căreia îi era 
anexată o bucată de pămînt). 

37 Vezi cartea XXVIII, cap. I. 

38 P 1 a t o n, Timeu. 

39 Si iile de căpiţe . = „Dacă acela în privinţa persoanei 

sale este cu adevărat un om liber şi din punct de vedere 
cetăţenesc nu este trecut în registrele censului". 

40 Et ut ista ingenuitatis pagina ... = „Şi ca acest document 
(hrisov) de ingenuitate (stare de oameni liberi) să fie sta¬ 
tornic şi nestrămutat". 

41 Pristinaeque libertăţi donatos, ... = „Pe cei dăruiţi vechii 
lor libertăţi şi scutiţi de orice dare cuvenită nouă". 

42 Edictul de la Pistes, dat în 864 de către Carol Pleşuvul, 
dispunea recensămîntul oamenilor liberi supuşi serviciului 
militar şi îndulcea situaţia colonilor şi a servilor. 

43 Undecumque legitime exigebatur = „De oriunde era cerut 
în mod legitim". 

44 Undecumque antiquitus . = „De oriunde obişnuiau îna¬ 

inte vreme să vină ca parte a regelui". 

45 De illis unde censa exigunt = „Despre acei de la care 
pretind censurile" (dările). 

46 Si quis terram tributariam, = „Dacă cineva a dobîndit 
un pămînt tributar, de unde obişnuia să iasă un cens (o 
dare) pentru noi". 

47 Unde census ad partem regis = „De unde a ieşit din 
vechime cens (dare) pentru rege". 

48 Censibus vel paraveredis . . = „Censurilor sau vehiculelor 

de poştă pe care oamenii franci trebuie să le plătească pu¬ 
terii regale". 

40 De illis Francis hominibus . . = „Despre acei oameni franci 

care datorează censul regal pentru persoana şi locuinţa lor“. 

50 In original: Des leudes ou vassaux; cuvîntul leudes este luat 
din latina vulgară, leudes, acesta fiind transcrierea latinească 

, a cuvîntului german corespunzător, Leute — oameni), 

51 Qui sunt in truste regis — tradus în text. 

52 Dedit fiscum unum = „I-a dat un singur fisc“. 

53 Dedit illi comitatus et fiscos plurimos = „I-a dat comitate şi 
numeroase fiscuri"- 

54 Cartea Feudelor (Liber sau Consuetudines Feudorum), a fost 
publicată cu ample comentarii de către C u j a s sub titlul 
De feudis libri quinque (Cele cinci cărţi despre feude), Pa¬ 
ris, 1566. Vezi şi cartea XXXI, cap. XXIX. 

55 Le fisc (din lat. fiscus): tezaurul suveranului (domeniul regal); 
din acest domeniu el acorda porţiuni (dotaţii) cu titlul de 
feude, aşa că acest cuvînt a devenit sinonim cu cuvîntul fief 
(feudă) (vezi cap. XXI din această carte, la început, unde M. 
întrebuinţează cuvîntul fisc în acest sens). 

50 Quos honoraret muneribus, = „Pe cine să onoreze cu be¬ 
neficii şi pe cine să îndepărteze de la onoruri" (beneficii şi 
onoruri au aici sensul de „feude"). 

57 Vel reliquis quibuscumque beneficiis, = „Sau cu oricare 
alte beneficii, pe care să ştie că le-a deţinut acela sau fiscul 
nostru în acele locuri". 

58 Et habebat unusquisque comes. — „Şi fiecare comite 

avea cu el vicari şi centurioni". 

59 De vaSsis dominicis — „Cu privire la vasalii regali, care 
pînă în acel moment fac slujbă în casă (a regelui) şi care 
totuşi sînt cunoscuţi că au beneficii, s-a hotărît că oricare din 
ei ar rămîne acasă cu stăpînul împărat, să nu reţină cu ei 
pe vasalii lor aşezaţi pe domeniul lor, ci să le permită să 
meargă cu corniţele din al cărui tîrg sînt". 

60 De hominibus nostris = „Despre oamenii noştri şi ai 
episcopilor şi abaţilor, care au sau beneficii sau bunuri pro¬ 
prii". 

61 Ut o mnis homo liber, = „Ca orice om liber, care are 
patru aşezări cu plantaţii în proprietate sau ca beneficiu din 
partea cuiva, să se pregătească pe contul său şi să meargă 
în contra duşmanului el însuşi sau împreună cu seniorul 
său“. 

62 Este vorba despre tratatul încheiat în 847, despre care se 
vorbeşte şi în cartea XXXI, cap- XXV. 

63 Mallum: în legislaţia de la început a francilor judecau nu¬ 
mai aceste adunări, în timp ce corniţele nu se ocupa decît de 
executarea sentinţei. 

6,1 Gravionul (fr. gravion, din germ. Graf) este sinonim cu co¬ 
mite (conte). 

65 Per bonos homines = „Prin oameni de seamă". 

66 Suscipere tam inimicitias, ... = „Este o datorie a lua asu¬ 
pra sa atît duşmăniile cît şi prieteniile fie ale tatălui, fie ale 
unei rude apropiate. Dar (duşmăniile) nu ţin multă vreme ne¬ 
împăcate. Căci chiar şi omuciderea se răscumpără printr-un 
anumit număr de vite mari şi mici şi despăgubirea o ia 
toată casa". 

67 Cuvîntul francez composition vine de la composer = a cădea 
la învoială cu cineva, făcîndu-i concesii, de aici sensui de 
acord (tranzacţie) al cuvîntului composition şi apoi acela 
de despăgubire plătită pe baza acestui acord. 

68 Această răzbunare de familie era prevăzută şi în legea saxo¬ 
nilor şi în legea longobarzilor. In monarhia francă, deşi nu 
mai era admisă în teorie, s-a menţinut în fapt multă vreme. 

69 Adaling: nobil (aici este vorba de un antrustion, om din ju¬ 
rul regelui, căci corespunde amenda prevăzută pentru acesta 
în dreptul salic). 

70 Aici este sensul de despăgubire al cuvîntului compoziţie; 
această sumă plătită, în caz de omucidere, după poziţia so¬ 
cială a persoanei se numea Wergeld. 

71 Ina: rege al Wessex-ului, care a dat un Cod de legi (pe la 
690)- 

73 Si aurum non habet ... = „Dacă nu are aur, să dea altă 
monedă, sclavi, pămînt, etc.“. 

73 Decretum Tassilionis ducis (Decretul ducelui Tassilion). 

74 In original: La justice des seigneurs. 

75 Fredum sau friedgeld, înseamnă „bani de pace“. 

7(i Si caballus cum pede, etc. = „Dacă un cal cu piciorul 11 . 

77 Fredv.s tamen iudicis, = „Să se respecte cu toate acestea 
fredus-u\ (plata 1 judecătorului, în al cărui canton este“ 

78 Aluzie la colecţia: Rerum Gallicarum et Francicarum Scrip- 
tores, Paris, 1738—1752. 

79 M a r t e n n e, Thesaurus novus anecdotorum, Paris, 1717. 

80 Praecipientes iubemus . = „Dintru început ordonăm ca nici 

un judecător public . ., chiar pe oamenii bisericii şi ai mă¬ 
năstirii Morbacensis, atît liberi ::it şi servi, şi pe cei care se 
află pe pămînturile acestora, etc.“. 

81 Loyseau, Charles (1566—1627), Discours sur l’abus des 
justices de village, Paris, 1603. 

82 Ne aliubi ■ = „Să nu ţină adunări judiciare în altă parte 

decît la biserica la care au fost eliberaţi".• 

82 bi s Tabulariis: cei înscrişi în registrele, în arhiva bisericii. 

83 Episcopi, vel potentes, . = „Episcopii sau cei puternici 

care au posesiuni în alte ţinuturi, să nu instituie judecători 
sau inspectori trimişi din alte provincii, decît din acel loc, 
care să înveţe dreptatea (ştiinţa dreptului) şi s-o împartă 
altora". 

84 Servi aldiones, = „Servii cu posesie deplină, pe bază de 
înscrisuri vechi, sau alţii deveniţi de curînd". 

85 Sicut illae res = „După cum acele proprietăţi şi resurse 
în care trăiesc clericii, tot aşa şi acelea pentru care trebuie să 
servească vasalii sînt sub respectul imunităţii". 

sc Imprimis omnium . = „Mai întîi de toate trebuie dat or¬ 

din ca bisericile să aibă dreptul de a judeca şi asupra vieţii 
acelora care locuiesc în biserici şi în spatele lor, precum 
şi asupra averii lor în bani şi în natură". 

87 Pari conditione convenit = „De asemenea, s-a stabilit 
ca dacă un centurion va fi urmărit şi va fi găsit o urmă (un 
hoţ) în altă centurie, sau va fi îndrumat un hoţ în hotarele 
oricăruia dintre fidelii noştri şi nu-1 va fi putut alunga în 
altă centurie, ori, fiind dovedit, să reprezinte el pe hoţ etc.“. 

88 In original: se recommander pour un benefice (a se reco¬ 
manda pentru un beneficiu), act prin care posesorul unei 

alodii ceda proprietatea sa unui senior (sub protecţia căruia 
se punea) pentru a o primi înapoi cu titlu de beneficiu 
(feudă); din acest act numit recommandation (recomandare, 
contract de vasalitate) rezultau anumite îndatoriri pentru 
vasal şi drepturi pentru seniorul suzeran. 

89 Si vestigius comprobatur latronis, . . = „Dacă urma hoţului 

este dovedită, totuşi să nu se aplice pedeapsă de lungă du¬ 
rată dacă este prezent, sau dacă, urmărind pe hoţ, l-a prins, 
să-şi primească compoziţia întreagă. Cînd este găsit în hota¬ 
rele unui fidel al regelui să capete jumătate din compoziţia 
fidelului şi să pretindă de la hoţ partea principală". 

00 In truste . = „In hotarele unui fidel al regelui". 

91 In terminis fidelium nostrorum = „In hotarele fidelilor 
noştri". 

92 Et si forsitan Francus ... — tradus în text. 

93 Ut ubicumque missi, ... = „Ca în orice loc trimişii ar des¬ 
coperi fie un episcop, fie un abate sau pe altcineva investit 
cu o demnitate,- care a refuzat să facă dreptate sau a împie¬ 
dicat (a se face dreptate), ei să trăiască din averea acestuia 
atîta vreme cît trebuie (ca ei) să facă dreptate în acel ,loc". 

91 Unusquisque advocatus . = „Ca flecare advocatus pentru 

toţi cei din resortul său, în acord cu agenţii. din subor- 
dinea sa, pe oricine a găsit că a contravenit acestui ordin 
de chemare al nostru . să-l pedepsească". 

95 Si in fiscum nostrum ... = „Dacă se va refugia în fiscul 
nostru sau în oricare imunitate sau în puterea sau proprie¬ 
tatea vreunui potentat". 

96 Maximum regni noştri . . — „Credem că înălţăm cel mai 
mare monument al domniei noastre, dacă acordăm, printr-o 
binevoitoare chibzuire, beneficii avantajoase locurilor (apar- 
ţinînd) bisericilor sau oricărui altuia". 

97 Syagrius: ultimul guvernator roman al Galiei, învins la Sois- 
sons de către Clovis şi omorît (486). 

08 Confederaţia armoricană: Armorica se întindea în nord-ves- 
tul Galiei şi spre sud pe ţărmurile Senei şi ale Loirei. 

99 Totusque tractus Armoricus, = „Şi tot ţinutul Armorican 
şi alte provincii ale Galiei". 

100 Potrivit istoricului Flavius Josephus, marele preot, Jaddus, 
ar fi primit cu fast pe Alexandru la Ierusalim şi i-ar fi 
citit din cărţile sfinte profeţia cuceririlor sale. 

101 Oracolul lui Iupiter Ammon recunoscuse în Alexandru pe 
însuşi fiul lui Iupiter 

102 Potrivit legendei, un vechi oracol prezisese stăpînirea Asiei 

celui ce va desface nodul gordian (Gordium — în Galaţi a, 
veche provincie în Asia Mică) şi pe care Alexandru l-a 
tăiat sabia. 

103 Convive du roi (conviv al regelui): cel care trăia în intimi¬ 
tatea regelui, la franci. 

104 Qui in truste dominica est, . . . = „Care este în grupul de fi¬ 
deli ai regelui 1 *. 

105 Si quis, quolibet casu . . . = „Dacă cineva, indiferent în ce 
caz, a rupt un dinte unui aristocrat burgund sau unui nobil 
roman, să fie constrîns a plăti douăzeci şi cinci de solizi de 
aur; pentru persoanele libere de condiţie mijlocie, atît bur- 
gunde cît şi romane, dacă a fost rupt un dinte, să se plă¬ 
tească o compoziţie de zece solizi de aur; pentru persoanele 
de condiţie inferioară, cinci solizi de aur“. 

106 Vezi şi cap. XIX al acestei cărţi. 

107 Itaque colonia convenit ... = „Astfel colonia a căzut de 

acord, şi aşa am ordonat şi noi, ca fiecare judecător, pentru 
a judeca pe un tîlhar, să se transporte la casa lui şi să pună 
să-l lege; şi dacă (tîlharul) este franc, el să fie îndreptat 
înaintea noastră (la noi); iar dacă este un individ mai slab 
(de jos) să fie spînzurat pe loc 11 . 

108 Tegan a scris, pe la 835, Vita Hlodovici imperatores. 

109 O qualem remunerationem ... = „O, ce răsplată i-ai dat! 
Te-a făcut liber, nu nobil, ceea ce este cu neputinţă după 
libertate 11 . 

1)0 Omnes episcopi • . , — „Toţi episcopii au fost supărători pen¬ 
tru Ludovic şi mai ales aceia pe care îi aşezase la loc de 
cinste, (scoţîndu-i) din situaţia de sclavi, împreună cu aceia 
care din naţiunile barbare au fost ridicaţi la acest înalt 
rang 11 . 

111 A d r i e n de Valois, vezi nota 24, cartea XXVIII. 

CARTEA XXXI 

1 Cartea XXXI, cu care se încheie Spiritul legilor, studiază. în 
continuarea cărţii XXX, legile feudale la franci, înfăţişînd 
evoluţia lor pînă la începutul dinastiei capeţienilor. 

2 Fredegaire a fost un cronicar franc din secolul al Vll-lea; 
sub numele de Chronique de Fredegaire se înţelege o 
compilaţie cuprinzînd un rezumat al primelor cărţi din Is¬ 
toria lui Gregoire de Tours şi o cronică a francilor 
de la 584 pînă la 642. 

3 Saeva illi fuit . ■ = „Crudă i-a fost nedreptatea împotriva 

nobililor, acordînd peste măsură fiscului, voind a îmbuiba în 
chip viclean fiscul cu avutul nobililor astfel încît nu se 
mai găsea nimeni care să fi putut păstra treapta pe care o 
apucase". 

4 Burgundiae farones, = „Faronii Burgundiei, atît epis¬ 

copii cît şi ceilalţi fideli (leudes), temîndu-se de Brunhilda 
şi avînd ură împotriva ei, plănuind, etc.“. 

5 Sacrament o a Clotario . . . = „Obţinînd jurămînt din partea 
lui Clotar că nu va fi revocat în tot timpul vieţii sale". 

6 Quae contra rationis ordinem . . . = „Prin cuprinsul acestui 
edict al nostru am hotărît, cu ajutorul lui Hristos, să în¬ 
dreptăm în mod general cele ce s-au săvîrşit sau întocmit 
împotriva rînduielilor raţiunii, pentru ca — Dumnezeu să 
ferească — să nu se mai întîmple în viitor". 

7 Et quod per tempora = „Şi ceea ce din acesta (din actul 
cu privilegiile acordate) în decursul timpului a fost neluat 
în seamă, chiar din acest moment să se respecte veşnic". 

6 Ita ut episcopo decedente, . = „Astfel că, atunci cînd un 

episcop încetează din viaţă, acela care trebuie să fie hiroto¬ 
nisit în locul lui de către (prelatul) metropolitan (de către 
arhiepiscop) împreună cu episcopii provinciali, să fie ales 
de către cler şi popor; şi dacă este o persoană deosebit de 
vrednică, să fie confirmat prin actul principelui; şi, neapă¬ 
rat, dacă este ales din palat (dintre curteni), să fie rînduit 
pentru meritul persoanei şi învăţăturii sale". 

9 Ut ubicumque census . = „Ca oriunde fără conştiinţă s-a 

adăugat un cens nou ... să fie suprimat". 

10 Autorul spune cînd constituţie, cînd decret, referindu-se la 
aceeaşi decizie regală. 

11 Idee care se cuvine a fi reţinută: M. formulează aici concep¬ 
ţia sa asupra cercetărilor de istoria dreptului, pe care o 
aplică îndeosebi în acest studiu al legilor feudale. Fraza 
aceasta fusese iniţial plasată la sfîrşitul cărţii XXVI (şi avu¬ 
sese o altă formă: „Legile trebuie explicate prin legi, iar 
istoria prin istorie"), fiind înlocuită printr-o reflecţie (asupra 
metodei lui Plutarh) cu care concordă. 

12 în original: (la place de) maire; maire, prescurtare de la 
maire de la maison royale sau maire du palais (transcrierea 
în limba franceză a termenului latinesc major domus re¬ 
gine sau major domus palatii (şeful casei regale sau şeful 
palatului, majordomul palatului său regal). 

13 Instigante Brunichilde, . — „La instigaţia Brunhildei, din 

ordinul lui Teodoric, etc.“. 

14 Eo ann o, Clotarius = „în anul acela, Clotar se întîlneşte 
cu nobilii şi fidelii (leudes) Burgundiei în oraşul Trecasses 
(TToyes): după ce i-a întrebat dacă — Warnacharius fiind 
mort — vor să ridice pe altul la rangul demnităţii lui, ei 
declarînd cu toţii că nu voiau nicidecum să mai aleagă un 
majordom şi cerînd cu stăruinţă favoarea regelui, stabiliră 
raporturi directe cu el“. 

15 Istam victoriam quam Vinidi . = „Această biruinţă pe care 

wenzii o cîştigară asupra francilor nu au obţinut-o atît prin 
vitejia slavilor, cît prin panica austrasienilor, cînd vedeau 
că ei împreună cu Dagobert şi-au atras ura şi erau jefuiţi 
neco ntenit". 

M. se referă la invadarea în anul 632 a regatului francilor 
(cîrmuit de Dagobert I, rege al tuturor francilor ca şi Clo¬ 
tar II, tatăl său) de către slavii wenzi care au ieşit învin¬ 
gători. 

16 Deinceps Austrasii ... = „Se ştie că de pe atunci Austra- 
sienii, prin străduinţa lor, au apărat cu folos hotarul şi re¬ 
gatul francilor contra wenzilor". 

17 Floachatus cunctis . ducibus . = „Floachat confirmă tutu¬ 

ror ducilor din regatul Burgundiei, precum şi prelaţilor, prin 
scrisori şi chiar prin jurăminte, că va păstra de-a pururea fie- 

căruia rangul, demnitatea (ce deţinea) precum şi priete¬ 
nia sa“. 

18 Deinceps a temporibus Clodovei, . = „Cu începere din tim¬ 

purile lui Clodoven (Clovis al Il-lea), care a fost fiu] vesti¬ 
tului rege Dagobert I şi tatăl lui Teodoric, regatul francilor 
decăzînd, a început a fi guvernat de majordomi". 

19 Reges ex nobilitate, duces ex virtute sumunt — „Regi îşi pun 
dintre cei de neam, căpetenii — dintre cei viteji". 

— Dux-cis era şeful militar unic şi acesta era ales dintre 
reges, şefii politici ai diferitelor triburi care se adunau pen¬ 
tru pornirea într-o expediţie, precum rezultă din C a e s a r, 
De bello gallico, cartea VI, cap. XXIII (citat de M. în car¬ 
tea XXX, cap. IV). 

20 Leutheris vero et Butilinus. — „însă Leutieris şi Buti- 
linus, cu toate că aceasta nu era de loc pe placul regelui lor, 
stabiliră cu ei o colaborare de război". 

21 Illis quidem — „Dînd intr-adevăr acelora numele de regi, 
iar el avînd privilegiul deplin al regalităţii, etc.“ 

22 Sedevnque illi regalem . = „Şi acordă aceluia reşedinţa 

regală, sub autoritatea sa". 

23 Ut responsa quae erat edoctus = „Ca să dea ordonanţele 
ce fusese instruit, sau mai de grabă ce i se porunciseră, ca 
din propria sa putere". 

24 Anno principatus Pippini super Theodoricum = „în anul 
guvernămîntului lui Pepin (al III-lea) asupra lui Teodoric". 

25 Pippinus, dux Francorum, = „Pepin, ducele francilor, 

stăpîni regatul francilor, cu regii supuşi lui, vreme de două¬ 
zeci şi şapte de ani". 

20 Posthaec Theudoaldus, . — „După acesta, Theodoald, fiul 

aceluia (al lui Grimoald), copil (în fragedă vîrstă), fu făcut 
majordom al palatului în locul lui (în locul lui Grimoald), 
rege fiind Dagobert (al III-lea)“, despre care s-a vorbit mai 
sus. 

27 Despre tratatul de la Andely (Conventus apud Andelaum) (în 
anul 587) se va vorbi iarăşi în cap. XXIV al acestei cărţi. 

23 Ut si quid de agriş ... = „Ca, dacă (reginele, fiicele sau 
văduvele regilor) au vrut să facă ceva sau să atribuie cuiva 
din terenurile fiscale sau din lucruri specificate (în act) sau 

din lucruri care aparţin autorităţii, după chibzuinţă lor, să 
se respecte în veci cu o statornicie neclintită 1 '. 

29 i Sicut ab illo, = „Aşa cum a fost posedată de acela sau 
de fiscul nostru 11 . 

30 Extra sermonem regis = în afară de cuvîntul regelui. 

31 Non infirmis reliquit haeredibus = „Nu a dispus în favoarea 
unor erezi slabi" (ci a unora puternici). 

, 32 Excitor imprimis . . . = „Sînt solicitat mai ales de plîngerile 
preoţilor şi ale slujitorilor lui Dumnezeu, care în mai multe 
rînduri au venit la mine ca pentru proprietăţile răpite în mod 
nedrept, etc.“. 

33 Karolus plurima iuri ecclesiastico = „Suprimînd foarte 
multe prevederi care constituiau un drept al bisericii, Caro! 
încorporă fiscului pămînturile şi apoi le distribui ostaşilor". 

3,1 Epistolara quoque, . = „Papa Grigore îi trimisese şi o 

scrisoare, după hotărîrea nobililor romani, (vestindu-1) că 
poporul roman, părăsind autoritatea imperială, ar fi voit să 
treacă sub ocrotirea lui şi sub neobosita lui clemenţă". 

35 Eo pact o patrato, . = „încheindu-se acest pact, pentru ca 

să se despartă de partida împăratului". 

36 Scrisorile (actele) de precaritate (lettres precaires) erau acte 
prin care se recunoştea că un bun nu este deţinut decît cu 
titlu precar: biserica acorda pămînturile sale celor ce le de¬ 
ţineau dinainte, cu titlu de Precaria (bunuri precare, adică 
obţinute prin rugăminţi); aceasta însemna că biserica îşi 
păstra nuda proprietate a bunurilor şi obţinea — de la cei ce 
se foloseau de ele — un cens anual; la moartea concesiona¬ 
rului, aceste bunuri reveneau bisericii. 

37 Precaria , . . = „Precarul este lucrul care, în urma unei ru¬ 
găminţi, se acorda spre folosinţă". 

38 Cum consilia el consensu . . = „Cu avizul şi învoirea aceluia 

care stăpîneşte locul". 

Este vorba despre Lorenz Sauer (1522—1578), De pro- 
batis vitis sanctorum, Colonia (1570—1575). 

40 Vezi şi cap. XXIII al cărţii de faţă. 

41 Agraria et pascuaria, = „Iertăm bisericii -dările pe ţarini 
şi dările pe păşune şi zeciuiala porcilor, astfel ca nici un în¬ 
casator sau dijmuitor să nu calce pe proprietăţile bisericii". 

w Levitic, XXVIII, 30 şi urm. 

43 Experimento enim didicimus , = ,,Am aflat cu dovezi că 

în anul în care a bîntuit acea grea foamete, spicele s-au ară¬ 
tat goale, mîncate fiind de diavoli şi că s-au auzit glasuri 
de dojană, etc.“. 

44 în original: et qu’on a vait entendu leurs voix qui reprocha- 
ient de n’avoir pas paye la dime (şi că se auziseră glasurile 
lor dojenind pentru neplata dijmei), ceea ce nu corespunde 
nici cu citatul latinesc, nici cu sensul impus de context. 

45 Nonis quidem et decimis, ... = „A noua parte şi chiar a 
zecea, pentru a căror plată şi părintele nostru şi noi am fă¬ 
cut adeseori somaţii în diverse ordonanţe". 

45 E g i n h a r d, Einhart (770—840), cronicar franc, secretar 
al lui Carol cel Mare, a cărui Viaţă a scris-o. 

47 Goldast von Heiminsfeld, Melchior (1576— 
1635), Collectio constitutionum imperialium (Colecţia consti¬ 
tuţiilor imperiale), Frankfurt, 1655—1673. 

48 Este vorba despre dreptul de proprietate al seniorilor asupra 
bisericilor şi capelelor construite pe terenurile donate de că¬ 
tre ei; în secolul al XII-lea acest drept s-a transformat în 
drept onorific de patronat. 

49 La haute justice: jurisdicţia seniorului care avea dreptul de 
a condamna la pedeapsa capitală şi de a judeca toate pro¬ 
cesele civile şi penale, cu excepţia cazurilor regale. 

50 Quem populus eligere velit, . . . = „Acela pe care poporul 
ar vrea să-l aleagă spre a urma tatălui său ca moştenitor al 
tronului". 

51 Le Cointe Charles (1611—1681), autorul Analelor 

eclesiastice ale francilor, Paris, 1665—1683, din care citează 
la nota c. 

52 Fabella quae post Pippini mortem ... = „Povestea, care a 
fost născocită după moartea lui Pepin, este contrară în cel 
mai înalt grad dreptăţii şi sfinţeniei papei Zaharia". 

53 Ut nunquam . . . = „Ca în veci să nu cuteze nimeni să aleagă 
rege de altă viţă, ci numai .din a lor". 

M C a n i s i u s, Petrus (1521—1597), numele latinesc al teo¬ 
logului olandez van H o n d t; lucrarea sa Antiquiae lec- 
tionis, a apărut între 1601—1608. 

55 Si vero aliquis = „Dacă însă vreunul din ei, încetând din 
viaţă, a lăsat fii legitimi, puterea (suverană) să nu se împartă 
între ei, ci mai degrabă poporul, adunîndu-se concomitent cu 
aceasta, să aleagă pe unul dintre ei, pe care l-ar vrea stă- 
pîn, iar pe acesta, fratele mai mare (al defunctului), să-l' 
primească în locul fratelui şi al fiului". 

50 D u m o n t, Jean (m. 1726), Corps universel diplomatique. 
Amsterdam (1726—1731). 

57 Tanto enim odio laborabat = „Căci lucra cu atîta ură, 
încît aceia erau dezgustaţi de viaţa lui“. 

58 Villas regias = „Transferă credincioşilor săi în posesiune 
perpetuă domeniile regale, care erau ale bunului şi străbu¬ 
nului său, şi făcu aceasta vreme îndelungată". 

59 Hinc libertates, = ,,E1 sfătui să se distribuie uzului par¬ 
ticularilor aici libertăţile, colo (bunurile) publice". N i t a r d, 
Historia, cartea IV. — Această Istorie a lui N i t a r d merge 
de la începutul domniei lui Ludovic Debonarul pînă în anul 
843. 

00 Republicam penitus annulavit = „Ruină complet statul". 

61 Hincmar (806—B82), arhiepiscop de Reims, susţinător al lui 
Ludovic Debonarul şi al lui Carol Pleşuvul (Ludovic Gîngavul 
era fiul acestuia). 

02 Vezi cap. II al cărţii de faţă; aici ideea ar fi: „acest principe 
nu acordase laicilor concesiuni asupra bunurilor bisericii" 
(nu distribuise laicilor bunurile bisericii). 

03 Saltem sine audientia . ■ — ,, Cel puţin fără să fiu as¬ 

cultat şi judecat de episcopii prin al căror serviciu religios 
am fost uns rege şi care sînt zişi tronurile lui Dumnezeu, în 
care Dumnezeu sade şi prin care pronunţă judecăţile sale, la ale 
căror părinteşti îndreptări şi (la ale căror) judecăţi obser¬ 
vatorii am fost gata să mă supun, sînt supus şi în clipa de 
faţă". 

64 Capitulară în chestiune este dată de Carloman Ludovici II 
filius (Carloman, fiul lui Ludovic al II-lea). 

65 Vezi cartea XXX, cap. XVIII. 

60 Licentiam habeat unusquisque = „Orice om liber care 

nu este senior să aibă libertatea de a se recomanda (încre¬ 
dinţa) oricăruia va vrea din aceşti trei fraţi". 

61 Ut omnis liber homo vezi traducerea la nota 61, car¬ 
tea XXX, cu care este identică. 

63 In bătălia de la Fontenay (25 iunie 841), Lothar a fost în¬ 
vins de fraţii săi, Ludovic Germanicul şi Carol Pleşuvul. 

69 Adnunciatio = înştiinţare. 

70 Ut unusquisque liber homo . . . = „Ca orice om liber în re¬ 
gatul nostru să aleagă drept senior pe cine voieşte, în per¬ 
soana noastră şi a fidelilor noştri 11 . 

71 Este vorba despre Capitulam de la Quiersy-sur-Oise, care 
era socotită ca fiind la originea eredităţii feudelor, părere 
azi părăsită. 

72 Similiter et de nostris vassalis • . . = „La fel trebuie să se 
facă şi cu vasalii noştri 11 . 

73 Quod nullus seniorem suum dimittat, = „Nimeni să nu 
părăsească pe seniorul său, după ce a primit de la el (ceva) 
valorînd (chiar) un singur solid". 

74 Et si aliquis de vobis ... = „Şi dacă printre voi se află 

vreunul căruia nu-i place senioratul său şi i se pare că se 
poate căpătui mai bine la un alt senior decît la acesta, să 
vină la el, şi acesta să-i dea drumul cu linişte şi cu sufle¬ 
tul împăcat. şi să aibă el în pace ceea ce Dumnezeu îi va 

acorda şi ce va putea căpăta la alt senior". 

75 L’arriere-vasselage: starea subvasalilor (a celor care erau va¬ 
salii unor vasali). 

76 Cărţile Feudelor (Libri Feudorum) au fost atribuite unor mi¬ 
lanezi: partea de la început, pe nedrept, lui Gerardus Niger 
Capagisti, consul din Milano pe vremea lui Friedrich Bar- 
barosa (de fapt a fost scrisă între 1095 şi 1136); partea a 
doua constă din două scrisori ale juristului Obertus dall’Orto, 
de asemenea consul în Milano. 

77 Adică regula care interzicea subvasalilor să acorde la rindul 
lor subfeude- 

78 Volumus ut cuiuscumque = „Voim ca omul oricăruia 
dintre noi, în regatul oricui ar fi, să meargă la oaste cu se¬ 
niorul său, sau să-şi vadă de alte interese ale sale, afară de 
cazul că s-ar întîmpla — nu s-ar mai întîmpla! — o astfel 
de invazie a regatului care este numită Laniuveri, astfel 
încît tot poporul acelui regat să meargă spre a o respinge". 

79 Acesta este „jurămîntul de la Strassbourg" (Argentoratus), 
primul document al limbii vulgare iranceze. 

80 Vezi nota 59. 

81 E c h a r d, Leges Francorum. 

® O 11 o von Freising (1114—1158), Gesta Frederici impe- 
ratoris (Faptele împăratului Friedrich); lucrarea, alcătuită 
din dispoziţia lui Friedrich Barbarosa, al cărui nepot era 
Otto, a fost scrisă pînă la 1156 de el, fiind continuată de 
discipolul acestuia Ragewin. 

83 în cartea XXVIII, cap. XLV. 

84 Este vorba despre colecţia lui Lauriere, Ordonnances 
des rois de France de la troisieme race (Ordonanţele regilor 
Franţei din cea de-a treia dinastie) (1723), în care se găseşte 
ordonanţa în chestiune: Etablissement ou Ordonnance tov- 
chant Ies fiefs du Royaume de France (Aşezămint sau Ordo¬ 
nanţă asupra feudelor din regatul Franţei), dată la Ville- 
neuve-le-Roy, în 1209. 

85 Sic progressuvn est, •. . = „Astfel s-a ajuns ca (feuda) să 
treacă la acela dintre fii asupra căruia stăpînul ar vrea să 
confirme acest beneficiu". 

86 Quod hodie ita stabilitum est, . . . = „Ceea ce astăzi s-a 
statornicit astfel ca să vină la toţi deopotrivă". 

87 Friedrich I Barbarosa (rege în 1152), împărat între 1155 şi 
1190. 

88 Primul era considerat pe nedrept ca autor al Cărţilor Feude¬ 
lor (vezi nota nr. 76 la cartea de faţă). 

89 în comentariile sale asupra lucrării Les fiefs; vezi nota 54 
la cartea XXX. 

90 Mezzo termine (ital.) = expedient. 

91 Aici prin guvernămînt politic autorul înţelege guvernămîntul 
caro lingi an aşa cum fusese închegat de Carol cel Mare. 

92 Casa de Habsburg a deţinut coroana Sf. Imperiu timp de 
trei veacuri neîntrerupt (de la 1438). 

93 Le droit de rachat (relief sau relevium). 

94 Le droit de lods et ventes: taxă cuvenită seniorului la vîn- 
zarea unei bucăţi de pămînt de pe întinderea feudei sale, 
pentru care i se datorau censuri (această taxă era de 1/12 
din valoarea pămîntului). 

95 Se jouer de son fief = A dispune de feuda sa prin acor¬ 
darea unei porţiuni din ea ca subfeudă. 

96 Cutuma din Beauvoisis fixa această porţiune la o treime din 
feudă. 

97 Anglia, de pildă. 

98 Spania. 

99 Rusia şi ţările scandinave. 

100 La garde noble: dreptul de folosinţă pe care îl avea seniorul 
suzeran asupra feudei unui vasal minor cu obligaţia de a-i 
asigura completa întreţinere. 

101 Hominium = omagiu; fidelitas = fidelitate. 

102 Este vorba de fapt, după cum arată S. Cotta (după preci¬ 
zările prof. Shackleton), de o lucrare a lui Sir E d w a r d 
C o k e în care se face un comentariu asupra lui Littleton, 
publicată la Londra în 1628. 

103 Suger (1081—1152); titlul exact al cărţii este: De rebus in 
sua administratione gestis; lucrarea se referă la domnia lui 
Ludovic al Vl-lea (al cărui ministru a fost autorul); ea a fost 
tipărită la Paris în 1648. 

103 bis Tassillo venit in vassatico = „Tassilo veni încredin- 
ţîndu-se în vasalitate; jură per manus (prin mîini, adică pu- 
nîndu-şi mîinile în cele ale seniorului) multe şi nenumărate 
îndatoriri, punînd (apoi) mîinile pe moaştele sfinţilor şi fă¬ 
gădui credinţă lui Pepin“. 

104 Propres ne remontent point = „Bunurile proprii (bunurile 
imobile dobîndite prin moştenire) nu se moştenesc în linie 
ascendentă". 

105 b o y e r, N i c o 1 a s, Decisiones supremi senatus Burdiga- 
lensi (Deciziile Parlamentului de la Bordeaux). — Autorul a 
fost preşedinte al Parlamentului din Bordeaux (secolul XVI). 

116 A u f f r e r i u s, Ştefan, profesor de drept la Toulouse 
în 1483, autor al culegerii: Decisiones capellae Tolosanae, ci¬ 
tată de M. 

107 Italiam, ltaliam ■ .. = Italia, Italia. 

APARAREA „SPIRITULUI LEGILOR" 

1 Apărarea „Spiritului legilor", publicată la Geneva în 1750, 
constituie răspunsul dat criticilor violente aduse de către pu- 

blicaţia jansenistă „Les Nouvelles ecclesiastiques", in două 
numere ale sale (din 9 şi 16 octombrie 1749). 

Prin aceasta, M. răspunde indirect şi unor critici venite din 
partea publicaţiei iezuite „Journal de Trevoux". 

Citatele date de M. din Spiritul legilor sînt luate după ediţia 
din 1749; ele corespund adeseori pasajelor modificate din 
ediţia definitivă. 

! P o p e, Alexander (1688—1744), An Essay o n Man 
(Eseu asupra omului), 1733—1734 (I, 9). 

3 Domat, Jean (1625—1696). In cap. I din Trăite des lois , 
un fel de introducere filozofică la tratatul Les lois civiles 
dans leur ordre naturel, Paris, 1689—1694, D o m a t vorbeşte 
despre revelaţie şi despre raporturile ei cu dreptul. 

4 Aluzie la lucrarea abatelui Gaultier, Jean Baptiste 
(1685—1755), Le poeme de Pope intitule „Essay sur l’homme" 
convaincu d’impiete. Lettres pour prevenit les fideles contre 
l’irreligion, Paris, 1746. 

5 A b b a d i e, Jacques (1654—1727), Trăite de la verite de 
la Religion chretienne, Rotterdam, 1684. 

6 Acest titlu iniţial a fost schimbat ca urmare a criticilor aduse 
de Sorbona; titlul cap. VI din cartea XVI a fost schimbat cu 
cel ce figurează la locul respectiv în traducerea de faţă. 

7 Acest pasaj este criticat de „Journal de Trevoux", nu de 

publicaţia „Nouvelles ecclesiastiques". 

8 Compilatorul său: Tribonianus (m. 546 e.n.), care a 

condus redactarea Codului, Digestelor şi Institutelor. 

9 Maris et feminae coniunctio, . = „Unirea bărbatului şi fe¬ 
meii, care cuprinde în sine o tovărăşie unitară de viaţă". 

10 Nam primo duodecim Tabulis sanctum, . . = „Căci la în¬ 
ceput Legea celor Douăsprezece Table a hotărît ca nimeni 

să nu practice o dobîndă superioară dobînzii unciare". 

11 Usurarum species ex assis = „Felurile dobînzilor îşi 
iau numele de la fracţiunile asului; pentru a înţelege 
aceasta, trebuie să se ştie că orice capital este raportat la 
numărul 100 însă că maximul dobînzii există atunci cînd 
în fiecare lună se plăteşte a suta parte din capital. Şi pen¬ 
tru că, după acest calcul, maximul dobînzii face 12 aurei 
(bani de aur) pe an de fiecare sută, numărul 12 a deter- 

minat pe jurisconsulţi să dea acestui as numele de as uzu- 
rar. Şi aşa cum acest as trebuie să fie calculat nu după 
plata lunară, ci după plata anuală, tot aşa şi fracţiunile 
asului trebuie să fie înţelese după socoteala anuală (după 
calculul anual); încît, dacă se plăteşte unu la sută pe an 
avem o dobîndă unciară (de o uncie, 1/12 dintr-un as); dacă 
se plăteşte cîte doi la sută pe an avem o dobîndă de un 
sextans (1/6 dintr-un as); dacă se plăteşte trei la sută, un 
quadruns (1/4 dintr-un as); dacă se plăteşte patru la sută, 
un triens (1/3 dintr-un as); dacă se plăteşte cinci la sută, 
un quinqunx (5/12 dintr-un as); dacă se plăteşte şase la 
sută, un semis (1/2 dintr-un as); dacă se plăteşte şapte la 
sută, un septunx (7/12 dintr-un as); dacă se plăteşte opt la 
sută, un bes (2/3 dintr-un as); dacă se plăteşte nouă la sută, 
un dodrans (3/4 dintr-un as); dacă se plăteşte zece la sută, 
un dextrans (5/6 dintr-un as); dacă se plăteşte unsprezece 
la sută, un deunx (11/12 dintr-un as); dacă se plăteşte doi¬ 
sprezece la sută, un as (12/12 din as)". Lexiconul lui I o a n 
Calvin. 

12 Lexiconul în chestiune este: Lexicum iuridicum iuris ro¬ 
mani, simul et canonici, feudalis item civilis, criminalis, 
Frankfurt, 1600, ediţia I. alcătuit de juristul german J o- 
h a n n K a h 1 (numit şi Calvinus), profesor de drept la Hei- 
delberg în secolul al XVII-lea. 

<3 Unda verius sit = „De unde (rezultă că) este mai ade¬ 
vărat că dobîndă unciară a acelora, sau dobîndă uncie, după 
cum voi arăta mai jos că mai este numită, nu însemnează o 
uncie (percepută) în mod inuman pe lună, ci pe an". 

— Autorul lucrării De modo usurarum este C l au d e 
S a u m a i s e (1588—1653), cu numele latinizat S a 1 m a- 
s i u s, fost profesor la Leyda. 

14 Testis mearum ... = „Martor al părerilor mele, Gyas cel 
cu o sută de mîini". 

15 Pro aris = „Pentru altare". 

1G Credite; Pisones, — traducerea în text. 

LĂMURIRI asupra „spiritului legilor 11 

* Aceste Lămuriri alcătuiesc un răspuns parţial la critica fă¬ 
cută de publicaţia iezuită „Journal de Trevoux 11 şi la impu¬ 
tările venite din mai multe direcţii, fără a se face însă 

vreo precizare de unde, asupra concepţiei lui M. în pri¬ 
vinţa principiilor guvernămintelor. 

2 Lămuririle au, precum se vede, două părţi: dacă în cea 

de-a doua este vorba de o chestiune de amănunt, în prima 
parte a lor răspunde celor ce îi imputau că făcuse din vir¬ 
tute principiul republicii, şi nu al monarhiei. Aceasta este 
şi originea acelui Cuvînt înainte din partea autorului pus 
în fruntea lucrării în ediţiile următoare. 

RĂSPUNSURI ŞI EXPLICAŢII DATE FACULTĂŢII 
DE TEOLOGIE 

1 Vezi, de exemplu, cartea a IV-a, cap. VI, cartea a V-a, 
cap. VII, cartea a XlX-a, cap. IV. 

2 De fapt, pasajul a fost menţinut în ediţia definitivă din 1757. 

3 Pasajul a rămas totuşi în ediţia definitivă. 

4 Şi acest pasaj a rămas în ediţia definitivă. 

6 Şi acest pasaj a rămas în ediţia definitivă. 

6 Noul titlu este în adevăr Despre poligamie. Diferitele ei îm¬ 
prejurări. 

7 Textul notei care apare în ediţia definitivă se deosebeşte 
întrucîtva în privinţa formei. 

8 De fapt, textul a rămas neschimbat în ediţia definitivă. 

9 Prima dată Sorbona a extras treisprezece propoziţii socotite 
condamnabile. A doua oară critica a fost pronunţată de Sor¬ 
bona în şedinţa de la 1 august 1752, dar publicarea con¬ 
damnării a fost amînată; abia la 15 iunie 1754, în adunarea 
plenară, Facultatea de Teologie a hotărît respingerea obser¬ 
vaţiilor lui M. dispunînd publicarea criticii, dar aceasta n-a 
avut Ioc. Cele treisprezece propoziţii condamnate prima oară 
corespund cu cele şaptesprezece condamnate a doua oară 

după schema următoare: I=VII; III=XIII; IV=XIV; 
V=VIII; VI=IX; VII=II; VIII=I; IX=III; X=X; 
XI=VI; XII=XI; XIII=V. A doua propoziţie (din cartea 
XVI, cap. XV), n-a mai fost criticată a doua oară. 

10 Modificările n-au fost făcute. 

11 Sindicul de atunci al Facultăţii de Teologie. 

12 Comparaţia are caracter polemic, cunoscută fiind ostilitatea 
'lui M. faţă de armatele permanente prea numeroase (cap. 24 
din Rejlexions sur la monarchie universelle, introdus în 
mare parte în Spiritul legilor, cartea XIII, cap. XVII). 

13 Nota nu a fost introdusă în ediţia definitivă. 

14 Apărarea „Spiritului legilor ", partea I, obiecţia a zecea. 

13 Vezi şi Cuvînt înainte din partea autorului (Averlissement 
de l’auteur) apărut pentru prima dată în ediţia postumă 
din 1757. 

16 Vezi Prefaţa Spiritului legilor. 

17 Francis Bacon, Eseuri, II, Despre dobîndă şi notele 
noastre la versiunea românească, Bucureşti, Bd. Ştiinţifică, 
1969. 

17 bis în ediţia definitivă este capitolul XX. 

18 în Etica Eudemia, cap. X din cartea VII şi în Etica Nicho- 
machea, cartea IV, cap. I. 

19 Ex natura rei et materiae — din natura lucrului şi a ches¬ 
tiunii. 

20 Hermenopulos, Manuale legum sive Hexabiblos, car¬ 
tea III, cap. VII, § 24. Legea în chestiune a fost dată de 
Vasile I Macedoneanul (812—886), urcat pe tron la 867. 

31 în ediţia definitivă este capitolul XX din cartea XXI. 

22 M. se referă la „cămătari 11 , nu la evrei luaţi ca popor pen¬ 
tru suferinţele căruia îşi manifestă indignarea (cf. car¬ 
tea XXI, cap. XX). Cămătarii nu erau numai evrei, lucrul e 
ştiut. 

23 De fapt, aceste două alineate au fost menţinute în ediţia 
definitivă. 

24 Aluzie la polemica dintre Armând Jean Le Bouthillier de 
Renee (1626—1700) (abate care a reformat aba.ţia La Trappe 
în 1662, introducînd o disciplină severă; el era pentru munca 
manuală a călugărilor) şi Jean Mabillon (1632—1707). 

25 Hieronymus (Sophronius Eusebius), (331—420), părinte al Bi¬ 
sericii. — Pacomie, anahoret din secolul al IV-lea, întemeietor 
al comunităţilor mănăstireşti, născut şi mort în Tebai'da 
(partea de nord a vechiului Egipt). 

26 Legămintele călugăreşti ( Ies vaeux des moines): făgăduielile 
solemne făcute de călugări că vor trăi în sărăcie, supunere 
şi neprihănire. 

27 Modificarea nu apare în ediţia definitivă. 

28 A pune prea mult mina pe Arcă (Arca sfîntă = chivotul 
legii la evrei): nu era permis de a atinge chivotul legii (lada 
în care se aflau tablele legii). 

— (Arca) nu va cădea: religia nu va slăbi. 

RĂSPUNS LA OBSERVAŢIILE LUI GROSLEY ASUPRA 
„SPIRITULUI LEGILOR 11 

1 Pierre-Jean Grosley, născut la Troyes, la 18 noiembrie 1718, 
a părăsit avocatura ca să se dedice in întregime literelor. 
A murit la 5 noiembrie 1785. 

2 După fiecare obiecţie, pusă între ghilimele, urmează răs¬ 
punsul lui M. 

